\NormalFont\ShortTitle{Zãbụ́rị̃}

{\MT Zãbụ́rị̃

\par }{\MTB Dãwụ́dị̃ ꞌbã ngolé rĩ



\par }\PsalmChap{1}{\SH ꞌBá múké rĩ kí ꞌbá ũnzí rĩ abe
\par }
{\Q \VerseOne{1}ꞌBá ímbátáŋá ꞌbá ũnzí rĩ ꞌbadrị̂ ãꞌị̃lépi ku,

\par }{\QB ꞌbá ị́jọ́ ũnzí idélépi rĩ kí ũngúkú ãtị̃lépi ku,

\par }{\Q jõku ị́jọ́ ꞌbá Ãdróŋâ ꞌbãlépi idemará rú

\par }{\QB rĩ ꞌbadrị̂ kí ãꞌị̃lépi ku rĩ ĩꞌdi drị̃lẹ́ba rú.


\par }{\Q \VS{2}Wó ĩꞌdi uꞌá ãyĩkõ sĩ rá la ãzị́táŋá
{\ND{Úpí}} drị̂ kí sĩ,

\par }{\QB ãzíla ĩꞌdi ị́jọ́ ũrã ãzị́táŋá ꞌdĩ kí drị̃ gá ị̃tụ́ kí ị́nị́ be.


\par }{\Q \VS{3}Ĩꞌdi adru cécé ife salé ị̃yị́ tị gá rĩ áni,

\par }{\QB ĩꞌdi ífí ka áyi mgbã rĩ agá.

\par }{\Q Bị́ la icó kí nụlé ku.

\par }{\QB Ị́jọ́ ãlu-ãlu ĩꞌdiní idélé rĩ kí ífí ka rá.


\par }{\Q \VS{4}Wó ꞌbá ị́jọ́ ũnzí idélépi rĩ adru kí ꞌdĩ ꞌbã áni ku,

\par }{\QB kí cécé drẹ̃jị́kọ̃ áni, ãlụ́kụ́kụ̃ la kí vu, kí dó sĩ nga rá.


\par }{\Q \VS{5}Ị́jọ́ ꞌdĩ sĩ Ãdróŋá la ꞌbá ị́jọ́ ũnzí idélépi rĩ kí ị́jọ́ lị rá,

\par }{\QB ãzíla ála kí ĩsélé co ꞌbá Ãdróŋá drị́ ãla ꞌdĩ kí abe ndú ndú.


\par }{\BB \par }
{\Q \VS{6}ꞌBá Ãdróŋá drị́ ãlá rĩ kí
{\ND{Úpí}} la kí tãmba ãzíla kí drị̃ ce gẹ̃rị̃ ĩꞌdi drị̂ gá nĩ,

\par }{\QB wó ꞌbá ị́jọ́ ũnzí idélépi rĩ kí mụ ị̃lị̃kị̃lé rá.




\par }\PsalmChap{2}{\SH Úpí Ãdróŋá ꞌbã pẽlé nĩ rĩ
\par }
{\Q \VerseOne{1}Sụ́rụ́ kí ị́jọ́ itú sĩ mvujó Ãdróŋá rụ́ rá ãꞌdu ị́jọ́ sĩ yã?

\par }{\QB ꞌBá kí ị́jọ́ ífí kọ́lị rĩ kí itú ãꞌdu ị́jọ́ sĩ yã?


\par }{\Q \VS{2}Ũpi ĩꞌbadrị̂ mvu kí rá,

\par }{\QB drị̃lẹ́ka ĩꞌbadrị̂ itú kí ị́jọ́ ũnzí ãngũ ãlu gá
{\ND{Úpí}} ụrụꞌbá gá,

\par }{\QB ãzíla ꞌbá
{\ND{Úpí}} Ãdróŋá ꞌbã ãdu ũsũjó drị̃ la gá rĩ ụrụꞌbá gá.


\par }{\Q \VS{3}Ũpi drị̃ ũnzí ꞌdĩ jọ kí, “Lẽ ãma ãtrũ kí ãma ũpĩ ĩꞌbadrị̂ agâlé rá,

\par }{\QB lẽ ãꞌbe kí
{\ND{Úpí}} ꞌbã ũpĩ rá.”


\par }{\BB \par }
{\Q \VS{4}{\ND{Úpí}} la kí gụ úmvúke ĩꞌdidrị́ ꞌbụ̃ gâlé rĩ ꞌbã drị̃ gâlé gụgụ̃,

\par }{\QB Ãdróŋá nzụ ị́jọ́ ĩꞌbã kí itúlé rĩ kí sụ́ rá.


\par }{\Q \VS{5}ꞌDã ꞌbã ũngúkú gá, Ãdróŋá la kí bị́lẹ́ ị̃ndụ́ li ũmbã sĩ,

\par }{\QB ãzíla fẽ ĩꞌbaní ụ̃rị̃ ãdrã ĩꞌdidrị̂ sĩ jọ,


\par }{\Q \VS{6}“Má iri Úpí mání pẽlé rĩ

\par }{\QB ꞌbé mádrị́ ãlá Zị̃yọ́nị̃ drị̃ gá ꞌbo.”


\par }{\BB \par }
{\Q \VS{7}Ma ãzị́táŋá
{\ND{Úpí}} drị̂ kí azị:

\par }{\QB {\ND{Úpí}} jọ mání, “Mi mâ ngọ́pị ꞌi,

\par }{\QB ãndrũ má acá dó mî átẹ́pị rú ꞌbo.


\par }{\Q \VS{8}Ízị ị́jọ́ áma tị gá, ma sụ́rụ́ kí fẽ acálé ími drị́lẹ́ agá rá,

\par }{\QB ụ̃nọ́kụ́ la acá pírí ãko mîni la rú.


\par }{\Q \VS{9}Mi kí ũgbã túré aya rú rĩ sĩ;

\par }{\QB Mi kí andi nírí nírí cécé úmvú ꞌbã andilé rĩ ãni.”


\par }{\BB \par }
{\Q \VS{10}Ị́jọ́ ꞌdĩ sĩ, ũpî, ĩmi adru ũndũwã trũ;

\par }{\QB áli ĩmi bị́lẹ́ ị̃ndụ́, ĩmi drị̃lẹ́ka ụ̃nọ́kụ́ gá ꞌdĩ.


\par }{\Q \VS{11}Ĩmi ị̃nzị̃
{\ND{Úpí}} ꞌi ụ̃rị̃ trũ,

\par }{\QB ĩmi ị̃nzị̃ ĩꞌdi ãrútáŋá sĩ;


\par }{\Q \VS{12}ĩmi ị̃nzị̃ ngọ́pị ꞌi, jõ íni ku adrã ĩꞌdidrị̂ la angá ĩmi drị̃ gá gbõ rú,

\par }{\QB ãzíla icó ĩmi ị̃lị̃kị̃lé ꞌdĩ sĩ sáwã ĩminí ũdrãjó rĩ acá drĩ ku rú.

\par }{\Q ꞌBá ru tãmbalépi
{\ND{Úpí}} agá rĩ kí pírí drị̃lẹ́ba rú.




\par }\PsalmChap{3}{\SH Ãdróŋá zịlé ụ̃ꞌbụ́tị sĩ ãzãkoma aꞌị́jó rĩ
\par }
{\Q \VerseOne{1}{\ND{Úpí}} Ãdróŋá, mẹ́rọ́ꞌbá mádrị̂ kí ũꞌbí ru!

\par }{\QB ꞌBá tị itúlépi áma ụrụꞌbá gá rĩ kí ũꞌbí ru.


\par }{\Q \VS{2}ꞌBá ũꞌbí kí jọ la mání,

\par }{\QB “Ãdróŋá icó áma palé ku.”


\par }{\BB \par }
{\Q \VS{3}Wó
{\ND{Úpí}}, mi gọ́bẹ́rẹ́ áma tãmbalépi rĩ ꞌi;

\par }{\QB ífẽ mání ãꞌdị́ ndẽlé rá

\par }{\QB mí imbá áma ásị́ ũkpó ru.


\par }{\Q \VS{4}Má umve
{\ND{Úpí}} ꞌi áma ãzã kolé,

\par }{\QB umvi ma angájó ꞌbé ĩꞌdidrị́ ãlá rĩ drị̃ gâlé rá.


\par }{\BB \par }
{\Q \VS{5}Ma áma la vũ gá ãzíla ma ụ́ꞌdụ́ ko;

\par }{\QB ma ángá ị̃dị́ la ãꞌdusĩku
{\ND{Úpí}} la áma tãmba nĩ.


\par }{\Q \VS{6}Má idé ụ̃rị̃ sĩ mẹ́rọ́ꞌbá álĩfũ-álĩfũ

\par }{\QB áma andre celépi wókõ pírí gá rĩ kí sĩ ku.


\par }{\BB \par }
{\Q \VS{7}Mí amụ́
{\ND{Úpí}}! Ípa ma Ãdróŋá mádrị̂!

\par }{\Q Ífẽ drị̃rịma mẹ́rọ́ꞌbá mádrị̂ ꞌbaní pírí

\par }{\QB ãzíla mí aꞌbe kí ũkpó kó ru.


\par }{\BB \par }
{\Q \VS{8}Patáŋá la amụ́ angájó
{\ND{Úpí}} drị́,

\par }{\QB Ásị́ ị̃gbẹ̃ mídrị̂ ꞌba adru ꞌbá mídrị̂ kí drị̃ gá.




\par }\PsalmChap{4}{\SH Ãdróŋá zịlé ĩndró sĩ rĩ
\par }
{\Q \VerseOne{1}Ãdróŋá mí umvi ị́jọ́ mání zịlé rĩ,

\par }{\QB mi ꞌbá áma tãmbalépi rĩ ꞌi.

\par }{\Q Ífẽ mání ásị́ ũkpõ ũcõgõ mání ịsụ́lépi rĩ agá;

\par }{\QB ími ásị́ ꞌba adru mání ị̃gbẹ́ ru ãzíla mí are ị́jọ́ mání zịlé rĩ.


\par }{\BB \par }
{\Q \VS{2}ꞌBá ꞌdĩ ĩmi mání drị̃nzá fẽ sáwã íngõpí?

\par }{\QB Ĩmi ị́jọ́ ãzị́ kóru rĩ kí lẽ ãzíla acị́ ị́jọ́ ĩnzõ rú rĩ kí vú gâsĩ sáwã íngõpí?


\par }{\Q \VS{3}Lẽ ị̃nị̃ rá
{\ND{Úpí}} pẽ ꞌbá ãlá rĩ ĩꞌdi ãni la rú ꞌbo;

\par }{\QB {\ND{Úpí}} la áma tị are rá ádrĩ ĩꞌdi umve rĩ gá.


\par }{\BB \par }
{\Q \VS{4}Ũmbã mídrị̂ agá mí idé ị́jọ́ ũnzí ku;

\par }{\QB míní ími la agá gbọ́lọ́ sị́ gá ꞌdãá, mí ũrã ị́jọ́ ásị́ sĩ ãzíla mí ĩyãŋã tú.


\par }{\Q \VS{5}Mí idé{\ND{Úpí}} ní ídétáŋá mgbã rĩ ꞌi,

\par }{\QB ãzíla íꞌbã ími ásị́ ĩꞌdi drị̃ gá.


\par }{\BB \par }
{\Q \VS{6}ꞌBá wẽwẽ rú kí Ãdróŋá zị:

\par }{\QB “{\ND{Úpí}}, ídrĩ tá ãmaní mũkẽ iꞌda rá, ĩꞌdi tá adru múké fô!

\par }{\QB Mí andré ãma ízákĩzã fô!”


\par }{\Q \VS{7}Ãyĩkõ míní fẽlé áma ásị́ gá rĩ

\par }{\QB ndẽ ĩꞌbã kí ịsụ́lé ãná kalépi ĩꞌbaní wẽwẽ rú ãzíla zãbíbũ úꞌdí rĩ sĩ rĩ rá.


\par }{\Q \VS{8}Ádrĩ áma la vũ gá, ma ụ́ꞌdụ́ ko ásị́ ị̃gbẹ̃ sĩ;

\par }{\QB {\ND{Úpí}}, mi lú áma tãmba múké la mi ꞌi.




\par }\PsalmChap{5}{\SH Ãzãkoma zịjó Ãdróŋâ tị gá
\par }
{\Q \VerseOne{1}{\ND{Úpí}} Ãdróŋá, mí are ị́jọ́ ãfũlépi áma tị gá rĩ ꞌi;

\par }{\QB mí are áma áwáŋá mání sĩ ãzãkoma aꞌị́jó rĩ ĩndĩ.


\par }{\Q \VS{2}Mí are áwáŋá mání awálé sĩ ãzãkoma aꞌị́jó rĩ,

\par }{\QB Ãdróŋá ãzíla úpí mádrị̂!

\par }{\Q Ma ími zị Úpí Ãdróŋá.


\par }{\Q \VS{3}{\ND{Úpí}}, mí are áma ụ́ꞌdụ́kọ́ ụ̃ꞌbụ́tị sĩ;

\par }{\QB ị̃tụ́ ꞌbã agâ gá ma ị́jọ́ zị ími tị gá

\par }{\QB ãzíla ma umvitáŋá míní áma umvijó rĩ tẽ.


\par }{\BB \par }
{\Q \VS{4}Mí adru Ãdróŋá uꞌálépi ị́jọ́ ũnzí sĩ ãyĩkõ sĩ rĩ ꞌi ku.

\par }{\QB ꞌBá ũnzí rĩ kí abe mí uꞌá ãngũ ãlu gá ku.


\par }{\Q \VS{5}ꞌBá ãfó rú rĩ icó kí pá tulé ími drị̃lẹ́ gá ku,

\par }{\QB Íngụ̃ ꞌbá ị́jọ́ ũnzí idélépi rĩ kí pírí ũnzí.


\par }{\Q \VS{6}ꞌBá ĩnzõ jọlépi rĩ kí, mi kí ị̃lị̃kị̃ rá.

\par }{\QB {\ND{Úpí}}, íngụ̃ ꞌbá ꞌbá ãrí asulépi rĩ kí

\par }{\QB ꞌbá ꞌbá ulélépi rĩ kí abe ũnzí.


\par }{\BB \par }
{\Q \VS{7}Wó ásị́ ị̃gbẹ̃ mídrị́ ãmbógó rĩ sĩ;

\par }{\QB ma amụ́ jó mídrị̂ gá;

\par }{\Q ma ími ị̃nzị̃ jó mídrị́ ãlá rĩ agá

\par }{\QB ma ãvụ̃ vụ̃rụ́ ãrútáŋá fẽjó míní ãzíla ma drị̃ ja jó mídrị́ ãlá rĩ gâlé ru.


\par }{\Q \VS{8}{\ND{Úpí}}, mẹ́rọ́ꞌbá mádrị̂ kí ũꞌbí ru!

\par }{\QB Íce áma drị̃ sĩ ị́jọ́ míní lẽlé rĩ ngajó;

\par }{\QB Íko áma ãzã sĩ acị́jó gẹ̃rị̃ mídrị́ ãlá rĩ agâ sĩ.


\par }{\BB \par }
{\Q \VS{9}Ị́jọ́ mẹ́rọ́ꞌbá mádrị̂ ꞌbã kí jọlé rĩ sĩ útị̃ ásị́ ku;

\par }{\QB kí ásị́ gá ị́jọ́ ꞌbá dịjó rĩ ga tré,

\par }{\Q kí tị ũré ru sĩ ꞌbá uléjó,

\par }{\QB ĩnzõ ga kí agá tré.


\par }{\Q \VS{10}Ílã kí ꞌbá ũnzí la rú Ãdróŋá;

\par }{\QB ị́jọ́ ũnzí ĩꞌbadrị̂ ꞌbã fẽ kí aꞌdélé nĩ.

\par }{\Q Ị́jọ́ ũnzĩ ĩꞌbadrị́ wẽwẽ rú ꞌdĩ kí sĩ ídro kí rá,

\par }{\QB ãꞌdusĩku mvu kí mí rụ́ ꞌdâ rá.


\par }{\BB \par }
{\Q \VS{11}Ĩmi uꞌá ãyĩkõ sĩ ĩmi ꞌbá Ãdróŋá ꞌbã tãmbalé nĩ ꞌdĩ;

\par }{\QB lẽ ĩngo úngó ãyĩkõ sĩ ụ́ꞌdụ́ pírí sĩ.

\par }{\Q Ãdróŋá ímba ꞌbá ími lẽlépi rĩ kí tã,

\par }{\QB ãꞌdusĩku ími rụ́ sĩ kí ãyĩkõ sĩ.


\par }{\Q \VS{12}{\ND{Úpí}} ãndá-ãndá ru mi ꞌbá pịrị rĩ ꞌbaní ásị́ ị̃gbẹ̃ fẽ rá,

\par }{\QB lẽtáŋá mídrị̂ la kí tãmba gọ́bẹ́rẹ́ áni.




\par }\PsalmChap{6}{\SH Ãzãkoma zịjó Ãdróŋá tị gá sáwã ũcõgõ drị̂ sĩ
\par }
{\Q \VerseOne{1}{\ND{Úpí}}, mí uzá jõ áma drị̃ gá ũmbã sĩ ku,

\par }{\QB ífẽ mání drị̃rịma ũmbã mídrị̂ sĩ ku!


\par }{\Q \VS{2}{\ND{Úpí}}, ími ásị́ ꞌba adru drĩ mání ị̃gbẹ́ ru ãꞌdusĩku ma ũkpõ kóru,

\par }{\QB mí adrí ma
{\ND{Úpí}}, ãꞌdusĩku ma ũcõgõ agá.


\par }{\Q \VS{3}Áma ásị́ cãndí ru,

\par }{\QB {\ND{Úpí}}, mi dó tẽ sáwã íngõpí sĩ áma ãzã kojó?


\par }{\BB \par }
{\Q \VS{4}{\ND{Úpí}}, mí amụ́ áma palé;

\par }{\QB lẽtáŋá mídrị́ ukólépi ku rĩ sĩ ípa ma drã agá rĩ sĩ fô.


\par }{\Q \VS{5}ꞌBá drãlépi rá rĩ icó ị́jọ́ ũrãlé ími drị̃ gá ku.

\par }{\QB Ãꞌdi icó ími ịcụ́lé angájó ĩnádrị̃ agâlé nĩ yã?


\par }{\BB \par }
{\Q \VS{6}Awájó ũcõgõ sĩ rĩ fẽ mání ãndẽlé ꞌbo;

\par }{\QB ma gbọ́lọ́ mádrị̂ drị̃ ũsũ mị́ndrẹ sĩ ị́nị́-ãrã;

\par }{\QB pị́lọ̃ mádrị̂ la ị̃mvụ̃ áma mị́ndrẹ sĩ.


\par }{\Q \VS{7}Áma mịfị́ kí dó ũkpõ kóru ũcõgõ sĩ;

\par }{\QB mẹ́rọ́ꞌbá ꞌbã kí áma fẽjó awájó rĩ sĩ.


\par }{\BB \par }
{\Q \VS{8}Ĩmi ꞌbá ị́jọ́ ũnzí ngalépi ꞌdĩ, ĩmi ĩdã ĩmi má rụ́ ꞌdâ rĩ sĩ pírí rá,

\par }{\QB ãꞌdusĩku
{\ND{Úpí}} are áma ụ́ꞌdụ́kọ́ mání sĩ awájó rĩ ꞌbo.


\par }{\Q \VS{9}{\ND{Úpí}} are mãmálá mání ꞌbãlé rĩ ꞌbo,

\par }{\QB ãꞌị̃ ị́jọ́ mání zịlé ĩꞌdi tị gá rĩ rá.


\par }{\Q \VS{10}Drị̃nzá la mẹ́rọ́ꞌbá mádrị̂ kí rụ pírí cãndí ãmbógó la be;

\par }{\QB kí drị̃ la ru ꞌbe rá, kí gõ vúlé.




\par }\PsalmChap{7}{\SH Ị́jọ́ lịŋá múké rĩ zịjó
{\ND{Úpî}} tị gá
\par }
{\Q \VerseOne{1}{\ND{Úpí}} Ãdróŋá mádrị̂, mi ãngũ mání sĩ áma zịjó ala gá rĩ ꞌi,

\par }{\QB ípa ma ꞌbá áma ị̃ndụ́ ndrụ̃lépi rĩ kí drị́lẹ́ gá; mí anzé ma kí drị́lẹ́ gá,


\par }{\Q \VS{2}jõ íni ku kí áma uce kẹ̃mị̃ ꞌbã ĩzá ucelé rĩ áni

\par }{\QB ãzíla kí áma uce nírí-nírí, ꞌbá ãzí la adru áma palé yụ.


\par }{\BB \par }
{\Q \VS{3}{\ND{Úpí}} Ãdróŋá mádrị̂, ádrĩ ị́jọ́ ũnzí idé ꞌbá ãzí rụ́,

\par }{\QB ádrĩ ꞌbá ãzí mẹ́lẹ́ mbe,


\par }{\Q \VS{4}ádrĩ ũnzĩkãnã nga mâ wọ̃rị̂ rụ́

\par }{\QB jõku ádrĩ mâ mẹ́rọ́ꞌbá ra ị́jọ́ ãzí kóru rá,


\par }{\Q \VS{5}lẽ mẹ́rọ́ꞌbá mádrị̂ ꞌbã adro ma ãzíla ꞌbã rụ ma rá;

\par }{\QB lẽ ꞌbã co ma káyĩ

\par }{\QB ãzíla ꞌbã aꞌbe áma ãvũ pụ́trụ́ agá.


\par }{\BB \par }
{\Q \VS{6}{\ND{Úpí}}, mí angá ũmbã mídrị̂ trũ!

\par }{\QB Mí angá ũmbã mídrị̂ trũ mẹ́rọ́ꞌbá mádrị̂ kí ụrụꞌbá gá;

\par }{\QB Ãdróŋá mádrị̂, mí angá ãzíla ílị ị́jọ́ pịrị rĩ.


\par }{\Q \VS{7}Mí atrá ꞌbá pírí kí ími andre gá,

\par }{\QB ína ũpĩ kí drị̃lẹ́ gá angájó ꞌbụ̃ gâlé.


\par }{\QB \VS{8}{\ND{Úpí}} Ãdróŋá mi ꞌbá kí ị́jọ́ lị mi ꞌi.

\par }{\Q {\ND{Úpí}} Ãdróŋá ụrụgá ãndânĩ rĩ,

\par }{\QB ma ị́jọ́ kóru, ílị áma ị́jọ́ mání ị́jọ́ pịrị ngajó rĩ sĩ.


\par }{\Q \VS{9}Mi Ãdróŋá ãlá

\par }{\QB ꞌbá ũrãtáŋá kí nị̃lépi ásị́sị́ŋá be cé rĩ,

\par }{\Q Mí atrị ũmbã ꞌbá ũnzí rĩ ꞌbadrị̂ kí cí,

\par }{\QB ãzíla ímba ꞌbá ãla rĩ kí tã fô!


\par }{\BB \par }
{\Q \VS{10}Ãdróŋá ụrụgá ãndânĩ rĩ ĩꞌdi gọ́bẹ́rẹ́ mádrị̂,

\par }{\QB ĩꞌdi ꞌbá ásị́ mgbã trũ rĩ kí pa rá.


\par }{\Q \VS{11}Ãdróŋá ĩꞌdi ꞌbá ị́jọ́ lịlẹ́pi pịrị rĩ ꞌi,

\par }{\QB Ĩꞌdi uꞌá ụ́ꞌdụ́ pírí sĩ ũmbã sĩ ꞌbá ị́jọ́ ũnzí idélé rĩ ꞌbaní.


\par }{\Q \VS{12}Drĩ ásị́ uja ku,

\par }{\QB Ãdróŋá la ménéŋá ĩꞌdidrị̂ sị́ jĩ,

\par }{\QB ĩꞌdi ụ́sụ ĩꞌdidrị̂ tĩ sĩ kí ụgbẹ́jó rá.


\par }{\Q \VS{13}Ãdróŋá itú ãko ĩꞌdidrị́ ãꞌdị́drị̂ kí ꞌbo,

\par }{\QB itú ꞌé ĩꞌdidrị́ sị́ ãcí ru rĩ kí bábá.


\par }{\BB \par }
{\Q \VS{14}ꞌBá ị́jọ́ ũnzí ꞌbã mbajó ala gá rĩ la ũnzĩkãnã tị

\par }{\QB ãzíla ũnzĩkãnã la ĩnzõ tị.


\par }{\Q \VS{15}ꞌBá ꞌbụ́ galépi ꞌbá ãzí ꞌba uꞌde kí rú sĩ ala gá rĩ

\par }{\QB kí vúŋá la uꞌde ꞌbụ́ ꞌdã kí agá nĩ.


\par }{\Q \VS{16}Ị́jọ́ ũnzí ĩꞌdi ꞌbã idélé ꞌbá ãzí ụrụꞌbá gá rĩ la ru uja ĩꞌdi ụrụꞌbá gá;

\par }{\QB ãlí ĩꞌdi ꞌbã itúlé ꞌbá ãzí ụrụꞌbá gá rĩ la ru uja ĩꞌdi drị̃ gá.


\par }{\BB \par }
{\Q \VS{17}Ma ãwãꞌdĩfô fẽ
{\ND{Úpí}} ní ãꞌdusĩku ĩꞌdi ị́jọ́ pịrị rĩ nga nĩ,

\par }{\QB ma úngó ngo
{\ND{Úpí}} ụrụgá ãndânĩ rĩ ꞌbã rụ́ ịcụ́jó.




\par }\PsalmChap{8}{\SH Dị̃zã Ãdróŋá drị̂ kí ị̃nzị̃táŋá ꞌbá drị̂ be
\par }
{\Q \VerseOne{1}{\ND{Úpí}}, Úpí ãmadrị̂,

\par }{\QB ími rụ́ ꞌbã kụŋá ꞌbã ãmbõgõ ụ̃nọ́kụ́ drị̃ gá ꞌdâ íngõpí yã!

\par }{\Q Dị̃zã mídrị̂ alị ꞌbụ̃ kí drị̃ gâsĩ cákáꞌdá.


\par }{\Q \VS{2}Ífẽ ũkpó anzị nírí ꞌbaní ũrekeŋá kí abe,

\par }{\QB sĩ ími ịcụ́jó mẹ́rọ́ꞌbá mídrị̂ kí ị́jọ́ sĩ.

\par }{\Q Kí mẹ́rọ́ꞌbá mídrị̂ kí fẽ ꞌbá

\par }{\QB lẽlépi ãrígó tị ũfẽlépi rĩ kí abe ĩyãŋãlé tú.


\par }{\BB \par }
{\Q \VS{3}Ádrĩ ãngũ ndre ị́nị́ sĩ ãko míní ũꞌbãlé ꞌbụ̃ gá,

\par }{\QB ãzị́ ími drị́ ꞌbã ngalé rĩ kí drị̃ gá,

\par }{\Q ĩmbá kí lẽlẽgó abe

\par }{\QB mí ũꞌbã kí ãngũ ĩꞌbadrị̂ kí agá,


\par }{\Q \VS{4}ꞌbá ĩꞌdi mgbã rĩ gá ãꞌdu míní sĩ ị́jọ́ ũrãjó drị̃ la gá,

\par }{\QB míní sĩ ngọ́tị́ ꞌbádrị̂ tãmbajó?


\par }{\Q \VS{5}Ãdróŋá, íꞌbã ꞌbá were ími vúlé gá,

\par }{\QB mí ụ̃sụ̃ ĩꞌdi dị̃zã sĩ ãrútáŋá be.


\par }{\BB \par }
{\Q \VS{6}Íꞌbã ĩꞌdi úpí ru ãzị́ míní ngalé ími drị́ sĩ ri kí drị̃lẹ́ gá;

\par }{\QB ãzíla ãko pírí kí ĩꞌdi pálé gá,


\par }{\Q \VS{7}Kãbĩlõ kí tị́ kí abe pírí,

\par }{\QB ãnãkpá ásé agá ri kí,


\par }{\Q \VS{8}ãriŋa ꞌbụ̃ gá rĩ kí,

\par }{\QB Ị̃ꞌbị kí,

\par }{\QB ãzíla ãko pírí ị̃yị́ wẽlépi rĩ kí abe.


\par }{\BB \par }
{\Q \VS{9}{\ND{Úpí}}, Úpí ãmadrị̂,

\par }{\QB ími rụ́ ꞌbã kụŋá ꞌbã ãmbõgõ ụ̃nọ́kụ́ drị̃ gá ꞌdâ íngõ pí yã!




\par }\PsalmChap{9}{\SH Ãwãꞌdĩfô fẽjó Ãdróŋá ní ĩꞌdi ꞌbã ị́jọ́ lijó pịrị rĩ sĩ
\par }
{\Q \VerseOne{1}{\ND{Úpí}} ma mụ ími ịcụ́lé áma ásị́ pírí sĩ;

\par }{\QB Ma mụ ị́jọ́ pírí míní idélé ụ̃sụ̃táŋá ru rĩ kí ũlũlé.


\par }{\Q \VS{2}Ma mụ uꞌálé ãyĩkõ sĩ ãzíla ma mụ áma ũnũlé mî sĩ.

\par }{\QB Ma mụ úngó ngolé sĩ ími rụ́ ịcụ́jó Úpí ụrụgá ãndânĩ rĩ.


\par }{\Q \VS{3}Mẹ́rọ́ꞌbá mádrị̂ kí ru uja sĩ apájó vúlé,

\par }{\QB kí uꞌde ãzíla kí ũdrã ími drị̃lẹ́ gá rá.


\par }{\Q \VS{4}Ífẽ ị́jọ́ mádrị̂ ní pá tujó pịrị ꞌbo;

\par }{\QB úmvúke mídrị́ ũpĩ drị̂ drị̃ gá, ílị ị́jọ́ áma drị̃ gá pịrị rĩ ꞌbo.


\par }{\Q \VS{5}Mí uzá sụ́rụ́ kí drị̃ gá rá ãzíla mí ị̃lị̃kị̃ ꞌbá ị́jọ́ ũnzí idélépi rĩ kí ꞌbo,

\par }{\QB mí ịnị́ kí rụ́ kpítã rá.


\par }{\Q \VS{6}Mẹ́rọ́ꞌbá ãmadrị̂ ukó kí dó kpítã rá,

\par }{\QB mí andi táwụ̃nị̃ ĩꞌbadrị̂ kí rá,

\par }{\QB ãzíla kí ị́jọ́ ãvĩ dó cĩrĩkĩní.


\par }{\BB \par }
{\Q \VS{7}{\ND{Úpí}} la ụ̃pị̃ na jãꞌdâ,

\par }{\QB ꞌbã úmvúke ĩꞌdidrị́ sĩ ị́jọ́ lịjó rĩ ꞌbo.


\par }{\Q \VS{8}Ãdróŋá la ụ̃nọ́kụ̂ ꞌbã ị́jọ́ lị ị́jọ́ pịrị rĩ sĩ nĩ,

\par }{\QB ĩꞌdi sụ́rụ́ kí drị̃ ce ị́jọ́ pịrị rĩ sĩ.


\par }{\Q \VS{9}{\ND{Úpí}} ĩꞌdi ꞌbá ꞌbá ĩkpãlé rĩ ꞌbã kí sĩ apájó ru zị̃jó rĩ ꞌi,

\par }{\QB ĩꞌdi ãngũ sĩ ru zị̃jó sáwã ũcõgõ drị̂ agá rĩ ꞌi.


\par }{\Q \VS{10}ꞌBá ími nĩlépi rá rĩ kí ásị́ ꞌbã ími drị̃ gá rá
{\ND{Úpí}}

\par }{\QB ãꞌdusĩku mí aꞌbe ꞌbá ími ndrụ̃lépi rĩ kí ku.


\par }{\Q \VS{11}Ĩngo úngó sĩ
{\ND{Úpí}} rilépi úmvúke drị̃ gá Zị̃yọ́nị̃ gá rĩ ịcụ́jó!

\par }{\QB Ĩmi ũlũ sụ́rụ́ ꞌbaní ị́jọ́ pírí ĩꞌdi ꞌbã ngalé rĩ kî,


\par }{\Q \VS{12}ãꞌdusĩku Ãdróŋá la ꞌbá ꞌbá ꞌbaní ụꞌdị́lé rĩ kí ãrígó tị ũfẽ rá,

\par }{\QB ãvĩ ị́jọ́ áwáŋá ꞌbá ĩkpãlé ĩkpã rĩ kí awájó rĩ drị̃ gá ku.


\par }{\Q \VS{13}{\ND{Úpí}} mí adru mání asị́ ị̃gbẹ́ sĩ!

\par }{\QB Índre cõcóŋá mẹ́rọ́ꞌbá mádrị̂ ꞌbã kí áma ĩcõcõŋãjó rĩ ꞌi, ípa ma drã agá rĩ sĩ rá
{\ND{Úpí}}


\par }{\Q \VS{14}ma dó sĩ ími rụ́ ịcụ́ ũꞌbí kí agá

\par }{\QB kẹ̃jị́tị Zị̃yọ́nị̃ drị̂ gá

\par }{\QB ãzíla ma dó sĩ uꞌá ãyĩkõ sĩ míní áma pajó rĩ sĩ.


\par }{\Q \VS{15}Sụ́rụ́ uꞌde kí ꞌbụ́ ĩꞌbaní galé ꞌbá ãzị́ ꞌba ní rĩ agá;

\par }{\QB Mãtégõ ĩꞌbaní ꞌbãlé rĩ gbã kí ꞌbã pá vúŋá nĩ.


\par }{\Q \VS{16}{\ND{Úpí}} nze ru vú ị́jọ́ lịŋá pịrị rĩ sĩ,

\par }{\QB ị́jọ́ ꞌbá ũnzí rĩ ꞌbã kí ngalé rĩ ꞌbã vúŋá la kí rụ nĩ.


\par }{\Q \VS{17}ꞌBá ị́jọ́ ũnzí ngalépi rĩ kí fi ꞌbụ́ gá

\par }{\QB sụ́rụ́ pírí Ãdróŋá ti gãlépi úmgbé rĩ abe.


\par }{\Q \VS{18}Wó ꞌbá ãzãkoma lẽlépi rĩ kí ị́jọ́ ãvĩ sáwã pírí sĩ ku;

\par }{\QB ásị́ ꞌbãŋá ꞌbá lẽmẽrí rĩ ꞌbadrị̂ icó drãlé cĩrĩkĩní ku.


\par }{\BB \par }
{\Q \VS{19}Mí amụ́,
{\ND{Úpí}}! Ífẽ ꞌbá ꞌbã ndẽ kí mi ku;

\par }{\QB mí ájí sụ́rụ́ kí ími drị̃lẹ́ gá sĩ ị́jọ́ lịjó kí drị̃ gá.


\par }{\Q \VS{20}{\ND{Úpí}}, ífẽ sụ́rụ́ kí ꞌbã ásị́ ꞌbã umvú kí ụ̃rị̃ sĩ;

\par }{\QB ífẽ ꞌbã nị̃ kí rá kí ꞌbãngá lú ꞌbá.




\par }\PsalmChap{10}{\SH Ãdróŋá zịjó ꞌbã ị̃lị̃kị̃ ꞌbá ũnzí rĩ kí rá
\par }
{\Q \VerseOne{1}{\ND{Úpí}}, ítu dó pá rá-rá ru la ãꞌdu sĩ yã?

\par }{\QB Ízị̃ dó mi sáwã ũcõgõ drị̂ sĩ cí la ãꞌdu sĩ yã?


\par }{\Q \VS{2}ꞌBá ũnzí rĩ kí ãfó sĩ ãzíla kí ꞌbá lẽmẽrí rĩ kí vú adro;

\par }{\QB ífẽ ị́jọ́ ũnzí ĩꞌbã kí itúlé rĩ ꞌbã rụ kí vúŋá nĩ.


\par }{\Q \VS{3}ꞌBá ũnzí rĩ la adru ãfó sĩ ị́jọ́ ũnzí ĩꞌdi ásị́ gá rĩ sĩ,

\par }{\QB ĩꞌdi ꞌbá rọ̃mgbọ́ ru rĩ ịcụ́ ãzíla ĩꞌdi
{\ND{Úpí}} ꞌi gã úmgbé.


\par }{\Q \VS{4}Ãfó drị́ ꞌbá ũnzí rĩ ndrụ̃ Ãdróŋâ ku;

\par }{\QB ũrãtáŋá ĩꞌdidrị̂ agá ꞌbã ásị́ Ãdróŋâ drị̃ gá ku.


\par }{\Q \VS{5}ꞌBá ũnzí rĩ kí sáwã pírí sĩ ị́jọ́ ĩꞌbã kí lẽlé rĩ ịsụ́ rá,

\par }{\QB vã kí ị́jọ́ Ãdróŋá ꞌbã lịlé rĩ ku;

\par }{\QB kí ru ịpị́ ãfó sĩ mẹ́rọ́ꞌbá ĩꞌbadrị̂ kí sĩ.


\par }{\Q \VS{6}Kí jọ la ĩꞌbaní cénĩ-cénĩ rú, má icó yãlé ị́jọ́ ãzí sĩ ku;

\par }{\QB ma ụ́ꞌdụ́ pírí sĩ adru ãyĩkõ sĩ, ị́jọ́ ãzí icó áma rụlé ku.


\par }{\Q \VS{7}Ị́jọ́ ãfũlépi kí tị gá rĩ lú áwãtáŋá, ĩnzõ, ãzíla gbọ́rọ́kọ̃;

\par }{\QB kí ị́jọ́ sĩ ru ngụ̃jó rĩ kí jọ ị́jọ́ ũnzí rĩ be mbẽlẽŋá ru.


\par }{\Q \VS{8}Kí ru ụ̃zị̃ sĩ ꞌbá ũtẽjó tọ̃rọ́mẹ́ kí agâ sĩ,

\par }{\QB sĩ ꞌbá ị́jọ́ kóru rĩ kí ụꞌdị́jó,

\par }{\QB Kí ꞌbá ị́jọ́ ꞌbã ndẽlé rá rĩ kí ndrụ̃.


\par }{\Q \VS{9}Ãngũ ĩꞌbã kí sĩ ꞌbá tẽjó rĩ gá kí ru la kẹ̃mị̃ ani,

\par }{\QB kí ru la sĩ ꞌbá ĩkpãlé ĩkpã-ĩkpã rĩ kí ũtẽjó;

\par }{\QB kí kí rụ ímbá sĩ selé ụꞌdị́lé rá.


\par }{\Q \VS{10}Kí ꞌbá ũkpó kóru rĩ kí andi, kí dó sĩ uꞌde vụ̃rụ́,

\par }{\QB ꞌbá ị́jọ́ ꞌbã ndẽlé rá rĩ kí uꞌde ũkpõ ꞌbá ũnzí rĩ ꞌbadrị̂ sĩ.


\par }{\Q \VS{11}ꞌBá ũnzí rĩ kí jọ la, “Ãdróŋá ãvĩ ꞌbãngá ị́jọ́ ꞌdĩ kí rá,

\par }{\QB ụ̃pị̃ ru mịfị́ kí cí, icó dó sĩ ị́jọ́ ꞌdĩ kí ndrelé ku.”


\par }{\Q \VS{12}Mí ángá
{\ND{Úpí}}, ífẽ drị̃rịma ꞌbá ũnzí rĩ ꞌbanî;

\par }{\QB mí ãvĩ jõ ị́jọ́ ꞌbá ũkpõ kóru rĩ drị̃ gá ku fô!


\par }{\Q \VS{13}ꞌBá ũnzí rĩ la Ãdróŋá ꞌbã ápãrákã rú la ãꞌdu ị́jọ́ sĩ yã?

\par }{\QB Ĩꞌdi jọ la ĩꞌdiní cénĩ-cénĩ rú,

\par }{\QB Ãdróŋá icó ꞌbãngá drị̃rịma fẽlé mání ku


\par }{\Q \VS{14}Wó Ãdróŋá índre ũcõgõ ãzíla ãzá ĩꞌbã kí fẽlé rĩ rá;

\par }{\QB mi ị́jọ́ ũrã drị̃ la gá ãzíla ãzị́ la nga rá,

\par }{\Q ꞌbá ị́jọ́ kóru rĩ tị̃ kí ásị́ ími drị̃ gá;

\par }{\QB mi ꞌbá ĩmvú kí ãzã kolépi rĩ ꞌi.


\par }{\Q \VS{15}Mí anu ꞌbá ũnzí ãzíla ị́jọ́ ũnzí idelépi rĩ kí drị́ rá fô!

\par }{\QB Ífẽ drị̃rịma ĩꞌbaní ị́jọ́ ũnzí ĩꞌba kí idélé rĩ sĩ

\par }{\QB kpere ĩꞌbaní ị́jọ́ ũnzí aꞌbe agá.


\par }{\BB \par }
{\Q \VS{16}{\ND{Úpí}} la adru úpí ru jãꞌdâ ãzíla jãꞌdâ;

\par }{\QB sụ́rụ́ ãdroŋa ĩnzõ rú rĩ kí ị̃nzị̃lépi rĩ kí ị̃lị̃kị̃ ụ̃nọ́kụ́ ĩꞌdidrị̂ drị̃ gá ꞌdâ rá.


\par }{\Q \VS{17}{\ND{Úpí}}, mi zịtáŋá ꞌbá ĩcõcõŋãlé rĩ ꞌbadrị̂ are rá;

\par }{\QB mi ĩꞌbã áwáŋá are rá ãzíla mi kí ásị́ imbá rá.


\par }{\Q \VS{18}Mi ĩmvú anzị kí tãmba ꞌbá ĩkpãlé ĩkpã-ĩkpã rĩ kí abe rá,

\par }{\QB ị́jọ́ ꞌdĩ sĩ ꞌbá ụ̃nọ́kụ́ drị̂ fẽ kí dó sĩ ĩꞌbaní ụ̃rị̃ ị̃dị́ ku.




\par }\PsalmChap{11}{\SH Ásị́ tị̃jó
{\ND{Úpî}} drị̃ gá
\par }
{\Q \VerseOne{1}{\ND{Úpí}} ĩꞌdi ꞌbá mání sĩ apájó áma zị̃jó ĩꞌdi rụ́ rĩ ꞌi;

\par }{\QB ĩmi icó dó sĩ jọlé la mání,

\par }{\QB “Ínga apálé ãríŋá áni ꞌbé agâlé íngoní ru,


\par }{\Q \VS{2}ãꞌdusĩku ꞌbá ũnzí rĩ ꞌbã kí ꞌé ụ́sụ ĩbá tị gá

\par }{\QB ãzíla ãnzã kí ụ́sụ ꞌbo,

\par }{\QB sĩ ꞌbá ị́jọ́ pịrị trũ ásị́ gá rĩ gbẹjó ị́nị́ sĩ,


\par }{\Q \VS{3}Ãzị́táŋá pírí drĩ kí ru iza rá,

\par }{\QB ị́jọ́ ãzí ꞌbá ãlá rĩ ꞌba kí icólé idélé la cí yã?”


\par }{\BB \par }
{\Q \VS{4}{\ND{Úpí}} ĩꞌdi jó ĩꞌdidrị́ ãlá rĩ agá;

\par }{\QB ĩꞌdĩ ꞌbã úmvúke ꞌbụ̃ gâlé ꞌdã;

\par }{\Q ĩꞌdi ꞌbá kí undré ãngũ pírí kí agá,

\par }{\QB ãzíla nị̃ ị́jọ́ ĩꞌbã kí idélé rĩ kí pírí rá.


\par }{\Q \VS{5}{\ND{Úpí}} la ꞌbá mgbã rĩ kí ụ̃ꞌbị̃,

\par }{\QB wó ngụ̃ ꞌbá ãgọ̃bị̃ ndrụ̃lépi rĩ kí ũnzí.


\par }{\Q \VS{6}Ĩꞌdi ꞌbá ũnzí rĩ kí drị̃ gá,

\par }{\QB ãcí kúlú kí fẽ ꞌdịlé bãrụ́tị̃ be,

\par }{\QB ĩꞌdi ĩꞌbaní drị̃rịma fẽ ãlụ́kụ́kụ̃ ãcí rĩ sĩ.


\par }{\BB \par }
{\Q \VS{7}{\ND{Úpí}} ĩꞌdi ꞌbá ị́jọ́ mgbã ngalépi rĩ ꞌi,

\par }{\QB lẽ ị́jọ́ ngalé ãlá rĩ kî;

\par }{\QB ꞌbá ị́jọ́ múké rĩ ngalépi rĩ kí amụ́ ĩꞌdi drị̃lẹ́ gá rá.




\par }\PsalmChap{12}{\SH ꞌBá ãꞌị̃táŋá trũ rĩ ukó kí dó rá
\par }
{\Q \VerseOne{1}Íko ãma ãzã
{\ND{Úpí}}, ãꞌdusĩku ꞌbá ãzí múké acelépi la dó ꞌdáyụ;

\par }{\QB ꞌbá ãꞌị̃táŋá trũ rĩ ukó kí ũꞌbí kí agá pírí rá.


\par }{\Q \VS{2}ꞌBá pírí kí ĩnzõ alị́ ĩꞌbã jĩránĩ ꞌbaní;

\par }{\QB kí pírí ị́jọ́ jọ tị ũré sĩ ãzíla ásị́ ị̃rị̃ sĩ.


\par }{\Q \VS{3}{\ND{Úpí}}, mí ụ̃pị̃ ꞌbá ị́jọ́ jọlépi tị ũré sĩ rĩ kí tị

\par }{\QB ĩdra ãfó ru rĩ kí abe cí,


\par }{\Q \VS{4}mí ụ̃pị̃ ꞌbá jọlẹ́pi la, “Ị́jọ́ ãmaní jọlé rĩ la ãma fẽ adrulé ũkpó trũ,

\par }{\QB ãma ị́jọ́ cí ãmaní lẽlé jọlé rĩ jọ rá, ãꞌdi la ãma atrị nĩ yã rĩ kí tị cí.”


\par }{\Q \VS{5}{\ND{Úpí}} jọ, ĩkpãŋá ꞌbá ũkpó kóru rĩ kí ĩkpãjó rĩ sĩ

\par }{\QB ãzíla ununuŋá ꞌbá ãzãkoma lẽlépi rĩ ꞌbã kí unujó rĩ sĩ,

\par }{\Q Ma dó angá rá,

\par }{\QB ma dó sĩ ꞌbá ĩcõcõŋãlé rĩ kí tãmba ãngũ ũcõgõ kóru rĩ gá.


\par }{\Q \VS{6}Ị́jọ́
{\ND{Úpí}} ꞌbã azịlé ri kí ꞌbãngá ãlá ru;

\par }{\QB cécé sílĩvã ũꞌbĩjó ãcí fúrúnũ gá rĩ sĩ

\par }{\QB pâlé ázị̂rị̃ rĩ áni.


\par }{\BB \par }
{\Q \VS{7}{\ND{Úpí}}, mi ãma tãmba rá,

\par }{\QB mi ãma tãmba ꞌbá ũnzí rĩ kí sĩ jãꞌdâ.


\par }{\Q \VS{8}ꞌBá ũnzí rĩ kí ãngũ pírí agá,

\par }{\QB ꞌbá pírí kí ị́jọ́ ũnzí rĩ ịpị́-ịpị̂ ũꞌbí kí drĩdríŋĩ gá.




\par }\PsalmChap{13}{\SH Ãdróŋá zịjó sĩ ãzãkoma aꞌị́jó
\par }
{\Q \VerseOne{1}{\ND{Úpí}}, mi dó ị́jọ́ ãvĩ áma drị̃ gá jãꞌdâ kpere íngõpí yã?

\par }{\QB Mi dó ími mẹ́lẹ́tị zị̃ mání ụ́ꞌdụ́ si yã?


\par }{\Q \VS{2}Ma dó ị́jọ́ ta kpere íngõpí?

\par }{\QB Ũcõgõ la dó áma ásị́ lị ị̃tụ́ kí ị́nị́ be ụ́ꞌdụ́ íngõpí?

\par }{\Q Mẹ́rọ́ꞌbá mádrị̂ kí dó áma ndẽ ụ́ꞌdụ́ sị́ yã?


\par }{\BB \par }
{\Q \VS{3}{\ND{Úpí}} Ãdróŋá mádrị̂, mí andré drĩ ãngũ márụ́ ꞌdõlé ãzíla mí umvi drĩ ma fô,

\par }{\QB Ífẽ mání ũkpó; ífẽ ádrã mání ku fô.


\par }{\Q \VS{4}Mẹ́rọ́ꞌbá mádrị̂ kí sĩ mụ jọlé la, “Ãndẽ dó ĩꞌdi ꞌbo íni ku,”

\par }{\QB Ífẽ ꞌba uꞌá kí ãyĩkõ sĩ mání aꞌdé jó rĩ sĩ ku.


\par }{\BB \par }
{\Q \VS{5}Wó áꞌbã ásị́ lẽtáŋá mídrị́ aꞌdélépi ku rĩ drị̃ gá;

\par }{\QB áma ásị́ la uꞌá ãyĩkõ sĩ la míní áma pajó rĩ sĩ.


\par }{\Q \VS{6}Ma úngó ngo míní
{\ND{Úpí}},

\par }{\QB ãꞌdusĩku mí ábị́ adrulé mání múké.




\par }\PsalmChap{14}{\SH Ị́jọ́ ũnzí ꞌbá ꞌbadrị̂
\par }
{\Q \VerseOne{1}ꞌBá azalépi\FTNT{*}{{\FR 14:1 }{\FR{14:1
}}{\FT{ꞌbá ũndũwã Ãdróŋá drị̂ gãlépi úmgbé rĩ.}}} aza azâ rĩ la jọ la ĩꞌdi ásị́ agâlé

\par }{\QB “Ãdróŋá ꞌbãngá ꞌdáyụ.”

\par }{\Q Fi kí pírí ĩꞌbaní ãzíla kí ị́jọ́ ũnzí ꞌdĩ kí nga áyụ,

\par }{\QB ꞌbá ãzí ị́jọ́ múké la idélépi la ꞌdáyụ.


\par }{\Q \VS{2}{\ND{Úpí}} la ãngũ andré angájó ꞌbụ̃ gâlé,

\par }{\QB ꞌbá ꞌba rụ́ vụ̃rụ́ ꞌdõlé

\par }{\Q sĩ ꞌbá ãzí ũndũwá ru,

\par }{\QB ĩꞌdi ndrụ̃lépi la cí yã rĩ ndrejó.


\par }{\Q \VS{3}ꞌBá pírí uja kí tị bụ́lụ́ gá sĩ ị́jọ́ ũnzí ngajó,

\par }{\QB acá kí pírí rọ̃mgbọ́ ru,

\par }{\Q ꞌbá ãzí ị́jọ́ múké la ngalépi la ꞌdáyụ,

\par }{\QB átã ãluŋá la yụ.


\par }{\BB \par }
{\Q \VS{4}{\ND{Úpí}} zị,

\par }{\QB “ꞌBá pírí ị́jọ́ ũnzí idélépi ꞌdĩ nị̃ kí ị́jọ́ ũnzí ĩꞌbadrị̂ kí ku yã?

\par }{\QB Kí ꞌbá mádrị̂ kí ra ãzíla zị kí ma ku.”


\par }{\Q \VS{5}Ụ̃rị̃ ãmbógó la la kí rụ rá,

\par }{\QB ãꞌdusĩku Ãdróŋá ꞌbã adrujó ꞌbá ãlá rĩ kí andre gá cí rĩ sĩ.


\par }{\Q \VS{6}Ĩmi ꞌbá ị́jọ́ ũnzí idélépi ꞌdĩ ĩmi ꞌbá lẽmẽrí rĩ kí ꞌbã ásị́ ịgbẹ́ ị́jọ́ ĩꞌbã kí itúlé rĩ kí agá,

\par }{\QB wó
{\ND{Úpí}} ĩꞌdi ꞌbá ĩꞌbã kí sĩ apájó ru zị̃jó rĩ ꞌi.


\par }{\BB \par }
{\Q \VS{7}ꞌBárĩ, patáŋá drĩtá dó angá ꞌbá Ịsịrayị́lị̃ drị̂ ꞌbaní Zị̃yọ́nị̃ gâlé la tá múké fô!

\par }{\QB {\ND{Úpí}} la ꞌbá ĩꞌdidrị̂ kí fẽ acálé málĩ trũ ãzíla ãyĩkõ sĩ ị̃dị́ ãꞌdu tụ́ yã?

\par }{\QB Lẽ Yãkóꞌbõ kí ꞌbá Ịsịrayị́lị̃ drị̂ kí abe ꞌba adru kí ãyĩkõ sĩ.




\par }\PsalmChap{15}{\SH Ị́jọ́ Ãdróŋá ꞌbã lẽlé rĩ kî
\par }
{\Q \VerseOne{1}{\ND{Úpí}}, ãꞌdi la icó uꞌálé jó mídrị̂ ꞌa gá nĩ yã?

\par }{\QB Ãꞌdi la icó ími ị̃nzị̃lé ꞌbé mídrị́ ãlá Zị̃yọ́nị̃ drị̃ gá nĩ yã?


\par }{\BB \par }
{\Q \VS{2}ꞌBá Ãdróŋá tị arelépi ị́jọ́ pírí gá ãzíla ị́jọ́ mgbãrĩ idélépi,

\par }{\QB ị́jọ́ ĩꞌdidrị̂ ꞌbã adrujó pịrị ãzíla ĩnzõ kọ́lị,

\par }{\Q ꞌbá ị́jọ́ mgbã rĩ jọlépi angájó ĩꞌdi ásị́ gá,


\par }{\QB \VS{3}ị́jọ́ jọlépi ꞌbá ãzí rụ́ ku,

\par }{\Q ĩꞌdi bã wọ̃rị́ka kí idélépi ũnzí ku,

\par }{\QB káláŋá ujílépi ĩꞌdi ꞌbã jĩránĩ ụrụꞌbá gá ku,


\par }{\Q \VS{4}ꞌbá ũnzí rĩ ngụ̃lépi ũnzí

\par }{\QB wó rá la ãrútáŋá fẽlépi ꞌbá
{\ND{Úpí}} rụlépi rĩ ꞌbaní,

\par }{\Q ꞌbá ũyõ ĩꞌdiní nalé rĩ ꞌbã tãmbalépi rá

\par }{\QB táni ũyõ ꞌdã drĩ ĩꞌdi idé ũnzí rá tí,


\par }{\Q \VS{5}ꞌbá dẹ́nọ̃ fẽlépi ụ̃rọ̃drị́ ãzí ũꞌbãlépi drị̃lagá ku,

\par }{\QB ãꞌị̃ ru mịfị́ salé séndẽ sĩ sĩ ị́jọ́ vú nzejó ĩnzõ rú ꞌbá ị́jọ́ kọ́lị rĩ ụrụꞌbá gá ku rĩ ꞌi.

\par }{\BB \par }
{\Q ꞌBá ị́jọ́ ꞌdĩ áni rĩ kí idélépi rĩ

\par }{\QB la pá tu ũkpó ru jãꞌdâ.




\par }\PsalmChap{16}{\SH Ãdróŋá zịjó sĩ ásị́ ũkpõ ịsụ́jó
\par }
{\Q \VerseOne{1}Ímba áma tã fô Ãdróŋá,

\par }{\QB mání áma ásị́ ꞌbãjó tãmbaŋá mídrị̂ drị̃ gá rĩ sĩ.


\par }{\BB \par }
{\Q \VS{2}Ájọ
{\ND{Úpí}} ní, “Mi úpí mádrị̂ ꞌi;

\par }{\QB Mî kóru ãko ãzí ídri mádrị̂ agá mání icólé idélé múké rá la yụ.”


\par }{\Q \VS{3}ꞌBá ãlá ãngũ drị̃ gá ꞌdĩ kí, kí kẹ́jẹ́ŋị́ mádrị́ mgbã rĩ kî,

\par }{\QB ãyĩkõ fụma kî sĩ rá.


\par }{\Q \VS{4}Ũcõgõ ꞌbá ụ̃cẹ̃lépi ãdroŋa ãzí kí vú gâsĩ rĩ ꞌbadrị̂

\par }{\QB la tụ drị̃ gá drị̃ gá.

\par }{\Q Má icó ídétáŋá idélé sĩ ãrí asujó rĩ idélé ĩꞌba abe ãngũ ãlu gá ku,

\par }{\QB Má icó ãdroŋa ĩꞌbadrị̂ kí ị̃nzị̃lé áma tị sĩ ku.


\par }{\BB \par }
{\Q \VS{5}{\ND{Úpí}}, ãwítã mádrị̂ lú mi ꞌi, ãzíla mi ãko pírí mání lẽlé rĩ kí fẽ rá,

\par }{\QB Ị́jọ́ mádrị́ drị̃lẹ́ gâlé rĩ kí pírí ími drị́ alé gá.


\par }{\Q \VS{6}Ãwítã míní fẽlé mání rĩ ĩꞌdi ãlá la,

\par }{\QB ãndá ãndá ru, ãwítã mádrị̂ ĩꞌdi ãlá ru!


\par }{\BB \par }
{\Q \VS{7}Ma
{\ND{Úpî}} ịcụ́, ĩꞌdiní áma imbájó rĩ sĩ;

\par }{\QB átã ị́nị́ sĩ áma ásị́ la vâ áma imbá.


\par }{\Q \VS{8}Áꞌbã
{\ND{Úpí}} ꞌi ụ́ꞌdụ́ pírí sĩ áma drị̃lẹ́ gá;

\par }{\QB Ĩꞌdiní adrujó áma drị́ ãndá gá rĩ sĩ,

\par }{\QB ị́jọ́ ãzí icó dó sĩ áma ayalé ku.


\par }{\BB \par }
{\Q \VS{9}Ị́jọ́ ꞌdĩ sĩ, áma ásị́ dó sĩ ãyĩkõ sĩ, áma úríndí vâ ãyĩkõ sĩ ĩndĩ,

\par }{\QB ãzíla má amá ị́jọ́ ãzí ũnzí la ku,


\par }{\Q \VS{10}ãꞌdusĩku mí icó áma ídri aꞌbelé mụlé ãngũ ꞌbá drãlépi rá rĩ ꞌba drị̂ agá ku;

\par }{\QB jõku mí icó ꞌbá mí ani ãlá rĩ aꞌbelé ŋmalé ꞌbụ́ agá ku.


\par }{\Q \VS{11}Mi mání gẹ̃rị̃ sĩ mụjó ídri gá rĩ iꞌda mi ꞌi;

\par }{\QB míní adrujó áma andre gá rĩ la fẽ ãyĩkõ la ga áma ꞌa gá tré

\par }{\QB ími drị́ ãndá rĩ gá ãyĩkõ jãꞌdâ rĩ cí.




\par }\PsalmChap{17}{\SH ꞌBá ị́jọ́ kọ́lị rĩ ní Ãdróŋá zịjó
\par }
{\Q \VerseOne{1}{\ND{Úpí}} mí are drị̃ mãmálá mání ꞌbãlé ị́jọ́ mgbã sĩ ꞌdĩ ꞌi,

\par }{\QB mí are áma áwáŋá mání sĩ ãzãkoma aꞌị́jó rĩ!

\par }{\Q Mí iga bị́lẹ́ ị́jọ́ mání zịlé

\par }{\QB angálépi tị ĩnzõ jọlépi ku rĩ gá rĩ.


\par }{\Q \VS{2}Mi áma ị́jọ́ lị pịrị rá rĩ gá mí ꞌi,

\par }{\QB ími mịfị́ la ị́jọ́ mgbãrĩ ndre nĩ.


\par }{\BB \par }
{\Q \VS{3}Ínị̃ áma ásị́ cé, ídrĩ táni amụ́ ị́nị́ sĩ sĩ áma ụ̃ꞌbị̃jó

\par }{\QB Mí ụ̃ꞌbị̃ má pírí ꞌbo,

\par }{\QB ãzíla mí ịsụ́ ị́jọ́ ãzí ũnzí la áma tị gá ku.


\par }{\Q \VS{4}Ájọ ị́jọ́ ũnzí ꞌbá ãzí rĩ ꞌbã kí jọlé rĩ áni ku

\par }{\QB Ámba ãzị́táŋá mídrị̂ kí tã rá

\par }{\Q ámba áma tã rá

\par }{\QB ãzíla má ũbĩ gẹ̃rị̃ ꞌbá ãgọ̃bị̃ amba mba rĩ ꞌbadrị̂ kí vú ku.


\par }{\Q \VS{5}Ma ụ́ꞌdụ́ pírí sĩ ací gẹ̃rị̃ mídrị̂ agâ sĩ

\par }{\QB má uja drĩ ma ala ga ꞌdâ bụ́lụ́ gá ku.


\par }{\BB \par }
{\Q \VS{6}Ázị mi Ãdróŋá, ãꞌdusĩku ánị̃ rá mi mâ zịtáŋá umvi rá,

\par }{\QB mí ajá ími bị́lẹ́ má rú ꞌdõlé ãzíla mí are zịtáŋá mání zịlé rĩ.


\par }{\Q \VS{7}Mí iꞌda lẽtáŋá mídrị́ ụ̃sụ̃táŋá ru rĩ

\par }{\QB mi ꞌbá ꞌbá kí palépi ũkpõ mídrị̂ sĩ

\par }{\QB ãzíla mi ꞌbá ꞌbá kí sĩ ru zị̃jó mẹ́rọ́ꞌbá kí sĩ rĩ.


\par }{\Q \VS{8}Ímba áma tã cécé míní ími mịfị́ ífí tã mbajó rĩ áni;

\par }{\QB ízị̃ ma cécé ãꞌụ́ ꞌbã ĩꞌdi ꞌbã mvaka kí zị̃jó ĩꞌdi ꞌbã ụ́pụ́pị́ agá rĩ áni,


\par }{\Q \VS{9}Ímba áma tã ꞌbá ũnzí ãꞌdị́ ꞌdịlépi má be ꞌdĩ kí sĩ,

\par }{\QB mẹ́rọ́ꞌbá ũnzí la ꞌbã kí áma cejó trộkị́lịrị rĩ sĩ.


\par }{\BB \par }
{\Q \VS{10}ꞌBá ꞌdĩ kí drị̃ ũnzí,

\par }{\QB kí ị́jọ́ jọ ãfó sĩ.


\par }{\Q \VS{11}Ũbĩ kí áma vú kpere ĩꞌbã kí áma ce agá trộkị́lịrị,

\par }{\QB kí mịfị́ mgbọ sĩ gẹ̃rị̃ ndrụ̃jó sĩ áma ꞌbejó vụ̃rụ́.


\par }{\Q \VS{12}Kí cécé kẹ̃mị̃ ãbị́rị́ sĩ ĩzá ndrụ̃lépi rĩ áni,

\par }{\QB cécé kẹ̃mị̃ ãnãkpá mbãlépi rĩ áni.


\par }{\BB \par }
{\Q \VS{13}Mí ángá
{\ND{Úpí}} sĩ kí drị̃ arụ́jó, índẽ mání kí rá fô!

\par }{\QB Ípa ma ménéŋá mídrị̂ sĩ ꞌbá ũnzí ꞌdĩ kí drị́ gá.


\par }{\Q \VS{14}{\ND{Úpí}} ípa ma drị́ ũkpõ mídrị̂ sĩ ꞌbá ꞌdĩ kí drị́ gá,

\par }{\QB ꞌbá ụ̃nọ́kụ́ ꞌdĩ ꞌbã mũkẽ lẽlépi rĩ kí drị́ gá.

\par }{\BB \par }
{\Q Ífẽ ãbị́rị́ ꞌbá míní lẽlé rĩ ꞌbadrị̂ ꞌbã tu pá cí;

\par }{\QB ãkónã ꞌbã cá anzị ĩꞌbadrị̂ ꞌbaní rá,

\par }{\QB ꞌbã mba kí málĩ tã anzị ĩꞌbadrị̂ ꞌbanî.


\par }{\Q \VS{15}Wó ma ími mẹ́lẹ́tị ndre rá la mání ị́jọ́ mgbã rĩ idéjó rĩ sĩ,

\par }{\QB ádrĩ angá rá, ma uꞌá ãyĩkõ sĩ míní adrujó áma andre gá rĩ sĩ.




\par }\PsalmChap{18}{\SH Úngó Dãwụ́dị̃ ꞌbã ãꞌdị́ ndẽjó rĩ
\par }
{\Q \VerseOne{1}Álẽ mi rá
{\ND{Úpí}}, mi ũkpó mádrị̂ ꞌi.


\par }{\Q \VS{2}{\ND{Úpí}} ĩꞌdi ꞌbá áma tãmbalépi rĩ, ĩꞌdi bõrõ ũkpó mání sĩ áma zị̃jó ala gá rĩ ãzíla ꞌbá áma unzelépi rĩ ꞌi,

\par }{\QB Ãdróŋá mádrị̂ ĩꞌdi áma tãmba, ma áma zị̃ ĩꞌdi agá,

\par }{\QB Ĩꞌdi áma atrị cécé gọ́bẹ́rẹ́ ãꞌdị́ drị̂ áni; ĩꞌdi ꞌbá ũkpõ trũ áma palépi rĩ rĩ ꞌi.


\par }{\Q \VS{3}Má umve
{\ND{Úpí}} ꞌi, pa ma mẹ́rọ́ꞌbá kí drị́ gá rá.

\par }{\QB Ị́cụ́ ĩꞌdi rụ́.


\par }{\Q \VS{4}Ímbá drã drị̂ ce má rị́;

\par }{\QB ãvẹ̃vị̃ lị́kị̃ drị̂ la dị áma drị̃ gâsĩ ị̃yị́ amụ́lépi amụ́ amụ̂ rĩ áni.


\par }{\Q \VS{5}Ímbá ị̃nádrị̃ drị̂ ce ma rị́,

\par }{\QB ãzíla úꞌbe ímbá drã drị̂ mání gẹ̃rị̃ gá cí.


\par }{\Q \VS{6}Cãndí mádrị̂ agá má umve
{\ND{Úpí}} ꞌi;

\par }{\QB Má umve Ãdróŋá mádrị̂ sĩ áma ãzã kolé.

\par }{\Q Are áma ụ́ꞌdụ́kọ́ angájó jó ĩꞌdidrị̂ agâlé rá;

\par }{\QB are áma áwáŋá ãzãkoma drị́ rĩ rá.


\par }{\Q \VS{7}ꞌDã ꞌbã ũngúkú gá, vũ ũyã-ũyã ãzíla umvú umvû;

\par }{\QB ꞌbé ꞌbã ị̃ndụ́ aco kí ru ãzíla yã kí yã yã,

\par }{\QB ãꞌdusĩku Ãdróŋá uꞌá ũmbã sĩ.


\par }{\Q \VS{8}Ãcíkã ãfũ ũmvu la gâsĩ tụjó ụrụgá;

\par }{\QB ãcí ãfũlépi tị la gá rĩ ivé ãngũ rá,

\par }{\QB ãcíkúlú akó kí dó sĩ velé.


\par }{\Q \VS{9}Nzị̃ ꞌbụ̃ kí ãzíla asị́ dó sĩ vụ̃rụ́,

\par }{\QB ụ̃rụ́ꞌbụ̃ ịnịbịrịcịcị la ĩꞌdi pá ị̃ndụ́lé gá cí.


\par }{\Q \VS{10}Tụ ãnãkpá ụ́pị́pị́ trũ umvelé kẹ̃rụ́bị̃ rĩ drị̃ gá ãzíla nga dó sĩ;

\par }{\QB ri ungalé ãlụ́kụ́kụ̃ sĩ.


\par }{\Q \VS{11}Idé ĩꞌdiní ãngũ ịnị la sĩ ru zị̃jó,

\par }{\QB ụ̃rụ́ꞌbụ̃ ãnzị uzogó drị̂ ce andre la cí.


\par }{\Q \VS{12}Dị̃zã ĩꞌdi ꞌbã drị̃lẹ́ gá rĩ sĩ,

\par }{\QB sí zõ kí ãcíkúlú be ụ̃rụ́ꞌbụ̃ ị̃nị̃bị̃rị̃cị̃cị̃ rĩ agâ sĩ.


\par }{\Q \VS{13}{\ND{Úpí}} kpẹ̃ ãvi áni ꞌbụ̃ gâlé;

\par }{\QB ꞌbá ụrụgá ãndânĩ rĩ za ụ́ꞌdụ́kọ́ sĩ,

\par }{\QB sí zõ kí ãcíkúlú be uzogó áni.


\par }{\Q \VS{14}Gbẹ ꞌé ĩꞌdidrị̂ kí ãzíla iré sĩ mẹ́rọ́ꞌbá ĩꞌdidrị̂ kí rá;

\par }{\QB ãvi ꞌbã ũnĩŋá fẽ ĩꞌbaní apálé ụ́ngụ́lẹ́ sĩ.


\par }{\Q \VS{15}Ị̃yị́ mĩrĩ drị̂ ꞌbã ị̃ndụ́ indré kí tọndọlọ,

\par }{\QB Ãzíla vũ ꞌbã ị̃ndụ́ sĩ ĩꞌdi sịjó rĩ indré tọndọlọ

\par }{\Q {\ND{Úpí}} míní uzájó mẹ́rọ́ꞌbá mídrị̂ kí drị̃ gá,

\par }{\QB ãzíla míní ụ̃kpẹ̃jó kí drị̃ gá ũmbã sĩ rĩ sĩ.


\par }{\Q \VS{16}{\ND{Úpí}} ĩjũ drị́ angájó ꞌbụ̃ gâlé ãzíla ꞌdụ ma rá;

\par }{\QB anzé ma ị̃yị́ mgbi rĩ agâlé ãmvé.


\par }{\Q \VS{17}Apá ma mẹ́rọ́ꞌbá mádrị́ ũkpó rĩ kí drị́lẹ́ gá,

\par }{\QB angájó ꞌbá áma ngụ̃lépi ũnzí ãzíla mání ũkpõ sĩ ãndânĩ rĩ kí drị́lẹ́ gá.


\par }{\Q \VS{18}Mání adrujó cãndí agá rĩ sĩ, amụ́ kí ãꞌdị́ ꞌdịlé má be,

\par }{\QB wó
{\ND{Úpí}} ãtị̃ ma rá.


\par }{\Q \VS{19}Ũfũ ma rá, ufí vâ ma ãngũ ãmbógó la agá

\par }{\QB pa ma rá ãꞌdusĩku uꞌá mâsĩ ãyĩkõ sĩ.


\par }{\BB \par }
{\Q \VS{20}{\ND{Úpí}} ũfẽ ma rá ãꞌdusĩku má ídé ị́jọ́ pịrị rĩ;

\par }{\QB wi mání sụ̃sụ́ ãꞌdusĩku ma ị́jọ́ kọ́lị.


\par }{\Q \VS{21}Ámba ãzị́táŋá
{\ND{Úpí}} drị̂ kí tã rá;

\par }{\QB má uja drĩ ma gẹ̃rị̃ Ãdróŋá mádrị̂ drị̂ agá ꞌdâ rĩ sĩ bụ́lụ́ gá ku.


\par }{\Q \VS{22}Ámba ãzị́táŋá ĩꞌdidrị̂ kí tã pírí rá;

\par }{\QB má aꞌbe drĩ ãzị́táŋá ĩꞌdidrị̂ kí ku.


\par }{\Q \VS{23}Ma ị́jọ́ kọ́lị
{\ND{Úpí}} drị̃lẹ́ gá,

\par }{\QB ámba áma tã rá, má idé dó sĩ ị́jọ́ ũnzí ku.


\par }{\Q \VS{24}{\ND{Úpí}} fẽ mání ũyá mání ị́jọ́ pịrị ngajó rĩ sĩ;

\par }{\QB ãꞌdusĩku nị̃ rá ma ị́jọ́ ũnzí kóru.


\par }{\Q \VS{25}ꞌBá ãꞌị̃táŋá trũ rĩ ní
{\ND{Úpí}}mi adru ãꞌị̃táŋá trũ;

\par }{\QB ꞌbá pịrị rĩ ní
{\ND{Úpí}}mi vâ adru pịrị.


\par }{\Q \VS{26}ꞌBá ãlá rĩ ní mi adru ãlá rú,

\par }{\QB ꞌbá ásị́ ũnzí rĩ ní ími ásị́ la vâ adru ũnzí.


\par }{\Q \VS{27}Mi ꞌbá ru irilépi vũ rụ́ ri kí pa rá,

\par }{\QB wó mi ꞌbá ãfó ru rĩ kí ịsị́ vũ gá.


\par }{\Q \VS{28}{\ND{Úpí}} tárã mádrị̂ la dị̃dị̃;

\par }{\QB Ãdróŋá mádrị̂ uja ị́nị́ mádrị̂ dị̃zã rú.


\par }{\Q \VS{29}Ãzãkoma mídrị̂ sĩ ma ãꞌdị́ ꞌdị mẹ́rọ́ꞌbá mádrị̂ kí abe rá,

\par }{\QB Ũkpó mídrị̂ sĩ ma mvu mére kí drị̃ gâsĩ rá.


\par }{\Q \VS{30}Ị́jọ́ Ãdróŋá ꞌdĩ drị̂ kí pịrị!

\par }{\QB Ála ásị́ tị ị́jọ́ ĩꞌdidrị̂ kí drị̃ gá rá!

\par }{\Q Ĩꞌdi cécé gọ́bẹ́rẹ́ ãꞌdị́ drị̂ áni

\par }{\QB ꞌbá pírí tãmbaŋá ndrụ̃lépi rĩ ꞌbanî.


\par }{\Q \VS{31}{\ND{Úpî}} lú Ãdróŋá rú áꞌdụ̂sĩ;

\par }{\QB Ãdróŋá ĩꞌdi lú mére ãmadrị̂ rú nĩ.


\par }{\Q \VS{32}Ĩꞌdi Ãdróŋá áma ꞌbãlépi ũkpó ru rĩ,

\par }{\QB gẹ̃rị̃ mádrị̂ ꞌbãlépi múké rĩ.


\par }{\Q \VS{33}ꞌBã áma pá gá ụ́ngụ́lẹ́ cécé yéré drị̂ áni,

\par }{\QB mba áma tã ꞌbé sị́ gâlé múké.


\par }{\Q \VS{34}Imbá ma ãꞌdị́ ꞌdịjó,

\par }{\QB ma dó sĩ ụ́sụ ũkpó rĩ gbẹ áyụ.


\par }{\Q \VS{35}{\ND{Úpí}}, mi áma tãmba ãzíla áma pa mi ꞌi;

\par }{\QB míní áma tãmbajó rĩ fẽ má acá ãmbógó ru,

\par }{\QB ãzíla ũkpó mídrị̂ mba áma tã múké.


\par }{\Q \VS{36}Ímba áma tã rá, úrụ drĩ vâ sĩ ma ku,

\par }{\QB ãzíla mẹ́rọ́ꞌbá ndẽ kí drĩ vâ sĩ ma ku.


\par }{\Q \VS{37}Má adro mẹ́rọ́ꞌbá mádrị̂ kí ãzíla árụ kí rá,

\par }{\QB átu pá ku kpere mání kí ị̃lị̃kị̃ agâ.


\par }{\Q \VS{38}Má ịꞌị́ kí vụ̃rụ́ ãzíla icó kí angálé ku;

\par }{\QB uꞌde kí áma pálé gá.


\par }{\Q \VS{39}Ífẽ mání ũkpó sĩ ãꞌdị́ ꞌdịjó,

\par }{\QB ãzíla sĩ mẹ́rọ́ꞌbá mádrị̂ kí ndẽjó.


\par }{\Q \VS{40}Ífẽ mẹ́rọ́ꞌbá mádrị̂ uja kí ũngúkú sĩ apájó má sĩ rá,

\par }{\QB Má ị̃lị̃kị̃ ꞌbá áma ngụ̃lépi ũnzí rĩ kí rá.


\par }{\Q \VS{41}Awá kí sĩ ãzãkoma aꞌị́jó, wó ꞌbá ãzí kí palépi la yụ,

\par }{\QB umve kí
{\ND{Úpí}} ꞌi, wó
{\ND{Úpí}} umvi kí ku.


\par }{\Q \VS{42}Má ịꞌị́ kí rá, acá kí dó sĩ pụ́trụ́ ãlụ́kụ́kụ̃ ꞌbã vulé rĩ áni,

\par }{\QB Má ũsũ kí vũ gá cécé ũdrí ũsũjó gẹ̃rị̃ agá rĩ áni.


\par }{\Q \VS{43}Ípa ma ꞌbá ãꞌdị́ ꞌdịlépi má be rĩ kí drị́ gá rá,

\par }{\QB ífẽ ma adrulé úpí ru sụ́rụ́ kí drị̃lẹ́ gá;

\par }{\QB ꞌbá mání nị̃lé ku rĩ acá kí ꞌbá ãzị́ ngalépi mání rĩ kî.


\par }{\Q \VS{44}ꞌBá ãmị́yọ́ŋá ru rĩ kí mụ ị́jọ́ arelé áma drị̃ gá ꞌbo, gbõgbõ fẽ kí mání ãrútáŋá;

\par }{\QB amụ́ kí ãja tị̃lé ụ̃rị̃ sĩ áma drị̃lẹ́ gá cénĩ.


\par }{\Q \VS{45}Ãmị́yọ́ŋá kí ásị́ mvu rá,

\par }{\QB ãfũ kí ãngũ ĩꞌbã kí sĩ ru zị̃jó rĩ agâlé ụrụꞌbá yãŋá trũ.


\par }{\Q \VS{46}{\ND{Úpî}} ꞌbãngá ídri! Ícụ́ Ãdróŋá áma palépi rĩ ịcụ́ ịcụ̂!

\par }{\QB Înga Ãdróŋá áma palépi rĩ ụrụgá!


\par }{\Q \VS{47}Ũfẽ áma ãrígọ́tị mẹ́rọ́ꞌbá áma idélépi ũnzí rĩ ꞌbarụ́ rá;

\par }{\QB ꞌbã sụ́rụ́ ndú ndú kí áma pálé gá,


\par }{\QB \VS{48}ãzíla pa ma mẹ́rọ́ꞌbá kí drị́ gá rá.

\par }{\Q Fẽ mání mẹ́rọ́ꞌbá mádrị̂ kí ndẽlé rá

\par }{\QB ãzíla pa ma ꞌbá ũmbã ũnzí rĩ ꞌbadrị́ rá.


\par }{\Q \VS{49}Ị́jọ́ ꞌdĩ sĩ,
{\ND{Úpí}} ma ími ịcụ́ sụ́rụ́ kí drĩdríŋĩ gá;

\par }{\QB ma úngó sĩ ími rụ́ ịcụ́jó rĩ kí ngo.


\par }{\Q \VS{50}Ãdróŋá fẽ úpí ĩꞌdidrị̂ ní ãꞌdị́ ãmbógó la ndẽlé;

\par }{\QB iꞌda lẽtáŋá ukólépi ku rĩ ꞌbá ĩꞌdi ꞌbã ãꞌdu ũsũjó drị̃ la gá rĩ ní,

\par }{\QB Úpí Dãwụ́dị̃ ní ãzíla anzị ĩꞌdidrị́ mụlé tịlé drị̃lẹ́ gâlé rĩ kí abe jãꞌdâ.




\par }\PsalmChap{19}{\SH Ãko Ãdróŋá ꞌbã ũꞌbãlé rĩ kí ꞌdị̃zã ĩꞌdidrị̂ iꞌda
\par }
{\Q \VerseOne{1}ꞌBụ̃ kí dị̃zã Ãdróŋá drị̂ iꞌda;

\par }{\QB ãngũ ꞌbụ̃gá rĩ kí ãzị́ Ãdróŋá ꞌbã ngalé rĩ iꞌda!


\par }{\Q \VS{2}Ụ́ꞌdụ́ ãlu ãlu la dị̃zã Ãdróŋá drị̂ iꞌda;

\par }{\QB ị́nị́ ãlu ãlu la ãmbõgõ Ãdróŋá drị̂ iꞌda.


\par }{\Q \VS{3}Jọ kí ị́jọ́ tị sĩ ku,

\par }{\QB âre vâ kí ụ́ꞌdụ́kọ́ ku;


\par }{\Q \VS{4}Wó ụ́ꞌdụ́kọ́ ĩꞌbadrị̂ la iré ụ̃nọ́kụ́ drị̃ gá ꞌdâ pírí;

\par }{\QB ị́jọ́ ĩꞌbaní jọlé rĩ la ca kpere ụ̃nọ́kụ́ ị̃ndụ́ ꞌbã ãsị̃ agá.

\par }{\Q Ãdróŋá idé ị̃tụ̂ ní ãngũ ꞌbụ̃ gá ꞌdãá rá;


\par }{\QB \VS{5}ĩꞌdi agá ụ̃ꞌbụ́tị sĩ cécé ị́zị́gọ́ ãfũlépi ãyĩkõ sĩ ĩꞌdidrị́ jó agâlé rĩ áni,

\par }{\QB ĩꞌdi cécé ágọ́bị́ ũkpó ụ́ngụ́lẹ́ cẹ̃lépi ãbálá ru ãyĩkõ sĩ rĩ áni.


\par }{\Q \VS{6}Ị̃tụ̂ la agá ꞌbụ̃ ꞌbã wókõ ãzí rĩ gá,

\par }{\QB ĩꞌdi mụ ị̃tụ̂rụ̃ kpere wókõ ꞌbụ̃ ꞌbã sĩ ãsị̃jó rĩ gá.

\par }{\QB Ãko ãzí icó ru aꞌbólé koŋá la ãcí rĩ sĩ ku.


\par }{\BB \par }
{\Q \VS{7}Ãzị́táŋá
{\ND{Úpí}} drị̂ kí pịrị;

\par }{\QB kí ũkpõ fẽ úríndí nî.

\par }{\Q Ãzị́táŋá
{\ND{Úpí}} drị̂ kí drị̃ gá ála ásị́ tị̃ rá,

\par }{\QB kí ũndũwá fẽ ꞌbá ũndũwã ĩcẽlépi rá rĩ nî.


\par }{\Q \VS{8}Ãzị́táŋá
{\ND{Úpí}} drị̂ kí ãlá ru,

\par }{\QB kí ãyĩkõ fẽ ꞌbá ásị́ gá.

\par }{\Q Ị́jọ́
{\ND{Úpí}} ꞌbã azịlé rĩ kí pịrị,

\par }{\QB kí ãngũ ji ꞌbá mịfị́ ní.


\par }{\Q \VS{9}{\ND{Úpí}} ụ̃rị̃jó rĩ ĩꞌdi ãlá ru,

\par }{\QB ĩꞌdi mụ drị̃ gá ãsị̃ŋá kó ru.

\par }{\Q Ãzị́táŋá
{\ND{Úpí}} drị̂ kí pịrị,

\par }{\QB ãzíla kí pírí ãlá ru.


\par }{\Q \VS{10}Ndẽ kí ãjẹ̃ sĩ gólũdĩ rá;

\par }{\QB ndẽ kí gólũdĩ ũnĩ ambamba rĩ rá

\par }{\Q ãzíla ị̃lị́kị̃lị́ sĩ ndẽ kí ãnụ́ rá,

\par }{\QB ndẽ kí ãnụ́ rá.


\par }{\Q \VS{11}Kí ãtíꞌbó mídrị̂ bị́lẹ́ ị̃ndụ́ li;

\par }{\QB Kí tãmbajó rĩ la ụ̃rọ̃drị́ ãmbógó la ají.


\par }{\Q \VS{12}ꞌBá ãzí icó ũnzĩkãnã ĩꞌdidrị̂ kí nị̃lé ku.

\par }{\QB Ípa ma ị́jọ́ ũnzí mádrị́ ru zị̃lépi zị̃zị̃ rĩ kî sĩ.


\par }{\Q \VS{13}Mí atrị ãtíꞌbó mídrị̂ ị́jọ́ ũnzí idéjó círí ru rĩ agá;

\par }{\QB ífẽ ị́jọ́ ũnzí ꞌba adru áma drị̃ gá úpí ru ku.

\par }{\Q ꞌDã ꞌbã ũngúkú gá, ma dó sĩ adru ị́jọ́ kọ́lị,

\par }{\QB ãzíla ma dó sĩ adru ị́jọ́ ũnzí ãmbógó la kọ́lị.


\par }{\BB \par }
{\Q \VS{14}Mí ãꞌị̃jõ mání ị́jọ́ ãfũlépi áma tị gá rĩ kí rá,

\par }{\QB ãzíla ị́jó mání ũrãlé áma ásị́ agâlé rĩ ꞌbã fẽ kíjõ míní ãyĩkõ rá fô!

\par }{\QB {\ND{Úpí}}, mi ũkpó mádrị̂ ꞌi ãzíla ꞌbá áma anzélépi rĩ ꞌi!




\par }\PsalmChap{20}{\SH Ãdróŋá zịjó sĩ ãꞌdị́ ndẽjó
\par }
{\Q \VerseOne{1}{\ND{Úpí}} ꞌbã umvi mi sáwã ị́jọ́ ní ími ịsụ́jó rĩ sĩ!

\par }{\QB Lẽ Ãdróŋá Yãkóꞌbõ drị̂ ꞌbã mba ímitã!


\par }{\Q \VS{2}Lẽ ꞌbã fẽ míní ãzãkoma angájó jó ĩꞌdidrị̂ agâlé

\par }{\QB ãzíla ꞌbã fẽ míní ũkpó angájó ꞌbé Zị̃yọ́nị̃ gâlé


\par }{\Q \VS{3}Lẽ ꞌbã ãꞌị̃ ídétáŋá mídrị̂ kí rá

\par }{\QB ãzíla ꞌba uꞌá ãyĩkõ sĩ ídétáŋá mídrị̂ kí sĩ.


\par }{\Q \VS{4}Lẽ ꞌbã fẽ míní ị́jọ́ ími ásị́ ꞌbã lẽlé rĩ rá

\par }{\QB ãzíla ꞌbã fẽ ị́jọ́ pírí míní ụ̃tị̃lé rĩ ꞌbã idé kí ru rá.


\par }{\Q \VS{5}ꞌDã ꞌbã ũngúkú gá, ãma dó uzá ãyĩkõ sĩ úpí míní ãꞌdị́ ndẽjó rĩ sĩ;

\par }{\QB ãzíla ãma dó ãyĩkõ idé rụ́ Ãdróŋá ãmadrị̂ drị̂ sĩ.

\par }{\Q Lẽ
{\ND{Úpí}} ꞌba fẽ ị́jọ́ pírí míní aꞌị́lé rĩ kí rá.


\par }{\BB \par }
{\Q \VS{6}Úꞌdîꞌda ánị̃ dó rá
{\ND{Úpí}} la ꞌbá ĩꞌdi ꞌbã sĩ ãdu ũsũjó drị̃ la gá rá rĩ pa nĩ.

\par }{\QB Ĩꞌdi ĩꞌdi umvi angájó ꞌbụ̃ ĩꞌdidrị́ ãlá ꞌdã gâlé

\par }{\QB ãzíla ĩꞌdi ĩꞌdi pa ũkpõ ĩꞌdidrị́ ãmbógó rĩ sĩ nĩ.


\par }{\Q \VS{7}ꞌBá ãzí tị̃ kí ásị́ gárĩ ĩꞌbadrị́ ãꞌdị́drị̂ kí drị̃ gá;

\par }{\QB ãzí rĩ tị̃ kí ásị́ fãrásĩ kí drị̃ gá,

\par }{\QB wó ãtị̃ ásị́ rụ́
{\ND{Úpí}} Ãdróŋá ãmadrị̂ drị̂ drị̃ gá.


\par }{\Q \VS{8}ꞌBá ꞌdĩ áni rĩ kí ru pá ụ̃sị̃ ãzíla kí uꞌde vũ gá,

\par }{\QB wó ãma angá ụrụgá ãzíla pá tu ũkpó ru.


\par }{\BB \par }
{\Q \VS{9}ꞌBárĩ
{\ND{Úpí}} Ãdróŋá ípa úpî rá fô!

\par }{\PP Ãdrĩ ími umve, mí umvi ãma rá fô.




\par }\PsalmChap{21}{\SH Ãwãꞌdĩfô fẽjó
{\ND{Úpí}} ní ãꞌdị́ ndẽŋá sĩ
\par }
{\Q \VerseOne{1}{\ND{Úpí}}, úpí la ãyĩkõ idé ũkpõ mídrị̂ sĩ,

\par }{\QB Ĩꞌdi uzá ãyĩkõ sĩ míní ĩꞌdi fẽjó ãꞌdị́ ndẽjó rĩ sĩ!


\par }{\Q \VS{2}Ífẽ ĩꞌdiní ị́jọ́ ĩꞌdi ꞌbã ásí ꞌbã lẽlé rĩ rá;

\par }{\QB ãzíla ị́jọ́ ãzí ĩꞌdiní zịlé ími tị gá míní ugalé úmgbé la ꞌdáyụ.


\par }{\Q \VS{3}Mí aꞌị́ ĩꞌdi, íwi ĩꞌdiní sụ̃sụ́ ãmbógó la

\par }{\QB ãzíla ísụ̃ ĩꞌdiní kõfíyã idélé gólũdĩ mgbã sĩ rĩ ĩꞌdi drị̃ gá.


\par }{\Q \VS{4}Zị mídrị́ ídri, wó ífẽ ĩꞌdiní rá,

\par }{\QB ídri sĩ uꞌájó ụ́ꞌdụ́ ãzo rú jãꞌdâ rĩ ꞌi.


\par }{\Q \VS{5}Úpí ịsụ́ dị̃zã ãmbógó la ãzãkoma mídrị̂ sĩ;

\par }{\QB ífẽ ĩꞌdiní rụ́ kụma ãzíla ũkpõ.


\par }{\Q \VS{6}Ífẽ ĩꞌdiní drị̃lẹ́ba jãꞌdâ rĩ ꞌi,

\par }{\QB ãyĩkõ ga dó ásị́ la gá tré míní adrujó ĩꞌdi andre gá rĩ sĩ.


\par }{\Q \VS{7}Úpí ꞌbã ásị́ ꞌbãjó
{\ND{Úpí
}} Ãdróŋá drị̃ gá rĩ sĩ;

\par }{\QB lẽtáŋá ukólépi ku
{\ND{Úpí
}} Ũkpó ꞌdị́pị drị̂ sĩ,

\par }{\QB ãko ãzí icó ĩꞌdi ayalé ku.


\par }{\BB \par }
{\Q \VS{8}Úpí la mụ mẹ́rọ́ꞌbá ĩꞌdidrị̂ kí ndẽlé pírí,

\par }{\QB ĩꞌdi mụ ꞌbá pírí ĩꞌdi ngụ̃lépi ũnzí ꞌdĩ kí ndẽlé rá.


\par }{\Q \VS{9}Sáwã
{\ND{Úpí
}} míní ími iꞌdajó rĩ sĩ,

\par }{\QB mi kí ị̃lị̃kị̃ ãcí kalépi cécé úká gá rĩ áni rĩ sĩ.

\par }{\Q Ũmbã mídrị̂ sĩ mi mụ kí ụꞌdị́lé rá,

\par }{\QB ãcí mídrị̂ sĩ mi kí ivé rá.


\par }{\Q \VS{10}Anzị ĩꞌbadrị́ drị̃lẹ́ gâlé rĩ kí mi kí ị̃lị̃kị̃ rá,

\par }{\QB ũri ĩꞌbadrị̂ kí mụ ị̃lị̃kị̃lé ụ̃nọ́kụ́ drị̃ gá ꞌdâ pírí rá.


\par }{\Q \VS{11}Drĩ kí táni ị́jọ́ ũnzí itú agá ími ụrụꞌbá gá rá tí,

\par }{\QB wó icó kí drị̃lẹ́ba ịsụ́lé ku.


\par }{\Q \VS{12}Úpí la ꞌé ĩꞌdidrị̂ kí gbẹ ĩꞌba rụ̂lé,

\par }{\QB kí dó sĩ ũngúkú uja sĩ apájó.


\par }{\BB \par }
{\Q \VS{13}{\ND{Úpí
}} ãma ími ị̃nzị̃ ũkpõ mídrị́ ãmbógó rĩ sĩ!

\par }{\QB Ãma úngó ngo sĩ ũkpõ mídrị̂ ịcụ́jó.




\par }\PsalmChap{22}{\SH Ãwú úngó kí úngó Ãdróŋá ịcụ́jó rĩ be
\par }
{\Q \VerseOne{1}Ãdróŋá mádrị̂, Ãdróŋá mádrị̂, mí aꞌbe dó ma rá ãꞌdụ ị́jọ́ sĩ yã?

\par }{\QB Íse mi má rụ́ rĩ sĩ rá-rá ru sĩ áma ãzã kojó ku,

\par }{\QB ãzíla ị́jọ́ mání sĩ ịyịjó rĩ kí arejó ku la ãꞌdu ị́jọ́ sĩ yã?


\par }{\Q \VS{2}Ãdróŋá mádrị̂, ma awá ị̃tụ́ sĩ, wó mí umvi ma ku,

\par }{\QB ãzíla ị́nị́ ãrã wó má avị́ ku.


\par }{\BB \par }
{\Q \VS{3}Wó îri mi úmvúke drị̃ gá, mi Ãdróŋá Ãlá rĩ rú,

\par }{\QB mi ꞌbá ꞌbá Ịsịrayị́lị̃ drị̂ ꞌbã kí ịcụ́lé rĩ ꞌi.


\par }{\Q \VS{4}Ãmã áyị́pịka ꞌbã kí ándrá ĩꞌbã ãꞌĩtáŋá ími drị̃ gá,

\par }{\QB tị̃ kí ásị́ ími drị̃ gá ãzíla ípa ándrá kí rá.


\par }{\Q \VS{5}Awá kí ándrá ími drị̃lẹ́ gá, ípa ándrá kí rá;

\par }{\QB ꞌbã kí ándrá ásị́ ími drị̃ gá ãzíla isụ́ kí ándrá drị̃nzá ku.


\par }{\Q \VS{6}ꞌBá jọ kí ma cécé ụ̃ꞌbụ áni, má adru ꞌbá ku,

\par }{\QB kí áma uꞌdá ãzíla ꞌbã kí ma idemará ru.


\par }{\Q \VS{7}ꞌBá pírí áma ndrelépi rĩ kí áma ide-idê;

\par }{\QB kí áma uꞌdá drị̃ yãŋá trũ:


\par }{\Q \VS{8}Jọ kí “ꞌBã jõ dó ꞌdâ ásị́
{\ND{Úpî}} drị̃ gá yã

\par }{\QB wó
{\ND{Úpí}} pa dó ĩꞌdi ku ãꞌdu sĩ?

\par }{\Q {\ND{Úpí}} drĩ ími lẽ rá,

\par }{\QB ko dó ími ãzã ku ãꞌdu sĩ?”


\par }{\BB \par }
{\Q \VS{9}{\ND{Úpí}} mi ꞌbá fẽlépi la má ãfũ mâ ãndrẽ agâlé múké rĩ ꞌi;

\par }{\QB ífẽ átị̃ ásị́ ími drị̃ gá rá sáwã mání mâ ãndrẽ ꞌbã ĩbã ndrujó rĩ gá.


\par }{\Q \VS{10}Âꞌbe ma ími drị́gá iꞌdójó ãnzị̃rị̃ŋã sĩ,

\par }{\QB ãzíla íri adrulé sáwã pírí sĩ
{\ND{Úpí}} mádrị̂ rú mi ꞌi.


\par }{\Q \VS{11}Mí adru jõ má rụ́ ꞌdâ rá-rá ru ku fô,

\par }{\QB ũcõgõ ꞌbã adrujó má be ãníŋá rĩ sĩ

\par }{\QB ãzíla ꞌbá ãzí áma ãzã kolépi la ꞌdáyụ.


\par }{\BB \par }
{\Q \VS{12}Mẹ́rọ́ꞌbá mọ́nị̃gọ́ áni wẽwẽ rú la ce kí áma andre rị́;

\par }{\QB mọ́nị̃gọ́ Bãsánĩ gá ũmbá rĩ ce kí áma andre trộkị́lịrị,


\par }{\Q \VS{13}kí cécé kẹ̃mị̃ nulépi ĩzá uceŋá gá rĩ kí áni;

\par }{\QB nzị̃ kí mání tị mgbọ.


\par }{\Q \VS{14}Áma ũkpó ukó rá, ukó cécé ị̃yị́ asulépi vũ gá rĩ ꞌbã nzụjó rĩ áni

\par }{\QB ãzíla áma ĩfãkã sị́ unze kí ru rá.

\par }{\Q Áma ásị́ aká cécé ísékísé áni;

\par }{\QB ra má rụ́ ꞌdâ rĩ sĩ rá.


\par }{\Q \VS{15}Áma ụ́lị́ ꞌi cécé pụ́trụ́ áni,

\par }{\QB ãzíla áma ĩdra ĩbĩ ru áma átrákụ̃lẹ́ gá cí,

\par }{\QB mí aꞌbe dó ma pụ́trụ́ drã drị̂ gá ꞌbo.


\par }{\Q \VS{16}Mẹ́rọ́ꞌbá mádrị̂ ce kí ma ágágá cécé ũcogo ꞌbã kí ꞌbá cejó rĩ áni

\par }{\QB ꞌBá ũnzí ũꞌbí ce kí ma ágágá,

\par }{\QB ipa kí áma drị́ kí pá kí abe rá.


\par }{\Q \VS{17}Má icó ĩfãkã áma ụrụꞌbá gá rĩ kí lãlé pírí rá,

\par }{\QB Mẹ́rọ́ꞌbá mádrị̂ ꞌbã kí mịfị́ áma drị̃ gá sĩ ụ̃rị̃ fẽjó mání.


\par }{\Q \VS{18}Awa kí mâ bõngó kí kí drĩdríŋĩ gá,

\par }{\QB ãzíla ꞌbe kí mâ bõngó kí jẽgê sĩ.


\par }{\BB \par }
{\Q \VS{19}{\ND{Úpí}}, mí adru jõ má be rá-rá ru ku fô;

\par }{\QB mí amụ́ mbẽlẽ rú sĩ áma ãzãko jó!


\par }{\Q \VS{20}Ípa mání áma ídri ménéŋá sị́ gá rĩ sĩ,

\par }{\QB ípa ídri mádrị́ ãjẹ̃ rú rĩ ũcogo ꞌdĩ kí drị́gá rĩ sĩ.


\par }{\Q \VS{21}Ípa ma kẹ̃mị̃ kí tị gá rĩ sĩ fô!

\par }{\QB ꞌBárĩ ípa mání ma ụ̃drụ́ ꞌbã újé gá rĩ sĩ fô!


\par }{\BB \par }
{\Q \VS{22}Ma ími rụ́ iꞌda má ádrị́pịka ꞌbaní;

\par }{\QB ma ími ịcụ́ ãngũ ꞌbá ꞌbã kí ru trajó ũꞌbí ru sĩ ími ị̃nzị̃jó rĩ gá.


\par }{\Q \VS{23}Ĩmi ꞌbá
{\ND{Úpî}} rulépi ꞌdĩ, ĩmi ịcụ́ ĩꞌdi!

\par }{\QB Ĩmi anzị Yãkóꞌbõ ꞌbã drị̃lẹ́ ru ꞌdĩ, ĩmi pírí ꞌbã ru kí ĩꞌdi!

\par }{\QB Ĩmi ị̃nzị̃ ĩꞌdi ĩmi anzị Ịsịrayị́lị̃ drị́ ꞌdĩ,


\par }{\Q \VS{24}ãꞌdusĩku
{\ND{Úpí}} gã ꞌbá ũkpõ kó ru rĩ kí ku,

\par }{\QB ꞌbá drị̃cịlépi ãzíla ị́jọ́ ꞌbã rụlé rĩ kí ku.

\par }{\Q Zị̃ ru mẹ́lẹ́tị ĩꞌbaní ku,

\par }{\QB wó are áwáŋá ĩꞌbadrị́ sĩ ãzãkoma aꞌị́jó rĩ rá.


\par }{\BB \par }
{\Q \VS{25}Ma mụ ími ịcụ́lé ꞌbá ũꞌbí ru tralépi rĩ kí agá;

\par }{\QB ꞌbá ími ị̃nzị̃lépi rĩ kí drị̃lẹ́ gá ma ũyõ mání nalé rĩ idé rá.


\par }{\Q \VS{26}ꞌBá lẽmẽrí rĩ kí mụ ãkónã nalé ãzíla kí aga rá;

\par }{\QB ꞌbá
{\ND{Úpî}} ndrụ̃lépi rĩ kí ĩꞌdi ịcụ́ rá.

\par }{\QB Kí ásị́ ꞌba adru kí ãyĩkõ rú jãꞌdâ.


\par }{\Q \VS{27}ꞌBá pírí ụ̃nọ́kụ́ drị̃ gá ꞌdâ rĩ kí mụ
{\ND{Úpí}} ꞌbã ị́jọ́ ũrãlé rá,

\par }{\QB ãzíla kí mụ ru ujalé ĩꞌdi rụ́,

\par }{\QB sụ́rụ́ pírí ụ̃nọ́kụ́ drị̃ gá ꞌdâ rĩ kí mụ ĩꞌdi ị̃nzị̃lé rá.


\par }{\Q \VS{28}{\ND{Úpí}} ĩꞌdi úpí ru nĩ,

\par }{\QB ãzíla ĩꞌdi ũpĩ na sụ́rụ́ pírí kí drị̃lẹ́ gá.


\par }{\BB \par }
{\Q \VS{29}ꞌBá pírí kụ́rẹ́nị́ ru ụ̃nọ́kụ́ drị̃ gá ꞌdâ rĩ kí mụ ụ̃mụ̃ nalé ãzíla ĩꞌdi ị̃nzị̃lé;

\par }{\QB ꞌbá pírí ũdrãlépi rá rĩ kí mụ ãja tị̃lé ĩꞌdi drị̃lẹ́ gá;

\par }{\QB ꞌbá ãzí icólépi ru ídri tãmbalépi rá la ꞌdáyụ.


\par }{\Q \VS{30}Anzị ãmadrị́ drị̃lẹ́ gâlé rĩ kí mụ
{\ND{Úpí}} ị̃nzị̃lé;

\par }{\QB kí mụ ị́jọ́ ũlũlé anzị kí ũngúkú gá rĩ ꞌbaní ĩꞌdi drị̃ gá.


\par }{\Q \VS{31}Kí mụ ị́jọ́ ĩꞌdidrị́ ãlá ꞌdĩ kí ũlũlé

\par }{\QB ꞌbá drĩ tịlé ku rĩ ꞌbanî,

\par }{\QB kí jọ la
{\ND{Úpí}} pa ãma nĩ.




\par }\PsalmChap{23}{\SH {\ND{Úpí}} ĩꞌdi ꞌbá áma tãmbalépi rĩ
\par }
{\Q \VerseOne{1}{\ND{Úpí}} ĩꞌdi ꞌbá áma tãmbalépi nĩ rĩ, ãko ãzí mání lẽlé la ꞌdáyụ.


\par }{\QB \VS{2}Ĩꞌdi fẽ mání áma lalé vụ̃rụ́ ị̃rẹ́bị́ kpãcĩ rĩ agá,

\par }{\Q ĩꞌdi áma drị̃ ꞌde ị̃yị́ ãlá dịlépi lĩ rĩ ꞌbã tị gâsĩ.


\par }{\QB \VS{3}Ĩꞌdi mání ũkpõ fẽ úꞌdí ru nĩ,

\par }{\Q Ĩꞌdi áma drị̃ ꞌde gẹ̃rị̃ ãlá rĩ gá

\par }{\QB rụ́ ĩꞌdi drị̂ sĩ.


\par }{\Q \VS{4}Ádrĩ táni acị́ áꞌbụ ꞌa drã drị̂ agâsĩ rá tí

\par }{\QB má icó idélé ụ̃rị̃ sĩ ku

\par }{\Q ãꞌdusĩku mi má be cí,

\par }{\QB nángí ãzíla túré mídrị̂ kí sĩ

\par }{\QB mi áma ásị́ ũŋmĩ.


\par }{\Q \VS{5}Mi mání ãkónã idé

\par }{\QB mẹ́rọ́ꞌbá mádrị̂ kí drị̃gâsĩ;

\par }{\Q mi ãdu ũsũ áma drị̃ gá

\par }{\QB ãyĩkõ ga áma ásị́ gá tré drị̃ la ayi vũgâsĩ.


\par }{\Q \VS{6}Ãndá ãndá ru mũkẽ mídrị̂ kí lẽtáŋá mídrị̂ be kí áma vú ũbĩ

\par }{\QB ụ́ꞌdụ́ mání adrujó ídri rú rĩ kí sĩ pírí,

\par }{\Q ãzíla ma mụ adrulé jó
{\ND{Úpí}} drị̂ agá

\par }{\QB jãꞌdâ.




\par }\PsalmChap{24}{\SH {\ND{Úpí}} dị̃zã drị̂
\par }
{\Q \VerseOne{1}Ụ̃nọ́kụ́ ĩꞌdi ãko pírí ala gá rĩ kí abe,

\par }{\QB ãngũ ãzíla ꞌbá ala gá rĩ kí abe kí pírí
{\ND{Úpí}} ãni,


\par }{\Q \VS{2}ãꞌdusĩku ũꞌbã ụ̃nọ́kụ̂ ꞌbã ị̃ndụ́ mĩrĩ drị̃ gá;

\par }{\QB ãzíla fẽ ĩꞌdiní pá tujó ũkpó ru ị̃yị́ kị́rị́ rĩ drị̃ gá nĩ.


\par }{\BB \par }
{\Q \VS{3}Ãꞌdi la icó tụlé ꞌbé
{\ND{Úpí}} drị̂ ꞌbã sị́ gâlé cụ̃ rá la nĩ yã?

\par }{\QB Ãꞌdi la icó filé jó ĩꞌdidrị́ ãlá rĩ agá rá la nĩ yã?


\par }{\Q \VS{4}ꞌBá drị́ ãndị́ kóru ãzíla ásị́ ãlá rĩ kí,

\par }{\QB ꞌbá ãdroŋa ĩnzõ rú rĩ kí ị̃nzị̃lépi ku rĩ kí,

\par }{\QB ãzíla ꞌbá ĩnzõ jọlépi ku rĩ kî.


\par }{\Q \VS{5}{\ND{Úpí}} la ĩꞌbaní sụ̃sụ́ wi rá ãzíla ĩꞌdi kí pa rá;

\par }{\QB Ãdróŋá la kí ꞌbã ꞌbá ị́jọ́ kó ru la kî rú.


\par }{\Q \VS{6}ꞌBá ꞌdĩ áni rĩ kí ꞌbá Ãdróŋâ ndrụ̃lépi rĩ kí,

\par }{\QB ꞌbá Ãdróŋá Yãkóꞌbõ drị̂ ndrụ̃lépi rĩ kî.


\par }{\BB \par }
{\Q \VS{7}Kẹ̃jị́tị ꞌdĩ, lẽ ị̃nzị̃ ĩmi tị mgbọ,

\par }{\QB ị̃nzị̃ kẹ̃jị́tị ídu rĩ kí,

\par }{\QB Úpí dị̃zã drị̂ la dó sĩ afí.


\par }{\Q \VS{8}Úpí dị̃zã drị́ ꞌdĩ dó ãꞌdi ꞌi?

\par }{\QB ꞌDĩ
{\ND{Úpí}} ũkpó ãzíla ũkpó ꞌdị́pị rú rĩ ꞌi,

\par }{\QB {\ND{Úpí}} ũkpó ꞌdị́pị ãꞌdị́ gá ndẽlépi nĩ rĩ ꞌi.


\par }{\Q \VS{9}Kẹ̃jị́tị ꞌdĩ ị̃nzị̃ ĩmi tị mgbọ

\par }{\QB ị̃nzị̃ kẹ̃jị́tị ídu rĩ kí,

\par }{\QB Úpí dị̃zã drị̂ la dó sĩ afí.


\par }{\Q \VS{10}Úpí dị̃zã drị́ ꞌdĩ dó ãꞌdi ꞌi?

\par }{\QB {\ND{Úpí}} ũkpó ꞌdị́pị rú rĩ ꞌi,

\par }{\QB ĩꞌdi Úpí dị̃zã drị́ rĩ ꞌi.




\par }\PsalmChap{25}{\SH Ãdróŋá zịjó andre tẽŋá sĩ
\par }
{\Q \VerseOne{1}{\ND{Úpí}}, áfẽ áma ídri mídrị́.


\par }{\QB \VS{2}Ãdróŋá mádrị̂ átị̃ ásị́ ími drị̃ gá.

\par }{\Q Ífẽ má ịsụ́ drị̃nzá ku,

\par }{\QB ífẽ mẹ́rọ́ꞌbá mádrị̂ ꞌbã idé kí ãyĩkõ ĩꞌbã kí áma ndẽjó rĩ sĩ ku.


\par }{\Q \VS{3}ꞌBá ásị́ ꞌbãlépi ími drị̃ gá rĩ icó drị̃nzá ịsụ́lé ku,

\par }{\QB wó ꞌbá ꞌbá kí ngụ̃lépi ị́jọ́ ãzí kóru rĩ kí drị̃nzá ịsụ́ rá.


\par }{\BB \par }
{\Q \VS{4}{\ND{Úpí}}, mí iꞌda mání gẹ̃rị̃ mídrị̂ kî;

\par }{\QB mí imbá ma sĩ acị́jó gẹ̃rị̃ míní iꞌdalé rĩ kí agâsĩ.


\par }{\Q \VS{5}Íce áma drị̃ ị́jọ́ mídrị́ mgbã rĩ gá ãzíla mí imbá ma,

\par }{\QB ãꞌdusĩku mi Ãdróŋá mádrị́ áma palépi rĩ ꞌi;

\par }{\QB ụ́ꞌdụ́ pírí sĩ ma ásị́ ꞌbã ími drị̃ gá.


\par }{\Q \VS{6}{\ND{Úpí}}, mí agá drĩ ị́jọ́ ásị́ ị̃gbẹ́ mídrị̂ kí drị̃ gá lẽtáŋá mídrị́ ukólépi ku rĩ be

\par }{\QB ãꞌdusĩku mí iꞌdó ándrá kí iꞌdalé ãmaní ídu.


\par }{\Q \VS{7}Mí agá jõ ị́jọ́ ị́jọ́ ũnzí mání idélé kãrị̃lẹ̃ sĩ rĩ kí drị̃ gá

\par }{\QB jõku ị́jọ́ mání izalé rĩ kí drị̃ gá ku;

\par }{\Q lẽtáŋá mídrị́ ukólépi ku rĩ sĩ,

\par }{\QB ãꞌdusĩku
{\ND{Úpí}} mi múké.


\par }{\BB \par }
{\Q \VS{8}{\ND{Úpí}} ĩꞌdi múké ãzíla ĩꞌdi pịrị;

\par }{\QB ị́jọ́ ꞌdĩ sĩ ĩꞌdi ꞌbá ũnzí rĩ kí imbá gẹ̃rị̃ ĩꞌdidrị̂ kí sĩ.


\par }{\Q \VS{9}Ĩꞌdi ꞌbá ru irilépi vụ̃rụ́ rĩ drị̃ ce ị́jọ́ pịrị rĩ gá

\par }{\QB ãzíla ĩꞌdi kí imbá gẹ̃rị̃ ĩꞌdidrị̂ sĩ.


\par }{\Q \VS{10}Gẹ̃rị̃
{\ND{Úpí}} drị̂ kí pírí pịrị ãzíla lẽtáŋá ru

\par }{\QB ꞌbá ãzị́táŋá tị icíma ĩꞌdidrị̂ drị̂ kí tãmbalépi rĩ nî.


\par }{\Q \VS{11}{\ND{Úpí}} rụ́ mídrị̂ sĩ, ítrũ ị́jọ́ ũnzí mádrị̂ kí rá,

\par }{\QB ị́jọ́ ũnzí mádrị̂ ꞌbã ãmbõgõ drĩ kí táni adru íngõpí tí ítrũ kí rá.


\par }{\Q \VS{12}ꞌBá
{\ND{Úpí}} ní ãrútáŋá fẽlépi rá rĩ dó ãꞌdi ꞌi?

\par }{\QB {\ND{Úpí}} la ĩꞌdi imbá ị́jọ́ ĩꞌdi ꞌbã lẽlé ꞌbã ũbĩ kí vú rĩ kî sĩ.


\par }{\Q \VS{13}ꞌBá ꞌdĩ la ụ́ꞌdụ́ pírí sĩ adru málĩ trũ

\par }{\QB ãzíla anzị ĩꞌdidrị̂ kí ãngũ ꞌdụ ĩꞌbaní ãwítã rú.


\par }{\Q \VS{14}{\ND{Úpí}} ĩꞌdi wọ̃rị́ ꞌbá ĩꞌdi rulépi rá rĩ ꞌbãni

\par }{\QB ĩꞌdi kí igá ãzị́táŋá tị icíma drị́ ĩꞌdidrị̂ kí sĩ.


\par }{\Q \VS{15}Ma ãngũ ndre sáwã pírí sĩ
{\ND{Úpí}} rụ́,

\par }{\QB ĩꞌdi lú áma pa mẹ́rọ́ꞌbá kí drị́gá nĩ.


\par }{\BB \par }
{\Q \VS{16}{\ND{Úpí}} mí ajá tị má rụ́ ꞌdõlé ãzíla ími ásị́ ꞌba adru mání ị̃gbẹ́ ru

\par }{\QB ãꞌdusĩku ma áꞌdụ̂sĩ ãzíla ũcõgõ agá.


\par }{\Q \VS{17}Cãndí áma ásị́ gá rĩ ꞌbã úmgbó tụ kí rá,

\par }{\QB mí anzé ma ásị́ mvuŋá mádrị̂ kí agá fô!


\par }{\Q \VS{18}Mí andré cãndí mádrị̂ kí drị̃cịŋá mádrị̂ be

\par }{\QB ãzíla ítrũ ị́jọ́ ũnzí mádrị̂ kí pírí rá fô!


\par }{\Q \VS{19}Índre mẹ́rọ́ꞌbá mádrị̂ kí íngõpí yã rĩ rá;

\par }{\QB ínị̃ ngụ̃ kí ma ũnzí trẹ̃yị́ rĩ gá rá.


\par }{\Q \VS{20}Ímba ídri mádrị̂ tã ãzíla ípa ma!

\par }{\QB Ífẽ má ịsụ́ drị̃nzá ku;

\par }{\QB ãꞌdusĩku ma áma zị̃ ími agá.


\par }{\Q \VS{21}Ífẽ ị́jọ́ pịrị rĩ ꞌbã mba kí áma tã ị́jọ́ ãlá rĩ be nĩ,

\par }{\QB ãꞌdusĩku áꞌbã ásị́ ími drị̃ gá.


\par }{\BB \par }
{\Q \VS{22}Ãdróŋá, mí unze ꞌbá Ịsịrayị́lị̃ drị̂ kí

\par }{\QB cãndí ĩꞌbadrị̂ kí agá rá fô!




\par }\PsalmChap{26}{\SH Ãdróŋá ꞌbá múké rĩ ꞌbã zịlé rĩ
\par }
{\Q \VerseOne{1}{\ND{Úpí}} ífẽ ma adru ꞌbá ị́jọ́ kóru la rú

\par }{\QB mání ị́jọ́ mgbã rĩ ngajó rĩ sĩ;

\par }{\QB áꞌbã áma ásị́
{\ND{Úpí}} drị̃ gá, áma ụrụꞌbá icó yãlé ku.


\par }{\Q \VS{2}{\ND{Úpí}} mí ụ̃ꞌbị̃ ma ãzíla mí amá ma,

\par }{\QB mí ụ̃ꞌbị̃ áma ásị́ áma ũrãtáŋá be.


\par }{\Q \VS{3}Lẽtáŋá mídrị́ ãsị̃ŋá kóru rĩ la áma drị̃ ce nĩ,

\par }{\QB ma acị́ ị́jọ́ mídrị́ pịrị rĩ agâ sĩ jãꞌdâ.


\par }{\Q \VS{4}Ári ꞌbá úlétáŋá trũ rĩ kí abe ku,

\par }{\QB jõku má icó áma icílé ꞌbá mũlũmbẽ rú ꞌdĩ kí abe ku.


\par }{\Q \VS{5}Ángụ̃ traŋá ꞌbá ị́jọ́ ũnzí idélépi rĩ ꞌbadrị̂ ũnzí

\par }{\QB ãzíla ágã uꞌájó ꞌbá ị́jọ́ ũnzí idélépi rĩ abe rĩ úmgbé.


\par }{\Q \VS{6}{\ND{Úpí}} má ũjĩ áma drị́ kí rá sĩ iꞌdajó la ma ị́jọ́ kó ru,

\par }{\QB ãzíla má amụ́ sĩ ími ị̃nzị̃jó ãlĩtárĩ mídrị̂ gá.


\par }{\Q \VS{7}Ma míní úngó ãwãꞌdĩfô drị̂ ngo ụ́ꞌdụ́kọ́ ụrụgá sĩ

\par }{\QB ãzíla ma ị́jọ́ míní idélé ụ̃sụ̃táŋá ru ꞌdĩ kí ũlũ.


\par }{\Q \VS{8}{\ND{Úpí}} álẽ jó míní sĩ uꞌájó rĩ rá,

\par }{\QB ꞌdĩ ãngũ dị̃zã mídrị̂ ꞌbã sĩ uꞌájó alagá rĩ ꞌi.


\par }{\BB \par }
{\Q \VS{9}Ífẽ ádrã ꞌbá ị́jọ́ ũnzí idélépi rĩ kí abe ku

\par }{\QB jõku ꞌbá ꞌbá ãrí asulépi rĩ kí abe ku.


\par }{\Q \VS{10}Kí ꞌbá ị́jọ́ ũnzí idélépi sáwã pírí sĩ rĩ kî

\par }{\QB ãzíla kí bábá sĩ ãko ꞌbá mịfị́ sajó rĩ aꞌị́jó.


\par }{\Q \VS{11}Wó ma áma ídri tãmba sĩ adrujó ị́jọ́ kó ru,

\par }{\QB mí anzé ma ãzíla mí adru má be ásị́ ị̃gbẹ̃ sĩ!


\par }{\BB \par }
{\Q \VS{12}{\ND{Úpí}} ma pá tu ãngũ ũkpó rĩ drị̃ gá

\par }{\QB ꞌbá ũꞌbí ru tralépi ími rụ́ ịcụ́lépi rĩ kí agá, ma ími rụ́ ịcụ́ rá.




\par }\PsalmChap{27}{\SH Ãdróŋá zịlé sĩ
{\ND{Úpí}} ịcụ́jó rĩ
\par }
{\Q \VerseOne{1}{\ND{Úpí
}} ĩꞌdi dị̃zã mádrị̂ ꞌi ãzíla ꞌbá áma palépi rĩ ꞌi;

\par }{\QB má idé dó sĩ ꞌbá ãzí sĩ ụ̃rị̃ sĩ ku.

\par }{\Q {\ND{Úpí
}} ĩꞌdi ãngũ ũkpó mání sĩ áma zị̃jó ala gá rĩ; má icó idélé ụ̃rị̃ sĩ ku.


\par }{\QB \VS{2}Sáwã ꞌbá ị́jọ́ ũnzí idélépi rĩ ꞌbã kí angájó ámã drị̃ gá trụ,

\par }{\QB ĩꞌbã kí lẽjó áma ꞌdịjó rá rĩ sĩ,

\par }{\Q sáwã mẹ́rọ́ꞌbá mádrị̂ ꞌbã kí ãꞌdị́ ꞌdịjó má be rĩ sĩ,

\par }{\QB kí ru pá sị ãzíla kí uꞌde vũ gá.


\par }{\Q \VS{3}Ãsĩkárĩ ũꞌbí drĩ kí táni áma ce trộkị́lịrị rá tí;

\par }{\QB má icó idélé ụ̃rị̃ sĩ ku;

\par }{\Q mẹ́rọ́ꞌbá drĩ kí táni amụ́ márụ́ ãꞌdị́gá rá tí,

\par }{\QB áma ásị́ la mba ũkpó ru.


\par }{\BB \par }
{\Q \VS{4}Ị́jọ́ mání zịlé
{\ND{Úpí
}} tị gá rĩ ãlu,

\par }{\QB ị́jọ́ mání ndrụ̃lé rĩ ãlu,

\par }{\Q sĩ adrujó jó
{\ND{Úpí
}} drị̂ agá jãꞌdâ ụ́ꞌdụ́ mání adrujó ídri rĩ kí agá pírí,

\par }{\QB sĩ ũnĩ
{\ND{Úpí
}} drị̂ ndrejó,

\par }{\Q ãzíla ma dó sĩ ĩꞌdi zị jó ĩꞌdidrị̂ agá ꞌdãá.


\par }{\Q \VS{5}Ụ́ꞌdụ́ ị́jọ́ ꞌbã áma ịsụ́jó rĩ sĩ,

\par }{\QB {\ND{Úpí
}} la áma tãmba ị́jọ́ ũnzí kóru jó ĩꞌdidrị̂ agá

\par }{\Q ãzíla ĩꞌdi áma tãmba ꞌbé drị̃ gá ụrụgá ꞌdãá.


\par }{\Q \VS{6}Ị́jọ́ ꞌdĩ sĩ ma dó mẹ́rọ́ꞌbá áma andre celépi rĩ kí ndẽ rá;

\par }{\Q jó Ãdróŋá drị́ ꞌdĩ agá ma ídétáŋá idé ãyĩkõ sĩ;

\par }{\QB ma úngó sĩ
{\ND{Úpî
}}rụ́ ịcụ́jó rĩ ngo.


\par }{\BB \par }
{\Q \VS{7}{\ND{Úpí
}} mí are ma mání ími umve agâ;

\par }{\QB mí adru mání ásị́ ị̃gbẹ̃ sĩ ãzíla mí umvi ma!


\par }{\Q \VS{8}Áma ásị́ jọ, “Índrụ̃
{\ND{Úpí
}} ꞌbã mẹ́lẹ́tị ndrelé,”

\par }{\QB áma ásị́ umvi, “Ma mụ rá.”


\par }{\Q \VS{9}Ízị̃ ími mẹ́lẹ́tị mâ sĩ ku,

\par }{\QB ígã ãtíꞌbó mídrị̂ ũmbã sĩ ku;

\par }{\QB mí ábị́ adrulé ꞌbá áma ãzãkolépi rĩ ꞌi.

\par }{\Q Ígã jõ ma ku jõku mí aꞌbe ma ku,

\par }{\QB Ãdróŋá mi ꞌbá áma palépi rĩ.


\par }{\Q \VS{10}Má átẹ́pị drĩ kí táni áma aꞌbe mâ ãndrẽ be rá tí,

\par }{\QB {\ND{Úpí
}} la áma tãmba rá.


\par }{\Q \VS{11}{\ND{Úpí
}} mí imbá ma ị́jọ́ míní lẽlé ánga kí rĩ kî sĩ;

\par }{\QB íꞌde áma drị̃ gẹ̃rị̃ pịrị rĩ gâsĩ,

\par }{\QB ãꞌdusĩku mẹ́rọ́ꞌbá mádrị̂ kí ũꞌbí-ũꞌbí.


\par }{\Q \VS{12}Ífẽ má aꞌdé mẹ́rọ́ꞌbá mádrị̂ kí drị́ gá ku;

\par }{\QB ãꞌdusĩku kí áma tõ ị́jọ́ ãzí mání ngalé ku la kí sĩ,

\par }{\QB kí áma ĩgbõrõkõ ãgọ̃bị̃ sĩ.


\par }{\BB \par }
{\Q \VS{13}Ánị̃ rá ma adru ídri;

\par }{\QB ma mũkẽ
{\ND{Úpí
}} drị̂ ndre rá

\par }{\QB ãngũ ꞌbá ídri rĩ ꞌbã kí sĩ uꞌájó rĩ gá.


\par }{\Q \VS{14}Ítẽ
{\ND{Úpí
}} ꞌi;

\par }{\QB mí adru ũkpó ru ãzíla ími ásị́ ꞌbã mba-mbã;

\par }{\QB ítẽ
{\ND{Úpí
}} ꞌi ásị́ jã sĩ.




\par }\PsalmChap{28}{\SH Ãzãkoma aꞌị́jó
{\ND{Úpí}} drị́
\par }
{\Q \VerseOne{1}{\ND{Úpí}} mi ꞌbé mání sĩ áma zị̃jó rĩ ꞌi, ma ími umve,

\par }{\QB mí ãzụ̃ jõ ími bị́lẹ́ mání cí ku.

\par }{\Q Ídrĩ áma tị ãꞌị̃ ku,

\par }{\QB ma mụ drãlé rá.


\par }{\Q \VS{2}Mí are áwáŋá mání sĩ ásị́ ị̃gbẹ̃ zịjó ꞌdĩ ꞌi,

\par }{\QB mání ãzãkoma aꞌị́ agá mídrị́,

\par }{\Q mání drị́ ãꞌbã agá mírụ́

\par }{\QB jó mídrị́ ãlá rĩ gâlé ru.


\par }{\BB \par }
{\Q \VS{3}Ílị ị́jọ́ áma drị̃ gá ꞌbá ị́jọ́ ũnzí idélépi rĩ kí abe ku,

\par }{\QB ꞌbá ũnzí rĩ kí abe ku,

\par }{\Q kí ị́jọ́ jọ jĩránĩ kí abe tị gá ꞌdâ múké,

\par }{\QB wó kí ásị́ ga tré ꞌbá ngụ̃ŋá sĩ.


\par }{\Q \VS{4}Ífẽ ĩꞌbaní drị̃rịma ũnzĩkãnã ĩꞌbaní ngalé

\par }{\QB ãzíla ãzị́ ũnzí ĩꞌbaní idélé rĩ kí vú sĩ;

\par }{\Q ífẽ ĩꞌbaní drị̃rịma ị́jọ́ ũnzí pírí ĩꞌbã kí idélé rĩ kí vú sĩ;

\par }{\QB ãzíla ũnzĩkãnã ĩꞌbã kí adrujó ala gá rĩ kí vú sĩ,


\par }{\Q \VS{5}ãꞌdusĩku vã kí ị́jọ́
{\ND{Úpí}} ꞌbã ngalé rĩ kí ku

\par }{\QB jõku ị́jọ́ ĩꞌdi ꞌbã idélé rĩ kí drị̃ gá ku;

\par }{\Q ị́jọ́ ꞌdĩ sĩ ĩꞌdi ĩꞌbaní drị̃rịma fẽ

\par }{\QB ãzíla ĩꞌdi kí ị̃lị̃kị̃ rá.


\par }{\BB \par }
{\Q \VS{6}Ma
{\ND{Úpî}} rụ́ ịcụ́,

\par }{\QB ãꞌdusĩku are áma áwáŋá rá.


\par }{\Q \VS{7}{\ND{Úpí}} ĩꞌdi ũkpó ãzíla gọ́bẹ́rẹ́ mádrị̂ ꞌi;

\par }{\QB áꞌbã áma ásị́ ĩꞌdi drị̃ gá ãzíla ko áma ãzã rá.

\par }{\Q Áma ásị́ uꞌá ãyĩkõ sĩ,

\par }{\QB ãzíla ma ãwãꞌdĩfô fẽ ĩꞌdiní úngó ngoŋá sĩ.


\par }{\BB \par }
{\Q \VS{8}{\ND{Úpí}} ĩꞌdi ũkpó ꞌbá ĩꞌdidrị̂ ꞌbadrị̂ ꞌi,

\par }{\QB ĩꞌdi bõrõ ũkpó ꞌbá ĩꞌdiní ãdu ũsũjó drị̃ la gá rĩ ꞌbadrị̂ ꞌi.


\par }{\Q \VS{9}{\ND{Úpí}}, ípa ꞌbá mídrị̂ kí, íwi sụ̃sụ́ ꞌbá mídrị́ míní pẽlé ndú rĩ ꞌbaní.

\par }{\QB Mí adru ꞌbá kí tãmbalépi rĩ ãzíla mí ují kí ími drị́ sĩ jãꞌdâ.




\par }\PsalmChap{29}{\SH Ụ́ꞌdụ́kọ́
{\ND{Úpí}} drị́ ãlụ́kụ́kụ̃ agá rĩ
\par }
{\Q \VerseOne{1}Ĩmi mãlãyíkã ãzíla ãko ãzí ꞌbụ̃gá ꞌdĩ, ĩmi ịcụ́
{\ND{Úpí}} ꞌi;

\par }{\QB ĩmi ịcụ́ dị̃zã ãzíla ũkpõ
{\ND{Úpí}} drị̂ ꞌi.


\par }{\Q \VS{2}Ĩmi ịcụ́
{\ND{Úpí}} ꞌbã rụ́ dị̃zã rú rĩ ꞌi;

\par }{\QB ĩmi ãvụ̃ vũ gá
{\ND{Úpî}} drị̃lẹ́ gá ãlã ĩꞌdidrị̂ sĩ.


\par }{\BB \par }
{\Q \VS{3}Ála
{\ND{Úpí}} ꞌbã ụ́ꞌdụ́kọ́ are ị̃yị́ kí drị̃gâsĩ;

\par }{\QB Ãdróŋá dị̃zã rú rĩ la ụ̃kpẹ̃ ãvi áni,

\par }{\QB {\ND{Úpí}}la ụ̃kpẹ̃ ãvi áni mĩrĩ ãmbógó rĩ drị̃ gá.


\par }{\Q \VS{4}Ụ́ꞌdụ́kọ́
{\ND{Úpí}} drị̂ ĩꞌdi ũkpó trũ;

\par }{\QB Ụ́ꞌdụ́kọ́
{\ND{Úpí}} drị̂ la ãmbõgõ ĩꞌdidrị̂ iꞌda.


\par }{\Q \VS{5}Ụ́ꞌdụ́kọ́
{\ND{Úpí}} drị̂ la márígó anu,

\par }{\QB {\ND{Úpí}} la márígó Lébãnõnĩ drị̂ kí anu nírí nírí.


\par }{\Q \VS{6}Ĩꞌdi ꞌbé Lébãnõnĩ drị̂ kí fẽ umvúlé kãjóŋá áni,

\par }{\QB ãzíla ĩꞌdi ꞌbé Sị́rị̃yọ̃nị̃ fẽ umvúlé ụ̃drụ́ mváŋá áni.


\par }{\Q \VS{7}Ụ́ꞌdụ́kọ́
{\ND{Úpí}} drị̂ la ãngũ ji lẽrẽlẽrẽ

\par }{\QB ãcí idraká áni.


\par }{\Q \VS{8}Ụ́ꞌdụ́kọ́ ĩꞌdidrị̂ la ãngũ kõtórõ rú rĩ aya;

\par }{\QB {\ND{Úpí}} la kõtórõ Kãdẹ́sị̃ drị̂ aya ĩndĩ.


\par }{\Q \VS{9}Ụ́ꞌdụ́kọ́
{\ND{Úpí}} drị̂ la yéré fẽ tĩlé rá;

\par }{\QB ĩꞌdi fẽ ife mị̃rị́ agá rĩ kí ꞌbã bị́ la zõ rá,

\par }{\Q Jó ĩꞌdidrị̂ agá ꞌbá pírí kí uzá, “Dị̃zã ꞌba adru Ãdróŋá ãni!”


\par }{\BB \par }
{\Q \VS{10}{\ND{Úpí}} ĩꞌdi úpí ru ị̃yị́ tị̃lépi rĩ kí drị̃ gá nĩ.

\par }{\QB {\ND{Úpí}} la ũpĩ na jãꞌdâ.


\par }{\Q \VS{11}{\ND{Úpí}} la ꞌbá ĩꞌdidrị̂ ꞌbaní ũkpó fẽ nĩ;

\par }{\QB {\ND{Úpí}} la ꞌbá ĩꞌdidrị̂ ꞌbaní sụ̃sụ́ ásị́ ị̃gbẹ̃ drị̂ wi nĩ.




\par }\PsalmChap{30}{\SH Ãdróŋá zịlé sĩ ãwãꞌdĩfô fẽjó rĩ
\par }
{\Q \VerseOne{1}Ma mụ
{\ND{Úpí}} ími ịcụ́lé míní áma pajó rĩ sĩ,

\par }{\QB ãzíla míní mẹ́rọ́ꞌbá mádrị̂ kí aꞌbejó áma gụjó ku rĩ sĩ.


\par }{\Q \VS{2}{\ND{Úpí}} Ãdróŋá mádrị̂, má umve mi sĩ ãzãkoma aꞌị́jó,

\par }{\Q wó mí ãtĩ ma rá.


\par }{\Q \VS{3}{\ND{Úpí}}, mí inga úríndí mádrị̂ angájó ãngũ ꞌbá drãlépi rá rĩ ꞌbadrị̂ agá rĩ sĩ ꞌbo;

\par }{\QB ímba áma tã sĩ aꞌdéjó ꞌbụ́ drã drị̂ agá ku.


\par }{\BB \par }
{\Q \VS{4}Ĩmi ꞌbá Ãdróŋá drị́ ãlá ꞌdĩ, ĩngo úngó
{\ND{Úpí}} nî,

\par }{\QB ĩmi ịcụ́ rụ́ ĩꞌdidrị́ ãlá rĩ,


\par }{\Q \VS{5}ãꞌdusĩku ũmbã ĩꞌdidrị̂ la lú uꞌá sáwã were,

\par }{\QB wó ásị́ ndrĩŋá ĩꞌdidrị̂ la adru jãꞌdâ.

\par }{\Q Áwáŋá drĩ tá ni adru ị́nị́ ãrã rá tí,

\par }{\QB wó ụ̃ꞌbụ́tị sĩ ãyĩkõ la adru cí.


\par }{\BB \par }
{\Q \VS{6}Mání ĩtrĩkã agá la ma ị́jọ́ kóru, ájọ,

\par }{\QB áma ụrụꞌbá icó yãlé ku.


\par }{\Q \VS{7}{\ND{Úpí}}, ími ásị́ ꞌbã ndrĩjó mání ndrĩndrĩ rĩ sĩ,

\par }{\QB ífẽ átu pá ũkpó ru ꞌbé áni.

\par }{\Q Wó mi mụ ími mẹ́lẹ́tị zị̃lé mâ sĩ ꞌbo,

\par }{\QB má acá ũcõgõ sĩ.


\par }{\BB \par }
{\Q \VS{8}Ma awá mí rụ́,
{\ND{Úpí}},

\par }{\QB má aꞌị́
{\ND{Úpí}} drị́ ásị́ ị̃gbẹ̃, ájọ:


\par }{\Q \VS{9}“Mi dó drã mádrị̂ sĩ ãꞌdu ịsụ́

\par }{\QB ádrĩ dó fi ꞌbụ́ gâlé ꞌbo rĩ gá?

\par }{\Q ꞌBá drãlépi rá rĩ la ími ịcụ́ rá yã?

\par }{\QB Ĩꞌdi ị́jọ́ pịrị mídrị́ míní azịlé ãzíla tãmbalé rĩ ũlũ rá yã?


\par }{\Q \VS{10}{\ND{Úpí}} mí are drĩ, ími ásị́ ꞌbã ndrĩ mání ndrĩndrĩ ꞌdộ:

\par }{\QB {\ND{Úpí}} íko áma ãzã fô!”


\par }{\BB \par }
{\Q \VS{11}Mí uja áwáŋá mádrị̂ úngó tuŋá ru,

\par }{\QB mí ayụ kõlĩbá áma ụrụꞌbá gá rĩ ꞌbo, íce áma andre ãyĩkõ sĩ,


\par }{\Q \VS{12}áma ásị́ ꞌbã ngo dó sĩ úngó sĩ ími rụ́ ị̃nzị̃jó, ꞌbã ĩyãŋã tú ku.

\par }{\QB {\ND{Úpí}} Ãdróŋá mádrị̂, ma ãwãꞌdĩfô fẽ míní jãꞌdâ.




\par }\PsalmChap{31}{\SH Úríndí fẽjó
{\ND{Úpí}} drị́
\par }
{\Q \VerseOne{1}{\ND{Úpí}}, má amụ́ áma zị̃lé ími pálé gá,

\par }{\QB mí aꞌbe jõ ma drị̃nzá ịsụ́lé ku,

\par }{\QB ípa ma mũkẽ mídrị̂ sĩ.


\par }{\Q \VS{2}Mí are ma fô,

\par }{\QB mí amụ́ áma palé mbẽlẽŋá ru!

\par }{\Q Mi írã mání sĩ áma zị̃jó ala gá rĩ ꞌi,

\par }{\QB mi bõrõ mádrị́ ũkpó áma palépi rĩ ꞌi.


\par }{\Q \VS{3}Mi írã ãzíla bõrõ ũkpó mání sĩ áma zị̃jó ala gá rĩ,

\par }{\QB rụ́ mídrị̂ ꞌbã ị́jọ́ sĩ mi áma drị̃ ce ãzíla áma tã mba rá.


\par }{\Q \VS{4}Ímba áma tã ímbá ꞌbelé sĩ lẽjó áma rụjó rĩ agá,

\par }{\QB ãꞌdusĩku mi ãngũ mání sĩ áma zị̃jó ala gá rĩ ꞌi.


\par }{\Q \VS{5}Má aꞌbe áma úríndí ími drị́lẹ́ agá,

\par }{\QB {\ND{Úpí}} Ãdróŋá mí anzé ma, mi Ãdróŋá pịrị rĩ ꞌi.


\par }{\BB \par }
{\Q \VS{6}Ángụ̃ ꞌbá ãdroŋa ĩnzõ rú rĩ kí ị̃nzị̃lépi rĩ kí ũnzí,

\par }{\QB ãzíla áꞌbã áma ásị́
{\ND{Úpí}} drị̃ gá.


\par }{\Q \VS{7}Ma adru ãyĩkõ sĩ lẽtáŋá mídrị́ ukólépi ku rĩ sĩ,

\par }{\QB ãꞌdusĩku índre áma ĩcãndĩjó rĩ rá,

\par }{\QB ãzíla ínị̃ ũcõgõ áma ásị́ gá rĩ cé.


\par }{\Q \VS{8}Ífẽ ma mẹ́rọ́ꞌbá mádrị̂ kí drị́lẹ́ gá ku,

\par }{\QB wó íꞌbã áma pá ãngũ mgbọ la gá.


\par }{\BB \par }
{\Q \VS{9}{\ND{Úpí}}, mí adru mání ásị́ ị̃gbẹ̃ sĩ ãꞌdusĩku ma cãndí agá,

\par }{\QB ũcõgõ sĩ áma mịfị́ uꞌde kí dó uꞌde uꞌdê,

\par }{\QB áma ũkpó de dó ru rá.


\par }{\Q \VS{10}Má ãndẽ ũcõgõ sĩ ꞌbo,

\par }{\QB áwáŋá mání awájó rĩ isé áma ílí ãlị́ŋá ru,

\par }{\Q áma ũkpõ de dó ru rá ãꞌdusĩku ma ũcõgõ agá,

\par }{\QB ãzíla áma ĩfãkã acá kí dó ũkpó kóru.


\par }{\Q \VS{11}Mẹ́rọ́ꞌbá mádrị̂ kí

\par }{\QB jĩránĩ mádrị̂ kí abe pírí kí áma rụ́ iza,

\par }{\Q mâ wọ̃rị́ka kí idé mâ sĩ ụ̃rị̃ sĩ,

\par }{\QB drĩ kí áma ndre gẹ̃rị̃ agá kí apá mâ sĩ apá apâ.


\par }{\Q \VS{12}ꞌBá pírí ãvĩ kí ị́jọ́ áma drị̃ gá cécé ádrã ꞌbã rĩ rá rĩ áni;

\par }{\QB má acá cécé úmvú lẹ́rị́kọ́ áni,


\par }{\Q \VS{13}ãꞌdusĩku má are ꞌbá ũꞌbí kí kõyõkõyõ jọ;

\par }{\QB ụ̃rị̃ fi áma ásị́ gá wókõ pírí sĩ,

\par }{\Q icí kí tị áma ụrụꞌbá gá,

\par }{\QB ãzíla itú kí ị́jọ́ sĩ áma ꞌdịjó.


\par }{\BB \par }
{\Q \VS{14}Wó
{\ND{Úpí}}, áꞌbã ásị́ ími drị̃ gá,

\par }{\QB ájọ dó sĩ, “Mi Ãdróŋá mádrị̂ ꞌi.”


\par }{\Q \VS{15}Ídri mádrị̂ ĩꞌdi ími drị́lẹ́ gá,

\par }{\QB ípa ma mẹ́rọ́ꞌbá mádrị̂ kí drị́gá

\par }{\QB ãzíla ꞌbá mání cãndí fẽlépi rĩ kí drị́gá.


\par }{\Q \VS{16}Ãdróŋá, mí andré ãtíꞌbó mídrị̂ ꞌi ásị́ ị̃gbẹ̃ mídrị̂ sĩ,

\par }{\QB ípa ma lẽtáŋá mídrị́ ukólépi ku rĩ sĩ.


\par }{\Q \VS{17}{\ND{Úpí}}, ífẽ ma drị̃nzá ịsụ́lé ku

\par }{\QB ãꞌdusĩku má awá mí rụ́ rá.

\par }{\Q Ífẽ ꞌbá ũnzí rĩ ꞌbã ịsụ́ kí drị̃nzá;

\par }{\QB ãzíla ífẽ ꞌbã fi kí kírí-kírí ru ꞌbụ́ gâlé.


\par }{\Q \VS{18}Mí ụ̃pị̃ ĩnzóꞌbá kí tị cí,

\par }{\QB ãꞌdusĩku kí ãfó ru ãzíla ãrútáŋá kóru,

\par }{\QB kí ị́jọ́ jọ ị́pị́pị́ŋá sĩ ꞌbá mídrị́ ãlá rĩ kí ụrụꞌbá gá.


\par }{\BB \par }
{\Q \VS{19}Mũkẽ mídrị̂ ꞌbã ãmbõgõ ꞌdõ áni yã!

\par }{\QB Ímba tã la ꞌbá ími rulépi rá rĩ ꞌbánî.

\par }{\Q ꞌBá ãlu-ãlu nị̃ ũnĩ mídrị̂ rá,

\par }{\QB mi ꞌbá apálépi ru zị̃lépi mí rụ́ rĩ kí tãmba múké-múké.


\par }{\Q \VS{20}Mi kí tãmba ãzíla ụ̃zị̃ ími índríkã gá

\par }{\QB ꞌbá tị itúlépi kí ụrụꞌbá gá rĩ kî sĩ.

\par }{\Q Ãngũ míní adrujó rĩ agá mi kí tãmba

\par }{\QB mẹ́rọ́ꞌbá kí uꞌdálépi rĩ kí sĩ.


\par }{\BB \par }
{\Q \VS{21}Ma
{\ND{Úpî}} ịcụ́,

\par }{\QB ĩꞌdiní lẽtáŋá ĩꞌdidrị̂ iꞌdajó mání

\par }{\QB sáwã ꞌbání áma tị cejó rị́ rĩ gá rĩ sĩ.


\par }{\Q \VS{22}Má idé ụ̃rị̃ sĩ, má ũrã dó,

\par }{\QB “Dro dó ma ĩꞌdi mẹ́lẹ́tị gá rá.”

\par }{\Q Wó mí are áma áwáŋá rá

\par }{\QB mání ími umve agá sĩ ãzãkoma aꞌị́jó rĩ sĩ.


\par }{\BB \par }
{\Q \VS{23}Ĩlẽ
{\ND{Úpí}} ꞌi, ꞌbá pírí ãꞌị̃táŋá trũ ꞌdĩ.

\par }{\QB {\ND{Úpí}} la ꞌbá ãꞌị̃táŋá trũ rĩ kí tãmba nĩ,

\par }{\QB wó ĩꞌdi ꞌbá ãfó ru rĩ ní drị̃rịma fẽ rá.


\par }{\Q \VS{24}Ĩmi adru ũkpó ru, ĩmi ásị́ ꞌbã mba-mbã

\par }{\QB ĩmi ꞌbá pírí ásị́ tị̃lépi
{\ND{Úpî}} drị̃ gá ꞌdĩ.




\par }\PsalmChap{32}{\SH ꞌBá sĩ ị́jọ́ ũnzĩ ĩꞌdidrị̂ kí trũjó rá rĩ ĩꞌdi drị̃lẹ́ba rú
\par }
{\Q \VerseOne{1}ꞌBá ꞌbání sĩ ị́jọ́ ũnzí ĩꞌdidrị̂ kí trũjó rá,

\par }{\QB sĩ ị́jọ́ ũnzí ĩꞌdidrị̂ kí drị̃ akujó cí rĩ ĩꞌdi drị̃lẹ́ba rú.


\par }{\Q \VS{2}ꞌBá
{\ND{Úpí}} ní sĩ ị́jọ́ ũnzí ĩꞌdidrị̂ kí lãjó ĩꞌdi drị̃ gá ku

\par }{\QB ãzíla úríndí ĩꞌdidrị̂ agá ị́jọ́ pịrị rĩ ngalépi rĩ ĩꞌdi drị̃lẹ́ba rú.


\par }{\BB \par }
{\Q \VS{3}Mání ándrá ị́jọ́ ũnzí mádrị̂ kí iꞌdajó ku rĩ gá,

\par }{\QB má acá ándrá ũkpó kóru

\par }{\QB mání awájó ị̃tụ̂rụ̃ rĩ sĩ,


\par }{\Q \VS{4}ãꞌdusĩku ị̃tụ́ kí ị́nị́ be

\par }{\QB íri áma colé ímbátáŋá ru;

\par }{\Q áma ũkpó de dó sĩ ru rá

\par }{\QB cécé ị̃yị́ nzụlépi ílí sĩ rĩ áni.


\par }{\Q \VS{5}ꞌDã ꞌbã ũngúkú gá, má iꞌda dó ị́jọ́ ũnzí mádrị̂ kí
{\ND{Úpí}} ní rá,

\par }{\QB ãzíla má ụ̃zị̃ kí ími drị̃lẹ́ gá ku;

\par }{\Q ájọ, “Ma dó ị́jọ́ ũnzĩ mádrị̂ kí iꞌda

\par }{\QB {\ND{Úpí}} ní rá,”

\par }{\Q ãzíla mí uja dó ị́jọ́ ũnzí mádrị̂ kí trũlé rá.


\par }{\BB \par }
{\Q \VS{6}Ị́jọ́ ꞌdĩ sĩ ꞌbá Ãdróŋá ị̃nzị̃lépi rĩ kí ãlu ãlu ꞌbã zị kí mi,

\par }{\QB sáwã ꞌbã drĩ adru agá cí ꞌdĩ gá ꞌdĩ,

\par }{\Q ị́jọ́ ꞌdĩ sĩ ụ́lị rú sĩ ị́jọ́ kí drị̃ gá ị́jọ́ ũꞌbí amụ́lépi ị̃yị́ galépi tré rĩ áni rĩ sĩ ku.


\par }{\Q \VS{7}Mi ãngũ mání sĩ áma zị̃jó ala gá rĩ ꞌi,

\par }{\QB mi áma tãmba ị́jọ́ cãndí ru rĩ kí agá,

\par }{\QB mi áma andre ce ꞌbá úngó ngolépi patáŋá míní áma pajó rĩ sĩ rĩ kî sĩ.


\par }{\BB \par }
{\Q \VS{8}{\ND{Úpí}} jọ, “Ma ími imbá ãzíla gẹ̃rị̃ míní sĩ mụjó rĩ iꞌda,

\par }{\QB ma ími imbá ãzíla áma mịfị́ la adru ími drị̃ gá.


\par }{\Q \VS{9}Mí adru jõ cécé fãrásĩ jõku kãyĩnõ

\par }{\QB ị́jọ́ vãlépi ku rĩ kí áni ku,

\par }{\Q ála kí tị gá aya su sĩ kí umbéjó íníríkó sĩ cí ká,

\par }{\QB kí amụ́ mí rụ́ ãni rú ĩndõ.


\par }{\Q \VS{10}Ũcõgõ ꞌbá ị́jọ́ ũnzí ngalépi rĩ ꞌbadrị̂ kí adru wẽwẽ rú,

\par }{\QB wó lẽtáŋá
{\ND{Úpí}} drị́ ukólépi ku rĩ

\par }{\QB la ꞌbá ásị́ tị̃lépi ĩꞌdi drị̃ gá ri kí tãmba nĩ.”


\par }{\BB \par }
{\Q \VS{11}Ĩmi uꞌá ãyĩkõ sĩ
{\ND{Úpî}} agá ãzíla ĩmi ũnũ ĩmi ĩꞌdĩ sĩ,

\par }{\QB ĩmi ꞌbá ĩꞌdi vú ũbĩlépi ꞌdĩ; ĩngo úngó ãyĩkõ sĩ ĩmi ꞌbá ásị́ mgbã trũ ꞌdĩ!




\par }\PsalmChap{33}{\SH Lẽtáŋá
{\ND{Úpí}} drị́ ukólépi ku rĩ
\par }
{\Q \VerseOne{1}Ĩmi ꞌbá pírí ãlá ꞌdĩ, ĩmi uzá ãyĩkõ sĩ ị́jọ́
{\ND{Úpí}} ꞌbã idélé rĩ sĩ;

\par }{\QB icó rá ꞌbá ị́jọ́ mgbã trũ rĩ ꞌbaní ĩꞌdi ịcụ́jó.


\par }{\Q \VS{2}Ĩfẽ ãwãꞌdĩfô
{\ND{Úpí}} ní ụ̃ꞌdị́ sĩ,

\par }{\QB ĩngo ĩꞌdiní úngó ụ̃ꞌdị́ ĩbáká trũ ífí mụdrị́ rĩ sĩ.


\par }{\Q \VS{3}Ĩngo ĩꞌdiní úngó úꞌdí la,

\par }{\QB ĩco ụ̃ꞌdị́ ãlị̃gọ̃ sĩ ãzíla ĩmi uzá ụ́ꞌdụ́kọ́ ụrụgá sĩ,


\par }{\Q \VS{4}ãꞌdusĩku ị́jọ́
{\ND{Úpí}} drị̂ ĩꞌdi ị́jọ́ pịrị ãzíla mgbã rĩ ꞌi.

\par }{\QB Ị́jọ́ ĩꞌdi ꞌbã ngalé rĩ kí pírí pịrị.


\par }{\Q \VS{5}{\ND{Úpí}} lẽ ị́jọ́ múké rĩ kí ị́jọ́ lịlé pịrị rĩ be;

\par }{\QB ụ̃nọ́kụ̂ ga tré lẽtáŋá ĩꞌdidrị́ ukólépi ku rĩ sĩ.


\par }{\BB \par }
{\Q \VS{6}Ị́jọ́
{\ND{Úpí}} ꞌbã jọlé rĩ sĩ ꞌbụ̃ ꞌbã ru rá,

\par }{\QB ị̃tụ̂ kí, ĩmbá trũ ãzíla lẽlẽgó kí abe ũꞌbã kí ru ị́jọ́ ãfũlépi ĩꞌdi tị gá rĩ sĩ.


\par }{\Q \VS{7}Atrá ị̃yị́ mĩrĩ drị̂ kí ãngũ ãlu gá ngúlú ru,

\par }{\QB mba ị̃yị́ kị́rị́ rĩ kí tã ãngũ sĩ ị̃yị́ tã mbajó rĩ agá.


\par }{\Q \VS{8}Lẽ ãko pírí ụ̃nọ́kụ́ drị̃ gá ꞌdĩ ꞌbã ị̃nzị̃ kí
{\ND{Úpí}} ꞌi;

\par }{\QB lẽ ꞌbá pírí ụ̃nọ́kụ́ drị̃ gá ꞌdĩ ꞌbã fẽ kí ĩꞌdiní ãrútáŋá!


\par }{\Q \VS{9}Ị́jọ́ ĩꞌdiní jọlé rĩ sĩ, ụ̃nọ́kụ̂ ꞌbã ru rá;

\par }{\QB ãzị́táŋá ĩꞌdiní fẽ lé rĩ sĩ, ãko pírí tu kí pá ũkpó ru ĩꞌbã ãngũ gá.


\par }{\Q \VS{10}{\ND{Úpí}} la ítútáŋá sụ́rụ́ ꞌbadrị̂ kí ꞌbã acálé ãko ãzí ꞌdáyụ la rú,

\par }{\QB ĩꞌdi fẽ ị́jọ́ ĩꞌbã kí itúlé rĩ ꞌba nga kí ru ku la nĩ.


\par }{\Q \VS{11}Wó ị́jọ́
{\ND{Úpí}} ꞌbã itúlé rĩ la pá tu ũkpó ru jãꞌdâ,

\par }{\QB ị́jọ́ ĩꞌdiní amálé ĩꞌdĩ ꞌbã ásị́ gâlé rĩ la alị anzị ĩmidrị̂ ꞌbarụ́ pírí.


\par }{\Q \VS{12}Sụ́rụ́ Ãdróŋá ĩꞌdidrị̂ ꞌbã sĩ adrujó
{\ND{Úpí}} ꞌi rĩ ĩꞌdi drị̃lẹ́ba rú;

\par }{\QB ꞌbá ĩꞌdi ꞌbã pẽlé ĩꞌdi ani la rú rĩ kí abe.


\par }{\Q \VS{13}{\ND{Úpí}} la ãngũ andré angájó ꞌbụ̃ gâlé vụ̃rụ́ ꞌdõlé,

\par }{\QB ĩꞌdi ꞌbá kí ndre pírí ce.


\par }{\Q \VS{14}Angájó ãngũ ĩꞌdiní rijó rĩ gá,

\par }{\QB ĩꞌdi ꞌbá pírí uꞌálépi ụ̃nọ́kụ́ drị̃ gá rĩ kí ndre cé.


\par }{\Q \VS{15}Ũꞌbã ásị́ ꞌbá pírí ꞌbadrị̂ kí nĩ,

\par }{\QB ãzíla nị̃ ị́jọ́ pírí ꞌbá ꞌbaní ngalé rĩ kí rá.


\par }{\Q \VS{16}Úpí ãzí ru palépi ãsĩkárĩ ĩꞌdidrị̂ kí ꞌbã ũꞌbĩkãnã sĩ la ꞌdáyụ;

\par }{\QB ãsĩkárĩ ãzí ru palépi ũkpó ĩꞌdidrị́ ambamba rĩ sĩ la ꞌdáyụ.


\par }{\Q \VS{17}Ítị̃ jõ ásị́ kãyĩnõ sĩ sĩ ru pajó ãꞌdị́ gá ku;

\par }{\QB ũkpó ĩꞌdidrị̂ drĩ táni adru ãmbógó ru rá tí, icó ꞌbá palé ku.


\par }{\Q \VS{18}Índre,
{\ND{Úpí}} ꞌbã mịfị́ ĩꞌdi ꞌbá ĩꞌdĩ ụ̃rị̃lépi rĩ kí drị̃ gá;

\par }{\QB ãzíla ꞌbá ásị́ ꞌbãlépi lẽtáŋá ĩꞌdidrị́ ukólépi ku rĩ drị̃ gá rĩ kí drị̃ gá.


\par }{\Q \VS{19}Ĩꞌdi kí pa drã agá nĩ;

\par }{\QB ĩꞌdi vâ kí fẽ adrulé ídri sáwã rílẽ drị̂ agá nĩ.


\par }{\BB \par }
{\Q \VS{20}Ãtị̃ ásị́
{\ND{Úpî}} drị̃ gá;

\par }{\QB ĩꞌdi bá ãma ãzã kolépi ãzíla ãma tãmbalépi rĩ ꞌi.


\par }{\Q \VS{21}Ãma ãyĩkõ sĩ ĩꞌdi sĩ;

\par }{\QB ãꞌdusĩku ãtị̃ ásị́ rụ́ ĩꞌdidrị́ ãlá rĩ drị̃ gá.


\par }{\Q \VS{22}{\ND{Úpí}}, lẽtáŋá mídrị́ ukólépi ku rĩ ꞌbã ri ãma drị̃ gá;

\par }{\QB ãmaní ásị́ tị̃jó ími drị̃ gá ꞌdĩgá ꞌdâ.




\par }\PsalmChap{34}{\SH Ãdróŋâ ịcụ́jó mũkẽ ĩꞌdidrị̂ sĩ
\par }
{\Q \VerseOne{1}Ma
{\ND{Úpî}} ịcụ́ sáwã pírí sĩ;

\par }{\QB má icó ĩꞌdi ịcụ́ŋá aꞌbelé ku.


\par }{\Q \VS{2}Ma áma ũnũ
{\ND{Úpî}} sĩ;

\par }{\QB ꞌbá pírí ĩkpãlé ĩkpã-ĩkpã rĩ ꞌbã are kí ãzíla ꞌbã ũnũ kí dó ru ãyĩkõ sĩ.


\par }{\Q \VS{3}Ĩmi amụ́, ãma amụ́ kí ãmbõgõ
{\ND{Úpí}} drị̂ iꞌdalé;

\par }{\QB ãma ịcụ́ kí ĩꞌdi rụ́ ãngũ ãlu gá.


\par }{\BB \par }
{\Q \VS{4}Ázị
{\ND{Úpí}} ꞌi, umvi ma rá;

\par }{\QB anzé ma ụ̃rị̃ mádrị̂ kí agá pírí rá.


\par }{\Q \VS{5}ꞌBá ãngũ ndrelépi ĩꞌdi rụ́ sĩ ãzãkoma ndrụ̃jó rĩ kí adru dị̃zã rú;

\par }{\QB icó kí adrulé drị̃nzá sĩ ãluŋá la ku.


\par }{\Q \VS{6}ꞌBá ị́jọ́ ꞌbã ndẽlé rá rĩ umve
{\ND{Úpí}} ꞌi,
{\ND{Úpí}} are ĩꞌdi tị rá;

\par }{\QB pa dó sĩ ĩꞌdi ũcõgõ ĩꞌdidrị̂ kí agá pírí rá.


\par }{\Q \VS{7}Mãlãyíkã
{\ND{Úpí}} drị̂ la ꞌbá ĩꞌdi rulépi rĩ kí andre tẽ

\par }{\QB ãzíla pa nĩ.


\par }{\BB \par }
{\Q \VS{8}Íꞌbị̃ ãzíla índre drĩ
{\ND{Úpí}} ꞌbã mũkẽ!

\par }{\QB ꞌBá ru zị̃lépi ĩꞌdi agá rĩ drị̃lẹ́ba rú.


\par }{\Q \VS{9}Ĩmi ị̃nzị̃
{\ND{Úpí}} ꞌi, ĩmi ꞌbá ĩꞌdidrị́ ãlá ꞌdĩ;

\par }{\QB ãꞌdusĩku ꞌbá ĩꞌdi ị̃nzị̃lépi rĩ kí ị́jọ́ ãlu ãlu ĩꞌbaní zịlé rĩ kí ịsụ́ rá.


\par }{\Q \VS{10}Kẹ̃mị̃ kí icó acálé ũkpó kó ru ãbị́rị́ sĩ rá;

\par }{\QB wó ꞌbá
{\ND{Úpî}} ndrụ̃lépi rĩ ĩcẽ kí ãko múké rĩ kí ịsụ́ agá ku.


\par }{\BB \par }
{\Q \VS{11}Anzị̂, ĩmi amụ́, ĩmi are drĩ ma;

\par }{\QB ma ĩmi imbá sĩ
{\ND{Úpí}} ní ãrútáŋá fẽjó.


\par }{\Q \VS{12}ꞌBá ídri lẽlépi rá rĩ ãꞌdi ꞌi,

\par }{\QB ãzíla lẽlépi ụ́ꞌdụ́ ũꞌbí múké drị̃lẹ́ gâlé rĩ kí ndrelépi rá rĩ ãꞌdi ꞌi?


\par }{\Q \VS{13}Ímba ími ĩdra tã ị́jọ́ ũnzí sĩ;

\par }{\QB ãzíla ími tị tã ĩnzõ jọŋá sĩ.


\par }{\Q \VS{14}Mí aꞌbe ị́jọ́ ũnzí cã ãzíla ínga ị́jọ́ múké rĩ áyụ;

\par }{\QB índrụ̃ ásị́ ị̃gbẹ̃ ãzíla mí ũbĩ vú la.


\par }{\BB \par }
{\Q \VS{15}Mịfị́
{\ND{Úpí}} drị̂ ĩꞌdi ꞌbá ãlá rĩ kí drị̃ gá;

\par }{\QB ãzíla bị́lẹ́ la mgbọ rú sĩ áwáŋá ĩꞌbadrị̂ arejó.


\par }{\Q \VS{16}Mịfị́
{\ND{Úpí}} drị̂ ꞌbá ị́jọ́ ũnzí ngalépi rĩ kí drị̃ gá;

\par }{\QB ĩꞌdi fẽ kí ị́jọ́ la ãvĩ ꞌbá ụ̃nọ́kụ́ gá ꞌdâ rĩ kí drĩdríŋĩ gá rá.


\par }{\BB \par }
{\Q \VS{17}ꞌBá ãlá rĩ drĩ kí
{\ND{Úpí}} umve, ĩꞌdi kí are rá;

\par }{\QB ĩꞌdi kí pa ị́jọ́ kí ịsụ́lépi rĩ kí agá pírí rá.


\par }{\Q \VS{18}{\ND{Úpí}} ĩꞌdi ꞌbá ásị́ nũlépi rá rĩ kí andregá ãni rú;

\par }{\QB ãzíla ĩꞌdi ꞌbá ũcõgõ rú úríndí agá rĩ kí pa rá.


\par }{\BB \par }
{\Q \VS{19}Ũcõgõ ꞌbá ãlá rĩ ꞌbadrị̂ kí ũꞌbí ru,

\par }{\QB wó
{\ND{Úpí}} la kí pa kí agá pírí rá.


\par }{\Q \VS{20}{\ND{Úpí}} la ĩꞌdi ĩfãkã kí tãmba pírí rá,

\par }{\QB ãzí ãlu la icó nũlé ku.


\par }{\BB \par }
{\Q \VS{21}Ị́jọ́ ũnzí la ꞌbá ũnzí rĩ kí ụꞌdị́ nĩ;

\par }{\QB ála drị̃rịma fẽ ꞌbá ꞌbá ãlá rĩ kí ngụ̃lépi ũnzí rĩ ꞌbaní rá.


\par }{\Q \VS{22}{\ND{Úpí}} la ãtíꞌbó ĩꞌdidrị̂ kí pa rá;

\par }{\QB icó ị́jọ́ lịlé ꞌbá apálépi ru zị̃lépi ĩꞌdi rụ́ rĩ drị̃ gá ãluŋá la ku.




\par }\PsalmChap{35}{\SH {\ND{Úpí}} ĩꞌdi ãmbógó ru
\par }
{\Q \VerseOne{1}{\ND{Úpí}}, íꞌdị ãꞌdị́ ꞌbá ãꞌdị́ ꞌdịlépi má be rĩ kí abe

\par }{\QB ãzíla íco ãcóŋá ꞌbá ãcóŋá colépi má abe rĩ kí abe fô!


\par }{\Q \VS{2}Íꞌdụ gọ́bẹ́rẹ́ ãzíla ãko mídrị́ ãꞌdị́ drị̂ kí;

\par }{\QB mí angá dó sĩ áma ãzãkojó!


\par }{\Q \VS{3}Mí anzé ãjụ́ mídrị́ ãmbógó rĩ kí ãjụ́ pị̃rị̃ŋá rĩ be

\par }{\QB sĩ mụjó ãꞌdị́gá ꞌbá áma vú adrolépi rĩ ꞌbarụ́.

\par }{\Q Ị́jọ ídri mádrị̂ ní,

\par }{\QB “Ma patáŋá mídrị̂ ꞌi!”


\par }{\BB \par }
{\Q \VS{4}ꞌBá áma ndrụ̃lépi ꞌdịlépi rĩ

\par }{\QB lẽ ꞌba ịsụ́ kí drị̃nzá ãzíla rụ́ izama.

\par }{\Q ꞌBá ị́jọ́ itúlépi sĩ lẽjó áma ꞌdịjó ꞌdĩ kí

\par }{\QB ꞌba gõ kí vúlé ãzíla drị̃ la ꞌbã ꞌbe kí ru rá.


\par }{\Q \VS{5}Lẽ ꞌbã adru kí cécé ãná drẹ̃jị́kọ̃ ãlụ́kụ́kụ̃ ꞌbã vulé rĩ áni;

\par }{\QB mãlãyíkã
{\ND{Úpí}} drị̂ ꞌbã dro kí rá!


\par }{\Q \VS{6}Ífẽ gẹ̃rị̃ ĩꞌbadrị̂ ꞌba adru ịnị rú ãzíla ꞌbã nzõnzõ;

\par }{\QB mãlãyíkã
{\ND{Úpí}} drị̂ ꞌbã dro kí vú!


\par }{\Q \VS{7}ꞌBe kí mání ímbá ị́jọ́ kóru;

\par }{\QB ga kí ꞌbụ́ sĩ áma rụjó ị́jọ́ kóru.


\par }{\Q \VS{8}Ífẽ ꞌbã ị̃lị̃kị̃ kí sáwã ĩꞌbaní nị̃lé ku rĩ agá;

\par }{\QB ífẽ ꞌbã ꞌde kí ímbá ĩꞌbaní ꞌbelé rĩ ꞌbã vúŋá gá nĩ,

\par }{\QB ꞌba aꞌdé kí ꞌbụ́ ĩꞌbaní galé rĩ gá, ꞌbã ị̃lị̃kị̃ kí sĩ be nĩ.


\par }{\Q \VS{9}ꞌDã ꞌbã ũngúkú gá, ma dó sĩ uꞌá ãyĩkõ sĩ
{\ND{Úpî}} agá;

\par }{\QB ma dó sĩ uꞌá ãyĩkõ sĩ ĩꞌdiní áma pajó rĩ sĩ.


\par }{\Q \VS{10}Ma dó jọ la áma ásị́ pírí sĩ,

\par }{\QB “{\ND{Úpí}}, ꞌbá mî áni rĩ dó ãꞌdi ꞌi?”

\par }{\Q Mi ꞌbá lẽmẽrí rĩ kí pa ꞌbá kí ndẽlépi ũkpõ sĩ rá rĩ kí drị́gá,

\par }{\QB mi ꞌbá lẽmẽrí ãzíla ũkpó kó ru rĩ kí pa ꞌbá kí ralépi rĩ kí drị́gá.


\par }{\BB \par }
{\Q \VS{11}Sãdínĩ ásị́ ũnzí rĩ kí angá,

\par }{\QB kí áma ụzị ị́jọ́ mání nị̃lé ku la kî sĩ.


\par }{\Q \VS{12}Kí ị́jọ́ mání idélé múké rĩ tị ũfẽ ị́jọ́ ũnzí sĩ;

\par }{\QB fẽ kí mání cãndí ãmbógó la.


\par }{\Q \VS{13}Wó ĩꞌbaní ándrá adrujó ãyánĩ rú rĩ sĩ;

\par }{\QB ásụ̃ ma kõlĩbá sĩ;

\par }{\QB ári ĩsãyĩmũ lé;

\par }{\Q ála dó mụ Ãdróŋá mání zịlé rĩ umvilé ku ꞌbo,


\par }{\QB \VS{14}ári dó acị́lé áwáŋá trũ ma ꞌbãrĩ awá mâ wọ̃rị̂ sĩ jõku ãndrẽ sĩ rĩ áni,

\par }{\Q má ilú áma drị̃kã vụ̃rụ́ ũcõgõ sĩ

\par }{\QB ma ꞌbã rĩ awá mâ ãndrẽ sĩ rĩ áni.


\par }{\Q \VS{15}Wó sáwã ị́jọ́ ní áma ịsụ́jó rĩ sĩ, kí ándrá pírí ãyĩkõ sĩ,

\par }{\QB tra kí ru áma andre gá sĩ áma gụjó,

\par }{\Q ꞌbá mání nị̃lé ku la co kí ma ãzíla ri kí áma adịlé aꞌbeŋá kóru.


\par }{\Q \VS{16}Ide kí ma ũnzí ũnzí cécé ꞌbá Ãdróŋá rulépi ku rĩ kî áni,

\par }{\QB kí sị́ na má sĩ.


\par }{\Q \VS{17}{\ND{Úpí}}, mi dó áma ndre mịfị́ sĩ ụ́ꞌdụ́ sị́ yã?

\par }{\QB Ípa ídri mádrị̂ ị́jọ́ ĩꞌbã kí itúlé sĩ lẽjó áma ị̃lị̃kị̃jó rĩ gá;

\par }{\QB ípa ídri mádrị́ ãjẹ̃ rú rĩ kẹ̃mị̃ ꞌdĩ kí drị́gá.


\par }{\Q \VS{18}Ị́jọ́ ꞌdĩ sĩ ma dó mụ ãwãꞌdĩfô fẽlé ꞌbá ũꞌbí ru tralé sĩ Ãdróŋá ị̃nzị̃jó rĩ kí drị̃lẹ́ gá;

\par }{\QB ma ími rụ́ ịcụ́ ꞌbá pírí kí drị̃lẹ́ gá.


\par }{\BB \par }
{\Q \VS{19}Ífẽ mẹ́rọ́ꞌbá mádrị̂ ꞌbã adru kí ãyĩkõ sĩ

\par }{\QB ĩꞌbaní áma ndẽjó rĩ sĩ ku,

\par }{\Q ífẽ ꞌbá áma ngụ̃lépi ị́jọ́ kó ru ꞌdĩ;

\par }{\QB ꞌbã bĩ kí ma mịfị́ sĩ kámị́ ku.


\par }{\Q \VS{20}Jọ kí ị́jọ́ ásị́ ị̃gbẹ́ sĩ ku,

\par }{\QB wó kí ꞌbá tõ ĩnzõ sĩ

\par }{\QB ꞌbá ásị́ ị̃gbẹ̃ lẽlépi rĩ kí tị gá.


\par }{\Q \VS{21}Nzị̃ kí tị mâ sĩ mgbọ rú,

\par }{\QB sĩ gụjó, “Ãhá! Ãhá!

\par }{\QB Ãndre dó ị́jọ́ ꞌdĩ ãma mịfị́ sĩ rá!”


\par }{\BB \par }
{\Q \VS{22}{\ND{Úpí}}, índre ị́jọ́ ꞌdĩ rá; mí ĩyãŋã tú ku.

\par }{\QB Mí adru má be rá-rá ru ku
{\ND{Úpí}}.


\par }{\Q \VS{23}Mí angá, mí angá sĩ ị́jọ́ mádrị̂ arejó;

\par }{\QB Ãdróŋá ãzíla Úpí mádrị̂, mí angá sĩ áma ũngúkú ãtị̃jó ị́jọ́ múké mádrị̂ gá.


\par }{\Q \VS{24}{\ND{Úpí}} Ãdróŋá mádrị̂, mí iꞌda ma ị́jọ́ ũnzí kóru rĩ, ũnĩ mídrị̂ sĩ

\par }{\QB ífẽ mẹ́rọ́ꞌbá mádrị̂ ꞌbã gụ kí ma ũcõgõ mádrị̂ kí sĩ ku fô!


\par }{\Q \VS{25}Ífẽ jõ ꞌbã jọ kí, “Ãhá ãma ịsụ́ dó ị́jọ́ ãmaní lẽlé rĩ ꞌbo,

\par }{\QB ãti dó sĩ ĩꞌdi ídri rú ꞌbo íni la ku.”


\par }{\BB \par }
{\Q \VS{26}Ífẽ ꞌbá gụlépi ũcõgõ mádrị̂ sĩ rĩ

\par }{\QB ꞌba ịsụ́ kí drị̃nzá ãzíla drị̃ la ꞌbã ꞌbe kí ru rá;

\par }{\Q ꞌbá ru ꞌbãlépi má sĩ cĩkã rĩ

\par }{\QB ꞌba ịsụ́ kí drị̃nzá ãrútáŋá ãkõ be.


\par }{\Q \VS{27}Ífẽ ꞌbá adrulépi ãyĩkõ sĩ ị́jọ́ pịrị mání ngalé rĩ sĩ rĩ

\par }{\QB ꞌbã uzá kí ãyĩkõ sĩ ãzíla ꞌbã ũnũ kí dó ru,

\par }{\Q ꞌbã jọ kí ụ́ꞌdụ́ pírí sĩ, înga
{\ND{Úpí}} ꞌbã rụ́ ụrụgá.

\par }{\QB {\ND{Úpí}} ĩꞌdi ãyĩkõ sĩ drị̃lẹ́ba ãtíꞌbó ĩꞌdidrị̂ ꞌbã ịsụ́lé rĩ sĩ.


\par }{\Q \VS{28}ꞌDã ꞌbã ũngúkú gá, ma dó mụ ị́jọ́ pịrị mídrị̂ ꞌbã ị́jọ́ ũlũlé

\par }{\QB ãzíla ma dó ími rụ́ ícụ́ ị̃tụ̂rụ̃.




\par }\PsalmChap{36}{\SH Ị́jọ́ ũnzĩ ꞌbádrị̂
\par }
{\Q \VerseOne{1}Ị́jọ́ ũnzí la ị́jọ́ jọ

\par }{\QB ꞌbá ũnzí rĩ ásị́ gâlé;

\par }{\Q gã dó sĩ Ãdróŋá ꞌi úmgbé ãzíla

\par }{\QB fẽ ĩꞌdiní ãrútáŋá ku.


\par }{\Q \VS{2}Ĩꞌdi ị́jọ́ ũrã ĩꞌdi drị̃ gá ãndânĩ,

\par }{\QB ĩꞌdi ũrã la Ãdróŋá icó ị́jọ́ ũnzí ĩꞌdidrị̂ kí nị̃lé ku ãzíla icó ị́jọ́ lịlé ĩꞌdi drị̃ gá ku.


\par }{\Q \VS{3}Ị́jọ́ ãfũlépi ĩꞌdi tị gá rĩ lú ị́jọ́ ũnzí kí ulétáŋá be;

\par }{\QB aꞌbe ị́jọ́ ngalé ũndũwã sĩ ãzíla mũkẽ sĩ rĩ kí cã.


\par }{\Q \VS{4}Ĩꞌdiní ru la agá gbọ́lọ́ sị́gá, ĩꞌdi ị́jọ́ ũnzí itú;

\par }{\QB fẽ ru pírí ị́jọ́ ũnzí ngajó;

\par }{\QB gã ị́jọ́ ãzí ũnzí la ku.


\par }{\SH Mũkẽ Ãdróŋá drị̂
\par }
{\Q \VS{5}{\ND{Úpí}}, lẽtáŋá mídrị́ ukólépi ku rĩ ca kpere ꞌbụ̃ gâlé;

\par }{\QB mi ị́jọ́ míní azịlé rĩ kí tãmba cajó kpere ụ̃rụ́ꞌbụ̃ kí agâlé.


\par }{\Q \VS{6}Ị́jọ́ pịrị mídrị̂ ĩꞌdi cécé ꞌbé Ãdróŋá drị̂ áni;

\par }{\QB ị́jọ́ lịŋá mídrị̂ kí cécé ị̃yị́ kị́rị́ rĩ áni;

\par }{\Q {\ND{Úpí}}, mi ꞌbá kí tãmba ãnãkpá kí abe mi ꞌi.


\par }{\QB \VS{7}Ãdróŋá, lẽtáŋá mídrị́ ukólépi ku rĩ ꞌbã ãjẹ̃ ãmbógó ru ꞌdĩ áni yã!

\par }{\Q ꞌBá pírí kí apá ru zị̃lé ími índríkã gá.


\par }{\Q \VS{8}Kí ru na mgbe-mgbe íná calépi rá mídrị́ jó agá rĩ sĩ;

\par }{\QB mi ĩꞌbaní ị̃yị́ fẽ mvụlé angájó ị̃yị́ mídrị́ ãyĩkõ drị̂ agá,


\par }{\Q \VS{9}ãꞌdusĩku mi kídí ídri drị̂ ꞌi,

\par }{\QB dị̃zã mídrị̂ sĩ ãma ãngũ ndre rá.


\par }{\BB \par }
{\Q \VS{10}Ímụ lẽtáŋá mídrị́ ukólépi ku rĩ trũ drị̃ gá ꞌbá ími nị̃lépi rá rĩ ꞌbaní;

\par }{\QB ãzíla mí idé mũkẽ ꞌbá ásị́ ãlá rĩ ꞌbanî!


\par }{\Q \VS{11}Ífẽ ꞌbá ãfó trũ rĩ ꞌbã ce kí ma ku;

\par }{\QB jõku ꞌbá ũnzí rĩ ꞌbã dro kí ma ãmvé ku.


\par }{\Q \VS{12}Índre! ꞌBá ị́jọ́ ũnzí idélépi rĩ uꞌde kí ꞌbo!

\par }{\QB Uꞌde kí vũ gá ꞌbo ãzíla icó kí angálé ku.




\par }\PsalmChap{37}{\SH Ãdróŋá icó ꞌbá ĩꞌdi ãni ãlá ꞌdĩ kí aꞌbelé ku
\par }
{\Q \VerseOne{1}Mí adru ụ̃rị̃ sĩ ꞌbá ũnzí rĩ kí ị́jọ́ sĩ ku;

\par }{\QB mí adru ãjã sĩ ꞌbá ị́jọ́ ũnzí idélépi rĩ kí sĩ ku,


\par }{\Q \VS{2}ãꞌdusĩku kí mụ ꞌilé mbẽlẽŋá rú cécé ásé ꞌbã kí ꞌijó rĩ áni;

\par }{\QB kí mụ ilé mbẽlẽŋá ru cécé ásé ị̃bị rĩ ꞌbã ilé rĩ áni.


\par }{\BB \par }
{\Q \VS{3}Ítị̃ ásị́
{\ND{Úpî}} drị̃ gá ãzíla ínga ị́jọ́ múké rĩ kí áyụ;

\par }{\QB ị́jọ́ ꞌdĩ sĩ mi dó sĩ uꞌá ãngũ drị̃ gá ꞌdâ ị́jọ́ kóru.


\par }{\Q \VS{4}Índrụ̃ ãyĩkõ mídrị̂
{\ND{Úpí}} agá,

\par }{\QB ĩꞌdi ị́jọ́ ími ásị́ ꞌbã lẽlé rĩ kí fẽ rá.


\par }{\BB \par }
{\Q \VS{5}Ífẽ ị́jọ́ pírí míní idélé rĩ kí
{\ND{Úpí}} drị́;

\par }{\QB íꞌbã ásị́ ĩꞌdi drị̃ gá, ĩꞌdi ími ãzãko rá.


\par }{\Q \VS{6}Ĩꞌdi mũkẽ mídrị̂ fẽ dị̃lé ị̃tụ́kã ĩjígóŋá sĩ rĩ áni,

\par }{\QB ĩꞌdi fẽ la ị́jọ́ pịrị mídrị̂ la iꞌdá cécé dị̃zã ị̃tụ́ íríkírí sĩ rĩ áni.


\par }{\BB \par }
{\Q \VS{7}Mí adru dríŋá
{\ND{Úpî}} drị̃lẹ́ gá ãzíla ítẽ ĩꞌdi jã íni;

\par }{\QB mí ũrã mi ꞌbá ũnzí rĩ ꞌbã kí málĩ ịsụ́jó rĩ sĩ ku,

\par }{\QB jõku ị́jọ́ ũnzí ĩꞌbã kí itúlé ri kî sĩ ku.


\par }{\BB \par }
{\Q \VS{8}Mí aꞌbe ũmbã kí adrã be cã!

\par }{\QB Ími ásị́ ꞌbã umvú ku, ãꞌdusĩku ĩꞌdi ími agụ ị́jọ́ ũnzí gá rá,


\par }{\Q \VS{9}ãꞌdusĩku ála ꞌbá ị́jọ́ ũnzí ngalépi rĩ kí dro ãngũ ĩꞌbaní uꞌájó rĩ agá rĩ sĩ ãmvé,

\par }{\QB wó ꞌbá ásị́ ꞌbãlépi
{\ND{Úpî}}drị̃ gá rĩ kí ãngũ ꞌdã ꞌdụ ĩꞌbaní ãwítã rú.


\par }{\BB \par }
{\Q \VS{10}Sáwã were vúlé gá ꞌbá ũnzí rĩ kí ãvĩ rá,

\par }{\QB ídrĩ táni kí ndrụ̃, mí icó kí ịsụ́lé ku.


\par }{\Q \VS{11}ꞌBá ru irilépi vụ̃rụ́ rĩ kí ãngũ ịsụ́ ãwítã rú,

\par }{\QB kí ásị́ ị̃gbẹ̃ ãmbógó la isụ́.


\par }{\BB \par }
{\Q \VS{12}ꞌBá ũnzí rĩ la ị́jọ́ ũnzí itú ꞌbá múké rĩ drị̃ gá;

\par }{\QB ĩꞌdi ru sị́ na kĩrĩ-kĩrĩ ꞌbá múké rĩ ꞌbã ị́jọ́ sĩ,


\par }{\Q \VS{13}wó
{\ND{Úpí}} la ꞌbá ũnzí rĩ kí sĩ gụ gụ̃;

\par }{\QB ãꞌdusĩku nị̃ rá ụ́ꞌdụ́ ĩꞌbã kí ị̃lị̃kị̃jó rĩ acá dó ãnirú.


\par }{\BB \par }
{\Q \VS{14}ꞌBá ũnzí rĩ kí ménéŋá ĩꞌbãdrị̂ kí anzé

\par }{\QB ãzíla kí ụ́sụ ĩꞌbadrị̂ kí nzã

\par }{\Q sĩ ꞌbá lẽmẽrí ãzíla ãzãkoma lẽlépi rĩ kí cãjó,

\par }{\QB sĩ ꞌbá ị́jọ́ múké rĩ idélépi rĩ kí ụlị́jó.


\par }{\Q \VS{15}Wó ménéŋá ĩꞌbadrị̂ kí vúŋá la kí ũsõ nĩ;

\par }{\QB ụ́sụ ĩꞌbadrị̂ kí anu rá.


\par }{\BB \par }
{\Q \VS{16}Ãko ꞌbá ãlá rĩ drị́ wereŋá rĩ

\par }{\QB ndẽ málĩ ꞌbá ũnzí wẽwẽ rú rĩ ꞌbadrị̂ kí pírí rá,


\par }{\Q \VS{17}ãꞌdusĩku ála ũkpõ ꞌbá ũnzí rĩ ꞌbadrị̂ kí anu rá,

\par }{\QB wó
{\ND{Úpí}} la ꞌbá ãlá rĩ kí inga ụrụgá.


\par }{\BB \par }
{\Q \VS{18}{\ND{Úpí}} la ꞌbá ị́jọ́ kóru rĩ kí tãmba ụ́ꞌdụ́ ãlu ãlu sĩ nĩ,

\par }{\QB ãzíla ãwítã fẽlé ĩꞌbaní rĩ la adru jãꞌdâ.


\par }{\Q \VS{19}Sáwã ị́jọ́ ꞌbã kí acájó ũkpó rĩ gá, icó kí drị̃cịlé ku;

\par }{\QB ụ́ꞌdụ́ rílẽ drị̂ sĩ ãkónã la adru ĩꞌbaní wẽwẽ rú.


\par }{\BB \par }
{\Q \VS{20}Wó ꞌbá ũnzí rĩ kí ị̃lị̃kị̃ rá;

\par }{\QB mẹ́rọ́ꞌbá
{\ND{Úpí}} drị̂ kí zõ cécé mãwụ́wã ámvụ́ agá rĩ kí áni;

\par }{\QB kí ãvĩ cécé ãcíkã áni.


\par }{\BB \par }
{\Q \VS{21}ꞌBá ũnzí rĩ kí ãko aꞌị́ rá ũfẽ kí ãrígó la ku;

\par }{\QB wó ꞌbá ãlá rĩ kí ãko fẽ ásị́ pírí sĩ.


\par }{\Q \VS{22}ꞌBá
{\ND{Úpí}} ꞌbã sĩ ĩꞌbaní sụ̃sụ́ wijó rá rĩ kí ãngũ ịsụ́ ãwítã rú;

\par }{\QB wó ála ꞌbá ĩꞌdi ꞌbã wãlé rá rĩ kí dro ãmvé.


\par }{\BB \par }
{\Q \VS{23}{\ND{Úpí}} la ꞌbá ĩꞌdi lẽlépi rá rĩ kí drị̃ ce gẹ̃rị̃ ĩꞌbadrị̂ gá nĩ;

\par }{\QB ãzíla ĩꞌdi ꞌbá ĩꞌdiní sĩ adrujó ãyĩkõ sĩ rĩ kí tãmba rá.


\par }{\Q \VS{24}Drĩ kí táni aꞌdé vụ̃rụ́ rá tí, icó kí uꞌálé vụ̃rụ̂lé ku,

\par }{\QB ãꞌdusĩku
{\ND{Úpí}} la kí inga ụrụgá drị́ ĩꞌdidrị̂ sĩ nĩ.


\par }{\BB \par }
{\Q \VS{25}Ma ándrá kãrị́lẹ̃, wó ma dó úꞌdîꞌda ĩdránígó;

\par }{\QB wó ándre drĩ
{\ND{Úpí}} ní ꞌbá ãlá rĩ gã agâ ku

\par }{\QB jõku anzịŋá ĩꞌdidrị̂ ꞌbaní ãkónã aꞌị́ agá ku.


\par }{\Q \VS{26}Ĩꞌdi sáwã pírí sĩ ĩndrã kọ́lị ãzíla ãko fẽ ị̃sálị;

\par }{\QB anzị ĩꞌdidrị́ mụlé tịlé drị̃lẹ́ gâlé rĩ kí adru drị̃lẹ́ba rú.


\par }{\BB \par }
{\Q \VS{27}Mí uja ásị́, mí aꞌbe ị́jọ́ ũnzí ãzíla ínga ị́jọ́ múké rĩ áyụ;

\par }{\QB ị́jọ́ ꞌdĩ sĩ mí dó sĩ uꞌá ụ̃nọ́kụ́ drị̃ gá ꞌdâ jãꞌdâ,


\par }{\Q \VS{28}ãꞌdusĩku
{\ND{Úpí}} lẽ ꞌbá ãlá rĩ;

\par }{\QB ãzíla aꞌbe ꞌbá ĩꞌdidrị́ ãꞌĩtáŋá trũ ꞌdĩ kí ku, ĩꞌdi kí tãmba jãꞌdâ,

\par }{\Q wó anzịŋá ꞌbá ũnzí rĩ ꞌbadrị̂ kí

\par }{\QB ála kí ụlị́ rá.


\par }{\Q \VS{29}ꞌBá ãlá rĩ kí ụ̃nọ́kụ́ ꞌdụ ĩꞌbã ni la rú nĩ,

\par }{\QB ãzíla kí uꞌá ala gá jãꞌdâ nĩ.


\par }{\BB \par }
{\Q \VS{30}Ị́jọ́ ãfũlépi ꞌbá ãlá rĩ kí tị gá rĩ ĩꞌdi ũndũwá ru;

\par }{\QB ãzíla ĩdra ĩꞌbãdrị̂ la ị́jọ́ lị ãlá ru.


\par }{\Q \VS{31}Kí ãzị́táŋá
{\ND{Úpí}} drị̂ kí tãmba kí ásị́ gá;

\par }{\QB ãzíla icó kí ĩtrĩlé ala gá ku.


\par }{\BB \par }
{\Q \VS{32}ꞌBá ũnzí rĩ kí ru ụ̃zị̃ ꞌbá múké rĩ kí drị̃ ũtẽjó;

\par }{\QB kí kí ndrụ̃ sĩ kí ụꞌdị́jó.


\par }{\Q \VS{33}Wó
{\ND{Úpí}} icó kí aꞌbelé mẹ́rọ́ꞌbá ĩꞌbãdrị̂ kí drị́ alé gá ku;

\par }{\QB jõku icó kí fẽlé sĩ ị́jọ́ lịjó kí drị̃ gá sáwã kí ajíjó kẹ́sị̃ gá rĩ sĩ ku.


\par }{\BB \par }
{\Q \VS{34}Íꞌbã ími ásị́
{\ND{Úpî}} drị̃ gá ãzíla ímba ãzị́táŋá ĩꞌdidrị̂ tã.

\par }{\Q Ĩꞌdi míní ãrútáŋá sĩ ãngũ fẽ ꞌdụlé ãwítã ru,

\par }{\QB údrĩ ꞌbá ũnzí rĩ kí ụꞌdị́, mi kí ndre ị̃lị̃kị̃ agâ cé.


\par }{\BB \par }
{\Q \VS{35}Ándre ꞌbá ũnzí ãzíla ásị́ ũnzí la rá;

\par }{\QB aja ru ꞌbá pírí kí drị̃ gá cécé márígó ꞌbé Lébãnõnĩ gá rĩ ꞌba ru ajajó ife kí drị̃ gá rĩ áni.


\par }{\Q \VS{36}Wó uja drãlé gbõ rú, ĩꞌdi dó sĩ ꞌdáyụ;

\par }{\QB mání ĩꞌdi ndrụ̃ agâ, má ịsụ́ ĩꞌdi ku.


\par }{\BB \par }
{\Q \VS{37}Mí amá drĩ ꞌbá múké rĩ ꞌi, índre drĩ ꞌbá mgbã rĩ ꞌi;

\par }{\QB ãꞌdusĩku ꞌbá ásị́ ị̃gbẹ̃ iꞌdalé pi rĩ ní drị̃lẹ́ba drị̃lẹ́ gâlé cí,


\par }{\Q \VS{38}wó ála ꞌbá ũnzí rĩ kí ị̃lị̃kị̃ rá;

\par }{\QB ãzíla ꞌbá ũnzí rĩ ꞌbaní drị̃lẹ́ba drị̃lẹ́ gâlé ꞌdáyụ.


\par }{\BB \par }
{\Q \VS{39}Patáŋá ꞌbá ãlá rĩ drị̂ la angá
{\ND{Úpí}} drị́,

\par }{\QB ĩꞌdi ãngũ ĩꞌbaní sĩ apájó ru zị̃jó rĩ ꞌi.


\par }{\Q \VS{40}{\ND{Úpí}} la kí ãzãko ãzíla kí unze nĩ;

\par }{\QB ĩꞌdi kí anzé ꞌbá ũnzí rĩ kí drị́ alé gá ãzíla ĩꞌdi kí pa nĩ,

\par }{\QB ãꞌdusĩku kí apá ru zị̃lé ĩꞌdi agá.




\par }\PsalmChap{38}{\SH Ãdróŋá ꞌbá ũcõgõ gá rĩ ꞌbã zịlé rĩ
\par }
{\Q \VerseOne{1}{\ND{Úpí}}, mí uzá jõ mání ámã drị̃ gá umba mídrị̂ sĩ ku fô,

\par }{\QB jõku íco ma ímbátáŋá ru adrã mídrị̂ sĩ ku fô,


\par }{\Q \VS{2}ãꞌdusĩku ꞌé mídrị̂ sõ kí ma ngịrị-ngịrị;

\par }{\QB ãzíla drị́ mídrị̂ inzí ma ũkpó ru.


\par }{\Q \VS{3}Adrã mídrị̂ sĩ, áma ụrụꞌbá la azá pírí azá azâ;

\par }{\QB ị́jọ́ ũnzí mádrị̂ sĩ áma ĩfãkã kí dó kõlõ-kõlõ rú.


\par }{\Q \VS{4}Ị́jọ́ ũnzí mádrị̂ ndẽ kí ma rá;

\par }{\QB cécé tẹ́rị́ ãnzị mání icólé ꞌdụlé ku rĩ áni.


\par }{\BB \par }
{\Q \VS{5}Aza mádrị̂ sĩ,

\par }{\QB ãkõzá ce kí má rụ́ ãzíla kí ngụ̃ ĩŋmá-ĩŋmá.


\par }{\Q \VS{6}Ị́jọ́ ũnzí mádrị̂ agọ́ kí dó ma vụ̃rụ́, kí áma ni ãzá trũ;

\par }{\QB ma dó sĩ awá ị̃tụ̂rụ̃,


\par }{\Q \VS{7}ãꞌdusĩku áma ugoró ko tị̃rị̃-tị̃rị̃;

\par }{\QB ãkõ ãzí áma ụrụꞌbá gá múké la ꞌdáyụ.


\par }{\Q \VS{8}Má ãndẽ kpírĩ kpírĩ ãzíla má andi fúfú;

\par }{\QB ma zu ãzá áma ásị́ gá rĩ sĩ.


\par }{\Q \VS{9}Úpí, ínị̃ ị́jọ́ pírí mání lẽlé rĩ kí rá;

\par }{\QB mi áwáŋá mádrị̂ kí are pírí rá.


\par }{\Q \VS{10}Áma ásị́ la umvú-umvû, áma ũkpó la ukó-ukô,

\par }{\QB ãzíla áma mịfị́ la dó anị́-anị̂.


\par }{\Q \VS{11}ꞌBá áma lẽlépi rá rĩ kí mâ wọ̃rị́ka kí abe utu kí pá rá-rá ru ãkõzá áma ụrụꞌbá gá rĩ kî sĩ;

\par }{\QB ꞌbá mádrị́ lị́cọ́ gá rĩ se kí vâ ru má sĩ rá-rá ru ĩndĩ.


\par }{\Q \VS{12}ꞌBá lẽlépi áma ꞌdịlépi rĩ ũꞌbã kí mání mãtégõ kí;

\par }{\QB ꞌbá lẽlépi má adrá rá rĩ kí ị́jọ́ itú sĩ áma adrájó;

\par }{\QB kí ị́jọ́ ĩnzõ rú la kí itú áma drị̃ gá ị̃tụ̂rụ̃.


\par }{\BB \par }
{\Q \VS{13}Ma cécé ꞌbá bị́lẹ́ kóru ị́jọ́ arelépi ku rĩ áni,

\par }{\QB cécé ĩdra gĩlépi cí, ị́jọ́ jọlépi ku rĩ áni.


\par }{\Q \VS{14}Má acá cécé ꞌbá ị́jọ́ arelépi ku;

\par }{\QB tị la ꞌbãsĩ nị̃jó ị́jọ́ umvi sĩ ku rĩ áni.


\par }{\Q \VS{15}{\ND{Úpí}} mádrị̂, áꞌbã ásị́ ími drị̃ gá,

\par }{\QB mi áma umvi rá Úpí Ãdróŋá mádrị̂,


\par }{\Q \VS{16}ãꞌdusĩku ájọ, “Ífẽ mẹ́rọ́ꞌbá ꞌbã gụ kí ku,

\par }{\QB jõku ífẽ ĩꞌbaní ãfó fõjó áma pání ĩtrĩjó rĩ sĩ ku.”


\par }{\BB \par }
{\Q \VS{17}Ma ãnirú aꞌdéjó;

\par }{\QB ãzíla ma ãzá ta sáwã pírí sĩ.


\par }{\Q \VS{18}Ma ị́jọ́ ũnzí mádrị̂ kí iꞌda;

\par }{\QB ma ũcõgõ sĩ ị́jọ́ ũnzí mádrị̂ kí sĩ.


\par }{\Q \VS{19}Mẹ́rọ́ꞌbá mádrị́ ũꞌbí ꞌdĩ kí ụrụꞌbá ãlá ru ãzíla kí ũkpó ru;

\par }{\QB ꞌbá áma ngụ̃lépi ị́jọ́ ífí kóru sĩ rĩ kí wẽwẽ rú.


\par }{\Q \VS{20}ꞌBá ị́jọ́ mádrị́ múké rĩ ꞌbã ãrígó tị ũfẽlépi ị́jọ́ ũnzí sĩ rĩ kí

\par }{\QB mání ũmbã sĩ ãꞌdusĩku mání ꞌde ị́jọ́ múké rĩ vúgá rĩ sĩ.


\par }{\BB \par }
{\Q \VS{21}Mí aꞌbe ma ku fô
{\ND{Úpí}};

\par }{\QB mí adru mání má rụ́ rĩ sĩ rá-rá ru ku fô Ãdróŋá mádrị̂.


\par }{\Q \VS{22}Mí amụ́ áma ãzãkolé mbẽlẽ,

\par }{\QB Úpí, ꞌbá áma palépi rĩ.




\par }\PsalmChap{39}{\SH Ụ́ꞌdụ́ ꞌbání adrujó ídri rĩ kí lú were
\par }
{\Q \VerseOne{1}Ájọ, “Álẽ adrulé mịfị́ trũ ị́jọ́ mání idélé rĩ kí sĩ,

\par }{\QB ãzíla ma ámã idra tãmba ị́jọ́ ũnzí sĩ,

\par }{\Q ma áma tị ãzụ̃ cí;

\par }{\QB sáwã ꞌbá ũnzí rĩ ꞌbã kí adrujó áma andre gá rĩ sĩ.”


\par }{\Q \VS{2}Ájọ ándrá ị́jọ́ ku, má ĩyãŋã tútú,

\par }{\QB ájọ ị́jọ́ ãzí múké la jõku ũnzí la ku,

\par }{\QB ũcõgõ mádrị̂ ri tụlé drị̃ gá drị̃ gá.


\par }{\Q \VS{3}Áma ásị́ ko dó sĩ agâlé ãcí ru,

\par }{\QB mání ị́jọ́ ũrã agâ ꞌdĩgá ꞌdâ, áma ásị́ acá dó ũcõgõ rú ị̃dị́-ị̃dị́

\par }{\QB ꞌdã ꞌbã ũngúkú gá ájọ dó ị́jọ́ áma tị sĩ.


\par }{\Q \VS{4}“{\ND{Úpí}}, mí iꞌda mání ídri mádrị̂ la ãsị̃ ãꞌdụtụ́ yã rĩ,

\par }{\QB ãzíla ụ́ꞌdụ́ mádrị̂ ꞌbã kãlãfe kî;

\par }{\QB ílũ mání ídri mádrị̂ la ãsị̃ ãꞌdụtụ́ yã rĩ ꞌi.”


\par }{\Q \VS{5}Índre drĩ, mí idé ídri mádrị̂ ãlị́ŋá ru,

\par }{\QB áma ídri la iꞌdá ími mẹ́lẹ́tị gá ãzị́ kóru.

\par }{\QB Ãndá-ndá ru ídri ꞌbá ãlu ãlu drị̂ ĩꞌdi ãlụ́kụ́kụ̃ áni.


\par }{\Q \VS{6}ꞌBá ĩꞌdi índréléndri áni ĩꞌdiní acị́ agá ándrá ãzíla ụ́rụ́:

\par }{\QB ĩꞌdi ru ĩcãndĩ úyé

\par }{\QB ĩꞌdi málĩ tra rá, wó nị̃ ãꞌdi la mụ ayúlé la nĩ yã rĩ gá ku.


\par }{\BB \par }
{\Q \VS{7}Wó úꞌdîꞌda Úpí, ma dó ãꞌdu ndrụ̃?

\par }{\QB Átị̃ ásị́ ími drị̃ gá.


\par }{\Q \VS{8}Ípa ma ị́jọ́ ũnzí mádrị̂ kí agá rĩ sĩ pírí,

\par }{\QB ífẽ ꞌbá azalépi aza-azâ rĩ ꞌbã gụ kí ma ku.


\par }{\Q \VS{9}Ánzị̃ ándrá áma tị ku; má ĩyãŋã ándrá tútú,

\par }{\QB ãꞌdusĩku míní ị́jọ́ ꞌdĩ idéjó mi ꞌi rĩ sĩ.


\par }{\Q \VS{10}Mí aꞌbe áma coŋá cã

\par }{\QB áma ũkpó ukó rá míní áma cojó rĩ sĩ.


\par }{\Q \VS{11}Mi uzá ãzíla mi ꞌbá kí ị̃ndụ́ co ị́jọ́ ũnzí ĩꞌbadrị̂ kí sĩ,

\par }{\QB mi málĩ ĩꞌbadrị̂ kí mbe cécé ụ̃dụ̃dụ̃ ꞌbã kí mbelé rĩ áni

\par }{\QB ꞌbá ãlu ãlu ꞌbã ídri ĩꞌdi cécé ãlụ́kụ́kụ̃ áni.


\par }{\BB \par }
{\Q \VS{12}Mí are áma zịtáŋá fô,
{\ND{Úpí}},

\par }{\QB mí are áma áwáŋá ãzãkoma aꞌị́jó rĩ;

\par }{\QB mí ĩyãŋã mání tú tú ku áma mị́ndrẹ ꞌbã asu agâ,

\par }{\Q ma acị́ mí be cécé ãmị́yọ́ŋá áni,

\par }{\QB ma ꞌbá amụ́lépi amụ́ amụ̂ la cécé má áyị́pịka kí áni.


\par }{\Q \VS{13}Mí aꞌbe ma cã, ma dó sĩ mání ãyĩkõ ịsụ́ ị̃dị́

\par }{\QB ꞌdĩ sĩ ádrã drĩ ku rú ãzíla má ãvĩ drĩ ku rú.




\par }\PsalmChap{40}{\SH Ãzãkoma aꞌị́jó
{\ND{Úpí}} drị́
\par }
{\Q \VerseOne{1}Ári
{\ND{Úpí}} ũtẽlé jãjã rú,

\par }{\QB uja ru tị má rụ́ ãzíla are áma áwáŋá rá.


\par }{\Q \VS{2}Anzé ma ꞌbụ́ ũré rĩ agá rĩ sĩ rá,

\par }{\QB anzé ma ãmvé ũdrí agá ãzíla áté agá rĩ sĩ,

\par }{\Q ꞌbã áma pá írã drị̃ gá,

\par }{\QB fẽ mání pá tulé ãngũ ũkpó drị̃ gá.


\par }{\Q \VS{3}Imbá ma úngó úꞌdí la ngolé,

\par }{\QB úngó sĩ Ãdróŋá ãmadrị̂ rụ́ ịcụ́jó rĩ ꞌi.

\par }{\Q ꞌBá ũꞌbí kí ndre la ãzíla kí idé ụ̃rị̃ sĩ

\par }{\QB ãzíla kí ásị́ ꞌbã
{\ND{Úpî}} drị̃ gá.


\par }{\BB \par }
{\Q \VS{4}ꞌBá ásị́ tị̃lépi
{\ND{Úpî}} drị̃ gá,

\par }{\Q ãngũ ndrelépi ꞌbá ãfó ru rĩ ꞌbarụ́ ku,

\par }{\QB ru icílépi ꞌbá ãdróŋá ĩnzõ rú rĩ kí ị̃nzị̃lépi rĩ abe ku rĩ ĩꞌdi drị̃lẹ́ba rú.


\par }{\Q \VS{5}{\ND{Úpí}}, Ãdróŋá ãmadrị̂,

\par }{\QB mí idé ãmaní ị́jọ́ ụ̃sụ̃táŋá ru rĩ kí ũꞌbí ru.

\par }{\Q Ị́jọ́ míní ụ̃tị̃lé ãmaní rĩ kí,

\par }{\QB ꞌbá ãzí icó kí kãlãfe lãlé ku,

\par }{\Q ádrĩ tá ị́jọ́ jọ kí drị̃ gá ãzíla kí ũlũ yã áni,

\par }{\QB kí tá adru mání ambamba sĩ kí iꞌdajó.


\par }{\BB \par }
{\Q \VS{6}Ídétáŋá kí ãwãꞌdĩfô be fẽ kí míní ãyĩkõ ku;

\par }{\QB mí aꞌị́ ãnãkpá ídétáŋá ru ivélé ãlĩtárĩ drị̃ gá rĩ kí,

\par }{\Q ídétáŋá ị́jọ́ ũnzí idejó rĩ kí abe ku.

\par }{\QB Wó kẹ̃jị́ la gá ífẽ mání bị́lẹ́ sĩ ị́jọ́ mídrị̂ kí arejó.


\par }{\Q \VS{7}ꞌDã ꞌbã ũngúkú gá, ájọ dó, “Ma ꞌdõ, má amụ́ dó ꞌbo,

\par }{\QB úsĩ ị́jọ́ áma drị̃ gá ꞌdĩ bụ́kụ̃ mídrị́ ãzị́táŋá drị̂ agá.


\par }{\Q \VS{8}Ãdróŋá mádrị̂, álẽ ị́jọ́ míní lẽlé rĩ kí ngalé,

\par }{\QB ámba ãzị́táŋá mídrị̂ kí tã áma ásị́ gá rá.”


\par }{\BB \par }
{\Q \VS{9}{\ND{Úpí}}, ãngũ ũꞌbí mídrị̂ ꞌbã kí ru trajó rĩ gá,

\par }{\QB ma ị́jọ́ pịrị mídrị́ míní sĩ áma pajó rĩ ꞌbã vú nze.

\par }{\QB Míní nị̃lé rá rĩ áni, má icó ĩyãŋãlé tú sĩ kí vú nzejó ku la ku.


\par }{\Q \VS{10}Ázị̃ ị́jọ́ pịrị mídrị̂ ꞌbã ị́jọ́ áma ásị́ gá ku;

\par }{\QB sáwã pírí sĩ ma ị́jọ́ jọ míní ị́jọ́ míní azịlé rĩ tãmbajó rá rĩ drị̃ gá patáŋá mídrị̂ be.

\par }{\Q Má ĩyãŋã lẽtáŋá mídrị́ ãzíla ị́jọ́ mgbã mídrị̂ ꞌbã ị́jọ́ trũ tú

\par }{\QB ũꞌbí mídrị́ ru tralépi rĩ ꞌbaní ku.


\par }{\BB \par }
{\Q \VS{11}{\ND{Úpí}}, mí atrị ásị́ ị̃gbẹ̃ mídrị̂ mání ku fô!

\par }{\QB Lẽtáŋá mídrị́ ukólépi ku rĩ kí ị́jọ́ mgbã mídrị̂ be kí áma tãmba nĩ.


\par }{\Q \VS{12}Ũcõgõ ũꞌbí lãlé ku la ce kí áma andre nĩ;

\par }{\QB ị́jọ́ ũnzí mádrị̂ ndẽ kí dó ma rá, má icó ãngũ ndrelé ku;

\par }{\Q ndẽ kí ũꞌbĩkãnã sĩ drị̃ꞌbị́ áma drị̃ gá rĩ kí rá,

\par }{\QB ãzíla ásị́ mbaŋá mádrị̂ ukó dó rá.


\par }{\BB \par }
{\Q \VS{13}{\ND{Úpí}}, ípa ma!

\par }{\QB {\ND{Úpí}}, mí amụ́ áma ãzãkolé gbõrú fô!


\par }{\Q \VS{14}ꞌBá lẽlépi áma ꞌdịlépi ꞌdĩ

\par }{\QB ꞌba ịsụ́ kí drị̃nzá ãzíla ꞌbã ãbã kí ãbã-ãbã;

\par }{\Q lẽ ûja ꞌbá pírí lẽlépi áma ị̃lị̃kị̃lépi rĩ kí

\par }{\QB vúlé ãzíla ꞌbã acá kí drị̃nzá sĩ.


\par }{\Q \VS{15}Lẽ ꞌbá jọlépi la mâ sĩ, “Ãhá! Ãma ịsụ́ dó ị̃ndụ́ la ꞌbo” rĩ,

\par }{\QB ꞌbã acá kí drị̃nzá sĩ ꞌbání kí ndẽjó rĩ sĩ,


\par }{\Q \VS{16}wó ꞌbá pírí ími ndrụ̃lépi rĩ

\par }{\QB ꞌbã ũnũ kí ru mî sĩ ãzíla ꞌbã uꞌá kí ãyĩkõ sĩ;

\par }{\Q lẽ ꞌbá pírí patáŋá mídrị̂ lẽlépi rĩ

\par }{\QB ꞌbã jọ kí, “{\ND{Úpí}}, ĩꞌdi ãmbógó ru!”


\par }{\BB \par }
{\Q \VS{17}Ma mâ ngá lẽmẽrí ãzíla ũkpó kó ru,

\par }{\QB {\ND{Úpí}}, mí ũrã ị́jọ́ áma drị̃ gá.

\par }{\Q Mi ꞌbá áma ãzãkolépi ãzíla áma palépi rĩ ꞌi;

\par }{\QB Ãdróŋá mádrị̂ mí iza sáwã ku fô!




\par }\PsalmChap{41}{\SH Ãdróŋá zịjó ãyánĩ sĩ rĩ
\par }
{\Q \VerseOne{1}Drị̃lẹ́ba ꞌbá ị́jọ́ ũrãlépi ꞌbá lẽmẽrí rĩ kí drị̃ gá rá rĩ nî;

\par }{\QB {\ND{Úpí}} la ĩꞌdi pa sáwã ũcõgõ ꞌbã ĩꞌdi ịsụ́jó rĩ gá rá.


\par }{\Q \VS{2}{\ND{Úpí}} la ĩꞌdi andre tẽ ãzíla ĩꞌdi ídri ĩꞌdidrị̂ tãmba nĩ;

\par }{\QB ĩꞌdi ĩꞌdiní sụ̃sụ́ wi ãngũ drị̃ gá ꞌdâ rá

\par }{\QB ãzíla ĩꞌdi ĩꞌdi pa mẹ́rọ́ꞌbá ĩꞌdidrị̂ kí drị́gá rá.


\par }{\Q \VS{3}{\ND{Úpí}} la ĩꞌdi ãzãko gbọ́lọ́ ĩꞌdidrị́ ãyánĩ drị̂ drị̃ gá rá

\par }{\QB ãzíla ĩꞌdi ĩꞌdi adrí ãlá ru nĩ.


\par }{\BB \par }
{\Q \VS{4}Ájọ, “{\ND{Úpí}}, mí andré áma ízákĩzã fô,

\par }{\QB mí adrí ma ãꞌdusĩku má iza ị́jọ́ mị́rụ́ rá!”


\par }{\Q \VS{5}Mẹ́rọ́ꞌbá mádrị̂ kí ị́jọ́ jọ márụ́ ásị́ ũnzí sĩ.

\par }{\QB Kí jọ la, “Ĩꞌdi dó drã ãꞌdụtụ́ rụ́ la ní sĩ ãvĩjó?”


\par }{\Q \VS{6}ꞌBá ãzí drĩ amụ́ áma ndrelé ĩꞌdi amụ́ ásị́ ị̃rị̃ sĩ,

\par }{\QB ĩꞌdi ị́jọ́ ũnzí la kí tra áma drị̃ gá;

\par }{\QB ꞌdã ꞌbã ũngúkú gá ĩꞌdi dó mụ rá ãzíla ĩꞌdi dó ị́jọ́ la kí iré ãngũ pírí ga.


\par }{\BB \par }
{\Q \VS{7}Mẹ́rọ́ꞌbá mádrị̂ kí pírí ị́jọ́ jọ

\par }{\QB áma drị̃ gá yõkõlé sĩ kí drĩdríŋĩ gá;

\par }{\QB kí ị́jọ́ ũnzíkãnã rĩ kí ũrã áma drị̃ gá áyụ,


\par }{\Q \VS{8}kí jọ la, “Ãyánĩ ĩꞌdidrị̂ dó ũnzí,

\par }{\QB icó dó sĩ angálé gbọ́lọ́ sị́ gâlé ku.”


\par }{\Q \VS{9}Átã mâ wọ̃rị́ mgbã mání sĩ ásị́ tị̃jó drị̃ la gá,

\par }{\QB íná nalépi má be ãlu rĩ,

\par }{\QB uja ru áma mẹ́lẹ́ mbelé nĩ.


\par }{\BB \par }
{\Q \VS{10}Wó
{\ND{Úpí}} mí andré áma ízákĩzã fô, mí inga ma ụrụgá,

\par }{\QB ma dó sĩ áma ãrígọ́tị ũfẽ mẹ́rọ́ꞌbá mádrị̂ kí ụrụꞌbá gá benĩ.


\par }{\Q \VS{11}Icó kí dó sĩ áma ndẽlé ku,

\par }{\QB ma dó sĩ nị̃ la rá mi mání ãyĩkõ sĩ.


\par }{\Q \VS{12}Mání ị́jọ́ múké rĩ idéjó rĩ sĩ, mi áma ãzãko mi ꞌi,

\par }{\QB mi áma tãmba ími andre gá jãꞌdâ.


\par }{\BB \par }
{\Q \VS{13}Ị́cụ́
{\ND{Úpí}}, Ãdróŋá Ịsịrayị́lị̃ drị̂ ꞌi!

\par }{\QB Ị́cụ́ ĩꞌdi jãꞌdâ! Ámĩnã! Ámĩnã!




\par }{\MS Bụ́kụ̃ ị̃rị̃ rĩ

\par }\PsalmChap{42}{\SH Ásị́ tị̃ŋá mádrị̂ ĩꞌdi Ãdróŋá drị̃ gá
\par }
{\Q \VerseOne{1}Yéré ꞌbã ị̃yị́ dịlépi ị̃gbẹ́ rĩ vị́ tajó rĩ áni,

\par }{\QB ị́jọ́ ꞌdĩ sĩ, áma ídri la Ãdróŋá ími vị́ ta.


\par }{\Q \VS{2}Ma Ãdróŋá ími vị́ ta, Ãdróŋá ídri rĩ vị́ ta,

\par }{\QB ma dó mụ Ãdróŋá drị̃lẹ́ gá sĩ ĩꞌdi ị̃nzị̃jó ãꞌdụtụ́?


\par }{\Q \VS{3}Ma awá ị̃tụ́ kí ị́nị́ be,

\par }{\QB mị́ndrẹ mádrị̂ acá dó mání íná ru;

\par }{\Q sáwã pírí sĩ mẹ́rọ́ꞌbá mádrị̂ kí áma zị,

\par }{\QB “Ãdróŋá mídrị̂ dó íngõlé yã?”


\par }{\Q \VS{4}Áma ásị́ la dó nũ-nũ

\par }{\QB ádrĩ ị́jọ́ ándrá ídu

\par }{\Q mání mụjó ũꞌbí kí abe,

\par }{\QB sĩ kí drị̃ ꞌdejó jó Ãdróŋá drị̂ agá

\par }{\Q úzáŋá trũ ãyĩkõ sĩ ãzíla ãwãꞌdĩfô fẽŋá trũ

\par }{\QB ũꞌbí ꞌbaní ụ̃mụ̃ najó rĩ kí agá rĩ gá.


\par }{\BB \par }
{\Q \VS{5}Ma dó uꞌá ũcõgõ sĩ ãꞌdu sĩ?

\par }{\QB Ãꞌdu la dó mání ũcõgõ fẽ nĩ?

\par }{\Q Ma ásị́ ꞌbã Ãdróŋá drị̃ gá,

\par }{\QB ị́jọ́ ꞌdĩ sĩ ma dó ĩꞌdi ịcụ́ rá,

\par }{\QB ĩꞌdi ꞌbá áma palépi rĩ ãzíla

\VS{6}Ãdróŋá mádrị̂.

\par }{\BB \par }
{\Q Áma ásị́ la dó nũ agá agá ru;

\par }{\QB ị́jọ́ ꞌdĩ sĩ ma dó ími ị́jọ́ ũrã áyụ;

\par }{\Q ãngũ Yõrĩdánĩ drị̂ agá ãzíla

\par }{\QB ꞌbé Hẹ̃rị̃mọ́nị̃ drị̂ ꞌbã drị̃ gâlé

\par }{\Q angájó ꞌbé Mízã gá.


\par }{\Q \VS{7}Ãpẽ ãlụ́kụ́kụ̃ ũcõgõ drị̂ dịlé áma ídri drị̃gâsĩ;

\par }{\QB Ị̃yị́ ꞌdelépi kụ̃rụ̃ rĩ ꞌbã ụlé rĩ áni;

\par }{\Q ungaŋá la tũlã-tũlã rĩ ãzíla umvúŋá la abe

\par }{\QB dị kí áma drị̃gâsĩ.


\par }{\BB \par }
{\Q \VS{8}{\ND{Úpí}} la lẽtáŋá ĩꞌdidrị́ ukólépi ku rĩ iꞌda ị̃tụ́ sĩ,

\par }{\QB ị́nị́ sĩ ma úngó ĩꞌdidrị̂ kí ngo,

\par }{\QB ma Ãdróŋá mání ídri fẽlépi rĩ zị.


\par }{\BB \par }
{\Q \VS{9}Ázị Ãdróŋá mádrị́ áma tãmbalépi rĩ ꞌi,

\par }{\QB “Mí ãvĩ dó ị́jọ́ áma drị̃ gá íni ãꞌdu ị́jọ́ sĩ?”

\par }{\Q “Mã dó mụ ũcõgõ ịsụ́ŋá trũ

\par }{\QB mẹ́rọ́ꞌbá mádrị̂ ꞌbadrị́ íni ãꞌdu ị́jọ́ sĩ?”


\par }{\Q \VS{10}Mẹ́rọ́ꞌbá mádrị̂ kí áma uꞌdá,

\par }{\QB úꞌdáŋá ĩꞌbadrị̂ ĩꞌdi cécé ménéŋá ꞌbã áma ĩfãkã sõjó rĩ áni,

\par }{\Q kí má rụ́ ị́jọ́ jọ ị̃tụ̂rụ̃ sĩ áma zịjó,

\par }{\QB “Ãdróŋá la mídrị̂ dó íngõlé?”


\par }{\BB \par }
{\Q \VS{11}Ma dó uꞌá ũcõgõ sĩ ãꞌdu sĩ?

\par }{\QB Ãꞌdu la mání ũcõgõ fẽ nĩ yã?

\par }{\Q Ma dó mụ ásị́ ꞌbãlé Ãdróŋá drị̃ gá,

\par }{\QB ma mụ ĩꞌdi ịcụ́lé pâlé ãlu ĩꞌdi,

\par }{\QB ĩꞌdi ꞌbá áma palépi rĩ ꞌi ãzíla Ãdróŋá mádrị̂ ꞌi.




\par }\PsalmChap{43}{\SH Ásị́ tị̃ŋá mádrị̂ ĩꞌdi Ãdróŋâ drị̃ gá
\par }
{\Q \VerseOne{1}Ãdróŋá, ílị áma drị̃ gá ị́jọ́ pịrị rĩ ꞌi,

\par }{\QB ílã ma ꞌbá ị́jọ́ kọ́lị la rú ꞌbá Ãdróŋá ãꞌị̃lépi ku ꞌdĩ kí agá;

\par }{\QB ípa ma ꞌbá ĩnzóꞌbá ru ị́jọ́ mgbã lẽlépi ku rĩ kí drị́gá fô!


\par }{\Q \VS{2}Mi Ãdróŋá mádrị́ mání áma zị̃jó ĩꞌdi agá rĩ ꞌi,

\par }{\QB “Mí aꞌbe dó ma íni ãꞌdu ị́jọ́ sĩ?”

\par }{\Q “Mã dó mụ ũcõgõ ịsụ́ŋá trũ

\par }{\QB mẹ́rọ́ꞌbá mádrị̂ ꞌbadrị́ íni ãꞌdu ị́jọ́ sĩ?”


\par }{\Q \VS{3}Íji mání ãcí mídrị̂ ꞌi, ãzíla ị́jọ mání ị́jọ́ mgbã rĩ,

\par }{\QB ꞌbã ꞌde kí áma drị̃;

\par }{\Q mí ají ma vúlé ꞌbé mídrị́ ãlá Zị̃yọ́nị̃ drị̃ gá,

\par }{\QB ãzíla jó mídrị́ míní sĩ uꞌájó rĩ gá.


\par }{\Q \VS{4}ꞌDã ꞌbã ũngúkú gá, ma dó mụ ãlĩtárĩ Ãdróŋá drị̂ drị̃ gá.

\par }{\QB Ãdróŋá mádrị̂, mi ãyĩkõ mání sĩ áma ũnũjó rĩ,

\par }{\Q ma míní úngó ngo ụ̃ꞌdị́ sĩ sĩ ími ịcụ́jó,

\par }{\QB Ãdróŋá, mi Ãdróŋá mádrị̂ ꞌi.


\par }{\BB \par }
{\Q \VS{5}Ma dó uꞌá ũcõgõ sĩ ãꞌdu sĩ?

\par }{\QB Ãꞌdu la dó mání ũcõgõ fẽ nĩ yã?

\par }{\Q Ma dó mụ ásị́ ꞌbãlé Ãdróŋá drị̃ gá,

\par }{\QB ma mụ ĩꞌdi ịcụ́lé pâlé ãlu ĩꞌdi,

\par }{\QB ĩꞌdi ꞌbá áma palépi rĩ ꞌi ãzíla Ãdróŋá mádrị̂ ꞌi.




\par }\PsalmChap{44}{\SH Ãdróŋá drị́ ãzãkoma aꞌị́jó
\par }
{\Q \VerseOne{1}Ãdróŋá ãma are ị́jọ́ ꞌdĩ ãma bị́lẹ́ sĩ rá;

\par }{\QB ãma áyị́pịka nze kí ãmaní ị́jọ́

\par }{\Q míní idélé ãmbogo ãmbogo ụ́ꞌdụ́ ĩꞌbadrị̂ agá

\par }{\QB ụ́ꞌdụ́ ándrá ídu ꞌdã kí sĩ rĩ kí vú rá.


\par }{\Q \VS{2}Ídro ándrá sụ́rụ́ kí ãmvé ími drị́ sĩ

\par }{\QB ãzíla íꞌbã ãma áyị́pịka kí ãngũ ꞌdã gá;

\par }{\Q Mí andi ándrá sụ́rụ́ ꞌdã kí rá,

\par }{\QB ífẽ ándrá dó sĩ ãma áyị́pịka ꞌbaní drị̃lẹ́ba,


\par }{\Q \VS{3}adru ꞌbá mídrị̂ ndẽ kí ꞌbá ꞌdã kí sĩ ãngũ ꞌdã ꞌdụjó ménéŋá sĩ la ku,

\par }{\QB adru drị́ ĩꞌbadrị̂ ají ándrá ũkpõ sĩ ãꞌdị́ ndẽjó nĩ la ku,

\par }{\Q ĩꞌdi ándrá ũkpó ãzíla ãvẹ̃vị̃ drị́ mídrị́ ãndá rĩ drị̂ ꞌi,

\par }{\QB ãzíla dị̃zã ími androko gá rĩ iꞌda ílẽ kí rá.


\par }{\BB \par }
{\Q \VS{4}Mi úpí mádrị́ mání ãzị́ ngajó ĩꞌdiní rĩ ꞌi ãzíla mi Ãdróŋá mádrị́ mání ị̃nzị̃lé rĩ ꞌi;

\par }{\QB mi ꞌbá Ịsịrayị́lị̃ drị̂ ꞌbaní patáŋá fẽlépi rĩ ꞌi,


\par }{\Q \VS{5}ãzíla ũkpó mídrị̂ sĩ ãndẽ mẹ́rọ́ꞌbá ãmadrị̂ kí rá.

\par }{\QB Ími rụ́ sĩ ãma atu ꞌbá ãma lẽlépi ku rĩ kí pá sĩ.


\par }{\Q \VS{6}Áꞌbã ásị́ ụ́sụ mádrị̂ drị̃ gá ku;

\par }{\QB ménéŋá mádrị̂ pa ma nĩ ku,


\par }{\Q \VS{7}wó ípa ãma angájó mẹ́rọ́ꞌbá ãmadrị̂ kí drị́gá,

\par }{\QB ãzíla índẽ vâ ꞌbá ãma ngụ̃lépi ũnzí rĩ kí rá.


\par }{\Q \VS{8}Ãma ụ́ꞌdụ́ pírí sĩ Ãdróŋá mîsĩ ãfó sĩ

\par }{\QB ãzíla ãma ími rụ́ ịcụ́ jãꞌdâ.


\par }{\BB \par }
{\Q \VS{9}Wó úꞌdîꞌda ígã dó ãma úmgbé ãzíla ífẽ úndẽ dó ãma rá;

\par }{\QB mí acị́ dó ãsĩkárĩ ãmadrị̂ kí abe ku.


\par }{\Q \VS{10}Ífẽ ãmaní apálé mẹ́rọ́ꞌbá ãmadrị̂ ꞌbadrị́,

\par }{\QB ãzíla mẹ́rọ́ꞌbá ãmadrị̂ ra kí dó ãko ãmadrị̂ kî rá.


\par }{\Q \VS{11}Ífẽ dó ãma ụlị́lé kãbĩlõ áni,

\par }{\QB mí iré dó ãma sụ́rụ́ ãmị́yọ́ŋá ꞌbadrị̂ kí agá.


\par }{\Q \VS{12}Mí ụzị ꞌbá mídrị́ mgbãrĩ kí ãjẹ̃ wereŋá sĩ

\par }{\QB cécé kí ꞌbã rĩ málĩ ãjẹ̃ kọ́lị la rĩ áni.


\par }{\BB \par }
{\Q \VS{13}ꞌBá ãmã jĩránĩ rú rĩ ndre kí ị́jọ́ míní idélé ãma ụrụꞌbá gá rĩ kí rá,

\par }{\QB kí ãma uꞌdá uꞌdâ ãzíla kí ãma gụgụ̃.


\par }{\Q \VS{14}Ífẽ ãma acá dó idemará ru sụ́rụ́ kí drĩdríŋĩ gá;

\par }{\QB kí drị̃kã yã sĩ ãma idejó.


\par }{\Q \VS{15}Ụ́ꞌdụ́ pírí sĩ ma ị̃nzị̃táŋá ãkõ isụ́;

\par }{\QB drị̃nzá aku áma drị̃ cí,


\par }{\Q \VS{16}angájó nzụmasụ́ ãzíla úꞌdáŋá mání arelé

\par }{\QB mẹ́rọ́ꞌbá ãzíla ꞌbá ãma ngụ̃lépi ũnzí rĩ ꞌbadrị́ rĩ sĩ.


\par }{\BB \par }
{\Q \VS{17}Ị́jọ́ ꞌdĩ idé kí ru pírí ãma rụ́,

\par }{\QB ãmaní táni ími ị́jọ́ ãvĩjó ku

\par }{\QB jõku tị icíma ãmaní icílé mî trũ rĩ nũjó ku rá tí,


\par }{\Q \VS{18}ãma uja drĩ ãma ásị́ vúlé ku,

\par }{\QB ãgã drĩ gẹ̃rị̃ mídrị̂ kí ku.


\par }{\Q \VS{19}Wó tí mí aꞌbe ãma ãzãkoma kóru ãnãkpá ásé agá rĩ kí agá;

\par }{\QB mí aku ãma ãngũ ịnị kị́rị́ drã drị̂ agá.


\par }{\BB \par }
{\Q \VS{20}Ãdrĩ tá ị́jọ́ ãvĩ Ãdróŋá ãmadrị̂ ꞌbã rụ́ drị̃ gá rá,

\par }{\QB ãdrĩ tá dó sĩ ãdróŋá ãmị́yọ́ŋá ꞌbadrị̂ kí ị̃nzị̃ la,


\par }{\Q \VS{21}Ãdróŋá mí icó tá ị́jọ́ ꞌdĩ nị̃lé rá,

\par }{\QB ãꞌdusĩku ínị̃ ị́jọ́ ru zị̃lépi ãma ásị́ gá rĩ kí ce.


\par }{\Q \VS{22}Wó ála ãma ụꞌdị́ ími ị́jọ́ sĩ ụ́ꞌdụ́ pírí,

\par }{\QB úꞌbã ãma cécé kãbĩlõ ụlị́lé ụlị́ ụlị̂ rĩ kî áni.


\par }{\BB \par }
{\Q \VS{23}Úpí mí ángá fô, mi ụ́ꞌdụ́ ko ãꞌdu ị́jọ́ sĩ yã?

\par }{\QB Mí inga mi, ígã áma jãꞌdâ ku fô!


\par }{\Q \VS{24}Mi ími mẹ́lẹ́tị zị̃ ãma sĩ íni ãꞌdu ị́jọ́ sĩ yã?

\par }{\QB Mí ãvĩ drị̃cị́rị̃ ãzíla ũcõgõ ãmadrị̂ ku fô!


\par }{\BB \par }
{\Q \VS{25}Ãma uꞌde vụ̃rụ́ pụ́trụ́ agá;

\par }{\QB ãma kụ̃bụ̃ ĩbĩ ru vũ be cí.


\par }{\Q \VS{26}Mí amụ́ ãma ãzã kolé!

\par }{\QB Ípa ãma lẽtáŋá mídrị́ ukólépi ku rĩ sĩ.




\par }\PsalmChap{45}{\SH Úngó ngolé ũkú ĩgbãŋá úpí drị̂ sĩ rĩ
\par }
{\Q \VerseOne{1}Áma ásị́ ga tré ị́jọ́ mídrị́ ũnĩ-ambamba rĩ kî sĩ,

\par }{\QB ángo dó sĩ úngó ꞌdĩ úpí nî;

\par }{\QB áma ĩdra ĩꞌdi cécé kãlámũ ꞌbá ãko sĩlépi ãlá ãlị̃gọ̃ sĩ rĩ drị̂ áni.


\par }{\BB \par }
{\Q \VS{2}Mi ꞌbá ãgọbị kí agá ndẽlépi ũnĩ sĩ rá rĩ ꞌi;

\par }{\QB mi ị́jọ́ jọ tị ãlá sĩ;

\par }{\QB ị́jọ́ ꞌdĩ sĩ Ãdróŋá fẽ dó míní drị̃lẹ́ba jãꞌdâ rĩ ꞌi.


\par }{\Q \VS{3}Ísu ménéŋá mídrị̂ ími ụ́pụ́cẹ́ gá úpí ũkpó ꞌdị́pị,

\par }{\QB mi dị̃zã rú ãzíla ãmbógó ru.


\par }{\Q \VS{4}Ị̃nzị̃táŋá mídrị̂ sĩ ícẹ̃ sĩ mụjó ãꞌdị́ ndẽjó,

\par }{\QB mi dó sĩ ị́jọ́ mgbã ãzíla ị́jọ́ lịŋá pịrị rĩ kí tãmba ị́jọ́ ãlá rĩ kí abe!

\par }{\QB Lẽ ũkpó mídrị̂ ꞌbã fẽ ụ̃rị̃ mẹ́rọ́ꞌbá mídrị̂ ꞌbaní!


\par }{\Q \VS{5}ꞌÉ mídrị̂ kí sị́ ãcí ru, kí mẹ́rọ́ꞌbá úpí drị̂ kí ásị́ gbẹ trã;

\par }{\QB sụ́rụ́ pírí ꞌbã aꞌdé kí vụ̃rụ́ ími pálé gá.


\par }{\Q \VS{6}Ãdróŋá, úmvúke mídrị̂ la uꞌá jãꞌdâ,

\par }{\QB túré mídrị́ ị́jọ́ lịjó mgbã rĩ la sụ́rụ́ kí tãmba nĩ.


\par }{\Q \VS{7}Ílẽ ị́jọ́ pịrị rĩ áyụ wó íngụ̃ ị́jọ́ ũnzí rĩ ũnzí;

\par }{\QB ị́jọ́ ꞌdĩ bãsĩ Ãdróŋá, Ãdróŋá mídrị̂ ꞌbã sĩ ími pẽjó

\par }{\QB sĩ ãdu ãyĩkõ drị̂ ũsũjó ími drị̃ gá ndẽ mî wọ̃rị́ka kí pírí rá ꞌdĩ.


\par }{\Q \VS{8}Ûyã bõngó mídrị̂ kí pírí ãdu ãjị́ ngụ̃lépi vĩrĩ rĩ sĩ ãzíla lũbánĩ sĩ;

\par }{\QB ꞌbá úngó colépi ụ̃ꞌdị́ sĩ rĩ fẽ kí míní ãyĩkõ

\par }{\QB jó úpí drị́ uꞌbélé ĩwá sị́ sĩ rĩ gá;


\par }{\Q \VS{9}ũkú mídrị́ ị̃nzị̃lé ị̃nzị̃ rĩ kí agá, izonzi ũpi ꞌbadrị̂ kí cí

\par }{\QB ãzíla úmvúke mídrị̂ ꞌbã drị́ ãndá rĩ gá, ũkú úpí drị̂ tu pá ãzíla sụ̃ ru ãko idélé gólũdĩ sĩ lẽrẽ-lẽrẽ la sĩ.


\par }{\BB \par }
{\Q \VS{10}Má ị̃zẹ́pị mí are drĩ ị́jọ́ mání jọlé rĩ;

\par }{\QB mí ãvĩ ꞌbá mídrị̂ kí ị́jọ́ kãká kí abe rá.


\par }{\Q \VS{11}Ũnĩ mídrị̂ fẽ úpí ní ími lẽjó nĩ,

\par }{\QB ĩꞌdi ãmbógó mídrị̂ ꞌi, mí are tị lâ ꞌi.


\par }{\Q \VS{12}ꞌBá Tụ́rọ̃ gá rĩ kí míní fẽtáŋá ajị́,

\par }{\QB ꞌbá málĩ trũ rĩ kí lẽ wọ̃rị̃ sịlé mí be.


\par }{\BB \par }
{\Q \VS{13}Ĩzóŋá úpí ꞌbã lẽlé ĩgbãlé rĩ ĩꞌdi ũnĩ-ambamba rú ĩꞌdidrị́ jó agâlé;

\par }{\QB úcã bõngó ĩꞌdidrị̂ kí gólũdĩ sĩ.


\par }{\Q \VS{14}Bõngó ĩꞌdidrị́ uꞌbélé ũniyamba rĩ trũ âgụ ĩꞌdi úpí rụ̂lé,

\par }{\QB ũtá ĩꞌdidrị́ bíkĩrã rú rĩ ꞌde kí ĩꞌdi vú gâsĩ,

\par }{\QB ãzíla ají kí ĩꞌdi úpí rụ́.


\par }{\Q \VS{15}Úꞌde kí drị̃ ãyĩkõ sĩ ãzíla ũnũŋá trũ;

\par }{\QB fi kí dó sĩ úpí drị́ lị́cọ́ gâlé.


\par }{\BB \par }
{\Q \VS{16}Úpí mádrị̂, anzị mídrị̂ kí acá úpí ru ĩꞌbã áyị́pịka kí kẹ̃jị́ gá;

\par }{\QB mi kí ũꞌbã drị̃lẹ́ ru ãngũ drị̃ gá ꞌdâ pírí.


\par }{\Q \VS{17}Ma ími ịpị́ ꞌbá mụlé tịlé drị̃lẹ́ gâlé rĩ ꞌbání jãꞌdâ,

\par }{\QB ãzíla ꞌbá pírí kí ími ịcụ́ sáwã pírí sĩ.




\par }\PsalmChap{46}{\SH Ãdróŋá ĩꞌdi ãngũ ãmaní sĩ ãma zị̃jó rĩ ꞌi
\par }
{\Q \VerseOne{1}Ãdróŋá ĩꞌdi ꞌbá ãmaní apájó ãma zị̃jó ĩꞌdi rụ́ rĩ ꞌi,

\par }{\QB ụ́ꞌdụ́ pírí sĩ ĩꞌdi bábá sĩ ãma ãzã kojó ị́jọ́ ãma ịsụ́lépi rĩ kí agá.


\par }{\Q \VS{2}Ị́jọ́ ꞌdĩ sĩ ãma icó dó idélé ụ̃rị̃ sĩ ku, ụ̃nọ́kụ̂ drĩ táni ru aya íngoní tí,

\par }{\QB ꞌbé drĩ kí táni uꞌde mĩrĩ kị́rị́ rĩ kí agá tí;


\par }{\Q \VS{3}mĩrĩ drĩ kí táni nu agá nunũ ãzíla kọ̃bụ́tọ̃ drĩ táni ãfũ agá,

\par }{\QB ꞌbé drĩ kí táni ru aya agá sáwã ũmbã drị̂ sĩ tí.


\par }{\BB \par }
{\Q \VS{4}Ị̃yị́ dịlépi dị̃-dị̃ ãyĩkõ fẽlépi táwụ̃nị̃ ãmbógó Ãdróŋá drị̂ ní rĩ

\par }{\QB dị ãngũ ãlápítí Ãdróŋá Ụrụgá Ãndânĩ rĩ ꞌbãsĩ uꞌájó alagá rĩ gá.


\par }{\Q \VS{5}Ãdróŋá ĩꞌdi táwụ̃nị̃ ãmbógó ꞌdĩ agá cí, ãzíla táwụ̃nị̃ ꞌdĩ icó andilé ku;

\par }{\QB ãngũ sãrã sĩ Ãdróŋá la amụ́ sĩ ĩꞌdiní ãzãkoma fẽlé.


\par }{\Q \VS{6}Ãdróŋá la ị́jọ́ jọ cécé ãvi ꞌbã ụ̃kpẹ̃jó rĩ áni ãzíla ụ̃nọ́kụ̂ la aká ị̃yị́ ru.

\par }{\QB Sụ́rụ́ acá kí ụ̃rị̃ sĩ ãzíla ũpi kí yã yã.


\par }{\BB \par }
{\Q \VS{7}{\ND{Úpí}} Ũkpó ꞌDị́pị ĩꞌdi ãma abe cí;

\par }{\QB Ãdróŋá Yãkóꞌbõ drị̂ ĩꞌdi ꞌbá ãmaní apájó ãma zị̃jó ĩꞌdi rụ́ rĩ ꞌi.


\par }{\BB \par }
{\Q \VS{8}Ĩmi amụ́ ị́jọ́
{\ND{Úpí}} ꞌbã idélé rĩ kí ndrelé.

\par }{\QB Ĩndre ị́jọ́ ụ̃sụ̃táŋá ru ĩꞌdi ꞌbã idélé ụ̃nọ́kụ́ drị̃ gá ꞌdĩ kî.


\par }{\Q \VS{9}Fẽ ãꞌdị́ ụ̃nọ́kụ́ drị̃ gá ꞌdâ rĩ de kí ru pírí;

\par }{\QB anu ụ́sụ kí ãjụ́ kí abe rá,

\par }{\QB ivé gọ́bẹ́rẹ́ ãꞌdị́ drị̂ kí ãcí sĩ rá.


\par }{\Q \VS{10}Ĩmi adru dríŋá, ãzíla lẽ ĩnị̃ rá ma Ãdróŋá ꞌi;

\par }{\QB ála mụ áma ị̃nzị̃lé sụ́rụ́ kí agâ sĩ,

\par }{\QB ála mụ áma rụ́ ingalé ụ̃nọ́kụ́ drị̃ gá ꞌdâ.


\par }{\BB \par }
{\Q \VS{11}{\ND{Úpí}} Ũkpó ꞌDị́pị ĩꞌdi ãma abe cí;

\par }{\QB Ãdróŋá Yãkóꞌbõ drị̂ ĩꞌdi ꞌbá ãmaní apájó ãma zị̃jó ĩꞌdi rụ́ rĩ ꞌi.




\par }\PsalmChap{47}{\SH Ãdróŋá ĩꞌdi úpí ru ụ̃nọ́kụ́ drị̃ gá ꞌdâ pírí
\par }
{\Q \VerseOne{1}Ĩsa drị́, ĩmi ꞌbá pírí ụ̃nọ́kụ́ drị̃ gá ꞌdĩ;

\par }{\QB ĩmi ịcụ́ Ãdróŋá ꞌi úngó ngolé ụ́ꞌdụ́kọ́ ụrụgá sĩ ãzíla ãyĩkõ sĩ rĩ kî sĩ!


\par }{\Q \VS{2}Lẽ ụ̃rị̃ ꞌbã rụ ĩmi
{\ND{Úpí}} Ụrụgá Ãndá nĩ rĩ sĩ;

\par }{\QB ĩꞌdi
{\ND{Úpí}}, Ãmbógó, ụ̃nọ́kụ́ pírí drị̃lẹ́ gá nĩ rĩ ꞌi.


\par }{\Q \VS{3}Fẽ ũkpó ãmaní sĩ sụ́rụ́ ụ̃nọ́kụ́ drị̃ gá ꞌdâ rĩ kí ndẽjó,

\par }{\QB Fẽ ũkpó ãmaní sĩ ꞌbá ụ̃nọ́kụ́ drị̃ gá ꞌdâ rĩ kí rụjó.


\par }{\Q \VS{4}Pẽ ãmaní ãngũ ãwítã rú ãmaní sĩ rijó alagá ꞌdĩ nĩ,

\par }{\QB lẽ Yãkóꞌbõ ꞌi ĩꞌdiní uꞌájó ĩꞌdi sĩ ãfó sĩ rĩ sĩ.


\par }{\BB \par }
{\Q \VS{5}Ãdróŋá tụ ụrụgá úzáŋá ꞌbá ꞌbadrị́ ãyĩkõ sĩ rĩ trũ,

\par }{\QB {\ND{Úpí}} tụ ụrụgá ụ́ꞌdụ́kọ́ gũká drị̂ trũ.


\par }{\Q \VS{6}Ĩngo úngó Ãdróŋá nî, ĩngo úngó sĩ ĩꞌdi ịcụ́jó rĩ kî;

\par }{\QB ĩngo úngó sĩ Úpî ịcụ́jó rĩ kî,


\par }{\Q \VS{7}ãꞌdusĩku Ãdróŋá ĩꞌdi Úpí ru ụ̃nọ́kụ́ drị̃ gá ꞌdâ pírí nĩ;

\par }{\QB ĩmi ịcụ́ ĩꞌdi zãbụ́rị̃ ngoŋá kî sĩ.


\par }{\Q \VS{8}Ãdróŋá la ũpĩ na sụ́rụ́ kí drị̃lẹ́ gá;

\par }{\QB Ãdróŋá ri úpí ru úmvúke ĩꞌdidrị́ ãlá rĩ drị̃ gá.


\par }{\Q \VS{9}Ãmbogo sụ́rụ́ ꞌbadrị̂ tra kí ru ãngũ ãlu gá

\par }{\QB ꞌbá Ãdróŋá Ịbụrahị́mụ̃ drị̂ drị̂ kí abe,

\par }{\Q ãꞌdusĩku ũpi ụ̃nọ́kụ́ drị̃ gá ꞌdĩ kí pírí Ãdróŋâ pálé gá,

\par }{\QB ála ĩꞌdiní ị̃nzị̃táŋá ãmbógó la fẽ sụ́rụ́ kí agá!




\par }\PsalmChap{48}{\SH Zị̃yọ́nị̃ ĩꞌdi táwụ̃nị̃ ãmbógó Ãdróŋá drị̂ ꞌi
\par }
{\Q \VerseOne{1}{\ND{Úpí}} ĩꞌdi ãmbógó ru, lẽ ị́cụ́ ĩꞌdi ásị́ pírí sĩ

\par }{\QB táwụ̃nị̃ ãmbógó Ãdróŋá ãmadrị̂ drị̂ agá, ꞌbé ĩꞌdidrị́ ãlá rĩ gá.


\par }{\Q \VS{2}ꞌBé Ãdróŋá drị́ Zị̃yọ́nị̃ ĩꞌdi ũnĩ-ambamba rú ãzíla wị́lị́wị́lị́;

\par }{\QB ĩꞌdi táwụ̃nị̃ ãmbógó Úpí ãmbógó rĩ drị̂ ꞌi.


\par }{\Q \VS{3}Táwụ̃nị̃ ꞌdã agá, Ãdróŋá

\par }{\QB iꞌda ru ꞌbá ĩꞌdi tãmbalépi rĩ rú,


\par }{\Q \VS{4}ãꞌdusĩku ũpi tra kí ãsĩkárĩ ĩꞌbadrị̂ kí ãngũ ãlu gá,

\par }{\QB amụ́ kí dó sĩ táwụ̃nị̃ ãmbógó ꞌdã celé.


\par }{\Q \VS{5}Kí dó mụ ĩꞌdi ndrelé ꞌbo, acá kí dó ụ̃sụ̃táŋá sĩ;

\par }{\QB ụ̃rị̃ rụ dó kí ãzíla apá kí dó sĩ rá.


\par }{\Q \VS{6}ꞌDãá iꞌdó kí dó yãlé yã-yã,

\par }{\QB ri kí dó ãzá ĩtrĩkãlé cécé ũkú mụlépi ngọ́tị́ tĩlépi rĩ ꞌbã ĩtrĩkãlé rĩ áni.


\par }{\Q \VS{7}Mí andi kí cécé mẹ́lị̃ Tãrãsísĩ gá

\par }{\QB andilépi ãlụ́kụ́kụ̃ angálépi ị̃tụ̂ ꞌbã ãfũ agâlé ru rĩ sĩ rĩ áni.


\par }{\BB \par }
{\Q \VS{8}Cécé ãmaní arelé ꞌbo rĩ áni,

\par }{\QB ãndre vâ ãma mịfị́ sĩ rá,

\par }{\Q táwụ̃nị̃
{\ND{Úpí}} Ũkpó ꞌdị́pị drị̂ gá,

\par }{\QB táwụ̃nị̃ ãmbógó Ãdróŋá ãmadrị̂ drị̂ agá,

\par }{\QB Ãdróŋá la fẽ la ĩꞌdi pá tu ũkpó ru jãꞌdâ.


\par }{\BB \par }
{\Q \VS{9}Ãdróŋá, jó ími ị̃nzị̃jó rĩ agá,

\par }{\QB ãma ị́jọ́ ũrã lẽtáŋá mídrị́ ukólépi ku rĩ drị̃ gá.


\par }{\Q \VS{10}Ãdróŋá, cécé ími rụ́ ꞌbã kụlé rĩ áni,

\par }{\QB ꞌbá kí ími ị̃nzị̃ ãngũ drị̃ gá ꞌdâ pírí.

\par }{\QB Drị́ mídrị́ ãndá rĩ ga tré ị́jọ́ mídrị́ ãlá rĩ kí sĩ.

\par }{\QB Mi ꞌbá kí drị̃ ce ị́jọ́ lịŋá pịrị rĩ sĩ.


\par }{\Q \VS{11}Ị́jọ́ lịŋá mídrị́ pịrị rĩ sĩ,

\par }{\QB lẽ ꞌbá ꞌbé Zị̃yọ́nị̃ gá rĩ ꞌbã uꞌá kí ãyĩkõ sĩ,

\par }{\QB lẽ ꞌbá tọ̃rọ́mẹ́ Yụ́dã drị̂ agá rĩ ꞌbã uꞌá kí ãyĩkõ sĩ.


\par }{\Q \VS{12}Ĩmi ꞌbá Ãdróŋá drị́ ꞌdĩ, ĩmi apí Zị̃yọ́nị̃ ꞌi,

\par }{\QB ĩlã gõrófã ala gá rĩ kî,


\par }{\Q \VS{13}ĩmi amá drĩ bõrõ ĩꞌdidrị́ sịlé mére rú rĩ,

\par }{\QB ĩmi acị́ ãzíla ĩmi undré ꞌa la,

\par }{\QB ĩmi dó sĩ ị́jọ́ la vú nze anzị ĩmidrị́ drị̃lẹ́ gâlé rĩ ꞌbanî,


\par }{\Q \VS{14}ãꞌdusĩku Ãdróŋá ꞌdĩ ĩꞌdi Ãdróŋá ãmadrị́ jãꞌdâ rĩ ꞌi,

\par }{\QB ĩꞌdi ãma drị̃ ce jãꞌdâ kpere ãmaní ũdrã agâ.




\par }\PsalmChap{49}{\SH Ĩꞌbã ásị́ málĩ drị̃ gá ku
\par }
{\Q \VerseOne{1}Ĩmi are, ĩmi ꞌbá pírí uꞌálépi ãngũ drị̃ gá ꞌdĩ;

\par }{\QB ĩmi are, ĩmi ꞌbá pírí ãngũ drị̃ gá ꞌdĩ,


\par }{\Q \VS{2}ꞌbá ãmbogo rĩ kí ꞌbá nírí kí abe,

\par }{\QB ꞌbá kụ́rẹ́nị́ rĩ kí ꞌbá lẽmẽrí rĩ kí abe pírí,


\par }{\Q \VS{3}ma mụ ị́jọ́ ũndũwã drị̂ kí jọlé;

\par }{\QB ũrãtáŋá angálépi áma ásị́ gá rĩ la nị̃táŋá fẽ.


\par }{\Q \VS{4}Ma mụ áma bị́lẹ́ ꞌbãlé sĩ ị́jọ́ uꞌbélé rĩ arejó;

\par }{\QB ma mụ ífí la ujalé ụ̃ꞌdị́ mání colé rĩ sĩ.


\par }{\BB \par }
{\Q \VS{5}Má icó idélé ụ̃rị̃ sĩ sáwã ị́jọ́ ũnzí ꞌbã áma ịsụ́jó rĩ sĩ ku,

\par }{\QB mẹ́rọ́ꞌbá mádrị̂ drĩ kí táni áma ce ágágá rá tí.


\par }{\Q \VS{6}Kí ꞌbá ásị́ ꞌbãlépi málĩ ĩꞌbadrị̂ kí drị̃ gá,

\par }{\QB ru ũnũlépi málĩ ĩꞌbadrị́ ĩyõ rĩ kî sĩ rĩ kî.


\par }{\Q \VS{7}ꞌBá ãzí icó ꞌbá ãzí ꞌbã ídri unzelé Ãdróŋá drị́ ku,

\par }{\QB jõku icó ídri ĩꞌdidrị̂ ĩgbãlé ãjẹ̃ ídridrị̂ ũfẽŋá sĩ ku,


\par }{\Q \VS{8}ãꞌdusĩku ídri ꞌbádrị̂ ꞌbã ãjẹ̃ ambamba,

\par }{\QB ꞌbá ãzí icó dó sĩ calé ũfẽŋá la gá


\par }{\Q \VS{9}sĩ adrujó ídri ru jãꞌdâ

\par }{\QB drãjó ku la ku.


\par }{\BB \par }
{\Q \VS{10}ꞌBá pírí ndre kí ꞌbá ũndũwã trũ rĩ kí ũdrã-ũdrã rĩ gá cé;

\par }{\QB ꞌbá azalépi aza-ãzã rĩ kí ꞌbá úŋmĩ kóru rĩ kí abe kí vâ ị̃lị̃kị̃ ãlu ꞌdĩ ꞌbã áni

\par }{\QB ãzíla kí málĩ ĩꞌbadrị̂ kí aꞌbe ꞌbá ãzí ndú la ꞌbanî.


\par }{\Q \VS{11}Ĩnádrị̃ ĩꞌbadrị̂ kí ace jó ĩꞌbadrị̂ kî rú jãꞌdâ,

\par }{\QB kí adru ꞌdãá ãsị̃ŋá kóru,

\par }{\QB drĩ kí táni adru ĩꞌbã ãngũ kí trũ rá tí.


\par }{\BB \par }
{\Q \VS{12}ꞌBá ꞌbã málĩ drĩ táni adru íngõpí tí, icó ꞌbãngá ru palé drã drị́ ku;

\par }{\QB ĩꞌdi drã cécé ãnãkpá ꞌbã kí drãlé rĩ áni.


\par }{\BB \par }
{\Q \VS{13}ꞌDĩ ị́jọ́ ru idélépi ꞌbá apị́lépi gẹ̃rị̃ ĩꞌbadrị̂ kí sĩ cénĩ-cénĩ rĩ ꞌbarụ́

\par }{\QB ꞌbá ị́jọ́ ãfũlépi kí tị gá rĩ kí vú ũbĩlépi rĩ kí abe rĩ ꞌi.


\par }{\Q \VS{14}Kí mụ ũdrãlé cécé kãbĩlõ áni sĩ fijó ĩnádrị̃ gá,

\par }{\QB drã la mụ kí ucélé nĩ

\par }{\Q ụ̃ꞌbụ́tị sĩ ꞌbá ãlá Ãdróŋá drị̂ kí mụ kí drị̃ celé nĩ.

\par }{\QB Kí ụrụꞌbá la mụ ŋmalé ĩnádrị̃ agá

\par }{\QB ãngũ ꞌbá ũdrãlépi rá rĩ ꞌbã kí sĩ adrujó rĩ gá rá-rá ru lị́cọ́ ĩꞌbadrị̂ kí abe.


\par }{\Q \VS{15}Wó Ãdróŋá la mụ ídri mádrị̂ unzelé ãngũ drãdrị̂ agá rĩ sĩ nĩ;

\par }{\QB ãndá ãndá ru ĩꞌdi mụ áma ꞌdụlé ĩꞌdi rụ̂lé nĩ.


\par }{\BB \par }
{\Q \VS{16}Mí adru ụ̃rị̃ sĩ ꞌbá ãzí ní acájó kụ́rẹ́nị́ rĩ sĩ ku,

\par }{\QB málĩ ĩꞌdidrị̂ drĩ kí táni lị́cọ́ ĩꞌdidrị̂ ní ãrútáŋá ají rá tí;


\par }{\Q \VS{17}ãꞌdusĩku sáwã ĩꞌdi ꞌbã drãjó rĩ sĩ, icó ãko ãzí ꞌdụlé ĩndĩ ku;

\par }{\QB málĩ ĩꞌdidrị̂ icó kí ĩꞌdi vú bĩlé ãrútáŋá be ꞌbụ́ gâlé ĩndĩ ku.


\par }{\Q \VS{18}Ãyĩkõ drĩ táni ĩꞌdi fụ ĩꞌdiní adrujó drị̃lẹ́ba rú rĩ sĩ rá,

\par }{\QB ꞌbá drĩ kí táni ĩꞌdi ịpị́ málĩ ĩꞌdidrị̂ kí sĩ rá tí,


\par }{\Q \VS{19}ĩꞌdi mụ ĩꞌdi ꞌbã áyị́pịka ꞌbarụ̂lé drã agâ sĩ,

\par }{\QB icó dị̃zã ndrelé ị̃dị́ ku.


\par }{\BB \par }
{\Q \VS{20}ꞌBá ru ũnũlépi málĩ ĩꞌbadrị̂ kí sĩ rĩ icó kí vãlé la kí mụ drãlé rá rĩ gá ku;

\par }{\QB kí mụ drãlé cécé ãnãkpá áni.




\par }\PsalmChap{50}{\SH Ãdróŋá la ꞌbá ị́jọ́ lị nĩ
\par }
{\Q \VerseOne{1}Ãdróŋá
{\ND{Úpí
}} Ũkpó pírí ꞌDị́pị

\par }{\QB jọ ãzíla umve ꞌbá ụ̃nọ́kụ́ gá ꞌdĩ kí pírí

\par }{\QB angájó ị̃tụ̂ ꞌbã ãfũ agá cajó kpere ị̃tụ́ ꞌbã ꞌde agâ.


\par }{\Q \VS{2}Ãdróŋá dị̃ angájó

\par }{\QB táwụ̃nị̃ Zị̃yọ́nị̃ drị́ ũnĩ sĩ ãngũ pírí kí ndẽlépi rá rĩ agâlé.


\par }{\Q \VS{3}Ãdróŋá ãmadrị̂ la amụ́ ꞌdĩ, icó ĩyãŋãlé tú ku;

\par }{\QB wó ãcí la mụ ãngũ ivélé ĩꞌdi drị̃lẹ́ gá,

\par }{\QB ãlụ́kụ́kụ̃ ũkpó la mụ lilé ĩꞌdi andre gá nĩ.


\par }{\Q \VS{4}Ãdróŋá la ꞌbụ̃ kí umve ụ̃nọ́kụ́ be adrujó ĩꞌdi ꞌbã sãdínĩ rú

\par }{\QB sĩ ꞌbá ĩꞌdidrị̂ kí ị́jọ́ lịjó.


\par }{\Q \VS{5}Úpí Ãdróŋá jọ, “Mí atrá mání ꞌbá mádrị́ ị́jọ́ mgbã ngalépi ꞌdĩ kí má rụ́ ꞌdõlé,

\par }{\QB ꞌdĩ kí ꞌbá tị icíma icílépi má be fẽtáŋá ídétáŋá ru rĩ sĩ ꞌdĩ kî.”


\par }{\Q \VS{6}ꞌBụ̃ kí iꞌda la Ãdróŋá la ị́jọ́ lị pịrị,

\par }{\QB ị́jọ́ ꞌdĩ sĩ Ãdróŋá la mụ ị́jọ́ lịlẹ́ nĩ.


\par }{\BB \par }
{\Q \VS{7}Ĩmi are ꞌbá mádrị́ ꞌdĩ, ĩmi are ị́jọ́ mání ị́jọ́ jọ agâ;

\par }{\QB ꞌdĩ kí ị́jọ́ mání sĩ ĩmi tõjó rĩ kî, ꞌbá Ịsịrayị́lị̃ drị́ ꞌdĩ;

\par }{\QB Ma Ãdróŋá, Ãdróŋá ĩmidrị̂ ꞌi.


\par }{\Q \VS{8}Má uzá ĩmi drị̃ gá ãnãkpá ĩminí fẽlé mání ãwãꞌdĩfô rú ꞌdĩ kí sĩ

\par }{\QB jõku ídétáŋá ĩminí ivélé ivê áma drị̃lẹ́ gá ụ́ꞌdụ́ pírí ꞌdĩ kî sĩ ku.


\par }{\Q \VS{9}Álẽ ídétáŋá ĩmi ãni

\par }{\QB mọ́nị̃gọ́ sĩ ãzíla ị̃ndrị́ sĩ ꞌdĩ kí ku.


\par }{\Q \VS{10}Ãnãkpá mị̃rị́ agá ꞌdĩ kí pírí mâni

\par }{\QB ãzíla tị́ ꞌbé álĩfũ álĩfũ drị̃ gá ꞌdĩ kí mâni.


\par }{\Q \VS{11}Ánị̃ ãriŋa ꞌbé agá ꞌdĩ kí pírí rá

\par }{\QB ãzíla ãko ídri trũ ásé agá ꞌdĩ kí pírí mâni.


\par }{\Q \VS{12}“Ãbị́rị́ drĩ táni áma fụ agâ nĩ, má icó lũlé la ĩminí ku,

\par }{\QB ãꞌdusĩku ụ̃nọ́kụ̂ mâni ãko la ala gá ꞌdĩ kí abe pírí.


\par }{\Q \VS{13}Ma ĩzá mọ́nị̃gọ́ drị̂ na rá yã?

\par }{\QB Jõku ãrí ị̃ndrị́ ꞌbadrị̂ mvụ rá yã?


\par }{\Q \VS{14}Ĩmi idé Ãdróŋá ní ídétáŋá ãwãꞌdĩfô drị̂ ꞌi,

\par }{\QB ĩmi ũfẽ ũyõ ĩminí nalé rĩ ꞌbã tị Ãdróŋá Ãmbógó Ãndânĩ rĩ drị́ rá!


\par }{\Q \VS{15}Sáwã ị́jọ́ ꞌbã ími ịsụ́jó rĩ sĩ mí umve ma ꞌi;

\par }{\QB ma ími pa rá, mi dó sĩ mání ãrútáŋá fẽ.”


\par }{\PP \VS{16}Wó ꞌbá ũnzí rĩ ꞌbaní Ãdróŋá jọ,

\par }{\Q ĩmi ãzị́táŋá mádrị̂ kí jọ drị̃kã sĩ

\par }{\QB jõku ĩmi ị́jọ́ mádrị́ tị icíma drị̂ kí

\par }{\QB jọ lú tị gá ꞌdâ la ãꞌdu sĩ?


\par }{\BB \par }
{\Q \VS{17}Ĩngụ̃ ímbátáŋá mádrị̂ kí ũnzí

\par }{\QB ãzíla ĩmi uja ĩmi ũngúkú ị́jọ́ mádrị̂ ꞌbaní áyụ.


\par }{\Q \VS{18}Ĩdrĩ ụ̃gụ́ꞌbá ndre, ĩmi ĩmi icí ĩꞌdi be,

\par }{\QB ãzíla ĩmi ꞌbá ãwụ́ꞌbá ru rĩ kí ũngúkú ãtị̃.


\par }{\Q \VS{19}Ĩmi tị ĩmidrị̂ kí ayú sĩ ị́jọ́ ũnzí jọjó,

\par }{\QB ĩmi ĩnzõ jọ ĩdra ĩmidrị̂ kí sĩ.


\par }{\Q \VS{20}Ĩmi ị́jọ́ ũnzí jọ ĩmi ádrị́pịka kí ụrụꞌbá gá,

\par }{\QB ĩmi ĩmĩ ãndrẽ ꞌbã ngọ́tị́ mgbãrĩ uꞌdá ĩndĩ.


\par }{\Q \VS{21}Ĩminí ị́jọ́ ꞌdĩ kí idé agâ pírí, má ĩyãŋã tú tú,

\par }{\QB ĩmi ũrã dó sĩ ma cécé ĩmi áni.

\par }{\Q Wó ma dó íni uzá ími drị̃ gá

\par }{\QB ãzíla ma ị́jọ́ ũnzí ĩmidrị̂ kí iꞌda ĩmi drị̃lẹ́ gá tọndọlọ.


\par }{\BB \par }
{\Q \VS{22}Ĩmi ũrã drĩ ị́jọ́ ꞌdĩ ꞌi, ĩmi ꞌbá ị́jọ́ ãvĩlépi Ãdróŋâ drị̃ gá rá ꞌdĩ,

\par }{\QB ma ĩmi uce kpékpé, ꞌbá ãzí icó ĩmi palé ku.


\par }{\Q \VS{23}ꞌBá ídétáŋá ajílépi mání ãwãꞌdĩfô rú rĩ ị̃nzị̃ ma rá,

\par }{\QB ꞌbá gẹ̃rị̃ ĩꞌdidrị̂ idélépi pịrị rĩ ní

\par }{\QB ma patáŋá Ãdróŋá drị̂ iꞌda rá.




\par }\PsalmChap{51}{\SH Trũtáŋá aꞌị́jó Ãdróŋá drị́
\par }
{\Q \VerseOne{1}Ãdróŋá, mí adru mání ásị́ ị̃gbẹ́ sĩ

\par }{\QB lẽtáŋá mídrị́ ukólépi ku rĩ sĩ.

\par }{\Q Ásị́ ị̃gbẹ̃ mídrị́ ãmbógó rĩ sĩ

\par }{\QB íwụ̃ ị́jọ́ ũnzí mádrị̂ kí rá fô.


\par }{\Q \VS{2}Mí ũjĩ ị́jọ́ ũnzí mádrị̂ kí pírí

\par }{\QB ãzíla íꞌbã ma ãlá ru ị́jọ́ ũnzí mádrị̂ kí sĩ,


\par }{\Q \VS{3}ãꞌdusĩku ánị̃ ị́jọ́ ũnzí mádrị̂ kí rá,

\par }{\QB ãzíla ánị̃ ma sáwã pírí sĩ ị́jọ́ ũnzí idé rĩ gá rá.


\par }{\Q \VS{4}Ị́jọ́ ũnzí mání idélé rĩ ĩꞌdi lú mírụ́, mírụ́ áꞌdụ̂sĩ

\par }{\QB ãzíla má idé ị́jọ́ ũnzí la ími mẹ́lẹ́tị gá.

\par }{\Q Ị́jọ́ ꞌdĩ sĩ ị́jọ́ míní lịlé áma drị̃ gá rĩ ĩꞌdi pịrị

\par }{\QB ãzíla ị́jọ́ míní uzájó áma drị̃ gá rĩ ĩꞌdi ị́jọ́ mgbã sĩ.


\par }{\Q \VS{5}Ãndá, útị ma ị́jọ́ ũnzí trũ,

\par }{\QB âꞌbã ma mâ ãndrẽ ꞌa gâlé ị́jọ́ ũnzí trũ.


\par }{\Q \VS{6}Ãndá ãndá ru, ãyĩkõ la ími fụ ị́jọ́ mgbã rĩ ꞌbã adrujó ꞌbá agá cí rĩ sĩ.

\par }{\QB Mi mání ũndũwã imbá agá agá ru ásị́ agâlé.


\par }{\Q \VS{7}Mí ũjĩ ị́jọ́ ũnzí mádrị̂ kí rá, ma dó sĩ adru ãlá ru,

\par }{\QB mí ũjĩ ma, ma dó sĩ adru imve rú sí ní ãndânĩ.


\par }{\Q \VS{8}Ífẽ ãyĩkõ ꞌbã afí áma ásị́ gá ĩdị́,

\par }{\QB mí anu ma rá, ífẽ má idé dó drĩ vâ mání ãyĩkõ.


\par }{\Q \VS{9}Mí ụ̃pị̃ ími mịfị́ kí ị́jọ́ ũnzí mádrị̂ kí sĩ cí fô!

\par }{\QB Mí ịnị́ ị́jọ́ ũnzí mádrị̂ kí pírí rá fô!


\par }{\BB \par }
{\Q \VS{10}Ãdróŋá, íꞌbã áma agá ásị́ ãlá rĩ ꞌi,

\par }{\QB mí uja úríndí pịrị rĩ áma agá úꞌdí ru.


\par }{\Q \VS{11}Ídro ma ími drị̃lẹ́ gá ꞌdâ ku fô!

\par }{\QB Íꞌdụ Úríndí mídrị́ Ãlá rĩ má rụ́ ꞌdâ ku.


\par }{\Q \VS{12}Ífẽ mání ãyĩkõ patáŋá mídrị̂ drị̂ ĩdị́,

\par }{\QB mí inga áma ásị́ sĩ ị́jọ́ mídrị̂ kí ị̃nzị̃jó.


\par }{\BB \par }
{\Q \VS{13}ꞌDã ꞌbã ũngúkú gá, ma dó mụ ꞌbá ũnzí rĩ kí imbálé ãzị́táŋá mídrị̂ kí sĩ,

\par }{\QB ãzíla ꞌbá ũnzí ꞌdĩ kí dó sĩ ru uja vúlé mí rụ́ ꞌdõlé.


\par }{\Q \VS{14}Ãdróŋá, ítrũ ma mání ãrí asujó rĩ sĩ,

\par }{\QB Ãdróŋá áma palépi rĩ,

\par }{\QB ma dó sĩ mụ úngó ngolé ụ́ꞌdụ́kọ́ ụrụgá sĩ ị́jọ́ mgbã mídrị̂ iꞌdajó.


\par }{\Q \VS{15}Úpí ínzị̃ áma tị,

\par }{\QB ma dó sĩ ími ịcụ́ benĩ.


\par }{\Q \VS{16}Ma tá icó míní ídétáŋá idélé rá, wó fẽ kí míní ãyĩkõ ku,

\par }{\QB mí uꞌá ãyĩkõ sĩ ídétáŋá ivélé ivé ivê rĩ kí sĩ ku.


\par }{\Q \VS{17}Ídétáŋá míní ãyĩkõ fẽlépi rá rĩ ĩꞌdi ásị́ nũlépi rá rĩ i;

\par }{\QB Ãdróŋá, mí icó ásị́ nũlépi rá rĩ gãlé ásị́ ujaŋá ꞌbe ku.


\par }{\BB \par }
{\Q \VS{18}Ãdróŋá, mí iꞌda ásí ị̃gbẹ́ Zị̃yọ́nị̃ ní ãzíla íko ĩꞌdi ãzã;

\par }{\QB ísị bõrõ Yẹ̃rụ́sãlẹ́mụ̃ drị̂ kí úꞌdí ru;


\par }{\Q \VS{19}ꞌdã ꞌbã ũngúkú gá mi dó sĩ uꞌá ãyĩkõ sĩ ídétáŋá idélé pịrị rĩ kî sĩ,

\par }{\QB ídétáŋá ivélé ivé ivê rĩ kí ídétáŋá sĩ ãnãkpá ivéjó pírí rĩ be.

\par }{\QB ꞌDã ꞌbã ũngúkú gá, ála dó mụ mọ́nị̃gọ́ kí ivélé ãlĩtárĩ mídrị̂ drị̃ gá.




\par }\PsalmChap{52}{\SH Lẽtáŋá Ãdróŋá drị́ uyaŋá kóru rĩ
\par }
{\Q \VerseOne{1}ꞌBá ũkpó trũ rĩ, mi ími ịpị́ ị́jọ́ ũnzí sĩ íni ãdu sĩ yã?

\par }{\QB Mi ꞌbá drị̃nzá ajílépi Ãdróŋá mịfị́ gá ꞌdĩ;

\par }{\QB Ínị̃ ị́jọ́ lịŋá Ãdróŋá drị́ pịrị rĩ ĩꞌdi adru jãꞌdâ rĩ ku yã?


\par }{\Q \VS{2}Mi ị́jọ́ ụ̃tị̃ ꞌbá kí ị̃lị̃kị̃jó;

\par }{\QB ími ĩdra cí cécé ị̃drị́ŋá sị́ áni.

\par }{\QB Mi sáwã pírí sĩ ĩnzõ úꞌdí la alị́.


\par }{\Q \VS{3}Ílẽ ị́jọ́ ũnzí ndẽ ị́jọ́ múké rĩ rá,

\par }{\QB ílẽ ĩnzõ ndẽ ị́jọ́ pịrị rĩ nzejó rĩ rá.


\par }{\Q \VS{4}Mi ꞌbá ĩnzõ alị́lépi ꞌdĩ, ílẽ mi ꞌbá kí ũzãŋá sĩ ími ĩdra sĩ íni ãꞌdu ị́jọ́ sĩ yã?


\par }{\Q \VS{5}Wó Ãdróŋá la mụ ími ị̃lị̃kị̃lé rá ãndá ãndá ru;

\par }{\QB ĩꞌdi ími anzé mídrị́ jó agâlé, ĩꞌdi ími andi kpékpé rá;

\par }{\QB Ãdróŋá la ími anzé ízókí trũ gbụ́ ꞌbá ídri rĩ kí drĩdríŋĩ gá rĩ sĩ rá.


\par }{\Q \VS{6}ꞌBá ãlá rĩ kí ị́jọ́ ꞌdĩ kí ndre ãzíla kí idé ụ̃rị̃ sĩ;

\par }{\QB kí dó ími gụ ãzíla kí jọ la,


\par }{\Q \VS{7}“Ĩndre drĩ ágọ́bị́ ándrá ru ꞌbãlépi Ãdróŋá icó îtã mbalé nĩ ku,

\par }{\QB wó ásị́ ꞌbãlépi málĩ ĩꞌdidrị́ wẽwẽ rĩ kí drị̃ gá,

\par }{\Q ãzíla ũkpõ ịsụ́lépi drị̃ gá drị̃ gá ị́jọ́ ũnzĩ ĩꞌdidrị̂ kí sĩ rĩ ꞌi!”


\par }{\Q \VS{8}Wó ma cécé ife mị̃zẹ̃yị́tụ̃ drị́ dịlépi jó Ãdróŋá drị̂ agá rĩ áni;

\par }{\QB átị̃ ásị́ lẽtáŋá Ãdróŋá drị́ aꞌdélépi ku jãꞌdâ rĩ drị̃ gá.


\par }{\Q \VS{9}Ãdróŋá, ma ími rụ́ ịcụ́ ị́jọ́ míní ngalé rĩ kí sĩ jãꞌdâ.

\par }{\QB ꞌBá mídrị̂ kí drị̃gâsĩ, ma ími rụ́ ịcụ́ jọjó la, mi múké.




\par }\PsalmChap{53}{\SH Ị́jọ́ ũnzĩ ꞌbá ꞌbadrị̂
\par }
{\Q \VerseOne{1}ꞌBá azalépi aza-azâ rĩ kí jọ la kí ásị́ gâlé,

\par }{\QB “Ãdróŋá ꞌbãngá ꞌdáyụ.”

\par }{\Q Iza kí ru pírí rá,

\par }{\QB ãzíla ị́jọ́ ĩꞌbã kí ngalé rĩ kí ũnzíríkãnã rú trẹ̃yị́;

\par }{\QB ꞌbá ãzí ị́jọ́ múké ngalépi la ãluŋá la ꞌdáyụ.


\par }{\Q \VS{2}Angájó ꞌbụ̃ gâlé, Ãdróŋá la ãngũ andré vũ gá ꞌdõlé sĩ ndrejó la,

\par }{\QB ũri ꞌbádrị̂ agá ꞌbá ãzí ũndũwã rú,

\par }{\QB ãzíla ĩꞌdi ndrụ̃lépi la nõ cí yã áni.


\par }{\Q \VS{3}Wó ꞌbá pírí uja kí ru ũngúkú ĩꞌdiní áyụ,

\par }{\QB iza kí ru pírí rá,

\par }{\Q ꞌbá ãzí ị́jọ́ múké rĩ ngalépi la ꞌdáyụ, átã ãlu la ꞌdáyụ.


\par }{\Q \VS{4}Ãdróŋá la zị la, ꞌBá ị́jọ́ ũnzí ngalépi rĩ icó kí ị́jọ́ ụ̃nị̃lé ku yã?

\par }{\QB “Kí ꞌbá mádrị̂ kî na cécé mũkátĩ najó rĩ áni ãzíla zị kí ma ku.”


\par }{\Q \VS{5}Wó ꞌdã ꞌbã ũngúkú gá ụ̃rị̃ ãmbógó

\par }{\QB jõ drĩ ídu kí rụlépi ku la, la dó kí rụ nĩ;

\par }{\QB Ãdróŋá la ĩfãkã mẹ́rọ́ꞌbá ĩmidrị̂ drị̂ kí iré kpékpé.

\par }{\Q Ịsịrayị́lị̃ la mẹ́rọ́ꞌbá ĩꞌdidrị̂ kí ndẽ kpítã rá

\par }{\QB Ãdróŋá ꞌbã kí gãjó úmgbé rĩ sĩ.


\par }{\Q \VS{6}ꞌBárĩ, patáŋá drĩtá dó angá ꞌbá Ịsịrayị́lị̃ drị̂ ꞌbaní Zị̃yọ́nị̃ gâlé la tá múké fô!

\par }{\QB {\ND{Ãdróŋá}} la ꞌbá ĩꞌdidrị̂ kí fẽ acálé málĩ trũ ãzíla ãyĩkõ sĩ ị̃dị́ ãꞌdu tụ́ yã?

\par }{\QB Lẽ Yãkóꞌbõ kí ꞌbá Ịsịrayị́lị̃ drị̂ kí abe ꞌba adru kí ãyĩkõ sĩ.




\par }\PsalmChap{54}{\SH Ásị́ tị̃jó Ãdróŋâ drị̃ gá ị́jọ́ ꞌbá ịsụ́lépi rĩ sĩ
\par }
{\Q \VerseOne{1}Ãdróŋá, ípa ma ũkpõ mídrị̂ sĩ;

\par }{\QB ímba áma tã ũkpõ mídrị́ ãmbógó rĩ sĩ.


\par }{\Q \VS{2}Ãdróŋá, mí are zịtáŋá mádrị̂ ꞌi;

\par }{\QB mí are ị́jọ́ ãfũlépi áma tị gá rĩ.


\par }{\Q \VS{3}Ãmị́yọ́ŋá kí ãꞌdị́ ꞌdị má be;

\par }{\QB ꞌbá asị́ ũnzí rĩ kí áma ndrụ̃ ꞌdịlé;

\par }{\QB ꞌdi kí ꞌbá ásị́ ꞌbãlépi Ãdróŋâ drị̃ gá ku rĩ kî.


\par }{\Q \VS{4}Índre, Ãdróŋá ĩꞌdi ꞌbá áma ãzãkolépi rĩ ꞌi.

\par }{\QB Úpí la áma tãmba nĩ.


\par }{\Q \VS{5}Lẽ ị́jọ́ ũnzí mẹ́rọ́ꞌbá mádrị̂ ꞌbã kí itúlé áma drị̃ gá rĩ ꞌbã uja ru kí drị̃ gá;

\par }{\QB Ãdróŋá, mí ị̃lị̃kị̃ kí cécé míní azịlé rĩ áni.


\par }{\Q \VS{6}Ma ídétáŋá fẽlé cénĩ rĩ idé mínî,

\par }{\QB ma ími rụ́ ịcụ́
{\ND{Úpí}},

\par }{\QB ãꞌdusĩku mi múké.


\par }{\Q \VS{7}Ípa ma ũcõgõ mádrị̂ kí agá pírí rá,

\par }{\QB ãzíla ándre mẹ́rọ́ꞌbá mádrị̂ kí ndẽ agá rá.




\par }\PsalmChap{55}{\SH Ífẽ ũcõgõ mídrị̂ kí
{\ND{Úpí}} drị́
\par }
{\Q \VerseOne{1}Ãdróŋá, mí are ị́jọ́ mání zịlé rĩ,

\par }{\QB ígã jõ ị́jọ́ mání zịlé ími tị gá rĩ ku fô!


\par }{\QB \VS{2}Mí are ma ãzíla mí umvi ma;

\par }{\Q má ãndẽ ị́jọ́ ũrãlé ũcõgõ sĩ rĩ sĩ rá,


\par }{\QB \VS{3}ụ́ꞌdụ́kọ́ mẹ́rọ́ꞌbá mádrị̂ ꞌbadrị̂ sĩ,

\par }{\Q gụŋá ꞌbá ũnzí rĩ ꞌbã kí áma gụjó rĩ ají mání ũcõgõ,

\par }{\QB kí uꞌá mání ũmbã sĩ ãzíla ngụ̃ kí ma ũnzí.


\par }{\Q \VS{4}Ị́jọ́ la áma ásị́ lị agá agá ru,

\par }{\QB ụ̃rị̃ drãdrị̂ rụ dó ma rá.


\par }{\Q \VS{5}Áma ụrụꞌbá la yã ụ̃rị̃ sĩ yã-yã,

\par }{\QB áma ụrụꞌbá yãŋá icó dó pá tulé ku.


\par }{\Q \VS{6}Ádrĩ tá mání adru agá ụ́pụ́pị́ trũ ãlĩꞌbõ drị̂ áni la tá múké!

\par }{\QB Ma tá dó mání nga sĩ avị́jó.


\par }{\Q \VS{7}Ma tá dó mání nga álị́;

\par }{\QB lị́cọ́ mádrị̂ la tá dó sĩ adru kõtórõ agâlé.


\par }{\Q \VS{8}Ma tá apá ãngũ sĩ uꞌá jó la ịsụ́jó gbõrú

\par }{\QB ãlụ́kụ́kụ̃ áma lilépi rĩ rụ́ rĩ sĩ álị́.


\par }{\Q \VS{9}Úpí, ífẽ mẹ́rọ́ꞌbá mádrị̂ kí drị̃ ꞌbã iza ru rá ãzíla ị́jọ́ ĩꞌbaní ụ̃tị̃lé rĩ ꞌbã nga kí ãzị́ ku;

\par }{\QB ãꞌdusĩku ándre ãꞌdị́ kí ꞌbá ꞌbaní ãwãjó rĩ be táwụ̃nị̃ agá ꞌdãá cí.


\par }{\Q \VS{10}ꞌBá ãngũ andre ũtẽlépi rĩ kí acị́ táwụ̃nị̃ agâsĩ ị̃tụ̂rụ̃ ãzíla ị́nị́ ãrã,

\par }{\QB wó ị́jọ́ ũnzí kí ũcõgõ be ga kí táwụ̃nị̃ agá tré.


\par }{\Q \VS{11}Kí ãko andi ãngũ pírí agá;

\par }{\QB kí ꞌbá kí ĩkpã ãzíla ãrámũ na gẹ̃rị̃ agâ sĩ.


\par }{\Q \VS{12}Drĩ tá adru mẹ́rọ́ꞌbá la áma uꞌdá nĩ la,

\par }{\QB ma tá ta la rá;

\par }{\Q drĩ tá adru mẹ́rọ́ꞌbá la ru ịpị́ yã áni,

\par }{\QB ma tá áma zị̃ agâ ĩꞌdi sĩ rá.


\par }{\Q \VS{13}Wó ĩꞌdi ꞌbá ãzí cécé mâ áni la,

\par }{\QB ĩꞌdi ꞌbá uꞌálépi má be la ãzíla mâ wọ̃rị́ mgbã la.


\par }{\Q \VS{14}Ãma ándrájõ tị icíma idé ĩꞌdi be,

\par }{\QB ãma ándrá Ãdróŋá ị̃nzị̃ ĩꞌdi be jó Ãdróŋá drị̂ agá.


\par }{\Q \VS{15}Ífẽ mẹ́rọ́ꞌbá mádrị̂ ꞌbã ũdrã kí ĩꞌbaní vúlé gá ĩꞌbaní nị̃ŋá kóru;

\par }{\QB ꞌbã fi kí ꞌbụ́ gâlé ídri-ídri rú;

\par }{\QB ãꞌdusĩku ị́jọ́ ũnzí la uꞌá ĩꞌbadrị́ lị́cọ́ gá ãzíla kí ásị́ gá.


\par }{\Q \VS{16}Wó ma Ãdróŋá umve,

\par }{\QB ãzíla
{\ND{Úpí}} la áma pa rá.


\par }{\Q \VS{17}Ụ̃ꞌbụ́tị sĩ, ị̃tụ́ ágágá ãzíla ĩndró sĩ,

\par }{\QB ma awá ũcõgõ sĩ Ãdróŋá rụ́,

\par }{\QB ãzíla ĩꞌdi áma ụ́ꞌdụ́kọ́ are rá.


\par }{\Q \VS{18}Anzé ma ꞌébí kóru ãzíla mba áma tã rá,

\par }{\QB angájó ãꞌdị́ mẹ́rọ́ꞌbá ꞌbã kí ꞌdịlé má be rĩ gá,

\par }{\QB táni ꞌbá wẽwẽ rú kí ãꞌdị́ ꞌdị má be nĩ tí.


\par }{\Q \VS{19}Ãdróŋá adrulépi Úpí ru jãꞌdâ rĩ,

\par }{\QB ĩꞌdi áma are rá, ĩꞌdi ꞌbá ru ádrízã ujalépi ku,

\par }{\Q ãzíla ĩꞌdi rulépi ku

\par }{\QB ri kí iri vụ̃rụ́.


\par }{\Q \VS{20}Mâ wọ̃rị̂ la ãꞌdị́ ꞌdị ĩꞌdi ꞌbã wọ̃rị́ka kí abe;

\par }{\QB anu tị icíma ándrá ĩꞌdi bã icílé rĩ rá.


\par }{\Q \VS{21}Tị la ũréꞌbílí ru ãꞌdu áni;

\par }{\QB wó ásị́ la gâlé ngụ̃táŋá cí;

\par }{\Q ị́jọ́ ãfũlépi tị la gá rĩ ũréꞌbílí ru ndẽ ãdu rá,

\par }{\QB wó kí mgbã rĩ gá ménéŋá sị́ ãcí rĩ áni.


\par }{\Q \VS{22}Mí aꞌbe tẹ́rị́ mídrị̂ kí
{\ND{Úpí}} drị́,

\par }{\QB ĩꞌdi ími ãzã ko rá;

\par }{\QB icó sáwã pírí sĩ ꞌbá ãlá rĩ fẽlé aꞌdélé vũ gá ku.


\par }{\Q \VS{23}Wó Ãdróŋá la ꞌbá ũnzí rĩ kí ị̃sị̃ vũ gá ꞌbụ́ drãdrị̂ agá,

\par }{\QB ꞌbá ꞌbá ãrí asulépi rĩ kí ꞌbá ĩnzõ jọlépi rĩ kí abe,

\par }{\Q icó kí calé ílí tá ĩꞌbã kí uꞌájó ídri rú rĩ ꞌbã nụ́sụ̃ gá ku,

\par }{\QB Wó mâ rú rĩ, áꞌbã ꞌbãngá ásị́ ími drị̃ gá.




\par }\PsalmChap{56}{\SH Ásị́ tị̃jó Ãdróŋá drị̃ gá
\par }
{\Q \VerseOne{1}Ãdróŋá, ími ásị́ ꞌbã adru mání ị̃gbẹ́ ru fô,

\par }{\QB ãꞌdusĩku mẹ́rọ́ꞌbá mádrị̂ kí sáwã pírí sĩ áma ndrụ̃ ꞌdịlé.


\par }{\Q \VS{2}ꞌBá ãꞌdị́ ꞌdịlépi má be rĩ kí ũꞌbí ru,

\par }{\QB Kí áma vú ũbĩ ị̃tụ̂rụ̃.


\par }{\Q \VS{3}Sáwã mání adrujó ụ̃rị̃ sĩ rĩ gá,

\par }{\QB átị̃ ásị́ ími drị̃ gá.


\par }{\Q \VS{4}Átị̃ ásị́ Ãdróŋá drị̃ gá, má icó idélé ụ̃rị̃ sĩ ku;

\par }{\QB ma ĩꞌdi ịcụ́ ị́jọ́ ĩꞌdi ꞌbã azịlé rĩ sĩ.

\par }{\QB ꞌBá ꞌbá ru rĩ la dó má rụ́ ãꞌdu idé?


\par }{\Q \VS{5}Ị̃tụ̂rụ̃ mẹ́rọ́ꞌbá mádrị̂ kí áma tị ụꞌdụ;

\par }{\QB kí sáwã pírí sĩ ị́jọ́ itú sĩ áma adrájó!


\par }{\Q \VS{6}Icí kí tị sĩ áma ũmbãjó

\par }{\QB ị́jọ́ pírí mání ngalé rĩ kí agá,

\par }{\QB sĩ lẽjó áma ꞌdịjó.


\par }{\Q \VS{7}Ãdróŋá, ífẽ ĩꞌbaní drị̃rịma ị́jọ́ ũnzĩ ĩꞌbadrị̂ kí sĩ;

\par }{\QB ũmbã mídrị̂ sĩ íꞌbe kí vụ̃rụ́ fô!


\par }{\Q \VS{8}Ínị̃ ũcõgõ mádrị̂ íngõpí yã rĩ gá rá;

\par }{\QB ímba mị́ndrẹ mádrị̂ kí tã cụ́pã mídrị̂ gá cí,

\par }{\QB kãlãfe la kí ísĩ kí bụ́kụ̃ mídrị̂ agâlé cí.


\par }{\Q \VS{9}ꞌDã ꞌbã ũngúkú gá, ádrĩ ími umve sĩ áma ãzã kojó,

\par }{\QB mẹ́rọ́ꞌbá mádrị̂ kí apá rá.

\par }{\QB Ị́jọ́ ꞌdĩ sĩ ma dó sĩ nị̃ la rá Ãdróŋá ãtị̃ ma rá.


\par }{\Q \VS{10}Ma Ãdróŋá ịcụ́ ị́jọ́ ĩꞌdi ꞌbã azịlé rĩ kí sĩ,

\par }{\QB ma{\ND{Úpî}} ịcụ́ ị́jọ́ ĩꞌdi ꞌbã azịlé rĩ sĩ.


\par }{\Q \VS{11}Átị̃ ásị́ Ãdróŋá drị̃ gá, má icó idélé ụ̃rị̃ sĩ ku;

\par }{\QB ꞌbá ꞌbá ru ꞌdĩ la áma idé ãꞌdu rú?


\par }{\BB \par }
{\Q \VS{12}Ãdróŋá, ma ị́jọ́ mání ũyõ najó míní rĩ kí idé rá;

\par }{\QB ma ídétáŋá ãwãꞌdĩfô fẽjó míní rĩ kí ajị́ rá,


\par }{\Q \VS{13}ãꞌdusĩku mí ápá ma drã sị́ gá rá

\par }{\QB ãzíla ífẽ áma pá ní ĩtrĩlé ku.

\par }{\Q Ị́jọ́ ꞌdĩ sĩ Ãdróŋá, ma dó acị́ ími drị̃lẹ́ gá

\par }{\QB dị̃zã ídri drị̂ agá.




\par }\PsalmChap{57}{\SH Ãzãkoma aꞌị́jó Ãdróŋá drị́
\par }
{\Q \VerseOne{1}Ãdróŋá, ími ásị́ ꞌbã adru mání ị̃gbẹ́ ru, ími ásị́ ꞌbã adru mání ị̃gbẹ́ ru,

\par }{\QB ãꞌdusĩku áma ídri la ru zị̃ ími agá.

\par }{\Q Ma áma zị̃ ími ụ́pụ́pị́ ꞌbã índríléndri gá kpere lị́kị̃ ꞌbã alị agá.


\par }{\Q \VS{2}Ma awá Ãdróŋá Ụrụgá Ãndânĩ rĩ rụ́,

\par }{\QB Ãdróŋá ãko mání lẽlé ri kí fẽlépi pírí rá rĩ rụ́.


\par }{\Q \VS{3}Ĩꞌdi mání ãzãkoma fẽ angájó ꞌbụ̃ gá sĩ áma pajó;

\par }{\QB ĩꞌdi ꞌbá áma ĩkpãlé pi rĩ kí ndẽ rá.

\par }{\Q Ãdróŋá la mání lẽtáŋá ĩꞌdidrị́ ukólépi ku rĩ iꞌda ị́jọ́ mgbã ĩꞌdidrị̂ be rá.


\par }{\Q \VS{4}Ídri mádrị̂ ĩꞌdi kẹ̃mị̃ kí drĩdríŋĩ gá;

\par }{\QB ála ma ꞌbá lẽlépi áma ꞌdịlépi rĩ kí drĩdríŋĩ gá,

\par }{\QB sị́ la ci kí cécé ãjụ́ ãzíla ꞌé drị̂ áni;

\par }{\Q ĩdra la kí ãcí ru cécé ménéŋá áni.


\par }{\Q \VS{5}Ãdróŋá, înga ími rụ́ ꞌbã alị ꞌbụ̃ drị̃ gâsĩ rá!

\par }{\QB Dị̃zã mídrị̂ ꞌbã adru ụ̃nọ́kụ́ drị̃ gá ꞌdâ pírí!


\par }{\Q \VS{6}Mẹ́rọ́ꞌbá mádrị̂ ꞌbe kí mání imbá sĩ áma rụjó;

\par }{\QB ũcõgõ mádrị̂ ndẽ dó ma rá.

\par }{\Q Ga kí ꞌbụ́ mgbi gẹ̃rị̃ mání acị́jó rĩ gâsĩ,

\par }{\QB wó kí vúŋá uja vâ aꞌdélé ala gá nĩ.


\par }{\Q \VS{7}Ãdróŋá, átị̃ ásị́ ími drị̃ gá,

\par }{\QB áma ásị́ ũkpó ru mî sĩ,

\par }{\QB ị́jọ́ ꞌdĩ sĩ, mã dó mụ ími rụ́ ungolé ãzíla ịcụ́lé!


\par }{\Q \VS{8}Úríndí mádrị̂, mí ángá ụrụgá!

\par }{\QB Mí angá ãngũ sãrã sĩ

\par }{\Q ãꞌdụ́ngụ́ colé ụ̃ꞌdị́ be.


\par }{\Q \VS{9}Úpí, ma ími rụ́ ịcụ́ sụ́rụ́ kí drĩdríŋĩ gá.

\par }{\QB Ma úngó ungo ími rụ́ ịcụ́jó ꞌbá pírí kí drĩdríŋĩ gá,


\par }{\Q \VS{10}ãꞌdusĩku lẽtáŋá mídrị́ ukólépi ku rĩ ca kpere ꞌbụ̃ gâlé;

\par }{\QB ị́jọ́ mgbã mídrị̂ ca kpere ꞌbụ̃ gâlé.


\par }{\Q \VS{11}Ãdróŋá, înga ími rụ́ ꞌbã alị ꞌbụ̃ drị̃ gâsĩ rá!

\par }{\QB Dị̃zã mídrị̂ ꞌbã adru ụ̃nọ́kụ́ drị̃ gá ꞌdâ pírí!




\par }\PsalmChap{58}{\SH Ãdróŋá ĩꞌdi ꞌbá ụ̃nọ́kụ́ ꞌbã ị́jọ́ lịlẹ́pi rĩ ꞌi
\par }
{\Q \VerseOne{1}Ĩmi ꞌbá ꞌbá kí drĩ celépi ꞌdĩ, ĩmi ínĩngá ị́jọ́ pịrị la jọ rá yã?

\par }{\QB Ĩmi ꞌbá kí ị́jọ́ lị pịrị rá yã?


\par }{\Q \VS{2}Yụ! Ĩmi ásị́ gâlé ĩmi ị́jọ́ mũlũmbẽ rú rĩ kí ũrã áyụ,

\par }{\QB ĩmi ãlí fẽ kpẹ̃lé ụ̃nọ́kụ́ drị̃ gá ꞌdâ ĩmi ꞌi.


\par }{\Q \VS{3}ꞌBá ũnzí rĩ kí ũnzĩkãnã trũ iꞌdójó kí ãndrẽ agâlé,

\par }{\QB kí ĩnzõ trũ iꞌdójó kí ãndrẽ agâlé.


\par }{\Q \VS{4}Ũjũ ĩꞌbadrị̂ cécé ị̃nị̃ drị̂ áni;

\par }{\QB kí cécé galaꞌbá lẽlépi ị́jọ́ arelépi ku rĩ kí áni,


\par }{\Q \VS{5}ị́jọ́ ꞌdĩ sĩ are kí dó sĩ ụ́ꞌdụ́kọ́ jaligó vulé rĩ drị̂ ku,

\par }{\QB ꞌbá la vulépi la rĩ drĩ táni vu la ãlị̃gọ̃ sĩ rá tí.


\par }{\Q \VS{6}Ãdróŋá, mí ũnũ kí sị́ rá;

\par }{\QB {\ND{Úpí}}, mí aco sị́sọ̃ kẹ̃mị̃ ꞌbadrị̂ kí rá!


\par }{\Q \VS{7}Lẽ ꞌbã ãvĩ kí cécé ị̃yị́ dịlépi rá rĩ ꞌbã nzụlé rĩ áni;

\par }{\QB drĩ kí ụ́sụ ĩꞌbadrị̂ kí ꞌa nzã, lẽ ꞌé ĩꞌbadrị̂ kí sị́ ꞌbã ci ku.


\par }{\Q \VS{8}Lẽ ꞌbã adru kí cécé átíríkó akálépi ụ̃mvụ́sụ́ ru rĩ áni;

\par }{\QB ꞌbã adru kí cécé ngọ́tị́ŋá ãfũlépi káyĩ ị̃tụ́ ndrelépi ku rĩ áni.


\par }{\Q \VS{9}Nị̃ kí drĩ ku rú, ála kî lị vũ gá cécé ãvúkí áni;

\par }{\QB ũmbã Ãdróŋá drị́ ãmbógó rĩ sĩ, ĩꞌdi kî vu rá, drĩ kí táni adru ídri rú!


\par }{\Q \VS{10}ꞌBá ãlá ri kí uꞌá ãyĩkõ sĩ drĩ kí ndre la ála kí ãrígó tị ũfẽ ꞌbá ũnzí rĩ kí ụrụꞌbá gá rĩ gá;

\par }{\QB kí dó ru pá ũjĩ ãrí ꞌbá ị́jọ́ ũnzí ngalépi rĩ ꞌbadrị̂ agá.


\par }{\Q \VS{11}ꞌDã ꞌbã ũngúkú gá, ꞌbá kí dó jọ la,

\par }{\QB “Ãndá-ãndá ru ála ꞌbá ãlá ri kí ũfẽ rá;

\par }{\QB ãndá-ãndá ru Ãdróŋá ị́jọ́ ꞌbá ụ̃nọ́kụ́ gá ꞌdĩ ꞌbadrị̂ lịlẹ́pi la cí.”




\par }\PsalmChap{59}{\SH Tãmbaŋá zịjó Ãdróŋá drị́ rĩ
\par }
{\Q \VerseOne{1}Ãdróŋá mádrị̂, mí apá ma mẹ́rọ́ꞌbá mádrị̂ kí drị́gá;

\par }{\QB ímba ámatã ꞌbá amụ́lépi márụ́ ãꞌdị́ gá rĩ kî sĩ!


\par }{\Q \VS{2}Ípa ma ꞌbá ũnzí kí drị́gá;

\par }{\QB mí apá ma ꞌbá ꞌbá ãrí asulépi rĩ kí drị́gá!


\par }{\Q \VS{3}Índre drĩ
{\ND{Úpí}}! Kí áma ũtẽ ꞌdịlé;

\par }{\QB ꞌbá ũnzí rĩ tra kí ru áma drị̃ gá,

\par }{\QB adru ị́jọ́ ũnzí mání ngalé la sĩ ku.


\par }{\Q \VS{4}Má iza drĩ ị́jọ́ ãzí ku, wó kí ꞌbãngá bábá sĩ lẽjó áma ꞌdịjó.

\par }{\QB {\ND{Úpí}}, índre drĩ ị́jọ́ ru idélépi ꞌdĩ kí,

\par }{\Q mí angá dó sĩ áma ãzãkojó!


\par }{\QB \VS{5}{\ND{Úpí}} Ãdróŋá Ũkpó ꞌDị́pị, mi Ãdróŋá Ịsịrayị́lị̃ drị̂ ꞌi,

\par }{\Q mí angá sĩ drị̃rịma fẽjó sụ́rụ́ pírí ꞌbanî;

\par }{\QB mí iꞌda ásị́ ị̃gbẹ̃ ꞌbá ũnzí ị́jọ́ izalépi rĩ ꞌbaní ãluŋá la ku.


\par }{\Q \VS{6}Kí ãgõ vúlé ĩndró sĩ,

\par }{\QB kí ãgbọ̃ cécé ũcógó áni

\par }{\QB ãzíla kí táwụ̃nị̃ tị apí.


\par }{\Q \VS{7}Mí are drĩ úꞌdáŋá ãzíla gbọ́rọ́kọ̃ ãfũlépi kí tị gá rĩ,

\par }{\QB Kí idra la ꞌbá sõ cécé ménéŋá sị́ ãcí rĩ áni,

\par }{\QB ũrã kí ꞌbá ãzí are drĩ ị́jọ́ ĩꞌbã kí jọlé rĩ ku.


\par }{\Q \VS{8}Wó
{\ND{Úpí}}, mi kí gụgụ̃;

\par }{\QB mi sụ́rụ́ ị́jọ́ mídrị̂ kí ãꞌị̃lépi ku rĩ kí gụgụ̃.


\par }{\Q \VS{9}Ma ũkpó ru la mî sĩ;

\par }{\QB Ãdróŋá, mi bõrõ ũkpó mání sĩ áma zị̃jó alagá rĩ ꞌi.


\par }{\QB \VS{10}Ãdróŋá mádrị̂ lẽ ma rá ãzíla ĩꞌdi amụ́ má rụ́ ꞌdõlé rá;

\par }{\Q ĩꞌdi áma fẽ mẹ́rọ́ꞌbá mádrị̂ kí ꞌbã ndẽŋá ndrelé rá.


\par }{\Q \VS{11}Ãdróŋá, mí ụꞌdị́ kí ku, jõ íni ku ꞌbá mádrị̂ kí ị́jọ́ ímbátáŋá ru ꞌdĩ áni rĩ kí ãvĩ rá.

\par }{\QB Mí iré kí ũkpó mídrị̂ sĩ ãzíla índẽ kí rá,

\par }{\Q Úpí, ꞌbá ãma palépi rĩ.


\par }{\Q \VS{12}Ị́jọ́ ũnzí ãfũlépi kí tị gá rĩ sĩ;

\par }{\QB ị́jọ́ ĩꞌbã kí jọlé ĩꞌbã tị sĩ rĩ sĩ, kí ũnzí-ũnzí;

\par }{\QB ífẽ úrụ kí ãfó ĩꞌbadrị̂ agá ãꞌdusĩku kí ꞌbá tri ãzíla kí ĩnzõ jọ.


\par }{\QB \VS{13}Mí ị̃lị̃kị̃ kí ũmbã mídrị̂ sĩ;

\par }{\QB mí ị̃lị̃kị̃ kí kpere ĩꞌbã ãzí ãlu la ꞌbã ace gá ku.

\par }{\Q ꞌDã ꞌbã ũngúkú gá, ꞌbá pírí kí dó sĩ nị̃ la rá Ãdróŋá ĩꞌdi Úpí ru Ịsịrayị́lị̃ gá nĩ,

\par }{\QB ãzíla ũpĩ ĩꞌdidrị̂ ụ̃nọ́kụ́ drị̃ gá ꞌdâ pírí.


\par }{\Q \VS{14}Kí ãgõ vúlé ĩndró sĩ,

\par }{\QB kí ãgbọ̃ cécé ũcógó áni

\par }{\QB ãzíla kí táwụ̃nị̃ tị apí.


\par }{\Q \VS{15}Kí ãngũ pi léru-léru cécé ũcógó ãkónã ndrụ̃lépi rĩ kí ani,

\par }{\QB ko kí ụ́ꞌdụ́ ku kpere ĩꞌbaní aga agá rá ká.


\par }{\Q \VS{16}Wó mã mụ úngó ngolé ũkpõ mídrị̂ drị̃ gá;

\par }{\QB ụ̃ꞌbụ́tị ãlu-ãlu sĩ ma úngó ngo ụ́ꞌdụ́kọ́ ụrụgá sĩ lẽtáŋá mídrị́ ukólépi ku rĩ ꞌbã ị́jọ́ sĩ,

\par }{\Q ãꞌdusĩku mi bõrõ ũkpó mádrị́

\par }{\QB mání sĩ áma zị̃jó ala gá sáwã ị́jọ́ ꞌbã kí adrujó ũkpó-ũkpó rĩ sĩ rĩ ꞌi.


\par }{\Q \VS{17}Ãdróŋá, mi ũkpó mádrị̂ ꞌi, mã mụ úngó ngolé ími rụ́ ịcụ́jó,

\par }{\QB ãꞌdusĩku mi bõrõ ũkpó mání sĩ áma zị̃jó ala gá rĩ,

\par }{\QB mi Ãdróŋá áma lẽlépi ambamba rĩ ꞌi.




\par }\PsalmChap{60}{\SH Ãzãkoma zịjó Ãdróŋá tị gá mẹ́rọ́ꞌbá kí ị́jọ́ sĩ
\par }
{\Q \VerseOne{1}Ãdróŋá, ígã dó ãma úmgbé ãzíla mí iré dó ãma kpékpé;

\par }{\QB ídrĩ táni adru ãmaní ũmbã sĩ rá tí, mí uja drĩ mi ãmarụ́ ꞌdõlé fô!


\par }{\Q \VS{2}Ífẽ vũ ãmadrị̂ ní ru ayajó aya-ayâ; ãzíla ínzị̃ tị la mgbọ rú;

\par }{\QB íkụ̃ ãngũ ru tị nzị̃lépi rĩ kí cí ĩꞌdi ꞌbã ru asujó asu asû rĩ sĩ.


\par }{\Q \VS{3}Ífẽ ꞌbá mídrị̂ ꞌbaní drị̃cịlé ũnzí-ũnzí ꞌbo;

\par }{\QB mí ịmvụ́ ãma ũmbã mídrị̂ sĩ rá, ãma dó sĩ acị́ cécé ãmvụ ꞌbã rĩ íwá rĩ áni.


\par }{\BB \par }
{\Q \VS{4}Íli ꞌbá ími ị̃nzị̃lépi rĩ kí bị́lẹ́ ị̃ndụ́ ꞌbo,

\par }{\QB ị́jọ́ ꞌdĩ sĩ, kí dó sĩ apá ru zị̃lé ala gá lị́kị̃ amụ́lépi rĩ sĩ.


\par }{\Q \VS{5}Ípa ãma ãzíla íko ãma ãzã ũkpó mídrị̂ sĩ; mí umvi zịtáŋá ãmadrị̂ kî,

\par }{\QB ị́jọ́ ꞌdĩ sĩ ꞌbá mî ãni míní lẽlé ri kí dó sĩ patáŋá ịsụ́.


\par }{\Q \VS{6}Ãdróŋá ajọ́ ị́jọ́ angájó jó ĩꞌdidrị́ ãlá rĩ agâlé,

\par }{\QB “Ma adru ãyĩkõ sĩ mání táwụ̃nị̃ Sẹ̃kẹ́mụ̃ drị̂ ꞌbã lõkókõrí ꞌbãjó rĩ sĩ

\par }{\QB ãzíla ma áꞌbụ ꞌa Sụ̃kọ́tị̃ drị̂ awa ꞌbá mádrị̂ ꞌbanî.


\par }{\Q \VS{7}Ãngũ Gị̃lẹ́dị̃ drị̂ kí Mãnásẽ drị̂ be má ãni;

\par }{\QB Ãsĩkárĩ mádrị́ ásị́ ũkpó rĩ kí mụ ãfũlé Ịfụrayị́mụ̃ gá ãzíla ũpi mádrị̂ kí mụ ãfũlé Yụ́dã gá.


\par }{\Q \VS{8}Mụ̃wábụ̃ la mụ acálé ãtíꞌbó mádrị́ vụ̃rụ́lé rĩ rú,

\par }{\QB ãzíla Ídõmũ la mụ adrulé ãtíꞌbó mádrị̂ ꞌi.

\par }{\QB Mã mụ uzálé ụ́ꞌdụ́kọ́ re sĩ mání Fị̃lị̃sị̃tị́yã ndẽjó rĩ sĩ.”


\par }{\Q \VS{9}Ãdróŋá, ãꞌdi la dó mání áma agụ táwụ̃nị̃ andre celé bõrõ sĩ rĩ gá nĩ yã?

\par }{\QB Ãꞌdi la mání áma drị̃ ꞌde mụjó ãꞌdị́gá sĩ táwụ̃nị̃ Ídõmũ ndẽjó nĩ yã?


\par }{\Q \VS{10}Ãdróŋá, ãndá-ãndá ru ígã dó ãma úmgbé yã?

\par }{\QB Mí icó dó mụlé ãꞌdị́gá ãsĩkárĩ ãmadrị̂ kí abe ku yã?


\par }{\Q \VS{11}Íko ãma ãzã mẹ́rọ́ꞌbá kí ị́jọ́ sĩ,

\par }{\QB ãꞌdusĩku ãzãkoma angálépi ꞌbá ꞌbá ru rĩ drị́ rĩ ĩꞌdi ãzị̂kó ru.


\par }{\Q \VS{12}Ũkpõ Ãdróŋá drị̂ sĩ, ãma ãꞌdị́ ndẽ rá;

\par }{\QB ãꞌdusĩku ĩꞌdi mẹ́rọ́ꞌbá ãmadrị̂ kí atu pá sĩ vũ gá.




\par }\PsalmChap{61}{\SH Andre tẽŋá zịjó Ãdróŋá drị́
\par }
{\Q \VerseOne{1}Ãdróŋá, mí are áma áwáŋá fô;

\par }{\QB mí are ị́jọ́ mání zịlé ími tị gá rĩ!


\par }{\BB \par }
{\Q \VS{2}Ma awá mídrị́ sĩ ãzãkoma aꞌị́jó angájó ãngũ ụ̃nọ́kụ́ ị̃ndụ́ ꞌbã ãsị̃jó rĩ gá,

\par }{\QB sáwã ũcõgõ ꞌbã áma ásị́ fẽjó acájó ũkpó kó ru rĩ sĩ,

\par }{\Q mí agụ ma ꞌbé

\par }{\QB zolépi mání ãndânĩ rĩ ꞌbã drị̃ gá,


\par }{\Q \VS{3}ãꞌdusĩku mi ꞌbá áma andre tẽlépi rĩ ꞌi,

\par }{\QB bõrõ ũkpó áma atrịlépi mẹ́rọ́ꞌbá kí sĩ rĩ ꞌi.


\par }{\BB \par }
{\Q \VS{4}Ífẽ má uꞌá mání ãngũ mídrị́ ãlá rĩ agá jãꞌdâ;

\par }{\QB ífẽ má adru ími kúkúꞌdĩ gá jãꞌdâ,


\par }{\Q \VS{5}ãꞌdusĩku mí are ũyõ mání sõlé rĩ ꞌbo Ãdróŋá;

\par }{\QB ãzíla ífẽ mání ãwítã ꞌbá ími ụ̃rị̃lépi rĩ ꞌbadrị̂ rá.


\par }{\BB \par }
{\Q \VS{6}Mí ĩdrĩ ụ́ꞌdụ́ úpí ní adrujó ídri rĩ kí ãzo rú,

\par }{\QB ũpĩ ĩꞌdidrị̂ ꞌbã ị̃drị̃ ru áꞌbị́ anzị ꞌbarụ́ áꞌbị́ anzị ꞌba rụ́!


\par }{\Q \VS{7}Lẽ ꞌbã ri úmvúke drị̃ gá Ãdróŋâ drị̃lẹ́ gá jãꞌdâ;

\par }{\QB ímba ĩꞌdi tã lẽtáŋá ãzíla ị́jọ́ mgbã mídrị́ ukólépi ku rĩ sĩ.


\par }{\BB \par }
{\Q \VS{8}Ị́jọ́ ꞌdĩ sĩ ma dó úngó sĩ ími rụ́ ịcụ́jó rĩ ngo,

\par }{\QB ãzíla ma dó sĩ ũyõ mání nalé rĩ ꞌbã ãzị́ nga ụ́ꞌdụ́ ãlu ãlu sĩ.




\par }\PsalmChap{62}{\SH Tãmbaŋá ĩꞌdi lú Ãdróŋá agá
\par }
{\Q \VerseOne{1}Úríndí mádrị̂ la lú ávị́ŋá ịsụ́ Ãdróŋá agá;

\par }{\QB patáŋá mádrị̂ la angá ĩꞌdidrị́.


\par }{\Q \VS{2}Ĩꞌdi lú áma tãmba ãzíla áma pa nĩ;

\par }{\QB ĩꞌdi bõrõ mádrị́ ũkpó rĩ rú nĩ; ị́jọ́ ãzí icó dó sĩ áma ayalé ku.


\par }{\BB \par }
{\Q \VS{3}Lẽ ĩmi pírí ꞌbã aꞌbe kí ãꞌdị́ ꞌdịŋá ꞌbá ãlu ũkpó kó ru,

\par }{\QB cécé bõrõ andilépi rá rĩ áni rĩ be rĩ jã.


\par }{\Q \VS{4}Kí ị́jọ́ itú sĩ lẽjó ĩꞌdi ꞌbejó vũ gá

\par }{\QB angájó ãngũ ĩꞌdidrị́ ãrútáŋá drị̂gá;

\par }{\QB kí uꞌá ãyĩkõ sĩ la ĩnzõ sĩ.

\par }{\Q Tị ĩꞌbadrị̂ sĩ kí sụ̃sụ́ ãla rĩ wi,

\par }{\QB wó ásị́ sĩ kí ꞌbá wã.


\par }{\BB \par }
{\Q \VS{5}Úríndí mádrị̂, mí avị́ lú Ãdróŋá agá áꞌdụ̂sĩ;

\par }{\QB ãꞌdusĩku ásị́ tị̃ŋá mádrị̂ la angá ĩꞌdidrị́.


\par }{\Q \VS{6}Ĩꞌdi lú áma tãmba ãzíla áma pa nĩ;

\par }{\QB ĩꞌdi bõrõ mádrị́ ũkpó rĩ rú nĩ; ị́jọ́ ãzí icó dó sĩ áma ayalé ku.


\par }{\Q \VS{7}Patáŋá mádrị̂ kí dị̃zã mádrị̂ be tu kí pá Ãdróŋá drị̃ gá;

\par }{\QB ĩꞌdi bõrõ mádrị́ ũkpó, mání sĩ áma zị̃jó ala gá rĩ ꞌi.


\par }{\Q \VS{8}ꞌBá mádrị̂, ĩꞌbã ásị́ Ãdróŋá drị̃ gá sáwã pírí sĩ;

\par }{\QB ĩlũ ũcõgõ ĩmidrị̂ kí pírí ĩꞌdinî,

\par }{\QB ãꞌdusĩku Ãdróŋá ĩꞌdi ãngũ ãmaní sĩ ãma zị̃jó rĩ ꞌi.


\par }{\BB \par }
{\Q \VS{9}ꞌBá kí pírí ãlụ́kụ́kụ̃ áni;

\par }{\QB ꞌbá málĩ trũ ãzíla lẽmẽrí rĩ kí ĩnzó ꞌbá,

\par }{\Q údrĩ kí ꞌbã kị́lọ̃ drị̃ gá,

\par }{\QB ãlụ́kụ́kụ̃ la ãnzị̃ ĩꞌbaní ãndânĩ.


\par }{\Q \VS{10}Íꞌbã ásị́ ꞌbá raŋá drị̃ gá ku;

\par }{\QB mí adru ãfó sĩ ãko ụ̃gụ̃lé ụ̃gụ̃ ụ̃gụ̃ rĩ kí sĩ ku;

\par }{\QB málĩ mídrị̂ drị̃ kí táni tụtụ̃ rá tí, íꞌbã ásị́ kí drị̃ gá ku.


\par }{\BB \par }
{\Q \VS{11}Má are Ãdróŋá ꞌbã jọ agâ la

\par }{\QB pâlé ũꞌbí ru;

\par }{\Q ũkpõ pírí kí mâ ãni,


\par }{\QB \VS{12}ãzíla lẽtáŋá
{\ND{Úpí}} drị̂ ukó ku,

\par }{\Q ãꞌdusĩku mi ꞌbá ãlu ãlu ũfẽ

\par }{\QB ị́jọ́ ĩꞌdi ꞌbã ngalé rĩ kí vú sĩ.




\par }\PsalmChap{63}{\SH Ãdróŋá ndrụ̃jó rĩ
\par }
{\Q \VerseOne{1}Ãdróŋá, mi Ãdróŋá mádrị̂ ꞌi;

\par }{\QB ma ími ndrụ̃ ásị́ pírí sĩ;

\par }{\Q ími vị́ la áma fụ

\par }{\QB cécé ị̃yị́ vị́ ꞌbã áma ndẽjó rĩ áni,

\par }{\Q ídri mádrị̂ la ími ndrụ̃

\par }{\QB cécé ꞌbá ị̃yị́ vị́ ꞌbã ndẽlé rá rĩ ꞌbã ị̃yị́ ndrụ̃jó ãngũ ãꞌí gá rĩ áni.


\par }{\BB \par }
{\Q \VS{2}Ándre mi ãngũ mídrị́ ãlá rĩ gâlé;

\par }{\QB ãzíla ándre ũkpõ mídrị̂ kí dị̃zã mídrị̂ be.


\par }{\Q \VS{3}Lẽtáŋá mídrị́ ukólépi ku rĩ ꞌbã ídri ndẽjó rá rĩ sĩ,

\par }{\QB ma dó ími ịcụ́ áma tị sĩ.


\par }{\Q \VS{4}Ị́jọ́ ꞌdĩ sĩ ma dó ími ịcụ́ ụ́ꞌdụ́ mání adrujó ídri rú rĩ kí agá pírí,

\par }{\QB Ma áma drị́ kí inga ụrụgá mání ími zị agâ.


\par }{\Q \VS{5}Mi ídri mádrị̂ fẽ agalé cécé ána ꞌbãrĩ íná ụ̃mụ̃ gá rĩ áni,

\par }{\QB ma míní úngó ãyĩkõ drị́ sĩ ími ịcụ́jó ri kí ngo áma tị sĩ.


\par }{\BB \par }
{\Q \VS{6}Mání ãma la agá gbọ́lọ́ sị́ gá,

\par }{\QB ma ị́jọ́ ũrã ími drị̃ gá ị́nị́ ãrã;


\par }{\Q \VS{7}ãꞌdusĩku mi ꞌbá áma ãzã kolépi rĩ ꞌi,

\par }{\QB ma úngó ngo ụ́pụ́pị́ mídrị́ ꞌbá tãmbalépi rĩ ꞌbã índríléndri gá.


\par }{\Q \VS{8}Úríndí mádrị̂ la ími ndrụ̃,

\par }{\QB ími drị́ ãndá rĩ la áma tãmba nĩ.


\par }{\BB \par }
{\Q \VS{9}ꞌBá áma ndrụ̃lépi sĩ lẽjó áma ꞌdịjó rĩ kí

\par }{\QB fi mgbi ãngũ ꞌbá drãlépi rá rĩ ꞌbadrị̂ gá.


\par }{\Q \VS{10}Kí ũdrã ãꞌdị́ gá,

\par }{\QB ũbaligo kí kí ãvũ na nĩ.


\par }{\BB \par }
{\Q \VS{11}Wó úpí la uꞌá Ãdróŋá agá ãyĩkõ sĩ,

\par }{\QB ꞌbá pírí ũyõ nalépi Ãdróŋá ꞌbã rụ́ sĩ rĩ kí ĩꞌdi ịcụ́ rá,

\par }{\QB ála tị ꞌbá ĩnzõ alịlépi rĩ ꞌbadrị̂ kí ãzụ̃ cí.




\par }\PsalmChap{64}{\SH Ãdróŋá zịjó ꞌbá tãmbajó
\par }
{\Q \VerseOne{1}Ãdróŋá mí are áma ụ́ꞌdụ́kọ́ mání unu agá ími bị́lẹ́ gá ị́jọ́ áma ịsụ́lépi rĩ kí sĩ;

\par }{\QB ímba áma ídri tã gbọ́rọ́kọ̃ mẹ́rọ́ꞌbá ꞌbadrị́ áma ụrụꞌbá gá rĩ sĩ.


\par }{\Q \VS{2}Ímba ámatã ị́jọ́ ꞌbá ũnzí rĩ ꞌbã kí itúlé má rụ́ rĩ kî sĩ;

\par }{\QB ízị̃ ma ꞌbá ũꞌbí ũnzí uzálépi rĩ kî sĩ.


\par }{\Q \VS{3}Kí ĩdra ci cécé ménéŋá sị́ ãcí rĩ áni,

\par }{\QB ị́jọ́ ũnzí la ãfũ kí tị gá cécé ꞌé gbẹjó rĩ áni,


\par }{\Q \VS{4}kí dó sĩ ꞌbá ị́jọ́ kọ́lị rĩ gbẹ angájó ãngũ ĩꞌbã kí sĩ ru zị̃jó sĩ ꞌbá ũtẽjó rĩ gá,

\par }{\QB kí ĩꞌdi gbẹ ĩꞌdi ꞌbã nị̃ŋá kóru ãzíla ụ̃rị̃ kọ́lị.


\par }{\Q \VS{5}Kí ru ásị́ imbá kí drĩdríŋĩ gá sĩ ị́jọ́ ũnzí itújó;

\par }{\QB kí ị́jọ́ itú sĩ ĩꞌbã mãtégõ kí ꞌbãjó ũní ũní ru,

\par }{\QB kí zị la, “Ãꞌdi la dó icó kí ndrelé rá rĩ gá nĩ yã?”


\par }{\Q \VS{6}Kí ị́jọ́ ũnzí itú ãzíla

\par }{\QB kí jọ la, “Ãma itú dó ị́jọ́ pịrị la ꞌbo!”

\par }{\QB Ãndá ãndá ru ásị́ ꞌbádrị̂ kí ũrãtáŋá ꞌbádrị̂ be ꞌbá ãzí icó kí nị̃lé ku.


\par }{\Q \VS{7}Wó Ãdróŋá la kí gbẹ ꞌé ĩꞌdidrị̂ kí sĩ,

\par }{\QB kí ꞌébí ịsụ́ nị̃ŋá kóru.


\par }{\Q \VS{8}Ĩꞌdi ị́jọ́ ĩꞌbã kí itúlé rĩ kí uja kí ụrụꞌbá gá,

\par }{\QB ĩꞌdi lị́kị̃ ají kí drị̃ gá;

\par }{\QB ꞌbá pírí kí ndrelépi rĩ kí ru drị̃kã aya ayâ.


\par }{\BB \par }
{\Q \VS{9}ꞌDã ꞌbã ũngúkú gá, ꞌbá pírí kí drụ́zị́ idé ụ̃rị̃ sĩ;

\par }{\QB kí ị́jọ́ Ãdróŋá ꞌbã ngalé ri kí ũlũ,

\par }{\QB ãzíla kí ị́jọ́ ũrã ãko ĩꞌdiní idélé rĩ kí drị̃ gá.


\par }{\Q \VS{10}Lẽ ꞌbá ị́jọ́ pịrị rĩ idélépi rĩ ꞌbã uꞌá kí pírí ãyĩkõ sĩ
{\ND{Úpí}} agá,

\par }{\QB ãzíla ꞌbã zị̃ kí ru ĩꞌdi agá!

\par }{\QB Lẽ ꞌbá ásị́ ãlá rĩ ꞌbã ịcụ́ kí pírí ĩꞌdi.




\par }\PsalmChap{65}{\SH Ãdróŋá ịcụ́jó ãwãꞌdĩfô fẽŋá be
\par }
{\Q \VerseOne{1}Ãdróŋá, ĩꞌdi ị́jọ́ múké la ãmaní ími ịcụ́jó ꞌbé Zị̃yọ́nị̃ drị̃ gá,

\par }{\QB ãzíla sĩ ũyõ ãmaní nalé rĩ tãmbajó.


\par }{\Q \VS{2}Mi ꞌbá zịtáŋá ãmadrị̂ kí arelépi rĩ ꞌi,

\par }{\QB ꞌbá pírí kí mụ amụ́lé mí rụ́.


\par }{\Q \VS{3}Ị́jọ́ ũnzí ãmadrị̂ drĩ kí táni ãma ũkpó ndẽ rá tí,

\par }{\QB ítrũ ãmaní kí rá fô!


\par }{\Q \VS{4}ꞌBá míní pẽlé ãzíla

\par }{\QB ajílé ãngũ mídrị́ ãlá rĩ agá rĩ kí drị̃lẹ́ba rú,

\par }{\QB míní kí ajíjó uꞌájó jó mídrị̂ agá rĩ sĩ.

\par }{\Q Ãma dó aga ãko múké mídrị́ jó

\par }{\QB ãlá rĩ agá rĩ kî sĩ.


\par }{\BB \par }
{\Q \VS{5}Ãdróŋá ãma palépi rĩ,

\par }{\QB mi ị́jọ́ ãmaní zịlé rĩ kí umvi ị́jọ́ ãlá míní idélé ụ̃sụ̃táŋá ru rĩ kî sĩ,

\par }{\Q ꞌbá ụ̃nọ́kụ́ drị̃ gá ꞌdâ rĩ ꞌbã kí pírí ásị́ ími drị̃ gá,

\par }{\QB ꞌbá mĩrĩ ꞌbã ꞌá ꞌdã sĩ rĩ ꞌbã kí vâ ásị́ ími drị̃ gá.


\par }{\Q \VS{6}Mí iꞌda ũkpõ mídrị̂

\par }{\QB míní ꞌbé ãmbogo rĩ kí ꞌbãjó pá tujó ãngũ ĩꞌbadrị̂ kí agá rĩ sĩ.


\par }{\Q \VS{7}Mi mĩrĩ kí ꞌbã nuŋá ãzíla

\par }{\QB ị̃yị́ umvúlépi tũlã tũlã rĩ kí fẽ ĩyãŋãjó tú,

\par }{\QB mi uzáŋá ꞌbá ꞌbã kí uzájó rĩ anụ́ mi ꞌi.


\par }{\Q \VS{8}Ị́jọ́ ꞌdĩ sĩ ꞌbá pírí ụ̃nọ́kụ́ drị̃ gá rĩ kí dó sĩ

\par }{\QB acá ụ̃sụ̃táŋá sĩ ị́jọ́ míní idélé rĩ kí sĩ;

\par }{\Q ị́jọ́ míní idélé rĩ kí ꞌbá kí fẽ uzálé ãyĩkõ sĩ

\par }{\QB ụ̃nọ́kụ́ ꞌbã wókõ ãlu rĩ gá kpere ãzí rĩ gá.


\par }{\BB \par }
{\Q \VS{9}Mi ụ̃nọ́kụ̂ tãmba ãzíla mi uzogó fẽ ꞌdịlé drị̃ la gá;

\par }{\QB mi ụ̃nọ́kụ́ fẽ adrulé mụ̃ꞌdụ̃-mụ̃ꞌdụ̃ rú.

\par }{\Q Áꞌbụ Ãdróŋá drị̂ ga tré ị̃yị́ sĩ,

\par }{\QB mi ãkónã kí fẽ kalé ꞌbá ꞌbaní ãngũ drị̃ gá,

\par }{\QB ãꞌdusĩku mí itú ụ̃nọ́kụ̂ sĩ ãkónã kajó.


\par }{\Q \VS{10}Mi uzogó fẽ tị̃lé amvụ́ ꞌa dãlị̃-dãlị̃ rĩ kí agá,

\par }{\QB mi ngõlõ-ngõlõ kí fẽ ụdụ́lé ị̃yị́ sĩ,

\par }{\Q mi vũ fẽ aŋmálé uzogó sĩ,

\par }{\QB mi sụ̃sụ́ wi ãkónã kí drị̃ gá ĩꞌbaní sĩ zojó.


\par }{\Q \VS{11}Mũkẽ mídrị̂ sĩ ífẽ ãkónã ꞌbaní kajó kpẽté-kpẽté,

\par }{\QB ãngũ pírí míní mụjó rĩ kí agá ãko kí ka kpẽté-kpẽté.


\par }{\Q \VS{12}Ãngũ kõtórõ rú rĩ kí agá andrẹlị́ká la ka sĩ ị̃rẹ́bị́ fẽjó ãnãkpá ꞌbanî,

\par }{\QB túpũ kí pá ga tré ãyĩkõ sĩ,


\par }{\Q \VS{13}ásé kí ꞌa ga tré kãbĩlõ sĩ,

\par }{\QB áꞌbụ kí ꞌa ga tré ãná sĩ;

\par }{\QB ãko pírí kí uzá ãzíla úngó ngo ãyĩkõ sĩ.




\par }\PsalmChap{66}{\SH Ãdróŋá ịcụ́jó ãzíla ãwãꞌdĩfô fẽjó
\par }
{\Q \VerseOne{1}Ĩmi uzá ãyĩkõ sĩ Ãdróŋá ní ĩmi ꞌbá pírí ụ̃nọ́kụ́ drị̃ gá ꞌdĩ;


\par }{\QB \VS{2}ĩngo úngó ꞌdị̃zã drị̂ rụ́ ĩꞌdidrị̂ nî;

\par }{\QB ĩfẽ úngó ĩꞌdi ịcụ́jó rĩ ꞌbã adru kí dị̃zã rú.


\par }{\Q \VS{3}Ĩjọ Ãdróŋá ní, “Ãzị́ míní ngalé rĩ kí ụ̃sụ̃táŋá ru ꞌdĩ ꞌbã áni yã?

\par }{\QB Ũkpõ mídrị́ ãmbógó rĩ sĩ

\par }{\QB mẹ́rọ́ꞌbá mídrị̂ kí ru aꞌbe pírí ími drị́gá.


\par }{\Q \VS{4}ꞌBá pírí ụ̃nọ́kụ́ drị̃ gá rĩ kí ími ị̃nzị̃;

\par }{\QB kí úngó ngo sĩ ími ịcụ́jó,

\par }{\QB kí úngó ngo sĩ ími rụ́ ị̃nzị̃jó.”


\par }{\BB \par }
{\Q \VS{5}Ĩmi amụ́ ị́jọ́ Ãdróŋá ꞌbã idélé rĩ kí ndrelé:

\par }{\QB ị́jọ́ ĩꞌdiní idélé ꞌbá ꞌbaní rĩ kí ụ̃sụ̃táŋá ru.


\par }{\Q \VS{6}Uja mĩrĩ ãngũ ãꞌí la rú;

\par }{\QB ãmã áyị́pịka za kí ị̃yị́ agâ sĩ pá sĩ.

\par }{\QB Ãma uꞌá dó sĩ ꞌdãá ãyĩkõ sĩ.


\par }{\Q \VS{7}Ũkpó ĩꞌdidrị̂ sĩ, ĩꞌdi ũpĩ na ãngũ drị̃ gá ꞌdâ jãꞌdâ,

\par }{\QB mịfị́ ĩꞌdidrị̂ la sụ́rụ́ kí undré,

\par }{\QB ꞌbá ãzí ꞌbã mvu kí ĩꞌdi rụ́ ꞌdâ rĩ sĩ ãmvé ku.


\par }{\BB \par }
{\Q \VS{8}Ĩmi ꞌbá pírí ụ̃nọ́kụ́ drị̃ gá ꞌdĩ, ãfẽ kí ãwãꞌdĩfô Ãdróŋá ãmadrị̂ nî,

\par }{\QB lẽ âre ụ́ꞌdụ́kọ́ ĩminí ĩꞌdi rụ́ ịcụ́jó rĩ rá,


\par }{\Q \VS{9}ĩꞌdi Ãdróŋá ãma tãmbalépi ídri rĩ,

\par }{\QB aꞌbe ãma pá ní ĩtrĩlé ku.


\par }{\Q \VS{10}Ãdróŋá mí ụ̃ꞌbị̃ ãma ꞌbo,

\par }{\QB mí uꞌdi ãma cécé sílĩvã uꞌdijó rĩ áni.


\par }{\Q \VS{11}Mí aꞌbe ãma aꞌdéjó ímbá agá rá,

\par }{\QB ãzíla íꞌbã tẹ́rị́ ãnzị la ãma ũngúkú gá.


\par }{\Q \VS{12}Ífẽ mẹ́rọ́ꞌbá ãmadrị̂ acị́ kí ãma drị̃ gâsĩ ꞌbo;

\par }{\QB ãma acị́ ãcí agâ sĩ ãzíla ị̃yị́ galépi tré rĩ agâ sĩ,

\par }{\QB wó mí ají ãma ꞌbãlé ãngũ málĩ trũ rĩ gá.


\par }{\BB \par }
{\Q \VS{13}Ma amụ́ mídrị́ jó agá ídétáŋá ivélé ivé-ivé rĩ trũ;

\par }{\QB ãzíla ma ũyõ mání nalé rĩ ꞌbã ãzị́ nga rá,


\par }{\Q \VS{14}ꞌdĩ ũyõ mání nalé áma tị sĩ

\par }{\QB sáwã ị́jọ́ ꞌbã ándrá áma ịsụ́jó rĩ sĩ rĩ ꞌi.


\par }{\Q \VS{15}Ma míní ãnãkpá use rĩ kí ivé ídétáŋá ru,

\par }{\QB ma kãbĩlõ ágó kí fẽ ídétáŋá ru;

\par }{\QB ma mọ́nị̃gọ́ kí fẽ ị̃ndrị́ kí abe míní ãwãꞌdĩfô rú.


\par }{\BB \par }
{\Q \VS{16}Ĩmi ꞌbá pírí Ãdróŋá rulépi ꞌdĩ, ĩmi amụ́ ãzíla ĩmi are;

\par }{\QB ĩmi ají álũ drĩ ĩminí ị́jọ́ ĩꞌdiní idélé mání rĩ kî.


\par }{\Q \VS{17}Má awá ĩꞌdi rụ́ áma tị sĩ;

\par }{\QB má ịcụ́ ĩꞌdi úngó sĩ.


\par }{\Q \VS{18}Ádrĩ tá ị́jọ́ ũnzí mádrị̂ kí zị̃ áma ásị́ gá,

\par }{\QB Úpí icó tá áma arelé ku.


\par }{\Q \VS{19}Wó Ãdróŋá are má rá ãndá-ãndá ru;

\par }{\QB are ị́jọ́ mání zịlé rĩ rá.


\par }{\Q \VS{20}Ma Ãdróŋá ịcụ́,

\par }{\QB ãꞌdusĩku gã ị́jọ́ mání ĩꞌdi zịjó rĩ ku,

\par }{\QB jõku aꞌbe lẽtáŋá ĩꞌdiní áma lẽjó rĩ ku!




\par }\PsalmChap{67}{\SH Úngó ãwãꞌdĩfô fẽjó rĩ
\par }
{\Q \VerseOne{1}Ãdróŋá, ími ásị́ ꞌbã adru ãmaní ị̃gbẹ́ ru ãzíla íwi ãmaní sụ̃sụ́,

\par }{\QB mí andré ãngũ ãma rụ́ ꞌdõlé ásị́ ị̃gbẹ̃ sĩ fô,


\par }{\Q \VS{2}ị́jọ́ ꞌdĩ sĩ ꞌbá ụ̃nọ́kụ́ gá ꞌdĩ ꞌbã nị̃ kí dó sĩ ị́jọ́ míní lẽlé rĩ kî,

\par }{\QB ãzíla ꞌbá pírí ꞌbã nị̃ kí dó sĩ mi ꞌbá mídrị̂ kí pa íngoní yã rĩ.


\par }{\Q \VS{3}Ãdróŋá, ꞌbá ꞌbã ịcụ́ kí mi,

\par }{\QB ꞌbá pírí ꞌbã ịcụ́ kí mi!


\par }{\Q \VS{4}Sụ́rụ́ pírí ꞌbã uꞌá kí ãyĩkõ sĩ ãzíla ꞌbã ngo kí míní úngó ãyĩkõ sĩ,

\par }{\QB ãꞌdusĩku mi kí ị́jọ́ lị ị́jọ́ pịrị sĩ

\par }{\QB ãzíla mi sụ́rụ́ ụ̃nọ́kụ́ gá ri kí drị̃ ce pírí mi ꞌi.


\par }{\Q \VS{5}Ãdróŋá, ꞌbá ꞌbã ịcụ́ kí mi,

\par }{\QB ꞌbá pírí ꞌbã ịcụ́ kí mi!


\par }{\Q \VS{6}Ãngũ la ãdũ rá;

\par }{\QB Ãdróŋá, Ãdróŋá ãmadrị̂ la ãmaní sụ̃sụ́ wi rá.


\par }{\Q \VS{7}Ãdróŋá wi ãmaní sụ̃sụ́ rá;

\par }{\QB ꞌbá pírí ãngũ drị̃ gá rĩ ꞌbã ru kí ĩꞌdi.




\par }\PsalmChap{68}{\SH Ãdróŋá la mụ mẹ́rọ́ꞌbá ĩꞌdidrị̂ kí irélé rá
\par }
{\Q \VerseOne{1}Ãdróŋá mí angá ãzíla mí iré mẹ́rọ́ꞌbá mídrị̂ kí rá.

\par }{\QB ꞌBá ími ngụ̃lépi ũnzí rĩ ꞌbã apá kí ími drị̃lẹ́ gá rĩ sĩ rá.


\par }{\Q \VS{2}Lẽ ídro kí rá cécé ũlíkã ꞌbã ãcíkã drojó rĩ áni,

\par }{\Q cécé ísékísé ꞌbã akájó ãcí sĩ rĩ áni,

\par }{\QB Ãdróŋá, ꞌbá ị́jọ́ ũnzí idélépi rĩ ꞌbã ị̃lị̃kị̃ kí ími drị̃lẹ́ gá rá.


\par }{\Q \VS{3}Wó lẽ ꞌbá ãlá rĩ ꞌbã adru kí ãyĩkõ sĩ

\par }{\QB ãzíla ãyĩkõ ꞌbã fụ kí Ãdróŋá drị̃lẹ́ gá;

\par }{\QB lẽ ꞌbã uꞌá kí ãyĩkõ sĩ.


\par }{\BB \par }
{\Q \VS{4}Ĩngo úngó Ãdróŋá nî, ĩngo úngó sĩ Ãdróŋá rụ́ ị̃nzị̃jó ri kí,

\par }{\QB ĩmi ị̃nzị̃ ĩꞌdi, ĩꞌdĩ ꞌbá cẹ̃lépi ãngũ kõtórõ rú rĩ agâ sĩ rĩ ꞌi\FTNT{*}{{\FR 68:4 }{\FR{68:4
}}{\FT{Ĩꞌdi ꞌbá cẹ̃lépi ụ̃rụ́ꞌbụ̃ agâsĩ rĩ ꞌi.}}},

\par }{\Q rụ́ la
{\ND{Úpí}} ꞌi,

\par }{\QB ĩmi uꞌá ãyĩkõ sĩ ĩꞌdi drị̃lẹ́ gá.


\par }{\Q \VS{5}Ĩꞌdi átẹ́pị ĩmvú ꞌbadrị̂ ꞌi, ĩꞌdi ꞌbá ãwụ́zị́ kí tãmbalépi rĩ ꞌi.

\par }{\QB Ĩꞌdi Ãdróŋá uꞌálépi ãngũ ĩꞌdidrị́ ãlá rĩ agá rĩ ꞌi.


\par }{\Q \VS{6}Ãdróŋá la ꞌbá lị́kị́cọ́ ru rĩ ꞌbaní lị́cọ́ fẽ nĩ,

\par }{\QB ĩꞌdi ꞌbá mãbụ́sụ̃ gá rĩ kí trũ nĩ ãzíla ĩꞌdi ĩꞌbaní ãyĩkõ fẽ rá.

\par }{\QB Wó ĩꞌdi ꞌbá drĩ ũnzí rĩ kí aꞌbe uꞌálé ãngũ ị̃yị́ kó ru rĩ agá.


\par }{\BB \par }
{\Q \VS{7}Ãdróŋá, sáwã ándrá míní ꞌbá mídrị̂ kí drị̃ aꞌdéjó angájó Mị̃sị́rị̃ gá rĩ sĩ,

\par }{\QB míní ándrá alịjó ĩꞌba abe kõtórõ agâ sĩ rĩ sĩ,


\par }{\Q \VS{8}Vũ aya ru aya-ãyã, uzogó asu angájó ꞌbụ̃ gâlé,

\par }{\QB asu ími drị̃lẹ́ gá Ãdróŋá Sĩnáyĩ drị̂,

\par }{\Q asu Ãdróŋá Ịsịrayị́lị̃ drị̂ drị̃lẹ́ gá.


\par }{\Q \VS{9}Ãdróŋá, ífẽ ándrá uzogó ꞌdị calépi rĩ sĩ,

\par }{\QB ãngũ mídrị́ ru izalépi rá rĩ ní ũkpó fẽjó.


\par }{\Q \VS{10}ꞌBá mídrị̂ uri kí ándrá ala gá,

\par }{\QB Ãdróŋá, ũnĩ mídrị̂ sĩ, íri ꞌbá mídrị́ lẽmẽrí rĩ ꞌbaní ãko fẽlé.


\par }{\BB \par }
{\Q \VS{11}{\ND{Úpí}} fẽ ãzị́táŋá,

\par }{\QB ꞌbá ãzị́táŋá ꞌdã ꞌbã ị́jọ́ ũlũlépi rĩ kí ꞌbã kãlãfe wẽwẽ rú.


\par }{\Q \VS{12}Ũpi mẹ́rọ́ꞌbá ru rĩ kí ãsĩkárĩ ĩꞌbadrị̂ kí abe apá kí rá,

\par }{\QB ũkú Ịsịrayị́lị̃ rú acelépi lị́cọ́ gá rĩ awa kí ãko arálé rĩ kí rá.


\par }{\Q \VS{13}Ĩꞌbaní táni uꞌájó ãngũ kãbĩlõ ꞌbã kí sĩ ụ́ꞌdụ́ kojó rĩ gá rá tí, úꞌdîꞌda âku dó kí sílĩvã sĩ ãzíla gólũdĩ sĩ cí,

\par }{\QB cécé ãlĩꞌbõ ꞌbã ru akujó ĩꞌdi ꞌbã ụ́pụ́pị́ sĩ rĩ áni.


\par }{\Q \VS{14}Ãdróŋá ũkpó ꞌdị́pị iré ũpi mẹ́rọ́ꞌbá ru rĩ kí cécé uzogó ꞌdịlépi sí trũ ꞌbé Zãlị̃mọ́nị̃ drị̃ gá rĩ áni.


\par }{\BB \par }
{\Q \VS{15}ꞌBé Bãsánĩ ĩꞌdi ꞌbé Ãdróŋá drị̂,

\par }{\QB ꞌBé Bãsánĩ drị̂ ꞌbã sị́ mbílí rĩ kí ũꞌbí ru.


\par }{\Q \VS{16}Ĩmi ꞌbé ãzombílíkoko ꞌdĩ, ĩmi ãngũ andré

\par }{\QB ꞌbé Ãdróŋá ꞌbã pẽlé sĩ uꞌájó sị́ la gá rĩ gá ãjã si ãꞌdu ị́jọ́ sĩ yã?

\par }{\QB Ãndá
{\ND{Úpí}} la mụ uꞌálé drị̃ la gá jãꞌdâ.


\par }{\Q \VS{17}{\ND{Úpí}} amụ́ angájó ꞌbé Sĩnáyĩ drị̂ gâlé sĩ fijó ãngũ ĩꞌdidrị́ ãlá rĩ gá,

\par }{\QB gárĩ ĩꞌdidrị́ ãꞌdị́ drị́ álĩfũ álĩfũ kãlãfe lãlé tí rĩ ce kí ĩꞌdi andre nĩ.


\par }{\Q \VS{18}Míní tụjó ꞌbụ̃ gâlé rĩ sĩ,

\par }{\QB íꞌdụ ꞌbá mãbụ́sụ̃ gá ri kí ũꞌbí ru mí be ĩndĩ,

\par }{\QB ꞌbá fẽ kí míní fẽtáŋá kí,

\par }{\Q átã ꞌbá mvulépi mí rụ́ ꞌdâ rá rĩ fẽ kí vâ míní fẽtáŋá kí ĩndĩ,

\par }{\QB {\ND{Úpí}} Ãdróŋá la dó sĩ uꞌá kí agá ꞌdãá benĩ.


\par }{\BB \par }
{\Q \VS{19}Ãma ịcụ́ kí
{\ND{Úpí}} ꞌi, ãma ịcụ́ kí Ãdróŋá ãma palépi rĩ ꞌi,

\par }{\QB ĩꞌdi ꞌbá ị́jọ́ ãmadrị́ ũkpó rĩ kí ꞌdụlépi ụ́ꞌdụ́ ãlu ãlu sĩ nĩ rĩ.


\par }{\Q \VS{20}Ãdróŋá ãmadrị̂ ĩꞌdi Ãdróŋá ꞌbá palépi rĩ ꞌi,

\par }{\QB Ãdróŋá Ũkpó ꞌdị́pị la ãma pa drã agá nĩ.


\par }{\BB \par }
{\Q \VS{21}Wó Ãdróŋá la mẹ́rọ́ꞌbá ĩꞌdidrị̂ kí drị̃ gbã rá,

\par }{\QB ĩꞌdi ụ́rụ́kụ́ ꞌbá ị́jọ́ ũnzí lẽlépi rĩ ꞌbádrị̂ kí andi rá.


\par }{\Q \VS{22}{\ND{Úpí}} jọ, “Ma mẹ́rọ́ꞌbá ĩmidrị̂ kí ají angájó Bãsánĩ gá lé rĩ sĩ,

\par }{\QB ma kí anzé mĩrĩ ị̃ndụ́ gâlé rĩ sĩ ãmvé,


\par }{\Q \VS{23}ꞌbá mádrị̂ kí dó sĩ mụ ru pá ũjĩlé ãrí mẹ́rọ́ꞌbá ĩꞌbadrị̂ drị̂ sĩ,

\par }{\QB ũcogo ĩmidrị̂ kí vâ sĩ wókõ ĩꞌbadrị̂ ịsụ́ mbelé ala gá ĩndĩ.”


\par }{\BB \par }
{\Q \VS{24}Ãdróŋá, ãcị̃ mídrị́ sĩ ãꞌdị́ ndẽjó rĩ ꞌbá pírí ndre kí dó nĩ,

\par }{\QB ãcị̃ Ãdróŋá
{\ND{Úpí}} mádrị̂ drị́ sĩ fijó ãngũ ãlá rĩ gá rĩ ꞌbá pírí ndre kí dó nĩ.


\par }{\Q \VS{25}ꞌBá úngó ngolépi rĩ ꞌde kí drị̃ nĩ, ꞌbá ụ̃ꞌdị́ colépi rĩ kí dó kí ũngúkú gá,

\par }{\QB izonzi bíkĩrã rú kụ́lịmvá colépi rĩ kí dó ágágá.


\par }{\Q \VS{26}ꞌBá ũꞌbí Ãdróŋá drị́ ru tralépi ꞌdĩ, ĩmi ịcụ́ Ãdróŋá ꞌi,

\par }{\QB ĩmi ịcụ́
{\ND{Úpí}} ꞌbá Ịsịrayị́lị̃ drị̂ ꞌbaní ũkpó fẽlépi rĩ ꞌi.


\par }{\Q \VS{27}Sụ́rụ́ ĩmbíráŋá Bénzãmĩnĩ drị̂ ꞌde kí drị̃ nĩ,

\par }{\QB ꞌdã ꞌbã ũngúkú gá drị̃lẹ́ka Yụ́dã drị̂ kí ũꞌbí ĩꞌbadrị̂ kí abe,

\par }{\QB drị̃lẹ́ka Zẹ̃bụ̃lọ́nị̃ ꞌbadrị́ Nãfũtálĩ be rĩ aꞌdé kí dó kí ũngúkú gá.


\par }{\BB \par }
{\Q \VS{28}Ãdróŋá, mí iꞌda ũkpõ mídrị̂ ꞌi,

\par }{\QB ũkpõ mídrị́ vúlêlé ru míní ándrá ayúlé sĩ ãzị́ ngajó ãmaní rĩ ꞌi.


\par }{\Q \VS{29}Jó mídrị́ Yẹ̃rụ́sãlẹ́mụ̃ gá rĩ ꞌbã ị́jọ́ sĩ,

\par }{\QB ũpi kí mụ fẽtáŋá kí ajílé mínî.


\par }{\Q \VS{30}Mí uzá ꞌbá Mị̃sị́rị̃ drị̂ kí drị̃ gá, ꞌbá uꞌálépi úŋmí agá ꞌdĩ kí drị̃ gá,

\par }{\QB Mí uzá sụ́rụ́ ru tralépi cécé kãjoŋa kí áni mọ́nị̃gọ́ ꞌbã kí drị̃ ꞌdelé nĩ rĩ kí drị̃ gá,

\par }{\Q kpere ĩꞌbaní pírí ãvụ̃ agá ími drị̃lẹ́ gá ãzíla ĩꞌbaní sílĩvã kí ají agá mínî.

\par }{\QB Mí iré ꞌbá ãꞌdị́ lẽlépi ambamba ꞌdi kí rá!


\par }{\Q \VS{31}Drị̃lẹ́ gãmétẽ drị̂ kí mụ ãfũlé Mị̃sị́rị̃ gá rá,

\par }{\QB ꞌbá Ị̃tọ́pị̃yã gá rĩ kí drị́ inga Ãdróŋá ãꞌị̃jó.


\par }{\BB \par }
{\Q \VS{32}Ĩmi sụ́rụ́ ụ̃nọ́kụ́ gá ꞌdĩ, ĩngo úngó Ãdróŋá nî,

\par }{\QB ĩngo úngó sĩ
{\ND{Úpî}} rụ́ ịcụ́jó rĩ kî,


\par }{\Q \VS{33}ĩngo úngó ꞌbá cẹ̃lépi ụ̃rụ́ꞌbụ̃ ídu rĩ kí agâ sĩ rĩ nî,

\par }{\QB ꞌbá uzálépi ụ́ꞌdụ́kọ́ re sĩ rĩ nî.


\par }{\Q \VS{34}Mí ũlũ ị́jọ́ ũkpõ Ãdróŋá drị̂ drị̃ gá

\par }{\QB ũpĩ ĩꞌdidrị̂ aku Ịsịrayị́lị̃ drị̃ cí,

\par }{\QB ũkpõ ĩꞌdidrị̂ ụrụgá ụ̃rụ́ꞌbụ̃ kí agá.


\par }{\Q \VS{35}Ãdróŋá mi ụ̃sụ̃táŋá ru ãngũ mídrị́ ãlápítí rĩ agâlé,

\par }{\QB Ãdróŋá Ịsịrayị́lị̃ drị̂ la ũkpó fẽ ꞌbá ĩꞌdidrị̂ ꞌbaní.

\par }{\BB \par }
{\Q Ãma ịcụ́ kí Ãdróŋá ꞌi!




\par }\PsalmChap{69}{\SH Ãdróŋá zịjó sĩ ãzãkoma aꞌị́jó
\par }
{\Q \VerseOne{1}Ãdróŋá, ípa ma,

\par }{\QB ãꞌdusĩku má aꞌdé ị̃yị́ kị́rị́ agá.


\par }{\Q \VS{2}Ma ị̃yị́ kị́rị́ rĩ agá;

\par }{\QB ãngũ ãꞌí mání sĩ pá tụjó drị̃ la gá la ꞌdáyụ,

\par }{\Q áfi ãngũ ũdrí ru ị̃yị́ kị́rị́ rĩ drị̂ agá,

\par }{\QB ãzíla ị̃yị́ tị̃lépi tré rĩ sĩ ma ugólé ịmvụ́lé ịmvụ́ ịmvụ̂.


\par }{\Q \VS{3}Má awá dó ambamba sĩ ãzãkoma aꞌị́jó,

\par }{\QB áma ũkpó ukó dó rá.

\par }{\Q Áma mịfị́ ụ̃pị̃ kí dó áwáŋá sĩ ụ̃pị̃-ụ̃pị̃

\par }{\QB mání Ãdróŋá mádrị̂ ndrụ̃ agâ.


\par }{\Q \VS{4}ꞌBá áma ngụ̃lépi ị́jọ́ kóru ri kí

\par }{\QB ꞌbã kãlãfe alị drị̃ꞌbị́ áma drị̃ gá ri kí rá.

\par }{\Q Mẹ́rọ́ꞌbá mádrị̂ kí ĩnzõ alị́ áma ụrụꞌbá gá;

\par }{\QB kí ũkpó ru ãzíla lẽ kí áma ꞌdịlé rá.

\par }{\Q Kí áma ũŋmĩ sĩ ãko mání

\par }{\QB ụ̃gụ̃lé ma ꞌi ku rĩ kí tị ũfẽjó.


\par }{\BB \par }
{\Q \VS{5}Ãdróŋá, ínị̃ má aza íngõpí yã rĩ gá rá;

\par }{\QB ị́jọ́ ũnzí mádrị̂ zị̃ kí ru ími mịfị́ gá ku.


\par }{\BB \par }
{\Q \VS{6}Lẽ ꞌbá ásị́ tị̃lépi ími drị̃ gá rĩ

\par }{\QB ꞌbã isụ́ kí drị̃nzá áma ị́jọ́ sĩ ku,

\par }{\QB {\ND{Ãdróŋá}} Ũkpó ꞌdị́pị;

\par }{\Q lẽ ꞌbá ími ndrụ̃lépi rĩ

\par }{\QB ꞌbã ịsụ́ drị̃nzá áma ị́jọ́ sĩ ku,

\par }{\QB Ãdróŋá Ịsịrayị́lị̃ drị̂,


\par }{\Q \VS{7}ãꞌdusĩku ála áma uꞌdá ími ị́jọ́ sĩ,

\par }{\QB ãzíla drị̃nzá rụ dó ma cí.


\par }{\Q \VS{8}Ma cécé ãmị́yọ́ŋá áni má ádrị́pịka ꞌbaní,

\par }{\QB ma mâ ãndrẽ ꞌbã anzị kí agá ãmị́yọ́ŋá áni,


\par }{\Q \VS{9}jó mídrị̂ ꞌbã vị́ ꞌbã áma ndẽjó ambamba rĩ sĩ;

\par }{\QB ãzíla úꞌdáŋá sĩ ími uꞌdájó rĩ kí sĩ ála áma uꞌdá.


\par }{\Q \VS{10}Ádrĩ awá ãzíla ĩsãyĩmũ,

\par }{\QB ála áma gụgụ̃,


\par }{\Q \VS{11}ádrĩ kõlĩbá sụ̃,

\par }{\QB ꞌbá kí áma ide idê.


\par }{\Q \VS{12}ꞌBá rilépi kẹ̃jị́tị táwụ̃nị̃ drị̂ gá rĩ kí ị́jọ́ jọ má rụ́

\par }{\QB ãzíla ꞌbá íwá mvụlépi rĩ kí áma ngo úngó sĩ.


\par }{\BB \par }
{\Q \VS{13}Wó
{\ND{Úpí}} ma ími zị,

\par }{\QB sáwã míní ãyĩkõ fẽlépi rá rĩ agá;

\par }{\Q lẽtáŋá Ãdróŋá mídrị́ ukólépi ku rĩ sĩ,

\par }{\QB mí umvi ma patáŋá mídrị́ pịrị rĩ sĩ.


\par }{\Q \VS{14}Mí anzé ma ũdrí agá rĩ sĩ fô;

\par }{\QB ífẽ ma ꞌdelé ũdrí agâlé kị́rị́ ku,

\par }{\Q ípa ma ꞌbá áma ngụ̃lépi ũnzí rĩ kí drị́gá,

\par }{\QB mí anzé ma angájó ị̃yị́ kị́rị́ rĩ agá.


\par }{\Q \VS{15}Ífẽ ị̃yị́ galépi rĩ ꞌbã iti ma ku

\par }{\QB ífẽ ma ịmvụ́lé ị̃yị́ kị́rị́ rĩ sĩ ku

\par }{\QB jõku ífẽ úkụ̃ ámadrị̃ ị̃nádrị̃ agâlé ku.


\par }{\Q \VS{16}{\ND{Úpí}}, mí umvi mání ma, ãꞌdusĩku lẽtáŋá mídrị́ ukólépi ku rĩ ĩꞌdi múké;

\par }{\QB ásí ị̃gbẹ́ mídrị́ ãmbógó rĩ sĩ, mí ajá tị má rụ́ ꞌdõlé fô!


\par }{\Q \VS{17}Ízị̃ ími mẹ́lẹ́tị ãtíꞌbó mídrị̂ ní ku fô;

\par }{\QB mí umvi ma gbõrú, ãꞌdusĩku ma cãndí ãmbógó la agá!


\par }{\Q \VS{18}Mí asé mi márụ́ ꞌdõlé ãzíla mí anzé ma;

\par }{\QB ípa ma mẹ́rọ́ꞌbá mádrị̂ kí drị́gá!


\par }{\BB \par }
{\Q \VS{19}Ínị̃ ị́jọ́ sĩ áma uꞌdájó, drị̃nzá mání ịsụ́lé ãzíla ãrútáŋá ãkõ mání ịsụ́lé ri kí drị̃ gá rá;

\par }{\QB ínị̃ mẹ́rọ́ꞌbá mádrị̂ kí pírí cé.


\par }{\Q \VS{20}Úꞌdáŋá sĩ áma uꞌdájó rĩ nũ áma ásị́ rá,

\par }{\QB má acá dó sĩ ãzị́ kóru;

\par }{\Q ári ꞌbá icólépi áma ízákĩzã ndrelépi rá la ndrụ̃lé, wó má ịsụ́ ĩꞌdi ku,

\par }{\QB ꞌbá icólépi áma ásị́ ũŋmĩlépi rá la ndrụ̃lé, wó má isụ́ ĩꞌdi ku.


\par }{\Q \VS{21}Fẽ kí mání íná ụ̃jị́kị́rị́lị́ ru ꞌbị̃lépi ãdrákĩ áni la nalé;

\par }{\QB fẽ kí mání ãko ụ̃jị́ la mvụlé ị̃yị́ kẹ̃jị́ gá.


\par }{\BB \par }
{\Q \VS{22}Lẽ mí uja méjã ụ̃mụ̃ gá ũꞌbãlé kí drị̃lẹ́ gá rĩ kí ĩꞌbaní ímbá rú;

\par }{\QB sáwã ĩꞌbaní adrujó ásị́ ị̃gbẹ̃ agá rĩ sĩ, ꞌbã uja ru ĩꞌbaní mãtégõ rú.


\par }{\Q \VS{23}Ífẽ mịfị́ la ꞌbã anị́ kí cí ꞌbã ndre kí dó sĩ ãngũ ku,

\par }{\QB ãzíla ífẽ ụ̃gụ la ꞌbã lị kí jãꞌdâ.


\par }{\Q \VS{24}Mí ũsũ adrã mídrị̂ kí drị̃ gá,

\par }{\QB ífẽ ũmbã mídrị́ velépi ãcí áni rĩ ꞌbã iti kí rá.


\par }{\Q \VS{25}Lẽ lị́cọ́ ĩꞌbadrị̂ ꞌbã acá kí ándrú ru;

\par }{\QB lẽ ꞌbá ãzí ãlu la ꞌbã uꞌá jó ĩꞌbadrị̂ kí agá ku,


\par }{\Q \VS{26}ãꞌdusĩku kí ꞌbá míní ĩꞌbaní drị̃rịma fẽjó rĩ kí ĩcõcõŋã;

\par }{\QB kí ị́jọ́ jọ ꞌbá míní bị́lẹ́mị ꞌbãjó kí ụrụꞌbá gá rĩ kí ꞌbã ãzá drị̃ gá.


\par }{\Q \VS{27}Mí ũꞌbã ĩꞌbaní drị̃rịma-drị̃rịma drị̃ gá,

\par }{\QB ífẽ ꞌbã ịsụ́ kí patáŋá mídrị̂ ku.


\par }{\Q \VS{28}Lẽ mí ịnị́ kí rụ́ bụ́kụ̃ ídri drị̂ agá rá;

\par }{\QB lẽ úsĩ rụ́ la kí ꞌbá ãlá rĩ kí abe ku.


\par }{\BB \par }
{\Q \VS{29}Wó ma ãzá ta ãzíla ma drị̃ cị;

\par }{\QB Ãdróŋá, patáŋá mídrị̂ sĩ mí inga ma ụrụ gá.


\par }{\BB \par }
{\Q \VS{30}Ma mụ Ãdróŋá rụ́ ịcụ́lé úngó sĩ;

\par }{\QB ãzíla ma mụ ĩꞌdi rụ́ ꞌbãlé ãmbógó ru ãwãꞌdĩfô fẽŋá sĩ.


\par }{\Q \VS{31}Ị́jọ́ ꞌdĩ la mụ ãyĩkõ fẽlé
{\ND{Úpí}} ní ndẽ mọ́nị̃gọ́ fẽjó ĩꞌdiní rĩ rá,

\par }{\QB ndẽ mọ́nị̃gọ́ mbalépi lọ́lọ́ rĩ fẽjó ídétáŋá ru rĩ rá.


\par }{\Q \VS{32}ꞌBá lẽmẽrí rĩ drĩ kí ị́jọ́ ꞌdĩ ndre, kí uꞌá ãyĩkõ sĩ;

\par }{\QB ꞌbá Ãdróŋá ndrụ̃lépi rĩ kí ásị́ imbáŋá ịsụ́ rá,


\par }{\Q \VS{33}ãꞌdusĩku
{\ND{Úpí}} la ꞌbá lẽmẽrí rĩ kí ꞌbã áwáŋá are rá,

\par }{\QB ãzíla ãvĩ ị́jọ́ ꞌbá ĩꞌdi ãni mãbụ́sụ̃ rú rĩ kí drị̃ gá ku.


\par }{\BB \par }
{\Q \VS{34}Ĩmi ꞌbá ꞌbụ̃ gá ãzíla ụ̃nọ́kụ́ gá ꞌdĩ, ĩmi ịcụ́ ĩꞌdi,

\par }{\QB mĩrĩ kí ãko pírí ídri trũ alagá ꞌdĩ kí abe ꞌbã ịcụ́ kí ĩꞌdi,


\par }{\Q \VS{35}ãꞌdusĩku Ãdróŋá la mụ Zị̃yọ́nị̃ palé rá

\par }{\QB ãzíla ĩꞌdi táwụ̃nị̃ Yụ́dã drị́ ãmbogo ãmbogo rĩ kí sị rá.

\par }{\QB ꞌDã ꞌbã ũngúkú gá, ꞌbá kí dó mụ rilé ꞌdãá ãzíla kí dó ãngũ ꞌdã ꞌdụ ĩꞌbã ãni la rú.


\par }{\BB \par }
{\Q \VS{36}Ãtiꞌbo ĩꞌdidrị̂ ꞌbã anzị kí dó mụ ꞌdụlé la ĩꞌbaní ãwítã rú nĩ,

\par }{\QB ãzíla ꞌbá rụ́ ĩꞌdidrị̂ lẽlépi rá kí mụ uꞌálé ala gá nĩ.




\par }\PsalmChap{70}{\SH Ãdróŋá ĩꞌdi ꞌbá ãma palépi rĩ ꞌi
\par }
{\Q \VerseOne{1}Ãdróŋá, mí amụ́ mbẽlẽ rú sĩ áma pajó;

\par }{\QB {\ND{Úpí}} mí amụ́ mbẽlẽ sĩ áma ãzãkojó.


\par }{\Q \VS{2}Ífẽ ꞌbá áma ndrụ̃lépi sĩ lẽjó áma ꞌdịjó ꞌdĩ

\par }{\QB ꞌbã ịsụ́ kí drị̃nzá ãzíla úŋmĩ la ꞌbã ꞌbe kí ru rá.

\par }{\Q Ífẽ ꞌbá uꞌálépi ãyĩkõ sĩ mání adrájó rĩ sĩ rĩ

\par }{\QB ꞌbã uja kí ru vúlé ãzíla ꞌbã ịsụ́ kí drị̃nzá.


\par }{\Q \VS{3}Lẽ ꞌbá jọlépi la mâ sĩ, “Ãhá! Ãma ịsụ́ dó ị̃ndụ́ la ꞌbo” rĩ,

\par }{\QB ꞌbã uja kí ru vúlé ãzíla ꞌbã ịsụ́ kí drị̃nzá.


\par }{\Q \VS{4}Lẽ ꞌbá pírí ími ndrụ̃lépi rĩ

\par }{\QB ꞌbã uꞌá kí ãyĩkõ sĩ ãzíla ũnũŋá sĩ;

\par }{\Q ꞌbá patáŋá mídrị̂ lẽlépi rá rĩ ꞌbã jọ kí sáwã pírí sĩ,

\par }{\QB “Ãma ịcụ́ kí Ãdróŋá ꞌi, Ãma ịcụ́ kí Ãdróŋá ꞌi!”


\par }{\BB \par }
{\Q \VS{5}Wó ma ũkpó kóru ãzíla lẽmẽrí;

\par }{\QB Ãdróŋá, mí amụ́ márụ́ ꞌdõlé mbẽlẽ rú.

\par }{\Q Mi ꞌbá áma ãzãkolépi ãzíla áma unzelépi rĩ ꞌi,

\par }{\QB {\ND{Úpí}}, mí iza sáwã ku fô!




\par }\PsalmChap{71}{\SH Ãdróŋá ꞌbá delépi rá rĩ ꞌbã zịlé rĩ
\par }
{\Q \VerseOne{1}{\ND{Úpí}}, ma apá sĩ áma zị̃jó ími agá;

\par }{\QB ífẽ má ịsụ́ jõ drị̃nzá ku fô!


\par }{\Q \VS{2}Ípa ma ãzíla mí anzé ma mũkẽ mídrị̂ sĩ;

\par }{\QB mí ajá ími bị́lẹ́ má rụ́ ꞌdõlé sĩ áma arejó ãzíla ípa ma.


\par }{\Q \VS{3}Mí adru írã mádrị́ mání sĩ áma zị̃jó ala gá rĩ rú,

\par }{\QB ma ụ́ꞌdụ́ pírí sĩ mụ áma zị̃lé ala gá;

\par }{\Q ífẽ ãzị́táŋá sĩ áma pajó rĩ ꞌbo,

\par }{\QB ãꞌdusĩku mi írã ãzíla bõrõ ũkpó mádrị̂ ꞌi.


\par }{\Q \VS{4}Ãdróŋá mádrị̂, ípa ma ꞌbá ũnzí rĩ kí drị́gá,

\par }{\QB ípa ma ꞌbá ásị́ ũnzí ãzíla ị́jọ́ ũnzí rĩ kí drị́ gá,


\par }{\Q \VS{5}{\ND{Úpí}} mádrị̂, mi ꞌbá mání sĩ ásị́ tị̃jó drị̃ la gá rĩ ꞌi,

\par }{\QB ãꞌdusĩku áꞌbã ásị́ ími drị̃ gá iꞌdójó ãnzị̃rị̃ŋã sĩ.


\par }{\Q \VS{6}Má iꞌdó áma ãtị̃lé mírụ́ sáwã áma tĩjó rĩ sĩ;

\par }{\QB sáwã áma tĩjó rĩ sĩ, mí ũfũ ma mâ ãndrẽ agá rĩ sĩ mi ꞌi,

\par }{\Q ma ími ịcụ́ jãꞌdâ.


\par }{\Q \VS{7}Ídri mádrị̂ ĩꞌdi ꞌbá ũꞌbí ꞌbaní ícétáŋá ru,

\par }{\QB ãꞌdusĩku mi ãngũ ũkpó mání sĩ apájó áma zị̃jó ala gá rĩ.


\par }{\Q \VS{8}Ma ími ịcụ́ ụ́ꞌdụ́ pírí sĩ,

\par }{\QB ãzíla ma dị̃zã mídrị̂ ꞌbã ị́jọ́ ũlũ ụ́ꞌdụ́ pírí sĩ.


\par }{\BB \par }
{\Q \VS{9}Ígã ma sáwã mání adrujó ãmbá ru rĩ sĩ ku;

\par }{\QB mí aꞌbe jõ ma sáwã áma ũkpõ ꞌbã ru dejó ꞌbo rĩ sĩ ku fô,


\par }{\Q \VS{10}ãꞌdusĩku mẹ́rọ́ꞌbá mádrị̂ kí ị́jọ́ jọ áma drị̃ gá,

\par }{\QB kí ị́jọ́ itú ãngũ ãlu gá áma ụrụꞌbá gá sĩ lẽjó áma ꞌdịjó.


\par }{\Q \VS{11}Jọ kí Ãdróŋá aꞌbe dó ĩꞌdi ꞌbo;

\par }{\QB ĩdro ĩꞌdi vú ãzíla ĩmi arụ́ ĩꞌdi;

\par }{\QB ꞌbá ãzí icólépi ĩꞌdi palépi la ꞌdáyụ.


\par }{\Q \VS{12}Ãdróŋá mí adru má be rá-rá ru ku fô

\par }{\QB Ãdróŋá, mí ĩlãgũ ma gbõrú sĩ áma ãzã kojó.


\par }{\Q \VS{13}Ífẽ ꞌbá áma tõlépi rĩ ꞌbã ũdrã kí drị̃nzá sĩ,

\par }{\QB ífẽ ꞌbá áma ndrụ̃lépi sĩ áma adrájó rĩ

\par }{\QB ꞌbã ịsụ́ kí drị̃nzá kí ãrútáŋá ãkõ be fô.


\par }{\BB \par }
{\Q \VS{14}Wó ma ásị́ ꞌbã ími drị̃ gá,

\par }{\QB ma mụ ími ịcụ́lé ị̃dị́-ị̃dị́


\par }{\Q \VS{15}Ma mụ mũkẽ mídrị̂ ꞌbã ị́jọ́ lũlé,

\par }{\QB patáŋá mídrị́ ụ́ꞌdụ́ pírí rĩ sĩ rĩ be ꞌbá pírí ꞌbaní,

\par }{\QB ádrĩ táni kãlãfe la íngõpí yã rĩ nĩ agá ku tí.


\par }{\Q \VS{16}Ma mụ ị́jọ́ ãmbogo ãmbogo míní idélé rĩ kí ũlũlé
{\ND{Úpí}} Ãdróŋá;

\par }{\QB Ma lú mũkẽ mídrị̂ ꞌbã ị́jọ́ igá áꞌdụ̂sĩ.


\par }{\Q \VS{17}Ãdróŋá, mí imbá ma mi ꞌi iꞌdójó ãnzị̃rị̃ŋã sĩ,

\par }{\QB Kpere ãndrũ ma drĩ ị́jọ́ míní idélé ụ̃sụ̃táŋá ru rĩ kí vú nze.


\par }{\Q \VS{18}Ádrĩ táni de rá ãzíla áma drị̃ꞌbị́ drĩ táni mve rá tí,

\par }{\QB Ãdróŋá mí aꞌbe jõ ma ku fô,

\par }{\Q kpere mání ũkpõ mídrị̂ iꞌda agá anzị drị̃lẹ́ gá lé rĩ ꞌbanî,

\par }{\QB ũkpõ mídrị́ ꞌbá pírí mụlépi amụ́lépi rĩ ꞌbanî rĩ.


\par }{\BB \par }
{\Q \VS{19}Ãdróŋá, mũkẽ mídrị̂ ca kpere ꞌbụ̃ gâlé ꞌdã,

\par }{\QB mí idé ãko ãmbogo ãmbogo ꞌdĩ kí mi ꞌi.

\par }{\QB Ãdróŋá, ꞌbá mí áni rĩ ãꞌdi ꞌi?


\par }{\Q \VS{20}Ídrĩ táni ándrá mání fẽ ũcõgõ ũꞌbí la kí áma rụlé rá tí

\par }{\QB mi mání mụ ídri fẽlé ị̃dị́ rá;

\par }{\Q mi mụ áma ingalé ídri rú ị̃dị́,

\par }{\QB angájó ụ̃nọ́kụ́ mgbi rĩ agâlé.


\par }{\Q \VS{21}Mi mụ mání ãrútáŋá ãmbógó la fẽlé ịsụ́lé

\par }{\QB ãzíla mi áma ásí ũŋmĩ pâlé ãlu ĩdí rá.


\par }{\BB \par }
{\Q \VS{22}Ãdróŋá, ma ími rụ́ ịcụ́ ụ̃ꞌdị́ sĩ,

\par }{\QB ãꞌdusĩku mi ị́jọ́ mgbã rĩ nga.

\par }{\Q Ma úngó ími rụ́ ịcụ́jó rĩ ngo ụ̃ꞌdị́ sĩ.

\par }{\QB Mi Ãdróŋá ãlá Ịsịrayị́lị̃ drị̂ ꞌi.


\par }{\Q \VS{23}Míní áma pajó rĩ sĩ!

\par }{\QB Ma uzá ãzíla ma ãyĩkõ idé, ma úngó ngo sĩ ími rụ́ ịcụ́jó

\par }{\QB áma ásị́ pírí sĩ.


\par }{\Q \VS{24}Ma mụ ị́jọ́ míní idélé ãlápítí ꞌdĩ kí ũlũlé

\par }{\QB ụ́ꞌdụ́ pírí sĩ

\par }{\Q ãꞌdusĩku ꞌbá ndrụ̃lépi sĩ áma adrálépi rĩ kí

\par }{\QB úndẽ dó kí rá ãzíla ịsụ́ kí dó drị̃nzá ãmbógó la ꞌbo.




\par }\PsalmChap{72}{\SH Ãdróŋá zịjó Úpí nî
\par }
{\Q \VerseOne{1}Ãdróŋá, mí imbá úpí ꞌi ị́jọ́ lịŋá mídrị́ pịrị rĩ sĩ;

\par }{\QB ãzíla ífẽ úpí ngọ́pị ní ị́jọ́ liŋá múké rĩ ꞌi.


\par }{\Q \VS{2}Ĩꞌdi dó sĩ ꞌbá mídrị̂ kí ị́jọ́ lị ị́jọ́ pịrị rĩ kî sĩ,

\par }{\QB ĩꞌdi dó sĩ ꞌbá mídrị́ ĩkpãlé ĩkpã ꞌdĩ kí drĩ ce ị́jọ́ mgbã sĩ.


\par }{\Q \VS{3}Ífẽ ụ̃nọ́kụ̂ ꞌba ají ꞌbá ꞌbaní ásị́ ị̃gbẹ̃,

\par }{\QB ífẽ túpũ ꞌbã ka kí ífí mũkẽ drị̂ ꞌi.


\par }{\Q \VS{4}Úpí la ꞌbá ĩkpãlé ĩkpã rĩ kí tãmba ꞌbá kí agá nĩ,

\par }{\QB ãzíla ĩꞌdi anzị ꞌbá lẽmẽrí rĩ ꞌbadrị̂ kí ãzãko nĩ;

\par }{\QB ĩꞌdi ꞌbá kí ĩkpãlépi rĩ kí ị̃lị̃kị̃ rá.


\par }{\BB \par }
{\Q \VS{5}Lẽ ꞌbá mídrị̂ ꞌbã ị̃nzị̃ kí mi áꞌbị́ anzị pírí sĩ jãꞌdâ,

\par }{\QB kpere ị̃tụ̂ ꞌbã kí adru agá ĩmbâ be ꞌdáyụ.


\par }{\Q \VS{6}Úpí ũpĩ mídrị̂ ꞌba adru cécé uzogó ꞌdịlépi ámvụ́ mvẽlé rá rĩ drị̃ gá rĩ áni,

\par }{\QB cécé uzogó ꞌbã ꞌdịjó ụ̃nọ́kụ̂ drị̃ gá rĩ áni.


\par }{\Q \VS{7}Ụ́ꞌdụ́ ĩꞌdidrị̂ kí agá ꞌbá ãlá rĩ kí tụtụ̃

\par }{\QB ĩmbâ drĩ jõ drĩ ãvĩ ku ásị́ ị̃gbẹ̃ ĩꞌbadrị̂ la adru jãꞌdâ.


\par }{\BB \par }
{\Q \VS{8}Ĩꞌdi Ũpĩ na iꞌdójó mĩrĩ ãzí rĩ gá cajó mĩrĩ ãzí rĩ gá,

\par }{\QB ãzíla ị̃yị́ Ũfũrátĩ gá kpere ụ̃nọ́kụ̂ tị ꞌbã ãsị̃ agá.


\par }{\Q \VS{9}Sụ́rụ́ kõtórõ agá rĩ kí mụ ãvụ̃lé ĩꞌdi drị̃lẹ́ gá,

\par }{\QB mẹ́rọ́ꞌbá ĩꞌdidrị̂ kí amụ́ ru ũlĩlé vụ̃rụ̂ sĩ ĩꞌdi drị̃lẹ́ gá.


\par }{\Q \VS{10}Ũpi Tãrãsị́sị̃ gá rĩ kí ãzíla ãngũ ãꞌị́ ru lịlépi ị̃yị́ agá rĩ kí abe

\par }{\QB kí mụ mụ̃sọ́rọ̃ ꞌbelé ĩꞌdinî;

\par }{\Q Ũpi sụ́rụ́ Sébã gá rĩ kí

\par }{\QB Síbã gá rĩ abe kí mụ ĩꞌdiní fẽtáŋá ajílé.


\par }{\Q \VS{11}Ũpi pírí kí mụ ãvụ̃lé ĩꞌdi drị̃lẹ́ gá

\par }{\QB ãzíla sụ́rụ́ pírí kí mụ ãzị́ ngalé ĩꞌdinî.


\par }{\BB \par }
{\Q \VS{12}Ị́jọ́ ꞌdĩ sĩ ĩꞌdi dó mụ ꞌbá lẽmẽrí ru awálépi ãzãkoma sĩ rĩ kí ãzã kolé rá,

\par }{\QB ꞌdĩ kí ꞌbá ị́jọ́ ꞌbã ndẽlé rá ꞌbá ãzí ꞌbã icólé ãzã kolé ku rĩ kî.


\par }{\Q \VS{13}Ĩꞌdi mụ ꞌbá lẽmẽrí ru ãzíla ãzãkoma lẽlépi ꞌdĩ kí ị́jọ́ ꞌdụlé ãmbógó ru ĩꞌdi ꞌbã ásị́ gá

\par }{\QB ãzíla ĩꞌdi ꞌbá ãzãkoma lẽlépi rĩ kí ídri pa drã agá rá.


\par }{\Q \VS{14}Ĩꞌdi kí unze angájó ĩkpãŋá agá ãzíla ãꞌdị́ agá,

\par }{\QB ãꞌdusĩku ãrí ĩꞌbadrị̂ ꞌbã ị́jọ́ ãmbógó ru ĩꞌdi mịfị́ gá.


\par }{\BB \par }
{\Q \VS{15}Úpí ꞌbã uꞌá ídri ílí ãzo rú!

\par }{\QB Lẽ úfẽ ĩꞌdiní gólũdĩ angálépi Sébã gá rĩ i;

\par }{\Q lẽ ꞌbá ꞌbã zị kí ĩꞌdiní Ãdróŋá sáwã pírí agá;

\par }{\QB lẽ ásị́ ị̃gbẹ̃ Ãdróŋá drị̂ ꞌbã adru ĩꞌdi be ụ́ꞌdụ́ pírí sĩ!


\par }{\Q \VS{16}Lẽ ãkónã ꞌbã ka ãngũ drị̃ gá pírí rá ru;

\par }{\QB ãkónã ꞌbã aku túpũ kí drị̃ pírí cí,

\par }{\Q ife ífí ala gá rĩ ꞌbã ka kí Lébãnõnĩ gá rĩ áni.

\par }{\QB Lẽ táwụ̃nị̃ ãmbogo-ãmbogo rĩ ꞌbã ga kí ꞌbá sĩ tré, cécé ásé ꞌbã dụjó cíkĩ-cíkĩ ámvụ́ agá rĩ áni.


\par }{\Q \VS{17}Lẽ Úpí ꞌbã rụ́ ꞌbã kụ jãꞌdâ

\par }{\QB ĩꞌdi ꞌbã rụ́ ꞌbã kụ jãꞌdâ cécé ị̃tụ̂ ꞌbã adrujó jãꞌdâ rĩ áni.

\par }{\BB \par }
{\Q Sụ́rụ́ pírí kí ásị́ ị̃gbẹ̃ isụ́ ĩꞌdi rụ̂ sĩ,

\par }{\QB ãzíla kí ĩꞌdi umve ꞌbá Ãdróŋá ꞌbã sĩ sụ̃sụ́ wijó ĩꞌdiní rá rĩ ꞌi.


\par }{\BB \par }
{\Q \VS{18}Ĩmi ịcụ́ Úpí Ãdróŋá, Ãdróŋá Ịsịrayị́lị̃ drị̂ ꞌi!

\par }{\QB Ĩꞌdi lú ꞌbá ị́jọ́ ụ̃sụ̃táŋá ru rĩ kí idélépi nĩ rĩ ꞌi.


\par }{\Q \VS{19}Ị́cụ́ rụ́ ĩꞌdidrị́ dị̃zã rú rĩ jãꞌdâ;

\par }{\QB lẽ ụ̃nọ́kụ̂ ꞌba ga tré dị̃zã ĩꞌdidrị̂ sĩ.


\par }{\QR Ámĩnã ãzíla Ámĩnã.

\par }{\BB \par }
{\Q \VS{20}ꞌDĩ Ãdróŋá zịŋá Dãwụ́dị̃ Yésẽ ngọ́pị ꞌbã sĩ ãsị̃jó rĩ ꞌi.




\par }{\BB \par }
\PsalmChap{73}{\SH Ị́jọ́ Ãdróŋá ꞌbã lịlé pịrị rĩ
\par }
{\Q \VerseOne{1}Ãndá-ãndá ru Ãdróŋá ĩꞌdi ꞌbá Ịsịrayị́lị̃ drị̂ ꞌbaní múké,

\par }{\QB ꞌbá ásị́ múké rĩ ꞌbaní ĩꞌdi múké.


\par }{\BB \par }
{\Q \VS{2}Wó mâ rú rĩ, má apá tí ásị́ nze sĩ ĩꞌdi drị̃ gá rá;

\par }{\QB ãꞌị̃táŋá mádrị̂ apá tí aꞌdê sĩ


\par }{\Q \VS{3}ãꞌdusĩku má acá ándrá ꞌbá ãfó ru rĩ kí ị́jọ́ sĩ ãjã sĩ

\par }{\QB mání ndrejó la ꞌbá ũnzí rĩ kí málĩ ịsụ́ rĩ sĩ.


\par }{\BB \par }
{\Q \VS{4}Drã ꞌbã ãzá ĩꞌbaní ꞌdáyụ;

\par }{\QB ụrụꞌbá la kí ãlá rú ãzíla ũkpó ru.


\par }{\Q \VS{5}Cị kí drị̃ ꞌbá ãzí rĩ ꞌbaní drị̃ cịjó rĩ áni ku;

\par }{\QB ị́jọ́ ꞌbá ãzí rĩ kí ụrụlépi rĩ rụ ꞌbãngá kí ku.


\par }{\Q \VS{6}Kí ãfó iꞌda tọndọlọ cécé ŋálíká sụ̃jó imbe gá ĩꞌdi indré tọndọlọ cé rĩ áni;

\par }{\QB kí acị́ ãlí trũ tọndọlọ cécé bõngó sụ̃jó ụrụꞌbá gá rĩ áni;


\par }{\Q \VS{7}kí ásị́ gâlé ị́jọ́ ũnzí la ãfũ nĩ,

\par }{\QB ãzíla kí ị́jọ́ ũnzí itú úŋmĩ ĩꞌbadrị̂ agá sáwã pírí sĩ.


\par }{\Q \VS{8}Kí ꞌbá kí gụ ãzíla kí ị́jọ́ ũnzí rĩ kí jọ;

\par }{\QB ãfó ĩꞌbadrị̂ sĩ kí ị́jọ́ itú sĩ ꞌbá kí ĩkpãjó.


\par }{\Q \VS{9}Kí ị́jọ́ ũnzíkãnã ri kí jọ Ãdróŋá ꞌbụ̃ gâlé rĩ ụrụꞌbá gá,

\par }{\QB ãzíla kí ãzị́táŋá ũꞌbã ãfó sĩ ꞌbá ụ̃nọ́kụ́ gá ꞌdâ rĩ kí drị̃ gá pírí.


\par }{\Q \VS{10}Ị́jọ́ ꞌdĩ sĩ ꞌbá Ãdróŋá drị̂ kí vâ kí ũngúkú ãtị̃

\par }{\QB ásị́ pírí sĩ sĩ ị́jọ́ ĩꞌbã kí jọlé rĩ ãꞌị̃jó.


\par }{\Q \VS{11}Kí jọ la, “Ãdróŋá icó ꞌbãngá ị́jọ́ ꞌdĩ kí nị̃lé ku;

\par }{\QB Ãdróŋá ụrụgá ãndânĩ rĩ icó ꞌbãngá ị́jọ́ ꞌdĩ kí ị̃ndụ́ uválé ku.”


\par }{\Q \VS{12}ꞌBá ũnzí rĩ kí bãsĩ cécé ꞌdĩ ꞌbã áni,

\par }{\QB ásí kí ꞌbãngá sáwã pírí sĩ ị́jọ́ ãzí sĩ ku, málĩ ĩꞌbadrị̂ kí tụtụ̃.


\par }{\Q \VS{13}Ãndá ãndá ru ámba dó mání áma ásị́ tã ãlá ru úyé!

\par }{\QB Má ũjĩ áma drị́ sĩ iꞌdajó la ánga ị́jọ́ ãzí ũnzí la ku!


\par }{\Q \VS{14}Ma cãndí Ịsụ́ Ị̃tụ̂rụ̃;

\par }{\QB ála mání drị̃rịma fẽ ụ̃ꞌbụ́tị ãlu-ãlu sĩ.


\par }{\BB \par }
{\Q \VS{15}Ádrĩ tá ị́jọ́ jọ ꞌbá ũnzí rĩ ꞌbã kí ị́jọ́ jọjó rĩ áni la,

\par }{\QB ámbe tá nõ anzị ĩmidrị̂ kí mẹ́lẹ́ ꞌbo.


\par }{\Q \VS{16}Má ụ̃ꞌbị̃ ị́jọ́ ũrãlé ị́jọ́ ꞌdĩ drị̃ gá íꞌdóŋá gá kpere ãsị̃ŋá gá,

\par }{\QB wó vãŋá la mání ũkpó-ũkpó


\par }{\Q \VS{17}kpere mání fi agâ ãngũ ãlá Ãdróŋá drị̂ agá.

\par }{\QB ꞌDã ꞌbã vúlé gá ánị̃ dó ãꞌdu ị́jọ́ la mụ ru ngalé ꞌbá ị́jọ́ ũnzí ngalépi rĩ kí abe nĩ yã rĩ rá.


\par }{\BB \par }
{\Q \VS{18}Ãndá ãndá ru Ãdróŋá mi mụ ꞌbá ꞌdĩ kí ꞌbãlé ãngũ ũré sĩ dịjó dị̃-dị̃ la gá

\par }{\QB ãzíla mi kí fẽ ị̃lị̃kị̃lé rá.


\par }{\Q \VS{19}Kí ị̃lị̃kị̃ sáwã were vúlé gá;

\par }{\QB ụ̃rị̃ ãmbógó la la kí we pírí.


\par }{\Q \VS{20}Kí cécé urobí ꞌbá ũbĩlépi ãvĩlépi sáwã angájó ụ́ꞌdụ́ gá rĩ sĩ rá rĩ áni;

\par }{\QB Úpí, ídrĩ angá ụ̃ꞌbụ́tị sĩ ꞌbo,

\par }{\QB mi gụ kí sĩ gụgụ̃.


\par }{\Q \VS{21}Sáwã áma ásị́ ꞌbã adrujó ũcõgõ sĩ

\par }{\QB ãzíla mání ãzá ịsụ́jó agá agá ru rĩ gá,


\par }{\Q \VS{22}má aza cécé ãnãkpá ꞌbã azajó rĩ áni;

\par }{\QB ávã ị́jọ́ mídrị̂ kí ku Ãdróŋá.


\par }{\BB \par }
{\Q \VS{23}Ịsụ́ ma sáwã pírí sĩ uꞌá mí be,

\par }{\QB írụ áma drị́ ãndá rĩ ꞌi.


\par }{\Q \VS{24}Mi áma drị̃ ce ímbátáŋá mídrị̂ sĩ,

\par }{\QB ãzíla ꞌdã ꞌbã ũngúkú gá mi dó áma aꞌị́ dị̃zã agá.


\par }{\Q \VS{25}ꞌBá má ãni ꞌbụ̃ gâlé ndú la yụ pẽlú mi ꞌi

\par }{\QB ãzíla ãko ãzí ụ̃nọ́kụ́ drị̃ gá ꞌdâ mání sĩ ásị́ ꞌbãjó drị̃ la gá ími drị̃ gâsĩ ãndânĩ la ꞌdáyụ.


\par }{\Q \VS{26}Áma ụrụꞌbá kí áma ásị́ be kí icó ũkpó ãkõ ịsụ́lé rá,

\par }{\QB wó Ãdróŋâ ĩꞌdi ũkpó mádrị́ gá rĩ ꞌi;

\par }{\QB ĩꞌdi má ãni jãꞌdâ.


\par }{\BB \par }
{\Q \VS{27}ꞌBá ími lẽlépi ku rĩ kí ị̃lị̃kị̃ rá;

\par }{\QB mi ꞌbá ãꞌị̃táŋâ kóru rĩ kí ị̃lị̃kị̃ pírí.


\par }{\Q \VS{28}Wó ĩꞌdi mání múké adrujó Ãdróŋá be ãni rú.

\par }{\QB Áꞌbã
{\ND{Úpí}} ũkpó ꞌdị́pị ꞌi ãngũ mání sĩ apájó áma zị̃jó rĩ rú;

\par }{\QB ị́jọ́ ꞌdĩ sĩ ma dó sĩ ãzị́ pírí míní ngalé rĩ kí ị́jọ́ ũlũ.




\par }\PsalmChap{74}{\SH Ãdróŋá zịjó sĩ sụ́rụ́ pajó
\par }
{\Q \VerseOne{1}Ãdróŋá, mí aꞌbe dó ãma yã íni ãꞌdu ị́jọ́ sĩ yã?

\par }{\QB Ũmbã la dó ími rụ ꞌbá mídrị̂ ꞌbaní jãꞌdâ yã?


\par }{\Q \VS{2}Mí ũrã drĩ ị́jọ́ ꞌbá mí ãni míní ĩgbãlé sáwã vúlêlé ru

\par }{\QB míní ándrá kí anzéjó ĩꞌbã kí dó sĩ acájó sụ́rụ́ mîni la rú rĩ kí drị̃ gá.

\par }{\QB Mí ũrã drĩ vâ ị́jọ́ ꞌbé Zị̃yọ́nị̃ míní uꞌájó ala gá rĩ ꞌbã drị̃ gá.


\par }{\Q \VS{3}Ímụ ãzíla mí undré drĩ ãko pírí mẹ́rọ́ꞌbá ꞌbã kí andilé rĩ kî,

\par }{\QB andi kí átã vâ ãko ãngũ mídrị́ ãlá rĩ gá rĩ kí ĩndĩ.


\par }{\BB \par }
{\Q \VS{4}Mẹ́rọ́ꞌbá mídrị̂ uzá kí ándrá dó sĩ jó ími ị̃nzị̃jó rĩ agá,

\par }{\QB usú kí bẽndérẽ ĩꞌbadrị̂ kí ꞌdãá sĩ iꞌdajó la ĩndẽ dó mi rá.


\par }{\Q \VS{5}Kí indré cécé ꞌbá nekeŋá ingalépi ụrụgá

\par }{\QB sĩ ife cãjó mị̃rị́ agá rĩ kí áni.


\par }{\Q \VS{6}Ayú kí nóndõ kí kọ́lọ́ŋá abe sĩ kẹ̃jị́tị kí andijó

\par }{\QB ãzíla ãko ãzí ãjẹ̃ rú idélé báwũ sĩ rĩ kí abe.


\par }{\Q \VS{7}Ivé kí ãngũ mídrị́ ãlá rĩ ãcí sĩ rá,

\par }{\QB iza kí ãngũ sĩ ími ị̃nzị̃jó rĩ rá.


\par }{\Q \VS{8}Jọ kí kí ásị́ gâlé, “Ãma mụ kí ịꞌị́lé ãko ĩꞌbadrị̂ kí abe kpítã rá!”

\par }{\QB Ivé kî dó sĩ ãngũ ándrá sĩ Ãdróŋá ị̃nzị̃jó ãngũ ꞌdã agá ꞌdãá ri kí pírí rá.


\par }{\Q \VS{9}Ãndre ícétáŋá ãzí tálí ru la kí ku;

\par }{\QB nábị̃ ãzí acelépi la ꞌdáyụ,

\par }{\QB ãzíla ꞌbá ãzí ãma drĩdríŋĩ gá nị̃lépi la ũcõgõ la uꞌá ụ́ꞌdụ́ íngõpí yã la ꞌdáyụ.


\par }{\BB \par }
{\Q \VS{10}Ãdróŋá, mẹ́rọ́ꞌbá ãmadrị̂ kí dó ími ide íngõpí yã?

\par }{\QB Kí dó rụ́ mídrị̂ uꞌdá jãꞌdâ yã?


\par }{\Q \VS{11}Ígã dó ãma ãzãkolé sĩ la ãꞌdu ị́jọ́ sĩ yã?

\par }{\QB Mí anzé ími drị́ ũkpó trũ rĩ bõngó agâlé, mí ị̃lị̃kị̃ dó sĩ kí rá.


\par }{\BB \par }
{\Q \VS{12}Wó Ãdróŋá, iꞌdóŋá gá mi Úpí ãmadrị̂ rú mi ꞌi;

\par }{\QB ípa ãma pâlé ũꞌbí ru.


\par }{\Q \VS{13}Ũkpõ mídrị́ ãmbógó rĩ sĩ, mí awa ándrá ị̃yị́ mĩrĩ drị̂ ꞌa rá

\par }{\QB ãzíla mí aco ándrá ãnãkpá ãmbogo-ãmbogo ị̃yị́ mĩrĩ drị̂ agá rĩ kí rá.


\par }{\Q \VS{14}Mí ịꞌị́ ándrá ãnãkpá ãmbógó Lẹ̃vị̃yãtánị̃ ꞌbã drị̃kã rá

\par }{\QB ãzíla ífẽ ĩꞌdi nalé ãkónã rú ãnãkpá kõtórõ agá rĩ ꞌbaní.


\par }{\Q \VS{15}Ífẽ ándrá kídí ꞌbaní wọ́rọ̃ŋá kí abe agbẹ́lé vũ gâlé rĩ sĩ mi ꞌi;

\par }{\QB ífẽ ándrá ị̃yị́ sáwã pírí sĩ dịlépi dị̃-dị̃ rĩ ꞌbaní nzụlé rá.


\par }{\Q \VS{16}Mí ũꞌbã ị̃tụ́ kí ị́nị́ be mi ꞌi;

\par }{\QB ãzíla mí ũꞌbã ị̃tụ̂ kí ĩmbâ be ãngũ ĩꞌba drị̂ kí agá mi ꞌi.


\par }{\Q \VS{17}Mí idé lõkókõrí ụ̃nọ́kụ́ drị̃ gá ꞌdâ rĩ kí mi ꞌi;

\par }{\QB Íꞌbã áyi kí ílí be mi ꞌi.


\par }{\BB \par }
{\Q \VS{18}Úpí, Mí agá drĩ ị́jọ́ mẹ́rọ́ꞌbá mídrị̂ gụ mi íngoní yã rĩ ꞌi,

\par }{\QB ꞌBá azalépi azâ rĩ uꞌdá kí ími rụ́ íngõpí yã rĩ drị̃ gá ị́jọ́.


\par }{\Q \VS{19}Mí aꞌbe jõ ꞌbá mídrị́ ũkpó kóru ꞌdĩ kí mẹ́rọ́ꞌbá ĩꞌbadrị̂ kí drị́ alé gá ku;

\par }{\QB mí ãvĩjõ ị́jọ́ ꞌbá mídrị́ ĩcõcõŋãlé ꞌdĩ kí drị̃ gá ị́jọ́ ku fô!


\par }{\Q \VS{20}Mí agá drĩ ị́jọ́ tị icíma míní ándrá icílé ãma abe rĩ ꞌbã ị́jọ́,

\par }{\QB ãꞌdusĩku ụ̃nọ́kụ́ ꞌdõ ịnị-ịnị ꞌbá ũnzí rĩ ga kí ala gá tré-tré.


\par }{\Q \VS{21}Ífẽ jõ ꞌbá ĩkpãlé ĩkpã-ĩkpã rĩ ꞌbã ịsụ́ kí drị̃nzá ku;

\par }{\QB ífẽ ꞌbá lẽmẽrí ãzíla ãzãkoma lẽlépi rĩ ꞌbã ịcụ́ kí ími rụ́.


\par }{\BB \par }
{\Q \VS{22}Ãdróŋá, mí angá ụrụgá,

\par }{\QB Mí ãtị̃ ꞌbá mídrị̂ kí ũngúkú

\par }{\QB Lẽ mí agá drĩ ị́jọ́ ꞌbá azalépi azâ rĩ ꞌbã kí ími uꞌdájó ị̃tụ̂rụ̃ rĩ ꞌi.


\par }{\Q \VS{23}Mí ãvĩ jõ ị́jọ́ mẹ́rọ́ꞌbá mídrị̂ ꞌbã kí jọlé rĩ drị̃ gá ị́jọ́ ku.

\par }{\QB Úzáŋá ĩꞌbã kí uzájó sĩ ị́jọ́ mídrị̂ gãjó rĩ ꞌbã ụ́ꞌdụ́kọ́ la tụtụ̃.




\par }\PsalmChap{75}{\SH Ãdróŋá la ꞌbá kí ị́jọ́ lị pịrị nĩ
\par }
{\Q \VerseOne{1}Ãma míní ãwãꞌdĩfô fẽ, Ãdróŋá, ãma míní ãwãꞌdĩfô fẽ;

\par }{\QB ãꞌdusĩku mi ãma abe ãni rú,

\par }{\QB ꞌbá kí ãngũ pírí gá ị́jọ́ ũlũ ị́jọ́ ũnĩ-ambamba míní ngalé ri kí drị̃ gá.


\par }{\Q \VS{2}Ãdróŋá jọ, “Sáwã mání pẽlé pịrị rĩ gá,

\par }{\QB Ma mụ ꞌbá kí ị́jọ́ lịlẹ́ pịrị.


\par }{\Q \VS{3}Ụ̃nọ́kụ̂ drĩ ru aya ꞌbá ala gá rĩ kí abe ụ̃rị̃ sĩ rá,

\par }{\QB ma ꞌbá ĩꞌdi ị̃ndụ́ ãrị̃lépi mgbe-mgbe rĩ ꞌi.


\par }{\Q \VS{4}Ájọ ꞌbá ãfó ru rĩ ꞌbaní, ‘Ĩmi aꞌbe ãfó jã,’

\par }{\QB ájọ ꞌbá ũnzí rĩ ꞌbaní, ‘Áfẽ ãzị́táŋá ꞌbá ị́jọ́ ũnzí ngalépi ꞌdã ꞌbaní sĩ ãfó aꞌbejó jã.’


\par }{\Q \VS{5}Ĩmi idé ãfó ku

\par }{\QB ĩjọ ị́jọ́ drị̃ ũnzĩ sĩ ku.”


\par }{\Q \VS{6}ꞌBá ãzí ị̃tụ̂ ꞌbã agá gâlé ru, ị̃tụ̂ ꞌbã ꞌde agâlé ru,

\par }{\QB átã vâ ụ́rụ̂lé ru jõku ándrálé ru ꞌbá ꞌbá ru rĩ ingalépi ụrụgá la ꞌdáyụ;


\par }{\Q \VS{7}Wó Ãdróŋá la lú ꞌbá ꞌbã ị́jọ́ lị nĩ,

\par }{\QB ĩꞌdi ꞌbá ãzí ri inga ụrụgá, ĩꞌdi ãzí rĩ isé vụ̃rụ́.


\par }{\Q \VS{8}{\ND{Úpí}} ꞌbã drị́ gá kópõ cí,

\par }{\QB ũmbã Ãdróŋá drị̂ dra alagá cécé wáyĩnĩ ũká usalé ãkụ́kị́ sĩ rĩ áni kọ̃bụ́tọ̃ trũ;

\par }{\Q ĩꞌdi ũsũ la kópõ agá rĩ sĩ vũ gá ãzíla ꞌbá ũnzí ụ̃nọ́kụ́ drị̃ gá ꞌdâ

\par }{\QB rĩ kí pírí mvụ la kpere ĩzẽkí la gá.


\par }{\Q \VS{9}Wó mâ rú rĩ, ma mụ ị́jọ́ míní ngalé rĩ kí vú nzelé jãꞌdâ;

\par }{\QB ma mụ úngó ngolé Ãdróŋá Yãkóꞌbõ drị̂ ꞌbã rụ́ ịcụ́jó.


\par }{\Q \VS{10}Ma mụ ũkpõ ꞌbá ũnzí rĩ ꞌbadrị̂ andilé rá

\par }{\QB wó ma ũkpõ ꞌbá ãlá rĩ ꞌbadrị̂ itụ́ ụrụgá.




\par }\PsalmChap{76}{\SH Ãdróŋá la sáwã pírí sĩ ãꞌdị́ ndẽ nĩ
\par }
{\Q \VerseOne{1}Ụ́nị̃ Ãdróŋá ꞌi Yụ́dã gá rá;

\par }{\QB rụ́ la ꞌbá Ịsịrayị́lị̃ drị̂ kí drĩdríŋĩ gá ãmbógó ru.


\par }{\Q \VS{2}Lị́cọ́ ĩꞌdidrị̂ Yẹ̃rụ́sãlẹ́mụ̃ gá;

\par }{\QB ĩꞌdi uꞌá ꞌbé Zị̃yọ́nị̃ drị̃ gá.


\par }{\Q \VS{3}Zị̃yọ́nị̃ gâlé, anu ãko mẹ́rọ́ꞌbá ꞌbadrị́ ãꞌdị́ drị́ ꞌé kí gọ́bẹ́rẹ́ trũ ãzíla ménéŋá trũ rá.


\par }{\Q \VS{4}Ãdróŋá, mi dị̃zã rú ꞌdĩ ꞌbã áni yã!

\par }{\QB Dị̃zã mídrị̂ ãmbógó ru sáwã míní ãgõjó ãꞌdị́gá míní mẹ́rọ́ꞌbá mídrị̂ kí ndẽjó ꞌbé sị́ gâlé rĩ sĩ.


\par }{\Q \VS{5}Ûpa ãko ãsĩkárĩ ĩꞌbadrị́ ásị́ ũkpó rĩ ꞌbadrị̂ kí pírí rá

\par }{\QB ãzíla ũdrã kí dó rá;

\par }{\Q ũkpõ ĩꞌbadrị̂ kí ãlị̃gọ̃ abe ãzị̂ kóru.


\par }{\Q \VS{6}Ãdróŋá Yãkóꞌbõ drị̂, mi mụ uzálé kí drị̃ gá ꞌbo, fãrásĩ ĩꞌbadrị̂ kí ꞌbá gárĩ ãꞌdị́drị̂ kí ụ̃cẹ̃lépi rĩ kí abe ũdrã kí dó rá.


\par }{\Q \VS{7}Wó mi ꞌi Úpí, ꞌbá pírí kí idé mí sĩ ụ̃rị̃ sĩ.

\par }{\QB Ãꞌdi la icó pá tulé ími drị̃lẹ́ gá nĩ ũmbã mídrị̂ drĩ angá ꞌbo rĩ gá!


\par }{\Q \VS{8}Ífẽ ị́jọ́ míní lịlẹ́ rĩ nị̃jó angájó ꞌbụ̃ gâlé;

\par }{\QB ꞌbá ụ̃nọ́kụ́ gá rĩ idé kí ụ̃rị̃ sĩ ãzíla ĩyãŋã kí tú,


\par }{\Q \VS{9}sáwã Ãdróŋá míní angájó ụrụgá sĩ ị́jọ́ lịjó,

\par }{\QB sĩ ꞌbá pírí ụ̃nọ́kụ́ drị̃ gá ꞌdâ ĩkpãlé ĩkpã-ĩkpã rĩ kí pajó rĩ sĩ.


\par }{\Q \VS{10}Ãndá-ãndá ru Ãdróŋá, ũmbã mídrị́ ꞌbá kí ụrụꞌbá gá rĩ la míní ị́cụ́ŋá ají rá;

\par }{\QB mi ꞌbá ị́mbị́ acelépi adrã mídrị̂ agá rĩ kí tãmba mi ꞌi.


\par }{\Q \VS{11}Ĩna ũyõ
{\ND{Úpí}} Ãdróŋá ĩmidrị̂ drị̃lẹ́ gá ãzíla

\par }{\QB ĩnga jõ ãzị́ la kí rá;

\par }{\QB sụ́rụ́ pírí ĩmi andre gá rĩ ꞌbã ají kí ãko fẽtáŋá ru rĩ kí ꞌBá ụ̃rị̃lé ụ̃rị̃-ụ̃rị̃ rĩ nî.


\par }{\Q \VS{12}Ĩꞌdi ũpi anzị kí iri vụ̃rụ́ rá

\par }{\QB ãzíla ĩꞌdi ụ̃rị̃ gbã ũpi ụ̃nọ́kụ́ drị̃ gá ꞌdĩ kí agá.




\par }\PsalmChap{77}{\SH Asị́ ũŋmĩŋá ịsụ́jó sáwã ũcõgõ drị̂ sĩ
\par }
{\Q \VerseOne{1}Má awá ụ́ꞌdụ́kọ́ ụrụgá sĩ Ãdróŋá rụ́;

\par }{\QB má awá Ãdróŋá rụ́, ꞌba are sĩ ma.


\par }{\Q \VS{2}Sáwã ũcõgõ drị̂ kí agá, ma
{\ND{Úpí}} Ãdróŋá zị;

\par }{\QB ị́nị́ sĩ ma áma drị́ kí inga ụrụgá sĩ Ãdróŋá zịjó,

\par }{\QB wó má ịsụ́ ásị́ ũŋmĩŋá ku.


\par }{\Q \VS{3}Ádrĩ ị́jọ́ agá Ãdróŋá drị̃ gá, ma awá awâ,

\par }{\QB ádrĩ ị́jọ́ ũrã drị̃ la gá, áma úríndí la acá ũkpó kóru.


\par }{\Q \VS{4}Mi áma fẽ uꞌálé mịfị́ mgbọ rú ị́nị́ ãrã,

\par }{\QB áma ásị́ ũcõgõ rú, má icó dó sĩ ị́jọ́ jọlé ku.


\par }{\Q \VS{5}Ma ị́jọ́ ũrã ụ́ꞌdụ́ ídu rĩ kí drị̃ gá,

\par }{\QB ílí ídu alịlépi ꞌbo rĩ kí drị̃ gá.


\par }{\Q \VS{6}Má ũrã dó ị́jọ́ úngó mání ngolé ị́nị́ sĩ rĩ kí drị̃ gá,

\par }{\QB áma ásị́ la ị́jọ́ ũrã ãzíla ĩꞌdi ị́jọ́ ụzị áma agâlé.


\par }{\Q \VS{7}“{\ND{Úpí}} la dó ãma gã kpítã rú jãꞌdâ yã?

\par }{\QB Icó dó adrulé ãmaní ásị́ ị̃gbẹ̃ sĩ ị̃dị́ ku yã?


\par }{\Q \VS{8}Lẽtáŋá ĩꞌdidrị́ ukólépi ku rĩ de dó ru kpítã rá yã?

\par }{\QB Ị́jọ́ ĩꞌdiní azịlé rĩ icó dó ru idélé sáwã pírí agá ku yã?


\par }{\Q \VS{9}Ãdróŋá ãvĩ dó ị́jọ́ ĩꞌdiní adrujó ãma abe ásị́ ị̃gbẹ̃ sĩ rĩ rá yã?

\par }{\QB Ũmbã ĩꞌdidrị̂ ndẽ dó ásị́ ị̃gbẹ̃ ĩꞌdidrị̂ rá yã?”


\par }{\Q \VS{10}ꞌDã ꞌbã ũngúkú gá, ájọ dó ị́jọ́ íni, “Ị́jọ́ áma azálépi ãndânĩ rĩ ĩꞌdi ꞌdĩ:

\par }{\QB Ãdróŋá Ũkpó ꞌDị́pị adru dó ũkpó trũ ị̃dị́ ku.”


\par }{\Q \VS{11}Ma ị́jọ́
{\ND{Úpí}} ꞌbã idélé rĩ kí agá,

\par }{\QB ãndá, ma ị́jọ́ ídu ĩꞌdiní idélé ụ̃sụ̃táŋá ru rĩ kí agá.


\par }{\Q \VS{12}Ma ị́jọ́ ũrã ãzị́ pírí míní ngalé rĩ kí drị̃ gá,

\par }{\QB ãzíla ma ị́jọ́ míní ngalé múké ꞌdĩ kí ị́jọ́ agá pírí.


\par }{\Q \VS{13}Ãdróŋá, gẹ̃rị̃ mídrị̂ kí ãlá ru.

\par }{\QB Ãdróŋá íngõ icó dó adrulé ũkpó ru Ãdróŋá ãmadrị̂ áni nĩ yã?


\par }{\Q \VS{14}Mi Ãdróŋá ị́jọ́ ụ̃sụ̃táŋá ru rĩ kí idélépi rĩ ꞌi,

\par }{\QB mi ũkpõ mídrị̂ iꞌda ꞌbá kí agá.


\par }{\Q \VS{15}Drị́ ũkpó mídrị̂ sĩ mí anzé ándrá ꞌbá mídrị̂ kí rá,

\par }{\QB ꞌdĩ kí drị̃lẹ́ka Yãkóꞌbõ ꞌbadrị́ Yụ̃sụ́fụ̃ be rĩ kî.


\par }{\Q \VS{16}Ị̃yị́ mĩrĩ drị̂ ndre kí mi rá Ãdróŋá,

\par }{\QB ndre kí mi rá ãzíla idé kí ụ̃rị̃ sĩ,

\par }{\QB ị̃yị́ kị́rị́ rĩ yã kí ụ̃rị̃ sĩ yã-yã.


\par }{\Q \VS{17}Ụ̃rụ́ꞌbụ̃ fẽ kí uzogó ní ꞌdịlé,

\par }{\QB ụ̃rụ́ꞌbụ̃ agá ãvi la ụ̃kpẹ̃ nĩ,

\par }{\QB ꞌé mídrị́ ãvi drị̂ kí ãngũ ji wókõ pírí agá.


\par }{\Q \VS{18}Ãvi mídrị̂ ụ̃kpẹ̃ dó, âre ĩꞌdi lọ̃bị́yọŋá agá.

\par }{\QB Ãvi mídrị̂ la ãngũ ji ụ̃nọ́kụ́ drị̃ gá,

\par }{\QB ụ̃nọ́kụ́ aya ru ãzíla ũyã-ũyã.


\par }{\Q \VS{19}Íri acị́lé mĩrĩ agâsĩ,

\par }{\QB íri acị́lé ị̃yị́ ãmbógó rĩ kí agâsĩ,

\par }{\QB wó ꞌbá ãzí icó ími pámvú ndrelé ku.


\par }{\Q \VS{20}Íce ándrá ꞌbá mídrị̂ kí drị̃ cécé ꞌbá kãbĩlõ ucélépi rĩ ꞌbã kãbĩlõ kí drị̃ cejó rĩ áni,

\par }{\QB drị́ mídrị̂ sĩ ífẽ Mụ́sã ce kí ándrá ꞌbá mídrị̂ kí drị̃ Ãrọ́nị̃ be rá.




\par }\PsalmChap{78}{\SH Ãdróŋá ꞌi ãzíla ꞌbá ĩꞌdidrị̂ kî
\par }
{\Q \VerseOne{1}ꞌBá mádrị̂ ĩmi are ímbátáŋá mádrị̂ ꞌi,

\par }{\QB ãzíla ĩꞌbã ásị́ ị́jọ́ mání jọlé rĩ kí drị̃ gá.


\par }{\Q \VS{2}Ma mụ ị́jọ́ ũndũwã ãni la kí jọlé

\par }{\QB ãzíla ma mụ ị́jọ́ ru zị̃lépi zị̃zị̃ ídu rĩ kí icélé,


\par }{\Q \VS{3}ị́jọ́ ãmaní arelé rá, ãmaní nị̃lé cé,

\par }{\QB ãzíla ị́jọ́ ãmã áyị́pịka ꞌbã kí lũlé ãmaní rĩ kî.


\par }{\Q \VS{4}Ãma icó kí zị̃lé anzị ãmadrị̂ ꞌbaní ku;

\par }{\QB ãma anzị mụlé tịlé drị̃lẹ́ gâlé rĩ ꞌbaní

\par }{\Q ũkpõ
{\ND{Úpí}} drị́ ãzíla ị́jọ́ ĩꞌdiní ngalé ãmbógó ĩꞌdidrị̂ ꞌbaní

\par }{\QB rĩ kí vú nze ị́jọ́ ụ̃sụ̃táŋá ru ĩꞌdiní ngalé rĩ kí abe.


\par }{\Q \VS{5}Fẽ ãzị́táŋá ꞌbá Ịsịrayị́lị̃ drị̂ ꞌbaní

\par }{\QB ãzíla fẽ ãzị́táŋá anzị tịlé Yãkóꞌbõ ꞌbã drị̃lẹ́ ru rĩ ꞌbanî.

\par }{\Q Imbá ãmã áyị́pịka kí sĩ

\par }{\QB ãzị́táŋá ĩꞌdidrị̂ kí imbájó anzị ĩꞌbadrị̂ ꞌbanî,


\par }{\Q \VS{6}ị́jọ́ ꞌdĩ sĩ anzị mụlé tịlé drị̃lẹ́ gâlé rĩ kí sĩ kí nị̃ angájó ĩꞌbadrị́,

\par }{\QB anzị drị̃ tịlé ku rĩ kí

\par }{\QB vâ sĩ amụ́ kí lũlé anzị ĩꞌbadrị̂ ꞌbanî.


\par }{\Q \VS{7}ꞌDã ꞌbã ũngúkú gá, anzị ĩꞌbadrị̂ kí dó sĩ ásị́ ꞌbã Ãdróŋá drị̃ gá

\par }{\QB ãzíla icó kí sĩ ị́jọ́ ĩꞌdiní idélé rĩ kí ãvĩlé ku,

\par }{\QB wó ụ́ꞌdụ́ pírí sĩ kí dó sĩ ãzị́táŋá ĩꞌdidrị̂ kí vú ũbĩ.


\par }{\Q \VS{8}ꞌBa adru kí cécé áyị́pịka kî áni ku

\par }{\QB kí ándrá ꞌbá drị̃ ũnzí ãzíla ꞌbá ꞌbá arelépi ku la kî,

\par }{\Q ꞌbá ásị́ ꞌbãlépi Ãdróŋá drị̃ gá ku

\par }{\QB ãzíla ĩꞌdi ãꞌị̃lépi ku la kî.


\par }{\BB \par }
{\Q \VS{9}Ãsĩkárĩ Ịfụrayị́mụ̃ drị́ ru itúlépi ụ́sụ ãzíla ꞌé trũ rĩ

\par }{\QB mvu kí apálé ụ́ꞌdụ́ ãꞌdị́drị̂ sĩ rá.


\par }{\Q \VS{10}Mba kí ị́jọ́ ĩꞌbaní tị icíjó Ãdróŋá be rĩ tã ku;

\par }{\QB gã kí ãzị́táŋá ĩꞌdidrị̂ kí tãmbalé úmgbé.


\par }{\Q \VS{11}Ãvĩ kí ị́jọ́ ĩꞌdi ꞌbã idélé rĩ rá,

\par }{\QB ãzíla tálí ándrá ĩꞌdiní idélé ĩꞌbaní ndrelé cé rĩ kí rá.


\par }{\Q \VS{12}Idé tálí kí ãngũ mgbọ Mị̃sị́rị̃ drị́ Zõwánĩ gá

\par }{\QB ꞌdĩ sĩ ĩꞌbã áyị́pịka kí dị̃ ndre sĩ la.


\par }{\Q \VS{13}Awa ị̃yị́ mĩrĩ drị̂ ãzíla agụ kí ala gâsĩ,

\par }{\QB fẽ ị̃yị́ mĩrĩ drị̂ní pá tulé bõrõ áni.


\par }{\Q \VS{14}Ĩtụ́ sĩ, ri kí drị̃ ꞌdelé ụ̃rụ́ꞌbụ̃ ị́dị́ŋá áni rĩ sĩ,

\par }{\QB ãzíla ị́nị́ sĩ ri kí drị̃ ꞌdelé ãcí ị́dị́ŋá áni rĩ sĩ.


\par }{\Q \VS{15}Asi írã kõtórõ agá ꞌdãá rĩ kí ꞌa mgbọ,

\par }{\QB ãzíla fẽ ĩꞌbaní ị̃yị́ calépi rá rĩ angájó ị̃yị́ kị́rị́ rĩ agá.


\par }{\Q \VS{16}Fẽ ị̃yị́ ní agbẹ́jó írã agá,

\par }{\QB ị̃yị̂ dị dó sĩ cécé mĩrĩ áni.


\par }{\Q \VS{17}ꞌBá ri kí mụlé drị̃ gá ị́jọ́ izaŋá trũ Ãdróŋá rụ́,

\par }{\QB ri kí drị̃ ũnzĩ idélé Ãdróŋá Ụrụgá Ãndânĩ rĩ ụrụꞌbá gá kõtórõ agâlé.


\par }{\Q \VS{18}Drị̃ ũnzĩ sĩ ri kí Ãdróŋá ụ̃ꞌbị̃lé círí ru kí asị́ gá,

\par }{\QB íná ĩꞌbaní nalé rĩ aꞌị́jó ũkpõ sĩ.


\par }{\Q \VS{19}Unu kí Ãdróŋá ụrụꞌbá gá jọ kí,

\par }{\QB “Ãdróŋá icó ãmaní íná fẽlé kõtórõ agá ꞌdâ ku.


\par }{\Q \VS{20}Ĩꞌdi ãndá, gbã írã ꞌi ãzíla ị̃yị́ agbẹ́ ala gá rá,

\par }{\QB ị̃yị́ dịlépi ꞌdĩ tị̃ ãmbógó ru.

\par }{\Q Wó icó ꞌbá ꞌbaní ãkónã fẽlé rá yã,

\par }{\QB jõku icó ĩzá fẽlé ꞌbá ĩꞌdidrị̂ ꞌbaní rá yã?”


\par }{\Q \VS{21}{\ND{Úpí}} Ãdróŋá la mụ ị́jọ́ ĩꞌbaní jọlé ꞌdĩ arelé ꞌbo, uꞌá dó ĩꞌbaní ũmbã sĩ;

\par }{\QB ĩꞌdi ꞌa ve ãcí áni anzị Yãkóꞌbõ drị̂ ꞌbaní ãzíla

\par }{\QB adrã ĩꞌdidrị̂ angá ꞌbá Ịsịrayị́lị̃ drị̂ kí drị̃ gá,


\par }{\Q \VS{22}ãꞌdusĩku ãꞌị̃ kí ándrá Ãdróŋá ꞌi ku

\par }{\QB jõku tị̃ kí ándrá ásị́ ị́jọ́ Ãdróŋá la kí pa rá rĩ drị̃ gá ku.


\par }{\Q \VS{23}Wó Ãdróŋá fẽ ãzị́táŋá ụ̃rụ́ꞌbụ̃ ní ụrụgâlé

\par }{\QB ãzíla ụ̃rụ́ꞌbụ̃ nzị̃ ru tị rá.


\par }{\Q \VS{24}Ãdróŋá fẽ mãnã ní zõjó ꞌbá ꞌbaní nalé,

\par }{\QB ãzíla fẽ ĩꞌbaní ãkónã angájó ꞌbụ̃ gâlé.


\par }{\Q \VS{25}ꞌBá na kí ãkónã mãlãyíkã ꞌbadrị̂;

\par }{\QB fẽ ĩꞌbaní ãkónã pírí ĩꞌbã kí lẽlé nalé rĩ kí rá.


\par }{\Q \VS{26}Fẽ ũlí ní lijó angájó ị̃tụ̂ ꞌbã ãfũ agâlé ru,

\par }{\QB ce ũlí ándrâlé ru rĩ ꞌbã drị̃ ũkpõ ĩꞌdidrị̂ sĩ.


\par }{\Q \VS{27}Fẽ ꞌbá ĩꞌdidrị̂ ꞌbaní ãriŋa kí ĩzá ru zõlé pụ́trụ́ áni angájó ꞌbụ̃ gâlé,

\par }{\QB ãriŋa ũꞌbí ꞌbaní zõjó cécé cínákí mĩrĩ tị gá rĩ áni.


\par }{\Q \VS{28}Fẽ ãriŋa ꞌde kí kámbĩ ĩꞌbadrị̂ agá ágágá

\par }{\QB hémã ĩꞌbadrị̂ kí andre gâsĩ trộkị́lịrị.


\par }{\Q \VS{29}Ị́jọ́ ꞌdĩ sĩ ꞌbá na kí ãzíla aga kí rá;

\par }{\QB Ãdróŋá fẽ ãko ĩꞌbaní vị́ talé rĩ kí ĩꞌbaní rá.


\par }{\Q \VS{30}Wó ĩꞌbaní drĩ ãko ĩꞌbã kí vị́ talé rĩ na agá ꞌdâ,

\par }{\QB ĩzâ drĩ adru agá kí tị gá ꞌdâ ꞌdĩ,


\par }{\Q \VS{31}ũmbã Ãdróŋá drị̂ acá ĩꞌba rụ́

\par }{\QB ụꞌdị́ dó sĩ ãgọbị ĩꞌbadrị́ ũkpõ trũ,

\par }{\QB anzị Ịsịrayị́lị̃ drị́ kãrị́lẹ̃ rú rĩ kí rá.


\par }{\BB \par }
{\Q \VS{32}Ị́jọ́ ꞌdĩ kí agâ sĩ pírí, ꞌbá rĩ kí ị́jọ́ ũnzí idélé;

\par }{\QB ị́jọ́ ĩꞌdi ꞌbã idélé ụ̃sụ̃táŋá ru ꞌdĩ kí agâ sĩ pírí tị̃ kí ásị́ drị̃ la gá ku.


\par }{\Q \VS{33}Ị́jọ́ ꞌdĩ sĩ Ãdróŋá ụꞌdị́ dó kí rá acá kí dó ãzị́ kóru

\par }{\QB ãzíla ídri ĩꞌbadrị̂ ga tré ụ̃rị̃ ãmbógó la sĩ.


\par }{\Q \VS{34}Ãdróŋá drĩ dó ãzí rĩ kí ụꞌdị́ ꞌbo, ãzí acelépi cí rĩ kí dó ĩꞌdi ndrụ̃ rá,

\par }{\QB kí ásị́ uja ãzíla kí Ãdróŋá ndrụ̃ ásị́ pírí sĩ.


\par }{\Q \VS{35}Agá kí ị́jọ́ Ãdróŋá ĩꞌdi ꞌbá kí tãmbalépi

\par }{\QB ãzíla Ãdróŋá Ụrụgá Ãndânĩ ándrá kí anzélépi nĩ rĩ rá.


\par }{\Q \VS{36}Wó ꞌdã ꞌbã ũngúkú gá kí ị́jọ́ jọ tị sĩ,

\par }{\QB ị́jọ́ ĩꞌba kí jọlé rĩ kí pírí ĩnzõ rú.


\par }{\Q \VS{37}Fẽ kí ru ĩꞌdiní ásị́ mgbã sĩ ku;

\par }{\QB kí vâ ãꞌị̃táŋá kọ́lị tị icíma ĩꞌbadrị́ Ãdróŋá trũ rĩ gá.


\par }{\Q \VS{38}Wó ĩꞌdi ásị́ ị̃gbẹ́ ru ꞌbá ĩꞌdidrị̂ ꞌbanî,

\par }{\QB ũtrũ ĩꞌbã ị́jọ́ ũnzí kí rá

\par }{\QB ãzíla ị̃lị̃kị̃ kí ku.

\par }{\Q Ĩꞌdi sáwã pírí gá ũmbã ĩꞌdidrị̂ umvi vúlé

\par }{\QB ãzíla inga ũmbã ĩꞌdidrị̂ ku.


\par }{\Q \VS{39}Ị́jọ́ ꞌdĩ kí ꞌbá ụrụꞌbá ãrí trũ rĩ kî rĩ agá dó ĩꞌdiní,

\par }{\QB kí cécé ãlụ́kụ́kụ̃ lilépi ãgõlépi ku rĩ áni.


\par }{\BB \par }
{\Q \VS{40}Sáwã pírí sĩ ri kí ĩꞌdi tị gãlé kõtórõ agâlé úmgbé;

\par }{\QB pá alé ũꞌbí ru rĩ kí ĩꞌdiní ásị́ ãzá fẽlé!


\par }{\Q \VS{41}Ri kí ĩꞌdi ụ̃ꞌbị̃lé ị̃dị́-ị̃dị́,

\par }{\QB ãzíla fẽ kí ásị́ ãzá Ãdróŋá Ãlá Ịsịrayị́lị̃ drị̂ní.


\par }{\Q \VS{42}Ãvĩ kí ị́jọ́ ũkpõ ĩꞌdidrị́ ãmbógó rĩ drị̃ gá rá,

\par }{\QB ãzíla ụ́ꞌdụ́ ándrá ĩꞌdiní kí apájó mẹ́rọ́ꞌbá ĩꞌbadrị̂ kí drị́gá rĩ drị̃ gá rá.


\par }{\Q \VS{43}Ãvĩ kí ị́jọ́ ị́jọ́ ụ̃sụ̃táŋá ru ãzíla tálí ru ĩꞌdiní idélé Mị̃sị́rị̃ gâlé,

\par }{\QB ãzíla ị́jọ́ ụ̃sụ̃táŋá ru ãngũ gbayi Zõwánĩ drị̂ agá rĩ kí drị̃ gá rá.


\par }{\Q \VS{44}Uja ị̃yị́ kí ãrí ru,

\par }{\QB ꞌbá Mị̃sị́rị̃ rú rĩ icó kí dó sĩ ị̃yị́ ĩꞌbadrị́ áꞌbụ agá rĩ kí mvụlé ku.


\par }{\Q \VS{45}Pẽ ụ́nụ́nụ́ ũꞌbí kí tị kí drĩdríŋĩ gá kí tilé,

\par }{\QB ãzíla ụ́drụ́gọ́ kí ãngũ ĩꞌbadrị̂ izalé.


\par }{\Q \VS{46}Fẽ ụ̃ꞌbụ iza kí ãkónã ĩꞌbadrị̂ kí rá;

\par }{\QB úmbí na kí ãkónã ĩꞌbadrị́ amvụ́ agá rĩ kí rá.


\par }{\Q \VS{47}Pẽ sí tị sĩ zãbíbũ ĩꞌbadrị̂ kí cojó

\par }{\QB ãzíla iza úlúgó ife ĩꞌbadrị̂ kí sí filépi ndrú-ndrú rĩ sĩ.


\par }{\Q \VS{48}Ụꞌdị́ tị́ ĩꞌbadrị̂ kí sí sĩ

\par }{\QB ãzíla kãbĩlõ ĩꞌbadrị̂ kí ãvi sĩ.


\par }{\Q \VS{49}Fẽ ũmbã ĩꞌdidrị́ ãcíꞌbíríto rĩ ní ꞌdejó kí ụrụꞌbá gá,

\par }{\QB adrã ĩꞌdidrị̂, ásị́ veŋá ãzíla ũcõgõ

\par }{\QB amụ́ kí dó mãlãyíkã lị́kị̃ ajílépi rĩ kí abe.


\par }{\Q \VS{50}Pẽ ũmbã ĩꞌdidrị́ ũkpó trũ rĩ tị;

\par }{\QB fẽ ꞌbá Mị̃sị́rị̃ drị̂ ꞌbaní ũdrãjó rá,

\par }{\QB ụꞌdị́ kí jụ́wẹ̃ sĩ.


\par }{\Q \VS{51}Ụꞌdị́ anzị kãjãní ꞌbá Mị̃sị́rị̃ rú rĩ ꞌbadrị̂ kí lị́cọ́ ãlu ãlu agâ sĩ,

\par }{\QB ụꞌdị́ ãgọbị anzị kãjãní lị́cọ́ Hámũ drị̂ agá rĩ kí rá.


\par }{\Q \VS{52}ꞌDã ꞌbã ũngúkú gá, ce dó ꞌbá ĩꞌdidrị̂ kí drị̃ cécé kãbĩlõ ũꞌbí rĩ kí áni; ꞌbã kãbĩlõ kí drị̃ ꞌdejó rĩ áni;

\par }{\QB ꞌde kí drị̃ kõtórõ agâ sĩ múké múké.


\par }{\Q \VS{53}ꞌDe kí drị̃ múké múké, idé kí dó sĩ ụ̃rị̃ sĩ ku;

\par }{\QB wó mĩrĩ iti mẹ́rọ́ꞌbá ĩꞌbadrị̂ kí mũꞌdũ.


\par }{\Q \VS{54}Ãdróŋá agụ ꞌbá Ịsịrayị́lị̃ drị́ ꞌdĩ kí kpere ãngũ ĩꞌdidrị́ ãlá rĩ gá,

\par }{\QB ãngũ ꞌbé ꞌa ru ĩꞌdi ꞌbã ꞌdụlé ũkpó ĩꞌdidrị̂ sĩ rĩ gá.


\par }{\Q \VS{55}Adro sụ́rụ́ kí kí drị̃lẹ́ gá ꞌdãá

\par }{\QB ãzíla awa ãngũ ĩꞌbadrị̂ kí ĩꞌbaní ãwítã rú;

\par }{\QB iri sụ́rụ́ ĩꞌdidrị́ Ịsịrayị́lị̃ kí lị́cọ́ ĩꞌbadrị̂ kí agá.


\par }{\BB \par }
{\Q \VS{56}Wó ꞌbá ꞌdĩ ụ̃ꞌbị̃ kí Ãdróŋá ꞌi

\par }{\QB ãzíla gã kí Ãdróŋá Ũkpó ꞌDị́pị tị arelé úmgbé

\par }{\QB mba kí vâ ãzị́táŋá ĩꞌdidrị̂ kí tã ku.


\par }{\Q \VS{57}Kí ị́jọ́ kí idé mũlũmbẽ sĩ cécé áyị́pịka kí áni ãzíla kí ãꞌị̃táŋá kọ́lị,

\par }{\QB útị̃ ásị́ kí drị̃ gá ku cécé ụ́sụ tĩlé bẽdẽ-bẽdẽ ꞌé gbẹlépi ku rĩ áni.


\par }{\Q \VS{58}Inga kí ũmbã ĩꞌdi ásị́ gá ĩꞌbã kí ãngũ ãdroŋa ĩꞌbaní ĩnzõ rú rĩ kí ị̃nzị̃jó rĩ kí sịjó rĩ sĩ,

\par }{\QB inga kí ãjã Ãdróŋá ásị́ gá ãdroŋa ĩꞌbã ãni ĩnzõ rũ rĩ kí sĩ.


\par }{\Q \VS{59}Ãdróŋá la mụ ị́jọ́ ꞌdĩ kí arelé ꞌbo ũmbã na ĩꞌdi trẹ̃yị́,

\par }{\QB gã dó sĩ ꞌbá Ịsịrayị́lị̃ drị̂ kí kpítã úmgbé.


\par }{\Q \VS{60}Aꞌbe dó ãngũ sĩ ĩꞌdi ị̃nzị̃jó Sị́lọ̃ gá rĩ rá,

\par }{\QB hémã ĩꞌdiní sĩ uꞌájó ꞌbá ĩꞌdidrị̂ kí drĩdríŋĩ gá rĩ.


\par }{\Q \VS{61}Fẽ mẹ́rọ́ꞌbá ãmadrị̂ pa kí Sãndụ́kụ̃ tị icíma drị̂ rá,

\par }{\QB fẽ ícétáŋá ĩꞌdidrị́ dị̃zã drị̂ mẹ́rọ́ꞌbá kí drị́gá.


\par }{\Q \VS{62}Ãdróŋá acá dó ũmbã sĩ ꞌbá ĩꞌdidrị̂ ꞌbaní,

\par }{\QB Fẽ ꞌbá ĩꞌdidrị̂ kí ụlị́lé ménéŋá sĩ.


\par }{\Q \VS{63}Ụꞌdị́ anzị kãrị́lẹ̃ rú rĩ kí ãꞌdị́gá rá,

\par }{\QB ãzíla ꞌbá izonzi kí ĩgbãlépi ũkú ru la kí dó ꞌdáyụ.


\par }{\Q \VS{64}Ãtalo ĩꞌbadrị̂ kí ụ́ꞌdị́ kí ménéŋá sĩ,

\par }{\QB ãzíla ãwụzị ĩꞌbadrị̂ kí âꞌị̃ ĩꞌbaní awálé ku.


\par }{\BB \par }
{\Q \VS{65}ꞌDã ũngúkú gá Úpí angá dó cécé angá ꞌbã rĩ ụ́ꞌdụ́ gá rĩ áni,

\par }{\QB cécé ꞌbá ũkpó uꞌálépi ãyĩkõ sĩ íwá sĩ rĩ áni.


\par }{\Q \VS{66}Dro ĩꞌdi bã mẹ́rọ́ꞌbá kí vúlé,

\par }{\QB ãzíla fẽ ĩꞌbaní drị̃nzá ukólépi ku la.


\par }{\Q \VS{67}Gã anzị Yụ̃sụ́fụ̃ ꞌbã drị̃lẹ́ka rú rĩ kí úmgbé;

\par }{\QB pẽ vâ sụ́rụ́ Ịfụrayị́mụ̃ drị̂ ku.


\par }{\Q \VS{68}Pẽ sụ́rụ́ Yụ́dã drị̂ kí kẹ̃jị́ gá

\par }{\QB ãzíla ꞌbé Zị̃yọ́nị̃ drị́ ĩꞌdiní lẽlé rĩ áyụ.


\par }{\Q \VS{69}ꞌDãá sị dó sĩ jó ĩꞌdi ị̃nzị̃jó rĩ ụrụgá ꞌbụ̃ áni,

\par }{\QB idé ĩꞌdi ũkpó ru cécé ĩꞌdi ꞌbã ụ̃nọ́kụ́ idéjó rĩ áni.


\par }{\Q \VS{70}Pẽ dó sĩ ãtíꞌbó ĩꞌdidrị́ Dãwụ́dị̃ ꞌi,

\par }{\QB umve ĩꞌdi angájó ãngũ kãbĩlõ kí ucéjó rĩ agâlé,


\par }{\Q \VS{71}ĩꞌdiní kãbĩlõ kí ucé agá ásé agâlé

\par }{\QB ãzíla ꞌbã ĩꞌdi ꞌbá ĩꞌdidrị́ Yãkóꞌbõ drị̂ kí drị̃lẹ́ gá úpí ru

\par }{\QB ꞌbá Ãdróŋá drị̂ kí ucélé.


\par }{\Q \VS{72}Dãwụ́dị̃ mba kí tã ásị́ mgbã sĩ

\par }{\QB ãzíla ce kí drị̃ ãlị̃gọ̃ sĩ.




\par }\PsalmChap{79}{\SH Patáŋá Sụ́rụ́ ꞌbã zịlé Ãdróŋá tị gá rĩ
\par }
{\Q \VerseOne{1}Ãdróŋá, Sụ́rụ́ mẹ́rọ́ꞌbá ru rĩ afí kí ãngũ mídrị̂ agá ꞌbo;

\par }{\QB Iza kí Jó mídrị́ ãlá rĩ ꞌbo,

\par }{\QB fẽ kí Yẹ̃rụ́sãlẹ́mụ̃ acá dó ándrú ru, bõrõ la andi kí dó rá.


\par }{\Q \VS{2}Aꞌbe kí ãtiꞌbo mídrị̂ kí ꞌbã ãvũ

\par }{\QB acájó ãkónã rú ãriŋa ꞌbụ̃gá rĩ ꞌbanî,

\par }{\QB fẽ kí ãtiꞌbo mídrị̂ kí ꞌbã ãvũ nalé ãnãkpá asé agá rĩ ꞌbanî.


\par }{\Q \VS{3}Asu kí ꞌbá mídrị̂ kí ꞌbã ãrí cécé ị̃yị́ áni,

\par }{\QB ãrí dị cécé ị̃yị́ áni Yẹ̃rụ́sãlẹ́mụ̃ agâ sĩ pírí

\par }{\QB ꞌbá ãzí aꞌbelé ãvũ kí ị̃sị̃lépi la ꞌdáyụ.


\par }{\Q \VS{4}Sụ́rụ́ ãmã jĩránĩ rú rĩ kí ãma uꞌdá uꞌdâ,

\par }{\QB kí ãma gụgụ̃ ãzíla kí ãma ide ĩdẽ.


\par }{\BB \par }
{\Q \VS{5}{\ND{Úpí}}, mi dó adru ãmaní ũmbã sĩ kpere sáwã íngõpí?

\par }{\QB Ũmbã mídrị̂ la dó ve ãmaní ãcí áni sáwã íngõpí?


\par }{\Q \VS{6}Mí ũsũ ũmbã mídrị̂ sụ́rụ́

\par }{\QB gãlépi ími ị̃nzị̃lépi úmgbé

\par }{\Q rĩ kí drị̃ gá

\par }{\QB ãzíla ũpĩ ími ị̃nzị̃lépi ku rĩ kí drị̃ gá,


\par }{\Q \VS{7}ãꞌdusĩku ị̃lị̃kị̃ kí ũri Ịsịrayị́lị̃ drị̂ kí rá,

\par }{\QB andi kí ãngũ ĩꞌdidrị̂ rá.


\par }{\Q \VS{8}Ífẽ ãmaní drị̃rịma ị́jọ́ ũnzĩ ãma áyị́pịka ꞌbadrị̂ kí sĩ ku;

\par }{\QB ãma ízákĩzã ꞌba afí míní gbõŋá ru fô!

\par }{\QB Ásị́ ndrĩŋá mídrị̂ ꞌbã asị́ ãma drị̃ gá gbõrú

\par }{\Q ãꞌdusĩku ásị́ ãmaní tị̃lé rĩ ukó dó rá.


\par }{\BB \par }
{\Q \VS{9}Ãdróŋá, íko ãma ãzã ãzíla ípa ãma

\par }{\QB dị̃zã ajíjó rụ́ mídrị̂ ní;

\par }{\Q ípa ãma ãzíla ítrũ ị́jọ́ ũnzí ãmadrị̂ kí rá

\par }{\QB dị̃zã ajíjó rụ́ mídrị̂ ní.


\par }{\Q \VS{10}Ãdróŋá, mí aꞌbe ꞌbá sụ́rụ́ ãzí ꞌdĩ ꞌbadrị̂ kí sĩ ãma tị zịjó jọjọ́ la,

\par }{\QB “Ãdróŋá la ĩꞌbadrị̂ dó íngõlé íni ku!”

\par }{\Q Ífẽ ãndre drị̃rịma míní fẽlé sụ́rụ́ ãtiꞌbo mídrị̂ kí ãrí asulépi rĩ ꞌbaní rĩ ãma mịfị́ sĩ cé,

\par }{\QB ĩꞌbaní ꞌbá mídrị̂ kí ãrí asujó rĩ sĩ.


\par }{\Q \VS{11}Ífẽ áwáŋá ꞌbá Ịsịrayị́lị̃ rú rụlé mãbụ́sụ̃ gá rĩ ꞌbadrị̂ ꞌbã ca mí rụ̂lé rá fô;

\par }{\QB ũkpó mídrị̂ sĩ

\par }{\QB ípa ꞌbá mẹ́rọ́ꞌbá ꞌbã kí lẽlé ụꞌdị́lé rá ꞌdĩ kí rá.


\par }{\BB \par }
{\Q \VS{12}Úpí, mí ũfẽ ãrígọ́tị ꞌbá ãmã jĩránĩ rú rĩ kí ụrụꞌbá gá pâlé ázị̂rị̃,

\par }{\QB úꞌdáŋá ĩꞌbã kí ími uꞌdájó rĩ ꞌbã ị́jọ́ sĩ.


\par }{\Q \VS{13}ꞌDã ꞌbã ũngúkú gá, ãma ꞌbá mídrị́ míní ucélé ꞌdĩ,

\par }{\QB ãma dó sĩ míní ãwãꞌdĩfô fẽ jãꞌdâ;

\par }{\Q ãzíla ími rụ́ ịcụ́ jãꞌdâ.




\par }\PsalmChap{80}{\SH Ãdróŋá zịjó sĩ sụ́rụ́ Ịsịrayị́lị̃ drị̂ pajó
\par }
{\Q \VerseOne{1}Mí are ãma, mi ꞌbá Ịsịrayị́lị̃ drị̂ kí tãmbalépi rĩ,

\par }{\QB mi ꞌbá anzị ãfũlépi Yụ̃sụ́fụ̃ rụ́ rĩ kí drị̃ celépi cécé kãbĩlõ kí drĩ cejó rĩ áni rĩ;

\par }{\Q mi ꞌbá rilépi úmvúke ũpĩ drị́ Kẹ̃rụ́bị̃ kí ꞌbã drĩdríŋĩ gá rĩ,


\par }{\QB \VS{2}mí iꞌda ũkpõ mídrị̂ sụ́rụ́ Ịfụrayị́mụ̃ drị́, Bénzãmĩnĩ drị́ ãzíla Mãnásẽ drị̂ ꞌbaní rá.

\par }{\Q Mí iꞌda ãmaní ũkpõ mídrị̂ ꞌi,

\par }{\QB mí amụ́ ãma palé fô!


\par }{\Q \VS{3}Ãdróŋá, mí uja ãma mí rụ́ vúlé,

\par }{\QB mí iꞌda ãmaní ásị́ ị̃gbẹ̃ mídrị̂ ꞌi,

\par }{\QB ãma dó sĩ ãmaní ãmã pa benĩ!


\par }{\Q \VS{4}{\ND{Úpí}} Ãdróŋá ũkpó ꞌdị́pị,

\par }{\QB ími ꞌa la dó ve ũmbã sĩ ụ́ꞌdụ́

\par }{\QB zịŋá ꞌbá mídrị̂ ꞌbã kí ími zịjó rĩ sĩ sáwã íngõpí yã?


\par }{\Q \VS{5}Ífẽ ãmaní mị́ndrẹ ũsũlé íná naŋá kẹ̃jị́ gá,

\par }{\QB ífẽ ãmaní ị̃yị́ mvụjó rĩ kẹ̃jị́ gá mị́ndrẹ mvụlé áyụ.


\par }{\Q \VS{6}Ífẽ sụ́rụ́ ãmã jĩránĩ rú rĩ kí ãꞌdị́ ꞌdịjó sĩ ãngũ ãmadrị̂ pajó,

\par }{\QB ãzíla mẹ́rọ́ꞌbá ãmadrị̂ ꞌbaní ãma idejó.


\par }{\Q \VS{7}{\ND{Úpí}} Ãdróŋá ũkpó ꞌdị́pị mí uja ãma mí rụ́ vúlé fô,

\par }{\QB mí iꞌda ãmaní ásị́ ị̃gbẹ̃ mídrị̂ ꞌi,

\par }{\QB ãma dó sĩ ãma pa benĩ!


\par }{\Q \VS{8}Mí ají ándrá zãbíbũ ife\FTNT{*}{{\FR 80:8 }{\FR{80:8
}}{\FT{Ife Zãbíbũ drị̂ la ị́jọ́ jọ ꞌbá Ịsịrayị́lị̃ drị̂ kí drị̃ gá.}}} angájó Mị̃sị́rị̃ gâlé;

\par }{\QB mí adro sụ́rụ́ kí rá, ísa dó sĩ ĩꞌdi.


\par }{\Q \VS{9}Mí idé dó ĩꞌdiní ãngũ;

\par }{\QB ifê ꞌbã ízókí fi dó mgbi vụ̃rụ̂lé ãzíla aku dó ãngũ cí.


\par }{\Q \VS{10}Ifê aku ꞌbé kí drị̃ índríkã ĩꞌdidrị̂ sĩ cí,

\par }{\QB kénĩ ĩꞌdidrị̂ indré cécé márígó Ãdróŋá drị̂ áni.


\par }{\Q \VS{11}Ifê ĩjũ kénĩ ĩꞌdidrị̂ kí kpere mĩrĩ Mẹ̃dẹ̃tẹ̃rẹ́nị̃yã drị̂ ꞌbã drị̃ gá

\par }{\QB ãzíla iré bị́ ĩꞌdidrị́ ãrũlépi ãráŋá rĩ kí mĩrĩ Ũfũrátĩ ꞌbã drị̃ gá.


\par }{\Q \VS{12}Ínũ dó úꞌdîꞌda bõrõ sĩ ifê andre cejó rĩ kí vũ gá

\par }{\QB ꞌbá pírí alịlépi gẹ̃rị̃ tị gâsĩ rĩ ꞌbaní ãka la kí ũtĩjó ãꞌdu ị́jọ́ sĩ?


\par }{\Q \VS{13}Ĩzõgó ásé agá rĩ kí ĩꞌdi atu vũ gá pá sĩ,

\par }{\QB ãzíla ãnãkpá ásé agá rĩ kí dó pírí ĩꞌdi na.


\par }{\Q \VS{14}Ãdróŋá ũkpó ꞌdị́pị, mí ajá tị ãma rụ́ fô!

\par }{\QB Mí andré ãngũ ãmarụ́ angájó ꞌbụ̃ gâlé;

\par }{\Q mí amụ́ sĩ ꞌbá mídrị̂ kí pajó!


\par }{\QB \VS{15}Mí amụ́ sĩ zãbíbũ míní salé ími drị́ ãndá sĩ ꞌdĩ palé,

\par }{\QB ngọ́tị́ŋá míní izólé míní rĩ palé.


\par }{\Q \VS{16}Mẹ́rọ́ꞌbá ãmadrị̂ su kí zãbíbũ ꞌdĩ ãcí rá ãzíla ga kí ĩꞌdi vũ gá;

\par }{\QB ífẽ ꞌbã ị̃lị̃kị̃ kí úzáŋá míní uzájó kí drị̃ gá rĩ sĩ rá!


\par }{\Q \VS{17}Wó ímba sụ́rụ́ míní lẽlé ambamba rĩ ꞌbã tã,

\par }{\QB ímba ngọ́tị́ŋá míní pẽlé rĩ ꞌbã tã!


\par }{\Q \VS{18}ꞌDã ꞌbã ũngúkú gá, ãma icó dó míní ũngúkú ujalé áyụ ị̃dị́ ku;

\par }{\QB ífẽ ãmaní ídri, ãma dó si ími rụ́ umve!


\par }{\Q \VS{19}{\ND{Úpí}} Ãdróŋá ũkpó ꞌdị́pị, mí ají ãma mí rụ́ ꞌdõlé vúlé,

\par }{\QB mí iꞌda ãmaní ásị́ ị̃gbẹ̃ mídrị̂ ꞌi,

\par }{\QB ãma dó sĩ patáŋá isụ́ benĩ!




\par }\PsalmChap{81}{\SH Úngó ngolé ụ̃mụ̃ gá rĩ
\par }
{\Q \VerseOne{1}Ĩngo úngó ụ́ꞌdụ́kọ́ ụrụgá sĩ Ãdróŋá adrulépi ũkpó ãmadrị̂ rú rĩ ní;

\par }{\QB ĩmi uzá ãyĩkõ sĩ Ãdróŋá Yãkóꞌbõ drị̂ ní!


\par }{\Q \VS{2}Ĩngo úngó! Ĩco kụ́lị mvá;

\par }{\QB ĩco úngó ãjị́ ambamba rĩ ãꞌdụ́ngụ́ sĩ ụ̃ꞌdị́ be.


\par }{\Q \VS{3}Ĩvu gũká sĩ ụ̃mụ̃ ĩmbá úꞌdí rĩ drị̂ ị̃nzị̃jó rĩ ꞌbã ị́jọ́ iꞌdajó,

\par }{\QB ĩvu gũká sáwã ĩmbâ ꞌbã agájó úꞌdí rĩ sĩ,

\par }{\Q sáwã ĩmbá ꞌbã agájó gbụrụ pírí rĩ sĩ.


\par }{\Q \VS{4}Ị́jọ́ ꞌdĩ ĩꞌdi Ịsịrayị́lị̃ gá ꞌdâ ãzị́táŋá ru,

\par }{\QB ãzị́táŋá ꞌdĩ angá Ãdróŋá Yãkóꞌbõ drị̂ drị́.


\par }{\Q \VS{5}Ãdróŋá fẽ ãzị́táŋá ꞌdĩ ꞌbá Ịsịrayị́lị̃ drị̂ ꞌbaní,

\par }{\QB ĩꞌdiní ándrá mụjó ꞌbá Mị̃sị́rị̃ drị̂ kí drị̃ arụ́jó sĩ ãma trũjó rĩ sĩ.

\par }{\QB Má are ụ́ꞌdụ́kọ́ ãzí mání nị̃lé ku la jọ.


\par }{\BB \par }
{\Q \VS{6}“Áꞌdụ tẹ́rị́ ĩmi drị̃ gá ri ꞌbo;

\par }{\QB Átrũ ĩmi ãzị́ ũkpó ĩminí ngalé rĩ kí agá rá.


\par }{\Q \VS{7}Ĩminí ándrá adrujó ũcõgõ agá rĩ sĩ, ĩzị ándrá ma, wó má umvi ándrá ĩmi rá,

\par }{\QB Má umvi ĩmi ãngũ mání sĩ áma zị̃jó ãvi ꞌbã sĩ ũnĩjó rĩ gá;

\par }{\QB Má ụ̃ꞌbị̃ ándrá ĩmi ị̃yị́ Mẹ̃rị́bã drị̂ agá ꞌdãá.


\par }{\Q \VS{8}Ĩmi are drĩ ị́jọ́ mání ĩmi bị́lẹ́ ị̃ndụ́ lijó ꞌdĩ ĩmi sụ́rụ́ mádrị́ ꞌdĩ;

\par }{\QB ĩmi ꞌbá Ịsịrayị́lị̃ drị́ ꞌdĩ, ĩdrĩ tá ị́jọ́ mání jọlé ĩminí rĩ are rá la múké fô!


\par }{\Q \VS{9}Lẽ ĩmi ị̃nzị̃ ãdróŋá ãzí ndú la ku;

\par }{\QB lẽ ĩmi ãvụ̃ ãdróŋá ãzí ĩminí nị̃lé ku la ị̃nzị̃jó ku.


\par }{\Q \VS{10}Ma
{\ND{Úpí
}} Ãdróŋá ĩmidrị́,

\par }{\QB ĩmi anzélépi ãngũ Mị̃sị́rị̃ drị̂ gâlé rĩ ꞌi.

\par }{\QB Ị̃nzị̃ tị mgbọ rụ́, ma ĩminí ãko múké ri kí fẽ rá.


\par }{\Q \VS{11}Wó ꞌbá mádrị̂ are kí áma ụ́ꞌdụ́kọ́ ku;

\par }{\QB ꞌBá Ịsịrayị́lị̃ drị̂ fẽ kí mání ãrútáŋá ku.


\par }{\Q \VS{12}Ị́jọ́ ꞌdĩ sĩ áfẽ dó mụ kí drị̃ ũnzĩkãnã ĩꞌbadrị̂ kí ngaŋá trũ,

\par }{\QB sĩ ị́jọ́ kí ásị́ ꞌbã lẽlé ri kí ngajó.


\par }{\Q \VS{13}ꞌBá mádrị̂ drĩ kí tá áma are rá la múké;

\par }{\QB ꞌbá Ịsịrayị́lị̃ drị̂ drĩ kí tá gẹ̃rị̃ mádrị̂ kí vú ũbĩ rá la tá múké!


\par }{\Q \VS{14}Ma tá mẹ́rọ́ꞌbá ĩꞌbadrị̂ kí ndẽ gbõŋá ru,

\par }{\QB ma tá drị́ mádrị̂ uja kí ụrụꞌbá gá ũnzí.


\par }{\Q \VS{15}ꞌBá
{\ND{Úpî}} ngụ̃lépi ũnzí rĩ kí amụ́ ãvụ̃lé drị̃lẹ́ la gá ụ̃rị̃ sĩ;

\par }{\QB drị̃rịma ĩꞌbadrị̂ la mụ adrulé jãꞌdâ.


\par }{\Q \VS{16}Wó
{\ND{Úpí}} la tá ꞌbá ĩꞌdi lẽlépi rĩ ꞌbaní ãná múké rĩ fẽ nalé rá,

\par }{\QB ĩꞌdi tá fẽ ĩꞌbaní agajó ãnụ́ írã agá rĩ sĩ rá.”




\par }\PsalmChap{82}{\SH Ãdróŋá ípa ꞌbá ũkpó kóru rĩ kí ꞌbá lẽmẽrí rĩ kí abe
\par }
{\Q \VerseOne{1}Ãdróŋá ĩꞌdi drị̃lẹ́ ꞌbá pírí ũkpó trũ ru tralépi rĩ ꞌbadrị̂ ꞌi,

\par }{\QB ĩꞌdi ãdroŋa ãzí rĩ kí drị̃ gá ị́jọ́ lị nĩ.


\par }{\BB \par }
{\Q \VS{2}Lẽ ĩmi aꞌbe ị́jọ́ liŋá pịrị ku rĩ cã,

\par }{\QB ĩmi aꞌbe sĩ fijó ꞌbá ị́jọ́ ũnzí ngalépi rĩ ꞌbaní rĩ cã.


\par }{\Q \VS{3}Ĩtu pá ꞌbá lẽmẽrí rĩ ꞌbaní ĩmvú kí abe,

\par }{\QB ĩmba hákĩ ꞌbá lẽmẽrí rĩ ꞌbadrị́ ꞌbá ĩkpãlé ĩkpã-ĩkpã rĩ kí abe rĩ tã.


\par }{\Q \VS{4}Ĩpa ꞌbá ũkpó kó ru rĩ kí ꞌbá lẽmẽrí rĩ abe,

\par }{\QB ĩmi apá kí ꞌbá ũnzí rĩ kí drị́ gárĩ sĩ.


\par }{\BB \par }
{\Q \VS{5}Ãdroŋa ꞌdĩ nị̃ kí ị́jọ́ ãzí ku, vã kí ị́jọ́ ãluŋá la ku,

\par }{\QB kí acị́ ị́nị́ agâ sĩ

\par }{\QB ụ̃nọ́kụ̂ ị̃ndụ́ la ru aya ĩndĩ.


\par }{\BB \par }
{\Q \VS{6}“Ájọ, ĩmi ãdroŋa kí,

\par }{\QB ĩmi pírí anzị Ãdróŋá Ụrụgá Ãndânĩ rĩ ãni.


\par }{\Q \VS{7}Wó ĩmĩ lú mụ drãlé cécé ꞌbá áni

\par }{\QB ĩmĩ mụ uꞌdelé cécé ãmbogo ãzí rĩ kí áni.”


\par }{\BB \par }
{\Q \VS{8}Ãdróŋá, mí angá ụrụgá, ílị ụ̃nọ́kụ̂ ꞌbã ị́jọ́,

\par }{\QB ãꞌdusĩku sụ́rụ́ pírí kí ãko mí ãni la.




\par }\PsalmChap{83}{\SH Ãdróŋá mí ĩyãŋã jõ tútú ku
\par }
{\Q \VerseOne{1}Ãdróŋá, mí ĩyãŋã jõ tútú ku;

\par }{\QB mí aꞌbejõ ãma yã ku, Ãdróŋá, mí adrujõ dríŋá ku!


\par }{\Q \VS{2}Índre drĩ, mẹ́rọ́ꞌbá mídrị̂ angá kí dó ũmbã trũ ꞌbo,

\par }{\QB ꞌdi kí ꞌbá ími ngụ̃lépi ũnzí ri kî.


\par }{\Q \VS{3}Kí ị́jọ́ ũnzí itú ũní-ũní ru ꞌbá mídrị̂ kí ụrụꞌbá gá,

\par }{\QB kí ị́jọ́ ũnzí itú ꞌbá míní tãmbalé mi ꞌi rĩ kí ụrụꞌbá gá.


\par }{\Q \VS{4}Jọ kí, “Ĩmi amụ́, lẽ ãma ị̃lị̃kị̃ kí sụ́rụ́ ĩꞌbadrị̂ rá,

\par }{\QB sụ́rụ́ Ịsịrayị́lị̃ drị̂ ꞌbã ị́jọ́ ꞌbã ãvĩ dó sĩ rá!”


\par }{\BB \par }
{\Q \VS{5}Itú kí ị́jọ́ ásị́ ãlu sĩ;

\par }{\QB icí kí tị ãlu sĩ ãꞌdị́ ꞌdịjó mí be:


\par }{\Q \VS{6}ꞌBá Ídõmũ rú ãzíla Ịsụmayị́lị̃ rú;

\par }{\QB ꞌbá Mụ̃wábụ̃ rú ãzíla Hãgị̃rị́tị̃ rú;


\par }{\Q \VS{7}ꞌbá Gẽbálĩ rú, Ãmọ́rị̃ rú Ãmãlẹ́kị̃ rú

\par }{\QB ãzíla Fị̃lị̃sị̃tị́yã rú rĩ kí ꞌbá Tụ́rọ̃ rú rĩ kí abe.


\par }{\Q \VS{8}Sụ́rụ́ Ãsụ́rị̃yã drị̂ icí vâ tị ĩꞌba abe,

\par }{\QB ũkpõ fẽjó anzị ãfũlépi Lọ́tị̃ rụ́ sụ́rụ́ Ãmọ́rị̃ ꞌbadrị́ Mụ̃wábụ̃ be rĩ ꞌbanî.


\par }{\BB \par }
{\Q \VS{9}Mí idé kí ụrụꞌbá gá ị́jọ́ cécé ándrá míní idélé ꞌbá Mị̃dị́yánị̃ drị́,

\par }{\QB ꞌbá Sĩsérã drị́ ãzíla Jãbínĩ drị̂ kí ụrụꞌbá gá ị̃yị́ Kísõnĩ gá rĩ áni.


\par }{\Q \VS{10}Mí ị̃lị̃kị̃ ándrá kí Ẽndọ́rị̃ gá,

\par }{\QB ãzíla kí ụrụꞌbá ŋma ándrá dó sĩ acájó wórõ rú sĩ ãngũ iŋmájó.


\par }{\Q \VS{11}Ífẽ ꞌbá ãmbogo ĩꞌbadrị̂ ꞌbã ũdrã kí cécé Ũrébũ ꞌbadrị́ Zẽyébũ be rĩ áni,

\par }{\QB ífẽ úpí anzị ĩꞌbadrị̂ ꞌba ũdrã kí cécé Zébã ꞌbadrị́ Zãlĩmúnã be rĩ áni,


\par }{\Q \VS{12}ãꞌdusĩku jọ kí, “Ãꞌdụ kí ãngũ

\par }{\QB Ãdróŋá drị́ ị̃rẹ́bị́ ru rĩ kí ãmaní.”


\par }{\BB \par }
{\Q \VS{13}Ãdróŋá mádrị̂, mí iré kí cécé pụ́trụ́ ngalépi ãlụ́kụ́kụ̃ sĩ rĩ áni,

\par }{\QB cécé ãná ꞌbã drẹ̃jị́kọ̃ ngalépi ãlụ́kụ́kụ̃ sĩ rĩ áni.


\par }{\Q \VS{14}Ãcí ꞌbã mị̃rị́ ivéjó rĩ áni

\par }{\QB jõku ãcí idraká ꞌbã ꞌbé kí sị́ ivéjó rĩ áni,


\par }{\Q \VS{15}ị́jọ́ ꞌdĩ sĩ ídro dó kí ãlụ́kụ́kụ̃ sĩ,

\par }{\QB ãzíla ígbã dó ụ̃rị̃ kí ásị́ gá lọ̃bị́yọŋá sĩ.


\par }{\Q \VS{16}Ífẽ drị̃nzá ꞌbã rụ kí,

\par }{\QB ị́jọ́ ꞌdĩ sĩ ꞌbá kí dó sĩ
{\ND{Úpí}} ími rụ́ ndrụ̃.


\par }{\BB \par }
{\Q \VS{17}Lẽ ꞌba adru kí drị̃nzá sĩ ãzíla ụ̃sụ̃táŋá sĩ jãꞌdâ,

\par }{\QB lẽ ꞌbã ũdrã kí ásị́ ị̃gbẹ̃ kóru.


\par }{\Q \VS{18}Lẽ ꞌbã nị̃ kí mi lú
{\ND{Úpî}} rú mi ꞌi,

\par }{\QB mi Ãdróŋá Ụrụgá Ãndânĩ ãko pírí ꞌbụ̃gá ãzíla ụ̃nọ́kụ́ drị̃ gá rĩ kí drị̃lẹ́ gá mi ꞌi.




\par }\PsalmChap{84}{\SH Jó
{\ND{Úpí}} drị̂ vị́ tajó
\par }
{\Q \VerseOne{1}{\ND{Úpí}} Ãdróŋá Ũkpó ꞌdị́pị,

\par }{\QB uꞌájó Jó mídrị̂ agá rĩ ꞌbã ũnĩ ꞌdóni yã!


\par }{\Q \VS{2}Áma ídri la Jó
{\ND{Úpí}} drị̂ ꞌbã vị́ ta;

\par }{\Q áma ásị́ kí úngó ngo áma ụrụꞌbá be ãyĩkõ sĩ

\par }{\QB Ãdróŋá ídri rĩ nî.


\par }{\BB \par }
{\Q \VS{3}Átã bãyíbãyíŋá ịsụ́ jó ĩꞌdiní rá,

\par }{\QB ãzíla lõpérẽsúka sị ĩꞌdi ꞌbã jõrõvũ rá,

\par }{\QB ĩꞌdi dó sĩ ĩꞌdi ꞌbã mvaka kí tãmba

\par }{\Q ãlĩtárĩ sĩ ídétáŋá idéjó
{\ND{Úpí}} Ũkpó ꞌdị́pị drị̂ gá,

\par }{\QB Úpí ãzíla Ãdróŋá mádrị̂.


\par }{\Q \VS{4}Drị̃lẹ́ba ꞌbá uꞌálépi lị́cọ́ mídrị̂ agá rĩ ꞌbanî;

\par }{\QB kí ụ́ꞌdụ́ pírí sĩ ími rụ́ ịcụ́.


\par }{\BB \par }
{\Q \VS{5}ꞌBá ũkpó ĩꞌbadrị̂ ịsụ́lépi ími agá,

\par }{\QB ásị́ fẽlépi sĩ mụjó ãcị̃ ãlá rĩ gá ꞌbé Zị̃yọ́nị̃ drị̂ ꞌbã drị̃ gá ri kí drị̃lẹ́ba rú.


\par }{\Q \VS{6}Ĩꞌbaní alị agá áꞌbụ ãꞌí Bácã drị̂ agâ sĩ ꞌdĩgá ꞌdâ,

\par }{\QB idé kí ĩꞌdi ãngũ ị̃yị́ ní sĩ agájó rĩ rú,

\par }{\QB ãndá uzogó áyi drị̃drị̃ rĩ agá rĩ la mụ drị̃lẹ́ba ajílé.


\par }{\Q \VS{7}Kí ũkpó la zo drị̃ gá drị̃ gá;

\par }{\QB ꞌbá ãlu ãlu la mụ ru iꞌdalé Ãdróŋá drị̃lẹ́ gá Zị̃yọ́nị̃ gá.


\par }{\Q \VS{8}{\ND{Úpí}}, Ãdróŋá ũkpó ꞌdị́pị, mí are áma zịtáŋá;

\par }{\QB mí are ma fô, Ãdróŋá Yãkóꞌbõ drị̂!


\par }{\Q \VS{9}Ãdróŋá, íwi sụ̃sụ́ úpí ãmadrị̂ drị̃ gá;

\par }{\QB úpí míní pẽlé mi ꞌi rĩ drị̃ gá.


\par }{\Q \VS{10}Adrujó Jó mídrị̂ agá ụ́ꞌdụ́ ãlu rĩ ndẽ

\par }{\QB uꞌájó ụ́ꞌdụ́ álĩfũ ãlu ãngũ ãzí gá rĩ rá.

\par }{\Q Mání tá adrujó ꞌbá jó Ãdróŋá drị̂ tị tẽjó rĩ ĩꞌdi múké

\par }{\QB ndẽ uꞌájó ꞌbá ũnzí rĩ ꞌbadrị́ lị́cọ́ agá rĩ rá,


\par }{\Q \VS{11}ãꞌdusĩku
{\ND{Úpí}} Ãdróŋá ĩꞌdi ꞌbá ãma tãmbalépi rĩ ãzíla ĩꞌdi gọ́bẹ́rẹ́ ãmadrị̂ ꞌi,

\par }{\QB {\ND{Úpí}} la ãmaní ásị́ ị̃gbẹ̃ fẽ ãrútáŋá be rá.

\par }{\Q Uga ãko ãzí múké la

\par }{\QB ꞌbá ị́jọ́ múké rĩ ngalépi rĩ ꞌbaní ku.


\par }{\BB \par }
{\Q \VS{12}{\ND{Úpí}} Ũkpó ꞌdị́pị,

\par }{\QB ꞌbá ásị́ tị̃lépi ími drị̃ gá rĩ ĩꞌdi drị̃lẹ́ba rú!




\par }\PsalmChap{85}{\SH Ãdróŋá zịjó sụ́rụ́ ꞌbã adru sĩ múké
\par }
{\Q \VerseOne{1}{\ND{Úpí}}, mi ándrá ásị́ ị̃gbẹ́ trũ ãngũ mídrị̂ sĩ;

\par }{\QB ífẽ ándrá Yãkóꞌbõ ní drị̃lẹ́ba úꞌdí ru.


\par }{\Q \VS{2}Ítrũ ꞌbá mídrị̂ kí ꞌbã ị́jọ́ ũnzí kí rá

\par }{\QB ãzíla mí aku ị́jọ́ ũnzí ĩꞌbadrị̂ kí pírí rá.


\par }{\Q \VS{3}Mí aꞌbe ándrá míní uꞌájó ĩꞌbaní ũmbã sĩ rĩ rá

\par }{\QB ãzíla ũmbã mídrị́ ãcí ru rĩ ukó rá.


\par }{\BB \par }
{\Q \VS{4}Ãdróŋá mi ꞌbá ãma palépi rĩ, mí uja ãma vúlé fô!

\par }{\QB Mí aꞌbe uꞌájó ãmaní ũmbã sĩ rĩ cã.


\par }{\Q \VS{5}Mí dó adru ãmaní ũmbã sĩ jãꞌdâ yã?

\par }{\QB Mi dó mụ adrulé ũmbã sĩ kpere anzị ãmadrị́ mụlé tịlé drị̃lẹ́ gâlé rĩ ꞌbaní pírí yã?

\par }{\QB Ũmbã mídrị̂ la dó ca áꞌbị́ anzị tịlé drị̃lẹ́ gâlé rĩ ꞌba rụ́ pírí yã?


\par }{\Q \VS{6}Mí icó ãma ꞌbãlé ũkpó ru ị̃dị́,

\par }{\QB ꞌbá mídrị̂ ꞌba ịsụ́ kí dó sĩ ãyĩkõ rĩ gá rá yã?


\par }{\Q \VS{7}{\ND{Úpí}}, mí iꞌda ãmaní lẽtáŋá mídrị́ ukólépi ku rĩ

\par }{\QB ãzíla ífẽ ãmaní patáŋá mídrị̂.


\par }{\BB \par }
{\Q \VS{8}Ma mụ ị́jọ́ Ãdróŋá
{\ND{Úpí}} ꞌbã mụlé jọlé rĩ arelé,

\par }{\QB azị ásị́ ị̃gbẹ̃ fẽjó ꞌbá ĩꞌdidrị̂ ꞌbaní, ꞌbá ãlá ĩꞌdidrị́ ãꞌị̃táŋá agá rĩ ꞌbaní;

\par }{\QB wó lẽ ãma uja kí ãma ị́jọ́ aza rú rĩ kí idejó ku.


\par }{\Q \VS{9}Ãndá-ãndá ru ĩꞌdi bábá sĩ ꞌbá ĩꞌdiní ãrútáŋá fẽlépi rĩ kí pajó;

\par }{\QB dị̃zã ĩꞌdidrị̂ la dó sĩ dị̃ ãngũ ãmadrị̂ agá ꞌdâ.


\par }{\BB \par }
{\Q \VS{10}Lẽtáŋá ukólépi ku rĩ kí ị́jọ́ sĩ ásị́ tị̃jó ꞌbá drị̃ gá rá rĩ be icí kí ru ãngũ ãlu gá;

\par }{\QB ị́jọ́ ãlá rĩ kí ásị́ ị̃gbẹ̃ be kí ru zị ãvá sĩ.


\par }{\Q \VS{11}Ị́jọ́ sĩ ásị́ tị̃jó ꞌbá drị̃ gá rĩ la zo ụ̃nọ́kụ́ drị̃ gá;

\par }{\QB ãzíla ị́jọ́ ãlá rĩ la ãngũ andré vụ̃rụ́ ꞌdõlé angájó ꞌbụ̃ gâlé.


\par }{\Q \VS{12}Ãndá-ãndá ru
{\ND{Úpí}} la ãko múké la kí fẽ rá

\par }{\QB ãzíla ụ̃nọ́kụ́ ãmadrị̂ la ãkónã ũfũ rá.


\par }{\Q \VS{13}Ị́jọ́ ãlá rĩ la alị Ãdróŋá drị̃lẹ́ gá cécé ꞌbá ꞌbá tãmbalépi rĩ áni;

\par }{\QB ãzíla ĩmi itú gẹ̃rị̃ ĩꞌdiní.




\par }\PsalmChap{86}{\SH Ãdróŋá zịjó sĩ ãzãkoma aꞌị́jó
\par }
{\Q \VerseOne{1}{\ND{Úpí}}, mí are drĩ ị́jọ́ áma tị gá rĩ ãzíla mí umvi ma fô,

\par }{\QB ãꞌdusĩku ma lẽmẽrí ãzíla ꞌbá ãzãkoma lẽlépi la.


\par }{\Q \VS{2}Ímba áma ídri tã, ãꞌdusĩku áfẽ ma pírí mínî.

\par }{\QB Mi Ãdróŋá mádrị̂ ꞌi;

\par }{\QB ípa ãtíꞌbó mídrị́ ásị́ ꞌbãlépi ími drị̃ gá rĩ ꞌi.


\par }{\Q \VS{3}Úpí, mí adru mání ásị́ ị̃gbẹ́ sĩ,

\par }{\QB ãꞌdusĩku ma ị́jọ́ zị ími tị gá sáwã pírí sĩ.


\par }{\Q \VS{4}Úpí, ífẽ ãyĩkõ ãtíꞌbó mídrị̂ nî;

\par }{\QB ãꞌdusĩku ị́jọ́ mání zịlé ími tị gá rĩ la ca kpere mí rụ̂lé rá.


\par }{\Q \VS{5}Úpí, mi múké ãzíla mi ꞌbá ꞌbá trũlépi trũ-trũ rĩ ꞌi,

\par }{\QB lẽtáŋá ukólépi ku rĩ ga ími ásị́ gá tré ꞌbá pírí ãzãkoma aꞌị́lépi mídrị́ rĩ ꞌbanî.


\par }{\Q \VS{6}{\ND{Úpí}}, mí are zịtáŋá mádrị̂ fô;

\par }{\QB mí are áwáŋá mádrị́ sĩ ãzãkoma aꞌị́jó rĩ ꞌi.


\par }{\Q \VS{7}Ma ími umve sáwã ũcõgõ drị̂ sĩ la,

\par }{\QB ãꞌdusĩku mi áma umvi rá.


\par }{\Q \VS{8}Úpí, ãdroŋa kí agá ꞌbá ãzí cécé mî áni la ꞌdáyụ,

\par }{\QB kí ãzí icólépi ị́jọ́ míní ngalé rĩ kí ngalépi rá la ꞌdáyụ.


\par }{\Q \VS{9}ꞌBá sụ́rụ́ pírí míní ũꞌbãlé rĩ agá rĩ kí amụ́ rá,

\par }{\QB kí ãja tị̃ Úpí ími drị̃lẹ́ gá sĩ ími ị̃nzị̃jó;

\par }{\QB ãzíla kí ãrútáŋá fẽ rụ́ mídrị́ ãlá rĩ ní rá,


\par }{\Q \VS{10}ãꞌdusĩku mi ãmbógó ru ãzíla mi ị́jọ́ ũnĩ-ambamba rĩ kí nga;

\par }{\QB mi lú Ãdróŋâ rú mi ꞌi áꞌdụ̂sĩ.


\par }{\BB \par }
{\Q \VS{11}{\ND{Úpí}}, mí imbá mání gẹ̃rị̃ mídrị̂ ꞌi,

\par }{\QB ma dó sĩ acị́ gẹ̃rị̃ mídrị́ mgbã rĩ agâ sĩ;

\par }{\Q ífẽ mání ásị́ ãlá rĩ ꞌi,

\par }{\QB ị́jọ́ ꞌdĩ sĩ ma dó sĩ ãrútáŋá fẽ míní benĩ.


\par }{\Q \VS{12}Úpí Ãdróŋá mádrị̂, ma ími rụ́ ícụ́ ámã ásị́ pírí sĩ;

\par }{\QB ãzíla ma dị̃zã fẽ rụ́ mídrị̂ ní jãꞌdâ,


\par }{\Q \VS{13}ãꞌdusĩku lẽtáŋá mídrị́ mání rĩ ĩꞌdi ãmbógó ru;

\par }{\QB mí apá ma ꞌbụ́ tị gá.


\par }{\BB \par }
{\Q \VS{14}Ãdróŋá, ꞌbá ãfó ru rĩ angá kí áma drị̃ gá;

\par }{\QB ꞌbá ũꞌbí ásị́ ũnzí rĩ kí áma ndrụ̃ ꞌdịlé,

\par }{\QB kí ꞌbá ásị́ ꞌbãlépi ími drị̃ gá ku rĩ kî.


\par }{\Q \VS{15}Wó Úpí, mi Ãdróŋá ásị́ ãlá ãzíla lẽtáŋá ru íni la,

\par }{\QB ũmbã rụ mi gbõrú ku, ími ásị́ ị̃gbẹ́ ru ãzíla mi ꞌbá ị́jọ́ mgbã rĩ kí ngalépi rĩ ꞌi.


\par }{\Q \VS{16}Mí ajá drĩ ími tị má rụ́ ꞌdõlé ãzíla ími ásị́ ꞌbã adru drĩ mání ị̃gbẹ́ ru;

\par }{\QB ífẽ ãtíꞌbó mídrị̂ ní ũkpó mídrị̂ ꞌi,

\par }{\QB ãzíla ípa ãtíꞌbó mídrị́ ĩzóŋá ru rĩ ꞌbã ngọ́pị ꞌi.


\par }{\Q \VS{17}Mí iꞌda mání ícétáŋá sĩ icejó la ílẽ ma rá rĩ,

\par }{\QB ꞌbá áma ngụ̃lépi ũnzí rĩ kí dó sĩ ndre la ãzíla kí dó sĩ drị̃nzá isụ́,

\par }{\QB ãꞌdusĩku
{\ND{Úpí}}, íko ámã ãzã rá ãzíla mí ũmŋĩ áma ásị́ rá.




\par }\PsalmChap{87}{\SH Yẹ̃rụ́sãlẹ́mụ̃ rụ́ ịcụ́jó rĩ
\par }
{\Q \VerseOne{1}ÚPÍ sị táwụ̃nị̃ ĩꞌdidrị̂ ꞌbé ãlá rĩ drị̃ gá;


\par }{\QB \VS{2}{\ND{Úpí
}} lẽ táwụ̃nị̃ Yẹ̃rụ́sãlẹ́mụ̃ drị̂ ãndânĩ

\par }{\QB ndẽ ãngũ pírí Yãkóꞌbõ ꞌbã sĩ uꞌájó ala gá ri kí rá.


\par }{\Q \VS{3}Táwụ̃nị̃ Ãdróŋá drị̂, mí are

\par }{\QB ị́jọ́ ũnĩ-ambamba jọlé ími drị̃ gá ꞌdi kî.


\par }{\Q \VS{4}Sáwã mání sụ́rụ́ áma nị̃lépi rá rĩ kí rụ́ sĩjó rĩ sĩ,

\par }{\QB ma sụ́rụ́ Mị̃sị́rị̃ drị̂ kí rụ́ ufí sụ́rụ́ Bãbụ̃lọ́nị̃ drị̂ be kí agá ĩndĩ;

\par }{\QB ma vâ Tụ́rọ̃ kí ufí Kụ́sị̃ be ala gá ĩndĩ.

\par }{\Q Ma jọ la, “Útị ándrá ngọ́tị́ ꞌdĩ Zị̃yọ́nị̃ gá.”


\par }{\BB \par }
{\Q \VS{5}Wó Zị̃yọ́nị̃ drị̃ gá ála jọ la,

\par }{\QB “Útị ãgọbị ꞌdĩ kí pírí ꞌdâ,

\par }{\QB ãzíla Ãdróŋá Ụrụgá ãndânĩ rĩ la ĩꞌdi fẽ adrulé ũkpó trũ nĩ.


\par }{\Q \VS{6}{\ND{Úpí
}} la bụ́kụ̃ ĩꞌdidrị́ sĩ ꞌbá kí rụ́ sĩjó rĩ gá

\par }{\QB ꞌbá jọlépi la útị ándrá ágọ́bị́ ꞌdĩ Zị̃yọ́nị̃ gá rĩ kí rụ́ sĩ.”


\par }{\Q \VS{7}ꞌBá úngó ngolépi ãzíla úngó tulépi ri kí ngo la,

\par }{\QB “Sụ̃sụ́ wilé ãmaní rĩ kí iꞌdó pírí ꞌbé Zị̃yọ́nị̃ drị̃ gá.”




\par }\PsalmChap{88}{\SH Awájó sĩ ãzãkoma aꞌị́jó
\par }
{\Q \VerseOne{1}{\ND{Úpí}}, Ãdróŋá mi ꞌbá áma palépi rĩ ꞌi,

\par }{\QB ma awá ími drị̃lẹ́ gá ị̃tụ́ kí ị́nị́ be sĩ ãzãkoma aꞌị́jó.


\par }{\Q \VS{2}Mí are zịtáŋá mádrị̂ ꞌi;

\par }{\QB mí are áma áwáŋá mání sĩ ãzãkoma aꞌị́jó rĩ ꞌi fô!


\par }{\BB \par }
{\Q \VS{3}Ãꞌdusĩku áma ídri ga tré ũcõgõ sĩ,

\par }{\QB ãzíla drã asé ru áma andre gá ãni rú.


\par }{\Q \VS{4}Úlã dó ma ꞌbá drãlépi rá ri kí ꞌbã ãzí ru;

\par }{\QB ma cécé ꞌbá ũkpó kóru rĩ áni.


\par }{\Q \VS{5}Âꞌbe ma yã ꞌbá drãlépi rá rĩ kí drĩdríŋĩ gá,

\par }{\QB ma cécé ꞌbá ụlị́lé rá ꞌbelé ꞌbụ́gá rĩ kí áni,

\par }{\Q ꞌbá míní icójó ị́jọ́ agájó kí drị̃ gá ị̃dị́ ku rĩ kí ani

\par }{\QB ãꞌdusĩku kí ꞌbá míní sĩ ãzãkoma fẽjó ĩꞌbaní ku ri kî.


\par }{\BB \par }
{\Q \VS{6}Íꞌbã ma ꞌbụ́ kị́rị́ la agá,

\par }{\QB ꞌbụ́ ꞌa ịnị ãzíla mgbi rĩ agá.


\par }{\Q \VS{7}Ũmbã mídrị́ áma drị̃ gá rĩ ĩꞌdi ãnzị rú;

\par }{\QB ãzíla iti ma ị̃yị́ umvúlépi umvú-umvú rĩ áni.


\par }{\Q \VS{8}Ífẽ mâ wọ̃rị́ka aꞌbe kí ma rá;

\par }{\QB ífẽ má acá ĩꞌbaní ãko ãzí ngụ̃lé ũnzí la rú.

\par }{\Q Ma ãngũ ãzí mání sĩ icójó ãfũjó ala gá ku la agá.


\par }{\QB \VS{9}Áma mịfị́ acá kí dó ũkpó kóru ũcõgõ drị́,

\par }{\Q {\ND{Úpí}}, ma ími umve ụ́ꞌdụ́ pírí sĩ;

\par }{\QB ma áma drị́ kí aja ími drị̃lẹ́ mání ími zị agâ.


\par }{\Q \VS{10}Mi tálí kí idé ꞌbá ũdrãlépi rá rĩ ꞌbaní rá yã?

\par }{\QB ꞌBá ũdrãlépi rá rĩ kí icó angálé sĩ ími rụ́ ịcụ́jó rá yã?


\par }{\Q \VS{11}Ála lẽtáŋá mídrị́ ukólépi ku rĩ ꞌbã ị́jọ́ ũlũ ĩnádrị̃ drị̃ gá rá yã?

\par }{\QB Jõku ála ị́jọ́ sĩ ásị́ tị̃jó ími drị̃ gá rĩ ꞌbã ị́jọ́ ũlũ ãngũ ꞌbá ũdrãlépi rá rĩ ꞌbadrị̂ gá rá yã?


\par }{\Q \VS{12}Ála ị́jọ́ mídrị́ ụ̃sụ̃táŋá ru rĩ kí ndre ãngũ ịnị agá rá yã;

\par }{\QB jõku ála ị́jọ́ mídrị́ ãlá ri kí ndre ãngũ sĩ ị́jọ́ ãvĩjó kí drị̃ gá rá rĩ gá rá yã?


\par }{\BB \par }
{\Q \VS{13}Wó
{\ND{Úpí}}, ma ími umve sĩ ãzãkoma aꞌị́jó mídrị́;

\par }{\QB ụ̃ꞌbụ́tị ãlu-ãlu sĩ ma ími zị.


\par }{\Q \VS{14}{\ND{Úpí}}, ígã dó ma úmgbé,

\par }{\QB ãzíla mí uja dó ími tị mání bụ́lụ́ gá ãꞌdu sĩ?


\par }{\BB \par }
{\Q \VS{15}Iꞌdójó ãnzị̃rị̃ŋã sĩ, má ịsụ́ ũcõgõ ãnirú drã tị gá,

\par }{\QB áma ũkpó ukó rá tẹ́rị́ mídrị́ drị̃rịma drị̂ sĩ.


\par }{\Q \VS{16}Adrã mídrị̂ aku ru pírí áma drị̃ gá;

\par }{\QB ụ̃rị̃ míní fẽlé rĩ ꞌdị ma ꞌbo.


\par }{\Q \VS{17}Ị̃tụ̂rụ̃ kí áma ce cécé ị̃yị́ tịlépi tị̃-tị̃ rĩ ani;

\par }{\QB ce kí ma ágágá.


\par }{\Q \VS{18}Ífẽ mâ wọ̃rị́ka kí ꞌbá áma lẽlépi rĩ kí abe aꞌbe kí ma rá;

\par }{\QB ị́nị́ áca dó mâ wọ̃rị́ ãníyágágá rĩ rú.




\par }\PsalmChap{89}{\SH Sáwã sụ́rụ́ ꞌbã ũcõgõ ịsụ́jó rĩ
\par }
{\Q \VerseOne{1}{\ND{Úpí}}, ma mụ úngó ngolé lẽtáŋá mídrị́ ukólépi ku rĩ ꞌbã drị̃ gá jãꞌdâ;

\par }{\QB ma mụ ị́jọ́ míní adrujó ásị́ mgbã trũ rĩ ꞌbã ị́jọ́ ũlũlé áꞌbị́ anzị ꞌbaní jãꞌdâ,


\par }{\Q \VS{2}ãꞌdusĩku ánị̃ rá lẽtáŋá mídrị́ ukólépi ku rĩ la adru jãꞌdâ,

\par }{\QB ị́jọ́ míní adrujó ásị́ mgbã trũ rĩ la adru ꞌbụ̃ kí agâlé jãꞌdâ.


\par }{\BB \par }
{\Q \VS{3}{\ND{Úpí}} íjọ, “Má idé tị icíma ꞌbá mání pẽlé rĩ be ꞌbo;

\par }{\QB ásõ ũyõ la ãtíꞌbó mádrị́ Dãwụ́dị̃ be ꞌbo.


\par }{\Q \VS{4}‘ꞌBá ãfũlépi mí rụ́ rĩ la mụ adrulé úpí ru sáwã pírí agá nĩ;

\par }{\QB ma mụ úmvúke mídrị́ ũpĩ drị̂ tãmbalé jãꞌdâ.’ ”


\par }{\Q \VS{5}{\ND{Úpí}}, ꞌbụ̃ kí ími ịcụ́ ị́jọ́ ụ̃sụ̃táŋá ru míní idélé ri kí sĩ,

\par }{\QB mãlãyíkã kí ꞌbụ̃ gâlé úngó ngo ị́jọ́ míní adrujó ásị́ mgbã trũ rĩ ꞌbã ị́jọ́ sĩ,


\par }{\Q \VS{6}ãꞌdusĩku ꞌbá ãzí ꞌbụ̃ gâlé icólé ụ̃ꞌbị̃lé
{\ND{Úpí}} mí be rá la ꞌdáyụ,

\par }{\QB mãlãyíkã mídrị́ ꞌbụ̃ gâlé ri kí ꞌbã ãzí icólé ụ̃ꞌbị̃lé mí be rá la ꞌdáyụ,


\par }{\Q \VS{7}Ãngũ mãlãyíkã ꞌbã kí ru trajó rĩ gá, kí Ãdróŋá ími ị̃nzị̃,

\par }{\QB ãzíla kí pírí adru ụ̃rị̃ sĩ mî sĩ.


\par }{\Q \VS{8}{\ND{Úpí}} Ãdróŋá Ũkpó Pírí ꞌDị́pị, ꞌbá ãzí cécé mî áni la cí yã?

\par }{\QB {\ND{Úpí}}, mi ũkpó ꞌdị́pị ꞌi ãzíla ásị́ ị̃gbẹ̃ mídrị̂ ce mi ágágá.


\par }{\BB \par }
{\Q \VS{9}Ị̃yị́ mĩrĩ drị́ umvúlépi rĩ ꞌbã ũkpó mídrị́,

\par }{\QB Mi ĩꞌdi ꞌbã uváŋá ụrụgâlé ru rĩ ịgbẹ rá.


\par }{\Q \VS{10}Ígbã Rãhábụ̃\FTNT{*}{{\FR 89:10 }{\FR{89:10
}}{\FT{Rãhábụ̃ Ĩꞌdi ãnãkpá ũkpõ trũ ndẽlépi rá uꞌálépi mĩrĩ agá la ãzíla iꞌda ũkpõ úríndí ũnzí ꞌbã kí ngalé mĩrĩ agá rĩ ꞌi.}}} káyĩ cécé ꞌbá ꞌdịlé rá rĩ áni;

\par }{\QB drị́ ũkpó mídrị̂ sĩ mí iré mẹ́rọ́ꞌbá mídrị̂ kí rá.


\par }{\Q \VS{11}ꞌBụ̃ ĩꞌdi mî ãni ãzíla ụ̃nọ́kụ̂ vâ mî ãni;

\par }{\QB mí idé ụ̃nọ́kụ̂ ãko alagá ꞌdĩ kí abe pírí mi ꞌi.


\par }{\Q \VS{12}Mí ũꞌbã ãngũ ụ́rụ́ kí ándrá rĩ be mi ꞌi,

\par }{\QB ꞌbé Tãbọ́rị̃ kí ꞌbé Hẹ̃rị̃mọ́nị̃ be kí úngó ngo ími rụ́ sĩ ãyĩkõ sĩ.


\par }{\Q \VS{13}Ũkpõ mídrị̂ ãmbógó ru

\par }{\QB ãzíla ãvẹ̃vị̃ mídrị̂ vâ ãmbógó ru.


\par }{\Q \VS{14}Ũpĩ mídrị̂ iꞌdó ru ũnĩ sĩ ãzíla ị́jọ́ lịŋá pịrị rĩ sĩ,

\par }{\QB lẽtáŋá kí ị́jọ́ sĩ ásị́ tị̃jó ími drị̃ gá rĩ be kí ru iꞌda ị́jọ́ míní idélé rĩ kí sĩ.


\par }{\Q \VS{15}{\ND{Úpí}}, ꞌbá ími ị̃nzị̃lépi úngó sĩ rĩ kí,

\par }{\QB ꞌbá acị́lépi dị̃zã mídrị̂ agâsĩ rĩ kí abe drị̃lẹ́ba rú!


\par }{\Q \VS{16}Kí uꞌá ãyĩkõ sĩ ị̃tụ̂rụ̃ rụ́ mídrị̂ sĩ,

\par }{\QB ãzíla kí ími ịcụ́ ị́jọ́ pịrị mídrị̂ sĩ,


\par }{\Q \VS{17}ãꞌdusĩku mi dị̃zã ãzíla ũkpõ ĩꞌbadrị̂ ꞌi

\par }{\QB Mi uꞌá ãyĩkõ sĩ míní ãma ꞌbãjó ũkpó ru rĩ sĩ.


\par }{\Q \VS{18}{\ND{Úpí}}, mi ãma tãmba mi ꞌi,

\par }{\QB ãzíla Ãdróŋá Ãlá Ịsịrayị́lị̃ drị̂ fẽ ãmaní úpí ãmadrị̂ ꞌbo.


\par }{\SH Ị́jọ́ Ãdróŋá ꞌbã azịlé Dãwụ́dị̃ ní rĩ
\par }
{\Q \VS{19}Ándrá ídu rĩ sĩ
{\ND{Úpí}}, mí iꞌda mi

\par }{\QB ãtiꞌbo mídrị́ ãꞌị̃táŋá trũ ꞌdĩ ꞌbaní ãzíla íjọ,

\par }{\Q “Áfẽ ãzãkoma ãsĩkárĩ rụ́ kụlépi rĩ ní ꞌbo;

\par }{\QB áfẽ úmvúkê ꞌbá ãlu mání pẽlé angájó ꞌbá kí agá ꞌdâ rĩ drị́.


\par }{\Q \VS{20}Áꞌbã ãtíꞌbó mádrị́ Dãwụ́dị̃ úpí ru,

\par }{\QB átị̃ drị́ drị̃ la gá ãdu mádrị́ ãlá rĩ sĩ.


\par }{\Q \VS{21}Ũkpó mádrị̂ la mụ adrulé ĩꞌdi drị̃ gá sáwã pírí sĩ,

\par }{\QB Ma mụ ĩꞌdi fẽlé adrulé ũkpó ru.


\par }{\Q \VS{22}Mẹ́rọ́ꞌbá ãzí icó kí ĩꞌdi ndẽlé ku;

\par }{\QB ꞌbá ũnzí rĩ icó kí ĩꞌdi ndẽlé ku.


\par }{\Q \VS{23}Ma mụ mẹ́rọ́ꞌbá ĩꞌdidrị̂ kí ị̃lị̃kị̃lé ĩꞌdi drị̃ gâsĩ

\par }{\QB ꞌbá ĩꞌdi ngụ̃lépi ũnzí rĩ kí ma kí ụ́ꞌdị́ rá.


\par }{\Q \VS{24}Ma mụ ĩꞌdi lẽlé ãzíla ĩꞌdiní lẽtáŋá ukólépi ku rĩ iꞌdalé;

\par }{\QB ma mụ ĩꞌdi ꞌbãlé sáwã pírí sĩ ꞌbá ị́jọ́ ndẽlépi rá rĩ rú.


\par }{\Q \VS{25}Ma mụ sụ́rụ́ ĩꞌdidrị̂ nzãlé

\par }{\QB iꞌdójó Mẹ̃dị̃tẹ̃rẹ́nị̃yãnị̃ gá kpere mĩrĩ Ũfũrátĩ gá.


\par }{\Q \VS{26}Ĩꞌdi mụ áma umvelé, ‘Mi mâ átẹ́pị,

\par }{\QB Ãdróŋá mádrị̂ ꞌi ãzíla ꞌbá áma palépi rĩ ꞌi.’


\par }{\Q \VS{27}Ma ĩꞌdi ꞌbã adrulé mâ ngọ́pị kãjãní rĩ rú,

\par }{\QB úpí ũpi kí ndẽlépi ãmbõgõ sĩ pírí rá rĩ rú.


\par }{\Q \VS{28}Ma mụ ị́jọ́ mání azịlé ĩꞌdi be rĩ tãmbalé rá,

\par }{\QB ãzíla tị icíma ãmadrị́ ĩꞌdi be rĩ la mụ adrulé jãꞌdâ.


\par }{\Q \VS{29}Ma ũri ĩꞌdidrị̂ kí fẽ adrulé jãꞌdâ cécé ꞌbụ̃ ꞌbã adrujó rĩ áni;

\par }{\QB ngọ́tị́ŋá ĩꞌdi ꞌbã drị̃lẹ́ ru rĩ la sáwã pírí sĩ adru ũpĩ gá nĩ.


\par }{\BB \par }
{\Q \VS{30}“Wó anzị ĩꞌdidrị̂ drĩ kí ãzị́táŋá mádrị̂ kí aꞌbe rá,

\par }{\QB drĩ kí kí vú ũbĩ ku,


\par }{\Q \VS{31}drĩ kí ãzị́táŋá mádrị̂ kí ꞌbã idemará ru

\par }{\QB ãzíla drĩ kí ị́jọ́ mání azịlé ĩꞌbaní rĩ kí vú ũbĩ ku,


\par }{\Q \VS{32}ꞌdã ꞌbã ũngúkú gá ũnzĩkãnã ĩꞌbadrị̂ sĩ ma dó drị̃rịma fẽ ĩꞌbaní kẹ̃lị́ká sĩ,

\par }{\QB ma kí fẽ colé ị́jọ́ ũnzí ĩꞌbadrị̂ kí sĩ rá.


\par }{\Q \VS{33}Wó má icó lẽtáŋá mání sĩ Dãwụ́dị̃ lẽjó rĩ atrịlé ku,

\par }{\QB jõku má icó ị́jọ́ mání azịlé ĩꞌdiní rĩ aꞌbelé ku.


\par }{\Q \VS{34}Má icó tị icíma ãmadrị́ Dãwụ́dị̃ be rĩ andilé ku,

\par }{\QB jõku má icó ị́jọ́ ãfũlépi áma tị gá rĩ ujalé ku.


\par }{\Q \VS{35}Ána úyó rụ́ mádrị́ ãlá rĩ ꞌbã ị́jọ́ sĩ pâlé ãlu

\par }{\QB má icó ĩnzõ alị́lé Dãwụ́dị̃ ní ku.


\par }{\Q \VS{36}Ũri ãfũlépi ĩꞌdi rụ́ rĩ kí mụ ũpĩ nalé jãꞌdâ;

\par }{\QB ma ũpĩ ĩꞌdidrị̂ fẽ adrulé jãꞌdâ cécé ị̃tụ́ áni.


\par }{\Q \VS{37}Ma ĩꞌdi ꞌbã adrulé jãꞌdâ cécé ĩmbá,

\par }{\QB ꞌbã adrujó sãdínĩ rú ꞌbụ̃ agá ágágá ꞌdâ rĩ áni.”


\par }{\BB \par }
{\Q \VS{38}Wó ũmbã rụ dó mi úpí míní ãdu ũsũjó drị̃ la gá rĩ nĩ rá

\par }{\QB mí aꞌbe ĩꞌdi rá ãzíla ígã dó ĩꞌdi úmgbé.


\par }{\Q \VS{39}Mí andi tị icíma ãtíꞌbó mídrị̂ be rĩ rá,

\par }{\QB ãzíla íꞌbe dó kõfíyã ĩꞌdidrị́ ũpĩ drị̂ pụ́trụ́ agá ꞌbo.


\par }{\Q \VS{40}Mí anu bõrõ táwụ̃nị̃ ĩꞌdidrị̂ andre cejó rĩ rá

\par }{\QB ãzíla mí andi bõrõ ĩꞌdidrị́ ũkpó rĩ kpékpé.


\par }{\Q \VS{41}ꞌBá pírí alịlépi ꞌdã sĩ rĩ ra kí ãko Yẹ̃rụ́sãlẹ́mụ̃ gá rĩ kí ũkpó sĩ,

\par }{\QB jĩránĩ pírí ri kí gụlé Yẹ̃rụ́sãlẹ́mụ̃ sĩ gụgụ̃.


\par }{\Q \VS{42}Ífẽ mẹ́rọ́ꞌbá ĩꞌdidrị̂ ꞌbaní ãꞌdị́ ndẽlé rá,

\par }{\QB ãzíla ífẽ ĩꞌbaní uꞌájó pírí ãyĩkõ sĩ.


\par }{\Q \VS{43}Ífẽ ãko ĩꞌdidrị́ ãꞌdị́drị̂ acá kí ãzị́ kóru

\par }{\QB ãzíla ífẽ úndẽ ĩꞌdi ãꞌdị́ gâlé rá.


\par }{\Q \VS{44}Íꞌdụ túré ũpĩ drị̂ ĩꞌdidrị́ ꞌdâ rá

\par }{\QB ãzíla úmvúke ĩꞌdidrị̂ aꞌdé vụ̃rụ́.


\par }{\Q \VS{45}Ífẽ ĩꞌdi delé ꞌdĩ sĩ sáwã ĩꞌdidrị́ dejó rĩ ca drĩ ku rú

\par }{\QB ãzíla ífẽ ĩꞌdiní drị̃nzá ũꞌbí kí agá.


\par }{\Q \VS{46}{\ND{Úpí}}, mi dó ími zị̃ ụ́ꞌdụ́ íngõpí yã?

\par }{\QB Ũmbã mídrị̂ la ve ãcí áni ụ́ꞌdụ́ íngõpí yã?


\par }{\Q \VS{47}Mí agá drĩ ị́jọ́ ídri mádrị̂ ãlị́ŋá ru íngoní yã rĩ drị̃ gá,

\par }{\QB mí ũrã drĩ ị́jọ́ míní ãma ũꞌbãjó ꞌbá ru rĩ drị̃ gá!


\par }{\Q \VS{48}Ãꞌdi la uꞌá ídri ãzíla drã ku rĩ gá nĩ?

\par }{\QB ꞌBá kí icó ru unálé ị̃nádrị̃ sĩ íngoní ru?


\par }{\Q \VS{49}Úpí Ãdróŋá, lẽtáŋá mídrị́ ukólépi ku rĩ dó íngõlé?

\par }{\QB Lẽtáŋá mgbã mídrị́ míní ándrá ũyõ la najó Dãwụ́dị̃ ní ásị́ pírí sĩ rĩ dó íngõlé?


\par }{\Q \VS{50}Úpí mí agá drĩ ị́jọ́ ãtíꞌbó mídrị̂ uꞌdájó rĩ,

\par }{\QB ị́jọ́ sụ́rụ́ pírí ꞌbã kí áma idejó rĩ kí tajó rĩ ꞌi.


\par }{\Q \VS{51}{\ND{Úpí}}, mẹ́rọ́ꞌbá mídrị̂ uꞌdá kí dó úpí míní sĩ ãdu ũsũjó drị̃ la gá rĩ ꞌbo!

\par }{\QB Ãngũ cí ĩꞌdiní mụjó rĩ gá uꞌdá kí ĩꞌdi rá.


\par }{\Q \VS{52}Ícụ́
{\ND{Úpî}} rụ́ jãꞌdâ!

\par }{\QB Ámĩnã ãzíla Ámĩnã.




\par }{\MS Bụ́kụ̃ 4.

\par }\PsalmChap{90}{\SH Ídri ꞌbá drị̂ ĩꞌdi ãlị́ŋá ru
\par }
{\Q \VerseOne{1}Úpí, mí ábị́ adrulé ꞌbá ãma tã mbalépi

\par }{\QB ílí pírí kí agá rĩ ꞌi.


\par }{\Q \VS{2}Mí ũꞌbã drĩ ꞌbé kí ku rú

\par }{\QB jõku íꞌbã drĩ ꞌbụ̃ kí ụ̃nọ́kụ́ be ku rú,

\par }{\QB mi mî ngá Ãdróŋá ru jãꞌdâ.


\par }{\Q \VS{3}Mi ꞌbá kí uja vúlé acájó ụ̃nọ́kụ́ ru,

\par }{\QB ãzíla mi jọ la, “Ũri ꞌbádrị̂, ĩgõ vúlé ụ̃nọ́kụ́ gá!”


\par }{\Q \VS{4}Ílí álĩfũ ãlu rĩ la iꞌdá ími mịfị́ gá

\par }{\QB cécé ụ́ꞌdụ́ ãlu áni,

\par }{\QB jõku cécé sáwã ní acị́jó mbẽlẽ mbẽlẽ rĩ áni.


\par }{\Q \VS{5}Mi ꞌbá kí ídri ụꞌdụ ị̃yị́ galépi tré rĩ ꞌbã ꞌbá ụꞌdụjó rĩ áni,

\par }{\QB ãma iꞌdá ị̃dị́ ku cécé urobí gárĩ áni. Ãma cécé ásé angálépi ụ̃ꞌbụ́tị sĩ rĩ áni,


\par }{\Q \VS{6}drĩ táni ángá ụ̃ꞌbụ́tị sĩ ị̃bị rú,

\par }{\QB ĩꞌdi jõ ca ĩndró sĩ ĩꞌdi nu ãzíla ĩꞌdi ꞌi rá.


\par }{\Q \VS{7}Ãma ị̃lị̃kị̃ adrã mídrị̂ sĩ,

\par }{\QB ụ̃rị̃ la ãma rụ ũmbã mídrị̂ sĩ.


\par }{\Q \VS{8}Ínị̃ ị́jọ́ ũnzí ãmadrị̂ kí pírí cé,

\par }{\QB ãdrĩ táni kí idé ũní-ũní ru.


\par }{\Q \VS{9}Ídri ãmadrị̂ kí ãsị̃ ãlị́ŋá ru ũmbã mídrị̂ sĩ,

\par }{\QB ílí ãmadrị̂ kí ru de mị́ndrẹ mvụŋá sĩ.


\par }{\Q \VS{10}Ílí ãmaní uꞌájó ídri rú ambamba rĩ kãlị́ ázírĩ

\par }{\QB ꞌbá ũkpó rĩ la icó calé ílí kãlị́ ãrõ gá nĩ,

\par }{\Q ị́jọ́ alagá ambamba rĩ kí ũcõgõ kí drị̃cị́rị̃ be,

\par }{\QB ílí ꞌda kí alị gbõrú ãzíla ãma dó ãvĩ rá.


\par }{\Q \VS{11}Ãꞌdi nị̃ adrã mídrị̂ ꞌbã ũkpõ rá rĩ gá nĩ yã?

\par }{\QB Ãꞌdusĩku adrã mídrị̂ ãmbógó ru ãrútáŋá fẽlé míní rĩ be.


\par }{\Q \VS{12}Ị́jọ́ ꞌdĩ sĩ mí imbá ãma sĩ nị̃jó la ụ́ꞌdụ́ ãmadrị̂ kí ꞌbã kãlãfe were rú,

\par }{\QB ãma dó sĩ uꞌá ũndũwá sĩ.


\par }{\Q \VS{13}{\ND{Úpí}}, ũmbã la dó ími na ụ́ꞌdụ́ íngõpí?

\par }{\QB Ãtiꞌbo mídrị̂ ꞌbã ízákĩzã ꞌba agá drĩ míní.


\par }{\Q \VS{14}Ífẽ ãmaní ụ̃ꞌbụ́tị sĩ agalé lẽtáŋá mídrị́ ukólépi ku rĩ sĩ,

\par }{\QB ị́jọ́ ꞌdĩ sĩ ãma dó sĩ úngó ngo ãyĩkõ sĩ ụ́ꞌdụ́ ãmadrị̂ kí agá pírí.


\par }{\Q \VS{15}Ífẽ ãmaní uꞌálé ãyĩkõ sĩ ụ́ꞌdụ́ ũꞌbí ru cécé míní ãmaní ũcõgõ fẽjó rĩ áni,

\par }{\QB ãꞌdusĩku ãma isụ́ ũcõgõ ílí ũꞌbí rú.


\par }{\Q \VS{16}Ífẽ ị́jọ́ míní idelé rĩ bã iꞌda kí ru ãtiꞌbo mídrị̂ ꞌbanî,

\par }{\QB dị̃zã mídrị̂ ꞌba iꞌda ru anzị ĩꞌbadrị̂ ꞌbanî.


\par }{\Q \VS{17}Úpí Ãdróŋá ãmadrị̂, lẽtáŋá mídrị̂ ꞌbã ri ãma drị̃ gá;

\par }{\QB Ífẽ ãzị́ ãmaní ngalé rĩ ꞌba adru kí drị̃lẹ́ba rú,

\par }{\QB ãndá ãzị́ ãmadrị̂ ꞌbã adru kí múké.




\par }\PsalmChap{91}{\SH Ãdróŋá ĩꞌdi ꞌbá ãma tãmbalépi rĩ
\par }
{\Q \VerseOne{1}ꞌBá ãlu ãlu mụlépi tãmbaŋá ịsụ́lépi
{\ND{Úpí}} rụ́ rĩ,

\par }{\QB ĩꞌdi mụ avị́lé Ãdróŋá Ũkpó Pírí ꞌDị́pị ꞌbã índríkã gá rá.


\par }{\Q \VS{2}Ma jọ la
{\ND{Úpí}} ní, “Mi ãngũ mání sĩ áma zị̃jó ãzíla bõrõ mání sĩ áma tã mbajó rĩ ꞌi,

\par }{\QB Ãdróŋá mádrị́ mání sĩ ásị́ ꞌbãjó drị̃ la gá rĩ ꞌi.”


\par }{\Q \VS{3}Ãndá-ãndá ru ĩꞌdi ími pa ímbá ꞌbá ũnzí rĩ ꞌbã kí ꞌbelé rĩ agá

\par }{\QB ãzíla jụ́wẹ̃ ũkpó rĩ kí agá.


\par }{\Q \VS{4}Ĩꞌdi ími aku ụ́pụ́pị́ ĩꞌdidrị̂ sĩ,

\par }{\QB mi dó sĩ ími zị̃ ụ̃rị̃ kóru;

\par }{\QB ị́jọ́ sĩ ásị́ tị̃jó ĩꞌdi drị̃ gá rá rĩ la mụ adrulé míní gọ́bẹ́rẹ́ ru sĩ ími tãmbajó.


\par }{\Q \VS{5}Mí icó idélé ụ̃rị̃ sĩ úríndí ũnzí ị́nị́ sĩ rĩ kí sĩ ku,

\par }{\QB jõku ꞌé agbẹ́lé ị̃tụ́ sĩ rĩ kí sĩ ku,


\par }{\Q \VS{6}jõku jụ́wẹ̃ ꞌbá rụlépi ũní ũní ru ị́nị́ sĩ rĩ kí sĩ ku,

\par }{\QB jõku jụ́wẹ̃ ꞌbá kí sĩ ũdrãjó ị̃tụ́kã íríkírí sĩ rĩ kí sĩ ku.


\par }{\Q \VS{7}ꞌBá álĩfũ ãlu kí uꞌde ími andre gá ꞌdâ,

\par }{\QB álĩfũ mụdrị́ rĩ kí uꞌde ími drị́ ãndá gá rĩ gá,

\par }{\QB wó icó kí ími adrálé ku.


\par }{\Q \VS{8}Mi lú kí ndre ími mịfị́ sĩ

\par }{\QB ãzíla mi drị̃rịma fẽlé ꞌbá ũnzí ꞌbaní rĩ kí ndre rá.


\par }{\Q \VS{9}Ídrĩ Ãdróŋá Ụrụgá Ãndânĩ rĩ ꞌbã ãngũ míní sĩ uꞌájó rĩ rú,

\par }{\QB {\ND{Úpí}} drị̃ adru ãngũ míní sĩ ími zị̃jó rĩ ꞌi,


\par }{\Q \VS{10}ị́jọ́ ũnzí icó dó sĩ ími rụlé ku,

\par }{\QB lị́kị̃ icó amụ́lé ãni rú lị́cọ́ mídrị̂ gá ku.


\par }{\Q \VS{11}Ãdróŋá la ími ị́jọ́ azị mãlãyíkã ĩꞌdidrị̂ ꞌbaní sĩ

\par }{\QB ími tã mbajó ãngũ míní sĩ acị́jó rĩ kí agá.


\par }{\Q \VS{12}Kí ími rụ drị́ ĩꞌbadrị̂ kí sĩ ụrụgá ꞌdâ

\par }{\QB mí icó dó sĩ ími pá sị̃lé írã gá ku.


\par }{\Q \VS{13}Mi mụ kẹ̃mị̃ kí uꞌdilé ị̃nị̃ galaꞌbá ru rĩ kí abe,

\par }{\QB kẹ̃mị̃ ũmbá rĩ kí ị̃nị̃ ũjũ trũ ambamba rĩ kí abe.


\par }{\Q \VS{14}{\ND{Úpí}} jọ, “Ma ꞌbá áma lẽlépi rĩ pa rá

\par }{\QB ãzíla ma ꞌbá ásị́ ꞌbãlépi áma drị̃ gá rĩ kí tãmba rá.


\par }{\Q \VS{15}Drĩ kí áma umve rá, ma kí tị ãꞌị̃ rá,

\par }{\QB drĩ kí adru ũcõgõ agá, ma adru ĩꞌba abe.

\par }{\QB Ma mụ kí palé ãzíla ma ĩꞌbaní ãrútáŋá fẽ rá.


\par }{\Q \VS{16}Ma mụ kí fẽlé uꞌálé ílí ãzo rú

\par }{\QB ma kí fẽ patáŋá mádrị̂ ndrelé rá.”




\par }\PsalmChap{92}{\SH {\ND{Úpí}} rụ́ ịcụ́jó mũkẽ ĩꞌdidrị̂ ꞌbã ị́jọ́ sĩ rĩ.
\par }
{\Q \VerseOne{1}Ĩꞌdi ị́jọ́ múké la sĩ
{\ND{Úpí}} ịcụ́jó,

\par }{\QB ãzíla úngó ngojó Ãdróŋá Ụrụgá Ãndá nĩ rĩ nî.


\par }{\Q \VS{2}Ĩꞌdi ị́jọ́ múké la sĩ ị́jọ́ ũlũjó lẽtáŋá mídrị́ ukólépi ku rĩ drị̃ gá ụ̃ꞌbụ́tị sĩ,

\par }{\QB ãzíla ị́jọ́ sĩ ásị́ tị̃jó ími drị̃ gá rá rĩ ꞌbã drị̃ gá ị́nị́ sĩ.


\par }{\Q \VS{3}Ĩꞌdi ị́jọ́ múké la úngó ngojó
{\ND{Úpí}} ní ãꞌdụ́ngụ́ sĩ,

\par }{\QB ụ̃ꞌdị́ ụ́ꞌdụ́kọ́ ũnĩ-ambamba rĩ sĩ ãzíla kõyõ sĩ,


\par }{\Q \VS{4}ãꞌdusĩku
{\ND{Úpí}}, ífẽ mání uꞌálé ãyĩkõ sĩ ị́jọ́ pírí míní idélé mání ꞌdĩ kí sĩ.

\par }{\QB Ma úngó ngo ãyĩkõ sĩ ị́jọ́ míní idélé ꞌdĩ kí sĩ.


\par }{\Q \VS{5}{\ND{Úpí}}, ãzị́ míní ngalé rĩ kí ꞌbã ãmbõgõ ꞌdõ áni yã!

\par }{\QB Ũrãtáŋá mídrị̂ kí álị́ ꞌdõ áni yã!


\par }{\Q \VS{6}ꞌBá ũndũwá kóru rĩ nị̃ kí ị́jọ́ ꞌdĩ ku,

\par }{\QB ꞌbá azalépi aza-azâ rĩ vã kí vâ ị́jọ́ ꞌdĩ ku,


\par }{\Q \VS{7}ꞌbá ũnzí rĩ drĩ kí táni angá cécé ásé áni rá tí

\par }{\QB ꞌbá pírí ị́jọ́ ũnzí idélépi rĩ drị̃ kí táni drị̃lẹ́ba ịsụ́ rá tí,

\par }{\Q ála kí ị̃lị̃kị̃ kpítã rá.


\par }{\Q \VS{8}Wó
{\ND{Úpí}}, ála ími inga ụrụgá jãꞌdâ,


\par }{\Q \VS{9}ãꞌdusĩku
{\ND{Úpí}}, mẹ́rọ́ꞌbá mídrị̂ kí ũdrã rá, kí ị̃lị̃kị̃ rá ãndá ãndá ru,

\par }{\QB ꞌbá pírí ị́jọ́ ũnzí idélépi rĩ kí ála mụ kí irélé rá.


\par }{\Q \VS{10}Wó ífẽ mání acájó ũkpó ru cécé ụ̃drụ́ ásé agá rĩ áni,

\par }{\QB mí ũsũ áma drị̃ gá ãdu ãlá rĩ rá.


\par }{\Q \VS{11}Ándre mẹ́rọ́ꞌbá mádrị̂ kí nde agá áma mịfị́ sĩ,

\par }{\QB ãzíla má are ꞌbá ũnzí rĩ kí ꞌbã áwáŋá áma bị́lẹ́ sĩ.


\par }{\Q \VS{12}ꞌBá ãlá rĩ kí zo gãnã rú cécé káci ife áni,

\par }{\QB ãzíla kí zo cécé márígó Lébãnõnĩ gá rĩ kí áni.


\par }{\Q \VS{13}Kí adru cécé ife salé jó
{\ND{Úpí}} drị̂ andre gá rĩ áni,

\par }{\QB kí zo jó Ãdróŋá drị̂ andre gá ãlá ru.


\par }{\Q \VS{14}Drĩ kí táni de agá rá tí, kí ífí ka rá,

\par }{\QB kí adru ãlá ru ãzíla ị̃bị rú,


\par }{\Q \VS{15}Kí jọ la, “{\ND{Úpí}} la ị́jọ́ lị pịrị,

\par }{\QB ĩꞌdi ãngũ mání sĩ áma zị̃jó rĩ ãzíla ị́jọ́ ũnzí ĩꞌdi agá ꞌdáyụ.”




\par }\PsalmChap{93}{\SH {\ND{Úpí}} ĩꞌdi Úpí ꞌi
\par }
{\Q \VerseOne{1}{\ND{Úpí}} la ũpĩ na nĩ;

\par }{\QB sụ̃ dị̃zã ũpĩ drị̂ ĩꞌdi ụrụꞌbá gá cí;

\par }{\QB {\ND{Úpí}} sụ̃ ũkpõ ĩꞌdi ụ́pị́cẹ́ gá cécé sẹ́rị̃ sụ̃jó rĩ áni;

\par }{\Q ụ̃nọ́kụ̂ tu pá ũkpó ru ĩꞌdidrị́;

\par }{\QB ãzíla icó ru ayalé ku.


\par }{\Q \VS{2}Úmvúke mídrị́ ũpĩ najó rĩ iꞌdó ándrá ídu,

\par }{\QB mí ábị́ adrulé jãꞌdâ.


\par }{\Q \VS{3}{\ND{Úpí}}, mĩrĩ inga kí ru ụ́ꞌdụ́kọ́ ꞌbo,

\par }{\QB mĩrĩ inga kí ụ́ꞌdụ́kọ́ ĩꞌbadrị́ nujó rĩ rá,

\par }{\QB inga kí ụ́ꞌdụ́kọ́ ĩꞌbadrị́ nujó rĩ rá.


\par }{\Q \VS{4}{\ND{Úpí}} ĩꞌdi úpí ru ꞌbá pírí kí drị̃lẹ́ gá,

\par }{\QB ndẽ ũkpõ sĩ nuŋá mĩrĩ drị̂ rá,

\par }{\QB ĩꞌdi ũkpó ru ndẽ mĩrĩ rá.


\par }{\Q \VS{5}{\ND{Úpí}}, ãzị́táŋá mídrị̂ kí ícó kí ujalé ku;

\par }{\QB jó mídrị̂ ĩꞌdi ãlá ru,

\par }{\QB ãsị̃ŋá kóru jãꞌdâ.




\par }\PsalmChap{94}{\SH Ãdróŋá la ꞌbá pírí kí ị́jọ́ lị nĩ
\par }
{\Q \VerseOne{1}{\ND{Úpí}}, mi Ãdróŋá drị̃rịma fẽlépi rĩ ꞌi,

\par }{\QB mí iꞌda ũmbã mídrị̂ ꞌi.


\par }{\Q \VS{2}Mi ꞌbá pírí kí ị́jọ́ lị mi ꞌi.

\par }{\QB Mí angá ãzíla mí ũfẽ ꞌbá ãfó ru rĩ kí ị́jọ́ ĩꞌbaní ngalé rĩ kí vú sĩ.


\par }{\Q \VS{3}{\ND{Úpí}}, ꞌbá ũnzí rĩ kí uꞌá ãyĩkõ sĩ ụ́ꞌdụ́ íngõpí?

\par }{\QB Ụ́ꞌdụ́ íngõpí yã?


\par }{\Q \VS{4}ꞌBá ũnzí rĩ kí uꞌá ãfó sĩ ụ́ꞌdụ́ íngõpí?

\par }{\QB Kí ru ịpị́ ị́jọ́ ũnzí ĩꞌbadrị̂ kí sĩ ụ́ꞌdụ́ íngõpí?


\par }{\Q \VS{5}{\ND{Úpí}}, ꞌbá ꞌdĩ kí ꞌbá mídrị̂ kí ụꞌdị́

\par }{\QB ãzíla kí kí ĩkpã.


\par }{\Q \VS{6}Kí ãwụzị kí ụꞌdị́ ĩmvú kí abe,

\par }{\QB ãzíla kí ꞌbá ãmị́yọ́ŋá ru rĩ kí ụꞌdị́.


\par }{\Q \VS{7}Kí jọ la, “{\ND{Úpí}} ndre ãma ku,

\par }{\QB Ãdróŋá Ịsịrayị́lị̃ drị̂ ꞌbã ásị́ ku.”


\par }{\Q \VS{8}Ĩmi ũrã drị̃ ị́jọ́, ĩmi ꞌbá ũndũwã kóru ꞌdĩ;

\par }{\QB Ĩmi ꞌbá azalépi aza-azâ ꞌdĩ, ĩmi dó ị́jọ́ nị̃ ãꞌdu tú yã?


\par }{\Q \VS{9}Ãdróŋá ꞌbá kí bị́lẹ́ ꞌbãlépi nĩ rĩ icó ị́jọ́ arelé ku yã?

\par }{\QB Ãdróŋá ꞌbá kí mịfị́ ꞌbãlépi nĩ rĩ icó ãngũ ndrelé ku yã?


\par }{\Q \VS{10}Ĩꞌdi ꞌbá sụ́rụ́ kí imbálépi rĩ icó ĩꞌbaní drị̃rịma fẽlé ĩꞌbã ní ku yã?

\par }{\QB Ĩꞌdi ꞌbá ꞌbá kí ímbápị pírí rĩ ĩꞌdi icó adrulé ũndũwá kóru rá yã


\par }{\Q \VS{11}{\ND{Úpí}} nĩ ị́jọ́ ꞌbá ꞌbã kí ũrãlé rĩ kí cé;

\par }{\QB ũrãtáŋá ĩꞌbadrị́ rĩ kí ífí kọ́lị.


\par }{\BB \par }
{\Q \VS{12}ꞌBá
{\ND{Úpí}} míní imbálé ãzị́táŋá mídrị̂ kí sĩ nĩ rĩ

\par }{\QB la adru drị̃lẹ́ba ru,


\par }{\Q \VS{13}Mi ĩꞌdi fẽ avị́lé ụ́ꞌdụ́ ũcõgõ drị̂ kí sĩ rá

\par }{\QB kpere ꞌbání ꞌbá ũnzí rĩ ꞌbaní ꞌbụ́ ga agâ sĩ kí rụjó.


\par }{\Q \VS{14}Ãꞌdusĩku
{\ND{Úpí}} gã ꞌbá ĩꞌdidrị̂ kí ku;

\par }{\QB icó ꞌbá ĩꞌdidrị̂ kí aꞌbelé ku.


\par }{\Q \VS{15}ꞌBá ị́jọ́ lịlépi rĩ kí mụ ị́jọ́ pịrị rĩ lịlé

\par }{\QB ãzíla ꞌbá ásị́ ãlá rĩ kí mụ uꞌálé pírí ãyĩkõ sĩ.


\par }{\BB \par }
{\Q \VS{16}Ãꞌdi la mání angá ꞌbá ị́jọ́ ũnzí rĩ kí ụrụꞌbá gá nĩ yã?

\par }{\QB Ãꞌdi la mání pá tu ꞌbá ị́jọ́ ũnzí idélépi rĩ kí drị̃ arụ́jó nĩ yã?


\par }{\Q \VS{17}{\ND{Úpí}} drĩ tá áma ãzã ko ku la,

\par }{\QB áfi tá nõ ꞌbụ́gá ꞌbo.


\par }{\Q \VS{18}Ádrĩ jọ la, “Áma pá la ĩtrĩ-ĩtrĩ,”

\par }{\QB {\ND{Úpí}}, lẽtáŋá mídrị̂ la áma ãzã ko nĩ.


\par }{\Q \VS{19}Sáwã mání adrujó ũrãtáŋá sĩ ãzíla ụ̃rị̃ sĩ rĩ sĩ,

\par }{\QB mí ũŋmĩ áma ásị́ rá ãzíla má uꞌá ãyĩkõ.


\par }{\BB \par }
{\Q \VS{20}Mí icó ími icílé drị̃lẹ́ ũnzí rĩ abe ku

\par }{\QB ãꞌdusĩku kí ị́jọ́ lị mũlũmbẽ sĩ.


\par }{\Q \VS{21}Kí tị icí ꞌbá ãlá rĩ kí ụrụꞌbá gá

\par }{\QB ãzíla kí ị́jọ́ lị ꞌbá ị́jọ́ kó ru rĩ kí drị̃ gá sĩ kí ụꞌdị́jó rá.


\par }{\Q \VS{22}Wó
{\ND{Úpí}} ĩꞌdi dó ꞌbá áma tã mbalépi rĩ ꞌi;

\par }{\QB ãzíla Ãdróŋá mádrị̂ ĩꞌdi ãngũ mání sĩ áma zịjó rĩ.


\par }{\Q \VS{23}Ĩꞌdi kí ũfẽ ị́jọ́ ũnzí ĩꞌba drị̂ kí sĩ nĩ,

\par }{\Q ãzíla ĩꞌdi kí ị̃lị̃kị̃ ị́jọ́ ũnzí ĩꞌba kí ngalé rĩ kí sĩ rá;

\par }{\QB {\ND{Úpí}}, Ãdróŋá ãmadrị̂ la kí ị̃lị̃kị̃ rá.




\par }\PsalmChap{95}{\SH Úngó sĩ Ãdróŋâ ịcụ́jó rĩ
\par }
{\Q \VerseOne{1}Ĩmi amụ́, ãma amụ́ kí úngó ngolé
{\ND{Úpí}}, nî;

\par }{\QB ãngo kí úngó ụ́ꞌdụ́kọ́ ụrụgá sĩ Ãdróŋá ãma tãmbalépi rĩ nî.


\par }{\Q \VS{2}Ãma amụ́ kí ĩꞌdi drị̃lẹ́ gá ãwãꞌdĩfô fẽŋá trũ

\par }{\QB ãzíla ãngo kí úngó ụ́ꞌdụ́kọ́ ụrụgá sĩ sĩ ĩꞌdi rụ́ ịcụ́jó.


\par }{\BB \par }
{\Q \VS{3}Ãꞌdusĩku
{\ND{Úpí}} ĩꞌdi Ãdróŋá ãmbógó rĩ ꞌi,

\par }{\QB ãzíla ĩꞌdi úpí ãmbógó ãdroŋa pírí kí drị̃lẹ́ gá rĩ ꞌi.


\par }{\Q \VS{4}Rụ ụ̃nọ́kụ̂ pírí ĩꞌdidrị́ alé gá,

\par }{\QB iꞌdójó ụ̃jị́gọ́ mgbi rĩ kí agá cajó kpere ꞌbé drị̃ mbílí rĩ kí agá.


\par }{\Q \VS{5}Mĩrĩ pírí kí Úpí ãni ãꞌdusĩku idé kí nĩ,

\par }{\QB ãzíla drị́ ĩꞌdidrị̂ ídé ãngũ ãꞌí rĩ kí nĩ.


\par }{\BB \par }
{\Q \VS{6}Ĩmi amụ́, ãma ãvụ̃ kí vụ̃rụ́ sĩ ĩꞌdi ị̃nzị̃jó,

\par }{\QB ãtị̃ kí ãja
{\ND{Úpí}} ãma ꞌbãlépi rĩ drị̃lẹ́ gá,


\par }{\Q \VS{7}ãꞌdusĩku ĩꞌdi Ãdróŋá ãmadrị̂ ꞌi,

\par }{\QB ãzíla ãma ꞌbá ĩꞌdiní tã mbalé rĩ kî,

\par }{\QB kãbĩlõ ĩꞌdiní ucélé rĩ kî.

\par }{\Q Ĩmi are ãndrũ ị́jọ́ ĩꞌdi ꞌbã jọlé rĩ,


\par }{\QB \VS{8}Ĩmi ásị́ ꞌbã mba cécé ándrá ĩmĩ áyị́pịka kí ꞌbã ásị́ ꞌbã mbajó Mẹ̃rị́bã gá rĩ ani ku,

\par }{\QB cécé ĩꞌbaní idélé ãngũ kõtórõ rú Másã gá rĩ áni ku.


\par }{\Q \VS{9}Ĩmĩ áyị́pịka ụ̃ꞌbị̃ kí ándrá áma ásị́ rá,

\par }{\QB drĩ ándrá táni ị́jọ́ pírí mání idélé rĩ kí ndre agá rá tị.


\par }{\Q \VS{10}Ị́jọ́ ꞌdĩ sĩ má uꞌá ándrá ꞌbá ílí ꞌdã agá rĩ ꞌbaní ũmbã sĩ ílí kãlị́ sụ́,

\par }{\QB ãzíla ájọ ĩꞌbaní, “ꞌBá ꞌdĩ uja kí tị márụ́ ꞌdâ bụ́lụ́ gá,

\par }{\QB gã kí ị́jọ́ mání jọlé ĩꞌbaní rĩ kí ngalé úmgbé”


\par }{\Q \VS{11}Ị́jọ́ ꞌdĩ sĩ ũmbã mádrị̂ sĩ ána ũyõ,

\par }{\QB “Ícó kí filé ãngũ mádrị́ sĩ avị́jó rĩ gálé ku.”




\par }\PsalmChap{96}{\SH Ãdróŋá úpí Ũkpó ꞌdị́pị
\par }
{\Q \VerseOne{1}Ĩngo úngó úꞌdí la
{\ND{Úpí}} nî!

\par }{\QB Ĩngo úngó
{\ND{Úpí}} ní ꞌbá pírí ụ̃nọ́kụ́ drị̃ gá ꞌdĩ!


\par }{\Q \VS{2}Ĩngo úngó
{\ND{Úpí}} ní ãzíla ĩmi ịcụ́ ĩꞌdi.

\par }{\QB Ụ́ꞌdụ́ pírí sĩ ĩmi ũlũ ị́jọ́ mgbã ĩꞌdidrị́ ĩꞌdiní sĩ ãma pajó rĩ.


\par }{\Q \VS{3}Ĩmi ũlũ dị̃zã ĩꞌdidrị̂ ꞌbã ị́jọ́ sụ́rụ́ pírí ꞌbanî,

\par }{\QB ĩmi ũlũ ị́jọ́ ụ̃sụ̃táŋá ru ĩꞌdiní idélé rĩ kí ꞌbá pírí ꞌbanî.


\par }{\BB \par }
{\Q \VS{4}Ãꞌdusĩku
{\ND{Úpí}} ĩꞌdi ãmbógó ru wó, lẽ ị́cụ́ ĩꞌdi ásí pírí sĩ;

\par }{\QB lẽ úfẽ ĩꞌdiní ãrútáŋá ãdroŋa pírí ꞌbaní ãndânĩ,


\par }{\Q \VS{5}ãꞌdusĩku ãdroŋa sụ́rụ́ ãzí ꞌdĩ ꞌbadrị̂ kí pírí ãdroŋa idélé drị́ sĩ la kî,

\par }{\QB wó Ãdróŋá ꞌbã ꞌbụ̃ kí nĩ.


\par }{\Q \VS{6}Dị̃zã kí ãmbõgõ be ce kí andre la nĩ;

\par }{\QB ũkpó kí ũnĩ be ga kí jó ĩꞌdi ị̃nzị̃jó rĩ agá tré.


\par }{\BB \par }
{\Q \VS{7}Ĩmi ịcụ́
{\ND{Úpí}} ꞌi ĩmi ꞌbá pírí ụ̃nọ́kụ́ drị̃ gá ꞌdĩ,

\par }{\QB Ĩmi ịcụ́
{\ND{Úpí}} ꞌi, ũkpõ ãzíla dị̃zã ĩꞌdidrị̂ sĩ!


\par }{\Q \VS{8}Ĩmi ịcụ́
{\ND{Úpí}} ꞌi ũkpõ ãzíla dị̃zã rụ́ ĩꞌdidrị̂ drị̂ sĩ!

\par }{\QB Ĩmi ají ídétáŋá ĩmidrị̂ kí ãzíla ĩmi afí lị́cọ́ ꞌa ĩꞌdidrị̂ agá!


\par }{\Q \VS{9}Ĩmi ị̃nzị̃
{\ND{Úpí}} ꞌi ũnĩ ãzíla ãlã ĩꞌdidrị̂ sĩ;

\par }{\QB lẽ ụ̃nọ́kụ́ ꞌbã yã pírí yã-yã ĩꞌdi drị̃lẹ́ gá.


\par }{\BB \par }
{\Q \VS{10}Ĩlũ sụ́rụ́ pírí ꞌbaní, “{\ND{Úpí}} ĩꞌdi Úpí ꞌi.

\par }{\QB Ụ̃nọ́kụ̂ tu pá ũkpó ru ãngũ ĩꞌdidrị̂ gá, icó ru ayalé ku;

\par }{\QB ĩꞌdi ꞌbá pírí kí ị́jọ́ lị trũtrũ.”


\par }{\Q \VS{11}Lẽ ãko pírí ꞌbụ̃gá rĩ ꞌbã uꞌá kí ãyĩkõ sĩ, lẽ ụ̃nọ́kụ̂ ꞌbã uꞌá ãyĩkõ sĩ!

\par }{\QB Lẽ mĩrĩ ꞌbã ịcụ́ kí ĩꞌdi ãko ala gá rĩ kí abe pírí.


\par }{\QB \VS{12}Lẽ amvụ́ ãzíla ũri ãla gá rĩ kí abe ꞌbã uzá kí ãyĩkõ gá!

\par }{\Q Lẽ ife mị̃rị́ agá rĩ ꞌbã ịcụ́ kí ĩꞌdi.


\par }{\QB \VS{13}Kí dó mụ úngó ngolé
{\ND{Úpî}} drị̃lẹ́ gá sáwã ĩꞌdiní amụ́jó rĩ sĩ.

\par }{\QB Ĩꞌdi mụ amụ́lé ụ̃nọ́kụ̂ ị́jọ́ lilé,

\par }{\Q ĩꞌdi ụ̃nọ́kụ́ ị́jọ́ lị ị́jọ́ pịrị sĩ,

\par }{\QB ãzíla ĩꞌdi ꞌbá kí ị́jọ́ lị ị́jọ́ mgbã sĩ.




\par }\PsalmChap{97}{\SH Ãdróŋá ĩꞌdi
{\ND{Úpí}} ũkpó ꞌdị́pị ꞌi
\par }
{\Q \VerseOne{1}{\ND{Úpî}} ĩꞌdi úpí ru nĩ! Lẽ ụ̃nọ́kụ́ ꞌba uꞌá ãyĩkõ sĩ!

\par }{\QB Ĩmi ꞌbá uꞌálépi ị̃yị́ tị gá ꞌdĩ, ĩmi uꞌá ãyĩkõ sĩ.


\par }{\Q \VS{2}\XREF{✡}{{\XO 97:2 }{\XO{97:2
}}{\XT{Ãzị́táŋá Amviŋá 4:11; 5:22}}}Ụ̃rụ́ꞌbụ̃ ịnị ãnzị la ce kí ĩꞌdi cí,

\par }{\QB Ũpĩ ĩꞌdidrị̂ tu pá ị́jọ́ mgbã drị̃ gá ãzíla ị́jọ́ lịŋá pịrị rĩ drị̃ gá.


\par }{\Q \VS{3}Ãcí la mụ ĩꞌdi drị̃lẹ́ gá

\par }{\QB ãzíla ĩꞌdi mẹ́rọ́ꞌbá ĩꞌdidrị̂ kí ivé wókõ pírí gâsĩ.


\par }{\Q \VS{4}Ãvi ĩꞌdidrị̂ la ụ̃nọ́kụ̂ ji,

\par }{\QB ụ̃nọ́kụ̂ la ndre la ãzíla ĩꞌdi ru aya ayâ.


\par }{\Q \VS{5}{\ND{Úpî}} drị̃lẹ́ gá, ꞌbé kí aká cécé ísékísé áni,

\par }{\QB Úpí ụ̃nọ́kụ́ drị̃lẹ́ gá pírí rĩ drị̃lẹ́ gá.


\par }{\Q \VS{6}ꞌBụ̃ kí ị́jọ́ ũlũ ị́jọ́ ãlá ĩꞌdidrị̂ drị̃ gá

\par }{\QB ãzíla ꞌbá pírí kí dị̃zã ĩꞌdidrị̂ ndre.


\par }{\Q \VS{7}ꞌBá pírí ãdroŋa ĩnzõ rú rĩ kí ị̃nzị̃lépi rĩ

\par }{\QB ãzíla adrulépi ãfó ru ãdroŋa ĩnzõ rú rĩ kí sĩ kí drị̃nzá ịsụ́ rá.

\par }{\QB Lẽ ãdroŋa pírí ꞌbã ị̃nzị̃ kí
{\ND{Úpí}} ꞌi.


\par }{\Q \VS{8}ꞌBá Zị̃yọ́nị̃ drị̂ are kí rá ãzíla uꞌá kí dó ãyĩkõ sĩ,

\par }{\QB ãzíla ꞌbá tọ̃rọ́mẹ́ Yụ́dã drị̂ agá rĩ kí ãyĩkõ sĩ,

\par }{\QB ị́jọ́
{\ND{Úpí}} míní lịlé rĩ kí sĩ,


\par }{\Q \VS{9}ãꞌdusĩku
{\ND{Úpí}} mi ụ̃nọ́kụ́ drị̃ gá ꞌdâ ãndânĩ,

\par }{\QB ãmbõgõ sĩ índẽ ãdroŋa pírí kí rá.


\par }{\Q \VS{10}Lẽ ꞌbá
{\ND{Úpî}} lẽlépi rá rĩ ꞌbã ngụ̃ kí ị́jọ́ ũnzí rĩ ũnzí,

\par }{\QB ãꞌdusĩku
{\ND{Úpí}} la ꞌbá ĩꞌdidrị́ ãꞌị̃táŋá trũ rĩ kí tã mba

\par }{\QB ãzíla ĩꞌdi kí upa angájó ꞌbá ũnzí rĩ kí drị́gá rá.


\par }{\Q \VS{11}Dị̃zã la dị̃ ꞌbá ãlá rĩ kí drị̃ gá,

\par }{\QB ãzíla ꞌbá ásị́ mgbã trũ rĩ kí ãyĩkõ ịsụ́ rá.


\par }{\Q \VS{12}Ĩmi uꞌá ãyĩkõ sĩ Úpí agá ĩmi ꞌbá ãlá ꞌdĩ,

\par }{\QB ãzíla ĩfẽ ĩꞌdiní ãwãꞌdĩfô rụ́ ĩꞌdidrị́ ãlá rĩ sĩ.




\par }\PsalmChap{98}{\SH Ãdróŋá ĩꞌdi Úpí ụ̃nọ́kụ́ drị̂ ꞌi
\par }
{\Q \VerseOne{1}Íngo úngó úꞌdí la
{\ND{Úpí}} nî,

\par }{\QB ãꞌdusĩku idé ị́jọ́ ụ̃sụ̃táŋá ru la kí!

\par }{\Q Ũkpó ĩꞌdidrị̂ sĩ ãzíla ãlã ĩꞌdidrị̂ sĩ

\par }{\QB fẽ ꞌbá ĩꞌdidrị̂ ꞌbaní patáŋá.


\par }{\Q \VS{2}{\ND{Úpí}} iꞌda sụ́rụ́ ꞌbaní,

\par }{\QB ꞌI ũkpó trũ sĩ ꞌbá kí pajó,

\par }{\QB ãzíla sĩ kí ị́jọ́ lịjó pịrị.


\par }{\Q \VS{3}Mba ị́jọ́ ĩꞌdi ꞌbã azịlé ꞌbá ĩꞌdidrị́ Ịsịrayị́lị̃ drị̂ ꞌbaní rĩ ꞌbã tã rá

\par }{\QB lẽtáŋá ĩꞌdidrị́ ãmbógó rĩ sĩ.

\par }{\Q Úndre patáŋá ĩꞌdidrị̂

\par }{\QB ụ̃nọ́kụ́ drị̃ gá ꞌdâ pírí.


\par }{\Q \VS{4}Ĩmi ꞌbá pírí ụ̃nọ́kụ́ drị̃ gá ꞌdĩ, ĩngo úngó ãyĩkõ sĩ ãzíla ụ́ꞌdụ́kọ́ ụrụgá sĩ
{\ND{Úpí}} nî,

\par }{\QB ĩmi ịcụ́ ĩꞌdi úngó ãyĩkõ drị̂ kí sĩ.


\par }{\Q \VS{5}Ĩngo úngó
{\ND{Úpí}} ní ụ̃ꞌdị́ sĩ,

\par }{\QB ĩngo úngó ụ̃ꞌdị́ sĩ ãzíla ụ́ꞌdụ́kọ́ ũniyamba mba rĩ sĩ.


\par }{\Q \VS{6}Ĩvu gũká kí jaligó be,

\par }{\QB ĩmi uzá ãyĩkõ sĩ
{\ND{Úpí}} nî, ãꞌdusĩku ĩꞌdi úpí ꞌi.


\par }{\Q \VS{7}Mĩrĩ ãmbogo rĩ kí ãzíla ãko alagá rĩ kí abe pírí ꞌbã ịcụ́ kí ĩꞌdi,

\par }{\QB ụ̃nọ́kụ̂ ꞌbã ngo úngó ãko pírí uꞌálépi alagá rĩ kí abe.


\par }{\Q \VS{8}Lẽ ị̃yị́ mĩrĩ rú rĩ ꞌbã sa kí drị́,

\par }{\QB lẽ ꞌbé ꞌbã ngo kí úngó ãngũ ãlu gá ãyĩkõ sĩ,


\par }{\Q \VS{9}lẽ ꞌbã ngo kí úngó
{\ND{Úpî}} drị̃lẹ́ gá,

\par }{\QB ãꞌdusĩku ĩꞌdi amụ́ ị́jọ́ lịlé ụ̃nọ́kụ́ drị̃ gá nĩ.

\par }{\Q Ĩꞌdi ị́jọ́ lị ãngũ drị̃ gá ị́jọ́ mgbã sĩ

\par }{\QB ãzíla ĩꞌdi ꞌbá kí ị́jọ́ lị ị́jọ́ pịrị sĩ.




\par }\PsalmChap{99}{\SH Ãdróŋá ĩꞌdi Úpí ndẽlépi rá rĩ
\par }
{\Q \VerseOne{1}{\ND{Úpî}} ĩꞌdi úpí ru nĩ, lẽ sụ́rụ́ ꞌbã yã kí yã yã;

\par }{\QB ri úmvúke ũpĩ drị̂ drị̃ gá kẹ̃rụ́bị̃ kí drĩdríŋĩ gá; lẽ ụ̃nọ́kụ̂ ꞌbã aya ru aya-ayâ.


\par }{\Q \VS{2}{\ND{Úpî}} ĩꞌdi ãmbógó ru ãngũ Zị̃yọ́nị̃ drị̂ gá;

\par }{\QB înga ĩꞌdi sụ́rụ́ pírí kí drị̃lẹ́ gá.


\par }{\Q \VS{3}ꞌBá pírí ꞌbã ị̃nzị̃ kí rụ́ ĩꞌdidrị́ ãmbógó ụ̃rị̃-ụ̃rị̃ rú rĩ ꞌi!

\par }{\QB Rụ́ ĩꞌdidrị̂ ĩꞌdi ãlápítí ru.


\par }{\Q \VS{4}Mi úpí ũkpó trũ ị́jọ́ lịŋá mgbã rĩ lẽlépi rĩ ꞌi.

\par }{\QB Mí ají ị́jọ́ lịŋá pịrị rĩ Ịsịrayị́lị̃ gá,

\par }{\Q mí idé ị́jọ́ pịrị ãzíla mgbã rĩ

\par }{\QB Yãkóꞌbõ gá.


\par }{\Q \VS{5}Ĩmi ịcụ́
{\ND{Úpí}} Ãdróŋá ãmadrị̂ ꞌi;

\par }{\QB ãma ãvụ̃ kí ĩꞌdi drị̃lẹ́ gá,

\par }{\QB ãꞌdusĩku ĩꞌdi ãlá ru.


\par }{\Q \VS{6}Mụ́sã kí ándrá Ãrọ́nị̃ be ãtalo ĩꞌdidrị̂ kí agá ĩndĩ,

\par }{\QB Sámụ̃wẹ̃lị̃ ándrá ꞌbá ĩꞌdi zịlépi ri kí ꞌbã ãzí;

\par }{\Q zị kí ándrá
{\ND{Úpí}} ꞌi sĩ ãzãkoma ịsụ́jó

\par }{\QB ãzíla
{\ND{Úpí}} umvi kí rá.


\par }{\Q \VS{7}Jọ ándrá ị́jọ́ ĩꞌba abe angájó ụ̃rụ́ꞌbụ̃ ị́dị́ŋá ru rĩ agá;

\par }{\QB mba kí ị́jọ́ ĩꞌdiní vú nzelé rĩ kí tã ãzị́táŋá ĩꞌdiní ándrá fẽlé ĩꞌbaní rĩ kí abe rá.


\par }{\Q \VS{8}{\ND{Úpí}}Ãdróŋá ãmadrị̂,

\par }{\QB mí umvi ándrá kí rá;

\par }{\Q mí iꞌda ándrá ꞌbá Ịsịrayị́lị̃ drị̂ ꞌbaní mi Ãdróŋá ꞌbá trũlépi ĩndĩ rĩ ꞌi,

\par }{\QB wó ífẽ ándrá ĩꞌbaní drị̃rịma ị́jọ́ ũnzí ĩꞌbadrị̂ kí sĩ rá.


\par }{\Q \VS{9}Ãma ịcụ́ kí
{\ND{Úpí}} Ãdróŋá ãmadrị̂ ꞌi

\par }{\QB ãzíla ãma ị̃nzị̃ kí ĩꞌdi ꞌbé ĩꞌdidrị́ ãlá rĩ drị̃ gá,

\par }{\QB ãꞌdusĩku
{\ND{Úpí}} Ãdróŋá ãmadrị̂ ĩꞌdi ãlá ru!




\par }\PsalmChap{100}{\SH Úngó
{\ND{Úpî}} ịcụ́jó rĩ
\par }
{\Q \VerseOne{1}Ĩmi ꞌbá pírí ụ̃nọ́kụ́ drị̃ gá ꞌdĩ, ĩngo úngó
{\ND{Úpí}} nî!


\par }{\QB \VS{2}Ĩmi ị̃nzị̃
{\ND{Úpí}} ꞌi ãyĩkõ sĩ!

\par }{\QB Ĩmi amụ́ ĩꞌdi drị̃lẹ́ gá úngó ãyĩkõ drị̂ kî trũ!


\par }{\Q \VS{3}Lẽ ĩmi ãꞌị̃ rá
{\ND{Úpí}} ĩꞌdi Ãdróŋá ꞌi!

\par }{\QB Ũꞌbã ãma nĩ ãzíla ãma ĩꞌdi ãni\FTNT{*}{{\FR 100:3 }{\FR{100:3
}}{\FT{Ãma ũꞌbã ãma cénĩ ku.}}};

\par }{\Q ãma ꞌbá ĩꞌdidrị̂ kî, ĩꞌdi ãma tãmba nĩ.


\par }{\BB \par }
{\Q \VS{4}Ĩfi ĩꞌdidrị́ kẹ̃jị́ tị gâsĩ ãwãꞌdĩfô fẽŋá trũ

\par }{\QB ãzíla ĩꞌdidrị́ lị́cọ́ agâlé ĩꞌdi ịcụ́ŋá trũ

\par }{\QB Ĩfẽ ĩꞌdiní ãwãꞌdĩfô; ĩmi ịcụ́ ĩꞌdi rụ́,


\par }{\Q \VS{5}ãꞌdusĩku
{\ND{Úpí}} ĩꞌdi múké; lẽtáŋá ĩꞌdidrị̂ la adru jãꞌdâ,

\par }{\QB ãzíla ị́jọ́ sĩ ásị́ tị̃jó ĩꞌdi drị̃ gá rĩ la adru áꞌbị́ ãnzị pírí sĩ.




\par }\PsalmChap{101}{\SH Ị́jọ́ úpí Dãwụ́dị̃ ꞌbã azịlé rĩ
\par }
{\Q \VerseOne{1}Ma úngó ngo lẽtáŋá mídrị̂ drị̃ gá ãzíla ị́jọ́ lịŋá mídrị́ pịrị rĩ drị̃ gá,

\par }{\QB {\ND{Úpí}}, ma úngó sĩ ími ịcụ́jó rĩ ngo.


\par }{\Q \VS{2}Álẽ adrulé múké múké sĩ uꞌájó ídri mgbã rĩ sĩ.

\par }{\QB Mi dó amụ́ áma ãzãkolé ãꞌdụtụ́?

\par }{\Q Álẽ uꞌálé ídri mgbã rĩ sĩ

\par }{\QB lị́cọ́ mádrị̂ agá.


\par }{\Q \VS{3}Ãlẽ filé ị́jọ́ ị́jọ́ ũnzí ngaŋá gá ku,

\par }{\QB ángụ̃ ꞌbá ị́jọ́ ũnzí ngalépi ri kí ũnzí.

\par }{\Q Álẽ áma icílé ĩꞌba abe ku.


\par }{\Q \VS{4}Ãlẽ filé ị́jọ́ ũnzí ngaŋá gá ku,

\par }{\QB ma áma se ꞌbá ị́jọ́ ũnzí ngalépi rĩ ꞌbarụ́ rĩ sĩ rá rá ru.


\par }{\Q \VS{5}ꞌBá káláŋá ujílépi ĩꞌdi ꞌbã jĩránĩ rụ́ rĩ,

\par }{\QB ma ĩꞌdi ꞌdị rá,

\par }{\Q má icó ꞌbá ãfó ru rĩ

\par }{\QB ꞌbã ị́jọ́ talé ku.


\par }{\Q \VS{6}Ma ásị́ ꞌbã ꞌbá ãꞌị̃táŋá trũ ãngũ drị̃ gá ꞌdâ rĩ kí drị̃ gá,

\par }{\QB ma kí ãꞌị̃ uꞌájó má be rá,

\par }{\Q ꞌbá ị́jọ́ mgbã rĩ ngalépi ri

\par }{\QB kí ãzị́ nga mání nĩ.


\par }{\Q \VS{7}ꞌBá ĩnzó ꞌbá ru rĩ

\par }{\QB icó uꞌálé mádrị́ jó agá ku,

\par }{\Q ꞌbá ĩnzõ jọlépi rĩ icó

\par }{\QB pá tulé áma andre gá ku.


\par }{\Q \VS{8}Ụ́ꞌdụ́ ãlu ãlu sĩ, ma mụ ꞌbá ũnzí ri kí

\par }{\QB ị̃lị̃kị̃lé ãngũ drị̃ gá ꞌdâ rá,

\par }{\Q ma ꞌbá ũnzí ri kí adro

\par }{\QB táwụ̃nị̃
{\ND{Úpí}} drị̂ agá rĩ sĩ rá.




\par }\PsalmChap{102}{\SH Kãrị́lẹ̃ ị́jọ́ ꞌbã ndẽlé rá rĩ ꞌbã Ãdróŋá zịjó rĩ
\par }
{\Q \VerseOne{1}{\ND{Úpí}}, mí are áma zịtáŋá,

\par }{\QB mí are drĩ mãmálá mádrị̂ ꞌi!


\par }{\Q \VS{2}Ị́jọ́ drĩ áma ịsụ́, mí aꞌbejõ ma ku fô!

\par }{\QB Mí are ị́jọ́ mání zịlé rĩ ꞌi,

\par }{\Q ãzíla ádrĩ ími umve sĩ ãzãkoma aꞌị́jó, mí umvi ma gbõŋáŋá ru fô,


\par }{\Q \VS{3}ãꞌdusĩku ídri mádrị̂ la ãvĩ gbõŋá ru cécé ãcíkã áni,

\par }{\QB ãzíla áma ĩfãkã la ve cécé ãcíkúlú áni.


\par }{\Q \VS{4}Áma ásị́ ãzá-ãzá, ꞌi cécé ásé áni,

\par }{\QB ãzíla ãkónã kí ãjị́ mání yụ.


\par }{\Q \VS{5}Mání ãzá tajó rĩ sĩ,

\par }{\QB ánzụ dó diri-diri, áma íní ace kí dó ĩfãkã be nĩ.


\par }{\Q \VS{6}Má acá dó cécé íŋmáŋá kõtórõ agá rĩ áni,

\par }{\QB cécé íŋmáŋá ĩmbíráŋá kõtórõ álị́ rĩ agá rĩ áni.


\par }{\Q \VS{7}Ma áma la mịfị́ mgbọ rú,

\par }{\QB má acá dó cécé ãríŋá jó drị̃ gá áꞌdụ̂sĩ rĩ áni.


\par }{\Q \VS{8}Ụ́ꞌdụ́ pírí sĩ mẹ́rọ́ꞌbá mádrị̂ kí áma uꞌdá uꞌdâ;

\par }{\QB ꞌbá áma ngụ̃lépi unzí rĩ kí áma rụ́ ayú sĩ áwãtáŋá wãjó.


\par }{\Q \VS{9}Ị́jọ́ ꞌdĩ sĩ ma úfóró na íná ru,

\par }{\QB áma mị́ndrẹ la dó dị ãko mání mvụlé rĩ agá,


\par }{\Q \VS{10}ãꞌdusĩku adrã mídrị́ ãmbógó rĩ sĩ,

\par }{\QB mí inga ma ụrụgá ãzíla mí aꞌbé ma vũ gá.


\par }{\Q \VS{11}Ídri mádrị̂ la alị gbõŋá ru cécé índréléndri alịlépi ĩndró sĩ rĩ áni.

\par }{\QB Ma nụ cécé ásé áni.


\par }{\BB \par }
{\Q \VS{12}Wó
{\ND{Úpí}} mî rú rĩ, íri úmvúke ũpĩ drị̂ drị̃ gá jãꞌdâ,

\par }{\QB ála ị́jọ́ ũrã rụ̂ kụma mídrị̂ drị̃ gá áꞌbị́ anzị pírí kí agá jãꞌdâ.


\par }{\Q \VS{13}Mi mụ angálé ãzíla mi Zị̃yọ́nị̃ ꞌbã ízákĩzã ndre rá,

\par }{\QB ãꞌdusĩku ꞌdĩ dó sáwã míní pẽlé sĩ lẽtáŋá iꞌdajó ĩꞌdiní rĩ ꞌi,

\par }{\QB sáwã míní pẽlé sĩ ĩꞌdi ãzãkojó rĩ acá dó ꞌbo,


\par }{\Q \VS{14}ãtiꞌbo mídrị̂ lẽ kí ĩꞌdi rá,

\par }{\QB údrĩ táni ĩꞌdi andi rá tí,

\par }{\Q kí ĩꞌdi ꞌbã ízákĩzã ndre rá,

\par }{\QB drĩ táni andi rá tí.


\par }{\Q \VS{15}Sụ́rụ́ kí mụ idélé ụ̃rị̃ sĩ rụ́
{\ND{Úpí}} drị̂ sĩ,

\par }{\QB ãzíla ũpi ụ̃nọ́kụ́ drị̃ gá ꞌdâ rĩ kí mụ ãrútáŋá fẽlé míní ũkpõ mídrị̂ sĩ rá,


\par }{\Q \VS{16}ãꞌdusĩku
{\ND{Úpí}} la Zị̃yọ́nị̃ sị úꞌdí ru rá,

\par }{\QB ĩꞌdi î ãmbõgõ íngõpí yã rĩ iꞌda ꞌbá ꞌbaní rá.


\par }{\Q \VS{17}Ĩꞌdi zịtáŋá ꞌbá ị́jọ́ ꞌbá ndẽlé rá rĩ ꞌbadrị̂ umvi rá,

\par }{\QB icó mãmálá ĩꞌbadrị̂ ꞌbã ị́jọ́ idelé ku.


\par }{\BB \par }
{\Q \VS{18}Lẽ úsĩ ị́jọ́ ꞌdĩ ꞌbá mụlé tịlé drị̃lẹ́ gâlé rĩ ꞌbanî,

\par }{\QB ị́jọ́ ꞌdĩ sĩ ꞌbá drĩ tịlé ku rĩ kí dó sĩ
{\ND{Úpî}} ịcụ́.


\par }{\Q \VS{19}{\ND{Úpí}} andré ãngũ angájó lị́cọ́ ĩꞌdidrị́ ãlá ꞌbụ̃ gâlé rĩ gá.

\par }{\QB André ãngũ vũ gá ꞌdõlé angájó ꞌbụ̃ gâlé,


\par }{\Q \VS{20}sĩ nuŋá ꞌbá sulé mãbụ́sụ̃ gá rĩ ꞌbadrị̂ kí arejó,

\par }{\QB sĩ ꞌbá ị́jọ́ lịjó kí drị̃ gá ꞌbã drã kí rá rĩ kí trũjó.


\par }{\Q \VS{21}Ị́jọ́ ꞌdĩ sĩ ála dó sĩ
{\ND{Úpí}} ꞌbã rụ́ ũlũ táwụ̃nị̃ Zị̃yọ́nị̃ drị̂gá,

\par }{\QB ãzíla ĩꞌdi ịcụ́ Yẹ̃rụ́sãlẹ́mụ̃ gá,


\par }{\Q \VS{22}sáwã sụ́rụ́ ꞌbã kí ru trajó ũpi abe ãngũ ãlu gá

\par }{\QB ãzíla sĩ
{\ND{Úpí}} ị̃nzị̃jó rĩ sĩ.


\par }{\Q \VS{23}{\ND{Úpí}} fẽ mání acájó ũkpõ kóru mání adru agá kãrị́lẹ̃ rú ꞌdĩgá ꞌdâ,

\par }{\QB lị dó sĩ ụ́ꞌdụ́ mádrị̂ kí ꞌbã kãlãfe ãlị́ŋá ru.


\par }{\Q \VS{24}Wó ájọ dó Ãdróŋá mádrị̂ ní,

\par }{\QB ífẽ ádrã drĩ ꞌdĩ sĩ ma kãrị́lẹ̃ rú ku fô!

\par }{\Q Ílí mídrị̂ kí mụ drị̃ gá áꞌbị́ anzị vúsĩ áꞌbị́ anzị vúsĩ.


\par }{\Q \VS{25}Íꞌbã ándrá ụ̃nọ́kụ̂ ꞌbã ị̃ndụ́ ídu,

\par }{\QB ãzíla íꞌbã ándrá ꞌbụ̃ kí ími drị́ sĩ.


\par }{\Q \VS{26}Ãko ꞌdĩ kí ãvĩ rá, wó mi mîngá ace jãꞌdâ;

\par }{\QB kí mụ delé pírí cécé bõngó áni.

\par }{\Q Mi kí uja cécé bõngó ujajó rĩ áni

\par }{\QB ãzíla kí ãvĩ rá.


\par }{\Q \VS{27}Wó mi ace ími vúŋá sĩ jõ ídu rĩ áni,

\par }{\QB ãzíla mi mụ uꞌálé jãꞌdâ.


\par }{\Q \VS{28}Anzị ãmadrị̂ kí mụ uꞌálé ími andre gá;

\par }{\QB anzị ĩꞌbã drị̃lẹ́ka rú rĩ kí mụ mụlé pá tulé ími drị̃lẹ́ gá ũkpó ru.




\par }\PsalmChap{103}{\SH Lẽtáŋá Ãdróŋá drị̂
\par }
{\Q \VerseOne{1}Ásị́ mádrị̂ mí ịcụ́
{\ND{Úpí}} ꞌi,

\par }{\QB ídri mádrị̂ agá pírí, ma ĩꞌdi rụ́ ãlá ri ịcụ́,


\par }{\Q \VS{2}Ásị́ mádrị̂ mí ịcụ́
{\ND{Úpí}} ꞌi,

\par }{\QB ãzíla mí ãvĩ jõ ị́jọ́ ụ̃rọ̃drị́
{\ND{Úpí}} drị̂ drị̃ gá ku.


\par }{\Q \VS{3}Ĩꞌdi ị́jọ́ ũnzí mádrị̂ kí trũ pírí rá

\par }{\QB ãzíla adrí ãyánĩ mádrị̂ kí pírí rá.


\par }{\Q \VS{4}Apá ma drã agá rĩ sĩ rá,

\par }{\QB wi mání sụ̃sụ́ lẽtáŋá drị̂ ãzíla andré áma ízákĩzã rá.


\par }{\Q \VS{5}Fẽ mání agalé ãko múké rĩ kí sĩ,

\par }{\QB Ị́jọ́ ꞌdĩ sĩ ma dó sĩ ũkpó kãrị́lẹ̃ drị̂ isụ́ úꞌdí ru cécé yụ́kụ́ drị̂ áni.


\par }{\Q \VS{6}{\ND{Úpí}} la ị́jọ́ mgbã rĩ nga,

\par }{\QB ãzíla ĩꞌdi hákĩ ꞌbá ĩkpãlé ĩkpã-ĩkpã rĩ ꞌbadrị̂ kí fẽ rá.


\par }{\BB \par }
{\Q \VS{7}{\ND{Úpí}} lũ ị́jọ́ ĩꞌdi ꞌbã ụ̃tị̃lé rĩ kí Mụ́sã nĩ rá,

\par }{\QB ãzíla iꞌda ị́jọ́ ĩꞌdiní mụlé ngalé ũkpó ĩꞌdidrị̂ sĩ rĩ kí ꞌbá Ịsịrayị́lị̃ drị̂ ꞌbaní rá.


\par }{\Q \VS{8}{\ND{Úpí}} ꞌbã ásị́ ị̃gbẹ́ ru ãzíla lẽtáŋá uyaŋá kóru rĩ trũ.

\par }{\QB Ũmbã rụ ĩꞌdi gbõrú ku ãzíla lẽtáŋá ĩꞌdidrị̂ ukó ku.


\par }{\Q \VS{9}{\ND{Úpí}} uzá ãma drị̃ gá sáwã pírí sĩ ku,

\par }{\QB ũmbã rụ ĩꞌdi jãꞌdâ ku.


\par }{\Q \VS{10}Fẽ ãmaní drị̃rịma calépi rĩ sĩ ị́jọ́ ũnzí ãmaní ngalé rĩ kí vúŋá sĩ ku,

\par }{\QB ãzíla ị́jọ́ ũnzí ãmaní idélé rĩ ꞌbã ãrígó tị ĩꞌdiní lẽlé rĩ áni ku.


\par }{\Q \VS{11}Cécé ụ̃rụ́ꞌbụ̃ bã adrujó vũ drị̃lẹ́ gá ụrụgá rĩ áni;

\par }{\QB ị́jọ́ ꞌdĩ sĩ lẽtáŋá ĩꞌdidrị̂ ĩꞌdi ãmbógó ru ꞌbá ĩꞌdi rulépi rá rĩ ꞌbaní.


\par }{\Q \VS{12}Cécé ãngũ ị̃tụ́ ꞌbã agájó rĩ ꞌbã adrujó rá-rá ru ãngũ ị̃tụ́ ꞌbã ꞌdejó rĩ be rĩ áni,

\par }{\QB {\ND{Úpí}} wụ̃ vâ ị́jọ́ ũnzí ãmadrị̂ kí ãma rụ́ ꞌdâ rĩ sĩ álị́.


\par }{\Q \VS{13}Cécé átẹ́pị ꞌbã adrujó ásị́ ị̃gbẹ̃ sĩ anzị ĩꞌdidrị̂ ꞌbarụ́ rĩ áni,

\par }{\QB {\ND{Úpí}} ꞌbã ásị́ vâ ị̃gbẹ́ ru ꞌbá ĩꞌdi rulépi rĩ ꞌbaní,


\par }{\Q \VS{14}ãꞌdusĩku nị̃ ũkpó ãkõ ãmadrị̂ cé;

\par }{\QB ãma pụ́trụ́ rĩ ꞌbã ị́jọ́ la agá ĩꞌdiní rá.


\par }{\Q \VS{15}Ídri ꞌbádrị̂ ĩꞌdi ãlị́ŋá ru cécé ásé drị̂ áni,

\par }{\QB cécé mãwụ́wã ásé agá rĩ kí áni, ãma zo rá ãzíla ũdrã rá.


\par }{\Q \VS{16}Ãlụ́kụ́kụ̃ drĩ li la ꞌbo, ĩꞌdi ãvĩ rá,

\par }{\QB ꞌbá ãzí ndre ĩꞌdi ĩdị́ ku.


\par }{\Q \VS{17}Wó
{\ND{Úpí}} ꞌbã lẽtáŋá la adru ꞌbá ĩꞌdi rulépi rĩ ꞌbaní jãꞌdâ,

\par }{\QB mũkẽ ĩꞌdidrị̂ la ru ị̃drị̃ anzị ꞌbã anzị ꞌba rụ́,


\par }{\Q \VS{18}ãzíla ꞌbá mgbã tị icíma ĩꞌdidrị̂ ãꞌị̃lépi rá,

\par }{\QB ꞌbá ãzị́táŋá ĩꞌdidrị̂ kí vú ũbĩlépi rĩ ꞌbanî.


\par }{\BB \par }
{\Q \VS{19}{\ND{Úpí}} ꞌbã úmvúke ĩꞌdidrị́ ũpĩ drị̂ ꞌbụ̃gá ꞌdãá ũkpó ru,

\par }{\QB ãzíla ũpĩ ĩꞌdidrị̂ la ãngũ na pírí nĩ.


\par }{\BB \par }
{\Q \VS{20}Ĩmi ịcụ́
{\ND{Úpí}} ꞌi, ĩmi mãlãyíkã ũkpó trũ ꞌdĩ,

\par }{\QB ĩmi ãzị́táŋá ĩꞌdidrị̂ kí vú ũbĩlépi ꞌdĩ,

\par }{\QB ãzíla ị́jọ́ ĩꞌdi ꞌbã jọlé rĩ kí arelépi ꞌdĩ.


\par }{\Q \VS{21}Ĩmi mãlãyíkã ãꞌdị́ ꞌdịlépi ꞌdĩ, ĩmi ịcụ́
{\ND{Úpí}} ꞌi,

\par }{\QB ĩmi ãtíꞌbó ĩꞌdidrị́ ị́jọ́ ĩꞌdi ꞌbã lẽlé rĩ ngalépi ꞌdĩ.


\par }{\Q \VS{22}Ãko pírí
{\ND{Úpí}} ꞌbã ꞌbãlé ꞌdĩ, ĩmi ịcụ́
{\ND{Úpí}} ꞌi

\par }{\QB ãngũ pírí ĩꞌdiní sĩ ũpĩ najó rĩ kí agá.

\par }{\Q Ásị́ mádrị̂ mí ịcụ́
{\ND{Úpí}} ꞌi.




\par }\PsalmChap{104}{\SH ꞌBá ãma ꞌbãlépi rĩ ịcụ́jó
\par }
{\Q \VerseOne{1}Ásị́ mádrị̂, mí ịcụ́
{\ND{Úpí}} ꞌi,

\par }{\QB {\ND{Úpí}}, Ãdróŋá mádrị̂, mi ãmbógó ru;

\par }{\QB Ísụ̃ ími rụꞌbágá rụ́ kụma kí dị̃zã be.


\par }{\Q \VS{2}Ísụ̃ ími rụꞌbágá dị̃zã cécé bõngó áni.

\par }{\QB Mí aja ꞌbụ̃ cécé hémã ajajó rĩ áni,


\par }{\Q \VS{3}ísị lị́cọ́ mídrị̂ ụrụgá ụ̃rụ́ꞌbụ̃ ị̃yị́ fẽlépi rĩ kí drị̃ gá.

\par }{\QB Mí idé ụ̃rụ́ꞌbụ̃ kí gárĩ mídrị́ ãꞌdi drị̂ kî ru

\par }{\QB ãzíla mi unga ụ́pụ́pị́ ãlụ́kụ́kụ̃ drị̂ sĩ.


\par }{\Q \VS{4}Ãlụ́kụ̃ kí ị́jọ́ mídrị̂ kí ují nĩ,

\par }{\QB ãcí ꞌbã idraká tị kí ãtíꞌbó mídrị̂ kî.


\par }{\BB \par }
{\Q \VS{5}Íꞌbã ụ̃nọ́kụ̂ ꞌbã ị̃ndụ́ mi ꞌi,

\par }{\QB ị́jọ́ ꞌdĩ sĩ icó ru ayalé ku.


\par }{\Q \VS{6}Mí aku ụ̃nọ́kụ̂ mĩrĩ ãmbógó rĩ kî sĩ cécé bõngó áni;

\par }{\QB ị̃yị́ iti kí ꞌbé kí rá.


\par }{\Q \VS{7}Ụ́ꞌdụ́kọ́ míní uzájó rĩ sĩ, ị̃yị́ mvu kí apálé rá,

\par }{\QB ụ́ꞌdụ́kọ́ mídrị́ ãvi drị̂ áni rĩ sĩ, afụ kí ru apálé rá,


\par }{\Q \VS{8}dị kí ꞌbé kí drị̃gâ sĩ,

\par }{\QB dị kí vụ̃rụ́ áꞌbụ kí agâsĩ,

\par }{\QB ãngũ pẽlé ĩꞌbaní sĩ ãsị̃jó rĩ gá.


\par }{\Q \VS{9}Íꞌbã ĩꞌbaní lõkókõrí ĩꞌbaní icólé drị̃ alịlé ku la,

\par }{\QB ị̃yị́ icó ụ̃nọ́kụ́ drị̃ akulé ị̃dị́ ku.


\par }{\BB \par }
{\Q \VS{10}Mi ị̃yị́ fẽ agbẹ́lé kídí kí agâlé ꞌdịlé áꞌbụ kí agâ sĩ,

\par }{\QB kí dị ꞌbé kí drĩdríŋĩ gâsĩ.


\par }{\Q \VS{11}Kí ị̃yị́ fẽ ãnãkpá ásé agá rĩ ꞌbaní pírí,

\par }{\QB ị̃yị́ vị́ kãyĩnõ ásé agá rĩ ꞌbadrị̂ kí dejó.


\par }{\Q \VS{12}Ãríŋá ꞌbụ̃gá rĩ kí jõrõvũ sị ife ị̃yị́ tị gá rĩ kí sị́gá;

\par }{\QB kí úngó ngo ife ꞌbã kénĩ kí sị́ gâsĩ.


\par }{\Q \VS{13}Ĩꞌdi uzogó ũsũ ꞌbé kí drị̃ gá angájó lị́cọ́ ĩꞌdidrị́ ꞌbụ̃gâlé rĩ gá,

\par }{\QB ãzíla ụ̃nọ́kụ́ la ga tré ãyĩkõ sĩ ãzị́ míní ngalé rĩ sĩ.


\par }{\Q \VS{14}Mi ásé kí fẽ zolé tị́ ꞌbaní ị̃rẹ́bị́ ru,

\par }{\QB mi ãko dụlépi rĩ kí fẽ ꞌbá ꞌbaní ayúlé,

\par }{\QB mi kí fẽ ãkónã ũfũlé angájó ụ̃nọ́kụ́ gá,


\par }{\Q \VS{15}mi ãyĩkõ ajị́ kí ásị́ gá wáyĩnĩ sĩ,

\par }{\QB mi ãdu fẽ ĩꞌbã mẹ́lẹ́tị ní sĩ dị̃jó dị̃-dị̃,

\par }{\QB ãzíla ãkónã fẽ ĩꞌbaní ũkpó ịsụ́jó.


\par }{\Q \VS{16}Ife
{\ND{Úpí}} drị̂ kí ị̃yị́ ịsụ́ ĩyõ rú,

\par }{\QB ꞌdĩ kí márígó ife ĩꞌdi ꞌbã salé Lébãnõnĩ gá rĩ kî.


\par }{\Q \VS{17}Ãriŋa kí jõrõvũ ĩꞌbadrị̂ kí sị kí sị́gá ꞌdãá;

\par }{\QB kápáya kí jõrõvũ ĩꞌbadrị̂ kí sị ife ãzo rĩ kí sị́gá.


\par }{\Q \VS{18}Ãnãkpá ásé agá indrélépi ị̃ndrị́ áni rĩ kí uꞌá ꞌbé ãzo mbílíko rĩ kí sị́gá,

\par }{\QB ãzíla kílẽ kí ru ụ̃zị̃ ụ̃jị́gọ́ ꞌbé sị́ gá rĩ ká agâ sĩ.


\par }{\Q \VS{19}Ĩmbá la áyi kí uja nĩ,

\par }{\QB ãzíla ị̃tụ́ nị̃ sáwã ĩꞌdiní sĩ ꞌdejó rĩ cé.


\par }{\Q \VS{20}Íꞌbã ị́nị́ mi ꞌi, ãngũ la dó sĩ nị,

\par }{\QB ãnãkpá ásé agá rĩ kí ãfũ acị́lé.


\par }{\Q \VS{21}Kẹ̃mị̃ kí ãkónã ĩꞌbaní rĩ ndrụ̃ áwáŋá trũ

\par }{\QB ãzíla kí ãkónã ĩꞌbadrị̂ ịsụ́ angájó Ãdróŋá drị́.


\par }{\Q \VS{22}Ị̃tụ́ drĩ agá ꞌbo, kí gõ vúlé,

\par }{\QB kí ru ula vụ̃rụ́ ĩꞌbadrị́ ụ̃jị́gộ agá ꞌdãá.


\par }{\Q \VS{23}ꞌBá kí mụ ãzị́ ĩꞌbadrị̂ kí agâlé,

\par }{\QB kí ãzị́ nga kpere ĩndró gá.


\par }{\Q \VS{24}{\ND{Úpí}}, mí idé ãko ídri trũ rĩ kí ũꞌbí ru!

\par }{\QB Mí idé kí pírí ũndũwã sĩ;

\par }{\QB ụ̃nọ́kụ́ gá tré ãko ndú ndú míní ũꞌbãlé rĩ kí sĩ.


\par }{\Q \VS{25}Mĩrĩ ĩꞌdi ꞌdã, ĩꞌdi ãmbógó ru ãzíla mgbọ ru,

\par }{\QB ga tré ãko míní ũꞌbãlé ãmbógó ãzíla níríŋá

\par }{\Q ídri trũ rĩ kî sĩ, ícó kí lãlé ku.


\par }{\Q \VS{26}Mẹ́lị̃ kí ací drị̃ la gâsĩ, ꞌdõlé ãzíla ꞌdã gâlé,

\par }{\QB ãzíla ãnãkpá ãmbógó rĩ kí avá alagá ꞌdãá.


\par }{\Q \VS{27}Tị̃ kí pírí ásị́ ími drị̃ gá,

\par }{\QB míní sĩ ãkónã ĩꞌbaní nalé rĩ kí fẽjó sáwã múké rĩ gá.


\par }{\Q \VS{28}Ídrĩ ĩꞌbaní fẽ la ꞌbo,

\par }{\QB kí ũkũnã la,

\par }{\Q ídrĩ ími drị́ nzị̃ ꞌbo,

\par }{\QB kí aga tré ãko múké rĩ sĩ.


\par }{\Q \VS{29}Ídrĩ ími mẹ́lẹ́tị zị̃ cí,

\par }{\QB kí idé ụ̃rị̃ sĩ,

\par }{\Q ídrĩ kí ává nze ꞌbo

\par }{\QB kí ũdrã rá ãzíla kí gõ pụ́trụ́ gá vúlé.


\par }{\Q \VS{30}Ídrĩ úríndí mídrị̂ tị pẽ ꞌbo,

\par }{\QB ídri úꞌdí la la ru ꞌbã nĩ,

\par }{\QB ãzíla mi ídri úꞌdí la fẽ ụ̃nọ́kụ̂ ní.


\par }{\BB \par }
{\Q \VS{31}Lẽ dị̃zã
{\ND{Úpí}} drị̂ ꞌbã mụ drị̃ gá jãꞌdâ,

\par }{\QB lẽ
{\ND{Úpí}} ꞌba uꞌá ãyĩkõ sĩ ãko ĩꞌdiní idélé rĩ kí sĩ.


\par }{\Q \VS{32}{\ND{Úpí}} drĩ ãngũ andré ụ̃nọ́kụ́ gá ꞌdõlé, ụ̃nọ́kụ̂ la yã yã,

\par }{\QB drĩ ꞌbé kí aló, ãcíkã la ãfũ nĩ.


\par }{\Q \VS{33}Ma
{\ND{Úpí}} ní úngó ngo áma ásị́ pírí sĩ,

\par }{\QB Ma Ãdróŋâ ịcụ́ ụ́ꞌdụ́ mání adrujó ídri rĩ kí sĩ pírí.


\par }{\Q \VS{34}Lẽ ị́jọ́ mání ũrãlé rĩ ꞌbã adru kí ãyĩkõ rú mínî,

\par }{\QB ma ãyĩkõ mádrị̂ ịsụ́
{\ND{Úpí}} agá.


\par }{\Q \VS{35}Wó lẽ î ị̃lị̃kị̃ ꞌbá ị́jọ́ ũnzí ngalépi rĩ kí ụ̃nọ́kụ́ drị̃ gá ꞌdâ rá,

\par }{\QB lẽ ꞌbã ãvĩ ụ̃nọ́kụ́ drị̃ gá ꞌdâ rá.

\par }{\Q Ásị́ mádrị̂, mí ịcụ́
{\ND{Úpí}} ꞌi.

\par }{\Q Ícụ́
{\ND{Úpí}} ꞌi.




\par }\PsalmChap{105}{\SH Ãdróŋá kí ꞌbá ĩꞌdidrị̂ kí abe
\par }
{\Q \VerseOne{1}Ífẽ ãwãꞌdĩfô
{\ND{Úpí}} ní, mí ũlũ ãmbõgõ ĩꞌdidrị̂ ꞌbã ị́jọ́,

\par }{\QB ífẽ sụ́rụ́ pírí ꞌbã nị̃ kí ị́jọ́ ĩꞌdĩ ꞌbã ngalé rĩ kî.


\par }{\Q \VS{2}Ĩngo úngó ĩꞌdiní, ĩngo úngó sĩ ĩꞌdi ịcụ́jó rĩ ꞌi,

\par }{\QB ĩmi ũlũ ị́jọ́ ĩꞌdiní ngalé ụ̃sụ̃táŋá ru rĩ kí ꞌbá pírí ꞌbanî.


\par }{\Q \VS{3}Dị̃zã ꞌba adru rụ́ ĩꞌdidrị́ ãlá rĩ nî,

\par }{\QB lẽ ꞌbá
{\ND{Úpî}} ndrụ̃lépi rĩ kí ꞌbã ásị́ ꞌbã uꞌá ãyĩkõ sĩ.


\par }{\Q \VS{4}Ĩndre ãngũ
{\ND{Úpí}} rụ́ sĩ ãzãkoma ịsụ́jó,

\par }{\QB ĩmi ịcụ́ ĩꞌdi sáwã pírí sĩ.


\par }{\BB \par }
{\Q \VS{5}Ĩmi agá ị́jọ́ ĩꞌdi ꞌbã idélé ụ̃sụ̃táŋá rũ rĩ kí,

\par }{\QB ị́jọ́ tálí ru rĩ kí, ị́jọ́ lịŋá ĩꞌdiní fẽlé rĩ kí abe.


\par }{\Q \VS{6}Ĩmi anzị Ịbụrahị́mụ̃ drị́ ĩꞌdĩ ꞌbã ãtíꞌbó ru ꞌdĩ,

\par }{\QB ĩmi anzị Yãkóꞌbõ drị́ ĩꞌdiní pẽlé ꞌdĩ.


\par }{\Q \VS{7}Ĩꞌdi
{\ND{Úpí}} Ãdróŋá ãmadrị̂ ꞌi,

\par }{\QB ãzị́táŋá ĩꞌdidrị̂ ĩꞌdi ꞌbá ụ̃nọ́kụ́ gá ꞌdĩ ꞌbaní pírí.


\par }{\BB \par }
{\Q \VS{8}Ĩꞌdi ị́jọ́ ĩꞌdiní azịlé rĩ tãmba jãꞌdâ,

\par }{\QB ị́jọ́ ĩꞌdiní azịlé rĩ ĩꞌdi áꞌbị́ anzị álĩfũ álĩfũ ꞌbaní pírí.


\par }{\Q \VS{9}Mba tị icíma Ịbụrahị́mụ̃ be rĩ tã rá,

\par }{\QB ãzíla mba ũyõ ĩꞌdiní nalé Ĩsákã be rĩ tã rá.


\par }{\Q \VS{10}ꞌBã ị́jọ́ la ũkpó rũ Yãkóꞌbõ ní ãzị́táŋá ru,

\par }{\QB ꞌbã vâ ĩꞌdi ꞌbá Ịsịrayị́lị̃ drị̂ ꞌbaní ãzị́táŋá jãꞌdâ rĩ rú.


\par }{\Q \VS{11}“Ma ãngũ kãnánĩ drị̂ fẽ ĩminí,

\par }{\QB ĩꞌdi adru ãko ĩminí ꞌdụlé ĩmĩ ãni la rú rĩ ꞌi.”


\par }{\BB \par }
{\Q \VS{12}ꞌBá Ãdróŋá drị̂ kí ꞌbã kãlãfe were rú,

\par }{\QB ĩꞌbaní adru agá ãmị́yọ́ŋá ru Kãnánĩ gá ꞌdãá.


\par }{\Q \VS{13}Ĩꞌbaní wãyá co agá sụ́rụ́ ãzí rĩ gá cajó sụ́rụ́ ãzí gá,

\par }{\QB angájó sụ́rụ́ ãlu gá cajó sụ́rụ́ ãzí rĩ gá.


\par }{\Q \VS{14}Wó Ãdróŋá aꞌbe ꞌbá ãzí kí kí ĩkpãjó ku,

\par }{\QB kí ị́jọ́ sĩ, uzá ũpi kí drị̃ gá rá.


\par }{\Q \VS{15}“Ĩmi aló ꞌbá má ãni mání sĩ ãdu ũsũjó kí drị̃ gá rá rĩ kí ku;

\par }{\QB ĩmi idé ị́jọ́ ũnzí nábị̃ mádrị̂ ꞌbarụ́ ku.”


\par }{\BB \par }
{\Q \VS{16}Ají rílẽ ãngũ kãnánĩ drị̂ drị̃ gá,

\par }{\QB iza dó sĩ ãkónã ĩꞌbadrị̂ kí rá,


\par }{\Q \VS{17}pẽ ꞌbá ãzí tị kí drị̃lẹ́ gâlé

\par }{\QB ꞌdĩ Yụ̃sụ́fụ̃ uzịlé ãtíꞌbó ru rĩ ꞌi.


\par }{\Q \VS{18}Mãbụ́sụ̃ gâlé ící ĩꞌdi pá ímve sĩ cí, pá la kụ̃ kí dó sĩ rá,

\par }{\QB ãzíla úsụ̃ dó ĩꞌdi imbe gá aya,


\par }{\Q \VS{19}kpere ị́jọ́ ándrá ĩꞌdi ꞌbã jọlé rĩ ꞌbã ru idé agá,

\par }{\QB Ị́jọ́
{\ND{Úpí}} drị̂ ụ̃ꞌbị̃ dó Yụ̃sụ́fụ̃ ꞌi, ịsụ́ ĩꞌdi pịrị.


\par }{\Q \VS{20}Úpí Mị̃sị́rị̃ drị̂ pẽ dó ꞌbá tị ãzíla anzé dó ĩꞌdi rá,

\par }{\QB ãmbógó ꞌbá ꞌbadrị̂ trũ dó ĩꞌdi rá.


\par }{\Q \VS{21}ꞌBã Yụ̃sụ́fụ̃ ãmbógó ru ãko úpí drị́ lị́cọ́ gá rĩ kí drị̃lẹ́ gá,

\par }{\QB Úpí ꞌbã vâ ĩꞌdĩ ãmbógó ru ãko ĩꞌdidrị̂ kí drị̃lẹ́ gá pírí


\par }{\Q \VS{22}sĩ ꞌbá úpí ꞌbã pálégá rĩ kí imbájó ĩꞌdiní lẽlé rĩ áni,

\par }{\QB ãzíla vâ sĩ ꞌbá ĩyõ rĩ ꞌbaní ũndũwã imbájó.


\par }{\BB \par }
{\Q \VS{23}ꞌDã ꞌbã ũngúkú gá, Ịsịrayị́lị̃ acá dó Mị̃sị́rị̃ gá;

\par }{\QB Yãkóꞌbõ ri dó uꞌálé ãmị́yọ́ŋá ru ãngũ Hámũ drị̂gá.


\par }{\Q \VS{24}{\ND{Úpí}} fẽ ꞌbá ĩꞌdidrị̂ tị kí dó ũꞌbí ru,

\par }{\QB fẽ ꞌbá ꞌdĩ acá kí dó ũkpó trũ ndẽ kí mẹ́rọ́ꞌbá ĩꞌbadrị̂ kí rá.


\par }{\Q \VS{25}Fẽ ꞌbá Mị̃sị́rị̃ drị̂ ngụ̃ kí dó ꞌbá Ịsịrayị́lị̃ drị̂ kí ãjị́ ũnzí,

\par }{\QB itú kí ị́jọ́ ũnzí ãtiꞌbo ĩꞌdidrị̂ ꞌbarụ́.


\par }{\Q \VS{26}{\ND{Úpí}} Pẽ ãtíꞌbó ĩꞌdidrị́ Mụ́sã kí tị

\par }{\QB Ãrọ́nị̃ be, ꞌdi kí ꞌbá ĩꞌdiní ándrá ũpẽlé rĩ kî.


\par }{\Q \VS{27}Idé kí tálí ĩꞌdidrị́ ícétáŋá ru rĩ kí ꞌbá kí drĩdríŋĩ gá,

\par }{\QB ị́jọ́
{\ND{Úpí}} drị́ ụ̃sụ̃táŋá ru rĩ kí ꞌbá Mị̃sị́rị̃ drị̂ kí drĩdríŋĩ gá.


\par }{\Q \VS{28}Ãdróŋá Pẽ dó ị́nị́ tị, ãngũ Mị̃sị́rị̃ drị̂ nị dó sĩ ị̃tụ́ sĩ kpákpá,

\par }{\QB ãꞌdusĩku uga kí ꞌbá Ịsịrayị́lị̃ drị̂ ꞌbaní mụlé úmgbé.


\par }{\Q \VS{29}Uja ị̃yị́ ĩꞌbadrị̂ kí ãrí ru,

\par }{\QB fẽ sĩ ị̃ꞌbị ĩꞌbadrị́ ị̃yị́ agá rĩ ꞌbaní ũdrãlé rá.


\par }{\Q \VS{30}Ụ́drụ́gọ́ ga kí dó tré ãngũ Mị̃sị́rị̃ drị̂gá,

\par }{\QB ufí kí jọ ꞌa ãmbógó ĩꞌbadrị̂ drị̂ kí agâ sĩ, ụtụ kí gbọ́lọ́ sị́ gâsĩ sĩ ĩndĩ.


\par }{\Q \VS{31}Ãdróŋá jọ dó ị́jọ́, ụ́nụ́ ũꞌbí ãkpẹ̃ kí dó,

\par }{\QB ãzíla údrániŋá tị kí dó ãngũ Mị̃sị́rị̃ drị̂ drị̃ gá pírí.


\par }{\Q \VS{32}Uzogó kẹ̃jị́ gá ãpẽ

\par }{\QB sí kí tị ãvi be ãngũ Mị̃sị́rị̃ drị̂ agá pírí,


\par }{\Q \VS{33}co zãbíbũ ĩꞌbadrị̂ kí úlúgó ife abe vụ̃rụ́,

\par }{\QB ãzíla anu ife sụ́rụ́ ĩꞌbadrị̂ agá rĩ kí vụ̃rụ́.


\par }{\Q \VS{34}Ãdróŋá jọ ị́jọ́, úmbí ãkpẹ̃ kí dó ũꞌbí ru

\par }{\QB íse abe lãŋá kóru.


\par }{\Q \VS{35}Na kí dó ãko dụlépi ãngũ drị̃ gá ꞌdãá rĩ kí pírí,

\par }{\QB mbe kí ãko ãkónã rú ĩꞌbaní salé rĩ kí pírí.


\par }{\Q \VS{36}ꞌDã ꞌbã ũngúkú gá, ụꞌdị́ dó anzị kãjãní ꞌbá Mị̃sị́rị̃ gá rĩ ꞌbadrị̂ kí rá,

\par }{\QB ãfó ãzíla ãyĩkõ ĩꞌbadrị́ lị́cọ́ drị̂ anụ́ dó rá.


\par }{\BB \par }
{\Q \VS{37}Anzé ꞌbá Ịsịrayị́lị̃ drị̂ kí rá, ãzíla aꞌdụ́ kí sílĩvã kí gólũdĩ trũ ĩndĩ,

\par }{\QB angájó sụ́rụ́ ĩꞌbadrị̂ agâlé kí ũkpó ru ãyánĩ kóru rụꞌbá ãlá sĩ.


\par }{\Q \VS{38}ꞌBá Mị̃sị́rị̃ drị̂ uꞌá kí dó ãyĩkõ sĩ ĩꞌbaní ãngũ ĩꞌbadrị̂ aꞌbejó rĩ sĩ,

\par }{\QB ãꞌdusĩku ụ̃rị̃ rụ kí ꞌbá Ịsịrayị́lị̃ drị̂ kí sĩ rá.


\par }{\Q \VS{39}Aja ụ̃rụ́ꞌbụ̃ sĩ kí drị̃ akujó,

\par }{\QB ãzíla ji ĩꞌbaní ãngũ ị́nị́ sĩ ãcí sĩ.


\par }{\Q \VS{40}Ãꞌị́ kí ĩꞌdidrị́ ĩzá, ãfẽ ĩꞌbaní ãlíꞌboŋá nalé,

\par }{\QB ãzíla fẽ ãbírí ĩꞌbadrị̂ ní ukójó mãnã sĩ, ꞌdĩ mũkátĩ angálépi ꞌbụ̃gá rĩ ꞌi.


\par }{\Q \VS{41}Nzị̃ ándrá ĩꞌbaní írã, ãzíla ị̃yị́ agbẹ́ dó ala gâlé;

\par }{\QB ị̃yị̂ dị dó ãngũ kõtórõ rú rĩ agâ sĩ cécé ị̃yị́ dịlépi dị̃-dị̃ rĩ ꞌbã dị̃jó rĩ áni,


\par }{\Q \VS{42}ãꞌdusĩku agá ándrá tị icíma ĩꞌdiní icílé

\par }{\QB ãtíꞌbó ĩꞌdidrị́ Ịbụrahị́mụ̃ be rĩ ꞌbã ị́jọ́ rá.


\par }{\Q \VS{43}Ají dó ꞌbá ĩꞌdidrị̂ kí ãmvé ꞌdõlé ãyĩkõ trũ,

\par }{\QB ꞌbá ĩꞌdi ãni ĩꞌdiní pẽlé pẽpẽ rĩ ngo kí dó úngó ãyĩkõ sĩ.


\par }{\Q \VS{44}Fẽ dó ãngũ ꞌbá ãzí ꞌbadrị̂ ĩꞌbanî,

\par }{\QB ãzíla fẽ ĩꞌbaní ãkónã ꞌbá ãzí ꞌbã kí salé nĩ rĩ kî.


\par }{\Q \VS{45}Ị́jọ́ ꞌdĩ sĩ ꞌbá ĩꞌdidrị̂ kí dó sĩ ãzị́táŋá ĩꞌdidrị̂ kí tã mba,

\par }{\QB ãzíla ị́jọ́ pírí ĩꞌdi ꞌbã ãzị́táŋá fẽjó ꞌbã mba kí kí tã rĩ kí kí tãmba rá.

\par }{\BB \par }
{\Q Ị́cụ́
{\ND{Úpí}} ꞌi!




\par }\PsalmChap{106}{\SH Ĩfẽ ãwãꞌdĩfô
{\ND{Úpí}} ní ãꞌdusĩku ĩꞌdi múké
\par }
{\Q \VerseOne{1}Ĩmi ịcụ́
{\ND{Úpí}} ꞌi!

\par }{\Q Ĩfẽ ãwãꞌdĩfô ĩꞌdinî, ãꞌdusĩku ĩꞌdi múké,

\par }{\QB lẽtáŋá ĩꞌdidrị̂ ĩꞌdi lẽtáŋá mgbã rĩ ꞌi ãzíla jãꞌdâ rĩ ꞌi.


\par }{\Q \VS{2}Ãꞌdi icó dó ị́jọ́ ãmbogo ãmbogo
{\ND{Úpí}} ní ngalé rĩ kí vú nzelé rá la nĩ yã,

\par }{\QB jõku ãꞌdi icó ĩꞌdi ịcụ́lé calépi rĩ sĩ rá la nĩ yã?


\par }{\Q \VS{3}ꞌBá ãzị́táŋá ĩꞌdidrị̂ kí tãmbalépi rĩ kí,

\par }{\QB ꞌbá ụ́ꞌdụ́ pírí sĩ ị́jọ́ pịrị rĩ ngalépi rĩ kí adru drị̃lẹ́ba rú.


\par }{\Q \VS{4}{\ND{Úpí}}, mí ũrã áma ị́jọ́ ĩndĩ míní lẽtáŋá iꞌda agá ꞌbá mídrị̂ ꞌbanî,

\par }{\QB míní kí pa agâ, íꞌbã ma kí agá ĩndĩ.


\par }{\Q \VS{5}Ífẽ má ịsụ́ málĩ ꞌbá míní pẽlé rĩ ꞌbã kí ịsụ́lé rĩ kí ĩndĩ,

\par }{\QB ma dó sĩ adru ĩꞌba abe ãyĩkõ gá,

\par }{\QB ãzíla ífẽ má ịcụ́ mi ꞌbá mídrị̂ kí abe ĩndĩ.


\par }{\BB \par }
{\Q \VS{6}Ãma idé ị́jọ́ ũnzí cécé ãmã átẹ́pịka ꞌbã kí adrá idélé rĩ áni,

\par }{\QB ãma ꞌbá ũnzí ãzíla vâ ũnzĩkãnã idélépi la kî.


\par }{\Q \VS{7}Ãma áyị́pịka ꞌbã kí ándrá adrujó Mị̃sị́rị̃ gá rĩ sĩ,

\par }{\QB ꞌbã kí ándrá ásị́ tálí míní idélé rĩ kí drị̃ gá ku,

\par }{\Q ãvĩ kí ándrá ị́jọ́ lẽtáŋá míní kí lẽjó rĩ drị̃ gá rá,

\par }{\QB mĩrĩ ika rĩ gá ꞌdãá, gã kí ándrá
{\ND{Úpí}} ꞌbã tị úmgbé.


\par }{\Q \VS{8}Wó ípa kí rá sĩ ãrútáŋá rụ́ mídrị̂ drị̂ tã mbajó,

\par }{\QB ꞌbã nị̃ kí rú dó sĩ ũkpõ mídrị̂ ꞌi.


\par }{\Q \VS{9}Uzá dó mĩrĩ Ika rĩ drị̃ gá ãzíla mĩrĩ awa dó sĩ ru ꞌa ị̃rị̃,

\par }{\QB ꞌde kí drị̃ mĩrĩ mgbi rĩ agâ sĩ cécé ãngũ ãꞌí kõtórõ agá rĩ áni.


\par }{\Q \VS{10}Pa kí mẹ́rọ́ꞌbá ĩꞌbadrị̂ kí drị́gá rĩ sĩ rá;

\par }{\QB ãzíla unze kí mẹ́rọ́ꞌbá kí drị́ gá rá.


\par }{\Q \VS{11}Mĩrĩ ꞌbã ị̃yị́ ãgõ vúlé iti mẹ́rọ́ꞌbá ĩꞌbadrị̂ kí mụ̃ꞌdụ̃,

\par }{\QB kí ãzí ãlu la pa ru ku.


\par }{\Q \VS{12}ꞌDã ꞌbã ũngúkú gá, ꞌbá ĩꞌdidrị̂ ãꞌị̃ kí ándrá ị́jọ́ ĩꞌdi ꞌbã azịlé rĩ rá,

\par }{\QB ngo kí dó úngó sĩ ĩꞌdi ịcụ́jó.


\par }{\BB \par }
{\Q \VS{13}Wó ꞌdã ꞌbã vúlé gá ãvĩ kí ándrá ị́jọ́ ĩꞌdi ꞌbã ngalé rĩ kí mbẽlẽŋá ru

\par }{\QB ãzíla nga kí ị́jọ́ ĩꞌdi tị kó ru.


\par }{\Q \VS{14}Ũlẽ ga dó ándrá kí ꞌa gá kõtórõ gâlé,

\par }{\QB rĩ kí dó sĩ Ãdróŋâ ụ̃ꞌbị̃lé kõtórõ agá ꞌdãá.


\par }{\Q \VS{15}Ị́jọ́ ꞌdĩ sĩ fẽ ĩꞌbaní ãko ĩꞌbã kí aꞌị́lé rĩ kí rá,

\par }{\QB wó ají jụ́wẹ̃ ũnzí la ꞌbá kí drị̃ gá.


\par }{\BB \par }
{\Q \VS{16}ꞌBá kámbĩ agá ꞌdãá rĩ idé kí Mụ́sã ꞌbaní Ãrọ́nị̃ be ãjã sĩ,

\par }{\QB ꞌbání kí ꞌbãjó ndú
{\ND{Úpí}} ní rĩ sĩ.


\par }{\Q \VS{17}Vũ nzị̃ dó sĩ ru tị mgbọ ãzíla ti Dátãnĩ rá;

\par }{\QB ãzíla ị̃sị̃ vâ Ãbị̃rámụ̃ kí ꞌbá ũꞌbí kí abe.


\par }{\Q \VS{18}Ãcí aꞌdé ándrá ꞌbá kí vú bĩlépi rĩ kí drị̃ gá,

\par }{\QB ãcí idraká tị ivé ándrá ꞌbá ũnzí rĩ kí kícíkící.


\par }{\BB \par }
{\Q \VS{19}ꞌBá idé kí ándrá kãjóŋá ꞌbé Hõrébũ gá ꞌdãá

\par }{\QB ãzíla ị̃nzị̃ kí ándrá ãdróŋá íꞌdá ru idélé gólũdĩ sĩ rĩ.


\par }{\Q \VS{20}Uja kí ándrá dị̃zã Ãdróŋá ĩꞌbadrị́ gá rĩ drị̂,

\par }{\QB íꞌdá mọ́nị̃gọ́ drị́ ãzíla ãnãkpá ị̃rẹ́bị́ nalépi rĩ ꞌba drị̂ kí sĩ.


\par }{\Q \VS{21}Ãvĩ kí ị́jọ́ Ãdróŋá kí palépi,

\par }{\QB ị́jọ́ ãmbogo ãmbogo kí idélépi Mị̃sị́rị̃ gá,


\par }{\Q \VS{22}tálí idélépi ãngũ Hámũ drị̂gá,

\par }{\QB ãzíla ị́jọ́ ụ̃sụ̃táŋá ru rĩ kí idélépi mĩrĩ Ika rĩ gá rĩ drị̃ gá rá.


\par }{\Q \VS{23}Ị́jọ́ ꞌdĩ sĩ Ãdróŋá jọ ándrá dó sĩ, “Ma mụ kí ị̃lị̃kị̃lé rá

\par }{\QB ꞌbá ĩꞌdiní pẽlé pẽpẽ Mụ́sã

\par }{\Q drĩ ájẹ́ pá tu agá kí drĩdríŋĩ gá Má be

\par }{\QB sĩ mãmálá ꞌbãjó ũmbã Mání lẽjó kí ị̃lị̃kị̃jó rĩ atrijó ku rĩ gá.”


\par }{\BB \par }
{\Q \VS{24}ꞌBá ꞌdĩ gã kí ándrá dó filé ãngũ ũnĩ-ambamba ꞌdã gâlé úmgbé,

\par }{\QB ãꞌdusĩku ãꞌị̃ kí ándrá ị́jọ́ Ãdróŋá ꞌbã azịlé rĩ ku.


\par }{\Q \VS{25}Unu kí ĩꞌbadrị́ hémã agâlé

\par }{\QB ãzíla gã kí
{\ND{Úpí}} ꞌbã tị arelé úmgbé.


\par }{\Q \VS{26}Ị́jọ́ ꞌdĩ sĩ Ãdróŋá na dó ándrá ũyõ jọ, ãndá ãndá ru

\par }{\QB ꞌI mụ kí ụꞌdị́lé ãngũ kõtórõ rú rĩ agâlé rá,


\par }{\Q \VS{27}ãzíla ꞌI mụ anzị ĩꞌbadrị́ mụlé tịlé drị̃lẹ́ gâlé rĩ kí iré sụ́rụ́ ãzí kí agá,

\par }{\QB ãzíla ꞌI kí dro ãmị́yọ́ŋá ãngũ gá.


\par }{\Q \VS{28}ꞌDã ꞌbã ũngúkú gá, Pẹ̃yọ́rị̃ gá ꞌdãá, ꞌbá Ãdróŋá drị̂ fi kí dó Bãálĩ ị̃nzị̃ŋá gá,

\par }{\QB ãzíla na kí íná fẽlé ídétáŋá ru ãdroŋa ídri kọ́lị rĩ ꞌbaní rĩ kí,


\par }{\Q \VS{29}inga kí
{\ND{Úpí}} ꞌbã ũmbã ị́jọ́ ũnzí ĩꞌbaní idélé rĩ kí sĩ,

\par }{\QB ãzíla jụ́wẹ̃ aꞌdé dó kí drị̃ gá.


\par }{\Q \VS{30}Wó Fẽnásĩ tu dó pá ụrụgá ãzíla fẽ dó ꞌbá ịsụ́lé ị́jọ́ ũnzí trũ rĩ ꞌbání drị̃rịma rá,

\par }{\QB Ãdróŋá atrị dó sĩ jụ́wẹ̃ ꞌdã rá.


\par }{\Q \VS{31}Ị́jọ́ ꞌdĩ sĩ úlã dó ĩꞌdi ꞌbá ãlá la ru

\par }{\QB iꞌdójó sáwã ꞌdã sĩ mụjó drị̃ gá ãsị̃ŋá kóru.


\par }{\Q \VS{32}Ị̃yị́ Mẹ̃rị́bã drị̂gá ꞌdãá iza kí ándrá
{\ND{Úpí}} ꞌbã ásị́, fẽ kí dó sĩ
{\ND{Úpí}} uꞌá dó ũmbã sĩ,

\par }{\QB ị́jọ́ ꞌdã ají dó Mụ́sã ní ũcõgõ ãmbógó la.


\par }{\Q \VS{33}Iza kí Músã ásị́,

\par }{\QB Músã mụ dó sĩ ị́jọ́ ujọ́ trũ aza rú.


\par }{\Q \VS{34}{\ND{Úpí}} fẽ ándrá ãzị́táŋá ꞌbá Ịsịrayị́lị̃ drị̂ ꞌbaní sĩ ꞌbá sụ́rụ́ Kãnánĩ gá ꞌdãá rĩ gá rĩ kí ụꞌdị́jó rá,

\par }{\QB wó ụꞌdị́ kí kí ĩꞌdi ꞌbã jọlé ĩꞌbaní rĩ áni ku.


\par }{\Q \VS{35}Kẹ̃jị́ la gá ri kí ru ĩgbãlé ꞌbá Ãdróŋá nị̃lépi ku rĩ kí abe

\par }{\QB ãzíla andré kí dó sĩ lãꞌbĩ ĩꞌbadrị́ ũnzíkãnã ꞌdã kî.


\par }{\Q \VS{36}Ị̃nzị̃ kí ãdroŋa ĩꞌbãni ĩnzõ rú rĩ kí,

\par }{\QB fẽ dó sĩ kí ũdrãjó.


\par }{\Q \VS{37}Fẽ kí anzị ĩꞌbadrị̂ kí izonzi kí abe ídétáŋá ru

\par }{\QB úríndí ũnzí ꞌbanî.


\par }{\Q \VS{38}Asu kí ꞌbá ị́jọ́ kọ́lị rĩ kí ꞌbã ãrí,

\par }{\QB ãrí anzị ãzíla izonzi ĩꞌbadrị̂ ꞌbadrị̂ kí,

\par }{\Q ꞌbá uꞌdị́ŋá ga ãngũ Kãnánĩ drị̂ gá tre,

\par }{\QB ãzíla ãngũ izaru ãrí ĩꞌbadrị̂ sĩ.


\par }{\Q \VS{39}Andị́ kí ándrá ru ị́jọ́ ĩꞌbaní idélé ũnzí rĩ kí sĩ rá

\par }{\QB ị̃nzị̃ kí ándrá ãdroŋa ndú la kí áyụ.


\par }{\BB \par }
{\Q \VS{40}Ị́jọ́ ꞌdĩ sĩ
{\ND{Úpí}} acá dó ũmbã sĩ ꞌbá ĩꞌdidrị̂ ꞌbaní,

\par }{\QB ãzíla gá dó sĩ ꞌbá ĩꞌdi ãmgbã rĩ kí úmgbé.


\par }{\Q \VS{41}Fẽ dó sĩ kí sụ́rụ́ Ãdróŋâ nị̃lépi ku rĩ kí drị́ gá,

\par }{\QB ãzíla mẹ́rọ́ꞌbá ĩꞌbadrị̂ ri kí dó sĩ ũpĩ nalé nĩ.


\par }{\Q \VS{42}Mẹ́rọ́ꞌbá ĩꞌbadrị̂ ĩkpã kí kî

\par }{\QB ãzíla acá kí dó sĩ kí pálégá.


\par }{\Q \VS{43}Pá alé wẽwẽ rú
{\ND{Úpí}} ri kí apálé,

\par }{\QB wó ri kí mvulé ĩꞌdi rụ́ ꞌdãá rá

\par }{\QB ãzíla ri kí dó sĩ filé ị́jọ́ ũnzí gá ị̃dị́-ị̃dị́.


\par }{\BB \par }
{\Q \VS{44}Wó tí
{\ND{Úpí}} are kí rá ĩꞌbaní awá agá ĩꞌdi rụ́,

\par }{\QB ꞌbã dó ásị́ ĩꞌbã áwáŋá drị̃ gá rá.


\par }{\Q \VS{45}Tị icíma ĩꞌdidrị́ ĩꞌba abe rĩ ꞌbã ị́jọ́ agá ándrá dó ĩꞌdiní rá

\par }{\QB ãzíla lẽtáŋá ĩꞌdidrị́ ãmbógó rĩ sĩ uja ru ásị́ rá.


\par }{\Q \VS{46}Fẽ ꞌbá kí ĩkpãlépi rĩ ꞌbaní

\par }{\QB kí tãmbajó ásị́ ị̃gbẹ̃ sĩ.


\par }{\Q \VS{47}Ípa ãma,
{\ND{Úpí}}, Ãdróŋá ãmadrị̂,

\par }{\QB sụ́rụ́ ãzí ꞌdã kí agâlé rĩ sĩ mí uja ãma vúlé,

\par }{\Q ãma dó sĩ ãwãꞌdĩfô fẽ míní,

\par }{\QB ãzíla ãma dó sĩ rụ́ mídrị́ ãlá rĩ ịcụ́ ãyĩkõ sĩ fô.


\par }{\Q \VS{48}Ị́cụ́ kí
{\ND{Úpí}}, Ãdróŋá Ịsịrayị́lị̃ drị̂ ꞌi,

\par }{\QB ị́cụ́ ĩꞌdi ãndrũ ãzíla ãsị̃ŋá kóru.

\par }{\Q Lẽ ꞌbá pírí ꞌbã jọ kí “Ámĩnã”

\par }{\Q Ícụ́
{\ND{Úpí}}, ꞌI!




\par }\PsalmChap{107}{\SH Ãdróŋá la ãmaní ãzãkoma fẽ nĩ
\par }
{\Q \VerseOne{1}“Ĩfẽ ãwãꞌdĩfô
{\ND{Úpí}} ní ãꞌdusĩku ĩꞌdi múké,

\par }{\QB Lẽtáŋá ĩꞌdidrị̂ la adru jãꞌdâ.”


\par }{\Q \VS{2}Ĩmi ꞌbá pírí
{\ND{Úpí}} ꞌbã palé rá ꞌdĩ,

\par }{\QB ĩmi ịcụ́ ĩꞌdi. Apá ĩmi mẹ́rọ́ꞌbá kí drị́lẹ́ gá rá.


\par }{\Q \VS{3}Ají ĩmi vúlé angájó ãmị́yọ́ŋá ãngũ gâlé,

\par }{\QB angájó ị̃tụ́ ꞌbã ãfũ agá ãzíla ị̃tụ́ ꞌbã ꞌde agá, ãngũ ụ́rụ́ ãzíla ándrá rĩ kí agâlé.


\par }{\Q \VS{4}ꞌBá ãzí rĩ ri kí wãyá colé kõtórõ agâ sĩ gẹ̃rị̃ kóru,

\par }{\QB ãzíla ịsụ́ kí gẹ̃rị̃ sĩ cajó táwụ̃nị̃ ĩꞌbaní sĩ icójó uꞌájó rĩ agá ku.


\par }{\Q \VS{5}Ãbị́rị́ fụ kí, ị̃yị́vị́ ndẽ kí,

\par }{\QB ãzíla ꞌbá pírí ꞌbã ásị́ tị̃ŋá ukó rá.


\par }{\Q \VS{6}Sáwã ꞌdã sĩ ũcõgõ ĩꞌbadrị̂ agá awá kí
{\ND{Úpí}} rụ́ sĩ ãzãkoma aꞌị́jó

\par }{\QB ãzíla
{\ND{Úpí}} pa kí ũcõgõ ĩꞌbadrị̂ kí agá rá.


\par }{\Q \VS{7}ꞌDe kí drị̃ gẹ̃rị̃ pịrị rĩ agâ sĩ

\par }{\QB cajó kpere táwụ̃nị̃ ĩꞌbaní sĩ mụjó uꞌájó rĩ agá.


\par }{\Q \VS{8}Lẽ ĩfẽ ãwãꞌdĩfô
{\ND{Úpí}} ní lẽtáŋá ĩꞌdidrị́ ãmbógó rĩ sĩ,

\par }{\QB ãzíla ị́jọ́ ụ̃sụ̃táŋá ru ĩꞌdiní idélé ꞌbá ꞌbaní rĩ kí sĩ.


\par }{\Q \VS{9}Fẽ ꞌbá ị̃yị́vị́ ꞌbã ndẽlé rá rĩ kí ꞌbã ị̃yị́vị́ ukó rá,

\par }{\QB ãzíla ꞌbá ãbị́rị́ ru rĩ ní agajó ị́jọ́ múké rĩ sĩ.


\par }{\Q \VS{10}ꞌBá ãzí rĩ ri kí ándrá adrulé ãngũ ịnị agá ãzíla drã ꞌbã índréléndri agá,

\par }{\QB ãzíla úmbé ándrá kí mãbụ́sụ̃ gâlé nõrórõ sĩ,


\par }{\Q \VS{11}ãꞌdusĩku mvu kí ándrá ãzị́táŋá Ãdróŋá Ụrụgá Ãndânĩ rĩ drị̂ kí agá rĩ sĩ rá,

\par }{\QB ãzíla gã kí ãzị́táŋá ĩꞌdidrị̂ kí úmgbé.


\par }{\Q \VS{12}Kí ũkpõ ukó ándrá dó ru rá ãzị́ ũkpó ĩꞌbã kí ngalé rĩ kí sĩ,

\par }{\QB uꞌde kí vũ gá ãzíla ꞌbá ãzí ándrá ãlu icólépi kí ãzã kolépi rá la ꞌdá yụ.


\par }{\Q \VS{13}Sáwã ꞌdã sĩ ũcõgõ ĩꞌbadrị̂ agá awá kí
{\ND{Úpí}} rụ́ sĩ ãzãkoma aꞌị́jó

\par }{\QB ãzíla pa dó sĩ kí ũcõgõ ĩꞌbadrị̂ agá rá.


\par }{\Q \VS{14}Anzé dó kí angájó ãngũ ịnị ĩꞌbã kí ándrá adrujó drã ꞌbã índréléndri gá rĩ gá,

\par }{\QB ãzíla anu nõrórõ sĩ kí umbéjó rĩ kí rá.


\par }{\Q \VS{15}Lẽ ꞌbã ị̃nzị̃ kí
{\ND{Úpí}} ꞌi lẽtáŋá ĩꞌdidrị́ ãmbógó rĩ sĩ,

\par }{\QB ãzíla ị́jọ́ ụ̃sụ̃táŋá ru ĩꞌdi ꞌbã idélé ĩꞌbaní rĩ kí sĩ.


\par }{\Q \VS{16}Anu kẹ̃jị́tị bũrônzĩ rú rĩ kí rá

\par }{\QB ãzíla ụlị́ aya la kí rá.


\par }{\Q \VS{17}ꞌBá ãzí rĩ aza kí ándrá aza zã, acá kí ándrá drị̃ ũnzí ru,

\par }{\QB cị kí dó sĩ drị̃ ị́jọ́ ũnzí ĩꞌbadrị̂ kí sĩ.


\par }{\Q \VS{18}Ãkónã pírí kí vị́ fũ ándrá ĩꞌbaní rá

\par }{\QB kí ándrá dó sĩ ãnirú drãjó.


\par }{\Q \VS{19}Sáwã ꞌdã sĩ ũcõgõ ĩꞌbadrị̂ agá awá kí
{\ND{Úpí}} rụ́ sĩ ãzãkoma aꞌị́jó

\par }{\QB ãzíla pa dó sĩ kí ũcõgõ ĩꞌbadrị̂ agá rá.


\par }{\Q \VS{20}Adrí kí ị́jọ́ ĩꞌdi ꞌbã jọlé rĩ sĩ,

\par }{\QB ãzíla pa kí drã agá rĩ sĩ rá.


\par }{\Q \VS{21}Lẽ ꞌbã ị̃nzị̃ kí
{\ND{Úpí}} ꞌi lẽtáŋá ĩꞌdidrị́ ãmbógó rĩ sĩ,

\par }{\QB ãzíla ị́jọ́ ụ̃sụ̃táŋá ru ĩꞌdi ꞌbã idélé ĩꞌbaní rĩ kí sĩ.


\par }{\Q \VS{22}Lẽ ꞌbã fẽ kí ídétáŋá ãwãꞌdĩfô rú rĩ kí

\par }{\QB ãzíla ꞌbã ngo kí úngó ãyĩkõ drị̂ kí sĩ ãzị́ ĩꞌdiní ngalé rĩ kí vú nzejó.


\par }{\Q \VS{23}ꞌBá ãzí rĩ ri kí ándrá acị́lé ị̃yị́ mĩrĩ drị̂ drị̃ gâsĩ mẹ́lị̃ kî sĩ,

\par }{\QB ri kí ãko ĩꞌbadrị̂ kí ịsụ́lé ị̃yị́ drị̃ gá.


\par }{\Q \VS{24}Ndre kí ị́jọ́
{\ND{Úpí}} ꞌbã idélé rĩ kí,

\par }{\QB ãzíla ị́jọ́ ụ̃sụ̃táŋá ru ĩꞌdi ꞌbã idélé mĩrĩ agá ꞌdãá rĩ kí rá,


\par }{\Q \VS{25}ãꞌdusĩku fẽ ándrá ãzị́táŋá ãzíla ãlụ́kụ́kụ̃ ũkpó la iꞌdó dó lilé,

\par }{\QB ãzíla ãlụ́kụ́kụ̃ lilépi rĩ fẽ mĩrĩ ní umvújó tũlãtũlã.


\par }{\Q \VS{26}Înga ándrá mẹ́lị̃ ĩꞌbadrị̂ kí ụrụgá ãlụ́kụ́kụ̃ agá

\par }{\QB ãzíla ꞌde kí ándrá vũ gá ị̃yị́ ị̃ndụ́ gâlé.

\par }{\Q Ị́jọ́ drị̃lẹ́ ũnzí ru ꞌdĩ agá ꞌbá mẹ́lị̃ agá rĩ kí ásị́ mvu rá,


\par }{\QB \VS{27}kí ru ụ̃sị̃ ãzíla kí acị́ pãrã-pãrã ꞌbá ĩmẽrãlépi rá rĩ kí áni

\par }{\QB ãlị̃gọ̃ ĩꞌbadrị̂ acá kí ãzị́ kóru.


\par }{\Q \VS{28}Sáwã ꞌdã sĩ ũcõgõ ĩꞌbadrị̂ agá awá kí
{\ND{Úpí}} rụ́ sĩ ãzãkoma aꞌị́jó

\par }{\QB ãzíla anzé kí ũcõgõ ĩꞌbadrị̂ kí agá rá.


\par }{\Q \VS{29}Fẽ ándrá ãlụ́kụ́kụ̃ ũkpó rĩ ní pá tujó rá,

\par }{\QB ãzíla ị̃yị́ umvúlépi tũlãtũlã rĩ ní pá tujó rá.


\par }{\Q \VS{30}Uꞌá kí ándrá ãyĩkõ sĩ ị̃yị́ umvúlépi rĩ ꞌbã pá tujó rĩ sĩ,

\par }{\QB ãzíla agụ kí ị̃yị́tị ĩꞌbã kí lẽjó mụjó rĩ gá.


\par }{\Q \VS{31}Lẽ ĩfẽ ãwãꞌdĩfô
{\ND{Úpí}} ní lẽtáŋá ĩꞌdidrị́ ãmbógó rĩ sĩ,

\par }{\QB ãzíla ị́jọ́ ụ̃sụ̃táŋá ru ĩꞌdiní idélé ꞌbá ꞌbaní rĩ kí sĩ.


\par }{\Q \VS{32}Lẽ ꞌbã ịcụ́ kí ĩꞌdi rụ́ ãngũ ꞌbá ꞌbã kí ru trajó rĩ gá,

\par }{\QB ãzíla ꞌbã ị̃nzị̃ kí ĩꞌdi ꞌbá ĩyõ ru tralépi rĩ kí drị̃lẹ́ gá.


\par }{\Q \VS{33}{\ND{Úpí}} fẽ mĩrĩ ꞌbaní nzụlé kpítã rá,

\par }{\QB ãzíla atrị ị̃yị́ kídí ru rĩ ꞌbaní dịŋá cí.


\par }{\Q \VS{34}Fẽ ãngũ mụ̃ꞌdụ̃mụ̃ꞌdụ̃ rĩ ꞌbaní acájó ãngũ ãꞌị́ ru rĩ rú,

\par }{\QB ꞌbá ũnzĩkãnã ngalépi rĩ ꞌbã kí uꞌájó alagá ꞌdãá rĩ sĩ.


\par }{\Q \VS{35}Uja ándrá ãngũ kõtórõ rú rĩ kí ãngũ ị̃yị́ ꞌbá sĩ agájó rĩ rú,

\par }{\QB ãzíla ãngũ ãꞌí rĩ kí ãngũ ị̃yị́ kídí ru rĩ ꞌbã sĩ dịjó rĩ rú.


\par }{\Q \VS{36}Fẽ ꞌbá ãbị́rị́ ru rĩ ꞌbã kí adrujó ꞌdãá,

\par }{\QB ãzíla sị kí táwụ̃nị̃ sĩ uꞌájó alagá.


\par }{\Q \VS{37}Sõ kí ándrá ãngũ la kí ámvụ́ ru, sa kí zãbíbũ,

\par }{\QB ãzíla tra kí ãka la calépi rĩ sĩ.


\par }{\Q \VS{38}Wi dó sụ̃sụ́ ꞌbá ĩꞌdidrị̂ ꞌbaní, tị kí dó sĩ anzị kí wẽwẽ rú,

\par }{\QB mba tị́ ĩꞌbadrị̂ kí tã rá, icó kí dó sĩ ukólé ku.


\par }{\Q \VS{39}Ála dó mụ ꞌbá Ãdróŋá drị̂ kí ndẽlé ãzíla kí ĩcõcõŋãlé ꞌbo,

\par }{\QB kãlãfe ĩꞌbadrị̂ ásị́ dó rá kí ĩkpãjó rĩ sĩ, lị́kị̃ aꞌdélépi kí drị̃ gá rĩ sĩ ãzíla ũcõgõ ĩꞌbaní ịsụ́lé rĩ sĩ,


\par }{\Q \VS{40}ꞌbã ándrá ꞌbá drị̃lẹ́ rú rĩ kí idemará ru

\par }{\QB ãzíla fẽ ĩꞌbaní wãyá colé ãngũ gẹ̃rị̃ kóru kõtórõ rú rĩ agâ sĩ.


\par }{\Q \VS{41}Wó inga ꞌbá ãko kóru rĩ kí ꞌbãlé ụrụgá angájó ũcõgõ ĩꞌbadrị̂ kí agá rĩ sĩ,

\par }{\QB ãzíla fẽ anzị ĩꞌbadrị̂ acá kí ũꞌbí ru cécé kãbĩlõ ũꞌbí rĩ kí áni.


\par }{\Q \VS{42}ꞌBá ãlá rĩ ndre kí ị́jọ́ ꞌdĩ rá ãzíla acá kí dó sĩ ãyĩkõ sĩ,

\par }{\QB wó ụ̃pị̃ dó ꞌbá pírí ũnzí rĩ kí tị cí.


\par }{\Q \VS{43}ꞌBá ũndũwá ru rĩ ꞌbã ꞌbã ásị́ ị́jọ́ ꞌdĩ kí drị̃ gá,

\par }{\QB ãzíla lẽ ꞌbã ꞌbã kí ásị́ lẽtáŋá
{\ND{Úpí}} drị́ ãmbógó rĩ drị̃ gá.




\par }\PsalmChap{108}{\SH Ãdróŋá zịjó ꞌbã ko ãma ãzã mẹ́rọ́ꞌbá kí ị́jọ́ sĩ
\par }
{\Q \VerseOne{1}Ãdróŋá, áma ásị́ tu pá ũkpó ru!

\par }{\QB Ma úngó ngo ãzíla ma ími ịcụ́ ásị́ pírí sĩ!


\par }{\Q \VS{2}Mí angá ãngũ sãrã sĩ ãꞌdụ́ngụ́ colé ụ̃ꞌdị́ be!

\par }{\QB Ma dó sĩ angá úngó ngolé!


\par }{\Q \VS{3}{\ND{Úpí}}, ma mụ míní ãwãꞌdĩfô fẽlé ꞌbá kí drị̃lẹ́ gá,

\par }{\QB ma mụ úngó ngolé sĩ ími ịcụ́jó sụ́rụ́ kí drĩdríŋĩ gá,


\par }{\Q \VS{4}ãꞌdusĩku lẽtáŋá mídrị́ jãꞌdâ rĩ alị ꞌbụ̃ kí agâ sĩ cákáꞌdá,

\par }{\QB ị́jọ́ mgbã mídrị̂ ca kpere ụ̃rụ́ꞌbụ̃ ꞌba rụ̂lé.


\par }{\Q \VS{5}Ãdróŋá, mi ꞌda ãmbõgõ mídrị̂ ꞌbụ̃ agâ ꞌda,

\par }{\QB ãzíla dị̃zã mídrị̂ ꞌbã adru ụ̃nọ́kụ́ drị̃ gá ꞌdâ pírí.


\par }{\Q \VS{6}Ípa ãma ãzíla íko ãma ãzã ũkpó mídrị̂ sĩ, mí umvi zịtáŋá ãmadrị̂ kî,

\par }{\QB ị́jọ́ ꞌdĩ sĩ ꞌbá mí ãni míní lẽlé rĩ kí dó sĩ patáŋá ịsụ́.


\par }{\Q \VS{7}Ãdróŋá ajọ́ ị́jọ́ angájó ãngũ ĩꞌdidrị́ ãlá rĩ gâlé

\par }{\QB “Ma Sẹ̃kẹ́mụ̃ awa ãyĩkõ sĩ. Ma áꞌbụ ꞌa Sụ̃kọ́tị̃ drị̂ awa ꞌbá mádrị̂ ꞌbanî.


\par }{\Q \VS{8}Gị̃lẹ́dị̃ mâ ni ãzíla Mãnásẽ vâ mâ ni,

\par }{\QB Ịfụrayị́mụ̃ ĩꞌdi kõfíyã mádrị̂ ꞌi,

\par }{\QB ãzíla Yụ́dã ĩꞌdi túré mádrị́ ũpĩ ãrĩ.


\par }{\Q \VS{9}Wó Mụ̃wábụ̃ ĩꞌdi Kãláyã mádrị́ mání sĩ áma ũjĩjó rĩ ꞌi,

\par }{\QB ma mụ ãko mádrị́ pá gá ri kí trũlé Ídõmũ gá.

\par }{\QB Ma uzá ãyĩkõ sĩ mání ꞌbá Fị̃lị̃sị̃tị́nị̃ drị̂ kí ndẽjó rĩ sĩ.”


\par }{\Q \VS{10}Ãdróŋá, ãꞌdi la dó mání áma agụ táwụ̃nị̃ andre celé bõrõ ũkpó sĩ rĩ gâlé nĩ yã?

\par }{\QB Ãꞌdi la mání áma fẽ Ídõmũ ndẽlé nĩ yã?

\VS{11}Ãdróŋá, ãndá-ãndá ru ígã dó ãma úmgbé yã?

\par }{\QB Mí icó dó mụlé ãꞌdị́gá ãsĩkárĩ ãmadrị̂ kí abe ku yã?


\par }{\Q \VS{12}Íko ãma ãzã mẹ́rọ́ꞌbá kí ị́jọ́ sĩ,

\par }{\QB ãꞌdusĩku ãzãkoma angálépi ꞌbá ꞌbá ru rĩ drị́ rĩ ĩꞌdi ãzị̂kó ru.


\par }{\Q \VS{13}Ãzãkoma Ãdróŋá drị̂ sĩ, ãma ãꞌdị́ ndẽ rá;

\par }{\QB ĩꞌdi mẹ́rọ́ꞌbá ãmadrị̂ kí ndẽ rá.




\par }\PsalmChap{109}{\SH Ununuŋá ꞌbá ị́jọ́ ꞌbã ịsụ́lé rĩ drị̂
\par }
{\Q \VerseOne{1}Ãdróŋá ma ími ịcụ́,

\par }{\QB mí ĩyãŋã jõ mání tú ku fô.


\par }{\Q \VS{2}ꞌBá ũnzí rĩ kí ꞌbá ĩnzó ꞌbá rĩ kí abe

\par }{\QB kí ị́jọ́ jọ áma ụrụꞌbá gá,

\par }{\QB kí ĩnzõ ũtrã áma ụrụꞌbá gá tị ĩꞌbadrị̂ sĩ.


\par }{\Q \VS{3}Ce kí áma andre trộkị́lịrị kí ị́jọ́ ꞌbá ngụ̃jó ũnzí rĩ kí jọ

\par }{\QB kí áma ụ̃ndrụ̃ ị́jọ́ ífí kó ru.


\par }{\Q \VS{4}Álẽ kí rá ãzíla ma ĩꞌbaní Ãdróŋá zị,

\par }{\QB wó kí kẹ̃jị́ la gá áma tõ áyụ.


\par }{\Q \VS{5}Ma mũkẽ idé ĩꞌbaní, wó kí áma ũfẽ ị́jọ́ ũnzí sĩ

\par }{\QB álẽ kí ambamba, wó ngụ̃ kí ma ũnzí.


\par }{\Q \VS{6}Ípẽ ꞌbá ãzí ũnzí la sĩ ãgátã gajó ĩꞌdi be,

\par }{\QB ífẽ mẹ́rọ́ꞌbá ĩꞌdidrị̂ ꞌbã tõ ĩꞌdi nĩ.


\par }{\Q \VS{7}Údrĩ ị́jọ́ lị drị̃ la gá, lẽ ị́jọ́ ꞌbã rụ ĩꞌdi rá,

\par }{\QB Ãdróŋá ĩꞌdiní zịlé rĩ ꞌbã adru ị́jọ́ ũnzí la rú.


\par }{\Q \VS{8}Lẽ ụ́ꞌdụ́ ĩꞌdidrị̂ ꞌbã adru kí were rú,

\par }{\QB Lẽ ꞌbá ãzí ꞌbã ꞌdụ drĩ vâ ãmbõgõ ĩꞌdidrị̂ nĩ.


\par }{\Q \VS{9}Ífẽ anzịŋá ĩꞌdidrị̂ ꞌba acá kí drĩ vâ ĩmvú ru,

\par }{\QB ãzíla ũkú ĩꞌdidrị̂ ꞌba acá drĩ vâ ãwụ́zị́ ru.


\par }{\Q \VS{10}Ífẽ anzịŋá ĩꞌdidrị̂ ꞌba acá kí lị́cọ́ kóru ꞌbá ãko aꞌị́lépi la kí,

\par }{\QB mí andi lị́cọ́ ĩꞌbadrị̂ kí rá ãzíla ídro kí ala gá ꞌdãá rá.


\par }{\Q \VS{11}Ífẽ ꞌbá ĩꞌdiní dẹ́nọ̃ fẽlépi rĩ ꞌbã ꞌdụ kí ãko ĩꞌdidrị̂ kí pírí,

\par }{\QB ãzíla ífẽ ãmị́yọ́ŋá ꞌbã ꞌdụ kí ãko ĩꞌdiní ãzị ngalé rĩ kí nĩ.


\par }{\Q \VS{12}Ífẽ ꞌbá ãzí ãlu la ꞌba iꞌda ĩꞌdiní ásị́ ị̃gbẹ̃ ku,

\par }{\QB ífẽ ꞌbá ãzí ꞌba iꞌda ásị́ ị̃gbẹ̃ ĩmvú anzị ĩꞌdiní aꞌbelé rĩ ꞌbaní ku.


\par }{\Q \VS{13}Ma ími zị sĩ anzị ĩꞌdi ꞌbã drị̃lẹ́ ru ri kí fẽjó ũdrãjó pírí,

\par }{\QB ífẽ anzị ĩꞌdi ꞌbã drị̃lẹ́ ru rĩ ũdrã kí pírí ꞌbá ãzí agá ị́jọ́ ĩꞌdi drị̃ gá ị̃dị́ ku.


\par }{\Q \VS{14}Lẽ
{\ND{Úpí}} ꞌba agá ị́jọ́ ũnzí ĩꞌdi ꞌbã áyị́pịka ꞌbadrị̂ kí,

\par }{\QB ãzíla lẽ ꞌba trũ ị́jọ́ ũnzí ĩꞌdi ꞌbã ãndrẽ drị̂ kí ku.


\par }{\Q \VS{15}Lẽ
{\ND{Úpí}} ꞌba agá ị́jọ́ ũnzí ĩꞌbadrị̂ kí ụ́ꞌdụ́ pírí sĩ,

\par }{\QB ãzíla ꞌbá ꞌbã ãvĩ kí ị́jọ́ lị́cọ́ ĩꞌbadrị̂ kí drĩ gá ụ̃nọ́kụ́ drị̃ gá ꞌdâ rá,


\par }{\Q \VS{16}ãꞌdusĩku abị́ ásị́ ị̃gbẹ̃ iꞌdalé gẹ̃rị̃ sĩ ku;

\par }{\QB ri ꞌbá lẽmẽrí, ꞌbá ãzãkoma lẽlépi, ãzíla ꞌbá ĩꞌbã ꞌbá ãzí ãzãkoma fẽlépi la ꞌbã sĩ adrujó yụ rĩ kí,

\par }{\QB ĩkpãlé ãzíla uꞌdị́lé.


\par }{\Q \VS{17}Lẽ ru áwãtáŋá sĩ

\par }{\QB lẽ wãŋá lékõ ꞌbã bĩ ĩꞌdi vú,

\par }{\Q ngụ̃ sụ̃sụ́ wiŋá ũnzí

\par }{\QB lẽ ꞌbá ãzí ꞌbã wi ĩꞌdiní sụ̃sụ́ ku.


\par }{\Q \VS{18}Sụ̃ áwãtáŋá ĩꞌdi ụrụꞌbá gá cécé bõngó áni,

\par }{\QB áwãtáŋá la dị ĩꞌdi ụrụꞌbá gá cécé ị̃yị́ áni

\par }{\QB ãzíla áwãtáŋá ufí ĩfãkã la gá cécé ãdu áni.


\par }{\Q \VS{19}Lẽ áwãtáŋá ꞌbã ãgõ kí ĩꞌdi akulé cécé bõngó áni,

\par }{\QB ãzíla lẽ ꞌbã sụ̃ kí ĩꞌdi ụ́pị́cẹ́ gá cécé sẹ́rị̃ áni.


\par }{\Q \VS{20}{\ND{Úpí}}, lẽ ị́jọ́ ꞌdĩ ꞌba adru ị́jọ́ míní sĩ ꞌbá áma tõlépi ri kí ũfẽjó

\par }{\QB ꞌbá ị́jọ́ ũnzí jọlépi áma ụrụꞌbá gá rĩ kí abe rĩ ꞌi.


\par }{\BB \par }
{\Q \VS{21}Wó
{\ND{Úpí}} Ũkpó ꞌDị́pị,

\par }{\QB ípa ma rụ́ mídrị̂ ꞌbã ị́jọ́ sĩ,

\par }{\QB lẽtáŋá mídrị́ ãmbógó rĩ sĩ, ípa ma míní adrujó múké rĩ sĩ,


\par }{\Q \VS{22}ãꞌdusĩku ma ꞌbá lẽmẽrí la ãzíla álẽ mání ãzãkoma rá,

\par }{\QB áma ásị́ la dó sĩ azá agá agá ru.


\par }{\Q \VS{23}Ma úgólé ãvĩlé cécé índríléndri ị̃tọ́lọŋá sĩ rĩ áni,

\par }{\QB ma cécé nzénzéŋá ãlụ́kụ́kụ̃ ꞌbã ꞌdụlé ꞌdụ̃-ꞌdụ rĩ áni.


\par }{\Q \VS{24}Áma ãja aco kí dó ru rá mání ĩsãyĩmũjó rĩ sĩ,

\par }{\QB áma íní ace kí lú ru ĩfãkã be nĩ.


\par }{\Q \VS{25}ꞌBá drĩ kí áma ndre, kí áma gụgụ̃,

\par }{\QB kí ru drị̃ aya mâsĩ aya-ayâ.


\par }{\Q \VS{26}{\ND{Úpí}} Ãdróŋá mádrị̂, íko áma ãzã fô!

\par }{\QB Ípa ma lẽtáŋá mídrị́ ãmbógó rĩ sĩ!


\par }{\Q \VS{27}Ífẽ mẹ́rọ́ꞌbá mádrị̂ ꞌbã nị̃ kí rá

\par }{\QB mi
{\ND{Úpí}} áma palépi rĩ ꞌi!


\par }{\Q \VS{28}Kí áma wã rá, wó mi mání sụ̃sụ́ wi rá,

\par }{\QB Kí angá ãꞌdị́ ꞌdịlé má be, mi ĩꞌbaní drị̃nzá fẽ rá,

\par }{\QB wó ãtíꞌbó mídrị̂ la uꞌá ãyĩkõ sĩ.


\par }{\Q \VS{29}Ífẽ ꞌbá áma tõlépi rĩ ꞌba ịsụ́ kí drị̃nzá,

\par }{\QB lẽ ꞌbã sụ̃ kí drị̃nzá ụrụꞌbá gá jũrũ cécé kánzũ áni.


\par }{\Q \VS{30}Ma
{\ND{Úpí}} ní ãwãꞌdĩfô fẽ ụ́ꞌdụ́kọ́ mgbọ sĩ;

\par }{\QB má ĩꞌdi rụ́ ịcụ́ ãngũ ũꞌbí ꞌbã kí sĩ ru trajó rĩ agá,


\par }{\Q \VS{31}ãꞌdusĩku ĩꞌdiní ꞌbá lẽmẽrí ri kí ũngúkú ãtị̃jó rĩ sĩ,

\par }{\QB ĩꞌdi ꞌbá ꞌbá sĩ kí pajó ꞌbá ị́jọ́ lịlépi kí drị̃ gá ri kí drị́gá.




\par }\PsalmChap{110}{\SH {\ND{Úpí}} kí úpí ĩꞌdiní Pẽlé rĩ be
\par }
{\Q \VerseOne{1}{\ND{Úpí}} jọ úpí mádrị̂ ní:

\par }{\QB “Íri áma drị́ ãndá rĩ gá ꞌdâ,

\par }{\Q kpere mání mẹ́rọ́ꞌbá

\par }{\QB mídrị̂ kí ꞌbã agá ími pálé gá.”


\par }{\BB \par }
{\Q \VS{2}{\ND{Úpí}} la ãngũ mídrị́ ũpĩ drị̂ ꞌa nzã angájó Zị̃yọ́nị̃ gá,

\par }{\QB Mi dó sĩ mụ ũpĩ nalé mẹ́rọ́ꞌbá mídrị̂ kí drĩdríŋĩ gá.


\par }{\Q \VS{3}Ãsĩkárĩ mídrị̂ kí mụ ru fẽlé ãꞌdị́ ꞌdịlé ásị́ pírí sĩ ụ́ꞌdụ́ ãꞌdị́drị̂ gá.

\par }{\QB Ụ̃ꞌbụ́tị nị́nị́ ãsĩkárĩ mídrị̂ kí ru ụ̃tị̃ bõngó ãlá sĩ

\par }{\QB andrẹlị́ ãngũsãrã sĩ rĩ áni,

\par }{\QB kí dó sĩ amụ́ mị́rụ́ ꞌbé ãlá rĩ sị́gá ꞌdõlé.


\par }{\BB \par }
{\Q \VS{4}{\ND{Úpí}} na ũyõ ꞌbo,

\par }{\QB ãzíla icó ru úŋmĩ ujalé ku

\par }{\Q Mi adru átáló ru jãꞌdâ,

\par }{\QB cécé Mẹ̃lẹ̃kị̃zẹ̃dẹ́kị̃ ꞌbã ándrá adrujó rĩ áni.


\par }{\BB \par }
{\Q \VS{5}{\ND{Úpí}} ĩꞌdi ími drị́ ãndá rĩ gá,

\par }{\QB Ụ́ꞌdụ́ ĩꞌdidrị́ adrã drị̂ sĩ, ĩꞌdi ũpi kí ụꞌdị́ rá.


\par }{\Q \VS{6}Ĩꞌdi ị́jọ́ lị sụ́rụ́ kí drị̃ gá, ãngũ ãꞌdị́ drị̂ la ga tré ãvũ sĩ

\par }{\QB ãzíla ĩꞌdi ũpi ụ̃nọ́kụ́ drị̃ gá ri kí ụꞌdị́ pírí rá.


\par }{\Q \VS{7}{\ND{Úpí}} la mụ ị̃yị́ mvụlé áꞌbụ gẹ̃rị̃ tị gá rĩ gá;

\par }{\QB ị́jọ́ ꞌdĩ sĩ ĩꞌdi mẹ́rọ́ꞌbá ĩꞌdidrị̂ kí ndẽ rá.




\par }\PsalmChap{111}{\SH Ãdróŋá ịcụ́jó mũkẽ ĩꞌdidrị̂ sĩ rĩ
\par }
{\Q \VerseOne{1}Ĩmi ịcụ́
{\ND{Úpí}} ꞌi!

\par }{\Q Ma ãwãꞌdĩfô fẽ
{\ND{Úpí}} ní áma ásị́ pírí sĩ,

\par }{\QB ãngũ ꞌbá ĩꞌdidrị́ ãlá rĩ ꞌbaní ru trajó rĩ gá.


\par }{\Q \VS{2}Ị́jọ́
{\ND{Úpí}} míní idélé rĩ kí ụ̃sụ̃táŋá ru,

\par }{\QB ꞌbá pírí ásị́ ꞌbãlépi kí drị̃ gá rĩ kí kí vã rá.


\par }{\Q \VS{3}Ị́jọ́ ĩꞌdi ꞌbã idélé rĩ kí pírí ãrútáŋá ãzíla dị̃zã ĩꞌdidrị̂ iꞌda,

\par }{\QB mũkẽ ĩꞌdidrị̂ la adru jãꞌdâ.


\par }{\Q \VS{4}{\ND{Úpí}} fẽ ꞌbání ị́jọ́ ụ̃sụ̃táŋá ru ĩꞌdi ꞌbã idélé rĩ kí agájó rá,

\par }{\QB {\ND{Úpí}} ãmadrị̂ ꞌbã ásị́ ị̃gbẹ́ ru!


\par }{\Q \VS{5}Ĩꞌdi ãkónã fẽ ꞌbá ãrútáŋá fẽlépi ĩꞌdiní rĩ ꞌbanî,

\par }{\QB ĩꞌdi tị icíma ĩꞌdidrị̂ ị́jọ́ agá jãꞌdâ.


\par }{\Q \VS{6}Iꞌda ũkpõ ĩꞌdidrị̂ ꞌbá ĩꞌdidrị̂ ꞌbaní,

\par }{\QB ĩꞌdiní ãngũ sụ́rụ́ ãzí ꞌbadrị̂ kí fẽjó ĩꞌbaní rĩ sĩ.


\par }{\Q \VS{7}Ãzị́ ĩꞌdi ꞌbã ngalé rĩ kí ĩꞌdi kí nga ị́jọ́ mgbã sĩ ãzíla ị́jọ́ pịrị rĩ sĩ,

\par }{\QB ãzị́táŋá ĩꞌdidrị̂ kí drị̃ gá pírí ála ásị́ ꞌbã rá.


\par }{\Q \VS{8}Ãzị́táŋá ĩꞌdidrị̂ kí ꞌbã ngá sáwã pírí sĩ adru cí,

\par }{\QB ãzíla fẽ kí ị́jọ́ kpị ãzíla mgbã rĩ kí sĩ.


\par }{\Q \VS{9}Trũ ị́jọ́ ũnzí ꞌbá ĩꞌdidrị̂ ꞌbadrị̂ kí rá,

\par }{\QB ãzíla idé tị icíma ukólépi ku rĩ ĩꞌba abe.

\par }{\QB Ĩꞌdi Ãlápítítí ru ãzíla Ũkpó ru.


\par }{\Q \VS{10}{\ND{Úpí}} ní ãrútáŋá fẽjó rĩ ĩꞌdi ũndũwá ꞌbã iꞌdóŋá

\par }{\QB ĩꞌdi ị́jọ́ lịŋá pịrị rĩ fẽ ꞌbá pírí ãzị́táŋá ĩꞌdidrị̂ kí ãꞌị̃lépi rá rĩ ꞌbanî.

\par }{\QB Lẽ ícụ́ ĩꞌdi jãꞌdâ.




\par }\PsalmChap{112}{\SH ꞌBá Ãdróŋá rulépi rĩ kí adru ũkpó ru jãꞌdâ
\par }
{\Q \VerseOne{1}Ĩmi ịcụ́
{\ND{Úpí}} ꞌi!

\par }{\Q ꞌBá
{\ND{Úpí}} ní ãrútáŋá fẽlépi,

\par }{\QB ãzíla ãzị́táŋá ĩꞌdidrị̂ kí vú ũbĩlépi rá rĩ la adru ãyĩkõ agá.


\par }{\Q \VS{2}ꞌBá múké rĩ ꞌbã anzị kí adru ũkpó trũ ụ̃nọ́kụ́ gá ꞌdâ,

\par }{\QB anzị ĩꞌdidrị̂ kí adru drị̃lẹ́ba rú.


\par }{\Q \VS{3}ꞌBá ĩꞌdidrị̂ kí adru kápa trũ ãzíla málĩ trũ,

\par }{\QB ị́jọ́ mgbã ĩꞌbadrị̂ kí adru jãꞌdâ.


\par }{\Q \VS{4}Ị́nị́ sĩ dị̃zã la dị̃ ꞌbá múké rĩ ꞌbaní,

\par }{\QB ĩꞌdi ásị́ ị̃gbẹ́ ru, ị́jọ́ múké rĩ ga kí ásị́ la gá ị́jọ́ pịrị rĩ be tré.


\par }{\Q \VS{5}ꞌBá bĩsírã ngalépi ásị́ pịrị sĩ rĩ ꞌi,

\par }{\QB ĩꞌdi séndẽ fẽ ꞌbá ꞌbaní mọ̃rị́ ru ásị́ mgbã sĩ rĩ la adru drị̃lẹ́ba rú.


\par }{\Q \VS{6}ꞌBá múké rĩ ꞌbã ị́jọ́ icó ãvĩlé ku,

\par }{\QB ála rĩ ĩꞌdi ị́jọ́ igálé jãꞌdâ.


\par }{\Q \VS{7}Icó idélé ụ̃rị̃ sĩ ị́jọ́ akụ́lépi ũnzí rĩ kí sĩ ku,

\par }{\QB ãꞌị̃táŋá ĩꞌdidrị̂ la pá tu ũkpó ru ãzíla ĩꞌdi ásị́ ꞌbã
{\ND{Úpí}} drị̃ gá.


\par }{\Q \VS{8}Ásị́ lã icó umvúlé jõku icó idélé ụ̃rị̃ sĩ ku,

\par }{\QB kpere ĩꞌdiní ndre agá la mẹ́rọ́ꞌbá ĩꞌdidrị̂ ꞌbaní ị̃lị̃kị̃ agá rá.


\par }{\Q \VS{9}Ĩꞌdi ãko fẽ ꞌbá ãko kóru rĩ ꞌbaní ásị́ pírí sĩ,

\par }{\QB ásị́ ị̃gbẹ̃ ĩꞌdidrị̂ icó ukólé ku,

\par }{\QB ĩꞌdi adru ꞌbá ũkpó la ãzíla ála ĩꞌdiní ãrútáŋá fẽ rá.


\par }{\Q \VS{10}ꞌBá ũnzí rĩ drĩ kí ị́jọ́ ĩꞌdi ꞌbã idélé rĩ kí ndre ꞌbo, kí acá ũmbã sĩ,

\par }{\QB kí trị́trị́ na ãzíla kí ãvĩ rá,

\par }{\QB ásị́ ꞌbãŋá ĩꞌbadrị̂ la ukó kpítã rá.




\par }\PsalmChap{113}{\SH {\ND{Úpí}} ịcụ́jó mũkẽ ĩꞌdi ꞌbã ngalé rĩ kî sĩ
\par }
{\Q \VerseOne{1}Ĩmi ãtiꞌbo
{\ND{Úpí}} drị́ ꞌdĩ,

\par }{\QB ĩmi ịcụ́
{\ND{Úpí}} ꞌi

\par }{\Q ĩmi ịcụ́
{\ND{Úpí}} ꞌbã rụ́!


\par }{\QB \VS{2}Lẽ ị́cụ́
{\ND{Úpí}} ꞌbã rụ́,

\par }{\Q úꞌdîꞌda ãzíla jãꞌdâ.


\par }{\QB \VS{3}Iꞌdójó ị̃tụ̂ ꞌbã ãfũ agá kpere ị̃tụ̂ ꞌbã ꞌde agá,

\par }{\Q ĩmi ịcụ́
{\ND{Úpí}} ꞌbã rụ́!


\par }{\QB \VS{4}{\ND{Úpí}} la sụ́rụ́ pírí kí drị̃ ce nĩ,

\par }{\Q dị̃zã ĩꞌdidrị̂ alị ꞌbụ̃ kí rá.


\par }{\QB \VS{5}ꞌBá ãzí ãlu cécé
{\ND{Úpí}} Ãdróŋá ãmadrị̂ áni la ꞌdáyụ.

\par }{\Q Ĩꞌdi uꞌá ãngũ ụrụ gá rĩ gá,


\par }{\QB \VS{6}wó ꞌbã ru vụ̃rụ́lẹ́

\par }{\Q sĩ ị́jọ́ ꞌbụ̃gá ãzíla ụ̃nọ́kụ́ gá rĩ kí ndrejó.


\par }{\QB \VS{7}Ĩꞌdi ꞌbá lẽmẽrí rĩ kí inga angájó pụ́trụ́ agâlé,

\par }{\Q ĩꞌdi ꞌbá ị́jọ́ ꞌbã ndẽlé rá rĩ kí inga ũcõgõ agá rĩ sĩ rá


\par }{\QB \VS{8}ãzíla ĩꞌdi kí ꞌbã drị̃lẹ́ka kí abe ãngũ ãlu gá,

\par }{\Q ꞌbá drị̃lẹ́ka ꞌbadrị̂ kí abe.


\par }{\QB \VS{9}Ĩꞌdi ãrútáŋá fẽ ũkú úndó rĩ ní rá,

\par }{\Q ĩꞌdi ĩꞌdi fẽ uꞌálé ãyĩkõ sĩ ĩꞌdiní fẽjó la ĩꞌdiní anzị kí tịjó rá rĩ sĩ.

\par }{\QB Ĩmi ịcụ́
{\ND{Úpí}} ꞌi!




\par }\PsalmChap{114}{\SH Úngó ụ̃mụ̃ sĩ alịjó ꞌbá drị̃gâsĩ rĩ drị̂ ꞌi
\par }
{\Q \VerseOne{1}ꞌBá Ịsịrayị́lị̃ drị̂ kí mụ Mị̃sị́rị̃ aꞌbelé ꞌbo,

\par }{\QB ꞌbá Yãkóꞌbõ drị̂ kí mụ ãngũ kí ándrá sĩ adrujó ãmị́yọ́ŋá rĩ aꞌbelé ꞌbo,


\par }{\Q \VS{2}Yụ́dã acá dó ꞌbá
{\ND{Úpí}} drị́ ãlá rĩ kî rú,

\par }{\QB Ịsịrayị́lị̃ acá dó ꞌbá ĩꞌdi ãni la rú.


\par }{\Q \VS{3}Mĩrĩ ika rĩ ndre ị́jọ́ ꞌdĩ kí íni ãzíla mvu ụ́ngụ́ gá,

\par }{\QB mĩrĩ Yõrĩdánĩ tu pá dịŋá gá cí.


\par }{\Q \VS{4}ꞌBé umvú cécé kãbĩlógó kí áni,

\par }{\QB túpũ umvú kí cécé kãbĩlõmvaka kí áni.


\par }{\Q \VS{5}Ãꞌdu idé ru mĩrĩ mí be nĩ yã, míní mvujó apájó rá gá?

\par }{\QB Mi mĩrĩ Yõrĩdánĩ, ítu pá dịŋá gá cí la ãꞌdu sĩ yã?


\par }{\Q \VS{6}Ĩmi ꞌbé ãmbogo ꞌdĩ, ĩmi umvú ị̃ndrị́ kí áni nĩ yã?

\par }{\QB Ĩmi ꞌbé were ꞌdĩ, ĩmi umvú kãbĩlõmvaka kí áni ãꞌdu sĩ yã?


\par }{\Q \VS{7}Ụ̃nụ́kụ̂ ími ụrụꞌbá ꞌbã yã yã
{\ND{Úpí}} ꞌbã amụ́ŋá sĩ,

\par }{\QB Ãdróŋá Yãkóꞌbõ drị̂ la adrujó cí rĩ sĩ.


\par }{\Q \VS{8}Uja andrá írã ãngũ ị̃yị́ ꞌbã sĩ tị̃jó la rú,

\par }{\QB ãzíla fẽ ándrá írã ũkpó rĩ kí ụrụꞌbá gá kídí ní agájó nĩ.




\par }\PsalmChap{115}{\SH Ãdróŋá mgbã rĩ lú ãlu
\par }
{\Q \VerseOne{1}Dị̃zã ꞌba adru ãmaní ku
{\ND{Úpí}}, ꞌbã adru ãmaní ku,

\par }{\QB ꞌbã adru lú rụ́ mídrị̂ ní áꞌdụ̂sĩ,

\par }{\QB ãꞌdusĩku lẽtáŋá mídrị̂ ukó ku ãzíla ími ásị́ ị̃gbẹ́ ru.


\par }{\Q \VS{2}Sụ́rụ́ kí ị́jọ́ zị,

\par }{\QB “Ãdróŋá ĩꞌbadrị̂ íngõlé la ãꞌdusĩ yã?”


\par }{\Q \VS{3}Ãdróŋá ãmadrị̂ gá ꞌbụ̃ gâlé ꞌdã,

\par }{\QB ĩꞌdi ị́jọ́ ĩꞌdiní lẽlé rĩ idé cécé ĩꞌdiní lẽlé rĩ áni.


\par }{\Q \VS{4}Ãdroŋa ĩꞌbadrị̂ kí ãdroŋa idélé gólũdĩ sĩ ãzíla sílĩvã sĩ rĩ kî

\par }{\QB ꞌbá ꞌbã kí idélé drị́ sĩ nĩ rĩ kî.


\par }{\Q \VS{5}Kí tị trũ, wó jọ kí ị́jọ́ ku,

\par }{\QB kí mịfị́ trũ wó ndre kí ãngũ ku.


\par }{\Q \VS{6}Kí bị́lẹ́ trũ wó icó kí ị́jọ́ arelé ku,

\par }{\QB kí ũmvu trũ wó icó kí ãko ãzí ãjị́ ngụ̃lé ku.


\par }{\Q \VS{7}Kí drị́ trũ wó icó kí ị́jọ́ ngalé kí drị́ sĩ ku,

\par }{\QB kí pá trũ wó icó kí acị́lé ku,

\par }{\QB icó kí ị́jọ́ jọlé ụ́ꞌdụ́kọ́ sĩ ku.


\par }{\Q \VS{8}Lẽ ꞌbá ãdroŋa ꞌdĩ áni rĩ kí idélépi rĩ ꞌbã adru kí ũkpó kóru,

\par }{\QB ãzíla ꞌbá ásị́ ꞌbãlépi kí drị̃ gá rĩ ꞌbã adru kí vâ ũkpó kóru.


\par }{\Q \VS{9}Ịsịrayị́lị̃, ĩꞌbã ĩmi ásị́
{\ND{Úpí}} drị̃ gá,

\par }{\QB ĩꞌdi ĩmi ãzãko ãzíla ĩꞌdi ĩmi tã mba nĩ.


\par }{\Q \VS{10}Ĩmi ãtalo Ãrọ́nị̃ drị́ jó gá ꞌdĩ, ĩꞌbã ĩmi ásị́
{\ND{Úpî}} drị̃ gá

\par }{\QB ĩꞌdi ꞌbá ĩmi ãzãkolépi ãzíla ĩmi tãmbalépi nĩ rĩ ꞌi.


\par }{\Q \VS{11}Ĩmi ꞌbá
{\ND{Úpí}} ụ̃rị̃lépi ꞌdĩ, ĩꞌbã ĩmi ásị́ ĩꞌdi drị̃ gá,

\par }{\QB ĩꞌdi ꞌbá ĩmi ãzãkolépi ãzíla ĩmi tãmbalépi nĩ rĩ ꞌi.


\par }{\Q \VS{12}{\ND{Úpí}} igá ãma ị́jọ́ ꞌbo ãzíla ĩꞌdi ãmaní sụ̃sụ́ wi rá,

\par }{\QB ĩꞌdi Ịsịrayị́lị̃ ní sụ̃sụ́ wi rá,

\par }{\QB ĩꞌdi sụ̃sụ́ wi lị́cọ́ Ãrọ́nị̃ drị̂ ní rá.


\par }{\Q \VS{13}{\ND{Úpí}} la ꞌbá ĩꞌdiní ãrútáŋá fẽlépi rĩ ꞌbaní sụ̃sụ́ wi rá,

\par }{\QB ꞌbá ãmbógó rú rĩ kí ꞌbá adrulépi ãmbógó ru ku rĩ kí abe.


\par }{\Q \VS{14}{\ND{Úpí}} ꞌbã fẽ ĩminí tịlé ãzíla kpẹ̃lé kpẹ̃kpẹ̃,

\par }{\QB ĩmi ꞌi ãzíla anzị ĩmidrị̂ kí abe.


\par }{\Q \VS{15}{\ND{Úpí}} ꞌbụ̃ kí ꞌbãlépi ụ̃nọ́kụ́ be rĩ

\par }{\QB ꞌbã wi ĩminí sụ̃sụ́.


\par }{\Q \VS{16}ꞌBụ̃ ụrụgá wị́lị́wị́lị́ rĩ
{\ND{Úpí}} ãni,

\par }{\QB wó fẽ ụ̃nọ́kụ̂ ꞌbá ꞌbanî.


\par }{\Q \VS{17}ꞌBá drãlépi rá rĩ ịcụ́ kí
{\ND{Úpí}} ꞌi ku,

\par }{\QB ꞌbá filépi ị̃nádrị̃ gá ꞌbo rĩ ịcụ́ kí
{\ND{Úpí}} ꞌi ku.


\par }{\Q \VS{18}Wó ãma icó
{\ND{Úpî}} rụ́ ịcụ́lé rá la ãma ꞌi,

\par }{\QB iꞌdójó úꞌdîꞌda ãzíla jãꞌdâ.

\par }{\Q Ĩmi ịcụ́
{\ND{Úpî}} rụ́.




\par }\PsalmChap{116}{\SH Ãwãꞌdĩfô fẽjó Ãdróŋá ní ĩꞌdiní ꞌbá pajó drã agá rĩ sĩ
\par }
{\Q \VerseOne{1}Álẽ
{\ND{Úpî}} rá, ãꞌdusĩku are ma mání ĩꞌdi umve agá,

\par }{\QB umvi ị́jọ́ mání zịlé ĩꞌdi tị gá rĩ rá.


\par }{\Q \VS{2}Sáwã pírí sĩ mání ĩꞌdi zị agâ,

\par }{\QB Ĩꞌdi áma tị are rá.


\par }{\Q \VS{3}Ĩbáká drã drị̂ ce ma ágágá,

\par }{\QB ãzá drãjó ꞌbụ́gá rĩ rụ ma rá,

\par }{\QB má ịsụ́ ũcõgõ ãzíla ụ̃rị̃ rụ dó ma rá.


\par }{\Q \VS{4}ꞌDã ꞌbã ũngúkú gá, má umve dó rụ́
{\ND{Úpí}} drị̂,

\par }{\QB “{\ND{Úpí}}, má aꞌị́ mi, ípa mání ma fô!”


\par }{\Q \VS{5}{\ND{Úpí}} ꞌbã ásị́ ị̃gbẹ́ ru ãzíla ãlá ru,

\par }{\QB Ãdróŋá ãmadrị̂ ꞌbã ásị́ ndrĩ ãmaní rá.


\par }{\Q \VS{6}{\ND{Úpí}} la ꞌbá ũkpõ kóru rĩ kí tãmba rá,

\par }{\QB mání ándrá adrujó drã sị́gá rĩ sĩ, pa ma rá.


\par }{\Q \VS{7}Ásị́ mádrị̂, mí adru ũkpó ru

\par }{\QB ãꞌdusĩku
{\ND{Úpí}} ri adrulé má be múké.


\par }{\Q \VS{8}{\ND{Úpí}} pa ma drã agá rá,

\par }{\QB fẽ áma mị́ndrẹ ní ụngụ́jó rá

\par }{\QB ãzíla mba áma tã mání sĩ aꞌdéjó ku.


\par }{\Q \VS{9}Ị́jọ́ ꞌdĩ sĩ ma dó acị́
{\ND{Úpí}} drị̃lẹ́ gá,

\par }{\QB ãngũ ꞌbá ídri rĩ ꞌbadrị̂ agá.


\par }{\Q \VS{10}Má ãꞌị̃ mi rá ị́jọ́ ꞌdĩ sĩ ájọ dó sĩ míní,

\par }{\QB “Îkpã dó ma ambamba.”


\par }{\Q \VS{11}Mání táni uꞌá gá ụ̃rị̃ sĩ rá tí ájọ,

\par }{\QB “ꞌBá ãzí sĩ icójó ásị́ ꞌbãjó drị̃ la gá rá la ꞌdáyụ.”


\par }{\Q \VS{12}Ma dó
{\ND{Úpí}} ní ãꞌdu fẽ

\par }{\QB mũkẽ pírí ĩꞌdiní idélé mání rĩ kî sĩ?


\par }{\Q \VS{13}Ma
{\ND{Úpí}} ní wáyĩnĩ ají fẽlé fẽtáŋá ru,

\par }{\QB sĩ ĩꞌdiní ãwãꞌdĩfô fẽjó ĩꞌdiní áma pajó rĩ sĩ.


\par }{\Q \VS{14}Ma ũyõ mání nalé rĩ kí ꞌbã ị́jọ́ idé
{\ND{Úpí}} ní rá,

\par }{\QB ma kí idé ꞌbá ĩꞌdidrị̂ kí drị̃lẹ́ gá pírí.


\par }{\Q \VS{15}ꞌBá ãlá rĩ kí
{\ND{Úpí}} ní ãko ãjẹ̃ rú rĩ áni,

\par }{\QB ĩꞌbã ãzí ãlu la drĩ drã ꞌbo ĩꞌdi
{\ND{Úpí}} ásị́ gá ũcõgõ ají ndẽ rá.


\par }{\Q \VS{16}{\ND{Úpí}}, ma ãtíꞌbó mídrị̂ ꞌi,

\par }{\QB ãtíꞌbó mídrị́ ũkú ru rĩ ꞌbã ngọ́pị ꞌi.

\par }{\QB Ítrũ ma ị́jọ́ áma umbélépi rĩ kí agá ꞌbo.


\par }{\Q \VS{17}Ma ídétáŋá ãwãꞌdĩfô rú rĩ idé mínî,

\par }{\QB ãzíla ma dó rụ́
{\ND{Úpí}} drị̂ umve.


\par }{\Q \VS{18}Ma ũyõ mání sõlé
{\ND{Úpí}} ní rĩ tã mba rá,

\par }{\QB ꞌbá pírí ĩꞌdidrị̂ kí drị̃lẹ́ gá ma kí idé rá.


\par }{\Q \VS{19}Ĩmi ꞌbá Yẹ̃rụ́sãlẹ́mụ̃ gá ꞌdĩ,

\par }{\QB Ĩmi ịcụ́
{\ND{Úpí}} ꞌi

\par }{\Q Lị́cọ́ ꞌa Jó
{\ND{Úpí}} drị̂ andregá.




\par }\PsalmChap{117}{\SH {\ND{Úpí}} rụ́ ịcụ́jó rĩ
\par }
{\Q \VerseOne{1}Sụ́rụ́ pírí ꞌbã ịcụ́ kí
{\ND{Úpí}} ꞌi,

\par }{\QB ꞌbá pírí ꞌbã ịcụ́ kí ĩꞌdi.


\par }{\Q \VS{2}Lẽtáŋá ĩꞌdiní sĩ ãma lẽjó rĩ ĩꞌdi lẽtáŋá ukólépi ku rĩ ꞌi,

\par }{\QB ãzíla ásị́ ị̃gbẹ̃ ĩꞌdidrị̂ la adru jãꞌdâ.

\par }{\Q Ĩmi ịcụ́
{\ND{Úpí}} ꞌi!




\par }\PsalmChap{118}{\SH Ãwãꞌdĩfô fẽjó ãꞌdị́ ndẽŋá sĩ rĩ
\par }
{\Q \VerseOne{1}Ífẽ ãwãꞌdĩfô
{\ND{Úpí}} nî ãꞌdusĩku ĩꞌdi múké,

\par }{\QB “Lẽtáŋá ĩꞌdidrị̂ ĩꞌdi jãꞌdâ.”


\par }{\Q \VS{2}ꞌBá Ịsịrayị́lị̃ drị̂ ꞌbã jọ kí,

\par }{\QB “Lẽtáŋá ĩꞌdidrị̂ ĩꞌdi jãꞌdâ.”


\par }{\Q \VS{3}ꞌBá lị́cọ́ Ãrọ́nị̃ drị̂gá rĩ ꞌbã jọ kí,

\par }{\QB “Lẽtáŋá ĩꞌdidrị̂ ĩꞌdi jãꞌdâ.”


\par }{\Q \VS{4}ꞌBá
{\ND{Úpî}} ụ̃rị̃lépi rĩ ꞌbã jọ kí,

\par }{\QB “Lẽtáŋá ĩꞌdidrị̂ ĩꞌdi jãꞌdâ.”


\par }{\Q \VS{5}Ũcõgõ mádrị̂ agá, má awá
{\ND{Úpî}} drị̃lẹ́ gá,

\par }{\QB umvi ma rá ãzíla fẽ mání drị̃lẹ́mgbọ rá.


\par }{\Q \VS{6}{\ND{Úpí}} ĩꞌdi má be cí. Má icó idélé ụ̃rị̃ sĩ ku.

\par }{\QB ꞌBá ꞌbá ru rĩ icó dó márụ́ rá rĩ gá ãꞌdu idélé?


\par }{\Q \VS{7}{\ND{Úpí}} ĩꞌdi má be cí, ĩꞌdi ꞌbá áma ãzãkolépi rĩ ꞌi.

\par }{\QB Ma dó mẹ́rọ́ꞌbá mádrị̂ kí ndre ꞌbá mání ndẽlé rá la rú.


\par }{\Q \VS{8}Ĩꞌdi múké sĩ ru zị̃jó
{\ND{Úpî}} agá

\par }{\QB ndẽ ásị́ tị̃jó ꞌbá drị̃ gá rĩ rá.


\par }{\Q \VS{9}Ĩꞌdi múké sĩ ru zị̃jó
{\ND{Úpí}} agá,

\par }{\QB ndẽ ásị́ tị̃jó drị̃lẹ́ka kí drị̃ gá rĩ rá.


\par }{\Q \VS{10}Sụ́rụ́ pírí ce kí ma rị́,

\par }{\QB wó ũkpó
{\ND{Úpí}} drị̂ sĩ, má ị̃lị̃kị̃ kí rá.


\par }{\Q \VS{11}Ce kí ma wókõ pírí gâsĩ,

\par }{\QB wó ũkpó
{\ND{Úpí}} drị̂ sĩ, má ị̃lị̃kị̃ kí rá.


\par }{\Q \VS{12}Tra kí ru áma andregá cécé ãnụ́kụ́fị́ ꞌbã kí ru trajó rĩ áni,

\par }{\QB na kí sị́ áma drị̃ gá cécé ãcí velépi ụ́ꞌdụ́kọ́ trũ rĩ áni,

\par }{\QB wó ũkpó
{\ND{Úpí}} drị̂ sĩ, má ị̃lị̃kị̃ kí rá.


\par }{\Q \VS{13}Mẹ́rọ́ꞌbá mádrị̂ ụ̃ꞌbị̃ kí ásị́ pírí sĩ lẽjó áma ꞌdịjó,

\par }{\QB wó
{\ND{Úpí}} pa ma kí drị́gá rá.


\par }{\Q \VS{14}{\ND{Úpí}} la mání ũkpó fẽ nĩ ãzíla ĩꞌdi áma tãmba nĩ,

\par }{\QB acá dó sĩ ꞌbá áma palépi rĩ rú.


\par }{\Q \VS{15}Ála úngó ãyĩkõ drị̂ kí ngo ãꞌdị́ ndẽŋá drị̂ kí abe

\par }{\QB hémã ꞌbá ãlá rĩ ꞌbadrị̂ kí agá,

\par }{\QB “Ũkpõ
{\ND{Úpí}} drị́ ãmbógó rĩ sĩ idé ị́jọ́ ꞌdĩ nĩ.

\par }{\Q {\ND{Úpí}} ꞌbã drị́ ãndá rĩ idé ị́jọ́ ũkpó la kî!


\par }{\QB \VS{16}{\ND{Úpí}} inga ru drị́ ãndá rĩ ụrụgá fẽ sĩ ãmaní ãꞌdị́ ndẽlé rá,

\par }{\QB {\ND{Úpí}} ꞌbã drị́ ãndá rĩ idé ị́jọ́ ũkpó la kî!”


\par }{\Q \VS{17}Má icó drãlé ku wó rá la sĩ ma adru ídri rú,

\par }{\QB ãzíla ma dó sĩ ị́jọ́
{\ND{Úpí}} ní idélé rĩ kí ũlũ.


\par }{\Q \VS{18}{\ND{Úpí}} fẽ mání pángá ũkpó ru,

\par }{\QB wó fẽ ádrã gẹ̃rị̃ sĩ ku.


\par }{\Q \VS{19}Ínzị̃ mání kẹ̃jị́ ị́jọ́ pịrị rĩ drị̂ ꞌi,

\par }{\QB Ma dó sĩ fi agá ãzíla ma dó sĩ ãwãꞌdĩfô fẽ
{\ND{Úpí}} nî.


\par }{\Q \VS{20}ꞌDĩ kẹ̃jị́tị
{\ND{Úpí}} drị̂ ꞌi,

\par }{\QB ꞌbá ãlá rĩ ꞌbaní sĩ fijó agâlé rĩ ꞌi.


\par }{\Q \VS{21}Ma míní ãwãꞌdĩfô fẽ, ãꞌdusĩku mí umvi ma rá,

\par }{\QB mí acá dó ꞌbá áma palépi rĩ rú ꞌbo.


\par }{\Q \VS{22}Írã ꞌbá jó sịlépi rĩ ꞌbã kí gãlé sĩ rĩ

\par }{\QB acá dó ãko ụ̃rọ̃drị́ trũ ãndânĩ pírí.


\par }{\Q \VS{23}{\ND{Úpí}} idé ị́jọ́ ꞌdĩ nĩ,

\par }{\QB ị́jọ́ ĩꞌdi ꞌbã idélé ꞌdĩ ãma mịfị́ gá ụ̃sụ̃táŋá rú!


\par }{\Q \VS{24}ꞌDĩ ụ́ꞌdụ́
{\ND{Úpí}} drị́ ĩꞌdiní sĩ ãꞌdị́ ndẽjó rĩ ꞌi,

\par }{\QB lẽ ãma idé kí ụ̃mụ̃, lẽ ãma uꞌá kí dó sĩ ãyĩkõ sĩ!


\par }{\Q \VS{25}Ípa ãma,
{\ND{Úpí}}, ípa ãma!

\par }{\QB {\ND{Úpí}} ífẽ ãmaní ãꞌdị́ ndẽlé fô!


\par }{\Q \VS{26}ꞌBá amụ́lépi
{\ND{Úpí}} ꞌbã rụ́ sĩ rĩ ĩꞌdi drị̃lẹ́ba rú.

\par }{\QB Ãwi míní sụ̃sụ́ angájó jó
{\ND{Úpí}} drị̂ agá.


\par }{\Q \VS{27}{\ND{Úpí}} ĩꞌdi Ãdróŋá ꞌi, fẽ dị̃zã ĩꞌdidrị̂ ní dị̃lé ãma drị̃ gá ꞌbo.

\par }{\Q Ĩmi umbé dó ãnãkpá idétáŋá ru rĩ ĩbáká sĩ áló

\par }{\QB ãlĩtárĩ drị̂ ụrụꞌbá gá.


\par }{\Q \VS{28}Mi Ãdróŋá mádrị̂ ꞌi, ãzíla áfẽ míní ãwãꞌdĩfô,

\par }{\QB ma ị́jọ́ míní idélé ụ̃sụ̃táŋá ru rĩ kí vú nze.


\par }{\Q \VS{29}Ífẽ ãwãꞌdĩfô
{\ND{Úpí}} ní, ãꞌdusĩku ĩꞌdi múké,

\par }{\QB ãzíla Lẽtáŋá ĩꞌdidrị̂ ĩꞌdi jãꞌdâ.




\par }\PsalmChap{119}{\SH Ãzị́táŋá
{\ND{Úpí}} drị̂ kî
\par }
{\Q \VerseOne{1}ꞌBá gẹ̃rị̃ ĩꞌbadrị̂ ꞌbã kí sĩ adrujó kpị ãzíla ị́jọ́ ũnzĩ ngalépi ku,

\par }{\QB ímbátáŋá
{\ND{Úpí}} drị̂ kí tã mbalépi rá rĩ kí drị̃lẹ́ba rú.


\par }{\Q \VS{2}ꞌBá ãzị́táŋá
{\ND{Úpí}} drị̂ kí vú ũbĩlépi

\par }{\QB ãzíla kí tãmbalépi ásị́ pírí sĩ rĩ kí drị̃lẹ́ba rú.


\par }{\Q \VS{3}Idé kí ị́jọ́ ũnzí ku,

\par }{\QB kí acị́ gẹ̃rị̃
{\ND{Úpí}} drị̂ kí agâ sĩ.


\par }{\Q \VS{4}Mí azị ándrá ãmaní sĩ ãzị́táŋá míní imbálé ãmaní ꞌdĩ

\par }{\QB kí tã mbajó múké-múké.


\par }{\Q \VS{5}Ị́jọ́ mání idélé rĩ kí agá ádrĩ tá ãzị́táŋá mídrị̂ kí tãmba rá la

\par }{\QB ma tá pá tu mgbemgbe sĩ ị́jọ́ míní azịlé rĩ kí idéjó rá.


\par }{\Q \VS{6}Ma icó dó adrulé drị̃nzá sĩ ku,

\par }{\QB ádrĩ ãzị́táŋá míní azịlé mání ꞌdĩ kí tãmba pírí rĩ gá.


\par }{\Q \VS{7}Ma ími ịcụ́ ásị́ mgbã sĩ

\par }{\QB mání ị́jọ́ lịŋá mídrị́ pịrị rĩ kí ụ̃nị̃jó rĩ sĩ.


\par }{\Q \VS{8}Ma ãzị́táŋá mídrị̂ kí tãmba rá,

\par }{\QB mí aꞌbejõ ma ku fô!


\par }{\Q \VS{9}ꞌBá kãrị́lẹ̃ rú rĩ la icó ru ídri tãmbalé ãlá ru rá rĩ gá íngoní ru yã?

\par }{\QB Ĩꞌdiní ãzị́táŋá mídrị̂ kí vú ũbĩjó rĩ sĩ.


\par }{\Q \VS{10}Ma ími ndrụ̃ áma ásị́ pírí sĩ,

\par }{\QB ífẽ jõ ámụ mání abá trũ ãzị́táŋá mídrị̂ kí agá rĩ sĩ ãmvé ku fô!


\par }{\Q \VS{11}Ámba ị́jọ́ mídrị̂ kí tã áma ásị́ gá rá,

\par }{\QB má iza rú dó sĩ ị́jọ́ ími ụrụꞌbá gá ku.


\par }{\Q \VS{12}{\ND{Úpí}}, ma ími ịcụ́,

\par }{\QB mí imbá ma ãzị́táŋá mídrị̂ kí sĩ.


\par }{\Q \VS{13}Áma tị sĩ,

\par }{\QB ma ãzị́táŋá mídrị́ pírí ãfũlépi ími tị gá rĩ kí la.


\par }{\Q \VS{14}Ma ãyĩkõ sĩ mání ãzị́táŋá mídrị̂ kí vú ũbĩjó rĩ sĩ

\par }{\QB cécé ꞌbá málĩ trũ rĩ ꞌbã uꞌájó ãyĩkõ sĩ rĩ áni.


\par }{\Q \VS{15}Ma ị́jọ́ ũrã ãzị́táŋá mídrị̂ kí drị̃ gá

\par }{\QB ãzíla áꞌbã ásị́ gẹ̃rị̃ mídrị̂ kí drị̃ gá.


\par }{\Q \VS{16}Ma uꞌá ãyĩkõ sĩ ãzị́táŋá mídrị́ ꞌdĩ kí sĩ,

\par }{\QB má icó ị́jọ́ ãvĩlé kí drị̃ gá ku


\par }{\Q \VS{17}Mí adru ãtíꞌbó mídrị̂ be mũkẽ sĩ ãzíla ma dó sĩ uꞌá ídri rú,

\par }{\QB ma dó sĩ ị́jọ́ mídrị̂ tã mba benĩ.


\par }{\Q \VS{18}Ínzị̃ áma mịfị́ kí, ma dó sĩ

\par }{\QB ị́jọ́ ũnĩ-ambamba ãzị́táŋá mídrị̂ agá rĩ kí ndre.


\par }{\Q \VS{19}Ma uꞌá ụ̃nọ́kụ́ drị̃ gá ꞌdâ sáwã were,

\par }{\QB lẽ ízị̃ mání ãzị́táŋá mídrị̂ kí ku.


\par }{\Q \VS{20}Áꞌbã áma ásị́,

\par }{\QB sĩ ị́jọ́ ụ̃nị̃jó ị́jọ́ lịŋá mídrị́ pịrị rĩ drị̃ gá sáwã pírí.


\par }{\Q \VS{21}Mí uzá ꞌbá drị̃ ũnzí ãzíla wãlé rá

\par }{\QB ãzíla ꞌbá fũlépi ãzị́táŋá mídrị̂ agá ãmvé rĩ kí drị̃ gá ꞌbo.


\par }{\Q \VS{22}Mí anzé ma idemará ãzíla uꞌdáŋá ĩꞌbadrị̂ agâlé rá,

\par }{\QB ãꞌdusĩku ámba ãzị́táŋá mídrị̂ kí tã rá.


\par }{\Q \VS{23}Ũpi anzị drĩ kí táni tị icí ãzíla ị́jọ́ itú áma drị̃ gá rá tí,

\par }{\QB ãtíꞌbó mídrị̂ la mụ ị́jọ́ ũrãlé ãzị́táŋá mídrị̂ kí drị̃ gá.


\par }{\Q \VS{24}Ãzị́táŋá mídrị̂ kí mání ãyĩkõ fẽ,

\par }{\QB kí áma imbá nĩ.


\par }{\Q \VS{25}Má aꞌdé vũ gá pụ́trụ́ agá, áma ũkpó ukó dó rá,

\par }{\QB ífẽ mání ũkpó ị́jọ́ mídrị̂ sĩ fô!


\par }{\Q \VS{26}Má iꞌda míní ị́jọ́ pírí mání idélé rĩ kí rá ãzíla mí umvi ma rá.

\par }{\QB Úꞌdîꞌda mí imbá dó ma ãzị́táŋá mídrị̂ kí sĩ.


\par }{\Q \VS{27}Íko áma ãzã sĩ ãzị́táŋá mídrị̂ kí vãjó,

\par }{\QB ãzíla ma dó sĩ ásị́ ꞌbã ímbátáŋá mídrị́ ụ̃sụ̃táŋá ru rĩ kí drị̃ gá.


\par }{\Q \VS{28}Áma ásị́ gá ụ̃rị̃ fi kí ũcõgõ be nĩ,

\par }{\QB ífẽ mání ũkpó ị́jọ́ mídrị̂ sĩ fô!


\par }{\Q \VS{29}Ífẽ má acị́ gẹ̃rị̃ ũnzí rĩ kí agâ sĩ ku,

\par }{\QB ãzíla mũkẽ mídrị̂ sĩ mí imbá mání ãzị́táŋá mídrị̂ ꞌi.


\par }{\Q \VS{30}Ápẽ ị́jọ́ pịrị rĩ ꞌbo,

\par }{\QB áꞌbã áma ásị́ sĩ ãzị́táŋá mídrị̂ tãmbajó.


\par }{\Q \VS{31}{\ND{Úpí}}, ma ãzị́táŋá mídrị̂ kí vú ũbĩ rá,

\par }{\QB lẽ mí aꞌbe ma drị̃nzá ịsụ́lé ku.


\par }{\Q \VS{32}Ma ãzị́táŋá mídrị̂ kí vú ũbĩ ásị́ pírí sĩ,

\par }{\QB ãꞌdusĩku mi mání ị́jọ́ vãŋá fẽ rá.


\par }{\Q \VS{33}{\ND{Úpí}}, mí imbá mání ãzị́táŋá mídrị̂ kí ꞌbã ífí,

\par }{\QB ãzíla ma dó sĩ kí vú ũbĩ sáwã pírí sĩ.


\par }{\Q \VS{34}Mí icé mání ãzị́táŋá mídrị̂ ꞌi ãzíla ma dó sĩ ĩꞌdi ãꞌị̃,

\par }{\QB ma ĩꞌdi tã mba áma ásị́ pírí sĩ.


\par }{\Q \VS{35}Íce áma drị̃ ãzị́táŋá mídrị̂ kí sĩ

\par }{\QB ãꞌdusĩku ma ãyĩkõ ịsụ́ kí agá.


\par }{\Q \VS{36}Ífẽ mání ãvá sĩ ãzị́táŋá mídrị̂ kí lẽjó,

\par }{\QB adru ãvá mání sĩ málĩ ndrụ̃jó áyụ rĩ ꞌi ku.


\par }{\Q \VS{37}Ífẽ áꞌbã ásị́ ãko ãzị́ kóru rĩ kí drị̃ gá ku,

\par }{\QB ãzíla ífẽ ị́jọ́ mídrị̂ ꞌbã fẽ mání ídri.


\par }{\Q \VS{38}Ímba ị́jọ́ míní azịlé ãtíꞌbó mídrị̂ ní rĩ tã,

\par }{\QB ị́jọ́ ꞌdĩ sĩ ála dó sĩ ími ụ̃rị̃ rá.


\par }{\Q \VS{39}Ípa ma úꞌdáŋá sĩ áma uꞌdájó mání sĩ idéjó ụ̃rị̃ sĩ rĩ kí agá,

\par }{\QB gẹ̃rị̃ míní ị́jọ́ lịjó rĩ ĩꞌdi múké.


\par }{\Q \VS{40}Índre, álẽ ãzị́táŋá míní imbálé rĩ kí ãvá sĩ,

\par }{\QB ífẽ mání ídri úꞌdí la ũnĩ mídrị̂ sĩ.


\par }{\Q \VS{41}{\ND{Úpí}} ífẽ mání lẽtáŋá mídrị́ ãmbógó rĩ sĩ,

\par }{\QB ãzíla patáŋá míní ị́jọ́ la azịjó mání rĩ ꞌi.


\par }{\Q \VS{42}ꞌDã ꞌbã ũngúkú gá, ma dó sĩ ị́jọ́ umvi ꞌbá áma uꞌdálépi rĩ kí tị gá rá

\par }{\QB ãꞌdusĩku mání áma ásị́ ꞌbãjó ị́jọ́ mídrị̂ kí drị̃ gá rĩ sĩ.


\par }{\Q \VS{43}Ífẽ sáwã pírí sĩ ájọ ị́jọ́ mgbã rĩ,

\par }{\QB ãꞌdusĩku áꞌbã ásị́ ị́jọ́ lịŋá mídrị̂ drị̃ gá.


\par }{\Q \VS{44}Ụ́ꞌdụ́ pírí sĩ ma ãzị́táŋá mídrị̂ kí vú ũbĩ,

\par }{\QB jãꞌdâ ãzíla ãsị̃ŋá kóru.


\par }{\Q \VS{45}Ma dó sĩ mụ adrulé drị̃lẹ́mgbọ agá

\par }{\QB ãꞌdusĩku má ụ̃ꞌbị̃ ímbátáŋá mídrị̂ kí vú ũbĩlé rá.


\par }{\Q \VS{46}Ma ãzị́táŋá mídrị̂ kí vú nzelé ũpi ꞌbaní

\par }{\QB ãzíla má icó adrulé drị̃nzá sĩ ku.


\par }{\Q \VS{47}Má ịsụ́ ãyĩkõ mání ãzị́táŋá mídrị̂ kí vú ũbĩjó rĩ sĩ

\par }{\QB ãꞌdusĩku álẽ kí rá.


\par }{\Q \VS{48}Áfẽ ãrútáŋá ãzị́táŋá mídrị́ mání lẽlé rĩ ꞌbaní rá,

\par }{\QB ma ị́jọ́ igá ímbátáŋá mídrị̂ kí drị̃ gá.


\par }{\Q \VS{49}Mí agá drĩ ị́jọ́ ándrá míní azịlé ãtíꞌbó mídrị̂ ní rĩ ꞌi,

\par }{\QB ị́jọ́ ꞌdĩ fẽ mání ásị́ ꞌbãŋá rá.


\par }{\Q \VS{50}Drị̃cịŋá mádrị̂ agá, má ịsụ́ ásị́ ũŋmĩŋá rá

\par }{\QB ãꞌdusĩku ị́jọ́ míní azịlé rĩ fẽ mání ídri rá.


\par }{\Q \VS{51}ꞌBá ãfó ru rĩ kí idemará idé mâsĩ ambamba,

\par }{\QB wó má uja ma bụ́lụ́ gá sĩ ãzị́táŋá mídrị̂ kí aꞌbejó ku.


\par }{\Q \VS{52}{\ND{Úpí}}, ma ị́jọ́ igá ị́jọ́ míní lịlé ándrá ídu rĩ kí drị̃ gá,

\par }{\QB kí áma ásị́ ũŋmĩ nĩ.


\par }{\Q \VS{53}Ádrĩ ꞌbá ũnzí rĩ kí ndre ãzị́táŋá mídrị̂ kí anu agá,

\par }{\QB ma acá ũmbã sĩ.


\par }{\Q \VS{54}Sáwã mádrị́ wereŋá mání sĩ uꞌájó ụ̃nọ́kụ́ drị̃ gá ꞌdâ ídri rĩ kí agá,

\par }{\QB ma úngó ãzị́táŋá mídrị̂ kí drị̃ gá rĩ kí ngo.


\par }{\Q \VS{55}{\ND{Úpí}}, ị́nị́ sĩ ma ị́jọ́ ũrã ími drị̃ gá,

\par }{\QB ị́jọ́ ꞌdĩ sĩ ma dó sĩ ãzị́táŋá mídrị̂ kí tã mba.


\par }{\Q \VS{56}Má ịsụ́ ãyĩkõ mádrị̂

\par }{\QB mání ãzị́táŋá mídrị̂ kí vú ũbĩjó rĩ sĩ.


\par }{\BB \par }
{\Q \VS{57}{\ND{Úpí}} mi ãko mání lẽlé ídri mádrị̂ agá pírí rĩ ꞌi,

\par }{\QB ána ũyõ sĩ ị́jọ́ mídrị̂ kí vú ũbĩjó.


\par }{\Q \VS{58}Ma ími ndrụ̃ áma ásị́ pírí sĩ.

\par }{\QB Ími ásị́ ꞌba adru mání ị̃gbẹ́ ru cécé míní ị́jọ́ lã azịjó ꞌbo rĩ áni.


\par }{\Q \VS{59}Mání ị́jọ́ ũrã agá ị́jọ́ mání ngalé rĩ kí drị̃ gá,

\par }{\QB má uja dó ma sĩ ãzị́táŋá mídrị̂ kí vú ũbĩjó.


\par }{\Q \VS{60}Sáwã izaŋá kóru,

\par }{\QB ma áma afụ sĩ ãzị́táŋá mídrị̂ kí vú ũbĩjó.


\par }{\Q \VS{61}ꞌBá ũnzí rĩ ụ̃ꞌbị̃ kí ímbá ꞌbelé sĩ áma agụjó ị́jọ́ ũnzí,

\par }{\QB wó má ãvĩ ị́jọ́ ãzị́táŋá mídrị̂ kí drị̃ gá ku.


\par }{\Q \VS{62}Má angá ími ị̃nzị̃lé ị́nị́ ágágá,

\par }{\QB ãꞌdusĩku ị́jọ́ lịŋá mídrị̂ kí pịrị.


\par }{\Q \VS{63}ꞌBá pírí ãzị́ ngalépi míní rĩ kí mâ wọ̃rị́ka kî

\par }{\QB ãzíla ꞌbá ãzị́táŋá mídrị̂ kí vú ũbĩlépi rĩ kí abe.


\par }{\Q \VS{64}{\ND{Úpí}}, ụ̃nọ́kụ̂ ga tré lẽtáŋá mídrị́ ãmbógó rĩ sĩ,

\par }{\QB mí imbá mání ãzị́táŋá mídrị̂ kî.


\par }{\Q \VS{65}{\ND{Úpí}}, mí idé ị́jọ́ ãtíꞌbó mídrị̂ be múké ꞌbo,

\par }{\QB cécé míní jọlé ị́jọ́ mídrị̂ agá rĩ áni.


\par }{\Q \VS{66}Ífẽ mání ũndũwã ãzíla ị́jọ́ nị̃ŋá,

\par }{\QB ãꞌdusĩku áꞌbã ásị́ ãzị́táŋá mídrị̂ kí drị̃ gá.


\par }{\Q \VS{67}Míní drĩ mání drị̃rịma fẽjó ku rĩ sĩ, ári ị́jọ́ ũnzí kí idélé,

\par }{\QB wó úꞌdîꞌda ma dó ị́jọ́ mídrị̂ vú ũbĩ rá.


\par }{\Q \VS{68}Mi ꞌbá múké la ãzíla mi ị́jọ́ múké rĩ kí nga,

\par }{\QB Mí imbá mání ãzị́táŋá mídrị̂ kî fô!


\par }{\Q \VS{69}ꞌBá ãfó ru rĩ kí ĩnzõ jọ áma ụrụꞌbá gá,

\par }{\QB wó ma ãzị́táŋá mídrị̂ kí vú ũbĩ áma ásị́ pírí sĩ.


\par }{\Q \VS{70}Vã kí ị́jọ́ ku,

\par }{\QB wó ma ãyĩkõ ịsụ́ ãzị́táŋá mídrị̂ agá.


\par }{\Q \VS{71}Ĩꞌdi múké míní mání drị̃rịma fẽjó rĩ sĩ,

\par }{\QB ãꞌdusĩku fẽ mání ãzị́táŋá mídrị̂ kí ụ̃nị̃jó.


\par }{\Q \VS{72}Ãzị́táŋá míní fẽlé rĩ kí mání ũnĩ-ambamba rú,

\par }{\QB ndẽ kí gólũdĩ ãzíla sílĩvã álĩfũ-álĩfũ kí rá.


\par }{\Q \VS{73}Íꞌbã ma rá ãzíla mi áma tã mba múké,

\par }{\QB ífẽ mání ị́jọ́ vãŋá, ị́jọ́ ꞌdĩ sĩ ma dó sĩ ãzị́táŋá mídrị̂ kí ụ̃nị̃.


\par }{\Q \VS{74}ꞌBá míní ãrútáŋá fẽlépi rá rĩ kí adru ãyĩkõ sĩ drĩ kí áma ndre,

\par }{\QB ãꞌdusĩku áꞌbã ásị́ ị́jọ́ míní jọlé rĩ drị̃ gá.


\par }{\Q \VS{75}{\ND{Úpí}}, ánị̃ rá ị́jọ́ míní lịlé rĩ kí ꞌbãngá pịrị,

\par }{\QB ãzíla ífẽ mání drị̃rịma ãꞌdusĩku ími ásị́ ꞌbã adrujó mgbã rĩ sĩ.


\par }{\Q \VS{76}Ífẽ lẽtáŋá mídrị́ ãmbógó rĩ ꞌbã ũmŋĩ áma ásị́,

\par }{\QB cécé míní ị́jọ́ lã azịjó ãtíꞌbó mídrị̂ ní rĩ áni.


\par }{\Q \VS{77}Ími ásị́ ꞌba adru mání ị̃gbẹ́ ru ãzíla ma dó sĩ uꞌá ídri rú,

\par }{\QB ãꞌdusĩku má ịsụ́ ãyĩkõ ãzị́táŋá mídrị̂ agá.


\par }{\Q \VS{78}Ífẽ ꞌbá ãfó ru rĩ ꞌba ịsụ́ kí drị̃nzá ĩꞌbã kí márụ́ ị́jọ́ usújó ĩnzõ rú rĩ sĩ,

\par }{\QB wó ma ꞌi rĩ gá ma ímbátáŋá mídrị̂ kí drị̃ gá ị́jọ́ ũrã.


\par }{\Q \VS{79}Ífẽ ãma icí ãma ꞌbá ími ị̃nzị̃lépi rá rĩ kí abe,

\par }{\QB kí ꞌbá pírí ãzị́táŋá mídrị̂ kí nị̃lépi rá rĩ kî.


\par }{\Q \VS{80}Ífẽ áma ásị́ ꞌbã adru ãlá ru ãzị́táŋá mídrị̂ kí vú ũbĩjó,

\par }{\QB ãzíla ífẽ má ịsụ́ drị̃nzá ku.


\par }{\Q \VS{81}Mání ími tẽ agá sĩ áma pajó
{\ND{Úpí}}, áma ũkpó de ru rá

\par }{\QB ãꞌdusĩku áꞌbã ásị́ ị́jọ́ mídrị̂ drị̃ gá.


\par }{\Q \VS{82}Áma mịfị́ ãndẽ kí dó ị́jọ́ míní azịlé rĩ ꞌbã ru idéjó rĩ drị̃ tẽjó ndrejó rĩ gá rá,

\par }{\QB ájọ, “Mi dó amụ́ áma ãzã kolé ãꞌdụtụ́rị̃?”


\par }{\Q \VS{83}Ma dó ãzị́ kóru cécé íníríkó wáyĩnĩ drị́ ꞌbelé ásé gá rĩ áni,

\par }{\QB wó má ãvĩ ị́jọ́ ãzị́táŋá mídrị̂ kí drị̃ gá ku.


\par }{\Q \VS{84}Ma dó ími tẽ sáwã íngõpí yã?

\par }{\QB Mi dó ꞌbá áma ĩcõcõŋãlépi rĩ kí drị̃ gá ị́jọ́ lị ãꞌdụtụ́ yã?


\par }{\Q \VS{85}ꞌBá ãfó ru ãzị́táŋá mídrị̂ kí ãꞌị̃lépi ku rĩ

\par }{\QB ga kí ꞌbụ́ sĩ áma ũgĩjó.


\par }{\Q \VS{86}Ãzị́táŋá mídrị̂ kí sĩ pírí ála ꞌbãngá ásị́ tị̃ rá,

\par }{\QB ípa ma ãꞌdusĩku ꞌbá kí áma ĩcõcõŋã ĩnzõ sĩ.


\par }{\Q \VS{87}Apá kí tí dó áma ꞌdị sĩ rá,

\par }{\QB wó má aꞌbe ãzị́táŋá mídrị̂ kí ku.


\par }{\Q \VS{88}Lẽtáŋá mídrị́ ãmbógó rĩ sĩ, ífẽ mání ídrĩ rá,

\par }{\QB ị́jọ́ ꞌdĩ sĩ ma dó sĩ ãzị́táŋá mídrị̂ kí vú ũꞌbĩ.


\par }{\Q \VS{89}{\ND{Úpí}}, ị́jọ́ mídrị̂ la adru jãꞌdâ,

\par }{\QB uja ꞌbãngá ru ꞌbụ̃gâlé ku.


\par }{\Q \VS{90}Ị́jọ́ mgbã mídrị̂ uja ru ꞌbá ílí pírí kí agá rĩ ꞌbaní ku,

\par }{\QB íꞌbã ándrá ụ̃nọ́kụ̂ rá ãzíla tu pá ãngũ la gá.


\par }{\Q \VS{91}Ãko pírí ace kí drĩ kpere ãndrũ ĩꞌbadrị́ ãngũ gá ãzị́táŋá mídrị̂ sĩ,

\par }{\QB ãꞌdusĩku kí pírí ãtiꞌbo mídrị̂ kî.


\par }{\Q \VS{92}Ãzị́táŋá mídrị̂ drĩ tá adru agá ị́jọ́ mání sĩ ãyĩkõ ịsụ́jó rĩ ꞌi ku la,

\par }{\QB ádrã tá nõ ũcõgõ mádrị̂ agá ꞌbo.


\par }{\Q \VS{93}Má icó ímbátáŋá mídrị̂ kí ãvĩlé ku,

\par }{\QB ãꞌdusĩku kí ị́jọ́ sĩ ímba áma tã ídri rú.


\par }{\Q \VS{94}Ma mí áni, ípa ma!

\par }{\QB Má ụ̃ꞌbị̃ ãzị́táŋá mídrị̂ kí vú ũbĩlé rá.


\par }{\Q \VS{95}ꞌBá ũnzí rĩ kí áma ũtẽ ꞌdịlé,

\par }{\QB wó ma ị́jọ́ ũrã ãzị́táŋá mídrị̂ kí drị̃ gá.


\par }{\Q \VS{96}Ị́jọ́ mání ụ̃nị̃lé rĩ agá átã ị́jọ́ pírí rĩ kí ꞌbã ãsị̃ŋá cí,

\par }{\QB wó ãzị́táŋá mídrị̂ ꞌbãngá ãsị̃ŋá kóru.


\par }{\Q \VS{97}Álẽ ãzị́táŋá mídrị̂ kí ãvá ãmbógó la sĩ!

\par }{\QB Ma ị́jọ́ ũrã kí drị̃ gá ị̃tụ̂rụ̃.


\par }{\Q \VS{98}Ị́jọ́ mídrị̂ fẽ kí má acá ũndũwá ru ndẽ mẹ́rọ́ꞌbá mádrị̂ kí rá,

\par }{\QB ãꞌdusĩku kí áma drị̃ ce sáwã pírí sĩ.


\par }{\Q \VS{99}Ma ị́jọ́ vã ndẽ ꞌbá áma imbálépi rĩ kí pírí rá,

\par }{\QB ãꞌdusĩku sáwã pírí sĩ ma ị́jọ́ ũrã ị́jọ́ mídrị̂ kí drị̃ gá.


\par }{\Q \VS{100}Ma ị́jọ́ vã ndẽ ꞌbá ãmbogo rú rĩ kí rá,

\par }{\QB ãꞌdusĩku ámba ãzị́táŋá mídrị̂ kí tã rá.


\par }{\Q \VS{101}Ásu áma pá ị́jọ́ ũnzí pírí rĩ kí agá ku,

\par }{\QB ãꞌdusĩku álẽ ãzị́táŋá mídrị̂ kí tãmbalé rá.


\par }{\Q \VS{102}Ágã drĩ ãzị́táŋá mídrị̂ kí ku,

\par }{\QB ãꞌdusĩku mi ímbápị mádrị̂ ꞌi.


\par }{\Q \VS{103}Ị́jọ́ mídrị̂ kí ãjị́ ambamba rú

\par }{\QB ndẽ kí átã ãnụ́ ãjị́ sĩ rá!


\par }{\Q \VS{104}Má ịsụ́ ũndũwã ãzị́táŋá mídrị̂ kí agá,

\par }{\QB ị́jọ́ ꞌdĩ sĩ ángụ̃ dó sĩ ị́jọ́ ũnzí rĩ kí pírí ũnzí


\par }{\Q \VS{105}Ị́jọ́ mídrị̂ ĩꞌdi lámbãŋá áma pá drị̂ ꞌi

\par }{\QB ãzíla ĩꞌdi dị̃zã rú gẹ̃rị̃ mání acị́jó rĩ agá.


\par }{\Q \VS{106}Ma ũyõ mání nalé rĩ tãmba,

\par }{\QB sĩ ãzị́táŋá mídrị̂ kí tãmbajó.


\par }{\Q \VS{107}{\ND{Úpí}}, drị̃cị́rị̃ mání ịsụ́lé rĩ dó ambamba,

\par }{\QB ífẽ má adru ídri rú cécé míní azịlé rĩ áni.


\par }{\Q \VS{108}{\ND{Úpí}}, mí ãꞌị̃ ịcụ́ŋá mání sĩ ími ịcụ́jó rĩ ꞌi,

\par }{\QB ãzíla mí imbá mání ãzị́táŋá mídrị̂ kî.


\par }{\Q \VS{109}Áma ídri sáwã pírí sĩ drị́lẹ́ ũnzĩ agá,

\par }{\QB wó má ãvĩ drĩ ị́jọ́ ãzị́táŋá mídrị̂ kí drị̃ gá ku.


\par }{\Q \VS{110}ꞌBá ũnzí rĩ ꞌbe kí ímbá sĩ áma rụjó,

\par }{\QB wó má icó ị́jọ́ mídrị̂ kí aꞌbelé ku.


\par }{\Q \VS{111}Ãzị́táŋá mídrị̂ kí málĩ míní fẽlé mání jãꞌdâ rĩ kî,

\par }{\QB ãꞌdusĩku kí áma ásị́ ní ãyĩkõ fẽ.


\par }{\Q \VS{112}Ma ãzị́táŋá mídrị̂ kí vú ũbĩ ásị́ pírí sĩ

\par }{\QB kpere mání drã agâ.


\par }{\Q \VS{113}Ángụ̃ ꞌbá ásị́sị́ŋá ị̃rị̃ trũ rĩ kí ũnzí,

\par }{\QB wó álẽ ãzị́táŋá mídrị̂ kí rá.


\par }{\Q \VS{114}Mi ꞌbá áma tãmbalépi ãzíla áma andre tẽlépi rĩ ꞌi,

\par }{\QB áꞌbã ásị́ ị́jọ́ míní azịlé rĩ drị̃ gá.


\par }{\Q \VS{115}Ĩmi ĩdã ĩmi márụ́ ꞌdâ rá, ĩmi ꞌbá ũnzí ꞌdĩ.

\par }{\QB Ma dó sĩ ãzị́táŋá Ãdróŋá mádrị̂ drị̂ kí vú ũbĩ.


\par }{\Q \VS{116}Ímba áma tã cécé míní azịlé rĩ áni ãzíla ma dó sĩ uꞌá ídri rú,

\par }{\QB lẽ ífẽ má ịsụ́ drị̃nzá ásị́ ꞌbãŋá mádrị̂ agá ku.


\par }{\Q \VS{117}Mí ĩdrẽ ma ụrụgá ma dó sĩ áma pa,

\par }{\QB ãzíla ma dó sĩ ụ́ꞌdụ́ pírí sĩ ásị́ ꞌbã ãzị́táŋá mídrị̂ kí drị̃ gá.


\par }{\Q \VS{118}Ígã ꞌbá ãlu ãlu ãzị́táŋá mídrị̂ kí gãlépi sĩ rĩ kí pírí úmgbé,

\par }{\QB ãꞌdusĩku ị́jọ́ ĩꞌbã kí itúlé rĩ acá kí dó ãzị́ kóru.


\par }{\Q \VS{119}Mi ꞌbá ụ̃nọ́kụ́ gá ꞌdâ ũnzí rĩ kí ũsũ ásé gá cécé kórõná ũsũjó rĩ áni,

\par }{\QB ị́jọ́ ꞌdĩ sĩ álẽ ãzị́táŋá mídrị̂ kí rá.


\par }{\Q \VS{120}Áma ụrụꞌbá la yã ími ị́jọ́ sĩ yã-yã,

\par }{\QB ma idé ụ̃rị̃ sĩ ị́jọ́ míní lịlé rĩ kí sĩ.


\par }{\Q \VS{121}Má idé ị́jọ́ pịrị ãzíla múké rĩ kí rá,

\par }{\QB lẽ mí aꞌbe jõ ma mẹ́rọ́ꞌbá mádrị̂ kí drị́lẹ́ gá ku.


\par }{\Q \VS{122}Lẽ ína úyó ru mi ãtíꞌbó mídrị̂ ãzãko rá,

\par }{\QB mí aꞌbe jõ ma ꞌbá ásị́ ũnzí áma ĩkpãlépi rĩ kí drị́ gá ku.


\par }{\Q \VS{123}Áma mịfị́ la ũrõ mání ãzãkoma ũtẽ agá,

\par }{\QB patáŋá míní azịlé rĩ be mídrị̂ lé.


\par }{\Q \VS{124}Mí idé ị́jọ́ ãtíꞌbó mídrị̂ rụ́ lẽtáŋá mídrị́ ãmbógó rĩ sĩ

\par }{\QB ãzíla mí imbá ma ãzị́táŋá mídrị̂ kí sĩ.


\par }{\Q \VS{125}Ma ãtíꞌbó mídrị̂ ꞌi, ífẽ mání ị́jọ́ vãjó,

\par }{\QB ị́jọ́ ꞌdĩ sĩ ma dó sĩ ị́jọ́ míní imbálé rĩ kí nị̃


\par }{\Q \VS{126}{\ND{Úpí}}, sáwã míní sĩ ị́jọ́ idéjó rĩ acá dó ꞌbo,

\par }{\QB ãꞌdusĩku ꞌbá lẽ kí ãzị́táŋá mídrị̂ kí vú ũbĩlé ku.


\par }{\Q \VS{127}Álẽ ãzị́táŋá mídrị̂ kí gólũdĩ ní ãndânĩ,

\par }{\QB ndẽ átã gólũdĩ ãlápítí ãndânĩ rá.


\par }{\Q \VS{128}Ãndá-ãndá ru ãzị́táŋá mídrị̂ kí pírí rĩ gá pịrị,

\par }{\QB ángụ̃ gẹ̃rị̃ ũnzí rĩ kí pírí ũnzí.


\par }{\Q \VS{129}Ãzị́táŋá mídrị̂ kí ụ̃sụ̃táŋá ru,

\par }{\QB ma kí vú ũbĩ ásị́ pírí sĩ.


\par }{\Q \VS{130}Údrĩ ị́jọ́ mídrị̂ kí imbá rá, kí adru dị̃zã rú,

\par }{\QB ãzíla ĩꞌdi ũndũwã fẽ ꞌbá ũndũwá kóru rĩ nî.


\par }{\Q \VS{131}Mání ãzị́táŋá mídrị̂ kí vị́ tajó rĩ sĩ,

\par }{\QB ma tị ãfũ mgbọ ãzíla ma yã yã.


\par }{\Q \VS{132}Mí amụ́ ãzíla mí iꞌda mání ásị́ ị̃gbẹ̃

\par }{\QB cécé míní idélé ꞌbá pírí ími lẽlépi rĩ ꞌbaní rĩ áni.


\par }{\Q \VS{133}Cécé míní azịlé mi áma atrị aꞌdé agá rá rĩ áni,

\par }{\QB mí aꞌbe ma ndẽlé ꞌbá ũnzí rĩ ꞌbaní ku.


\par }{\Q \VS{134}Ípa ma ꞌbá áma ĩkpãlépi rĩ kí drị́ gá rĩ sĩ,

\par }{\QB ma dó sĩ ãzị́táŋá mídrị̂ kí vú ũbĩ.


\par }{\Q \VS{135}Mí ajá tị ãtíꞌbó mídrị̂ rụ́ ꞌdõlé lẽtáŋá sĩ

\par }{\QB ãzíla mí imbá ma ãzị́táŋá mídrị̂ kí sĩ.


\par }{\Q \VS{136}Áma mị́ndrẹ la asu cécé ị̃yị́ áni,

\par }{\QB ãꞌdusĩku ꞌbá ũbĩ kí ãzị́táŋá mídrị̂ kí vú ku.


\par }{\Q \VS{137}{\ND{Úpí}}, mi ãlá ru

\par }{\QB ãzíla ãzị́táŋá mídrị̂ kí ꞌbãngá pịrị.


\par }{\Q \VS{138}Ãzị́táŋá míní ꞌbãlé rĩ kí ꞌbãngá

\par }{\QB múké ãzíla pịrị.


\par }{\Q \VS{139}Áma ásị́ ve ũmbã sĩ cécé ãcí áni,

\par }{\QB ãꞌdusĩku mẹ́rọ́ꞌbá mádrị̂ gã kí ị́jọ́ mídrị̂ kí úmgbé.


\par }{\Q \VS{140}Ị́jọ́ míní azịlé rĩ kí ꞌbãngá pịrị,

\par }{\QB ị́jọ́ ꞌdĩ sĩ álẽ ãzị́táŋá mídrị̂ kí ambamba.


\par }{\Q \VS{141}Ádrĩ táni adru were rú ãzíla ꞌbá ꞌbá drĩ kí táni áma ꞌbã idemará ru tí,

\par }{\QB wó má aꞌbe drĩ ímbátáŋá mídrị̂ kí ku.


\par }{\Q \VS{142}Ãlãpĩtĩ mídrị̂ ĩꞌdi ukólépi ku la,

\par }{\QB ãzíla ãzị́táŋá mídrị̂ kí sáwã pírí sĩ pịrị.


\par }{\Q \VS{143}Ũcõgõ ãzíla cãndí afí áma ásị́ gá,

\par }{\QB wó ãzị́táŋá mídrị̂ ají kí áma ásị́ gá ãyĩkõ.


\par }{\Q \VS{144}Ãzị́táŋá mídrị̂ kí sáwã pírí sĩ pịrị,

\par }{\QB ífẽ mání ị́jọ́ mídrị̂ kí vãlé ãzíla ma dó sĩ uꞌá ídri rú.


\par }{\Q \VS{145}Ma ími umve ásị́ pírí sĩ,

\par }{\QB {\ND{Úpí}}, mí umvi ma ãzíla ma dó ãzị́táŋá mídrị̂ kí vú ũbĩ rá!


\par }{\Q \VS{146}Ma ími umve, ípa ma

\par }{\QB ma dó sĩ ãzị́táŋá mídrị̂ kí tãmba.


\par }{\Q \VS{147}Ma angá ãngũsãrã sĩ ãzíla ma awá sĩ ãzãkoma aꞌị́jó,

\par }{\QB áꞌbã áma ásị́ ị́jọ́ míní azịlé rĩ drị̃ gá.


\par }{\Q \VS{148}Ábĩ mịfị́ ku ị́nị́ ãrã,

\par }{\QB ári ãzị́táŋá mídrị̂ kí ꞌa amvilé.


\par }{\Q \VS{149}Lẽtáŋá mídrị̂ ꞌbã ru ujajó ku rĩ sĩ,
{\ND{Úpí}}, mí are ma,

\par }{\QB mí iꞌda mání ásị́ ị̃gbẹ̃ ãzíla ímba ídri mádrị̂ tã!


\par }{\Q \VS{150}ꞌBá ũnzí rĩ kí áma andre gá ãni rú,

\par }{\QB kí ꞌbá ãzị́táŋá mídrị̂ kí tãmbalépi ku rĩ kî


\par }{\Q \VS{151}Wó
{\ND{Úpí}}, mi áma andre gá ãnirú,

\par }{\QB ãzíla ãzị́táŋá mídrị̂ kí pírí adru jãꞌdâ.


\par }{\Q \VS{152}Má ụ̃nị̃ ị́jọ́ ãzị́táŋá mídrị̂ kí drị̃ gá ándrá ídu,

\par }{\QB ífẽ ĩꞌbaní adrujó jãꞌdâ.


\par }{\Q \VS{153}Índre drĩ ũcõgõ mání adrujó ala gá ꞌdĩ ꞌi ãzíla ípa ma,

\par }{\QB ãꞌdusĩku má aꞌbe ãzị́táŋá mídrị̂ kí ku.


\par }{\Q \VS{154}Ãdróŋá, Ílị ị́jọ́ mádrị̂ ꞌi ũnĩ mídrị́ gá rĩ sĩ ãzíla ítrũ ma rá,

\par }{\QB ípa ma cécé míní azịlé rĩ áni


\par }{\Q \VS{155}ꞌBá ũnzí rĩ icó kí ru palé ku

\par }{\QB ãꞌdusĩku mba kí ãzị́táŋá mídrị̂ kí tã ku.


\par }{\Q \VS{156}Wó
{\ND{Úpí}}, ími ásị́ ndrĩ ambamba,

\par }{\QB mí iꞌda mání ásị́ ị̃gbẹ̃ ãzíla ípa ma.


\par }{\Q \VS{157}Mẹ́rọ́ꞌbá mádrị̂ kí ꞌbá áma ĩkpãlépi rĩ kí abe ũꞌbí ru,

\par }{\QB wó má aꞌbe ãzị́táŋá mídrị̂ kí vú ũbĩŋá ku.


\par }{\Q \VS{158}Ádrĩ ꞌbá ũnzí rĩ kí ndre, ma adru ũcõgõ sĩ,

\par }{\QB ãꞌdusĩku mba kí ị́jọ́ mídrị̂ kí tã ku.


\par }{\Q \VS{159}{\ND{Úpí}}, índre drĩ álẽ ãzị́táŋá mídrị̂ kí íngõpí yã rĩ ꞌi.

\par }{\QB Lẽtáŋá mídrị̂ icó ru ukólé ku, ị́jọ́ ꞌdĩ sĩ ípa ma.


\par }{\Q \VS{160}Ãzị́táŋá mídrị̂ kí ꞌbãngá pírí pịrị,

\par }{\QB ãzíla ị́jọ́ lịŋá mídrị̂ kí ꞌbãngá pírí pịrị ãzíla jãꞌdâ


\par }{\Q \VS{161}Drị̃lẹ́ka kí áma ĩcõcõŋã wó má idé ị́jọ́ ãzí ku rú,

\par }{\QB wó má ụ̃sụ̃ ị́jọ́ mídrị̂ sĩ ụ̃sụ̃-ụ̃sụ̃.


\par }{\Q \VS{162}Ma ãyĩkõ sĩ ãzị́táŋá mídrị̂ kí sĩ,

\par }{\QB cécé ꞌbá málĩ ịsụ́lépi ãꞌdị́ gá ĩyõ rú rĩ ꞌbã adrujó ãyĩkõ sĩ rĩ áni.


\par }{\Q \VS{163}Ángụ̃ ị́jọ́ ĩnzõ rú rĩ kí pírí ũnzí,

\par }{\QB wó álẽ ãzị́táŋá mídrị̂ kí rá.


\par }{\Q \VS{164}Ụ́ꞌdụ́ ãlu ãlu sĩ ma ími rụ́ ịcụ́ pâlé ázị̂rị̃,

\par }{\QB ãꞌdusĩku ị́jọ́ lịŋá mídrị̂ kí pịrị.


\par }{\Q \VS{165}ꞌBá ãzị́táŋá mídrị̂ kí tãmbalépi rá rĩ kí adru ásị́ ị̃gbẹ̃ agá

\par }{\QB ãzíla ị́jọ́ ãzí icó kí pá sị̃lé ku.


\par }{\Q \VS{166}{\ND{Úpí}}, ma patáŋá mídrị̂ ũtẽ,

\par }{\QB ãzíla ma ãzị́táŋá míní azịlé rĩ kí tã mba rá.


\par }{\Q \VS{167}Ámba ãzị́táŋá míní imbálé rĩ kí tã rá,

\par }{\QB álẽ kí áma ásị́ pírí sĩ.


\par }{\Q \VS{168}Ámba ãzị́táŋá mídrị̂ kí tã ímbátáŋá mídrị̂ kí abe rá,

\par }{\QB ãꞌdusĩku ínị̃ ị́jọ́ ãlu ãlu mání idélé rĩ kí rá.


\par }{\SH Ãzãkoma zịjó
{\ND{Úpí}} tị gá rĩ
\par }
{\Q \VS{169}{\ND{Úpí}} lẽ áwáŋá mání sĩ ãzãkoma zịjó ími tị gá rĩ ꞌbã ca mí rụ̂lé rá fô!

\par }{\QB Ífẽ mání ị́jọ́ kí vãlé cécé míní azịlé rĩ áni.


\par }{\Q \VS{170}Mí are ị́jọ́ mání zịlé ími tị gá rĩ ꞌi,

\par }{\QB ípa ma cécé míní ị́jọ́ la azịjó rĩ áni!


\par }{\Q \VS{171}Ma ụ́ꞌdụ́ pírí sĩ ími ịcụ́,

\par }{\QB ãꞌdusĩku mí áma imbá ãzị́táŋá mídrị̂ kí sĩ mi ꞌi.


\par }{\Q \VS{172}Ma ãzị́táŋá mídrị̂ kí ngo úngó ru,

\par }{\QB ãꞌdusĩku ãzị́táŋá mídrị̂ kí pịrị.


\par }{\Q \VS{173}Mí adru sáwã pírí sĩ bábá sĩ áma ãzãkojó,

\par }{\QB mání ãzị́táŋá míní imbálé ꞌdĩ kí vú ũbĩjó rĩ sĩ.


\par }{\Q \VS{174}{\ND{Úpí}} ma patáŋá mídrị̂ vị́ ta,

\par }{\QB má ịsụ́ ãyĩkõ ãzị́táŋá mídrị̂ kí agá rá.


\par }{\Q \VS{175}Ífẽ má adru ídri rú ma dó sĩ ími ịcụ́,

\par }{\QB ífẽ ãzị́táŋá mídrị̂ ꞌbã ko kí áma ãzã rá fô.


\par }{\Q \VS{176}Má ãvĩ gẹ̃rị̃ mídrị̂ rá cécé kãbĩlõ ãvĩlépi rá rĩ áni,

\par }{\QB índrụ̃ ma ãꞌdusĩku ma ãtíꞌbó mídrị̂ ꞌi,

\par }{\QB má ãvĩ ị́jọ́ ãzị́táŋá mídrị̂ kí drị̃ gá ku.




\par }\PsalmChap{120}{\SH Ãzãkoma zịjó
{\ND{Úpí}} drị́
\par }
{\Q \VerseOne{1}Sáwã ị́jọ́ ní ándrá áma ịsụ́jó rĩ sĩ, má umve
{\ND{Úpí}} ꞌi,

\par }{\QB {\ND{Úpí}} umvi ma rá.


\par }{\Q \VS{2}{\ND{Úpí}}, ípa ma

\par }{\QB ꞌbá ĩnzõ alị́lépi ri kí drị́gá ꞌbá ị́jọ́ jọlépi mũlũmbẽ sĩ rĩ kí abe.


\par }{\Q \VS{3}Ĩmi ꞌbá ĩnzõ alị́lépi ꞌdĩ, Ãdróŋá la mụ ĩmi rụ́ ãꞌdu idélé yã?

\par }{\QB Ĩꞌdi mụ ĩminí drị̃rịma fẽlé íngoní yã?


\par }{\Q \VS{4}Ĩꞌdi mụ ĩminí drị̃rịma fẽlé ꞌé sị́ ãcí ãsĩkárĩ ꞌbadrị̂ sĩ,

\par }{\QB ĩꞌdi mụ ĩminí drị̃rịma fẽlé ãcí kúlú ika rĩ sĩ.


\par }{\BB \par }
{\Q \VS{5}Áma drị̃lẹ́ ũnzí mání uꞌájó ꞌbá Mẹ̃sẹ́kị̃ gá rĩ kí drĩdríŋĩ,

\par }{\QB jõku Kédã gá rĩ kí drĩdríŋĩ gá rĩ sĩ.


\par }{\Q \VS{6}Má uꞌá sáwã ãzo rú

\par }{\QB ꞌbá ásị́ ị̃gbẹ̃ ngụ̃lépi ũnzí rĩ kí abe.


\par }{\Q \VS{7}Ma mâ ngá ꞌbá ásị́ ị̃gbẹ̃ lẽlépi la,

\par }{\QB Wó ádrĩ ị́jọ́ jọ kí lẽ ãꞌdị́ ꞌdịlé má be.




\par }\PsalmChap{121}{\SH {\ND{Úpí}} ĩꞌdi ꞌbá ãma tãmbalépi rĩ ꞌi
\par }
{\Q \VerseOne{1}Ándre ãngũ ꞌbé agâlé;

\par }{\QB ãzãkoma mádrị̂ la dó angá íngõlé yã?


\par }{\Q \VS{2}Ãzãkoma mádrị̂ la angá
{\ND{Úpí}} ꞌbụ̃ kí ũꞌbãlépi ụ̃nọ́kụ́ be rĩ drị́.


\par }{\Q \VS{3}Icó fẽlé ími pá ní ĩtrĩjó ku,

\par }{\QB ꞌbá ími andre tẽlépi rĩ ko ꞌbãngá ụ́ꞌdụ́ ku.


\par }{\Q \VS{4}ꞌBá Ịsịrayị́lị̃ tãmbalépi rĩ

\par }{\QB ãndẽ ꞌbãngá ku jõku ko ụ́ꞌdụ́ ku.


\par }{\Q \VS{5}{\ND{Úpí}} la ími andre tẽ nĩ;

\par }{\QB ĩꞌdi ími andre gá sĩ ími tãmbajó.


\par }{\Q \VS{6}Ị̃tụ́kã icó ími zãlé ị̃tụ́ sĩ ku,

\par }{\QB ĩmbá icó ími fụlé ị̃gbẹ̃ rú ị́nị́ sĩ ku.


\par }{\BB \par }
{\Q \VS{7}{\ND{Úpí}} la ími tãmba ị́jọ́ ũnzí rĩ kí agá pírí nĩ,

\par }{\QB ĩꞌdi ími tãmba ị́jọ́ kóru.


\par }{\Q \VS{8}{\ND{Úpí}} la ími tãmba míní fụ agá ãmvêlé ãzíla míní afí agâ lị́cọ́ gá,

\par }{\QB ĩꞌdi míní ị́jọ́ ꞌdĩ nga úꞌdîꞌda ãzíla jãꞌdâ.




\par }\PsalmChap{122}{\SH Yẹ̃rụ́sãlẹ́mụ̃ ịcụ́jó rĩ
\par }
{\Q \VerseOne{1}Má uꞌá ándrá ãyĩkõ sĩ mâ wọ̃rị́ka ꞌbaní jọjóla mání,

\par }{\QB “Ãmụ kí jó
{\ND{Úpí}} drị̂ agâlé rĩ sĩ.”


\par }{\Q \VS{2}Táwụ̃nị̃ Yẹ̃rụ́sãlẹ́mụ̃;

\par }{\QB úꞌdîꞌda ãtu dó pá kẹ̃jị́tị mídrị̂ gá ꞌa gâsĩ.


\par }{\Q \VS{3}Yẹ̃rụ́sãlẹ́mụ̃ ĩꞌdi táwụ̃nị̃ ãmbógó la,

\par }{\QB jó sịlé alagá rĩ icí kí ru ãlu ũnĩ-ambamba rú.


\par }{\Q \VS{4}ꞌDĩ táwụ̃nị̃ sụ́rụ́ ꞌbã kí sĩ mụjó ala gá rĩ ꞌi,

\par }{\QB sụ́rụ́
{\ND{Úpí}} drị̂ kí mụ ala gâlé

\par }{\QB ãzị́táŋá la ꞌbãjó ꞌbá Ịsịrayị́lị̃ drị̂ ꞌbaní rĩ áni,

\par }{\QB sĩ ãwãꞌdĩfô fẽjó rụ́
{\ND{Úpí}} drị̂ní.


\par }{\Q \VS{5}Yẹ̃rụ́sãlémũ ĩꞌdi táwụ̃nị̃ ũpi ꞌbã kí sĩ rijó úmvúke ĩꞌbadrị̂ kí drị̃ gá sĩ ị́jọ́ múké rĩ lịjó rĩ ꞌi,

\par }{\QB ꞌdĩ kí úmvúke ꞌbãlé jó Dãwụ́dị̃ drị̂ agá rĩ kî.


\par }{\BB \par }
{\Q \VS{6}Ĩzị Ãdróŋá, ꞌbã ají sĩ ásị́ ị̃gbẹ̃ táwụ̃nị̃ Yẹ̃rụ́sãlẹ́mụ̃ drị̂ agá.

\par }{\QB ꞌBá pírí Yẹ̃rụ́sãlẹ́mụ̃ lẽlépi rá rĩ kí drị̃lẹ́ba ịsụ́ rá.


\par }{\Q \VS{7}Ásị́ ị̃gbẹ̃ ꞌbã adru bõrõ táwụ̃nị̃ Yẹ̃rụ́sãlẹ́mụ̃ drị̂ kí agá,

\par }{\QB ásị́ ị̃gbẹ̃ ꞌbã adru ꞌbá lị́cọ́ úpí drị̂ agá rĩ kí drị̃ gá.


\par }{\Q \VS{8}Ma Ãdróŋá zị má ádrị́pịka ãzíla mâ wọ̃rị́ka kí ị́jọ́ sĩ

\par }{\QB ma jọ la, “Ásị́ ị̃gbẹ̃ ꞌba adru mí be!”


\par }{\Q \VS{9}Jó
{\ND{Úpí}} Ãdróŋá ãmadrị̂ drị̂ ꞌbã ị́jọ́ sĩ,

\par }{\QB álẽ drị̃lẹ́ba ꞌbã ca mí rụ̂lé rá.




\par }\PsalmChap{123}{\SH Ásị́ ị̃gbẹ̃ zịjó
{\ND{Úpí}} drị́
\par }
{\Q \VerseOne{1}{\ND{Úpí}}, ma ãngũ ndre mị́rụ́,

\par }{\QB ma ãngũ ndre ꞌbụ̃gá ãngũ úmvúke mídrị̂ ní adrujó rĩ gá.


\par }{\Q \VS{2}Ãma ãngũ ndre
{\ND{Úpí}} Ãdróŋá ãmadrị̂ rụ́:

\par }{\QB cécé ãtiꞌbo izonzị rú rĩ ꞌbã kí ásị́ tịjó ãmbógó ĩꞌbadrị́ ũkú ru rĩ drị̃ gá rĩ áni,

\par }{\Q ị́jọ́ ꞌdĩ sĩ mịfị́ ãmadrị̂ kí
{\ND{Úpí}} Ãdróŋá ãmadrị̂ drị̃ gá kpere ĩꞌdiní ãmaní ásị́ ị̃gbẹ̃ iꞌda agá.


\par }{\Q \VS{3}Mí andré ãmã ízákĩzã fô,
{\ND{Úpí}}, mí andré ãmã ízákĩzã,

\par }{\QB ãꞌdusĩku ũcõgõ ga ãma ásị́ gá tré ála ꞌbání ãma idelé ide idê rĩ sĩ.


\par }{\Q \VS{4}Ãta idemará ꞌbá ãfó ru rĩ ꞌbã kí sĩ ãma idejó ambamba rĩ ꞌbã tị

\par }{\QB ĩkpãŋá ĩꞌbã kí ãma ĩkpãjó rĩ be rá.




\par }\PsalmChap{124}{\SH Ãdróŋâ la ꞌbá ĩꞌdidrị̂ kí andre tẽ nĩ
\par }
{\Q \VerseOne{1}Lẽ Ịsịrayị́lị̃ ꞌbã jọ,

\par }{\Q {\ND{Úpí}} drĩ tá fi agá ãmaní ku la,


\par }{\Q \VS{2}Sáwã mẹ́rọ́ꞌbá ꞌbã kí ãꞌdị́ ꞌdịjó ãma be rĩ sĩ,

\par }{\QB {\ND{Úpí}} drĩ tá fi agâ ãmaní ku la,


\par }{\Q \VS{3}mẹ́rọ́ꞌbá uti kí tánõ ãma kí agá ídri rú ũmbã kí rụlépi ãmaní

\par }{\QB ãcí ru ꞌdã sĩ.


\par }{\Q \VS{4}Ị̃yị́ tị̃lépi rĩ wũ tá nõ ãma ꞌbo

\par }{\QB ị̃yị́ kụ̃ tá nõ ãma drĩ ꞌbo,


\par }{\Q \VS{5}Ị̃yị́ ꞌdelépi kụ̃rụ̃ rĩ,

\par }{\QB dị tá nõ ãma trũ ꞌbo.


\par }{\BB \par }
{\Q \VS{6}Ãfẽ kí
{\ND{Úpí}} ní ãwãꞌdĩfô,

\par }{\QB ĩꞌdi ꞌbã ãma fẽjó mẹ́rọ́ꞌbá ꞌbadrị́ sĩ ãma ucejó sị́ sĩ ĩzá áni ku rĩ sĩ.


\par }{\Q \VS{7}Ãma apá ãma cécé ãríŋá ꞌbã ru apájó

\par }{\QB ꞌbá ãríŋá ũꞌbãlépi rĩ ꞌbã mãtégõ gá rĩ áni;

\par }{\Q {\ND{Úpí}} anu mãtégõ rá,

\par }{\QB ãma drị̃ dó sĩ mgbọ.


\par }{\Q \VS{8}Ãzãkoma ãmadrị̂ ãfũ
{\ND{Úpí}}

\par }{\QB ꞌbụ̃ kí ũꞌbãlépi ụ̃nọ́kụ́ be rĩ drị́.




\par }\PsalmChap{125}{\SH {\ND{Úpí}} la ꞌbá ĩꞌdidrị̂ kí tãmba nĩ
\par }
{\Q \VerseOne{1}ꞌBá ásị́ tị̃lépi
{\ND{Úpî}} drị̃ gá ri kí cécé ꞌbé Zị̃yọ́nị̃

\par }{\QB ãko ãzí ꞌbã icólé ayalé ku rĩ áni, wó ĩꞌdi pá tu jãꞌdâ.


\par }{\Q \VS{2}{\ND{Úpí}} la ꞌbá ĩꞌdidrị̂ kí andre ce

\par }{\QB ụ́ꞌdụ́ ãlu ãlu sĩ ãzíla vâ jãꞌdâ,

\par }{\QB cécé ꞌbé ꞌbã kí Yẹ̃rụ́sãlẹ́mụ̃ andre cejó trộkị́lịrị rĩ áni.


\par }{\Q \VS{3}ꞌBá ũnzí rĩ icó ũpĩ nalé

\par }{\QB ãngũ fẽlé ꞌbá ãlá rĩ ꞌbaní rĩ agá ku,

\par }{\QB drĩ na la rá, ĩꞌdi ꞌbá ãlá ri kí ũŋmĩ

\par }{\QB sĩ ị́jọ́ ũnzí ngajó rá.


\par }{\Q \VS{4}{\ND{Úpí}} mí idé mũkẽ ꞌbá múké rĩ ꞌbaní

\par }{\QB ꞌbá ãzị́táŋá mídrị̂ kí tãmbalépi rĩ kí abe.


\par }{\Q \VS{5}Wó
{\ND{Úpí}} míní ꞌbá ru ujalépi gẹ̃rị̃ gọ́ꞌdọ́ ri kí agá rĩ ꞌbání drị̃rịma fẽ agâ,

\par }{\QB ífẽ vâ drị̃rịma ꞌbá ị́jọ́ ũnzí ngalépi rĩ ꞌbaní ĩndĩ.

\par }{\Q Ásị́ ị̃gbẹ̃ ꞌbã adru Ịsịrayị́lị̃ drị̃ gá.




\par }\PsalmChap{126}{\SH Ãdróŋá zịjó sĩ ꞌbá unzejó ị́jọ́ ũnzí agá
\par }
{\Q \VerseOne{1}Sáwã
{\ND{Úpí}} ꞌbã ándrá ãma ujajó vúlé Yẹ̃rụ́sãlẹ́mụ̃ gá rĩ sĩ,

\par }{\QB ĩꞌdi ándrá indré urobí la ꞌbã rĩ ãma ũbĩ nĩ rĩ áni.


\par }{\Q \VS{2}Ãgụ dó ꞌbãngá ãma ãgụ́ŋá sĩ, ãngo dó ꞌbãngá ãma úngó ãyĩkõ drị̂ kí sĩ!

\par }{\QB ꞌDã ꞌbã ũngúkú gá, sụ́rụ́ ãzí ri iꞌdó kí dó ị́jọ́ jọlé ãma ụrụꞌbá gá,

\par }{\Q jọ kí, “{\ND{Úpí}} idé dó ĩꞌbaní ị́jọ́ ãmbógó la ꞌbo yã.”


\par }{\Q \VS{3}ꞌẼ, ãndá
{\ND{Úpí}} idé ãmaní ị́jọ́ ãmbógó la rá,

\par }{\QB ãyĩkõ ga dó sĩ ãma ásị́ gá ambamba!


\par }{\BB \par }
{\Q \VS{4}{\ND{Úpí}}, ífẽ ãmaní drị̃lẹ́ba ị̃dị́ fô,

\par }{\QB cécé uzogó ꞌbã ị̃yị́ ajíjó áꞌbụ ꞌa nzụlépi rá rĩ agá rĩ áni,


\par }{\Q \VS{5}ꞌbá ũri salépi mị́ndrẹ ũsũŋá trũ ri

\par }{\QB kí mụ ãkónã ũkũnãlé ãyĩkõ sĩ.


\par }{\Q \VS{6}ꞌBá fụlépi ãmvêlé áwáŋá trũ ũri saŋá gá rĩ

\par }{\QB la ãgõ ãkónã ũkũnãŋá gâlé rĩ sĩ ãyĩkõ sĩ

\par }{\Q ĩꞌdiní ãgõ agâ ãkónã trũ ꞌdĩgá ꞌdâ.




\par }\PsalmChap{127}{\SH Ásị́ tị̃jó
{\ND{Úpî}} drị̃ gá ị́jọ́ pírí sĩ
\par }
{\Q \VerseOne{1}{\ND{Úpí}} drĩ jó sị nĩ ku,

\par }{\QB ãzị́ ꞌbá jó sịlépi rĩ ꞌbã kí ngalé rĩ la adru úyé.

\par }{\Q {\ND{Úpí}} drĩ táwụ̃nị̃ andre tẽ nĩ ku,

\par }{\QB ꞌbá andre la tẽlépi rĩ la tẽ la úyé.


\par }{\Q \VS{2}Ídrĩ ãzị́ nga ị̃tụ̂rụ̃ sĩ ãkónã ịsụ́jó

\par }{\QB iꞌdójó ụ̃ꞌbụ́tị nị́nị́ kpere ị́nị́ ágágá ũrãtáŋá trũ,

\par }{\Q mí icó ãko ãzí ịsụ́lé ku rá,

\par }{\QB ãꞌdusĩku
{\ND{Úpí}} la ꞌbá ĩꞌdiní lẽlé rĩ ní ãkónã fẽ nalé rá drĩ táni adru ụ́ꞌdụ́ gá tí.


\par }{\Q \VS{3}Índre,
{\ND{Úpí}} la ꞌbání anzị kí fẽ nĩ.

\par }{\QB Kí ũyá angálépi ĩꞌdidrị́ ri kî.


\par }{\Q \VS{4}Anzị tịlé kãrị̃lẹ̃ sĩ ri kí cécé,

\par }{\QB ꞌé ꞌbá ãꞌdị́ ꞌdịlépi rĩ ꞌbã drị́ gá rĩ kí áni.


\par }{\Q \VS{5}ꞌBá anzị trũ ũꞌbí rĩ

\par }{\QB ĩꞌdi drị̃lẹ́ba rú;

\par }{\Q ĩꞌdi adru cécé ꞌbá ꞌé trũ tré bọ̃lọ́ gá rĩ áni;

\par }{\QB drĩ táni ãwã mẹ́rọ́ꞌbá ĩꞌdidrị̂ be dũwánĩ gá, ụ̃rị̃ icó ĩꞌdi rụlé ku.




\par }\PsalmChap{128}{\SH Ụ̃rọ̃drị́
{\ND{Úpî}} rujó rĩ
\par }
{\Q \VerseOne{1}ꞌBá
{\ND{Úpí}} ụ̃rị̃lépi,

\par }{\QB acị́lépi gẹ̃rị̃ ĩꞌdidrị̂ agá ri kí pírí drị̃lẹ́ba rú.


\par }{\Q \VS{2}Mi ãzị́ míní ngalé rĩ ꞌbã ụ̃rọ̃drị́ ịsụ́ rá,

\par }{\QB mi dó sĩ adru drị̃lẹ́ba rú ãzíla málĩ trũ.


\par }{\Q \VS{3}Ũkú mídrị̂ la mụ anzị kí tịlé wẽwẽ rú lị́cọ́ mídrị̂ gá ꞌdãá

\par }{\QB cécé zãbíbũ kalépi kũlũ rĩ áni;

\par }{\Q cécé ife mị̃zẹ̃yị́tụ̃ drị́ azólépi úꞌdí rĩ ꞌbã kí ife mị̃zẹ̃yị́tụ̃ drị́ ụ̃kụ rĩ andre cejó rĩ áni,

\par }{\QB anzị mídrị̂ kí dó mụ adrulé wẽwẽ rú ĩꞌbaní ri agá ãkónã naŋá gá méjã mídrị̂ tị gá ꞌdãá.


\par }{\Q \VS{4}Índre, ꞌbá
{\ND{Úpî}} ụ̃rị̃lépi rá rĩ

\par }{\QB la drị̃lẹ́ba ịsụ́ ꞌdĩ ꞌbã áni.


\par }{\Q \VS{5}{\ND{Úpí}} ꞌbã fẽ míní drị̃lẹ́ba angájó Jó ĩꞌdidrị́ Zị̃yọ́nị̃ gá rĩ gá,

\par }{\QB ꞌbã fẽ míní drị̃lẹ́ba sĩ ị́jọ́ idélé múké Yẹ̃rụ́sãlẹ́mụ̃ gá rĩ kí ndrejó ími mịfị́ sĩ

\par }{\QB ụ́ꞌdụ́ míní adrujó ídri rú rĩ kí agá pírí.


\par }{\Q \VS{6}ꞌBã fẽ míní anzị mídrị̂ kí ꞌbã anzị kí ndrejó ími mịfị́ sĩ rá!

\par }{\Q Ásị́ ị̃gbẹ̃ ꞌba adru Ịsịrayị́lị̃ drị̃ gá!




\par }\PsalmChap{129}{\SH Ãdróŋá zịjó mẹ́rọ́ꞌbá kí ị́jọ́ sĩ
\par }
{\Q \VerseOne{1}Ịsịrayị́lị̃ ꞌbã jọ,

\par }{\QB “Mẹ́rọ́ꞌbá iꞌdó kí áma ĩcõcõŋãlé angájó kãrị̃lẹ̃ sĩ,


\par }{\Q \VS{2}ĩcõcõŋã kí ma ũnzí ũnzí,

\par }{\QB wó ndẽ kí drĩ ma ku.


\par }{\Q \VS{3}Co kí áma ũngúkú,

\par }{\QB áma ũngúkú ũsĩ dó sĩ ru cécé ámvụ́ sõlé ãcó tị́ drị̂ sĩ rĩ ꞌbã ru ũsĩjó rĩ áni.”


\par }{\Q \VS{4}Wó
{\ND{Úpí}} ĩꞌdi múké,

\par }{\QB ãtrũ ma ꞌbá ũnzí rĩ kí drị́gá rá.


\par }{\Q \VS{5}Lẽ ꞌbá pírí Zị̃yọ́nị̃ ngụ̃lépi ũnzí rĩ kí

\par }{\QB ꞌba ịsụ́ kí drị̃nzá ãzíla ꞌba uja kí tị sĩ apájó.


\par }{\Q \VS{6}Lẽ ꞌba adru kí cécé ásé angálépi jó drị̃ gá rĩ áni,

\par }{\QB ásê la ꞌi rá ꞌdĩ sĩ zo drĩ ku rú.


\par }{\Q \VS{7}ꞌBá ámvụ́ sõlépi rĩ drĩ kí unze,

\par }{\QB icó kí galé ĩꞌdidrị́ gá ku.


\par }{\Q \VS{8}ꞌBá ãzí alịlépi ĩꞌdi andre gâsĩ rĩ icó kí jọlé la,

\par }{\QB “{\ND{Úpí}} ꞌbã fẽ míní drị̃lẹ́ba,

\par }{\QB ãzíla ãwi míní sụ̃sụ́ rụ́
{\ND{Úpí}} drị̂ sĩ.”




\par }\PsalmChap{130}{\SH Ãdróŋá zịjó sĩ ãzãkoma aꞌị́jó
\par }
{\Q \VerseOne{1}{\ND{Úpí}}, ma ími zị sĩ áma ãzãkojó ũcõgõ mádrị́ ãmbógó rĩ sĩ.


\par }{\QB \VS{2}Úpí, mí are drĩ ụ́ꞌdụ́kọ́ mádrị̂ ꞌi!

\par }{\Q Mí ajá ími bị́lẹ́

\par }{\QB sĩ mãmálá mání ꞌbãlé rĩ arejó!


\par }{\BB \par }
{\Q \VS{3}{\ND{Úpí}}, ídrĩ tá ị́jọ́ ũnzí ãmadrị̂ kí ũsĩ vũ gá la,

\par }{\QB ãꞌdi la tá ru pa ị́jọ́ lịŋá gá nĩ yã?


\par }{\Q \VS{4}Wó mi ꞌbá trũ ị́jọ́ ũnzí sĩ rá,

\par }{\QB ꞌbá kí dó sĩ ími ụ̃rị̃ ị́jọ́ ꞌdĩ sĩ.


\par }{\BB \par }
{\Q \VS{5}Ma
{\ND{Úpî}} ũtẽ áma ásị́ pírí sĩ,

\par }{\QB ma ásị́ tị̃ ị́jọ́ ĩꞌdidrị̂ drị̃ gá.


\par }{\Q \VS{6}Áma ásị́ la
{\ND{Úpî}} tẽ

\par }{\QB ndẽ ꞌbá ãngũ aga tẽlépi ꞌbã ụ̃ꞌbụ́tị tẽjó ri rá,

\par }{\QB ndẽ ꞌbá ãngũ aga tẽlépi ꞌbã ụ̃ꞌbụ́tị tẽjó ri rá.


\par }{\BB \par }
{\Q \VS{7}Ĩmi ꞌbá Ịsịrayị́lị̃ drị́ ꞌdĩ, lẽ ĩtị̃ ásị́
{\ND{Úpî}} drị̃ gá,

\par }{\QB ãꞌdusĩku lẽtáŋá
{\ND{Úpí}} drị̂ ukó ku,

\par }{\QB ãzíla ĩꞌdi ụ́ꞌdụ́ pírí sĩ ĩmi unze ị́jọ́ ũnzí kí agá rĩ sĩ rá.


\par }{\Q \VS{8}Ĩꞌdi mụ ꞌbá Ịsịrayị́lị̃ drị̂ kí unzelé

\par }{\QB ị́jọ́ ũnzí ĩꞌbadrị̂ kí agá pírí rá.




\par }\PsalmChap{131}{\SH Ru irijó vũrụ́
{\ND{Úpî}} drị̃lẹ́ gá
\par }
{\Q \VerseOne{1}{\ND{Úpí}}, áma ásị́ adru ãfó sĩ ku;

\par }{\QB má inga áma mịfị́ ụrụgá ãfó sĩ ku;

\par }{\Q áꞌbã áma ásị́ ị́jọ́ ãmbogo ãmbogo ri kí drị̃ gá ku.

\par }{\QB Áꞌbã ásị́ ị́jọ́ mání mbalépi mba-mbã ri kí drị̃ gá ku jõku ị́jọ́ mání ụ̃sụ̃táŋá ru rĩ kí drị̃ gá ku.


\par }{\Q \VS{2}Wó ị́jọ́ mání adrujó ala gá rĩ ca kí má sĩ rá,

\par }{\QB ma dríŋá cécé ngọ́tị́ŋá tị nzelé ĩbã gá rá idélépi ãndrẽ ꞌbã ĩbã sĩ ku rĩ áni,

\par }{\QB áma úríndí ĩꞌdi cécé ngọ́tị́ŋá tị nzelé ĩbã gá rá rĩ drị̂ áni.


\par }{\BB \par }
{\Q \VS{3}Ĩmi ꞌbá Ịsịrayị́lị̃ drị́ ꞌdĩ, ĩtị̃ ásị́
{\ND{Úpî}} drị̃ gá

\par }{\QB iꞌdójó sáwã ꞌdĩ sĩ ãzíla ãsị̃ŋá kóru.




\par }\PsalmChap{132}{\SH {\ND{Úpí}} pẽ Zị̃yọ́nị̃ nĩ
\par }
{\Q \VerseOne{1}{\ND{Úpí}}, mí ãvĩjõ ị́jọ́ Dãwụ́dị̃ drị̃ gá ku,

\par }{\QB mí ãvĩjõ ị́jọ́ ũcõgõ ĩꞌdiní ịsụ́lé ri kí drị̃ gá pírí ku fô!


\par }{\Q \VS{2}{\ND{Úpí}}, mí igá ị́jọ́ ị́jọ́ ándrá ĩꞌdi ꞌbã azịlé rĩ drị̃ gá,

\par }{\QB ũyõ ándrá ĩꞌdi ꞌbã nalé
{\ND{Úpí}} Ũkpó ꞌDị́pị, Ãdróŋá Yãkóꞌbõ drị̂ní, ĩꞌdi ꞌbã sĩ jọjọ́ la,


\par }{\Q \VS{3}“Má icó filé jó mádrị̂ agâlé ku,

\par }{\QB jõku tụlé gbọ́lọ́ mádrị̂ sị́gá ku,


\par }{\Q \VS{4}má icó áma mịfị́ kí bĩlé sĩ ụ́ꞌdụ́ kojó ku,

\par }{\QB jõku áma ínzókóꞌbí kí akulé cí ku,


\par }{\Q \VS{5}kpere mání ãngũ ịsụ́ agá sĩ jó sịjó
{\ND{Úpí}} ní,

\par }{\QB ãngũ
{\ND{Úpí}} Ũkpó ꞌDị́pị, Ãdróŋá Yãkóꞌbõ drị̂ní sĩ uꞌájó rĩ sịjó ráká.”


\par }{\Q \VS{6}Ĩndre, ãma are Sãndụ́kụ̃ Tị icíma drị̂ ándrá Ĩfũrátã gá;

\par }{\QB ãma ịsụ́ dó ĩꞌdi ámvụ́ Yãárĩ drị̂ agá.


\par }{\Q \VS{7}Ãjọ dó, “Lẽ ãmụ kí jó
{\ND{Úpí}} drị̂ agâlé;

\par }{\QB lẽ ãfẽ kí ị̃nzị̃táŋá úmvúke ĩꞌdidrị̂ drị̃lẹ́ gá!”


\par }{\Q \VS{8}{\ND{Úpí}}, mí angá, ífi ãngũ míní avị́jó rĩ gá,

\par }{\QB ífi Sãndụ́kụ̃ Tị icíma drị̂ trũ. Sãndụ́kụ̃ ꞌdĩ ĩꞌdi ícétáŋá ũkpó mídrị́ gá rĩ drị̂ ꞌi.


\par }{\Q \VS{9}Lẽ ãtalo mídrị̂ ꞌbã nga kí sáwã pírí sĩ ị́jọ́ pịrị rĩ kí;

\par }{\QB ãzíla lẽ ꞌbá mídrị́ ãlá rĩ ꞌbã ngo kí úngó ãyĩkõ sĩ.


\par }{\Q \VS{10}Ị́jọ́ ándrá míní azịlé Ãtíꞌbó mídrị́ Dãwụ́dị̃ ní rĩ ꞌbã ị́jọ́ sĩ,

\par }{\QB lẽ mí ãvĩjõ ị́jọ́ úpí míní ãdu ũsũjó drị̃ la gá ꞌbo rĩ drị̃ gá ku.


\par }{\Q \VS{11}{\ND{Úpí}} na ándrá ũyõ sĩ ꞌbání ásị́ tị̃jó drị̃ la gá rá la Dãwụ́dị̃ ní,

\par }{\QB ũyõ ándrá ĩꞌdi ꞌbã nalé rĩ icólé ujalé ku la:

\par }{\Q Jọ, “Ma mụ ngọ́tị́ŋá ãfũlépi ími ụrụꞌbá gá rĩ

\par }{\QB irilé úmvúke mídrị̂ drị̃ gá.


\par }{\Q \VS{12}Anzị mídrị̂ drĩ kí tị icíma mádrị̂ tãmba rá

\par }{\QB ãzíla drĩ kí ị́jọ́ mádrị́ mání icélé ĩꞌbaní rĩ ꞌbã ị̃ndụ́ nze rá,

\par }{\Q anzịŋá ĩꞌbadrị̂ kí vâ mụ

\par }{\QB adrulé úpí ru ími kẹ̃jị́ gá jãꞌdâ.”


\par }{\Q \VS{13}Ãꞌdusĩku
{\ND{Úpí}} pẽ Zị̃yọ́nị̃ nĩ;

\par }{\QB lẽ ꞌbã adru ãngũ ĩꞌdiní sĩ uꞌájó rĩ rú:


\par }{\Q \VS{14}“ꞌDĩ ãngũ mání mụjó avị́jó ala gá jãꞌdâ rĩ ꞌi;

\par }{\QB ma mụ uꞌálé ala gá ꞌdâ, ãꞌdusĩku ꞌdĩ ãngũ mání pẽlé rĩ ꞌi.


\par }{\Q \VS{15}Ma mụ sụ̃sụ́ ãmbógó la wilé táwụ̃nị̃ ꞌdĩ drị̃ gá ãzíla ma ĩꞌdi fẽ adrulé málĩ trũ;

\par }{\QB ma mụ ꞌbá ala gá lẽmẽrí ri kí fẽ agalé ãkónã sĩ rá.


\par }{\Q \VS{16}Ma mụ ãtalo ala gá ri kí tãmbalé;

\par }{\QB ꞌbá ãlá ala gá ri kí mụ úngó ngolé ãyĩkõ sĩ.


\par }{\Q \VS{17}Ma dó mụ ũkpõ Dãwụ́dị̃ drị̂ ịtụ́lé ꞌdãá;

\par }{\QB ꞌbá mâni mání sĩ ãdu ũsũjó drị̃ la gá rĩ la dó acá tárã rú ꞌbá mádrị̂ ꞌbaní.


\par }{\Q \VS{18}Ma mụ mẹ́rọ́ꞌbá ĩꞌdidrị̂ ꞌbaní drị̃nzá fẽlé rá,

\par }{\QB wó ĩꞌdi dó mụ adrulé úpí ãzí dị̃zã rú la.”




\par }\PsalmChap{133}{\SH Mũkẽ adrujó tị icíma agá rĩ
\par }
{\Q \VerseOne{1}Ĩndre drĩ, ádrị́pị ꞌbaní uꞌájó tị icítáŋá sĩ rĩ

\par }{\QB ꞌbã ũnĩ kí ãyĩkõ la be ꞌdĩ áni yã!


\par }{\Q \VS{2}Ĩꞌdi cécé ãdu ãjẹ̃ rú sũlé ꞌbá drị̃ gá,

\par }{\QB dịlépi vũgâlé tịꞌbị́ gâsĩ,

\par }{\Q tịꞌbị́ Ãrọ́nị̃ drị̂ gâsĩ rĩ áni!

\par }{\QB Dị vũgâlé kánzũ ꞌbã kálã gâsĩ.


\par }{\Q \VS{3}Ádrị́pị drĩ kí uꞌá tị icítáŋá agá, ĩꞌdi cécé andrẹlị́ ꞌbé Hẹ̃rị̃mọ́nị̃ drị̃ gá,

\par }{\QB kalépi ꞌbé Zị̃yọ́nị̃ ꞌbã drị̃ gá rĩ áni,

\par }{\Q ádrị́pị drĩ kí uꞌá tị icítáŋá agá,
{\ND{Úpí}} azị ꞌI ĩꞌbaní drị̃lẹ́ba fẽ rá.




\par }\PsalmChap{134}{\SH ꞌBá kí umvejó sĩ
{\ND{Úpí}} ịcụ́jó
\par }
{\Q \VerseOne{1}Ĩmi amụ́, ĩmi ị̃nzị̃
{\ND{Úpí}} ꞌi, ĩmi ꞌbá adrulépi ĩꞌdi ꞌbã ãtíꞌbó ru ꞌdĩ,

\par }{\QB ĩmi ꞌbá amụ́lépi ãzị́ ngalépi ị́nị́ sĩ jó
{\ND{Úpí}} drị̂ agá ꞌdĩ!


\par }{\Q \VS{2}Ĩmi inga ĩmi drị́ kí ụrụgá ãngũ
{\ND{Úpí}} drị́ ãlá rĩ gâlé

\par }{\QB ãzíla ĩmi ịcụ́ ĩꞌdi!


\par }{\BB \par }
{\Q \VS{3}Lẽ
{\ND{Úpí}} ꞌbụ̃ kí ꞌbãlépi ụ̃nọ́kụ́ be rĩ

\par }{\QB ꞌbã fẽ ĩminí drị̃lẹ́ba angájó Zị̃yọ́nị̃ drị̃ gâlé!




\par }\PsalmChap{135}{\SH Úngó sĩ ꞌbá ịcụ́jó rĩ
\par }
{\Q \VerseOne{1}Ĩmi ịcụ́
{\ND{Úpí}} ꞌi!

\par }{\BB \par }
{\Q Ĩmi ịcụ́ rụ́ ĩꞌdidrị̂ ꞌi,

\par }{\QB ĩmi ãtíꞌbó
{\ND{Úpí}} drị́ ꞌdĩ, ĩmi ịcụ́
{\ND{Úpí}} ꞌi.


\par }{\Q \VS{2}Ĩmi ãtiꞌbo pá tulépi jó Ãdróŋá drị̂ agá,

\par }{\QB ãzị́ ngalépi jó ĩꞌdidrị̂ agá ꞌdĩ, ĩmi ịcụ́
{\ND{Úpí}} ꞌi!


\par }{\Q \VS{3}Ĩmi ịcụ́
{\ND{Úpí}} ꞌi, ãꞌdusĩku
{\ND{Úpí}} ĩꞌdi ãlá ru;

\par }{\QB ĩngo úngó kí sĩ ĩꞌdi rụ́ ịcụ́jó, ãꞌdusĩku ĩꞌdi ị́jọ́ ãzí ũnĩ-ambamba la sĩ rụ́ la ungojó,


\par }{\Q \VS{4}ãꞌdusĩku
{\ND{Úpí}} pẽ Yãkóꞌbõ ꞌi ꞌbá ĩꞌdi ãni la rú

\par }{\QB pẽ Ịsịrayị́lị̃ ĩꞌdi ꞌbã ãko rú.


\par }{\BB \par }
{\Q \VS{5}Ánị̃ rá
{\ND{Úpí}} ꞌi ãmbógó ru,

\par }{\QB ãzíla Úpí ãmadrị̂ ĩꞌdi ãdroŋa pírí kí drị̃lẹ́ gá.


\par }{\Q \VS{6}Ị́jọ́ cí
{\ND{Úpí}} ní ãyĩkõ fẽlépi

\par }{\QB ꞌbụ̃ gâlé ãzíla vũ drị̃ gá ꞌdâ,

\par }{\QB mĩrĩ agá ãzíla mĩrĩ ị̃ndụ́ gá vũ gâlé rĩ ĩꞌdi nga la rá.


\par }{\Q \VS{7}Ĩꞌdi ị́rị́tị kí fẽ tụlé ụ̃nọ́kụ̂ ꞌbã drị̃ gá ꞌdâ pírí nĩ,

\par }{\QB Ĩꞌdi ãvi fẽ ũnĩlé uzogó ní sĩ ꞌdịjó nĩ

\par }{\QB ãzíla ĩꞌdi ũlí fẽ lilé angájó ãngũ ĩꞌdiní si tã la mbajó rĩ gá.


\par }{\BB \par }
{\Q \VS{8}Fẽ kãjãní Mị̃sị́rị̃ gá rĩ ꞌbaní ị̃lị̃kị̃jó nĩ,

\par }{\QB kãjãní ꞌbá ꞌbadrị̂ kí ãnãkpá ꞌbadrị̂ kí abe.


\par }{\Q \VS{9}Idé tálí kí ị́jọ́ ícétáŋá ru rĩ kí abe Mị̃sị́rị̃ gâlé,

\par }{\QB idé kí Fãráwụ̃ ụrụꞌbá gá ãmbogo ĩꞌdidrị̂ kí abe.


\par }{\Q \VS{10}Fẽ sụ́rụ́ ũꞌbí ꞌbaní ị̃lị̃kị̃jó rá

\par }{\QB ãzíla ụꞌdị́ ũpi ũkpó trũ ꞌdĩ kí rá.


\par }{\Q \VS{11}ꞌDị Sị̃họ́nị̃, úpí ꞌbá Ãmọ́rị̃ drị̂ ꞌbadrị̂ rá,

\par }{\QB Ụ́gị̃, úpí Bãsánĩ drị̂ rá

\par }{\QB ãzíla ụꞌdị́ ũpi Kãnánĩ gá rĩ kí rá


\par }{\Q \VS{12}fẽ dó sĩ ãngũ ĩꞌbadrị̂ ãwítã rú,

\par }{\QB ãwítã rú ꞌbá ĩꞌdidrị́ Ịsịrayị́lị̃ ꞌbaní.


\par }{\BB \par }
{\Q \VS{13}{\ND{Úpí}}, rụ́ mídrị̂ la pá tu jãꞌdâ,

\par }{\QB {\ND{Úpí}}, ála mụ rụ́ mídrị̂ ꞌbã ị́jọ́ igálé jãꞌdâ,


\par }{\Q \VS{14}ãꞌdusĩku
{\ND{Úpí}} la mụ ị́jọ́ pịrị rĩ lịlé ꞌbá ĩꞌdidrị̂ ꞌbaní rá,

\par }{\QB ĩꞌdi mụ ãtiꞌbo ĩꞌdidrị̂ kí ízákĩzã ndrelé rá.


\par }{\Q \VS{15}Ãdroŋa sụ́rụ́ ãzí rĩ ꞌbadrị̂ kí sílĩvã kí gólũdĩ be,

\par }{\QB ꞌdi kí ãko ꞌbá ꞌbaní idélé drị́ sĩ la kî.


\par }{\Q \VS{16}Ãdroŋa ĩnzõ rú ꞌdi kí tị trũ, wó icó kí ị́jọ́ jọlé ku;

\par }{\QB kí mịfị́ trũ, wó icó kí ãngũ ndrelé ku.


\par }{\Q \VS{17}Kí bị́lẹ́ trũ wó are kí ị́jọ́ ku,

\par }{\QB kí ũmvu trũ wó se kí ává ku.


\par }{\Q \VS{18}ꞌBá ãdroŋa ꞌdĩ kí idélépi rĩ kí adru cécé kî áni,

\par }{\QB ꞌbá ásị́ tị̃lépi kí drị̃ gá ri kí vâ adru cécé kî áni.


\par }{\Q \VS{19}Ĩmi ꞌbá Ịsịrayị́lị̃ drị́ ꞌdĩ, ĩmi ịcụ́
{\ND{Úpí}} ꞌi!

\par }{\QB Ĩmi ãtalo ãfũlépi Ãrọ́nị̃ rụ́ ꞌdĩ, ĩmi ịcụ́
{\ND{Úpí}} ꞌi!


\par }{\Q \VS{20}Ĩmi ꞌbá Lẹ́vị̃ drị́ ꞌdĩ, ĩmi ịcụ́
{\ND{Úpí}} ꞌi!

\par }{\QB Ĩmi ꞌbá
{\ND{Úpí}} rulépi ꞌdĩ, ĩmi ịcụ́
{\ND{Úpí}} ꞌi!


\par }{\Q \VS{21}Ĩmi ịcụ́
{\ND{Úpí}} ꞌi angájó Zị̃yọ́nị̃ gá,

\par }{\QB ãꞌdusĩku ĩꞌdi uꞌá Yẹ̃rụ́sãlẹ́mụ̃ gá!

\par }{\BB \par }
{\Q Ĩmi ịcụ́
{\ND{Úpí}} ꞌi!




\par }\PsalmChap{136}{\SH Úngó sĩ Ãwãꞌdĩfô fẽjó rĩ
\par }
{\Q \VerseOne{1}Ĩfẽ ãwãꞌdĩfô
{\ND{Úpí}} ní, ãꞌdusĩku ĩꞌdi múké,

\par }{\QB lẽtáŋá ĩꞌdidrị́ ãmbógó rĩ ĩꞌdi jãꞌdâ.


\par }{\Q \VS{2}Ĩfẽ ãwãꞌdĩfô Ãdróŋá ãmbógó ru ãdroŋa kí drị̃lẹ́ gá rĩ ní,

\par }{\QB lẽtáŋá ĩꞌdidrị́ ãmbógó rĩ ĩꞌdi jãꞌdâ.


\par }{\Q \VS{3}Ĩfẽ ãwãꞌdĩfô Úpí ãmbógó ru ũpi kí drị̃lẹ́ gá rĩ ní,

\par }{\QB lẽtáŋá ĩꞌdidrị́ ãmbógó rĩ ĩꞌdi jãꞌdâ.


\par }{\Q \VS{4}Ĩfẽ ãwãꞌdĩfô ĩꞌdiní, ĩꞌdi lú tálí ũkpó rĩ kí idé rá la nĩ,

\par }{\QB lẽtáŋá ĩꞌdidrị́ ãmbógó rĩ ĩꞌdi jãꞌdâ.


\par }{\Q \VS{5}Ĩfẽ ãwãꞌdĩfô ꞌbá ꞌbụ̃ kí ũꞌbãlépi ũndũwã ãmbógó sĩ rĩ nî,

\par }{\QB lẽtáŋá ĩꞌdidrị́ ãmbógó rĩ ĩꞌdi jãꞌdâ.


\par }{\Q \VS{6}Ĩfẽ ãwãꞌdĩfô ꞌbá vũ ꞌbãlépi ị̃yị́ kị́rị́ rĩ ꞌbã drị̃ gá rĩ nî,

\par }{\QB lẽtáŋá ĩꞌdidrị́ ãmbógó rĩ ĩꞌdi jãꞌdâ.


\par }{\Q \VS{7}Ĩfẽ ãwãꞌdĩfô ꞌbá ị̃tụ́ kí ũꞌbãlépi ĩmbá be rĩ nî,

\par }{\QB lẽtáŋá ĩꞌdidrị́ ãmbógó rĩ ĩꞌdi jãꞌdâ.


\par }{\Q \VS{8}ꞌBã ị̃tụ̂ ꞌi ãngũ jilé ị̃tụ́ sĩ,

\par }{\QB lẽtáŋá ĩꞌdidrị́ ãmbógó rĩ ĩꞌdi jãꞌdâ.


\par }{\Q \VS{9}ꞌBã ĩmbâ ꞌi lẽlẽgó kí abe ãngũ jilé ị́nị́ sĩ,

\par }{\QB lẽtáŋá ĩꞌdidrị́ ãmbógó rĩ ĩꞌdi jãꞌdâ.


\par }{\Q \VS{10}Ĩfẽ ãwãꞌdĩfô Ãdróŋá ní ĩꞌdi ꞌbã ꞌbá kãjãní ãzíla ãnãkpá tịlé drị̃-drị̃ Mị̃sị́rị̃ drị̂ kí ụꞌdị́jó rĩ sĩ,

\par }{\QB lẽtáŋá ĩꞌdidrị́ ãmbógó rĩ ĩꞌdi jãꞌdâ.


\par }{\Q \VS{11}Anzé ꞌbá Ịsịrayị́lị̃ drị̂ kí angájó Mị̃sị́rị̃ gá rĩ sĩ,

\par }{\QB lẽtáŋá ĩꞌdidrị́ ãmbógó rĩ ĩꞌdi jãꞌdâ.


\par }{\Q \VS{12}Anzé kí drị́ ũkpó ĩꞌdidrị̂ sĩ ãzíla drị́ ĩꞌdi ꞌbã ajalé rĩ sĩ;

\par }{\QB lẽtáŋá ĩꞌdidrị́ ãmbógó rĩ ĩꞌdi jãꞌdâ.


\par }{\Q \VS{13}Ĩfẽ ãwãꞌdĩfô ꞌbá Mĩrĩ Ika rĩ awalépi ị̃rị̃ rĩ nî,

\par }{\QB lẽtáŋá ĩꞌdidrị́ ãmbógó rĩ ĩꞌdi jãꞌdâ.


\par }{\Q \VS{14}Ce ꞌbá Ịsịrayị́lị̃ drị̂ kí drị̃ ị̃yị́ ru awalépi rĩ agâ sĩ,

\par }{\QB lẽtáŋá ĩꞌdidrị́ ãmbógó rĩ ĩꞌdi jãꞌdâ.


\par }{\Q \VS{15}Ịmvụ́ úpí Mị̃sị́rị̃ drị̂ kí ãsĩkárĩ ĩꞌdidrị̂ kí abe Mĩrĩ Ika rĩ agá rá;

\par }{\QB lẽtáŋá ĩꞌdidrị́ ãmbógó rĩ ĩꞌdi jãꞌdâ.


\par }{\Q \VS{16}Ĩfẽ ãwãꞌdĩfô ꞌbá ꞌbá ĩꞌdidrị̂ kí drị̃ celépi kõtórõ agâ sĩ rĩ nî,

\par }{\QB lẽtáŋá ĩꞌdidrị́ ãmbógó rĩ ĩꞌdi jãꞌdâ.


\par }{\Q \VS{17}Ĩfẽ ãwãꞌdĩfô ꞌbá ũpi ũkpó-ũkpó ri kí ụꞌdị́lépi rĩ nî,

\par }{\QB lẽtáŋá ĩꞌdidrị́ ãmbógó rĩ ĩꞌdi jãꞌdâ.


\par }{\Q \VS{18}Ụꞌdị́ ũpi rụ́ kụlépi ambamba rĩ kí rá,

\par }{\QB lẽtáŋá ĩꞌdidrị́ ãmbógó rĩ ĩꞌdi jãꞌdâ.


\par }{\Q \VS{19}ꞌDị úpí Ãmọ́rị̃ ꞌbadrị́ Sị̃họ́nị̃ ꞌi rá,

\par }{\QB lẽtáŋá ĩꞌdidrị́ ãmbógó rĩ ĩꞌdi jãꞌdâ.


\par }{\Q \VS{20}ꞌDị úpí Bãsánĩ ꞌbadrị́ Ụ́gị̃ rá,

\par }{\Q lẽtáŋá ĩꞌdidrị́ ãmbógó rĩ ĩꞌdi jãꞌdâ.


\par }{\Q \VS{21}Fẽ ãngũ ĩꞌbadrị̂ ꞌbá ĩꞌdidrị̂ ꞌbaní ãwítã rú,

\par }{\QB lẽtáŋá ĩꞌdidrị́ ãmbógó rĩ ĩꞌdi jãꞌdâ.


\par }{\Q \VS{22}Fẽ ãngũ ꞌdã ãwítã rú ãtíꞌbó ĩꞌdidrị́ Ịsịrayị́lị̃ nî,

\par }{\QB lẽtáŋá ĩꞌdidrị́ ãmbógó rĩ ĩꞌdi jãꞌdâ.


\par }{\Q \VS{23}Ãvĩ ị́jọ́ ãma drị̃ gá sáwã ándrá ãma ndẽjó rá rĩ sĩ ku,

\par }{\QB lẽtáŋá ĩꞌdidrị́ ãmbógó rĩ ĩꞌdi jãꞌdâ.


\par }{\Q \VS{24}Apá ãma mẹ́rọ́ꞌbá ãmadrị̂ kí drị́gá rá,

\par }{\QB lẽtáŋá ĩꞌdidrị́ ãmbógó rĩ ĩꞌdi jãꞌdâ.


\par }{\Q \VS{25}Ĩꞌdi ꞌbá ãkónã fẽlépi ãko pírí ídri trũ rĩ ꞌbaní nĩ rĩ ꞌi,

\par }{\QB lẽtáŋá ĩꞌdidrị́ ãmbógó rĩ ĩꞌdi jãꞌdâ.


\par }{\Q \VS{26}Ĩfẽ ãwãꞌdĩfô Ãdróŋá ꞌbụ̃ gá rĩ nî,

\par }{\QB lẽtáŋá ĩꞌdidrị́ ãmbógó rĩ ĩꞌdi jãꞌdâ.




\par }\PsalmChap{137}{\SH ꞌBá Ịsịrayị́lị̃ drị̂ ꞌbã kí awájó Bãbụ̃lọ́nị̃ gá rĩ
\par }
{\Q \VerseOne{1}Ị̃yị́ Bãbụ̃lọ́nị̃ drị̂ ꞌbã tị gá ꞌdãá,

\par }{\QB ãma uri ándrá vũ gá, ãma awá dó

\par }{\QB Zị̃yọ́nị̃ ꞌbã ị́jọ́ ꞌbã agájó ãmaní rĩ sĩ.


\par }{\Q \VS{2}Ãma ũgĩ ándrá ụ̃ꞌdị́ ãmadrị̂ kí

\par }{\QB mụ̃rị̃jị́ŋị̃ ị̃yị́tị gá rĩ kí ꞌbã kénĩ kí agá,


\par }{\Q \VS{3}ãꞌdusĩku ꞌbá ãma rụlépi ãtíꞌbó ru rĩ

\par }{\QB lẽ kí ándrá ãngo ĩꞌbaní úngó,

\par }{\Q ꞌbá ãmaní ũcõgõ fẽlépi rĩ jọ kí,

\par }{\QB “Ĩngo ãmaní úngó ĩminí jõ sĩ ãyĩkõ idéjó Zị̃yọ́nị̃ gá la ꞌbã ãzí ãlu!”


\par }{\BB \par }
{\Q \VS{4}Ãma icó dó úngó
{\ND{Úpí}} drị̂ ngolé

\par }{\QB ãmị́yọ́ŋá ꞌbã ãngũ gá íngoní ru?


\par }{\Q \VS{5}Yẹ̃rụ́sãlẹ́mụ̃, ádrĩ ị́jọ́ ãvĩ ími drị̃ gá rá,

\par }{\QB lẽ áma drị́ ãndá rĩ ꞌbã co dó ụ̃ꞌdị̂ ị̃dị́ ku!


\par }{\Q \VS{6}Ádrĩ ị́jọ́ ãvĩ ími drị̃ gá rá,

\par }{\QB ádrĩ Yẹ̃rụ́sãlẹ́mụ̃ ꞌbã

\par }{\Q ị́jọ́ mání ãyĩkõ fẽlépi rĩ kí drị̃lẹ́ gá ãndânĩ ku,

\par }{\QB lẽ áma ĩdra ꞌbã ĩbĩ ru áma atrákụ̃lẹ́ gá cí.


\par }{\BB \par }
{\Q \VS{7}{\ND{Úpí}}, mí igá drĩ ị́jọ́ ꞌbá

\par }{\QB Ídõmũ drị̂ ꞌbã kí idélé rĩ kî,

\par }{\Q mí agá drĩ ị́jọ́ ụ́ꞌdụ́ ándrá sĩ Yẹ̃rụ́sãlẹ́mụ̃ ꞌdụjó,

\par }{\QB ụ́ꞌdụ́ ĩꞌbã kí sĩ jọjó la “Ĩmi andi ĩꞌdi vũ gá, ĩmi andi ĩꞌdi vũ gá rĩ ꞌbã drị̃ gá!”


\par }{\BB \par }
{\Q \VS{8}Bãbụ̃lọ́nị̃, ála mụ ími andilé rá.

\par }{\QB Drị̃lẹ́ba ꞌbá ími ũfẽlépi

\par }{\QB ị́jọ́ míní idélé ãma ụrụꞌbá gá rĩ sĩ rĩ ꞌbanî.


\par }{\Q \VS{9}Drị̃lẹ́ba ꞌbá anzịŋá ĩmidrị̂ kí ꞌdụlépi

\par }{\QB sĩ kí ũgbãjó bõrõ ụrụꞌbá gá rĩ ꞌbanî!




\par }\PsalmChap{138}{\SH Ĩfẽ ãwãꞌdĩfô
{\ND{Úpí}} nî
\par }
{\Q \VerseOne{1}Ma ãwãꞌdĩfô fẽ
{\ND{Úpí}} míní áma ásị́ pírí sĩ;

\par }{\QB ma úngó ngo sĩ ími ịcụ́jó ãdroŋa kí drị̃lẹ́ gá.


\par }{\Q \VS{2}Ma ãvụ̃ jó mídrị́ ãlá rĩ gâlé ru

\par }{\QB sĩ ãwãꞌdĩfô fẽjó rụ́ mídrị̂ ní

\par }{\QB ãꞌdusĩku lẽtáŋá mídrị́ ãmbógó rĩ ĩꞌdi jãꞌdâ ãzíla ị́jọ́ mídrị̂ kí ị́jọ́ mgbã rĩ kî,

\par }{\Q mí inga rụ́ mídrị̂ ꞌi

\par }{\QB ị́jọ́ mídrị̂ kí abe ụrụgá ãko pírí ꞌbaní ãndânĩ.


\par }{\Q \VS{3}Ụ́ꞌdụ́ mání ími zịjó ꞌdã sĩ, mí umvi ma rá;

\par }{\QB ífẽ mání ũkpó ũkpõ mídrị̂ sĩ.


\par }{\BB \par }
{\Q \VS{4}Ũpi ụ̃nọ́kụ́ drị̃ gá ꞌdâ rĩ kí pírí mụ
{\ND{Úpí}} míní ãwãꞌdĩfô fẽlé,

\par }{\QB ãꞌdusĩku are kí ị́jọ́ ãfũlépi ími tị gá rĩ kí rá.


\par }{\Q \VS{5}Kí mụ úngó ngolé ị́jọ́
{\ND{Úpí}} míní ngalé rĩ kí drị̃ gá,

\par }{\QB ãzíla dị̃zã
{\ND{Úpí}} mídrị́ ãmbógó rĩ drị̃ gá,


\par }{\Q \VS{6}{\ND{Úpí}} ꞌbã táni adru agá ụrụgá wị́lị́wị́lị́ rá tí, ĩꞌdi ꞌbá ru irilépi vũ gá ri kí tãmba rá,

\par }{\QB wó ĩꞌdi ru ịgbọ́ ꞌbá ãfó ru rĩ ꞌbarụ́ rĩ sĩ rá-rá ru.


\par }{\Q \VS{7}Ị́jọ́ ũkpó-ũkpó ri drĩ kí táni áma andre ce agâ nĩ rá tí,

\par }{\QB mi mụ áma tãmbalé ũmbã mẹ́rọ́ꞌbá mádrị̂ ꞌbadrị̂ agá rĩ sĩ rá.

\par }{\Q Mi ãꞌdị́ ꞌdị mẹ́rọ́ꞌbá mádrị́ adrulépi mání ũmbã sĩ rĩ kí abe,

\par }{\QB ãzíla mi áma pa ũkpõ mídrị̂ sĩ rá.


\par }{\Q \VS{8}{\ND{Úpí}} la mụ ị́jọ́ ĩꞌdi ꞌbã itúlé mání ri kí ngalé rá;

\par }{\QB ãꞌdusĩku lẽtáŋá ĩꞌdidrị́ ãmbógó rĩ ĩꞌdi jãꞌdâ.

\par }{\QB {\ND{Úpí}}, mí aꞌbejõ ãzị́ míní ngalé ꞌbo rĩ ku.




\par }\PsalmChap{139}{\SH Ãdróŋá nị̃ ị́jọ́ pírí kí cé
\par }
{\Q \VerseOne{1}{\ND{Úpí}}, índrụ̃ asị́ mádrị̂ ꞌa ꞌbo

\par }{\QB ãzíla ínị̃ ị́jọ́ mání adrujó ala gá rĩ kí pírí cé!


\par }{\Q \VS{2}Ínị̃ sáwã mání rijó vũ gá ri kí mání angájó ụrụgá rĩ be rá;

\par }{\QB ínị̃ ígátáŋá mádrị̂ kí mání adru agá álị́-álị́ ru pírí cé.


\par }{\Q \VS{3}Mi áma ndre mání acị́ agá gẹ̃rị̃ gâsĩ ãzíla mání áma la agá vũ gá;

\par }{\QB ínị̃ ị́jọ́ mání idélé rĩ kí pírí rá.


\par }{\Q \VS{4}Átã ị́jọ́ ãfũ drĩ áma tị gá ku rú,

\par }{\QB {\ND{Úpí}}, ínị̃ ma mụ ãꞌdu ị́jọ́ jọlé yã rĩ cé.


\par }{\BB \par }
{\Q \VS{5}Íce áma andre wókõ pírí gâsĩ,

\par }{\QB mi áma tãmba ũkpó mídrị̂ sĩ.


\par }{\Q \VS{6}Ị́jọ́ míní nị̃lé áma drị̃ gá rĩ ĩꞌdi ụ̃sụ̃táŋá ru ãzíla álị́ ambamba;

\par }{\QB má icó dó sĩ ĩꞌdi vãlé ku!


\par }{\BB \par }
{\Q \VS{7}Má icó dó áma zị̃lé Úríndí mídrị̂ sĩ íngõlé?

\par }{\QB Má icó dó apálé mí sĩ íngõlé?


\par }{\Q \VS{8}Ádrĩ tụ ꞌbụ̃ gâlé, mi ꞌdãá cí;

\par }{\QB ádrĩ fi áma lalé ị̃nádrị̃ agá, mi ꞌdãá cí.


\par }{\Q \VS{9}Ádrĩ tá nga ãngũ ị̃tụ́ ꞌbã sĩ agájó rĩ gâlé,

\par }{\QB ádrĩ mụ uꞌálé ãngũ álị́ ị̃tụ́ ꞌbã ꞌdejó rĩ gá,


\par }{\Q \VS{10}átã mi adru ꞌdãá cí sĩ áma drị̃ cejó

\par }{\QB ãzíla mi adru ꞌdãá cí sĩ áma ãzãkojó.


\par }{\BB \par }
{\Q \VS{11}Ádrĩ jọ la, “Ãngũ ịnị ꞌbã aku ma cí,

\par }{\QB ãzíla dị̃zã áma andre gá rĩ ꞌba acá ị́nị́ ru,”


\par }{\Q \VS{12}wó átã ị́nị́ icó ꞌbãngá áma zị̃lé míní ku;

\par }{\QB ị́nị́ ĩꞌdi ꞌbãngá míní imve tárá-tárá ị̃tụ́ áni

\par }{\QB ãꞌdusĩku ị́nị́ ají kí ꞌbãngá ru míní dị̃zã be ãlu.


\par }{\BB \par }
{\Q \VS{13}Mí idé áma ụrụꞌbá ꞌa gâlé ru rĩ kí mi ꞌi;

\par }{\QB mí icí ma ãko ãlu rú mâ ãndrẽ ꞌbã ꞌa gâlé mi ꞌi.


\par }{\Q \VS{14}Ma ími ịcụ́, ãꞌdusĩku mí idé ma túlí-túlí ãzíla ũnĩ-ambamba rú.

\par }{\QB Ãzị́ míní ngalé ri kí ụ̃sụ̃táŋá ru;

\par }{\QB ánị̃ ị́jọ́ ꞌdĩ áma ásị́ pírí sĩ.


\par }{\Q \VS{15}Sáwã áma ĩfãkã kí ũꞌbãjó ꞌdã sĩ,

\par }{\QB ụ́ꞌdụ́ áma icíjó ũní-ũní ru mâ ãndrẽ ꞌa gâlé ꞌdãsĩ,

\par }{\Q ãko ãzí ru zị̃lépi míní cí la ándrá ꞌdáyụ.


\par }{\QB \VS{16}Índre ándrá áma ụrụꞌbá drĩ ũꞌbãlé ku ꞌdã kí cé;

\par }{\Q ísĩ ándrá ụ́ꞌdụ́ mádrị̂ kí

\par }{\QB ꞌbã kãlãfe bụ́kụ̃ mídrị̂ agá pírí cí

\par }{\QB ꞌdĩ sĩ ụ́ꞌdụ́ ãzíla alị drĩ ãlu ku rú.


\par }{\BB \par }
{\Q \VS{17}Ãdróŋá, ígátáŋá mídrị́ áma drị̃ gá ri kí mání ụ̃rọ̃drị́ ru!

\par }{\QB Má icó kí kãlãfe lãlé ku!


\par }{\Q \VS{18}Ádrĩ tá kí lã yã áni,

\par }{\QB ndẽ kí kãlãfe sĩ cínákí rá!

\par }{\Q Ádrĩ angá ụ́ꞌdụ́ gá rĩ sĩ,

\par }{\QB ma isụ́ la mi drĩ ngá má be cí!


\par }{\BB \par }
{\Q \VS{19}Ãdróŋá, ídrĩ tá ꞌbá ị́jọ́ ũnzí ngalépi rĩ kí ụꞌdị́ rá la múké fô!

\par }{\QB Ĩmi ꞌbá ꞌbá kí ụꞌdị́lépi ꞌdĩ, ĩmi ĩdã ĩmi áma andre gá rĩ sĩ rá.


\par }{\Q \VS{20}Kí ị́jọ́ jọ ími ụrụꞌbá gá ígátáŋá ũnzí sĩ;

\par }{\QB mẹ́rọ́ꞌbá mídrị̂ kí ími rụ́ iza.


\par }{\Q \VS{21}{\ND{Úpí}}, ángụ̃ ꞌbá ími ngụ̃lépi ũnzí ri kí ũnzí!

\par }{\QB Ángụ̃ ꞌbá ị́jọ́ mídrị̂ kí lẽlépi ku rĩ kí ũnzí!


\par }{\Q \VS{22}Ángụ̃ kí ũnzí ãndá ãndá ru;

\par }{\QB Ma kí lã mâ mẹ́rọ́ꞌbá ru.


\par }{\Q \VS{23}Ãdróŋá, índrụ̃ áma ásị́ ꞌa, mi dó sĩ ị́jọ́ áma ásị́ gá rĩ kí nị̃!

\par }{\QB Mí ụ̃ꞌbị̃ ma ãzíla ínị̃ dó sĩ ị́jọ́ mání ũcõgõ fẽlépi rĩ kî!


\par }{\Q \VS{24}Índre drĩ ị́jọ́ ãzí ũnzí la kí nõ áma ꞌa gá cí yã áni,

\par }{\QB ãzíla íce áma drị̃ gẹ̃rị̃ sĩ ídri ukólépi ku rĩ ịsụ́jó rĩ gá.




\par }\PsalmChap{140}{\SH {\ND{Úpî}} zịjó tãmbaŋá ị́jọ́ sĩ
\par }
{\Q \VerseOne{1}{\ND{Úpí}}, ípa ma ꞌbá ũnzĩkãnã ngalépi rĩ kí drị́lẹ́ gá,

\par }{\QB ímba áma tã ꞌbá ũmbã rú rĩ kí ị́jọ́ sĩ.


\par }{\Q \VS{2}Kí ụ́ꞌdụ́ pírí sĩ ị́jọ́ ũnzí itú kí ásị́ gá áma ụrụꞌbá gá,

\par }{\QB ụ́ꞌdụ́ pírí sĩ kí lẽ ãꞌdị́ tị nzị̃lé ꞌbá kí abe.


\par }{\Q \VS{3}Kí ĩdra ĩꞌdi cécé ị̃nị̃ ũmbá rĩ ꞌbã ĩdra áni,

\par }{\QB ị́jọ́ ãfũlépi kí tị gá rĩ la ꞌbá idé ũnzí cécé galaꞌbá ꞌbã ũjũ áni.


\par }{\BB \par }
{\Q \VS{4}{\ND{Úpí}}, ímba áma tã ꞌbá ũnzí rĩ kí drị́lẹ́ gá,

\par }{\QB ímba áma tã ꞌbá ũmbã rú

\par }{\QB ꞌbá ị́jọ́ itúlépi má ị̃lị̃kị̃ rú sĩ rá rĩ kí drị́lẹ́ gá.


\par }{\Q \VS{5}ꞌBá ãfó ru rĩ ũgĩ kí mání ĩbáká sĩ lẽjó áma rụjó,

\par }{\QB ꞌbe kí mání ímbá

\par }{\QB ãzíla ꞌbã kí mání mãtégõ gẹ̃rị̃ gá sĩ áma rụjó.


\par }{\Q \VS{6}Ájọ
{\ND{Úpí}} ní, “Mi Ãdróŋá mádrị̂ ꞌi.”

\par }{\QB {\ND{Úpí}}, mí are áma áwáŋá mání sĩ ãzãkoma aꞌị́jó mídrị́ rĩ ꞌi!


\par }{\Q \VS{7}{\ND{Úpí}} ũkpó ꞌdị́pị, mi ꞌbá ũkpó trũ áma palépi rĩ,

\par }{\QB ímba áma tã ụ́ꞌdụ́ ãꞌdị́drị̂ sĩ rá.


\par }{\Q \VS{8}{\ND{Úpí}}, ífẽ ꞌbá ũnzí rĩ ꞌbaní ãko ĩꞌbã kí vị́ talé rĩ kí ku fô,

\par }{\QB ífẽ ị́jọ́ ĩꞌbã kí itúlé rĩ ꞌbã ị̃kụ̃lẹ̃nị̃ kí ku, jõ íni ku kí mụ acálé ãfó ru rá.


\par }{\Q \VS{9}Mí aꞌbe jõ mẹ́rọ́ꞌbá mádrị̂ kí áma ndẽlé ku,

\par }{\QB ífẽ ị́jọ́ ũnzí ĩꞌbã kí itúlé áma drị̃ gá rĩ ꞌbã vúŋá ꞌbã ị̃lị̃kị̃ kí nĩ.


\par }{\Q \VS{10}Lẽ ãcíkúlú ꞌba asu kí drị̃ gá,

\par }{\QB lẽ úꞌbé kí ãcí gá

\par }{\QB jõku ꞌbụ́ álị́ la agá, ꞌbã ãfũ kí dó sĩ ãmvé ꞌdõlé ị̃dị́ ku.


\par }{\Q \VS{11}Lẽ ífẽ ꞌbá ĩnzó rĩ ꞌbã ịsụ́ kí drị̃lẹ́ba ãngũ ãmadrị̂ agá ꞌdâ ku,

\par }{\QB ífẽ ị́jọ́ ũnzí ꞌbã aꞌdé ꞌbá ũnzí rĩ kí drị̃ gá ĩmgbátrátrá ãzíla ꞌbã andi kí rá.


\par }{\Q \VS{12}Ánị̃ rá
{\ND{Úpí}} la ị́jọ́ ꞌbá ĩkpãlé ĩkpã-ĩkpã rĩ ꞌbadrị̂ lị pịrị rá,

\par }{\QB ãzíla ĩꞌdi ꞌbá lẽmẽrí rĩ kí ꞌbã hákĩ fẽ rá.


\par }{\Q \VS{13}Ãndá-ãndá ru ꞌbá ãlá rĩ kí mụ ími ịcụ́lé rá,

\par }{\QB ãꞌdusĩku kí mụ adrulé ími drị̃lẹ́ gá.




\par }\PsalmChap{141}{\SH Ãdróŋá zịjó sĩ ꞌbá drị̃ cejó
\par }
{\Q \VerseOne{1}{\ND{Úpí}}, ma ími umve, mí are ma!

\par }{\QB Mí are áma ụ́ꞌdụ́kọ́ ádrĩ ími umve rĩ gá.


\par }{\Q \VS{2}Ị́jọ́ mání zịlé mídrị́ rĩ ꞌbã adru míní cécé ãdu ãjị́ vĩrĩ rĩ áni;

\par }{\QB áma drị́ mání ingalé ụrụgá rĩ ꞌba adru kí cécé ídétáŋá ĩndró sĩ ri áni!


\par }{\Q \VS{3}{\ND{Úpí}}, ífẽ ájọ ị́jọ́ ũnzí la kí áma tị sĩ ku fô,

\par }{\QB ímba ãma tị tã!


\par }{\Q \VS{4}Ífẽ áma ásị́ ꞌbã uja ru ị́jọ́ ũnzí gá ku,

\par }{\QB ị́jọ́ ũnzí idéjó

\par }{\Q ꞌbá ũnzĩkãnã idélépi rĩ abe ku.

\par }{\QB Ífẽ ána ãkónã ĩꞌba abe sáwã ĩꞌbaní ru trajó ãdroŋa ĩꞌbadrị̂ kí ị̃nzị̃jó rĩ kí agá ku.


\par }{\Q \VS{5}ꞌBá ãlá ri drĩ kí áma co ímbátáŋá ru nĩ, ĩꞌdi adru mání ásị́ ị̃gbẹ̃ rú,

\par }{\QB drĩ kí uzá ãma drị̃ gá, ĩꞌdi adru ãdu ũsũjó áma drị̃ gá rĩ áni,

\par }{\QB lẽ dó sĩ ágã ị́jọ́ ãdu ũsũjó áma drị̃ gá rĩ ku.

\par }{\Q Wó ma mụ drị̃ gá Ãdróŋá zịŋá trũ ꞌbá ị́jọ́ ũnzí ngalépi rĩ ꞌbaní ị́jọ́ ũnzí ĩꞌbadrị̂ kí ị́jọ́ sĩ.


\par }{\QB \VS{6}Údrĩ ꞌbá ĩꞌbadrị́ drị̃lẹ́ ru rĩ kí aꞌbé ꞌbé sị́ gâlé,

\par }{\QB ꞌbá ũnzí rĩ kí dó nị̃la rá ị́jọ́ mání jọlé rĩ kí ị́jọ́ mgbã la.


\par }{\Q \VS{7}Ála ꞌbá ũnzí rĩ ꞌbã ĩfãkã kí iré ꞌbụ́ tị gá ꞌdãá

\par }{\QB cécé ꞌbá ámvụ́ sõlépi rĩ ꞌbã írã iyájó ãmvé rĩ áni.


\par }{\Q \VS{8}Wó áꞌbã mịfị́ mí rụ́
{\ND{Úpí}} ũkpó ꞌdị́pị;

\par }{\QB ma áma zị̃ ími ꞌa gá, ífẽ ma drãlé ku.


\par }{\Q \VS{9}Ímba áma tã ímbá ĩꞌba kí ꞌbelé mání rĩ sĩ,

\par }{\QB ãzíla mãtégõ ĩꞌbaní ꞌbãlé mání rĩ sĩ.


\par }{\Q \VS{10}Lẽ ꞌbá ũnzí rĩ ꞌba ꞌde kí ímbá ĩꞌbaní ꞌbelé rĩ ꞌbã vúŋá gá nĩ,

\par }{\QB ma dó sĩ alị ị́jọ́ kọ́lị.




\par }\PsalmChap{142}{\SH Ãzãkoma aꞌị́jó Ãdróŋá drị́
\par }
{\Q \VerseOne{1}Má awá rere
{\ND{Úpí}} drị́ ãzãkoma aꞌị́jó,

\par }{\QB áꞌbã mãmálá
{\ND{Úpí}} drị̂ sĩ ásị́ ị̃gbẹ̃ aꞌị́jó.


\par }{\Q \VS{2}Má ají ununuŋá mádrị̂ ĩꞌdi drị̃légá,

\par }{\QB Ánze ị́jọ́ mádrị́ cãndí fẽlépi rĩ kí ĩꞌdi nî.


\par }{\Q \VS{3}Ị́jọ́ ní áma ndẽjó ꞌbo rĩ sĩ,

\par }{\QB ínị̃ gẹ̃rị̃ mádrị̂ cé la mi ꞌi.

\par }{\Q Gẹ̃rị̃ mání acị́jó rĩ gá,

\par }{\QB mẹ́rọ́ꞌbá mádrị̂ ũꞌbã kí ma mãtégõ sĩ.


\par }{\Q \VS{4}Ándrụ̃ ꞌbá ãzí amụ́lé ãzíla áma ãzãkolé,

\par }{\QB ꞌbá ãzí asílépi áma ị́jọ́ sĩ la yu.

\par }{\Q ꞌBá ãzí áma tã mbalépi la yu,

\par }{\QB ꞌbá ãzí áma ídri tã mbalépi la yu.


\par }{\Q \VS{5}Má awá mí ru
{\ND{Úpí}};

\par }{\QB Ájọ míní, “Mí ãngũ mání sĩ áma zị̃jó rõ.

\par }{\QB Mi mání ãko pírí mání lẽlé ídri ꞌdĩ agá ꞌdâ rĩ kí fẽ nĩ.”


\par }{\Q \VS{6}Mí are áma áwáŋá fô,

\par }{\QB ãꞌdusĩku ị́jọ́ ndẽ ma rá;

\par }{\Q ípa ma mẹ́rọ́ꞌbá mádrị̂ áma ndrụ̃lépi rĩ ꞌbadrị́,

\par }{\QB ãꞌdusĩku kí mání ũkpó ru ãndá nĩ.


\par }{\Q \VS{7}Mí anzé ma ũcõgõ agá rĩ sĩ,

\par }{\QB ma dó sĩ ími ịcụ́ ꞌbá mídrị́ ãlá ru tralépi rĩ kí drĩdríŋĩ gá,

\par }{\QB mũkẽ mídrị́ ídri mádrị̂ agá rĩ sĩ.




\par }\PsalmChap{143}{\SH Ãzãkoma aꞌị́jó Ãdróŋá drị́
\par }
{\Q \VerseOne{1}{\ND{Úpí}}, mí are áma áwáŋá fô,

\par }{\QB mí are mãmálá mání ꞌbãlé ími drị̃lẹ́ gá ꞌdĩ ꞌi!

\par }{\Q Mí umvi ma mũkẽ mídrị̂ sĩ;

\par }{\QB mí amụ́ áma ãzãkolé.


\par }{\Q \VS{2}Íꞌbã ãtíꞌbó mídrị̂ ị́jọ́ lịŋá gá ku,

\par }{\QB ãꞌdusĩku ꞌbá ãzí ụ̃nọ́kụ́ drị̃ gá ꞌdâ ídri rú ími drị̃lẹ́ gá ãlá ru la ꞌdáyụ.


\par }{\BB \par }
{\Q \VS{3}Mẹ́rọ́ꞌbá kí áma ndrụ̃,

\par }{\QB andi kí ma kpékpé;

\par }{\Q ꞌbã kí ma mãbụ́sụ̃ gá ãngũ ịnị gá,

\par }{\QB ma dó sĩ cécé ꞌbá drãlépi ídu rĩ áni.


\par }{\Q \VS{4}Ị́jọ́ ꞌdĩ úríndí mádrị̂ aꞌdé dó rá,

\par }{\QB má acá dó sĩ ásị́ agá ũkpó kó ru.


\par }{\BB \par }
{\Q \VS{5}Má agá ị́jọ́ ándrá ụ́ꞌdụ́ alịlépi ꞌbo rĩ sĩ ri kí,

\par }{\QB má ũrã ị́jọ́ ãko pírí míní idélé ri kí drị̃ gá,

\par }{\QB ãzíla áꞌbã ásị́ ãzị́ míní ngalé ri kí drị̃ gá.


\par }{\Q \VS{6}Má aja áma drị́ kí ími drị̃lẹ́ gá mání ími zị agâ;

\par }{\QB áma ídri lẽ mi cécé ãngũ ãꞌí rĩ ꞌbá uzogó lẽjó rĩ áni.


\par }{\BB \par }
{\Q \VS{7}Mí umvi ma gbõrú,
{\ND{Úpí}},

\par }{\QB ásị́ ꞌbãŋá mádrị̂ ukó rá,

\par }{\Q Ízị̃ mi mání ku fô,

\par }{\QB jõ íni ku ma mụ adrulé cécé ꞌbá filépi ĩnádrị̃ gá ri kí áni!


\par }{\Q \VS{8}Ífẽ má are ị́jọ́ lẽtáŋá mídrị́ ukólépi ku rĩ drị̂ ụ̃ꞌbụ́tị sĩ

\par }{\QB ma dó sĩ ásị́ ꞌbã ími drị̃ gá.

\par }{\Q Mí iꞌda mání gẹ̃rị̃ mání sĩ mụjó rĩ,

\par }{\QB ãꞌdusĩku áfẽ áma ídri pírí mídrị́.


\par }{\Q \VS{9}{\ND{Úpí}}, ípa ma mẹ́rọ́ꞌbá mádrị̂ kí drị́ gá

\par }{\QB ãꞌdusĩku mi ãngũ mání sĩ áma zị̃jó rĩ ꞌi.


\par }{\Q \VS{10}Mí imbá ma ị́jọ́ míní lẽlé rĩ idéjó,

\par }{\QB ãꞌdusĩku mi Ãdróŋá mádrị̂ ꞌi,

\par }{\Q úríndí mídrị́ Ãlá rĩ

\par }{\QB ꞌbã ce ámadrị̃ ãngũ ãngũ múké rĩ agâ sĩ.


\par }{\BB \par }
{\Q \VS{11}{\ND{Úpí}}, ímba áma ídri tã sĩ dị̃zã fẽjó rụ́ mídrị̂ ní,

\par }{\QB mũkẽ mídrị̂ sĩ, mí anzé ma ũcõgõ agá rĩ sĩ rá fô!


\par }{\Q \VS{12}Lẽtáŋá mídrị́ aꞌdélépi ku rĩ sĩ, ífẽ mẹ́rọ́ꞌbá mádrị̂ ꞌbã ĩyãŋã kí tú,

\par }{\QB mí ị̃lị̃kị̃ mẹ́rọ́ꞌbá mádrị̂ kí pírí,

\par }{\QB ãꞌdusĩku ma ãtíꞌbó mídrị̂ ꞌi.




\par }\PsalmChap{144}{\SH Ãwãꞌdĩfô fẽjó Ãdróŋá ní ãꞌdị́ ndẽŋá sĩ
\par }
{\Q \VerseOne{1}Ma ími ịcụ́
{\ND{Úpí}}, mi ꞌbá áma tã mbalépi rĩ ꞌi!

\par }{\QB Mi áma imbá sĩ ãꞌdị́ ꞌdịjó,

\par }{\QB ãzíla mi áma itú sĩ ãꞌdị́ ꞌdịjó.


\par }{\Q \VS{2}Mi Ãdróŋá áma lẽlépi ãzíla áma tãmbalépi rĩ ꞌi,

\par }{\QB mi bõrõ ũkpó mádrị̂ ꞌi ãzíla ꞌbá áma palépi rĩ ꞌi,

\par }{\Q mi gọ́bẹ́rẹ́ mádrị́ mání sĩ áma zị̃jó rĩ ꞌi,

\par }{\QB mi sụ́rụ́ ãzí rĩ kí ndẽ rá ãzíla mi kí ꞌbã áma pálé gá.


\par }{\Q \VS{3}{\ND{Úpí}}, ꞌbá ĩꞌdi mgbã rĩ gá ãꞌdu míní sĩ ị́jọ́ ũrãjó drị̃ la gá,

\par }{\QB míní sĩ ị́jọ́ ũrãjó ꞌbá ꞌbá ru rĩ drị̃ gá?


\par }{\Q \VS{4}ꞌBá ĩꞌdi cécé ũlí áni;

\par }{\QB ụ́ꞌdụ́ ĩꞌdidrị̂ kí alị cécé índréléndri áni.


\par }{\Q \VS{5}{\ND{Úpí}}, ị́nzị̃ ꞌbụ̃ ꞌbã tị mgbọ, ãzíla mí asị́ dó sĩ vụ̃rụ́ ꞌdõlé;

\par }{\QB mí aló ꞌbé kí, ãcíkã ꞌbã fũ dó sĩ.


\par }{\Q \VS{6}Mí ãpẽ ãvi tị ãzíla mí iré mẹ́rọ́ꞌbá mídrị̂ kî;

\par }{\QB mí agbẹ́ ꞌé mídrị̂ kí ãzíla ꞌbã apá kí dó sĩ.


\par }{\Q \VS{7}Mí asú ími drị́ vụ̃rụ́ ꞌdõlé angájó ꞌbụ̃ gâlé,

\par }{\QB mí ánzé ma ãzíla ípa ma angájó ị̃yị́ kị́rị́ rĩ agâlé,

\par }{\QB ípa ma ũkpó ãmị́yọ́ŋá ꞌbadrị̂ agá,


\par }{\Q \VS{8}kí tị ga tré ĩnzõ sĩ,

\par }{\QB ãzíla kí ĩnzõ alị́ drĩ kí táni ũyõ na agâ.


\par }{\Q \VS{9}Ãdróŋá, ma míní úngó úꞌdí la ngo;

\par }{\QB ma míní úngó co ụ̃ꞌdị́ ĩbáká mụdrị́ rĩ sĩ.


\par }{\Q \VS{10}Mi ũpi kí fẽ ãꞌdị́ ndẽlé mi ꞌi,

\par }{\QB ãzíla mi ꞌbá ándrá ãtíꞌbó mídrị́ Dãwụ́dị̃ palépi ménéŋá sị́ gá rĩ ꞌi.


\par }{\BB \par }
{\Q \VS{11}Ípa ma mẹ́rọ́ꞌbá mádrị́ ásị́ ũnzí ri kí drị́ gá

\par }{\QB ípa ma ũkpó ãmị́yọ́ŋá ꞌbadrị̂ agá,

\par }{\Q kí tị ga tré ĩnzõ sĩ,

\par }{\QB ãzíla kí ĩnzõ alị́ drĩ kí táni ũyõ na agâ.


\par }{\Q \VS{12}ꞌDã ꞌbã ũngúkú gá, lẽ anzị ãmadrị̂ kí ꞌbã kãrị̃lẹ̃

\par }{\QB ꞌba adru kí cécé ũri zolépi ũkpó ru rĩ kî áni.

\par }{\Q Ífẽ izonzị ãmadrị̂ ꞌba adru kí cécé ị́dị́ŋá

\par }{\QB sĩ jó úpí drị̂ ꞌbã kónã ꞌbãjó ũnĩ-ambamba rĩ áni.


\par }{\Q \VS{13}Ífẽ ĩrá ãmadrị̂ ꞌbã ga kí tré

\par }{\QB ãkónã ũví pírí sĩ.

\par }{\Q Kãbĩlõ ãmadrị̂ ꞌbã tị kí kãlãfe sĩ álĩfũ álĩfũ,

\par }{\QB ꞌbã adru kí álĩfũ mụdrị́ sĩ drị̃ gâlé ru.


\par }{\QB \VS{14}Tị́ ãmadrị́ ꞌa trũ rĩ ꞌba adru kí wẽwẽ rú,

\par }{\Q mvaka la ꞌba aꞌbé kí ku jõku ꞌbã ũdrã kí ku.

\par }{\QB Ífẽ áwáŋá ũcõgõ drị̂ ꞌbã adru gẹ̃rị̃ ãmadrị̂ kí agá ku.


\par }{\BB \par }
{\Q \VS{15}Drị̃lẹ́ba sụ́rụ́ ị́jọ́ ꞌdĩ ꞌbaní ru ngajó ĩꞌbaní rá rĩ ꞌbanî;

\par }{\QB drị̃lẹ́ba sụ́rụ́ Ãdróŋá ĩꞌbadrị̂ ꞌbã adrujó
{\ND{Úpí}} ꞌi rĩ ꞌbanî.




\par }\PsalmChap{145}{\SH Úngó ịcụ́ŋá drị̂
\par }
{\Q \VerseOne{1}Ma mụ ími ịcụ́lé Ãdróŋá ãzíla úpí mádrị̂,

\par }{\QB ma ími rụ́ ịcụ́ jãꞌdâ ãzíla jãꞌdâ.


\par }{\Q \VS{2}Ma ími ịcụ́ ụ́ꞌdụ́ pírí,

\par }{\QB ma ími rụ́ ịcụ́ jãꞌdâ ãzíla jãꞌdâ.


\par }{\Q \VS{3}{\ND{Úpí}} ĩꞌdi ãmbógó ru ãzíla icó rá sĩ ĩꞌdi ịcụ́jó;

\par }{\QB ꞌbá ãzí icó ãmbõgõ mídrị̂ ụ̃ꞌbị̃lé ku.


\par }{\Q \VS{4}ꞌBá áyi ãlu agá ri kí drụ́zị́ ị́jọ́ míní ngalé rĩ kí ịcụ́ ꞌbá áyi ãzí rĩ agá rĩ ꞌbanî,

\par }{\QB kí ãzị́ mídrị́ ũkpó míní ngalé ꞌdĩ kí vú nze.


\par }{\Q \VS{5}Kí ị́jọ́ jọ dị̃zã ãzíla ãmbõgõ mídrị̂ drị̃ gá,

\par }{\QB ãzíla ma mụ ị́jọ́ ũrãlé ãzị́ ụ̃sụ̃táŋá míní ngalé rĩ kí drị̃ gá.


\par }{\Q \VS{6}ꞌBá kí mụ ị́jọ́ jọlé ị́jọ́ ụ̃sụ̃táŋá ru míní ngalé ri kí drị̃ gá,

\par }{\QB ãzíla ma mụ ị́jọ́ ũlũlé ãmbõgõ mídrị̂ ꞌbã drị̃ gá.


\par }{\Q \VS{7}Kí mụ ị́jọ́ ũlũlé mũkẽ mídrị̂ kí drị̃ gá pírí,

\par }{\QB ãzíla kí mụ úngó ngolé ụ́ꞌdụ́kọ́ ụrụgá sĩ ãlãpĩtĩ mídrị̂ drị̃ gá.


\par }{\BB \par }
{\Q \VS{8}{\ND{Úpí}} ĩꞌdi lẽtáŋá ru ãzíla ĩꞌdi ꞌbã ásị́ ị̃gbẹ́ ru.

\par }{\QB Ũmbã rụ ĩꞌdi gbõrú ku ãzíla lẽtáŋá ĩꞌdidrị̂ ukó ku.


\par }{\Q \VS{9}{\ND{Úpí}} ĩꞌdi múké ꞌbá pírí ꞌbanî;

\par }{\QB ĩꞌdi ásị́ ị̃gbẹ̃ ru ãko pírí ĩꞌdiní ũꞌbãlé rĩ ꞌbanî.


\par }{\Q \VS{10}{\ND{Úpí}}, ãko pírí míní ũꞌbãlé ri kí mụ ími ịcụ́lé,

\par }{\QB ãzíla ꞌbá mídrị́ ãlá ri kí mụ ími rụ́ ingalé ụrụgá.


\par }{\Q \VS{11}Kí ị́jọ́ jọ dị̃zã sụ́rụ́ mídrị̂ drị̂ ꞌbã drị̃ gá,

\par }{\QB ãzíla kí ị́jọ́ ũlũ ũkpõ mídrị̂ ꞌbã drị̃ gá,


\par }{\Q \VS{12}ị́jọ́ ꞌdĩ sĩ ꞌbá pírí kí dó sĩ ị́jọ́ nị̃ ị́jọ́ míní ngalé ãmbogo rĩ kí drị̃ gá

\par }{\QB ãzíla dị̃zã sụ́rụ́ mídrị̂ drị̂ be cé.


\par }{\Q \VS{13}Sụ́rụ́ mídrị̂ ĩꞌdi sụ́rụ́ jãꞌdâ rĩ ꞌi

\par }{\QB ãzíla ũpĩ na áyi ãlu ãlu sĩ.

\par }{\Q {\ND{Úpí}}, mi ị́jọ́ pírí míní azịlé rĩ kí tãmba rá

\par }{\QB ãko pírí míní idélé rĩ ꞌbaní ími ásị́ ịgbẹ́ ru.


\par }{\Q \VS{14}{\ND{Úpí}} la ꞌbá aꞌdélépi vũ gá rĩ kí inga pírí ụrụgá

\par }{\QB ãzíla ĩꞌdi ꞌbá ãvụ̃lépi tẹ́rị́ ãnzị sĩ ꞌdĩ kí ĩdrẽ ụrụgá rá.


\par }{\Q \VS{15}ꞌBá pírí kí ãngũ ndre mírụ́ sĩ ãzãkoma ũtẽjó,

\par }{\QB ãzíla mi ĩꞌbaní ãkónã fẽ sáwã múké rĩ gá.


\par }{\Q \VS{16}Ídrĩ ími drị́ nzị̃ mgbọ rú,

\par }{\QB mi ãbị́rị́ ãzíla ị̃yị́vị́ ãko pírí ídri trũ rĩ ꞌbadrị̂ kí fẽ ukólé rá.


\par }{\Q \VS{17}{\ND{Úpí}} ĩꞌdi ãlá ru ị́jọ́ pírí ĩꞌdiní ngalé ri kí agá,

\par }{\QB ãzíla ĩꞌdi lẽtáŋá ru ị́jọ́ pírí ĩꞌdiní ngalé ri kí agá.


\par }{\Q \VS{18}{\ND{Úpí}} ĩꞌdi ãnirú ꞌbá pírí ĩꞌdi umvelépi rĩ kí andre gá,

\par }{\QB ĩꞌdi ꞌbá pírí ĩꞌdi umvelépi ị́jọ́ mgbã sĩ rĩ ꞌbarụ́ ãnirú.


\par }{\Q \VS{19}Ĩꞌdi ꞌbá ĩꞌdi rulépi rĩ ꞌbaní ị́jọ́ ĩꞌbã ásị́ ꞌbã lẽlé rĩ kí idé rá;

\par }{\QB ĩꞌdi kí áwáŋá are rá ãzíla ĩꞌdi kí pa rá.


\par }{\Q \VS{20}{\ND{Úpí}} la ꞌbá pírí ĩꞌdi lẽlépi rĩ kí tãmba rá,

\par }{\QB wó ĩꞌdi ꞌbá ũnzí ri kí ị̃lị̃kị̃ pírí rá.


\par }{\Q \VS{21}{\ND{Úpí}}, ma ị́jọ́ sĩ ími ịcụ́jó rĩ kí jọ,

\par }{\QB Lẽ ãko pírí míní ũꞌbãlé ꞌdĩ ꞌbã ịcụ́ kí ími rụ́ ãlá rĩ

\par }{\QB jãꞌdâ ãzíla jãꞌdâ.




\par }\PsalmChap{146}{\SH Ãdróŋá ꞌbá palépi rĩ ịcụ́jó rĩ
\par }
{\Q \VerseOne{1}Ĩmi ịcụ́
{\ND{Úpí}} ꞌi,

\par }{\Q ásị́ mádrị̂ mí ịcụ́
{\ND{Úpí}} ꞌi!


\par }{\QB \VS{2}Ma mụ
{\ND{Úpî}} ịcụ́ŋá trũ drị̃ gá ídri mádrị̂ agá pírí,

\par }{\QB ma úngó ngo Ãdróŋá mádrị̂ ní ụ́ꞌdụ́ mání adrujó ídri rú rĩ kí agá pírí.


\par }{\Q \VS{3}Ítị̃ ásị́ ꞌbá drị̃lẹ́ ru rĩ kí drị̃ gá ku,

\par }{\QB ꞌbá ꞌbá ru rĩ icó ími palé ku.


\par }{\Q \VS{4}ꞌBá drĩ drã ꞌbo, ĩꞌdi ru uja ũdrí ru,

\par }{\QB ụ́ꞌdụ́ ꞌdã sĩ ị́jọ́ ĩꞌdiní itúlé ri kí ãsị̃ rá.


\par }{\Q \VS{5}ꞌBá Ãdróŋá Yãkóꞌbõ drị̂ ꞌbã sĩ ĩꞌdi ãzãkojó nĩ rĩ ĩꞌdi drị̃lẹ́ba rú,

\par }{\QB ãzíla ꞌbá ru ãtị̃lépi
{\ND{Úpí}} Ãdróŋá ĩꞌdidrị̂ rụ́ rĩ ĩꞌdi drị̃lẹ́ba rú.


\par }{\Q \VS{6}Ũꞌbã ꞌbụ̃ kí ụ̃nọ́kụ́ be nĩ,

\par }{\QB mĩrĩ kí ãko ala gá rĩ kí abe pírí nĩ.

\par }{\QB Ĩꞌdi ụ́ꞌdụ́ pírí sĩ ũyõ ĩꞌdiní nalé rĩ ꞌbã tãmba rá.


\par }{\Q \VS{7}Ĩꞌdi ị́jọ́ lị ꞌbá ĩkpãlé ĩkpã-ĩkpã ri kí drị̃ gá múké

\par }{\QB ãzíla ĩꞌdi ꞌbá ãbị́rị́ trũ rĩ ꞌbaní ãkónã fẽ rá.


\par }{\QB \VS{8}{\ND{Úpí}} la ꞌbá mịfị́ ãzụ̃lépi cí rĩ kí mịfị́ nzị̃ rá.

\par }{\Q Ĩꞌdi ꞌbá uꞌdelépi vũ gá rĩ kí inga ụrụgá rá.

\par }{\QB {\ND{Úpí}} lẽ ꞌbá ãlá ri kí rá.


\par }{\Q \VS{9}{\ND{Úpí}} la ꞌbá ãmị́yọ́ŋá ru uꞌálépi ãmadrị́ ãngũ gá rĩ kí tãmba rá,

\par }{\QB ĩꞌdi ãwụzị kí tãmba ĩmvú kí abe rá,

\par }{\QB wó mba ꞌbá ũnzí rĩ kí tã ku.


\par }{\Q \VS{10}{\ND{Úpí}} la adru úpí ru jãꞌdâ.

\par }{\QB Zị̃yọ́nị̃, Ãdróŋá mídrị̂ la mụ ũpĩ nalé sáwã pírí sĩ nĩ.

\par }{\Q Ĩmi ịcụ́
{\ND{Úpí}} ꞌi!




\par }\PsalmChap{147}{\SH {\ND{Úpí}} la ꞌbá kí ásị́ ũmŋĩ nĩ
\par }
{\Q \VerseOne{1}Ĩmi ịcụ́
{\ND{Úpí
}} ꞌi!

\par }{\Q Ĩꞌdi múké ãmaní úngó ngojó sĩ Ãdróŋá ãmadrị̂ ịcụ́jó,

\par }{\QB ĩꞌdi ị́jọ́ ãyĩkõ rú la ãzíla mgbã la sĩ ĩꞌdi ịcụ́jó.


\par }{\Q \VS{2}{\ND{Úpí}} la Yẹ̃rụ́sãlẹ́mụ̃ sị úꞌdí ru nĩ,

\par }{\QB ĩꞌdi ꞌbá Ịsịrayị́lị̃ drị́ ãsĩkárĩ Bãbụ̃lọ́nị̃ drị̂ ꞌbã kí ándrá ꞌdụlé mãbụ́sụ̃ rú rĩ kí ají vúlé rá.


\par }{\Q \VS{3}Ĩꞌdi ꞌbá ũcõgõ rú ri kí ásị́ ũŋmĩ rá

\par }{\QB ãzíla ĩꞌdi ãkõzá kí ásị́ gá rĩ fẽ jalé rá.


\par }{\Q \VS{4}Ĩꞌdi lẽlẽgó kí ꞌbã kãlãfe lã nĩ,

\par }{\QB fẽ lẽlẽgó ãlu ãlu ní rụ́ pírí cí.


\par }{\Q \VS{5}Úpí ãmadrị̂ ĩꞌdi ãmbógó ru ãzíla ũkpõ ĩꞌdidrị̂ ãmbógó ru,

\par }{\QB ꞌbá ãzí icó ị́jọ́ vãŋá ĩꞌdidrị̂ ụ̃ꞌbị̃lé ku.


\par }{\Q \VS{6}{\ND{Úpí}} la ꞌbá ru irilépi vũ gá ri kí inga ụrụgá,

\par }{\QB wó ĩꞌdi ꞌbá ị́jọ́ ũnzí ngalépi rĩ kí ịsị́ vũ gá.


\par }{\Q \VS{7}Ĩngo úngó ãwãꞌdĩfô fẽjó ri kí
{\ND{Úpí}} ní,

\par }{\QB ĩco úngó Ãdróŋá ãmadrị̂ ní ụ̃ꞌdị́ sĩ!


\par }{\Q \VS{8}Aku ꞌbụ̃ kí ị́rị́tị sĩ cí,

\par }{\QB ĩꞌdi uzogó fẽ ꞌdịlé ụ̃nọ́kụ́ drị̃ gá nĩ;

\par }{\QB ĩꞌdi ásé fẽ dụlé ꞌbé kí drị̃ gá nĩ.


\par }{\Q \VS{9}Ĩꞌdi ãkónã fẽ ãnãkpá ásé agá rĩ ꞌbaní nĩ,

\par }{\QB ĩꞌdi ãkónã fẽ kúrúke mvaka ꞌbaní drĩ kí awá ãbị́rị́ sĩ rĩ gá.


\par }{\Q \VS{10}Adru ãyĩkõ sĩ ũkpõ fãrásĩ drị̂ sĩ la ku,

\par }{\QB jõku adru ãyĩkõ la ĩꞌdi fụ ãsĩkárĩ ásị́ ũkpó ri kí sĩ la ku,


\par }{\Q \VS{11}wó
{\ND{Úpí}} la uꞌá ãyĩkõ sĩ la ꞌbá ĩꞌdi ụ̃rị̃lépi rá rĩ kî sĩ,

\par }{\QB ĩꞌdi uꞌá ãyĩkõ sĩ la ꞌbá ásị́ tị̃lépi lẽtáŋá ĩꞌdidrị́ ãmbógó rĩ drị̃ gá rĩ kî sĩ.


\par }{\Q \VS{12}Yẹ̃rụ́sãlẹ́mụ̃, mí ịcụ́
{\ND{Úpí}} ꞌi!

\par }{\QB Zị̃yọ́nị̃, mí ịcụ́ Ãdróŋá mídrị̂ ꞌi,


\par }{\Q \VS{13}ãꞌdusĩku fẽ kẹ̃jị́tị mídrị̂ ꞌbaní adrujó ũkpó ru

\par }{\QB ãzíla fẽ drị̃lẹ́ba ꞌbá bõrõ mídrị̂ agá ꞌdâ ꞌdĩ ꞌbaní nĩ.


\par }{\Q \VS{14}Ĩꞌdi ásị́ ị̃gbẹ̃ ají sụ́rụ́ mídrị̂ agá pírí

\par }{\QB ãzíla ĩꞌdi ãbị́rị́ mídrị̂ de ãkónã múké ãndânĩ ri sĩ.


\par }{\Q \VS{15}Ĩꞌdi ãzị́táŋá fẽ ụ̃nọ́kụ́ drị̃ gá ꞌdâ pírí

\par }{\QB ị́jọ́ ĩꞌdidrị̂ la acị́ ụ̃nọ́kụ́ drị̃ gá ꞌdâ gbõrú!


\par }{\Q \VS{16}Ĩꞌdi ũfú iré cécé kãbĩlõ ꞌbíko imve rĩ áni,

\par }{\QB ĩꞌdi andrẹlị́ imve sí áni rĩ iré cécé úfóró áni.


\par }{\Q \VS{17}Ĩꞌdi sí fẽ zõlé cécé írã áni;

\par }{\QB ꞌbá ãzí icó ũlí ị̃gbẹ́ ĩꞌdi ꞌbã tị ãpẽlé rĩ ꞌbã tị talé ku!


\par }{\Q \VS{18}Wó ãzị́táŋá ĩꞌdi ꞌbã fẽlé ri sĩ sí la ra rá,

\par }{\QB ĩꞌdi ũlí ĩꞌdidrị̂ tị ãpẽ ãzíla ị̃yị́ la dị rá.


\par }{\Q \VS{19}Ĩꞌdi ị́jọ́ ĩꞌdidrị̂ kí iꞌda Yãkóꞌbõ ní,

\par }{\QB ĩꞌdi ãzị́táŋá ĩꞌdidrị̂ kí icé ị́jọ́ lịŋá ĩꞌdidrị̂ be Ịsịrayị́lị̃ ní.


\par }{\Q \VS{20}Idé ị́jọ́ ꞌdi kí sụ́rụ́ ãzí ndú la ní ku,

\par }{\QB nị̃ kí ãzị́táŋá ĩꞌdidrị̂ kí ku.

\par }{\Q Ĩmi ịcụ́
{\ND{Úpí}} ꞌi!




\par }\PsalmChap{148}{\SH Ĩmi ịcụ́ rụ́
{\ND{Úpí}} drị̂ ꞌi
\par }
{\Q \VerseOne{1}Ĩmi ịcụ́
{\ND{Úpí}} ꞌi!

\par }{\Q Ĩmi ịcụ́
{\ND{Úpí}} ꞌi ꞌbụ̃ gâlé,

\par }{\QB ĩmi ịcụ́ ĩꞌdi ãngũ ụrụ gâlé rĩ kí agá!


\par }{\Q \VS{2}Ĩmi mãlãyíkã ĩꞌdidrị́ ꞌdĩ, ĩmi pírí ꞌbã ịcụ́ kí ĩꞌdi,

\par }{\QB ĩmi ịcụ́ ĩꞌdi ĩmi ãsĩkárĩ ĩꞌdidrị́ ꞌbụ̃gá ꞌdĩ!


\par }{\Q \VS{3}Ị̃tụ́ ꞌbã ịcụ́ kí ĩꞌdi ĩmbá be,

\par }{\QB ĩmi lẽlẽgó pírí dị̃lépi ꞌdĩ, ĩmi ịcụ́ ĩꞌdi!


\par }{\Q \VS{4}Ĩmi ụ̃rụ́ꞌbụ̃ ụrụgá ãndânĩ ꞌdĩ, ĩmi ịcụ́ ĩꞌdi,

\par }{\QB ĩmi ị̃yị́ ụ̃rụ́ꞌbụ̃ kí drị̃lẹ́ gâlé ꞌdĩ, ĩmi ịcụ́ ĩꞌdi!


\par }{\Q \VS{5}Lẽ ãko ũꞌbãlé ũꞌbã-ũꞌbã ꞌdĩ ꞌbã ịcụ́ kí
{\ND{Úpí}} ꞌi,

\par }{\QB ãꞌdusĩku
{\ND{Úpí}} ũꞌbã kí ãzị́táŋá ĩꞌdi ꞌbã fẽlé rĩ sĩ rá.


\par }{\Q \VS{6}Fẽ ĩꞌbaní pá tulé ãngũ ĩꞌbaní sĩ adrujó rĩ gá jãꞌdâ,

\par }{\QB fẽ ãzị́táŋá ãzíla icó ukólé ku.


\par }{\Q \VS{7}Ĩmi ịcụ́
{\ND{Úpí}} ꞌi angájó vũ gâlé,

\par }{\QB ĩmi ãnãkpá ãmbogo ãmbogo ị̃yị́ agá ãzíla mĩrĩ kị́rị́ rĩ agá ꞌdĩ,


\par }{\Q \VS{8}ãvi kí sí be, ũfú, ụ̃rụ́ꞌbụ̃,

\par }{\QB ãlụ́kụ́kụ̃ kí abe pírí ãzị́táŋá ĩꞌdidrị̂ kí vú ũbĩ.


\par }{\Q \VS{9}ꞌBé kí túpũ kí abe,

\par }{\QB ife ãka nalé nãnã rĩ kí ife ãka nalé ku rĩ kí abe,


\par }{\Q \VS{10}ãnãkpá ásé agá rĩ kí lị́cọ́ gá rĩ kí abe,

\par }{\QB ãnãkpá ru selépi kụ̃bụ̃drị̃ sĩ rĩ kí ãriŋa kí abe,


\par }{\Q \VS{11}ũpi ụ̃nọ́kụ́ drị̃ gá ri kí ꞌbá pírí kí abe,

\par }{\QB drị̃lẹ́ka kí ꞌbá ị́jọ́ lịlépi rĩ kí abe,


\par }{\Q \VS{12}kãrị́lẹ̃ kí izonzị kí abe,

\par }{\QB ĩdranigo kí anzị nírí kí abe


\par }{\Q \VS{13}ꞌbã ịcụ́ kí pírí
{\ND{Úpî}} rụ́,

\par }{\QB ãꞌdusĩku rụ́ ĩꞌdidrị̂ ndẽ ãmbõgõ sĩ rụ́ pírí kí rá,

\par }{\QB dị̃zã ĩꞌdidrị̂ alị vũ kí drị̃lẹ́ gâsĩ ꞌbụ̃ be cákáꞌdá.


\par }{\Q \VS{14}Fẽ ꞌbá ĩꞌdidrị̂ ꞌbaní acájó ũkpó ru,

\par }{\QB ị́jọ́ ꞌdĩ sĩ ꞌbá ĩꞌdi lẽlépi rá rĩ ịsụ́ kí dó sĩ ãrútáŋá,

\par }{\QB ꞌDĩ kí ꞌbá Ịsịrayị́lị̃ drị́ ĩꞌdi ꞌbã lẽlé ambamba rĩ kî.

\par }{\Q Ĩmi ịcụ́
{\ND{Úpí}} ꞌi!




\par }\PsalmChap{149}{\SH Úngó ịcụ́ŋá drị̂
\par }
{\Q \VerseOne{1}Ĩmi ịcụ́
{\ND{Úpí}} ꞌi!

\par }{\Q Ĩngo úngó úꞌdí la
{\ND{Úpí}} ní,

\par }{\QB ĩmi ịcụ́ ĩꞌdi ꞌbá ĩꞌdidrị́ ị́jọ́ pịrị ngalépi ru tralépi ãngũ ãlu gá ri kí drĩdríŋĩ gá!


\par }{\Q \VS{2}Ĩmi ꞌbá Ịsịrayị́lị̃ drị́ ꞌdĩ, lẽ ĩmi uꞌá ãyĩkõ sĩ ꞌbá ĩmi ũꞌbãlépi rĩ sĩ;

\par }{\QB lẽ ꞌbá Zị̃yọ́nị̃ drị̂ ꞌbã uꞌá kí ãyĩkõ sĩ úpí ĩꞌbadrị̂ sĩ!


\par }{\Q \VS{3}Ĩmi ịcụ́ rụ́ ĩꞌdidrị̂ úngó tuŋá sĩ;

\par }{\QB ĩco árị́ kí ụ̃ꞌdị́ kí abe sĩ ĩꞌdi ị̃nzị̃jó,


\par }{\Q \VS{4}ãꞌdusĩku
{\ND{Úpí}} la uꞌá ãyĩkõ ꞌbá ĩꞌdidrị̂ kí sĩ;

\par }{\QB ĩꞌdi ꞌbá ru irilépi vụ̃rụ́ ri kí fẽ ị́jọ́ kí ndẽlé rá.


\par }{\Q \VS{5}Lẽ ꞌbá ãlá rĩ ꞌbã uꞌá kí ãyĩkõ sĩ ĩꞌbaní ị́jọ́ ndẽjó rĩ sĩ;

\par }{\QB ꞌbã ngo kí úngó ãyĩkõ sĩ gbọ́lọ́ ĩꞌbadrị̂ kí sị́gá ị́nị́ ãrã.


\par }{\Q \VS{6}Lẽ ꞌbã ngo kí úngó sĩ Ãdróŋá ịcụ́jó rĩ kí ụ́ꞌdụ́kọ́ ụrụgá sĩ,

\par }{\QB lẽ ménéŋá sị́ ị̃rị̃ rĩ ꞌbã adru kí drị́gá cí,


\par }{\Q \VS{7}sĩ ãrígọ́tị ũfẽjó sụ́rụ́ kí ụrụꞌbá gá

\par }{\QB ãzíla drị̃rịma fẽjó ꞌbá ꞌbanî.


\par }{\Q \VS{8}Kí dó sĩ ũpi ĩꞌbadrị̂ kí umbé nõrórõ sĩ,

\par }{\QB ãzíla ãmbogo ĩꞌbadrị̂ kí umbé nõrórõ aya rú rĩ kí sĩ,


\par }{\Q \VS{9}sĩ ĩꞌbaní drị̃rịma sĩlé kí ụrụꞌbá gá rĩ fẽjó!

\par }{\QB ꞌDĩ ị́jọ́ ãrútáŋá ajílépi ꞌbá Ãdróŋá drị̂ ꞌbaní rĩ ꞌi.

\par }{\Q Ĩmi ịcụ́
{\ND{Úpí}} ꞌi!




\par }\PsalmChap{150}{\SH Ãko pírí ꞌbã ịcụ́ kí
{\ND{Úpí}} ꞌi
\par }
{\Q \VerseOne{1}Ĩmi ịcụ́
{\ND{Úpí}} ꞌi!

\par }{\Q Ĩmi ịcụ́ Ãdróŋá ꞌi jó ĩꞌdidrị̂ agá!

\par }{\QB Ĩmi ịcụ́ ĩꞌdi ꞌbụ̃ gá ãngũ ũkpó ĩꞌdidrị̂ ꞌbã sĩ adrujó rĩ gá!


\par }{\Q \VS{2}Ĩmi ịcụ́ ĩꞌdi ị́jọ́ ũkpó ĩꞌdi ꞌbã ngalé rĩ kî sĩ;

\par }{\QB ĩmi ịcụ́ ĩꞌdi ãmbõgõ ĩꞌdidrị́ ndẽlépi rá rĩ sĩ!


\par }{\Q \VS{3}Ĩmi ịcụ́ ĩꞌdi gũká vuŋá sĩ;

\par }{\QB ĩmi ịcụ́ ĩꞌdi ụ̃ꞌdị́ wereŋá rĩ kî sĩ ụ̃ꞌdị́ ãmbogo rĩ kí abe!


\par }{\Q \VS{4}Ĩmi ịcụ́ ĩꞌdi kụ́lịmvá sĩ ãzíla úngó tuŋá sĩ;

\par }{\QB ĩmi ị̃nzị̃ ĩꞌdi ụ̃ꞌdị́ ndú ndú ꞌdĩ kî sĩ ãzíla jaligó sĩ!


\par }{\Q \VS{5}Ĩmi ị̃nzị̃ ĩꞌdi aya colé ụ́ꞌdụ́kọ́ ụlépi ụrụgá rĩ kî sĩ;

\par }{\QB ĩmi ị̃nzị̃ ĩꞌdi aya colé ụ́ꞌdụ́kọ́ ụlépi cãyĩ-cãyĩ rĩ kî sĩ!


\par }{\Q \VS{6}Lẽ ãko pírí ídri trũ rĩ ꞌbã ịcụ́ kí
{\ND{Úpí}} ꞌi!

\par }{\Q Ĩmi ịcụ́
{\ND{Úpí}} ꞌi!

\par }